
Skildringer  af  Naturen  paa  Færoerne, 

Af  Adjunkt  P.  A.  Holm. 


De  almindelige  Naturforhold. 

Uagtet  mange  Reisende,  baade  danske  og  fremmede, 
have  besøgt  Færøerne  og  bekjendtgjort  de  Iagttagelser, 
som  de  have  giort  over  den  færøiske  Natur,  og  uagtet  der 
findes  to  fuldstændige  Beskrivelser  over  Landet,  saa  er 
dog  denne  lille  og  afsides  liggende  Deel  af  vort  Fædreland 
•kun'saare  ufuldstændigt  bekjendt  her  i  Danmark.  Grun- 
den dertil  ligger  i,  at  de  to  eneste  sammenhængende  Be- 
skrivelser, som  haves,  nemlig  L.  Debes's  af  Aar  1673,  og 
J.  Landts  af  Aar  1800,  ere  forældede  og  ikke  give  noget 
tro  Billede  af  Landet;  desuden  ere  de,  efter  deres  For- 
maal,  for  vidtløftige  og  omstændelige  til  at  interessere  den, 
der  ikke  har  Grund  til  at  ønske  et  i  det  Enkelte  meget 
nøiagtigt  Bekjendtskab  til  Færøerne.  De  videnskabelige 
Afhandlinger  af  Mackenzie,  Etatsraad  Forchhammer,  Pa- 
stor Lyngbye,  Trevelyan,  Graba  og  Martinsere  deels  spredte 
i  større  Værker,  deels  ifølge  deres  Natur  kun  tilgængelige 
for  Faa.  Jeg  har  derfor  troet  at  kunne  meddele  Noget  af 
Interesse  for  danske  Læsere  ved  at  forsøge  paa  en  kort 
Skildring  af  Natur-Forholdene  i  dette  mit  Fødeland,  og  jeg 
har  haabet  saaledes  at  bidrage  til  at  gjøre  det  mere  be- 
kjendt i  Danmark.     Til  denne  min  Skildring  har  jeg  hyp- 

pig  benyttet  de   oven  omtalte  Beskrivelser   og  Afhandlin- 
ger,  og  jeg   skylder  Forfatterne  min  Tak  for   det  Meget, 
jeg  deraf  har  lært  og  er  bleven  gjort  opmærksom  paa. 
Havet.  Færøerne  (Foroyar)  —  hvilket  Navn  rimeligst  betyder 

"Faare-Øerne"  og  har  sin  Grund  i  deres  Rigdom  paa 
Faar  —  ligge  i  Nordhavet,  mellem  6P  26'  og  62°  25' 
n.  B;  Thorshavn  ligger  18^  Vest  for  Kjøbenhavn.  Afstan- 
den fra  Norge  er  omtrent  85  Mile,  fra  Hetland  45,  fra  Is- 
land imellem  70  og  80  Mile.  Disse  Smaa-Øer,  22  i  Tal- 
let, hvoraf  17  ere  beboede,  indtage  et  Fladeindhold  af  om- 
trent 23  □  Mile;  de  ere  overalt  omgivne  af  det  store 
Hav,  som  skiller  dem  fra  hverandre  ved  Sunde  og  Fjorde, 
der  snart  ere  flere  Mile  brede,  som  Syderø-Fjord ,  snart 
ere  saa  smalle,  at  der  ikke  er  mere  end  nogle  faa  Favne 
fra  den  ene  0  til  den  anden,  som  paa  et  Sted  i  Sundet 
mellem  Østerø  og  Strømø.  Havet  har  ogsaa  skaaret  sig 
ind  i  de  enkelte  Øer  i  en  uendelig  Mængde  Fjorde  og 
Vige  og  givet  dem  en  høist  uregelmæssig  Skikkelse,  saa  at 
den  samme  0  paa  eet  Sted  kan  være  et  Par  Mile  bred, 
paa  et  andet  Sted  ikke  mere  end  en  Fjerdingvei. 

Havet  bevæger  sig  omkring  og  imellem  Øerne  i  me- 
get regelmæssige  Strømninger,  hvis  Gang  Indbyggerne 
nøiagtigt  kjende,  da  deres  Udroning  paa  Fiskeri  og  øvrige 
Farter  meget  Eifhænge  af  dem.  Af  de  to  Hoved-Strømnin- 
ger, som  have  den  største  Indflydelse,  løber  den  ene  vester- 
efter  og  kaldes  Vestfald,  den  anden  østerefter  og  kaldes 
Østfald;  ethvert  Strømfald  løber  i  6  Timer  og  12  Minut- 
ter, med  en  Fart  af  omtrent  1  Miil  i  Timen.  Da  nu 
Strømmen  løber  en  Miil  i  Timen,  enten  den  saa  gaaer 
vester-  eller  østerefter,  er  det  klart,  at  enhver  Strømning 
vil  mærkes  en  Time  senere  for  hver  Miil,  man  er  borte 
fra  det  Sted,  hvor  den  begynder;  men  Strømfaldet  begyn- 


der  altid  mod  Øst,  hvor  det  altsaa  først  ophører,  me- 
dens man  vesterpaa  bestandig  har  Strømmen  senere. 
Den  Strømning,  der  saaledes  begynder  i  Naalsø-Fjorden 
og  løber  mellem  Vaagø  og  Strømø  i  NV  —  altsaa  Vest- 
fald —  dreier  sig,  naar  den  kommer  ud  i  rum  Sø,  til  N 
og  NO  —  altsaa  Østfald  —  saa  at  man  kan  roe  rundtom 
alle  Øerne  paa  denne  Maade  og  komme  tilbage  til  Naalsø- 
Fjord  med  den  samme  Strøm,  som  man  foer  ud  med.  Da 
Østfaidet  begynder  med  Ebbe,  Vestfaldet  med  Flod,  ere 
Strømfaldene  rimeligst  at  ansee  som  en  Følge  af  disse 
Forandringer  i  Havet.  Naar  et  Strømfald  er  udløbet,  ind- 
træder Stille  (Kirrindi)  af  kortere  eller  længere  Varighed, 
eftersom  Strømmen  er  haard  eller  mild.  Strømmen  er 
haard  de  3  Dage  før  og  efter  Nymaane,  saaledes  at 
den  er  værst  Dagen  efter  Nymaane;  den  haarde  Strøm 
løber  meget  hastigere  end  den  milde  og  dreier  sig  saa 
hurtigt,  at  det  er  vanskeligt  at  rette  sig  derefter,  naar 
man  er  tilbaads ;  paa  den  Tid  er  ogsaa  Stilstanden  imel- 
lem Strømfaldene  kortere  end  ellers.  I  Foraarsmaane- 
derne,  især  i  April,  er  Strømmen  haardere  end  ellers,  lige- 
ledes naar  det  er  klar,  kold  Luft  med  Blæst.  Medens 
Strømmene  i  de  mere  aabne  Fjorde  ere  regelmæssige  og  lette 
at  rette  sig  efter ,  ere  de  derimod  i  de  indknebne  Fjorde 
og  Sunde  høist  uregelmæssige ;  thi  Hovedstrømmens  Vand- 
masse kan,  ved  at  støde  mod  fremstaaende  Næs,  Skjær 
eller  Sligt,  blive  dreven  i  en  anden  Retning,  hvorved  der 
i  det  samme  Sund  kan  dannes  flere  Strømninger,  saa  to 
Baade  kunne  roe  forbi  hinanden,  hver  sin  Vei,  og  dog 
begge  med  Strømmen.  Naar  Sundet  bliver  meget  smalt, 
som  mellem  Hvalvik  (paa  Strømø)  og  Østerø,  bliver  Strøm- 
men saa  strid,  at  det  kun  i  Magsveir,  og  det  med  megen 


Anstrængelse ,   er  muligt  at  arbeide  sig  igjennem  med  en 
Baad. 

FraL.  Debes's  Dage  erSunnbø  Malstrøm  kommen 
i  Ry,  og  den  omtales  i  alle  Geographier  som  en  stor 
Mærkværdighed  ved  Færøerne.  Hermed  forholder  det  sig 
saaledes.  En  Miil  sønden  for  Bygden  Sunnbø  paa  Syderø 
ligger  der  en  eenlig,  12  Favne  høi  Klippe,  som  paa  Grund 
af  sit  Udseende  kaldes:  Munken*);  omkring  denne  Klippe 
ligger  en  Mængde  Skjær,  mod  hvilke  Strømmen,  som  her 
er  meget  strid,  støder  an  med  stor  Voldsomhed.  Ere  nu 
Skjærene  lave,  styrter  Strømmen  brusende  og  skummende 
hen  over  dem;  men  ere  de  for  høie  til  at  overskylles, 
deler  Vandmassen  sig  til  begge  Sider  omkring  Skjæret  og 
arbeider  sig  frem  med  stor  Heftighed,  indtil  den  bagved 
den  første  Hindring  atter  møder  skraae  Skjær,  som  drive 
den  til  at  gjøre  en  cirkelrund  Bevægelse.  Saaledes  er 
Strømmen  ved  Munken  rigtignok  meget  hæftig;  men  man 
kan  godt  roe  over  den  med  en  Baad,  endog  i  temmelig 
uroligt  Veir,  hvorved  man  dog  naturligviis  maa  være  me- 
get nøie  paa  sin  Post  og  forstaae  at  tumle  en  Baad  med 
den  udmærkede  Færdighed,  som  Færingerne  besidde  til 
Fuldkommenhed.  Der  er  endnu  to  Malstrømme  ved  Fær- 
øerne, nemlig  en  ved  Bygden  Dal  paa  Sandø,  der  foraar- 
sages  derved,  at  den  voldsomme  Strøm  støder  an  mod  en 
Landtunge  og  saaledes  drives  rundt;  og  en  udenfor  Hvan- 
nasund  (mellem  Bordø  og  Vidø),  som  dannes  af  nogle 
mellem  Fuglø-'og  Svinø-Fjorden  sammenstødende  Strømme, 
der  her  hvirvle  stærkt  rundt  over  nogle  skjulte  Skjær  (bo5i), 
der  ligge  3^  Favn  dybt.  Malstrømmene  have  altsaa  de- 
res Aarsag  i  Skjær  og  Grunde,  og  af  saadanne  findes  der 


*)  Paa  Stedet  kaldes  den  ikke  "Munken",  men  "Sunnboar  Steinur.' 


ikke  saa  faa  omkring  Øerne;  men  de  ere  i  Reglen  ikke 
saa  farlige  for  de  Søfarende,  thi  deels  ligge  de  fordetmeste 
saa  tæt  ved  Land,  at  man  ikke  behøver  at  komme  dem 
nær,  deels  bryder  Søen  over  dem,  selv  naar  det  er  gan- 
ske stille.  Ellers  er  Farvandet  klart  og  dybt  omkring  Fær- 
øerne, og  mange  Vige  og  Fjorde  danne  ypperlige  Havne, 
især  Vestmannahavn  paa  Strømø,  SkaaleQord  (SkålafjorSur) 
paa  Østerø  og  Tfaangisvaag  (Trångisvåg)  paa  Syderø.  Eb- 
ben og  Floden  gjøre  heller  ikke  liden  Forskjel  paa  Van- 
dets Dybde,  da  Vandet  stiger  eller  falder  9-10  Fod  vesten- 
for Landet,  naar  Strømmen  er  haard,  og  6-7  Fod  nor- 
den- og  østenfor;  i  mild  Strøm  er  Forskiellen  mindre. 

Havets  Udseende  er  meget  forskjelligt,  snart  blidt  og 
glat  som  et  Speil,  snart  vildt  og  rasende;  i  begge  Skik- 
kelser er  det  overordentlig  smukt.  Naar  Uveir  raser  paa 
Havet,  og  det  strækker  sig  ind  mod  Landet,  opstaaer  sæd- 
vanlig Brænding  (brim),  helst  naar  det  tillige  er  Flod. 
Brændingen  frembyder,  især  om  Vinteren  ogForaaret,  en  af 
de  meest  ophøiede  Natur-Scener,  man  kan  tænke  sig. 
Forestiller  man  sig  f.  Ex.  staaende  paa  den  flade,  meget 
brede  Sand,  som  ligger  nedenfor  Bygdelaget  Lejnum  paa 
Nordstrømø,  saa  vil  man  der  ypperlig  kunne  betragte  dette 
Syn.  Vandmassen  kommer  sønderfra  igjennem  Vaagø- 
Qorden  og  sætter  Søer  af  en  halv  Snees  Alens  Høide  og 
derover.  En  saadan  Sø  er  overordentlig  lang  og  rækker 
fra  den  ene  Ende  af  Sanden  til  den  anden.  Idet  Bølgen 
har  naaet  sin  Høide,  er  den  smukt  gren  og  næsten  gjen- 
nemsigtig;  derpaa  bøier  dens  øverste  skarpe  Kant  sig  for- 
over, det  hvide  Skum  viser  sig  først  midt  paa,  udbreder 
sig  dernæst  med  stor  Hastighed  til  begge  Sider,  og  nu 
bryder  den  i  hele  sin  Længde  med  Susen  og  Brusen  ind 
over  Sanden.     Saasnart    den    første   Bølge  glider   tilbage, 

følger  en  ny  efter,  sommetider  strax,  sommetider  med  et 
lille  Mellemrum,  alt  eftersom  Veiret  er  mere  eller  mindre 
heftigt  ude  paa  Havet;  der  er  en  saadan  Susen  paa  San- 
den, at  man  ikke  kan  høre  en  Andens  Ord,  om  han  staaer 
tæt  ved  Siden  af  En.  Naar  Brændings-Bølgen  tørner  mod 
steile  Klippevægge,  er  Virkningen  en  anden.  Dersom  vi 
fra  det  Standpunct  paa  Sanden  ved  Lejnum,  hvor  vi  før 
tænkte  os  hensatte,  vende  os  mod  Nord,  ville  vi  bUve  Vid- 
ner til  dette  Syn;  thi  et  Par  Bøsseskud  fra  Sanden,  paa 
den  anden  Side  af  Udløbet  af  Lejnnarå,  der  lidt  længere 
inde  danner  en  lille  Fos,  er  Kysten  steil  og  temmelig  høi. 
Naar  Søen  støder  mod  denne  Kyst,  sprøiter  den  sit  Skum 
saa  høit  op,  at  man  bliver  aldeles  overstænket  deraf,  selv 
om  man  staaer  et  godt  Stykke  tilbage  fra  Skrænten,  og 
dette  Sted  er  dog  godt  200  Fod  høit.  Er  Veiret  stille, 
har  Vandet  naturligviis  ikke  den  Voldsomhed,  som  naar 
det  blæser  stærkt;  dog  ere Brændingsbølgerne  meget  høie, 
men  Skummet  falder  tilbage  i  Søen  og  sprøites  ikke  ind 
over  Land.  I  de  Kløfter  og  Huler,  der  findes  saa  hyppigt 
paa  Færøerne,  trænge  Bølgerne  ind  med  en  saadan  Kraft, 
at  den  sammentrykkede  Luft  med  et  forfærdeligt  Bulder 
maa  bane  sig  Vei  ovenover  Søen.  Det  er  naturligt,  at 
disse  vedholdende  Brændinger  fylde  Luften  med  en  Mængde 
saltholdige  Dele,  der  sætte  sig  som  Krystaller  paa  Hænder 
og  Ansigt. 

Jævnt  og  stille  som  Øresund  eller  Kattegat  er  Havet 
omkring  Færøerne  kun  sjældent;  thi  selv  om  Søen  er  gan- 
ske blank,  kan  den  være  i  en  stærk,  svingende  Bevægelse, 
som  kaldes  "allda",  og  da  ere  Bølgerne  ofte  overordentlig 
høie,  men  de  bryde  aldrig.  Naar  man  er  paa  Baad  i  en 
saadan  Sø,  gUder  man  med  stor  Hast  ned  imellem  Bøl- 
gerne, hvor  man  Intet  seer,   uden  Vandmasserne  omkring 


sig.  Sommetider  synker  Bølgen  tilbage,  medens  Baaden 
er  paa  dens  Top,  saa  at  denne  med  et  stærkt  Pladsk  fal- 
der ned  i  Bølgedalen,  idet  den  slaaer  Søen  ud  fra  sig  til 
begge  Sider.  Saadan  Dynning  sætter  Søen  med  stor  Vold- 
somhed ind  i  Fjeldkløfterne  og  foraarsager  endnu  stærkere 
Torden  og  Kanonade  end  den  almindelige  Brænding.  Den 
farligste  Form,  hvori  Søen  kan  yttre  sin  Vrede,  er  naar 
Havet  staaer  i  Røg,  hvilket  Færingerne  kalde  "at  gliiSa." 
Naar  nemlig  fiere  Vinde  mødes  paa  Søen,  pidske  de  Over- 
fladen i  lange  Strækninger,  saa  at  Vandet  feies  som  Støv 
hen  igjennem  Luften.  I  saadan  Sø  er  det  vanskeligt  at 
styre  en  Baad,  og  Færingerne  have  her  rigtig  Leilighed 
til  at  vise  deres  Konst,  thi  kommer  en  saadan  "glå5a" 
paa  Siden  af  Baaden,  kæntrer  den  øieblikkelig. 


Der  findes  en  heel  Deel  Aaer  eller  Elve ,  Indsøer  og  De  ferske 

Vande. 

Kilder  paa  Færøerne.  Aaerne  ere  kun  smaa,  og  de 
kunne  fordetmeste  passeres  uden  Vanskelighed,  undtagen 
just  om  Foraaret,  naar  den  smeltede  Snee  fra  Fjeldene 
forøger  Vandmassen  saa  meget,  at  de  svulme  op  til  ri- 
vende Floder.  Det  Samme  er  Tilfældet  om  Efteraaret, 
naar  der  i  lang  Tid  falder  megen  ftegn.  Da  der  ingen- 
steds paa  Færøerne  er  Sletter  eller  Dale  af  stor  Udstræk- 
ning, er  Aaernes  Løb  ikke  roligt  og  umærkeligt  som  i 
Danmark;  men  de  ile  med  rivende  Fart  nedad  Klipperne 
og  ende  som  oftest  i  smukke  Fosser.  Jeg  har  leiligheds- 
viis  nævnet  Lejnnar- Aaens  Udløb  i  Lejnnafoss;  men  de 
smukkeste  Fosser  ere  dog  Bossdala- fossur,  som  er  Mun- 
dingen af  en  Elv,  der  løber  ud  fra  Sorvdgs-vattn  paa 
Vaagø,  og  Fossd,  imellem  Bygderne  Hvalvik  og  Haldors- 
vik  paa  Nord-Strømø.     Ved  den  sidste   af  disse  Fosser  er 

der  den  Mærkelighed,  at  den  styrter  saa  langt  ud  fra 
Fjeldvæggen,  at  man  kan  gaae  ganske  tør  indenfor;  dens 
Fald  er  omtrent  200  Fod.  Ligesom  Fosserne  altid  frem- 
byde et  majestætisk  Syn,  der  nødvendig  fængsler  enh\er 
Betragter,  saa  viser  deres  Skjønhed  sig  i  sit  fordeelagtig- 
ste  Lys,  naar  Solen  spiller  med  Regnbuens  Farver  i  den 
store  Vandmasse,  der  tilsidst  falder  ned  som  et  Hav  af 
glimrende  Ædelstene.  Stormer  det  stærkt,  saa  er  Vandet 
ikke  istand  til  at  falde  lige  ned ;  men  det  pidskes  ud 
til  Siderne  og  fordeles  som  Taage  i  Luften,  saa  at  Fossen 
ikke  naaer  mere  end  omtrent  det  Halve  af  sit  Fald. 

Indsøerne  have  sædvanlig  Afløb  ved  en  Aa,  som  Sor- 
vdgs-valtn  paa  Vaagø  og  Lejnna-vattn  paa  Strømø;  men 
der  findes  ogsaa  en  anden  Slags  Indsøer  eller  Fjeldvande, 
paa  Færøisk  ''tjorri'  (udt. :  tjodn) ;  de  ere  fordetmeste 
kjedelformige  og  have  intet  Afløb.  Langs  opad  Fjeld-Si- 
derne bliver  man  paa  mange  Steder  smukke,  grønne  Mos- 
pletter vaer,  som  betegne  fremvældende  Kilder,  en  Her- 
lighed, hvormed  Landet  er  vel  forsynet,  og  det  iiskolde, 
klare  Vand,  som  de  indeholde,  kan  ikke  findes  bedre  no- 
gensteds. Der  findes  ogsaa  nogle  varme  Kilder  deroppe, 
og  den  bekjendteste  af  disse  er  den  saakaldte  "  r«;7;2«?- 
keldd'  ved  Fuglefjord  (Fuglafj6r5ur)  paa  Østerø.  Den  lig- 
ger omsrent  30  Fod  over  Havet,  og  Etatsr.  Forchhammer 
fandt  dens  Temperatur  at  være  14,9^  R.  medens  Luftens 
ikke  var  mere  end  6,1^  R.  Paa  Strømø  og  Vaagø  fin- 
des ogsaa  nogle  mindre  betydehge  varme  Kilder,  hvis  Tem- 
peratur dog  er  lavere  end  Varmakeklas.  Denne  Kilde 
er  et  almindeligt  Forsamlingssted  for  den  færøiske  Ung- 
dom, som  drager  derhen  ved  St.  Hansdags  Tider  til  Dands 
og  Lystighed.  Hermed  er  ogsaa  forbunden  Tro  til  Van- 
dets lægende  Kraft.  —  Da  næsten    alle  Aaerne    have    et 

hastigt,  rivende  Løb,  bruges  de  meget  til  at  drive  Vand- 
møller; thi  Vindmøller  kunne  ikke  bruges  paa  Grund  af 
de  stærke  Storme. 


Efter  den  Brede,  hvorunder  Færøerne  ligge,  kunde  Klima. 
man  vente  et  koldt  Klima,  navnlig  strænge  Vintre,  som  i 
Norge  paa  lignende  Brede;  men  dette  er  ikke  Tilfældet, 
da  der  er  andre  Grunde,  spm  indvirke  formildende.  Golf- 
strømmen, som  fra  Amerika  sætter  op  forbi  Færøerne,  gjør 
Klimaet  jævnt,  idet  den  afsætter  en  Mængde  Dunster,  der 
vel  afkjøle  Luften  om  Sommeren,  men  ogsaa  opvarme  den 
om  Vinteren.  Derfor  er  Sommerens  Varme  ringe,  und- 
tagen f.  Ex.  i  de  snævre  Dale,  hvor  Solens  Straaler  be- 
standig kastes  tilbage  fra  de  opvarmede  Fjeldvægge  og 
foraarsage  stærk  Hede,  naar  det  i  længere  Tid  har  været 
klart  Solskinsveir.  Paa  den  anden  Side  er  ogsaa  Vinterens 
Kulde  ubetydelig.  Saaledes  var  i  et  Aar  i  December  den 
høieste  Varmegrad  +  7^^  R,  lavest  -h  3|R ;  i  Jamiar  høiest 
+  7^0,  lavest  -j-  1  ;  i  Februar  høiest  +  6J°,  lavest 
-~-  2°;  Marts  høiest  +  5|^,  lavest  -—  3^^;  samme  Aar 
var  den  høieste  Varmegrad  i  hmi  12^^,  i  Juli  13°, 
i  August  13^°.  Middeltemperaturen  bliver  for  Sommeren 
9,04°  R,  og  for  Vinteren  -1-2,09°R;  hele  Aarets  Middel- 
varme er  for  Thorshavn  iagttaget  at  være  5,05°  R.  — 
Sammenligne  vi  disse  Forhold  med  Temperatur-Angivel- 
serne for  andre  Steder,  der  ligge  omtrent  paa  samme 
Bredegrad,  viser  der  sig  ikke  ringe  Forskjel.  Paa  Sond- 
mørt  Ex.  er  Sommerens  Temperatur  10,8°  R,  Vinterens 
-■r-  2,2°;  i  Bergen  er  Sommerens  10,6°  R,  Vinterens  -\- 
0,6°.  Gaae  vi  østligere,  saa  er  i  Hernøsand^  der  ligger 
omtrent  paa  Thorshavns  Brede,  Sommerens  Temperatur 
10,8°   R,  Vinterens   -r-    6,6° :    her    er  altsaa   Forskjellen 

meget  større,  I  Kjøbenharn  er  Sommervarmen  13,8°  R, 
Vintervarmen  -H  0,3°  ;  i  Christiania  12,2°  R  og  -j-  3,04°, 
i  Stockholm  12,6°  R  og  -f-  2,8.  Med  Englands  Klima 
[Inverness  har  f.  Ex.  en  Middeltemperatur  af  7,2°  R,  og 
den  ligger  paa  57°  28'  n.  B.)  stemmer  Færøernes  bedre 
overeens;  men  Hetlands  og  Ørkenøernes  ligne  det  dog 
meest,  idet  Sommerens  Temperatur  paa  det  første  Sted  er 
9,43°  R,  Vinterens  +  2,52°,  paa  det  sidste  Sted  9,78° 
og  +  3,06^.  Saaledes  er  Forskjellen  imellem  Sommer- 
og  Vintertemperaturen  paa  Færøerne,  Hetland  og  Ørken- 
øerne den  mindste  af  alle  Steder  i  Europa. 

Dagene  ere  paa  Færøerne  om  Sommeren  meget  læn- 
gere end  i  Danmark,  og  da  Solen  i  den  lyseste  Tid  ikke 
er  4  Timer  under  Horizonten,  bliver  der  egentlig  ingen 
Nat,  men  man  kan  tydelig  læse  ved  Midnat.  Om  Vinteren 
derimod  er  Dagen  igjen  en  Deel  kortere  end  her,  og  naar 
en  Bygd  ligger  paa  Nord-Siden  af  et  Fjeld  (som  f.  Ex. 
Sund  paa  Strømø),  seer  man  temmelig  længe  ingen  Sol. 
Imidlertid  hjælper  den  lange  Aften-  og  Morgendæmring 
meget  til  at  gjøre  Dagen  længere,  ligesom  Maane,  Stjer- 
ner og  Nordlys  ofte  opklare  Vinternætterne. 

Regn  og  Taage  ere  meget  hyppige  paa  Færøerne, 
da  Havet  overalt  omgiver  Øerne,  og  i  et  Aar  er  der 
optegnet,  rigtignok  som  Undtagelse,  157  Regn -Dage, 
85  Snee-Dage  og  44  Taage-Dage,  altsaa  kun  79  klare 
Dage.  Den  færøiske  Taage  er  altid  frisk  og  let  at 
indaande,  aldrig  ildelugtende  og  besværlig,  og  den  kan  i 
mange  Henseender  siges  at  høre  med  til  Landets  eien- 
dommelige  Skjønheder.  Den  antager  nemlig  en  saadan 
Mangfoldighed  af  forskjellige  Skikkelser,  at  Fjeldene  der- 
ved vise  sig  i  de  eventyrligste  Former,  og  der  fremkom- 
mer Phænomener  af  forbausende  Skjønhed.    Man  kan  saa- 

ledes  gaae  oppe  paa  Fjeldtoppene  i  klart  Solskin,  medens 
Taagen  ligger  under  En  som  et  hvidt,  bølgende  Bælte 
midt  om  Fjeldene,  og  i  Dalene  og  paa  Søen  er  der  atter 
Solskin:  denne  Taage  kaldes  pollamjorki.  Atter  kan 
Taagen  boltre  sig  i  hvidgraae  Masser  hen  over  Fjeld- 
toppene, medens  Luften  er  klar  forneden;  derfra  tum- 
ler den  da  ofte  ned  i  Dalene :  denne  Taage  kaldes  skadda. 
Den  tredie  af  Taagens  sædvanligste  Former  kaldes  med 
et  almindeligt  Udtryk  nijdrki'.  denne  opfylder  Dalene  og 
bølger  henad  Havet  som  et  Lagen;  Alt  er  indhyllet  lige- 
som i  et  klamt  Tæppe,  og  man  kan  næppe  see  Haand  for 
sig;  dog  har  en  saadan  Taagedag  sin  særegne  Interesse 
ved  den  underlige  Hemmelighedsfuldhed,  hvormed  den 
spænder  Nysgjerrigheden  og  opfordrer  En  til  Forventnin- 
ger, som  hyppigt  skuffes.  Naar  man  saaledes  f.  Ex.  blot 
roer  lidt  ud  paa  en  Fjord  i  Taagen,  og  mener,  at  man 
let  kan  komme  tilbage  igjen  til  det  Sted,  hvorfra  man  drog 
ud,  saa  opdager  man  pludselig,  efterat  man  har  roet  længe 
og  er  bleven  lidt  mistænkelig  over,  at  Veien  er  dobbelt 
saa  lang  hjem  som  ud,  at  man  er  en  halv  eller  maaskee 
en  heel  Miil  fra  sit  Bestemmelsessted,  idet  Baad-Stavnen 
med  Eet  støder  mod  en  Klippe,  som  man  troede  sig  langt 
borte  fra.  Det  Værste  ved  Taagen  er,  at  den  saa  let  vild- 
leder Folk  tilfjelds  og  tilsøes ,  naar  de  have  glemt  at  tage 
det  altid  nødvendige  Compas  med,  og  saaledes  let  foraar- 
sager  Ulykker,  idet  man  enten  kan  styrte  ned  fra  en  Skrænt, 
som  man  ikke  seer,  eller  med  en  Baad  komme  ud  paa 
det  aabne  Hav. 

Ved  Siden  af  Taagen  spiller  Vinden  den  vigtigste 
Rolle  i  det  færøiske  KUma.  Da  Luften  paa  Færøerne  er 
saa  overordentlig  urolig,  opstaaer  der  ofte  voldsomme 
Storme,  især  om  Vaar  og  Høst.     De  nordlige  Vinde  ere 

i  Almindelighed  de  heftigste,  og  de  rase  ofte  med  en 
Vildhed,  som  er  aldeles  ukjendt  her  i  Danmark;  men  det 
er  forskjelligt  paa  de  forskjellige  Steder,  hvilken  Vind  der 
er  den  haardeste,  da  alle  Bygder  ligge  i  Læ  af  Fjeldene, 
og  altsaa  ere  beskyttede  enten  paa  den  ene  eller  den  an- 
den Kant..  Saaledes  er  f.  Ex.  ved  Thorshavn  Sydostvin- 
den heftigst,  da  Bygden  især  mod  Nord,  NO  og  Ost  er  godt 
beskyttet  af  Fjelde.  De  værste  Storme  ere  de,  der  som 
Hvirvelvinde  komme  ned  fra  Fjeldene,  hvorimod  Havvin- 
dene blæse  mere  jævnt,  om  end  ligesaa  stærkt.  Før  der 
kommer  en  Storm,  er  Luften  fordetmeste  trykkende  og 
ofte  saa  stille,  at  man  ikke  kan  mærke  det  mindste  Vind- 
pust; imidlertid  har  man  andre  Mærker  paa,  at  Stormen 
nærmer  sig:  Havet  ruller  huult,  Fuglene  flyve  ængsteligt 
ind  over  Land,  Faarene  samle  sig  i  Læ  af  de  store  Klippe- 
blokke, det  tordner  og  buldrer  oppe  imellem  Fjeldene,  og 
endelig  knage  og  brage  de  smaa  Træhuse  i  deres  Fu- 
ger, idet  Athmosphæren  trykker  og  knuger  dem.  Med  Eet 
hviner  Vinden  med  aldeles  uimodstaaelig  Magt  ned  fra 
Fjeldene,  og  vælter  og  tumler  Alt  overende,  som  kom- 
mer den  i  Veien;  den  skræller  Græstørven  af  Fjeld- 
hederne, kaster  Stene  og  Gruus  ned  i  Dalene,  løfter 
Taget  af  Husene,  dersom  de  ikke  ere  sikkrede  ved 
at  lægge  Høbaand  med  store  Stene  i  Enderne  over 
Mønningen;  ja  Stormen  kan  flytte  en  heel  (Træ-)Kirke 
af  sin  Grund.  Er  man  ude,  maa  man  øieblikkelig  kaste 
sig  ned  og  holde  sig  fast,  naarman  hører,  at  det  buldrer 
tilfjelds.  Paa  en  saadan  Stormdag  er  der  en  frygtelig  Su- 
sen og  Brusen,  i  Havet  og  Luften ,  og  alle  Luftens  Kræf- 
ter ere  i  en  voldsom  Kamp  med  hverandre.  Stormen  har 
væltet  en  uhyre  stor  Steen  langt  fra  sin  Plads  paa  et  Fjeld 
ovenfor  Gaarden  Signaho  ^  paa  den  søndre  Side  af  Kolle- 

fjord  (KoUaflorSur,  Nord-Strømø).  Saaledes  har  ogsaa 
Brændingen  kastet  en  stor  Steen,  besat  med  Langhalse*), 
20  Favne  op  paa  den  steile  Kyst  under  Bygdelaget  Skåling 
(Nord-Strømø),  hvor  den  blev  siddende  i  en  Klipperift. 
Taage  og  Blæst  ere  almindelige  baade  Sommer  og 
Vinter,  og  den  første  er  næsten  hyppigere  om  Sommeren 
end  om  Vinteren  ;  men  ligesom  Taagen  overordentlig  ofte 
ender  med  Regn,  saaledes  falder  der  ogsaa  om  Vinte- 
ren en  stor  Mængde  Snee,  saa  megen,  at  de  mindre 
Dale  og  Lavninger  blive  ukjendelige,  og  Husene  jævnlig 
snee  inde.  Er  der  med  Sneen  forbunden  stærk  Blæst, 
hvad  hyppig  er  Tilfældet,  saa  opstaae  Sneefog  [kåvarok]^ 
hvorved  den  Snee,  der  falder  ovenfra,  og  den,  der  af 
Vinden  pidskes  op  fra  Jorden,  forene  sig  med  hinanden 
og  frembringe  et  Mørke,  som  er  endnu  stærkere  end  det, 
som  Taagen  foraarsager,  og  gjør  det  umuligt  at  færdes 
ude.  Men  der  gives  ogsaa  paa  Færøerne  klare,  stille  Vin- 
terdage, og  det  ofte  mange  efter  hverandre;  da  er  det  et 
udmærket  smukt  og  høitideligt  Syn  at  see  de  høie  Fjelde 
som  utallige  hvidklædte  Spøgelser  staae  tause  og  alvorlige 
midt  i  det  klare,  blaae  Hav,  medens  Nordlysene  i  gule, 
grønne  og  røde  Striber  fare  hen  over  Himmelen.  De  lyse 
fra  Vest  og  NV  mod  Øst  eller  fra  Øst  og  NO  mod  Vest,  og 
ere  meget  hyppige  om  Vinteren.  Mærkeligt  er  det,  at 
Torden  og  Lynild,  som  i  det  Hele  ere  sjældne  deroppe, 
fordetmeste  tilhøre  Vmteren. 

Det  færøiske  Klima  er  altsaa  et  nordisk  Ø-Klima  i  stræn- 
geste  Forstand,  mildt,  men  fugtigt  og  i  høieste  Grad  usta- 
digt. Imidlertid  er  den  Forestilling,  man  ofte  har  her  i 
Danmark,  at  det  altid  skulde  være  raat  Efteraarsveir  paa 


*}  Pentalasmis  anatifera. 

Færøerne,  naturligviis  falsk  og  meget  overdreven.  Yinter- 
kulden  er  langt  stærkere  hernede  i  Danmark,  og  paa  Fær- 
øerne er  det  sjældent,  at  Isen  kan  bære,  selv  paa  Ind- 
søerne og  Kjærene,  medens  Havet  naturligviis  aldrig  fry- 
ser til,  ikke  engang  inde  i  de  lange  Fjorde.  Om  det 
færøiske  Klima  er  sundt  eller  ikke,  er  naturligviis  ikke  godt 
at  afgjøre  fra  et  almindeligt  Synspunct:  Færingerne  ere 
sunde,  kraftige  Folk,  der  opnaae  en  meget  høi  Alder  og 
meget  sjældent  hjemsøges  af  andre  Sygdomme  end  en 
Forkjølelses-Farsot,  som  hersker  hvert  Foraar  [krtm).  Ef- 
ter den  sidste  Folketælling  var  Dødsfaldene  for  1840-44 
1  af  69,  medens  der  i  Danmark  i  samme  Tidsrum  døde 
1  af  47;  herved  maa  desuden  bemærkes,  at  en  stor  Mængde 
Mennesker  komme  af  Dage  ved  Ulykke  paa  Havet  eller  i 
Fuglebjergene,  saa  man  vist  gjerne  kan  antage  det  færøiske 
Klima  for  overmaade  sundt.  De  Danske,  som  boe 
deroppe,  befinde  sig  ogsaa  vel,  naar  de  forstaae  at  ind- 
rette sig  efter  Forholdene ,  og  den  megen  Tale ,  man  hø- 
rer om  Kirtelsvaghed,  engelsk  Syge,  Fjottethed,  der  skulle 
være  de  fleste  fremmede  Folks  Børns  Skjæbne  deroppe, 
er  deels  overdreven,  deels  ligefrem  usand,  da  det  kun  er 
nogle  faa  danske  Embedsmænd,  som  have  maattet  erfare 
dette,  og  hvormeget  laa  saa  i  medfødt  Disposition  eller 
var  begrundet  i  ganske  andre  Forhold,  end  de  klimatiske? 

Fjeldenes  ydre  Form.     Jordsmonnets  Beskaffenhed. 

Færøerne  ere  en  Samling  af  høie,  skarpe  Bjerge, 
med  faa  Dalstrøg  af  meget  ringe  Udstrækning.  Man  seer 
Landet  i  temmelig  lang  Afstand  tilsøes;  Skålmg-Y']é[^^i 
kan  iagttages  14  Mile  borte.  Mod  det  aabne  Hav  er  der 
paa  de  fleste  Steder  steile  Forbjerge,  nogle  lodrette ,  ind- 
til en  Høide  af  over  2000  Fod ,  f.  Ex.  Mylingur  (NV-Pyn- 

ten  af  Strømø),  som  er  2200  Fod  og  ganske  lodret.  Disse 
Forbjerge ,  som  Færingerne  benævne  forskjelligt  efter  de- 
res meget  forskjellige  Skikkelser*)  afflade  sig  indad  mod 
Landet  under  Vinkler  af  20-40^,  saa  at  man,  efter  at  være 
stegen  temmelig  jævnt  op  ad  det  yppige  Grønsvær ,  hvor- 
med Bjerget  er  beklædt  lige  til  Toppen,  pludselig  staaer 
ved  den  steile,  svimlende  Skrænt.  Udenfor  disse  Forbjerge 
findes  oftest  store,  løsrevne  Klipper,  som  deels  ved  deres 
egen  Form,  deels  ved  deres  Forbindelse  med  hverandre 
eller  med  Bjerget,  danne  allehaande  eventyrlige,  pragtfulde 
Skikkelser.  En  saadan  Klippe  kalde  Færingerne  ''drangur'' 
eller  'tejrur'"  (o:  en  Stang,  svensk  ''stoY')^  og  man  kan 
træffe  dem  ved  alle  Øerne.  Snart  ere  de  foroven  for- 
bundne med  Bjerget,  saa  at  der  dannes  en  uhyre  stor 
Port,  hvorigjennem  man  kan  roe,  snart  staae  de  tæt  ind 
til  det,  saa  at  Søen  næppe  kan  faae  Plads  derimellem; 
snart  see  de  ud  som  en  umaadelig  stor  Finger,  f.  Ex. 
TroUkonufingm'  paa  Vaagø  (omtrent  1000  Fod  høi),  snart 
som  Menneskeskikkelser,  f.  Ex.  Risin  og  KjelHngin^  NV 
for  Østerø  (omtr.  300  Fod).  Undertiden  reise  de  sig  som 
en  Muur  foran  den  egentlige  Fjeldvæg,  saa  at  der  imel- 
lem dem  dannes  et  rummeligt  Basin,  f.  Ex.  ved  Fugle- 
bjerget ved  Vestmannahavn.  "Enhver  0  har  sine  Skjøn- 
beder,"  siger  Sir  George  Mackenzie,  "og  der  er  næppe 
noget  Forbjerg  eller  nogen  løsreven  Klippe,  som  jo  frem- 
viser en  eller  anden  Særegenhed,  forbunden  med  Pragt." 
Den  smukkeste  Situation  af  denne  Art  har  man  i  det 
Parti,  der  dannes  af  "Drengene"  i  Drågasund,  seet  fra 
Bø   paa  Vaagø**).    Ved    Sørvaags-Fjordens    Sydhuk    staae 


*)  niipa^  niiggva,  stapi,  stakkur,  hovd  osv. 

**)  Anbragt  som  Tiielkobber  i  Lyngbyes  ''færeiske  Evæder^, 

nemlig  to  "Drenge",  af  hvilke  den  inderste  har  et  stort 
Hul  igjennem  sig,  som  gaaer  lige  ned  til  Vandet,  saa  at 
den  fortoner  sig  som  en  aaben  Port;  imellem  den  og 
Landet  er  Dragasund.  Udenfor  den  yderste  Dreng  ligger 
den  lille  0  "Tindholmur",  som  har  sit  Navn  af  de  mange 
spidse  Tinder,  hvormed  den  er  besat,  hvilke  Sir  Macken- 
zie  sammenligner  med  Spirene  påa  Westminster  Abbedi; 
han  angiver  dens  Høide  til  omtrent  500.  Fod;  men  den 
seer  høiere  ud.  Mange  Steder  fremviser  ogsaa  den  bratte 
Strandbred  søileformig  Basalt  af  overordentlig  Skjøn- 
hed,  saa  at  Etatsr.  Forchhammer  sammenligner  Basalterne 
paa  Mikjunæs  med  dem  paa  Stafifa.  Paa  Sydsiden  af  denne 
0  er  der  en  Dreng,  omslynget  af  et  Bælte  af  smukke  Ba- 
salter. Kulagjdgv  ved  FroSbo  paa  Syderø  danner  et  ud- 
mærket interessant  Phænomen  af  denne  Slags,  idet  Basal- 
terne her  bue  sig  paa  den  forunderligste  Maade  fra  begge 
Sider  og  danne  en  aaben  Hvælving.  En  Miil  nordefter, 
fra  Selatrå5  paa  Østerø,  strækker  sig  ogsaa  en  Række 
meget  store  lodrette  Søiler  af  Basalt. 

Fremdeles  finder  man  langs  med  de  færøiske  Kyster 
en  stor  Mængde  dybe  Kløfter,  som  have  meget  forskjel- 
ligt  Udseende.  Foruden  Kiilagjdgv  paa  Syderø  kunne  vi 
som  Exempel  nævne  Skarbsgjdgv  ^  som  skjærer  sig  midt 
ind  i  Kunø,  og  gjør  Veien  fra  det  ene  Bygdeljag  til  det  an- 
det yderst  besværlig  og  farlig,  idet  man  for  at  komme  fra 
Skar6  til  Kuni  maa  stige  over  2000  Fod  op,  medens  den 
lige  Vei  ikke  er  mere  end  en  halv  Miil.  Af  saadanne 
Fjeldkløfter  findes  der  en  overordentlig  Mængde  baade  ud 
imod  Havet  og  ind  imod  Fjordene,  ja  selv  Fjeldsiderne, 
som  begrændse  Dalene,  ere  undertiden  kløvede  paa  denne 
Maade.  —  Foruden  disse  Kløfter  er  der  langs  Kysterne 
mange  Huler,  der  have  meget  forskjellig  og  høist  uregel- 

mæssig  Skikkelse  og  Størrelse.  Den  bekjendteste  af  disse 
Huler  er  Zeolith-Hulen  paa  Naalsø.  Indgangen  er  paa 
den  vestre  Side  af  Øen,  og  man  kan  roe  et  Stykke  ind  i 
den,  naar  Søen  er  rolig;  men  dette  er  ogsaa  en  nødven- 
dig Betingelse,  da  man  ellers  udsætter  sig  for,  at  Baaden 
knuses  mod  Klipperne  paa  Grund  af  den  voldsomme  Sving- 
ning, Havet  er  i,  naar  det  er  presset  sammen  i  det  småle 
Rum.  Vil  man  længere  ind  i  Hulen,  maa  man  krybe,  og 
der  bliver  snart  saa  mørkt,  at  man  maa  have  Fakler  eller 
Lygter  til  at  lyse  sig  frem  med;  dog  er  man  kommen  saa 
langt  ind,  at  man  har  kunnet  høre  Brændingen  paa  Øens 
østre  Side.  Som  Exempler  paa  andre  Huler  kunne  vi 
nævne  en,  der  strækker  sig  et  Par  hundrede  Alen  ind  un- 
der den  østre  Side  af  Vidø.  Den  er  saa  bred,  at  man 
kan  roe  heelt  igjennem  den.  Fremdeles  er  der  ved  Eide 
paa  Østerø  en  smuk  Hule,  der  danner  en  grøn  Hvælving, 
Sidestykke  til  den  blaae  Grotte  paa  Capri,  idet  Havet  ka- 
ster et  grønt  Skjær  derind.  Som  en  Mærkværdighed  ved 
de  færøiske  Kyster  vil  jeg  tilsidst  nævne  de  saakaldte  'Vvw- 
kiistejnar"^  der  ligge  tæt  sønderud  tor  Bygden  Andenord 
(AndafjorSur)  paa  Østerø.  De  ligge  paa  en  skraa  Steen- 
flade ud  imod  Havet;  den  største  er  ovenfor  Vandskorpen 
4  Favne  lang  og  3  Favne  bred,  og  dens  Høide  over  Van- 
det er  2  Favne,  naar  det  er  Ebbe.  Disse  Stene  have  de- 
res Navn  af,  at  de  altid  ere  i  en  rokkende  Bevægelse,  en- 
ten Havet  er  roligt  eller  oprørt. 

Forlade  vi  Kysterne,  hvis  Udseende  man  bedst  iagt- 
tager, naar  man  roer  langs  med  Øerne,  og  begive  os  op 
paa  et  Fjeld  af  nogen  Høide,  ville  vi  derfra  kunne  over- 
see  de  færøiske  Bjerge ,  kvilket  ^r  saa  meget  lettere  gjør- 
ligt,  som  Havet,  der  overalt  omgiver  dem  og  begrændser 
Udsigten,   fremhæver  Omridsene   og   gjør  dem  tydeligere. 

2 

« 

Næsten  alle  Øerne  have  en  Gjennemsnitshøide  af  1000  Fod, 
og  ovenover  denne  Bjergslette  hæve  de  høiere  Toppe  sig. 
Disse  Toppe  ere  enten  spidse  og  skarpe,  og  i  saa  Tilfælde 
kaldeFæ ringerne  dem  'Uindur'\  f.  Ex.  Grislatindur  (Kallsø), 
Halgafjallstindur ,  Rej9afjallstindur,  Slattaratindur  (Østerø): 
denne  Form  findes  især  paa  de  nordlige  Øer  og  da  navn- 
lig paa  Norderøerne;  eller  de  have  en  større,  skjøndt  al- 
drig betydelig,  Overflade,  og  da  kaldes  de  "fjall"  eller 
"felli"  (Fjeld,  "Gefilde"),  f.  Ex.  Skalingsfjall  (Strømø),  Prest- 
fjall,  Hvannafelli  (udt.  Kvannfelli  paa  Syderø).  Denne  Form  er 
almindelig  paa  Syderø.  Forskjellen  i  Fjeldenes  Form  be- 
roer paa /deres  geognostiske  Sammensætning,  hvilket  vi 
senere  skulle  komme  til.  Næsten  alle  de  færøiske  Fjelde 
hæve  sig  i  Afsatser  eller  Hamre,  saa  at  man  bestiger  Lan- 
det under  en  Vinkel  af  5-20°,  og  disse  Hamre  gaae  ofte 
saa  langt  ned,  at  man  kan  tænke  sig  dem  fortsatte  under 
Havet.  Gaaer  man  fra  Kysten  op  imod  en  saadan  Ham- 
mer, da  viser  der  sig  først  en  mere  eller  mindre  brat 
Klippevæg,  der  er  meget  furet  og  uregelmæssig  indskaa- 
ren,  ofte  gjennemskaaren  af  smaae  Elve,  og  ved  dens 
Fod  er  der  en  Mængde  Gruus  og  smaae  Stene;  er  man 
vel  kommen  over  denne  Væg,  hvilket  ofte  koster  megen 
Møie,  saa  befinder  man  sig  paa  en  mosbegroet  Slette, 
der  skraaner  mere  eller  mindre  opad,  indtil  den  begrænd- 
ses  af  en  ny  Klippevæg,  og  saaledes  følger  den  ene  Ham- 
mer efter  den  anden ,  indtil  man  naaer  Toppen.  Hamrenes 
Høide  er  fra  50-100  Fod.  Hvor  Fjeldene  ikke  have  Hamre, 
sænke  de  sig  i  en  nogenlunde  jævn  Skraaning  ned  mod  Dalene 
og  Fjordene ;  en  saadan  Skraaning  er  snart  bedækket  med 
Gruus ,  som  idelig  forøget  ovenfra,  snart  begroet  med  Græs 
og  Mos  og  rig  paa  Kilder.  Undertiden  danne  Fjeldene  bratte 
\?R^gQ  ind  mod  Dalene ,  men  dette  er  ikke  almindeligt. 

Imellem  Fjeldene  er  der  Dale  af  forskjellig  Udstræk- 
ning, eftersom  Fjeldets  Grundflade  er  større  eller  mindre; 
men  Dalstrøgene  blive  aldrig  ret  betydelige,  paa  Grund  af 
Fjeldenes  eiendommelige  Form.  Paa  de  nordlige  Øer  ere 
Dalene  mest  indknebne,  og  mange  af  dem  fortjene  egent- 
lig ikke  dette  Navn,  da  det  ene  Fjeld  begynder,  hvor  det 
andet  slipper,  saa  at  der  blot  er  en  Indsænkning  imellem 
dem  paa  nogle  faa  Favnes  Brede.  Ofte  gaaer  Spaltnin- 
gen ikke  længer  end  omtrent  til  Midten  af  Fjeldet;  da  hed- 
der den  et  Skar  (skår9).  Dalene  ere  væsentlig  to  Slags, 
som  benævnes  forskjelligt ;  den  ene  Form  hedder  dålur^ 
den  anden  hottnur  (Bund).  Den  første  af  disse  er  den  i 
Bjerglande  almindelige  Dalform,  som  er  aaben  til  begge 
Sider;  men  disse  ere  ikke  fremherskende  paa  Færøerne. 
Den  bekjendteste  og  længste  er  den,  der  gaaer  fra  Hval- 
vik  (udt.  Kvalv.)  paa  Nord-Strømø  til  Saxin  paa  Nordvest- 
Siden  af  samme  0.  Denne  Dal  ligger  temmelig  lavt,  og 
dens  største  Høide  er  200  Fod.  Naar  Landet  kniber  sig 
stærkt  sammen  ved  begge  Ender  af  et  Dalstrøg  eller,  en 
Lavning,  kaldes  det  et  "ejdt:  Saadanne  Eider  ere  af  stor 
Vigtighed  for  Indbyggerne,  da  de  saa  kunne  have  Baade 
paa  begge  Sider  af  Øen  og  altsaa  være  mindre  afhængige 
af  Veir  og  Vind  med  Hensyn  til  Fiskeriet.  Saaledes  er 
Bygdelaget  Hvalbø  paa  Syderø  beliggende,  Svini  paa  Svinø, 
Bygden  paa  Naalsø  o.s.v.  —  Den  anden  Dalform  er  luk- 
ket indad  mod  Landet  ved  en  Bue  af  Fjelde  eller  Bakker. 
Omkring  en  saadan  Dal  hæve  Fjeldene  sig  oftest  i  Hamre, 
og  Elven,  som  er  et  nødvendigt  Tilbehør  til  denne  Dal- 
form, danner  hyppigt  smukke  Smaafosser,  idet  den  med 
rivende  Fart  styrter  ned  over  Hamrene;  men  disse  batt- 
nir  have  dog  ofte  et  mørkt  og  alvorligt  Udseende  paa 
Grund  af  de  høie  Fjelde,  som  omgive  dem.    Som  et  Exem- 

pel  paa  en  Bottn  i  formindsket  Maalestok  kunne  vi  nævne 
den  vestre  Side  af  Thorshavns  Bugt,  vdgsbottnur  kaldet, 
hvis  Baggrund  dannes  af  Bakker  af  meget  ringe  Høide, 
og  begge  Bugtens  Sidevægge  ere  ligeledes  lave;  Elven 
træder  her  frem  som  en  lille  Bæk,  der  ofte  udtørres  om 
Sommeren.  Ved  Dalenes  Ender  mod  Søen  er  der  sæd- 
vanlig anlagt  Bygder,  som  Hvalvik  og  Saxin  ved  hver 
sin  Ende  af  Saxina-Dalen;  men  inde  i  selve  Dalen  ligge 
ingen  Bygder,  om  end  en  enkelt  Mand  kan  have  opslaaet 
sin  Bolig  paa  et  saadant  Sted;  det  er  for  ubekvemt  for 
Fiskeriet.  Bottnerne  ere  kun  bebyggede  i  nogen  Udstræk- 
ning paa  Syderø,  hvor  Fjeldene  ere  lavere  og  mindre 
steile,  end  paa  de  nordlige  Øer,  og  som  Følge  deraf  Dalene 
bredere  og  jævnere.  Paa  de  nordlige  Øer  ligge  derimod  Byg- 
derne fordetmeste  langs  Siderne  af  den  Fjord,  som  fører 
ind  til  Bottnen,  hvorimod  denne  selv  kun  sjælden  har  en 
lille  Bygd,  f.  Ex.  Skdia-hottnnr  paa  Østerø.  løvrigt  have 
disse  Dale  paa  deres  lavere  Steder  ofte  gode  Græsgange, 
som  benyttes  af  Kreaturerne. 

Høiden  af  de  færøiske  Fjelde,  af  hvis  Form  jeg  nu 
har  søgt  at  give  et  Omrids,  er  ikke  meget  forskjellig,  idet 
de  høiere  Toppe  sædvanlig  naae  til  imellem  2  og  3000  Fod; 
men  det  høieste  Fjeld  er  dog  Slattaratindiir  paa  Østerø, 
som  Etatsraad  Forchhammer  har  fundet  at  være  2816  Fod, 
medens  SkåHng-¥iQ\å  ^  der  sædvanlig  anføres  som,  det 
høieste,  ikke  er  mere  end  2400  Fod.  Målings-Vioiå  paa 
Vidø  er  2232  Fod,  Toppen  af  Naalsø  er  1239  Fod. 

Hvad  nu  Jordsmonnet  angaaer,  hvormed  de  færøi- 
ske Klipper  ere  bedækkede,  saa  er  dette  en  tynd  Jordskorpe 
af  omtrent  en  Alens  Tykkelse,  sjælden  meget  derover,  men 
ofte  meget  derunder.  Dog  er  denne  Jordskorpe  paa  mange 
Steder    meget  frugtbar,    frugtbarere  end  paa  Naboøerne, 

Hetland  og  Ørkenøerne.  Derfor  ere  Færøerne  kun  nøgne 
og  sorte,  hvor  de  sænke  sig  brat  ned  mod  Havet,  kun 
øde  og  graae  paa  Steen-  og  Gruusfladerne  tilQelds;  ellers 
er  Landet  smukt  grønt,  endog  langt  opad  Fjeldene.  Jor- 
dens Frugtbarhed  er  dog  meget  forskjellig:  den  alminde- 
lige Muldjord  er  den  frugtbareste,  og  naar  den  befries  fra 
de  mange  Græsrødder,  hvormed  den  er  sammenfiltret,  la- 
der den  sig  bruge  med  ikke  ringe  Udbytte,  navnlig  til  Kar- 
tofler og  Roer;  paa  de  fleste  Øer,  især  Syderø  og  Sandø, 
groer  ogsaa  Byg  godt  til  200  Fods  Høide,  paa  Mikjunæs 
til  270  Fod.  Dog  er  det  især  til  Græs,  at  denne  Jord  er 
saa  overordentlig  vel  skikket.  —  Paa  Fjeldene  er  der  og- 
saa megen  Myr  (Mosejord),  paa  hvilken  der  kun  voxer 
daarligt  Græs,  fordi  Vandet  bliver  staaende  i  Indhulinger  i 
Klippegrunden;  denne  Jord  er  i  Bunden  blandet  med  guul 
Jernrust.  Paa  flere  Steder,  f.  Ex.  i  Vattnsdal  paa  Nord- 
Strømø,  findes  en  sort,  gruset  Jord,  der  samler  sig  i  Hul- 
ler paa  meget  moradsige  Steder:  den  kaldes  sorta  og  bru- 
ges som  Vitriol  til  at  farve  sort  med.  Endelig  er  Klippe- 
bunden paa  mange  Steder  bedækket  med  et  rigeligt  Lag 
Tørv -Jord,  hvilken  er  det  vigtigste  og  næsten  eneste 
Brændsel  i  Landet,  da  Kullene  ikke  bruges  meget.  Tør- 
ven er  sædvanlig  olieholdig  og  gjennemtrukken  af  Plante- 
dele; den  er  sort,  haard  og  giver  stærk  Hede.  Undertiden 
er  den  blandet  med  Sand,  hvilket  gjør  den  mindre  god 
og  vanskeligere  at  brænde. 

Geognostiske  Forhold. 

Sammenligner  man  Færøernes  Fjeld-Physiognomi  med 
Naboøernes,  Hetlands  og  Ørkenøernes,  vil  man  finde  en 
overordentUg  stor  Forskjel;  denne  Forskjel  vil  man,  hvis 
Veiret  ikke  er  altfor  ugunstigt,   allerede  kunne  blive  vaer, 

naar  man  paa  Reisen  til  eller  fra  Færøerne  kommer  forbi 
Hetland.  Fjeldene  paa  Hetland  ere  lave  og  afrundede,  og 
dette  gjælder  i  endnu  høiere  Grad  om  Ørkenøernes,  hvor- 
imod vi  have  seet,  at  Færøernes  vare  høie  og  mere  eller 
mindre  terrasseformig  opgaaende.  Denne  Forskjel  viser 
hen  til  en  forskjellig  geognostisk  Beskaffenhed,  da  den 
ydre  Form  er  Resultat  af  den  indre  Sammensætning. 
Færøernes  Fjelde  bestaae  saaledes  hovedsagelig  af  Porphyr. 
og  basaltiske  Steenarter,  Naboøernes  af  Sandsteen  og 
Gneus.  Denne  haarde  Steenmasse  ligger  i  Lag  af  150 
Fods  Mægtighed;  men  under  den  ligger  der  et  Lag  af  en 
blødere  Steenart  af  teglrød  Farve,  hvori  der  ofte  findes  ge- 
digent Kobber  i  større  eller  mindre  Partier.  Dette  bløde 
Lag  forvittrer  let,  og  naar  det  skylles  ned  af  Regnvandet, 
saa  styrter  den  ovenfor  liggende,  tunge  Porphyr-Masse  ned, 
og  der  dannes  den  terrasseformige  Reisning  i  Hamre, 
som  vi  før  have  omtalt,  ligesom  der  overalt  ved  Bjergenes 
Fod  ligge  uhyre  Steenmasser,  der  ere  løsrevne  paa 
denne  Maade.  Disse  to  Lag  kan  man  let  iagttage  overalt 
der  paa  Øerne,  og  man  kan  see  dem  overordentlig  tydeligt 
paa  mange  Steder,  naar  man  roer  i  en  Baad  hen  under 
de  lodrette  Fjeldvægge  mod  Havet;  thi  der  ere  Steen- 
masserne aldeles  blottede.  Den  Retning,  hvori  Lagene 
falde,  er  altid  en  østlig,  saa  at  den  paa  de  sydlige 
Øer  bliver  til  N.  C,  paa  de  vestlige  reen  Øst  og  paa  de 
nordlige  S.  O.  Da  nu  disse  Lag  paa  de  sydlige,  vestlige 
og  nordlige  Udøer  altsaa  altid  hælde  indad  mod  Midten, 
kan  man  deraf  danne  sig  en  Forestilling  om  den  Maade, 
hvorpaa  Øerne  ere  fremkomne;  de  see  nemlig  ud  som 
Levningerne  af  et  meget  større  Basin,  hvoraf  vi  kunne 
tænke  os,  at  Halvdelen  eller  Mere  enten  ikke  er  kommen 
op  eller  sunket  ned  igjen.     Derimod  forbyder  denne  La- 

genes  Leiring  os  at  antage,  at  Færøerne  skulde  være 
fremkomne  ved  vulkanske  Udbrud,  som  saa  Mange 
have  troet;  thi  der  findes  intetsteds  Spor  af  udbrændte 
Kratere  eller  andre  saadanne  Tegn  paa  vulkansk  Oprin- 
delse. Hermed  er  dog  ikke  sagt,  at  Ilden  ikke  har  havt 
Indflydelse  paa  Dannelsen  af  Landet;  tvertimod  spores 
dens  Virkning  tydelig  paa  flere  Steder,  navnlig  hvor 
Hoved -Steenmassen  er  beklædt  med  en  lavaagtig  Hinde, 
f.  Ex.  paa  Naalsø,  ved  Hvalbø  paa  Syderø  og  flere  Steder. 
Enkelte  Steder  bedækkes  Klipperne  af  et  saa  eiendommelig 
slakkeagtigt  Lag,  at  det  kommer  til  at  see  ud,  som  om 
en  Lavastrøm  var  skyllet  ned  fra  Fjeldets  Top  og  først 
standset  nede  ved  Strandkanten;  denne  lavaagtige  Steen- 
masse er  fordetmeste  sortegraa  og  har  mange  Blærehuller, 
der  ofte  ere  udfyldte  med  smukke  Chalcedoner. 

Hovedmassen  af  de  færøiske  Fjelde  viser  to  væsent- 
lige Forskjelligheder,  eftersom  den  nemlig  mangler  eller 
har  glindsende  Krystaller  af  glasagtig  Feldspath. 
Denne  Forskjellighed  har  overordentlig  stor  Indflydelse  paa 
de  Bjerges  Form,  som  dannes  deraf,  og  dermed  paa  hele 
Landets  Beskafl'enhed.  Den  Steenart,  som  mangler 
disse  Krystaller,  er  den  ældste,  og  den  findes  især  paa 
Syderø,  med  Undtagelse  af  den  allernordligste  Deel,  og 
paa  Smaa- Øerne  Mikjimæs  og  Tindhohnen^  som  ligge 
ved  Vaagø;  den  anden,  hvis  Hovedmasse  er  en,  ofte 
meget  smuk,  Porphyr,  findes  paa  de  andre  Øer,  og  er 
altsaa  den  fremherskende  paa  Færøerne.  Paa  Grund 
af  Steenmassens  Beskaffenhed  ere  derfor  Fjeldene  paa 
Syderø  ikke  saa  høie  og  mere  afrundede  end  paa  de 
andre  Øer,  Dalene  er  bredere,  og  Jordsmonnet  i  det  Hele 
frugtbarere,  saa  at  dette  bliver  den  venligste  og  mildeste 
0,  endskjøndt  den  har  de  fleste  Eiendommeligheder ,  som 

Hamre,  Bottnir,  nedstyrtede  Steenmasser,  tilfælles  med 
de  andre.  —  Til  de  Steenarter,  hvoraf  Syderøen  bestaaer, 
hører  ogsaa  Basalt.  Denne  sorte  eller  sortbrune  Steenart 
fremtræder  ofte  i  høie  Søiler,  der  snart  staae  lodret,  snart 
vandret,  og  paa  forskjellig  Maade  ere  forbundne  med  hver- 
andre; den  viser  sig  smukkest  i  den  Kløft  ved  Fro^bd\ 
som  jeg  før  har  omtalt*). 

Førend  jeg  forlader  Syderø  og  de  med  den  beslæg- 
tede Øer,  vil  jeg  omtale  Kullene,  da  disse  danne  et 
eiendommeligt  Lag  paa  disse  Steder,  og  dette  Product 
vel  i  Fremtiden  vil  faae  mere  Indflydelse  paa  Færingernes 
Liv,  end  det  hidtil  har  havt.  I  en  Strækning  af  vel  2 
Qvadratmiil  findes  der  nemlig  paa  Syderø  et  mægtigt  Lag, 
der  vel  indeholder  flere  Slags  Leer,  men  hvis  Hoved- 
masse dog  er  Kul.  Rigest  finder  man  dette  Kullag  ved 
Hvalbø  i  et  Fjeld,  som  kaldes  Præste- Fjeldet,  hvor  der 
ogsaa  er  anlagt  Gruber  baade  paa  den  østlige  og  vesthge 
Skrænt;  her  er  Kullaget  26  Tommer  tykt.  Foruden  paa 
dette  Sted  findes  Kullag  paa  mange  andre  Steder  paa 
Øen,  og  uagtet  de  regelmæssige  Lag  paa  en  Strækning 
afbrydes  af  uregelmæssig  Basalt,  maa  man  dog  betragte 
disse  som  hørende  sammen,  ikke  som  ubestemte 
locale  Dannelser,  da  de  overalt  have  de  samme  Steen- 
arter over  og  under  sig,  og  Faldretningen  er  den  samme 
paa  de  meest  fraliggende  Steder,  nemlig  3 — 4  ^  O.  N.  O. 
Tænker  man  sig  Kullenes  Strygnings  -  Linie  fortsat  over 
Havet  i  N.  V.  fra  det  indknebne  Sted  paa  det  nordlige 
Syderø ,  som  kaldes  Hvalbø  -  Eide ,  vil  den  træffe  Mikjimæs^ 
hvor  der  ogsaa  findes  Kul,  saa  at  dette  Lag  vist  er  en 
Fortsættelse  af  Laget  paa  Syderø,  da  det  findes  i  samme 
Forbindelser  som  dette.    Kullene  paa  Mikjunæs  ligge  1000 


•)  Den    er    beskrevet    og   altegnet  af  Captain  Bom  i  Naturhistoriske 
Selskabets  Skrifter  2  B.  1  H. 

Fod  over  Havet.  Paa  Tindholmen  derimod  har  Kullet  ikke 
noget  bestemt  Leie  og  maa  vel  rettest  betragtes  som  en 
særskilt  lille  Dannelse  af  aldeles  local  Natur. 

Kuldannelsen  paa  Færøerne  har  noget  tilfælles  med 
den  ældre  Kuldannelse  i  England,  hvad  Leiet  og  de 
ledsagende  Steenarter  angaaer;  men  dog  kan  man  slet 
ikke  sammenligne  disse  to  Dannelser  med  Hensyn  til 
Tiden.  Kullaget  paa  Færøerne  er  udbredt  i  regelmæssige 
Lag  over  hele  dets  Udstrækning,  ligesom  den  Hovedmasse, 
hvoraf  Fjeldene  bestaae,  ligger  i  regelmæssige  Lag,  der 
endog  komme  nøiagtig  igjen,  hvor  de  have  været  afbrudte 
af  Dale  og  Sunde;  thi  Kullaget  træder  paa  Syderø  og 
Mikjiinæs  istedenfor  et  Lag  af  Leersteen. 

Hvad  nu  det  Spørgsmaal  angaaer,  om  de  færøiske 
Kul  ere  gode  eller  ei,  saa  have  mange  kyndige  Mænd 
givet  dem  et  fordeelagtigt  Vidnesbyrd;  navnlig  bemærker 
Etatsraad  Forchhammer ,  at  den  Egenskab  ved  dem,  at 
de  ere  frie  for  Svovl,  gjør  dem  udmærket  skikkede  til 
mangfoldig  Brug,  ligesom  ogsaa  den  Kul -Jernsteen,  som 
ledsager  dem,  er  righoldig  nok  til  at  lønne  Smeltningen. 
Allerede  fra  Begyndelsen  af  forrige  Aarhundrede  har  man 
gjort  forskjellige  Smaa- Forsøg  med  at  anlægge  Kulværker 
paa  Syderø;  men  de  er  aldrig  drevne  med  nogen  Kraft, 
hvorfor  de  naturlig viis  ikke  have  kunnet  føre  til  tilfreds- 
stillende Resultater. 

Jeg  har  opholdt  mig  saa  længe  ved  Syderøen,  fordi 
dens  Fjelde  have  en  Sammensætning,  som  ikke  er  tilstede 
paa  de  andre  Øer.  Disse  bestaae  alle  hovedsagelig  af  en 
Steenart,  som  er  Porphyr  med  smaa  Krystaller  af  glasagtig 
Feldspath ;  denne  Porphyr  er  tydelig  fremherskende  overalt, 
især  paa  Norderøerne,  skjøndt  der  ogsaa  findes  andre 
Steenarter  blandede  med  den,  hvilke  paa  nogle  Steder 
gjøre  Hovedmassen  mindre  kjendelig.     Her   findes  ogsaa 

Basaltstøtter,  der  paa  mange  Steder  danne  vidunderlig 
pragtfulde  Partier  langs  med  Øernes  steile  Sider.  De 
Fjelde,  som  have  denne  Dannelse,  ere  i  det  Hele,  som 
jeg  før  har  bemærket,  høiere  og  skarpere  end  Syderøens, 
idet  der  ofte  reiser  sig  ligesom  Smaafjelde  ovenpaa  det 
egentlige  Bjerg,  og  naar  de  ere  bedækkede  med  Snee, 
see  de  i  Frastand  ud  som  en  Leir  af  Telte ,  der  ere  stil- 
lede nær  ved  hinanden;  Norderøernes  ere  de  steileste, 
ere  nøgne  og  kegledannede  og  have  en  skarp  Ryg.  Paa 
disse  Fjeldtoppe  er  enten  Steenmassen  forvittret  til  Gruus, 
i  hvilket  nogle  faa  Planter  endnu  groe,  eller  den  danner 
store,  flade  Steenheller,  hvor  Intet  voxer.  Jordsmonnet 
er  ogsaa  paa  disse  Øer  fattigere  end  paa  Syderøen,  ofte 
ikke  et  Qvarteer  dybt,  og  meget  opfyldt  med  store  Stene; 
men  Græsset  er  dog  overordentlig  yppigt,  og  især  paa 
Sandø  og  Vaagø  er  Byg -Avlen  ikke  ringe.  Hamrene  ere 
her  almindeligere  og  høiere  end  paa  Syderøen ,  og  de 
dybe,  småle  Fjorde  ere  paa  begge  Sider  omgivne  af  høie, 
mørke  Fjelde,  medens  Baggrunden  ligeledes  dannes  af  et 
Bjerg,  hvis  Fod  udbreder  sig  til  en  ubetydelig  Flade; 
somme  Steder  sænker  Fjeldet  sig  mere  jævnt  paa  Siderne 
af  Fjordene,  og  paa  den  græsbegroede  Skraaning  ere  da 
Bygder  anlagte.  De  kortere  og  bredere  Indskjæringer  i 
Øerne,  Vige,  ere  ogsaa  Pladser  for  Bygder,  kvilke  for- 
øvrigt ofte  ligge  ved  det  aabne  Hav,  selv  hvor  Strand- 
kanten er  saa  høi,  at  Baaden,  for  at  benyttes,  med  uhyre 
Besvær,  ad  mange  Krumveie,  maae  slæbes  op  og  ned. 

De  bekjendteste  Fjelde  paa  de  nordlige  Øer  ere 
Slattaratindur  paa  Østerø  og  Skålingar  paa  Strømø;  det 
sidste  af  disse  skal  jeg  tillade  mig  kortelig  at  beskrive, 
idet  jeg  beder  Læseren  gjøre  en  Vandring  derop  med,  og 
her  ville  vi  da  have  et  Billede  af  et  færøisk  Fjeld  i  Al- 
mindelighed.      Skåling   Fjeld    ligger    omtrent    midt   paa 

Strømøen;  det  er  steilt  og  utilgjængeligt  undtagen  paa 
Syd -Siden,  hvor  man  altsaa  maa  bestige  det.  Først 
vandrer  man  da  op  ad  en  temmelig  steil,  græsbegroet 
Skraaning  {brekka) ,  som  er  vanskelig  nok  at  komme  opad, 
da  Kalveskinds -Skoene,  hvormed  man  maa  være  forsynet, 
blive  glatte  af  det  fugtige  Græs;  men  saa  har  man  sin 
høie,  med  en  lang  Jernpig  forsynede,  Fjeldstav  at  støtte 
sig  til.  Ved  Enden  af  denne  Brække  hæver  sig  den  første 
Hammer  omtrent  60  Fod;  her  maa  man  kravle  over  store 
Masser  af  Trap-  og  Støtte -Basalt,  og  Stien,  som  fører 
derop  igjennem,  snoer  sig  i  saa  mangfoldige  Krumninger 
imellem  de  store  Stene,  at  man  maa  have  en  Mand  til  at 
vise  sig  Vei;  ofte'gaaer  man  paa  Hovederne  af  de  lodrette 
Basalter,  og  man  er  paa  begge  Sider  omgiven  af  Steen- 
mure,  saa  at  Veien  Hgner  Opgangen  i  Runde-Taarn. 
Derpaa  kommer  man  til  et  lille  Fjeldvand,  der  er  omgivet 
af  en  græsbegroet  Flade.  Har  man  naaet  op  over  den 
første  Hammer,  træffer  man  en  ny  Brække  med  en  ny 
Hammer,  hvilke  begge  ere  mindre  end  de  første.  Den 
tredie  Brække  er  den  længste,  og  Hammeren  høi,  men 
ikke  meget  steil;  denne  Brække  har  kun  lidet  Græs,  men 
er  meest  begroet  med  Mos,  tildeels  ogsaa  belagt  med 
Gruus  og  løse  Stene.  Endnu  ere  der  en  4de  og  5te 
Brække  med  tilsvarende  Hamre ,  og  disse  ere  meget  steilere 
end  de  andre,  saa  at  man  maa  krybe  op  igjennem  dem; 
Brækkerne  ere  belagte  med  Gruus  og  Smaasteen.  Endelig 
ere  vi  med  megen  Møie,  efter  en  god  Times  Vandring, 
naaede  op  paa  Fjeldets  Top:  her  have  vi  en  Flade  for  os, 
der  er  220  Skridt  bred  fra  Øst  til  Vest,  300  Skridt  lang 
fra  Syd  til  Nord;  den  er  deels  begroet  med  Mos,  deels 
bestaaer  den  af  Gruus,  imellem  hvilket  nogle  faa  Blom- 
sterplanter føre  et  sørgeligt  Liv,  i  bestandig  Angst  for  de 
voldsomme  Storme.     Fra  dette  Sted  kan  man  i  klart  Ve  ir 

oversee  alle  Øerne,  der  see  ud  som  store  Tuer  i  Havet, 
og  Horizonten  gaaer  over  deres  Toppe.  —  Af  de  mange 
Fjelde,  som  man  er  omgiven  af  paa  Skålings  Top,  vil 
jeg  nævne  Snejsin  og  Lrnadalstindur  (udtales  Aadn), 
paa  Grund  af  de  Mineraller,  som  fortrinsviis  findes  paa 
disse  Steder.  Paa  Snejsin  finder  man  nemlig  de  smukke 
Dryp-  og  Baand  -  Chalcedoner,  som  ere  dannede  paa 
uendelig  mange  forskjellige  Maader.  Ofte  ere  de  næsten 
vandklare  Tapper  hæftede  til  et  Tag  af  Baand-Chalcedon, 
fra  hvilket  de  i  forskjellig  Længde  række  ned  til  et  Gulv 
af  samme  Art,  derfra  til  et  tredie  Lag,  omtrent  som 
Piberne  i  et  Orgel.  Paa  krnadalstind  har  man  i 
mange  Tider  søgt  de  bedste  færøiske  Opaler:  af  disse 
findes  en  Deel  ædle,  som  ere  ganske  smukke  og  spille 
især  i  Rødt;  men  de  briste  let  i  Varme  og  ere  i  det  Hele 
skjørere  end  de  ungarske.  Nu  er  der  desuden  ikke 
mange  flere  tilbage,  da  man  har  efterstræbt  dem  altfor 
skaanselløst.  Endnu  pleier  man  af  de  færøiske  Steenarter 
at  nævne  Zeolithen,  som  findes  i  mangfoldige  Former, 
af  hvilke  den  hvide,  uhyre  fine  Haar-Zeolith  er  den 
smukkeste.  Det  bekjendteste  Sted,  hvor  disse  Zeolither 
træffes,  er  den  Hule  paa  Naalsø,  som  jeg  før  har  omtalt. 
Saaledes  ere  da  de  færøiske  Fjelde  i  Almindelighed 
byggede,  og  de  Uregelmæssigheder  i  Sammensætningen, 
som  nogle  Steder  findes,  ere  af  den  Beskaffenhed,  at 
man  kun  ved  nølere  -  Fftersyn  bliver  dem  vaer,  og  de 
mangfoldige  Steenarter,  som  jeg  ikke  har  berørt,  ere 
vistnok  kun  af  Interesse  for  Mineralogen.  I  økonomisk 
Henseende  have  hidtil  kun  Kullene  nogen,  og  det  en 
ringe.  Betydning;  Færingerne  bruge  deres  ^ firet'-''  (Graa- 
steen)  til  Gjærder,  Tørvehuse  og  Sligt. 


Om  Stemmens  og  Sprogets  Dannelse. 

(Et  Foredrag  i  Studenterforeningen  den  17de  Februar  1855) 
af  Cand.  med.  Erik  Holst. 


M.  H. 

1  il  de  Kapitler  af  Læren  om  Livet,  der  sjeidnest  gjennem 
populære  Bearbejdelser  ere  blevne  gjorte  tilgjængeligé  for 
et  større  Publikum,  hører  Læren  om  Stemmens  Dan- 
nelse, og  dog  frembyder  netop  dette  Kapitel  meer  end 
almindelig  Interesse,  idet  det  deels  vil  kunne  forstaaes, 
idetmindste  i  dets  Hovedtræk,  uden  speciel  Indsigt  i  Or- 
ganismens Bygning  og  functionelle  Forhold,  og  deels  faaer 
en  særlig  Betydning  ved  den  ved  Sproget  betingede  Ud- 
vikling ikke  alene  af  hvert  enkeltMenneske,  men  af  Menneske- 
slægten i  det  Hele.  Støttet  paa  disse  Betragtninger  er  det,  at 
jeg  har  vovet  at  indbyde  d'Hrr.  til  at  høre  en  Fremstilling 
af  Lovene  for  Stemmens  Dannelse,  og  jeg  har  da  sat  mig 
til  Opgave  saa  korteligen  og  fatteligen  som  muligt  at  gjøre 
Dem  Rede  for,  hvorledes  det  gaaer  til,  at  levende  Væsner 
overhovedet  kunne  frembringe  Lyd  og  Toner,  og  specielt 
hvorledes  Mennesket  og  de  ham  nærmest  staaende  Dyr 
formaae  at  frembringe  og  modificere  deres  Stemme  saa- 
ledes,  at  deraf  fremkommer,  hvad  vi  kalde  Tale  eller  Sang. 
Jeg  skal  derhos  bestræbe  mig  for  at  forklare  for  Dem  de 
i  Talen  og  Sangen  væsentligste  og  hyppigst  forekommende 

Afændringer,  og  jeg  forudsætter  her  ingen  specielle  For- 
kundskaber, men  maa  paa  den  anden  Side  udtrykkeligen 
fremhæve,  at  dette  Foredrag  aldeles  ikke  skal  være  viden- 
skabeligt, da  jeg  aldeles  ikke  agter  at  berøre  mange  ind- 
viklede Spørgsmaal,  som  en  stringent  videnskabelig  Behand- 
ling af  det  foreliggende  Emne  vilde  medføre.  Fremstillingen 
af  Lovene  for  Stemmens  Dannelse  forudsætter  imidlertid, 
ligesom  Fremstillingen  af  enhver  anden  af  Organismens 
Functioner,  som  nødvendig  Forkundskab  et  vist  Kjendskab 
til  Stemmeorganernes  anatomiske  Bygning,  uden  hvilken  en 
blot  nogenlunde  grundig  Indsigt  ingensinde  vil  kunne  er- 
hverves; det  maa  derfor  være  mig  tilladt  som  Indledning 
at  meddele  Dem  nogle  Oplysninger  om  de  herhen  hørende 
anatomiske  Forhold,  hvilke  jeg  dog,  vel  vidende  at  anato- 
miske Beskrivelser  i  og  for  sig  ikke  kunn^  interessere  Læg- 
mand, kun  forsaavidt  skal  berøre  som  de  functionelle  For- 
hold, jeg  senere  vil  fremstille,  gjøre  det  absolut  fornødent. 
Enhver  af  d'Hrr.  veed,  at  Stemmeorganet  hos  de 
med  Lunger  aandende  højere  Dyr  —  Pattedyr,  Fugle, 
Krybdyr  og  Frøer  i  udvoxen  Tilsand  —  er  beliggende  i 
Luftvejen,  og  at  denne  dannes  af  Mund-  og  Næsehulen,  af 
Svælget,  Luftrøret  og  Lungerne;  de  vide  fremdeles,  at 
Stemmedannelsen  væsentligst  finder  Sted  i  den  under  Navn 
af  Adamsæblet  bekjendte  Fremragning  paa  Luftrøret,  der 
forløber  og  tydeligen  kan  føles  som  et  haardt  rundagtigt 
Legeme  langs  Halsens  forreste  jFlade.  Vilde  vi  nu  nærmere 
undersøge  dette  og  foreløbigen  holde  os  til  dets  Bygning 
hos  Mennesket,  vilde  vi  see,  at  Luftrøret  er  et  omtrent 
5 — 6  Tommer  langt,  huult,  cylindrisk  Legeme,  der  strækker 
sig  langs  Halsens  Forflade  og  tæt  under  Huden  fra  det 
nedenfor  Tungeroden  beliggende  heste skoformige  Been, 
Tungebenet,    til  bagved  den   øverste  Ende    af  Brystbenet, 

hvor  det  deler  sig  i  to  omtrent  eensdannede  Grene,  der 
hver  for  sig  gaae  ind  i  Lungen  paa  den  tilsvarende  Side. 


Vi  ville  see,  at  Luftrørets  øverste  Ende,  det  saakaldte 
Strubehoved,  der  danner  det  vel  bekjendte  Adams- 
æble, bestaaer  af  flere  Bruskdele ,  af  hvilke  den  øverste, 
Skjoldbrusken,  omtrent  har  Udseende  af  en  aabent- 
staaende  Bog,  hvis  Ryg  vender  fortil,  og  hvis  aabne  Side 
altsaa  vender  bagtil,  idet  den  dannes  af  2  fortil  sammen- 


Flg  ^.   Luftrdr.shovedel  og  Struben  i  deres   naturlige  Forbindelse, 
seete  forfra. 

1  Tungebenet. 

2  Baand  mellem  Tungebenet  og  Skjoldbrusken. 

3  Skjoldbrusken. 

4  Baand  mellem  Skjoldbrusken  og  Ringbrusken. 

5  Ringbrusken. 

6  Struben. 

7  og  8  to  af  Strubens  Bruskringe. 
9  Baand.  som  forene  dem. 

10  Strubens  Green  til  højre  Lunge. 
H  Strubens  Green  til  venstre  Lunge. 

stødende  fiirkantede  Sideplader,  medens  den  nederste  der- 
imod, Ringbrusken,  ligner  en  Signetring,  hvis  smallere 
Ilalvdeel,  den  egentlige  Ring,  vender  fortil,  medens  den 
bredere  Deel,  Pladen,  vender  bagtil  og  tildeels  lukker  den 


Fig.  2. 


Fig.  3 


omtalte  Aabning  paa  Skjoldbruskens  bageste  Flade,  idet 
den  skyder  sig  op  imellem  denne  Brusks  to  bagtil  gabende 
Sideplader.     Den  øvrige  Deel  af  dette   Gab  udfyldes  kun 


Fig.  2.     Strubehovedets  hojre  Halvdeel  seet  indenfra,  lodret  Gjen- 
nenisnit  forfra  bagtil  i  Midtlinien, 
a    Tungens  bageste  Deel. 
t     Tungebenets  hojre  Halvdeel. 
c    Strubelaagets  Brusk,  gjeniiemskaaren. 
n    Strubelaagets  bageste  (nedre)  Flade, 
d    Hojre  overste  Stemmebaand. 

e    Fordybning  mellem  overste  og  nederste  Stemmebaand. 
b    Hojre  nederste  Stemmebaand. 
f    Hojre  Tudbrusk, 
s    Skjoldbrusken,  gjennemskaaren. 
r   r  •    Ringbrusken,  gjennemskaaren. 
1     Overste  Ring  af  Struben. 

Fig.  3.     Vandret  Gjennemsnit  af  Strubehovedet  tæl  over  Stemme- 
baandene,  seet  ovenfra. 

d,  d    Overste  Stemmebaand. 

b,  b    Nederste  Stemmebaand. 

a    Den  mellem  disse  værende  trekantede  Spalte,  Stemmeridsen. 


ufuldstændigen  af  to  pyramidale  Legemer,  Tudbruskene, 
der  sidde  paa  den  øverste  Rand  af  Ringbruskens  omtalte 
Plade,  og  den  øverste  Deel  af  Strubehovedets  bageste  Flade 
bliver  saaledes  aaben.  Vi  see  fremdeles,  at  Indgangen  til 
Strubehovedet  bliver  dækket  ved  en  fortil  fasthæftet,  men 
bagtil  fri  Klap,  Strubelaaget,  der,  naar  den  er  lukket, 
formaaer  at  forhindre  alle  faste  eller  flydende  Substantser 
fra  at  trænge  ind  i  Strubehovedets  Huulhed,  medens  der- 
imod Strubehovedets  nederste  Flade  har  en  rundagtig  Aab- 
ning,  der  umiddelbart  fører  ind  i  den  nedenfor  liggende 
Luftrørskanal.  Vi  see  disse  omtalte  Bruskdele  indbyrdes  at 
være  forenede  ved  bløde  Daand,  der  tilstede  en  Bevæge- 
lighed af  de  enkelte  Brusk,  medens  Bevægelserne  selv 
fremkaldes  ved  forskjellige  smaa  Muskler,  der  fra  Skjold- 
brusken strække  sig  til  Ringbrusken  eller  fra  denne  til 
Tudbruskene.  Vilde  vi  nu  skjære  Strubehovedet  op  for  at 
undersøge  de  i  dets  Huulhed  beliggende  Dele,  vilde  den 
indvendige  Flade  sees  overalt  at  være  beklædt  med  en  fiin 
Sliimhinde,  og  vi  vilde  see  denne  Sliimhinde  danne  Folder 
ind  i  Strubehovedets  Huulhed,  hvorved  denne  ligesom  de- 
les i  flere  enkelte  Afdelinger.  Undersøges  disse  Folder 
nærmere  seer  man,  at  de,  langs  Siderne  af  Strubehovedet 
og  fasthæftede  til  disse,  strække  sig  fra  Adamsæblets  forreste 
skarpe  Rand  til  Tudbruskene  under  Form  af  langagtige 
Baand,  der  2  i  Tallet  paa  hver  Side  danne  en  aabent- 
staaende  Spalte  imellem  sig.  Det  øverste  Par  af  disse  Baand 
er  mindre  og  blødere  end  det  nederste  og  i  det  Hele  af 
en  meget  underordnet  Betydning  med  Hensyn  til  Stemme- 
dannelsen, medens  derimod  det  nederste  Par  har  en  højst 
væsentlig  Betydning  for  denne  og  derfor  fortjener  en  nær- 
mere Beskrivelse.  Disse  nederste  Baand,  de  egentlige 
Stemmebaand,  der  som  sagt  strække  sig  eet  paa  hver 

Side  fra  den  nederste  Deel  af  Adamsæblets  skarpe  Rand 
til  den  omtrent  ligeoverfor  liggende  nederste  Ende  af  Tud- 
bruskene, bestaae  af  elastiske  Traade  og  egentlige  Muskel- 
traade  indhyllede  i  den  omtalte  Fold  af  Sliimhinden.  De 
forløbe  ikke  ganske  parallelt  med  hinanden,  men  divergere 
noget  forfra  bagtil,  saaledes  at  den  mellem  dem  værende 
Spalte,  Stemmeridsen,  bliver  af  triangulær  Form,  smal 
fortil  og  bredere  bagtil.  Denne  Stemmeridsens  Form  under- 
kastes under  Stemmedannelsen  de  forskjelligste  Forandrin- 
ger, idet  den  snart  gjores  kortere  ved  Sammentrækning 
af  Stemmebaandenes  egne  Muskeltraade,  hvorved  Tud- 
bruskene nærmes  til  Skjoldbruskens  skarpe  Rand,  snart 
gjøres  længere  ved  nogle  fra  Ringbruskens  Sideflade  til 
Tudbruskenes  bagre  Flade  gaaende  Muskler,  ved  hvis  Sam- 
mentrækning Tudbruskene  trækkes  længere  bort  fra  Skjold- 
bruskens forreste  skarpe  Rand,  snart  gjøres  bredere,  ved 
at  Tudbruskene  fjernes  fra  hinanden,  og  snart  gjøres  smal- 
lere, ved  at  de  nærmes  til  hinanden.  Naturligviis  kan  det 
ikke  her  være  min  Hensigt  stringent  eller  udtømmende  at 
beskrive  Dem  de  herhen  hørende  temmelig  indviklede  ana- 
tomiske Forhold;  jeg  har  kun  villet  antyde  og  anskuelig- 
gjøre  for  Dem,  at  Stemmeridsen  er  underkastet  højst  for- 
skjellige  Formforandringer,  thi  uden  denne  Kundskab  vil 
Dannelsen  af  de  forskjellige  Toner  aldeles  ikke  kunne  begribes. 
Fortsættelsen  af  Strubehovedet,  det  egentlige  Luftrør 
eller  Struben,  er  mere  cylindrisk  end  Strubehovedet 
selv  og  frembyder  i  sit  Indre  ingen  saadanne  Folder  eller 
Raand  som  de  nys  omtalte.  Det  dannes  af  en  Mængde 
parallelt  over  hverandre  liggende  Rruskringe  af  Form  som 
et  latinsk  C,  idet  den  aabne  Deel  af  disse  indbyrdes  omtrent 
ligestore  Rruskringe  vender  bagtil  og  der  lukkes  af  en  temme- 
lig stærk  Hinde.     Indbyrdes  ere  de  enkelte  Rruskringe  for- 


35 

bundne  ved  lignende  bløde  Baand,  som  vi  have  seet  ved 
Strubehovedet,  og  Struben  er  derfor  et  paa  Siderne  fuld- 
kommen lukket  Rør,  hvis  øverste  Ende  umiddelbart  gaaer 
over  i  Strubehovedet,  og  hvis  nederste  Ende  deles  i  to 
Rør,  der  hver  for  sig  ligeledes  umiddelbart  gaae  over  i 
Lungerne. 

Den  her  beskrevne  Vej  følger  den  Luft,  vi  aande,  hvad 
enten  den  vedlndaandingen  pumpes  ind  i  Lungerne  eller  den 
ved  Udaandingen  stødes  "ud  af  Lungerne,  men  Indgangen 
til  Strubehovedet  er  dobbelt,  idet  Luften  saavel  kan  pas- 
sere derind  fra  Mundhulen  som  fra  Næsehulen;  vi  kunne 
som  bekjendt  trække  Vejret  saavel  gjennem  Næsen  som 
gjennem  Munden  eller  gjennem  begge  paa  eengang  og 
formaae  ligeledes  at  lade  den  udaandede  Luft  strømme  ud 
af  hvilken  af  disse  Aabninger,  vi  ville.  Det  føromtalte 
Strubelaag,  der  som  anført  nøje  formaaer  at  lukke  for  Ind- 
gangen til  Strubehovedet,  danner  ingen  Hindring  for  Luf- 
tens Passage,  thi  under  Aandedrættet  staaer  det  aabent,  og 
det  lukkes  kun  ved  hver  Nedsynkning.  Alt  hvad  vi  synke, 
saavel  faste  som  flydende  Ting,  maa  nemlig  paa  dets  Vej  fra 
Munden  til  det  bagfor  og  langs  med  Luftrøret  forløbende 
Spiserør  nødvendigen  passere  over  Strubelaaget ,  og  kun 
dettes  nøjagtige  Tilslutning  kan  forhindre  Krummer  eller 
Draaber  fra  at  slippe  ind  i  Luftrøret.  Hvor  vigtigt  det  er, 
at  Strubelaaget  slutter  nøje,  veed  enhver  af  d'Hrr. ,  der 
nogensinde  har  proberet  at  faae  en  Krumme  i  „den  gale 
Hals",  hvor  da  Krummen  har  kunnet  slippe  ind  under 
'^Strubelaaget  og  ned  i  Luftrøret,  revet  med  af  den  samtidigen 
indaandede  Luft,  istedetfor  at  være  bleven  ført  over  StrulTe- 
laaget  ned  i  Spiserøret. 

En  nærmere  Beskrivelse  af  de  øvrige  Luftvejen  dan- 
nende Dele,  nemlig  Mund- og  Næsehulen  samt  Lungerne,  vilde 

her  føre  mig  for  vidt  og  vilde  desuden  være  mindre  nød- 
vendig, da  det  alt  anførte  maa  ansees  for  tilstrækkeligt,  til 
at  man  deraf  kan  faae  en  taalelig  Indsigt  i  Betingelserne 
for  Stemmens  Dannelse.  —  Bygningen  af  Stemmered- 
skaberne  hos  Mennesket  er  temmelig  eensformig  med  den , 
der  findes  hos  samtlige  lungeaandende  Dyr;  hos  nogle 
Dyr  er  der  næsten  fuldkommen  Overeensstemmelse  med  de 
menneskelige  Stemmeredskaber,  hos  andre  kun  uvæsent- 
lige Afændringer.  Mest  overeensstemmnnde  med  Menne- 
sket ere  i  denne  Henseende  Pattedyrene,  og  man  vilde 
tage  meget  Fejl,  hvis  man  tænkte  sig,  at  disse  Dyrs  Stemme- 
redskaber  vare  mere  ufuldkomment  byggede  end  Menne- 
skets ;  dette  er  saaUdet  Tilfældet,  at-  disse  Redskaber  hos 
visse  Pattedyr  endog  ere  bestemt  fuldkomnere  udviklede 
end  hos  Mennesket.  Mere  afvigende  fra  Mennesket  ere  i 
denne  Henseende  Fuglene,  og  dog  reducere  de  væsent- 
ligste Afvigelser  sig  dertil,  at  de  egentlige  Stemmebaand 
ikke  ere  beliggende  i  Strubehovedet,  men  derimod  i  selve 
Struben  ligeovenfor  det  Sted,  hvor  denne  deler  sig  i  dens 
to  Grene  til  Lungerne,  i  en  særegen  Udvidelse  af  Luftrøret, 
det  saakaldte  nederste  Luftrørshoved ;  thi  forøvrigt  ere  De- 
lene her  fuldkomment  udviklede ,  hos  Sangfuglene  endog 
fortrinligen.  Hos  de  øvrige  lungeaandende  Dyr,  Krybdyr 
og  Frøer  i  udvoxen  Tilstand,  ere  Stemmeredskaberne  der- 
imod ufuldkomment  udviklede,  men  forøvrigt  byggede  efter 
den  selvsamme  Typus  som  hos  Mennesket. 

Efter  saaledes  at  have  gjennemgaaet  den  anatomiske 
Bygning  af  Stemmeredskaberne  vil  det  ikke  være  vanske- 
Ugt  at  forstaae,  hvorledes  de  almindelige  physiske  Love  for 
Toners  Frembringelse  ogsaa  for  de  levende  Væsners  Ved- 
kommende komme  til  Anvendelse.  Vi  vide,  at  det,  vi  kalde 
Lyd  eller  Tone,   ikke   er  Noget  i  og  for  sig  Existerende, 

men  kun  betegner  den  Maade,  hvorpaa  de  ved  et  svingende 
Legeme  i  Luften  frembragte  Bølgebevægelser  opfattes  af 
vort  Øre.  Enhver  saadan  Bølgebevægelse  i  Luften,  det  er 
enhver  af  afvexlende  Fortyndelse  og  Fortættelse  bestaaende 
Lydbølge,  er  hørlig,  naar  den  er  stærk  nok,  og  frembringer 
da  en  Lyd.  Enkelte  Stød  eller  Slag  til  et  Legeme  frem- 
bringe enkelte  Bølgebevægelser  og  saaledes  enkelte  Lyd; 
men  følge  flere  enkehe  Lyde  regelmæssigen  efter  hver- 
andre og  saa  hurtigt,  at  Øret  ikke  formaaer  at  adskille 
de  enkelte  Lyde,  fremkommer  en  Tone,  der  altsaa  er  Re- 
sultatet af  et  bestemt  Antal  Bølgebevægelser,  fremkaldte  ved 
et  Legeme,  der  er  sat  i  en  regelmæssig  svingende  Bevægelse. 
Erfaringen  har  lært,  hvor  ofte  disse  Bølgebevægelser  skulle 
gjentages  i  et  Secund  for  at  fremkalde  Tone ,  idet  man 
først  vil  høre  en  udspændt  Streng  give  Tone,  naar  den 
sættes  saaledes  i  Bevægelse,  at  den  omtrent  gjør  16  Sving- 
ninger i  Secundet.  Dybere  Toner  end  den,  der  er  frem- 
bragt ved  det  nævnte  Antal  Svingninger,  formaaer  neppe 
noget  menneskeligt  Øre  at  opfatte ;  men  eftersom  Strængen 
ved  passende  Foranstaltninger  sættes  i  hurtigere  og  hur- 
tigere Svingninger,  fremkomme  højere  og  højere  Toner, 
indtil  Svingningerne  blive  saa  hurtige,  at  vort  Øre  ikke 
mere  formaaer  at  opfatte  den  frembragte  Tone.  Hvor 
mange  Svingninger,  hertil  udfordes,  er  naturligviis  forskjel- 
ligt  for  de  forskjellige  Mennesker,  da  alle  langtfra  have  et 
lige  skarpt  Øre,  men  som  Middeltal  kan  angives,  at  c. 
50,000  Svingninger  i  Secundet  giver  den  højeste  hørlige 
Tone.  Tonens  Højde  og  Dybde  er  altsaa  afhængig  af 
det  større  eller  ringere  Tal  af  de  i  et  Secund  paa  hin- 
anden følgende  Lydbølger,  og  da  en  kort  Streng  svinger 
hurtigere  end  en  lang  Streng,  saaledes  middelbart  afhæn- 
gig af  den  svingende  Strengs  Længde.    En  nærmere  Udvik- 

Ung  af  de  herhen  hørende  reent  physiske  Forhold,  af  Bestem- 
melserne for  den  svingende  Strengs  Længde,  dens  Svingnings- 
knuder  o.  s.  V.,  tilkommer  det  ikke  Physiologien  at  give, 
derimod  tilkommer  det  denne  at  oplyse,  hvorledes  det  gaaer 
til,  at  et  vist  Antal  Svingninger  opfattes  som  Tone  og 
ikke  som  enkelte  Lyd,  thi  dette  maa  beroe  paa  et  særeget 
Forhold  ved  vort  Øre.  Jeg  føler  mig  saameget  mere  op- 
fordret til  her  korteUgen  at  oplyse  dette,  som  Physiologerne 
ialmindelighed  have  overseet  dette  for  Stemmens  Physio- 
logi  vigtige  Punkt,  og  vil  jeg  da,  for  bedre  at  lade  Dem  for- 
staae  dette  Spørgsmaal,  tillade  mig  at  gjenkalde  i  Deres  Erin- 
dring det  bekjendte  Experiment,  at  man  ved  at  svinge  et 
glødende  Legeme  rundt  i  en  Snor  seer  en  fuldstændig 
Ildring,  thi  Grunden  er  i  begge  Tilfælde  ganske  den 
samme,  nemlig  den,  at  Indtrykket  paa  Seenerven  og  Øre- 
nerven vedvarer  en  vis  Tid,  selv  om  den  Gjenstand,  der 
frembragte  Indtrykket,  har  ophørt  at  være  til  paa  det  Sted, 
hvor  den  først  indvirkede  paa  vort  Syn  eller  Hørelse.  Der- 
for see  vi  en  heel  glødende  Ring,  uagtet  det  glødende 
Legeme  bestandigen  kun  kan  være  paa  eet  Sted  i  Ringen, 
og  derfor  høre  vi  en  enkelt  Tone,  uagtet  det  tonende  Le- 
geme kun  kan  frembringe  enkelte  adskilte  Lyde. 

Vi  have  i  det  Foregaaende  som  lydgivende  Legeme 
kun  nævnet  en  udspændt  Streng,  men  Enhver  veed,  at 
mangfoldige  andre  Slags  Legemer  ogsaa  benyttes  som 
tonefrembringende ;  man  har  foruden  Strengeinstrumenterne 
saavel  de  saakaldte  Mundinstrumenter  som  Tungeinstru- 
menter, ved  hvilke  de  selvsamme  physiske  Love  for  Tone- 
frembringelsen ere  gjeldende  og  kun  forsaavidt  modificerede 
ved  de  enkelte,  som  det  ved  Mundinstrumenterné  —  f.  Ex. 
Fløjten,  Trompeten  —  er  den  i  Instrumentet 'indeholdte 
Luftsøjle,    der    ved   Anblæsningen   sættes    i  Svingning  og 


39 

derved  fremkalder  Tonen,  medens  det  ved  Tungeinstru- 
menterne  —  f.  Ex.  Klarinetten,  Oboen  —  er  en  tynd  Plade, 
den  saakaldte  Tunge ,  der  sættes  i  Svingninger.  Spørgs- 
maalet  bliver  nu  kun,  med  hvilken  af  disse  forskjellige  In- 
strumentarter Stemmeorganet  nærmest  maa  jevnføres,  og 
Besvarelsen  vil  ikke  kunne  være  vanskelig,  naar  man  erin- 
drer sig,  hvad  vi  alt  have  oplyst,  at  Stemmeredskaberne 
bestaae  af  en  luftholdig  Sæk,  Lungerne,  hvorfra  Anblæs- 
ningen  skeer,  idet  Luften  ved  Udaandingen  stødes  ud,  af 
et  paa  Siderne  heelt  aflukket  Ledningsrør  for  Luften,  Stru- 
ben, og  endelig  af  to  let  svingende  Hinder,  Stemmebaan- 
dene,  der  sættes  i  Svingninger  ved  den  udaandede  Luft,  og 
som  efter  Behag  kunne  gjøres  slappere  og  strammere, 
længere  og  kortere.  Man  vil  nemlig  da  strax  kunne  ind- 
se«, at  Stemmeorganet  nærmest  maa  være  et  Tungeinstru- 
ment, hvor  Stemmebaandene  spille  den  selvsamme  Rolle 
som  Tungen  ved  Tungeinstrumenterne.  Uden  denne  Tunge 
fremkommer  ved  Klarinetten  aldeles  ingen  Tone,  men  uden 
Stemmebaandene  fremkommer  heller  ingen  Stemme,  thi 
anbringer  man  paa  selve  Struben,  altsaa  nedenfor  Stemme- 
baandene, et  Hul,  hvorigjennem  den  fra  Lungerne  kom- 
mende Luft  kan  strømme  ud,  udslukkes  al  Stemme,  indtil 
dette  Hul  tillukkes,  og  Luften  derved  tvinges  til  at  passere 
gjennem  Stemmeridsen  forbi  Stemmebaandene,  hvorved  den 
faaer  Lejlighed  til  at  sætte  disse  i  Svingning.  Anbringes 
derimod  et  saadant  Hul  paa  Luftvejen  over  Stemmebaan- 
dene, vedbliver  Stemmen.  Saadanne .  unaturlige  Aabninger 
paa  Luftvejen  forekomme  Ikke  saa  sjeldent ,  i  det  det 
f.  Ex.  ofte  bliver  nødvendigt  for  Lægen  at  anbringe  en 
Aabning  paa  en  Patients  Luftrør  for  at  skaffe  ham  den 
til  Aandedrættet  nødvendige  Luft,  naar  en  mekanisk  Hin- 
dring herfor  et  eller  andet  Sted  er  indtraadt ,    eller  idet 

en  saadan  Aabning  ofte  er  bibragt  Patienten  af  ham 
selv  ved  Selvmordsforsøg.  Ved  slige  Tilfælde  har  man  da 
havt  tilstrækkelig  Lejlighed  til  at  overbevise  sig  om  Stemme- 
baandenes  Betydning  for  Stemmens  Dannelse. 

Vi  ere  nu  rykkede  et  stort  Skridt  videre ;  vi  have  seet, 
at  Stemmens  Dannelse  idetmindste  i  dens  Hovedpunkter 
kan  afledes  af  simple  og  velbekjendte  physiske  Love,  at 
Stemmeredskaberne  kunne  jevnføres  med  vel  bekjendte 
Instrumenter,  idet  Forskjellen  kun  er  den,  at  Tungen  i 
Tungeinstrumenterne  her  er  repræsenteret  ved  elastiske 
Membraner,  og  den  Tanke  paatrænger  sig  da  uvilkaarligen, 
at,  hvis  alt  dette  er  sandt,  Stemmeredskaberne  saa  ogsaa 
maae  kunne  frembringe  Toner  efter  at  være  tagne  reent  ud 
af  Individet,  naar  blot  den  passende  Anblæsning  skaffes 
tilveje,  og  dette  m.  H.  er  netop  ogsaa  Tilfældet.  En  be- 
rømt Physiolog  har  ved  at  forbinde  friske  og  vel  udpræ- 
parerede menneskelige  Luftrør  med  en  passende  Blæse- 
bælg og  ved  at  efterligne  den  i  levende  Live,  ved  Hjelp 
af  Luftrørets  omtalte  Muskler,  stedfindende  Stramning  og 
Slapning  af  Stemmebaandene  ved  Hjelp  af  Snore  med  paa- 
hængt Vægt,  ved  Anblæsning  formaaet  at  frembringe  ikke 
alene  forskjellige  Toner,  men  endog  Toner,  der  i  høj  Grad 
vare  de  menneskelige  lige.  Man  har  herved  praktisk  be- 
viist,  hvad  man  theoretisk  kunde  indsee  maatte  være  Til- 
fældet, at  Stemmebaandene,  aldeles  analogt  med  den  to- 
nende Streng,  forlængedes  ved  de  dybere  Toner  og  for- 
kortedes ved  de  høje.  Stemmeridsens  Vidde  spiller  med 
Hensyn  til  Tonens  Højde  eller  Dybde  aldeles  ingen  Rolle, 
men  derimod  udfordres  naturligviis  en  vis  Sneverhed  af 
denne,  for  at  Toner  overhovedet  skulle  opstaae ;  thi  ved  stor 
Aabenhed  af  Stemmeridsen  kan  Luften  passere  ud  imellem 
Stemmebaandene  uden   at  støde   an  mod  disse  og  derved 

sætte  dem  i  Bevægelse.  Derfor  høres  ved  det  naturlige 
Aandedræt  ingen  Tone.  —  Som  bekjendt  udmærker  sig 
Mandens  Stemme  ved  dens  større  Dybde,  Kvindens  ved 
dens  større  Højde,  og  dette  Forhold  vil  da,  efter  hvad  vi 
alt  have  seet,  finde  sin  naturlige  Forklaring  deri,  at  Man- 
dens Stemmebaand  ved  direkte  og  bestemte  Udmaalinger 
have  viist  sig  at  være  omtrent  ^  længere  end  Kvindens, 
hvis  Stemmebaand  blive  staaende  ved  det  samme  Længdemaal, 
som  er  almindeligt  for  Drengealderen.  Stemmeorganerne 
følge  i  deres  Udvikling  nøje  sammen  med  Forplantelses- 
organernes  Udvikling;  idet  Drengen  gaaer  over  til  at  blive 
voxen,  forandres  paafaldende  og  pludseligen  hans  Stemme- 
baands  Længde,  og  samtidigen  forandres  da  hans  Stemme, 
den  slaaer  fra  Sopran  eller  Alt  over  til  Tenor  eller  Bas. 
Enhver  af  d'Hrr.  vil  kunne  erindre  sig  naar  denne  Længde- 
forandring indtraadte  i  deres  Stemmebaand,  det  var  da 
Deres  Stemme  var  i ,, Overgang".  Ligesom  der  hos  Mænd, 
der  i  Henseende  til  Kjønsorganerne  ere  mangelfuldt  ud- 
viklede, findes  en  ved  korte  Stemmebaand  betinget  høj 
Stemme,  saaledes  findes  der  hos  Kvinder,  der  i  Legems- 
bygning og  Udseende  ligne  Mænd,  en  dybere  Stemme,  og 
hos  dem,  der  fra  Drengealderen  af  ere  Castrater,  indtræder 
ikke  den  almindelige  Udvikling  af  Stemmebaandene ,  men 
de  beholde  den  samme  Længde,  de  havde  i  Drengealde- 
ren, hvorfor  Stemmen  bliver  højere,  medens  den  dog  be- 
holder den  for  Manden  ejendommelige  Kraft  og  Fylde. 
Det  Omfang  af  Toner,  som  betinges  ved  forskjellig  Spæn- 
ding af  Baandene ,  udgjør  hos  Folk  med  Sangstemme  ial- 
mindelighed  2  0ctaver;  dog  har  enkelte  særligen  begavede 
Sangeres  Stemme  havt  3  Octaver  eller  derover,  til  4  Oc- 
taver  vides  Ingen  at  have  bragt  det.  Forceres  Spændingen 
eller  Slapningen  af  Baandene  ud  over  det  Almindelige,  og 

navnligen  da,  hvis  den  stærke  Spænding  ledsages  af  meget 
stærk  Anblæsning,  opstaae  vel  endnu  Toner,  men  disse 
kunne  som  skarpe  og  ubehageligen  skurrende  paa  ingen 
Maade  henføres  til  Begrebet  Sang,  men  blive  paa  den  ene 
Side  Hviin  eller  Skrig  og  paa  den  anden  Side  Brummen 
og  Brølen. 

Et  vigtigt  Moment  ved  Bestemmelsen  af  Tonens  Højde 
er  foruden  Stemmebaandenes  Længde  eller  Korthed  den 
forskjellige  Styrke,  hvormed  Anblæsningen  skeer, 
thi  ikke  alene  bliver  derefter  Tonen  stærkere  eller  svagere, 
men  ved  forceret  Anblæsning  kan  Tonen  stige  indtil  dens 
Kvint.  For  altsaa  ved  forstærket  Sang  at  frembringe  den 
samme  Tone  maa  Sangeren  nøje  passe  at  lade  en  tilsva- 
rende Slappelse  af  Stemmebaandenes  Længde  ledsage  den 
stærke  Udaanding,  thi  ellers  bliver  Tonen  højere  end  den 
skal  være  og  saaledes  falsk.  Kun  ved  megen  Øvelse  og 
godt  Gehør  kan  det  lykkes  Sangeren  med  Bestemthed  at 
frembringe  een  og  den  samme  Node  piano,  forte  eller  for- 
tissimo. 

Foruden  de  hidtil  omhandlede  Toner,  der  tilhøre  det 
i  Sangskolerne  saakaldte  „Brystregister"  eller  ere  Bryst- 
toner, kunne  imidlertid  de  fleste  Mennesker  frembringe 
højere  Toner,  der  tilhøre  et  andet  „Register",  nemlig  de 
saakaldte  Falsettoner;  og  disse  ^Toner  fremkaldes  da 
ved  det  ejendommehge  Forhold,  at  Stemmebaandene  for- 
maae  at  svinge  alene  med  deres  indre  mod  Stemmeridsen 
vendende  Rande,  uden  at  svinge  i  hele  deres  Brede.  Disse 
Falset- ellerFisteltoner  fremkaldes  lettest,  naar  Sangeren  gjen- 
nemgaaer  Scalaen  nedenfra;  vedbhver  han  da  at  lade  To- 
nen stige  højere  og  højere,  indtil  hans  Brystregister  er 
gjennemgaaet,  vil  den  af  sig  selv  slaae  over  til  Falset- 
registeret, der  imidlertid  har  et  mindre  Omfang  end  Bryst- 

registeret.  Ved  nogen  Øvelse  kan  Sangeren  med  Bestemt- 
hed strax  fremkalde  enhver  Tone,  han  har  i  sit  Falset- 
register, og  ved  nu  at  gjennemgaae  Scalaen  ovenfra  vil 
man  høre,  at  Overgangstonerne  mellem  begge  Registre 
kunne  gives  enten  med  Brystregistret  eller  med  Falset- 
registret, eftersom  man  begynder  Scalaen  nedenfra«  eller 
ovenfra.  Særlig  Anvendelse  faae  Falsettonerne  i  den  Sang- 
art, der  kaldes  Jodlen,  der  netop  beroer  paa  en  hurtig 
Springen  fra  Toner  i  det  ene  Register  til  Toner  i  det 
andet. 

Vi  have  hidtil  kun  omtalt  Tonernes  Højde  eller  Dybde 
og  efterviist  deres  Forhold  til  Stemmebaandene ,  idet  vi 
have  hørt,  at  saavel  høje  som  dybe  Toner  kunne  frem- 
bringes paa  Luftrørene  af  Liig,  og  vi  have  hørt,  at  saaledes 
frembragte  Toner  vel  ere  fuldkomment  rene  og  ligne  menneske- 
lige Toner  i  levende  Live,  men  de  mangle  dog  disses 
ejendommelige  Klang  og  Fylde.  Der  vil  altsaa  nu  staae  - 
tilbage  at  eftervise  Grunden  til  denne  Mangel,  og  De  ville 
strax  indsee,  at  denne  ikke  er  at  søge  andetsteds  end  i 
den  Omstændighed,  at  de  benyttede  Luftrør  have  været  af- 
skaarne  tæt  over  Stemmebaandene  og  saaledes  have  mang- 
let Luftvejens  øverste  Deel,  nemlig  Mund-  og  Næsehulen. 
Disse  Dele  have  nemlig  aldeles  ingen  Betydning  for  den 
frembragte  Tones  Højde  eller  Dybde,  men  de  have  en  desto 
større  for  dens  Klang  og  Fylde.  Det  vilde  imidlertid  føre 
mig  for  vidt,  og  navnlig  medtage  mere  Tid  end  jeg  turde 
tillade  mig'  at  gjøre  Fordring  paa,  hvis  jeg  vilde  indlade 
mig  paa  at  fremstille  for  Dem  de  Forandringer,  som  Mund- 
og  Næsehulen  undergaae  ved  de  forskjellige  Toners  Dan- 
nelse, og  det  maa  være  mig  nok  at  angive  Dem,  hvad  for- 
øvrigt Enhver  let  kan  iagttage  paa  sig  selv  foran  et  Spejl, 
at  navnligen  Mundhulen    og    de  deri  mdeholdte  Organer, 

Tungen,  den  bløde  Ganevæg,  Drøbelen  og  Mandlerne  spille 
en  aktiv  Rolle  ved  Tonedannelsen  og  underkastes  højst 
forskjellige  Formforandringer  ved  Frembringelsen  af  de  for- 
skjellige  Toner.  Ikke  mindre  vigtig  for  Tonens  Vellyd  er 
Næsehulen,  navnlig  ved  den  Gjenlyd,  som  Tonerne  her 
faae,  og  Enhver  veed,  hvor  ubehagelig  slæbende  eller  snøv- 
lende Tonerne  lyde,  naar  Næsen  ved  Snue  eller  andre 
sygelige  Tilstande  er  stoppet.  Ogsaa  i  denne  Henseende 
er  der  meget  oplyst  ved  praktiske  Forsøg,  idet  den  før 
omtalte,  af  Stemmens  Physiologi  i  høj  Grad  fortjente 
Naturforsker  (Joh.  Muller)  ikke  har  ladet  det  blive  staaende 
ved  Experimenter  paa  udskaarne  og  afskaarne  Luftrør, 
men  har  udført  Experimenterne  videre  og  derved  prak- 
tisk godtgjort  Mund-  og  Næsehulens  Betydning  for  Tonens 
Klang.  Til  dette  Øjemed  har  han  nemlig  frembragt  Toner 
ved  kunstig  Anblæsning  af  Luftrør,  der  vare  i  deres  na- 
turlige Sammenhæng  med  Mund-  og  Næsehulen,  idet  han 
har  udpræpareret  hele  Hovedet  og  den  forreste  Deel  af 
Halsen  med  samt  Strubehovedet  og  Struben  i  deres  aldeles 
naturlige  Sammenhæng,  og  ved  nu  at  behandle  Stemme- 
baandene  paa  samme  Maade ,  som  vi  have  hørt  ved 
hans  første  Forsøg,  har  han  opnaaet  at  frembringe 
Toner,  der  vare  det  levende  Menneskes  fuldkomment 
lige. 

Hos  Dyrene  vise  de  selvsamme  Love  sig  at  være 
gjældende  for  Toners  Dannelse  som  hos  Mennesket,  men 
som  bekjendt  er  kun  et  meget  ringe  Antal  Dyr  istand  til 
at  frembringe  musikalske  Toner,  nemlig  Sangfuglene.  I 
hele  Pattedyrsklassen  findes  ikke  en  eneste  Art,  der  kan 
frembringe  en  musikalsk  Tone,  end  sige  da  hos  Krybdyr 
eller  Frøer;  deres  hele  Stemme  reducerer  sig  til  meer 
eller  mindre  ildelydende  Skrig  eller  Brøl,   der  netop  ved 

den  totale  Mangel  paa  Klang  og  Modulation  adskille  sig 
fra  de  andre  Stemmelyd.  Desto  mere  paafaldende  bliver 
Stemmens  Udvikling  hos  Sangfuglene,  der  netop  paa  Grund 
af  deres  musikalske  Evne  siden  umindelige  Tider  have 
maattet  tjene  til  Menneskenes  Fornøjelse. 

Et  vigtigt  Spørgsmaal  paatrænger  sig  her,  et  Spørgs- 
maal,  som  jeg  maa  skynde  mig  med  at  besvare.  Enhver 
af  d'Hrr.,  der  har  hørt,  hvorledes  Stemmeredskaberne  ere 
byggede  hos  Mennesket,  hvor  eensformige  med  de  menneske- 
lige Dyrenes  ere,  vil  da  uvilkaarligen  komme  til  at  spørge 
om  Grunden  til,  at  ikke  alene  ikke  alle  Mennesker  have 
Sangstemme,  men  at  endog  Tonedannelse  er  noget  aldeles 
Lkjendt  hos  samtlige  Pattedyr  og  den  allerstørste  Deel  af 
Fuglene.  Da  samtlige  disse  Dyr  dog  have  de  samme  ana- 
tomiske Organer,  hvorfor  kunne  de  da  ikke  benytte  dem 
paa  samme  Maade?  Hvorfor  er  det  for  mange  Mennesker 
umuligt  at  synge  en  Sang  blot  nogenlunde  reent?  hvorfor 
kan  man  lære  en  Fugl  at  efterligne  en  menneskelig  Me- 
lodi, men  aldrig  lære  den  ellers  saa  lærvilHge  og  lære- 
nemme Hund  eller  Hest  dette?  Grunden  hertil  er  simpelt- 
væk  den,  at  det  anatomiske  Grundlag  for  Stemmedannel- 
sen vel  er  en  selvfølgeligen  absolut  fornøden  Betingelse 
for  Toners  Frembringelse,  men  ogsaa  kun  en  Betingelse; 
for  at  kunne  frembringe  Toner  maa  det  paagj  æld  ende  In- 
divid foruden  denne  have  den  ligesaa  vigtige  aandelige  Evne, 
som  man  kalder  musikalsk  Gehør ;  han  maa  kunne  opfatte  To- 
nerne og  ret  være  paa  det  Rene  med,  hvad  det  er,  han  vil 
gjengive.  Er  dette  Tilfældet,  veed  Individet  ret,  hvad  det 
er,  han  vil,  saa  behøver  han  kun  at  ville  det,  for  at  To- 
nerne af  sig  selv  fremkomme,  forudsat  naturligviis,  at  hans 
Stemmeredskaber  ikke  ere  sygeligen  forandrede.  Yeed  han 
derimod  ikke  ret,   hvad  det  er,  han  vil  frembringe,  for- 

maaer  han  ikke  at  opfatte  den  rene  musikalske  Tone,  eller 
har  han,  som  man  siger,  ikke  ,, Øre"  for  Musik,  saa  bliver 
den  frembragte  Tone  ubestemt,  mislydende  og  falsk;  ja 
mangler  Individet  aldeles  Øre  for  Musik,  vil  han  heller  ikke 
kunne  frembringe  nogen  Tone.  Dette  aandelige  Øre,  der 
i  højst  forskjellig  Grad  er  tilstede  hos  Menneskene,  men 
neppe  mangler  aldeles  hos  noget  Menneske,  der  ikke  er 
Idiot,  er  af  Dyrene  kun  givet  ganske  enkelte  Fugle.  Det 
maa  paa  ingen  Maade  forvexles  med  det  legemlige  Øre, 
thi  dette  lægger  ingensomhelst  Hindringer  ivejen  for  Dy- 
rene; Hunden,  der  ofte  hører  langt  skarpere  end  Menne- 
sket, og  som  nøje  formaaer  at  adskille  alle  Nuanceringerne 
mellem  en  truende  og  en  kjælende  Tiltale,  er  aldeles  døv 
for  Forskjellen  mellem  Tonerne,  den  yttrer  i  det  Højeste 
en  kjendelig  Uvillie  mod  al  Musik.  Som  alle  andre  Evner, 
hvad  enten  de  saa  refereres  til  Aanden  eller  Legemet,  kan 
det  musikalske  Gehør  uddannes  og  opnaae  en  forskjellig 
Grad  efter  det  forskjellige  Anlæg,  kun  hvor  alt  Anlæg 
mangler,  bliver  med  det  Samme  al  Uddannelse  umulig. 
Ikke  alene  Mennesket  kan  lære  at  synge,  men  ogsaa  Fug- 
len ;  det  er  en  bekjendt  Erfaring ,  at  to  Sangfugle  af  for- 
skjellig Art  ved  at  være  iBuur  nær  hinanden  efterhaanden 
modificere  deres  Sang  den  ene  efter  den  anden,  ikke  at 
tale  om,  at  enkelte  Fugle  kunne  lære  fuldkomment  at  efter- 
hgne  menneskelige  Melodier. 

For  dem  af  d'Hrr. ,  der  maatte  være  ubekjendte  med 
Physiologien  i  det  Hele,  kunde  det  synes  at  være  en  meget 
forunderlig  Ting,  at  et  Menneske,  der  formaaer  at  opfatte 
en  Tone,  blot  behøver  at  ville  gjengive  denne,  for  at  den 
af  sig  selv  skal  fremkomme;  thi  det  skulde  synes,  som  om 
han  dog  ogsaa  behøvede  et  nøje  Kjendskab  til  den  Frem- 
gangsmaade,  han  bør  vælge  for  at  frembringe  Tonen.   Ved 

nogen  Eftertanke  vil  det  imidlertid  let  vise  sig,  at  et  saa- 
dant  Kjendskab  paa  ingen  Maade  behøves,  ligesaalidet  som 
der  behøves  nogensomhelst  anatomisk  eller  physiologisk 
Kjendskab  til  f.  Ex.  at  føre  Haanden  op  til  Munden;  man 
behøver  blot  at  ville  dette,  saa  kommer  Haanden  øjeblikke- 
lig af  sig  selv,  og  uden  at  vi  i  mindste  Maade  ane  eller 
tænke  paa  den  særdeles  complicerede  Muskelvirksomhed, 
som  dertil  absolut  udfordres.  Den  sidste  Handling  be- 
tragtes paa  Grund  af  dens  Hyppighed  almindelig  som  noget 
saare  naturligt,  som  noget,  der  ikke  behøver  videre  Om- 
tale, thi  det  veed  da  ethvert  Menneske;  men  jeg  skal  til- 
lade mig  at  benytte  mig  af  denne  Lejlighed  til  at  advare 
d'Hrr.  mod  denne  almindelig  gjængse  Betegnelse  af  Noget 
som  „Naturligt"  og  Noget  som  „Forunderligt".  For  Natur- 
videnskaben gives  der  intet  Naturligt  og  intet  Forunderligt  uden 
netop  det  Uforklarlige,  og  hvad  man  i  daglig  Tale  finder  saa 
saare  naturligt  er  ofte  saare  forunderligt.  Man  kan  f.  Ex. 
finde  det  saare  forunderligt,  at  man  nu  ved  de  elektriske 
Telegrapher  kan  korrespondere  med  en  Mand  i  Hamborg 
omtrent  ligesaa  let,  som  man  kan  kløe  sig  bag  Øret,  og  dog 
vil  Naturforskeren  sige  akkurat  omvendt:  det  er  forunder- 
ligt, at  man  kan  kløe  sig  bag  Øret  omtrent  ligesaa  let,  som 
man  kan  telegraphere  til  Hamborg,  thi  det  ^Sidste  kan  han 
forstaae  og  forklare,  det  Første  ikke.*) 


*)  Jeg  har  opholdt  mig  noget  længere  herved,  end  det  foreliggende 
Spørgsmaal  i  og  for  sig  krævede,  men  jeg  har  gjort  det  med  vel- 
beraad  Hu,  thi  det  er  jo  netop  derved,  at  populære  Na- 
turskildringer gjøre  Nytte,  al  de  uformærket  lede  og  vænne  Folk 
til  at  see  bag  Phænomenet,  til  at  efterspore  de  Love,  der  styre 
Phænomenel.  Men  dette,  der  er  det  vanskelige,  der  netop  karakte- 
riserer Naturforskningen,  gjeres  umuligt  ved  at  tillade  sig  at  af- 
færdige Noget  som  „naturligt"  eller  „forunderligl"5  thi  hvor  Mange 
bryde  sig  vel  om  at  tænke  over  det,  som  er  „naturligt",  over 
det,  som  Enhver  veed,  og  hvor  Mange  bryde  sig  vel  om  at  begribe 

En  særegen  Vigtighed  faaer  den  menneskelige  Stemme 
derved,  at  den  betinger  Sproget,  den  mægtigste  Løfte- 
stang for  Menneskeslægtens  Udvikling  som  det  Middel, 
hvorved  det  ene  Menneske  formaaer  at  gjøre  det  andet 
deelagtig  i  sine  Tanker  og  Ideer,  at  lade  ham  nyde  godt 
af  de  allerede  indvundne  Erfaringer  og  derved  gjøre  det 
muligt  for  den  Yngre  at  bygge  videre  paa  den  allerede 
dannede  Grundvold.  Existerede  et  saadant  Meddelelses- 
middel ikke,  vilde  det  ene  Menneske  eller  den  ene  Gene- 
ration ikke  kunne  betragte  det  Stadium,  som  ældre  Menne- 
skers eller  tidligere  Generationers  møjsommeligen  erhvervede 
Erfaringer  havde  bragt  dem  til  at  indtage,  som  et  tilbage- 
lagt Stadium,  men  Enhver  maatte  for  sig  gjennemgaae  den 
selvsamme  Udviklingsrække,  og  Menneskeslægten  vilde  i  sin 
Heelhed  derfor  aldrig  være  kommen  videre.  For  ret  at 
være,  hvad  det  skal,  maa  imidlertid  Sproget  selv  have  naaet 
en  vis  Udvikling,  thi  en  saadan  har  Sproget  paa  ingen 
Maade  altid  havt.  Tvertimod  følger  dets  Udvikling  Men- 
neskeslægtens; det  betinger  paa  den  ene  Side  denne,  men 
betinges  selv  paa  den  anden  Side  deraf,  idet  Sproget  efter- 
haanden  bliver  rigere  og  udtryksfuldere,  eftersom  Menneske- 
slægtens Udvikling  skrider  længere  og  længere  frem.  Et 
hvilketsomhelst  System  af  Meddelelsesmidler  kan  kaldes  et 


det,  der  er  „forunderligt",  da  det  dog  er  meget  bekvemmere  at 
hjelpe  sig  med  at  beundre,  hvor  man  burde  begribe?  Af  samme 
Grund  er  den  ligesaa  almindelige  pathetiske  Beundring  af  et  eller  andet 
Organs  „underfulde"  Bygning  forhastelig,  thi  den  er  deels  aldeles 
overflødig,  og  deels  er  den  farlig,  da  den  Uindviede  derved  let  ledes 
til  at  troe,  at  det  Organ,  man  beundrende  fremhæver,  er  mere 
fuldkomment  end  de  Organer,  man  furbigaaer.  Den,  der  ikke  veed 
det  bedre,  ledes  let  ved  at  høre  f.  Ex.  Ojets  Bygning  fremhævet 
som  „underfuld"  til  at  Iroe,  at  Ojet  er  bygget  mere  furdkomraent 
end  f.  Ex.  Næsen,  hvad  dog  vilde  være  absolut  falskt. 


Sprog,  men  ethvert  saadant  Sprog  kan  paa  ingen  Maade 
fremhjelpe  Individernes  Udvikling;  thi  der  gives,  som  vi 
senere  skulle  høre,  aldeles  utvivlsomme  Tegn  paa,  at  Dyrene 
ogsaa  have  et  Sprog,  et  Indbegreb  af  Meddelelsesmidler, 
som  netop  af  den  Grund  har  været  ude  af  Stand  til  at 
fremme  Dyreslægternes  Udvikling,  at  det  væsentligst  kun 
indeholder  Tilkjendegivelse  af  øjeblikkelige  Fornemmelser, 
men  faa  eller  ingen  særegne  Udtryk  for  abstrakte  Begreber, 
kun  svage  Udtryk  for  Aandens  Bevægelse  i  forskjellige  Ret- 
ninger. Den  menneskelige  Aand  føler  paa  sin  Side  en  al- 
deles uimodstaaelig  Trang  til  at  aabenbare  sig  gjennem  et 
Sprog,  i  hvilket  Aandens  Ejendommeligheder  da  afpræge 
sig ;  et  raskt  og  udtryksfuldt  Sprog  ansees  med  Rette  som 
et.  Kjendetegn  paa  en  livlig  Aand,  Søvnighed  og  Træghed 
i  Aanden  giver  Slæben  og  Livløshed  i  Sproget.  En 
nærmere  Udvikling  af  det  gjensidige  Forhold  mellem  Sprog 
og  Aand  tilkommer  det  imidlertid  ikke  Physiologien  i  streng 
Forstand  at  give,  den  har  derimod  at  gjøre  Rede  for  Frem- 
bringelsen af  de  enkelte  Elementer,  og  dertil  ville  vi  der- 
for nu  gaae  over. 

Ethvert  Sprog,  og  ved  Sprog  forstaae  vi  her  alene 
Talesproget,  idet  vi  lade  de  ikke  mindre  vigtige  Former  af 
Sproget,  nemlig  Skriftsproget  og  Gebærdesproget,  ude  af  Be- 
tragtning, bestaaer  som  bekjendt  af  Vokaler  og  Konsonan- 
ter, hvis  Forskjelligheder  betinges  ved  den  forskjellige  Maade, 
hvorpaa  de  i  Strubehovedet  dannede  Lyde  ved  de  i  Mund-  og 
Næsehulen  indeholdte  Dele  blive  forplantede,  afbrudte  eller 
i  det  Hele  taget  forandrede  (artikulerede).  Til  Bogstaver- 
nes Dannelse  hører  en  fuldstændig  Samvirkning  af  det 
egentlige  Stemmeorgan,  Strubehovedet,  med  de  ovenfor 
dette  beliggende  nysnævnte  Organer;  thi  Mund-  og  Næse- 
hulen   alene    kunne   ikke    frembringe    Bogstavlyd,     dertil 

hører  nødvendig  en  ved  Stemmebaandene  frembragt  Tone, 
eftersom  Stemmen  ellers  ikke  vilde  udslukkes  ved  et  Hul 
paa  Struben  nedenfor  Stemmebaandene  (see  ovenfor) ;  men 
Stemmebaandene  alene  kunne  heller  ikke  frembringe  noget 
Bogstav,  men  kun  den  til  Bogstavet  svarende  Tone,  hvis 
videre  Omdannelse  til  en  Vokal  da  skeer  ved  Tonens  For- 
plantning og  Behandling  af  Mund-  og  Næsedelene,  thi 
ellers  vilde  man  ikke  kunde  frembringe  enhver  Vokal  paa 
een  og  samme  bestemte  Tone.  Naar  denne  Sammenhæng 
ret  er  opfattet,  vil  man  kunne  forstaae  Forskjellen  mellem 
selvlydende  og  medlydende  Bogstaver,  mellem  Bogstaver,  ved 
hvilke  fortrinsviis  Stemmebaandene  ere  virksomme,  og  Bogsta- 
ver, ved  hvilke  Munddelenes  Virksomhed  bliver  det  fremtræ- 
dende, navnligen  som  forandrende  eller  afbrydende  Lyden,  og 
man  vil  kunne  sige,  at  Modificationen  afResonantsen  af  den 
frembragte  Tone  ved  Hjelp  af  Mund-  og  Næsehulen  giver 
Vokaler,  men  den  Maade  hvorpaa  man  ved  Læberne,  Tæn- 
derne, Tungen  o.  s.  v.  lader  Tonen  begynde  eller  høre  op, 
giver  det,  man  kalder  Konsonanter.  Man  seer  saaledes, 
at  den  eneste  Forskjel  mellem  Vokaler  og  Konsonanter 
bestaaer  deri,  at  Stemmebaandene  ved  de  første  virkelig 
frembringe  en  Tone,  ved  de  sidste  ikke,  at  Sproget  be- 
staaer i  Benyttelsen  af  de  forskjellige  Dele,  der  staae  i 
Forbindelse  med  Luftvejene,  til  artikulerede  Lyde,  der  ikke 
alene  frembringes  af  Luftrøret,  men  af  alle  de  forskjellige 
Dele  afMundnæserøret,  og  man  har  saaledes  Sproget  i  det 
Hele  færdigt. 

Vilde  vi  imidlertid  ikke  blive  staaende  herved,  men 
gaae  hdt  nærmere  ind  paa  det,  vi  have  erklæret  for  at 
være  Physiologiens  Opgave  med  Hensyn  til  Sproget,  nem- 
lig Fremstillingen  af  de  forskjellige  Formforandringer  af 
Luftvejene    i   det   Hele   ved  Dannelsen    af  Bogstavlydene, 

vilde  vi  see,  at  de  nævnte  Organer  under  Talen  under- 
kastes højst  forskjellige  Omvexlinger  i  Form;  at  disse 
Formforandringer  derfor  ikke  kunne  sammenfattes  under 
enkelte  Regler,  men  maa  opfattes  og  beskrives  for  hvert 
enkelt  Bogstav  for  sig.  En  udtømmende  Fremstilling  deraf 
kan  det  imidlertid  ikke  være  et  populært  Foredrags  Sag  at 
give,  og  jeg  skal  derfor  her  kun  give  enkelte  Hovedtræk, 
der  let  ville  kunne  erindres,  idet  Enhver,  der  maatte  ønske 
at  gjenkalde  dem  i  sin  Erindring,  blot  behøver  at  stille  sig 
foran  et  Spejl  og  der  udtale  Bogstaverne  højt.  Man  vil 
da  paa  sig  selv  kunne  see  og  tydeligen  bemærke,  at  de 
„selvlydende"  Bogstaver,  Vokalerne,  ere  Toner,  der  ved 
den  snevrere  eller  videre  Gjennemgang,  som  enten  Tun- 
gen eller  Læberne  eller  begge  tilsammen  tilstaae  dem,  blive 
forskjelligen  artikulerede  og  derved  frembragte  som  sær- 
skildte  Lyd.  Man  vil  bemærke,  at  Stemmebaandene  frem- 
bringe den  samme  Tone  ved  alle  Vokaler,  men  at  denne 
Tone  paa  forskjellig  Maade  bliver  ledet  over  Tungen  og 
paa  forskjellig  Maade  tilstedet  Udgang  mellem  Læberne. 
Saaledes  er  den  mellem  Læberne  dannede  Aabning  videst 
ved  Udtalen  af  Vokalen  A,  noget  mindre  ved  E,  og 
endnu  mindre  ved  I ;  den  er  ganske  lille  ved  O  og  næsten 
reent  lukket  ved  U.  Gjennemgangen  mellem  Tunge  og 
Gane  er  derunod  videst  ved  U,  noget  mindre  ved  O,  endnu 
mindre  ved  A,  dernæst  ved  E  og  snevrest  ved  L  De 
imellem  de  nævnte  Vokaler  liggende,  nemlig  Æ,  0  og  Y, 
opfattes  rettest  ved  Sammenligning  med  de  tilsvarende 
Mellemtoner  i  Musikken,  og  de  saakaldte  Diphthonger  be- 
høve ikke  videre  at  omtales,  da  jeg  antager,  at  dette  vild- 
ledende Udtryk  for  en  Dobbeltvokal  har  ophørt  at  existere 
som  grammatikalsk  Begreb.  De  „medlydende"  Bogstaver, 
Konsonanterne,  udmærke  sig  ved,  at  de  naar  de  staae  isole- 

rede,  ikke  kunne  frembringes  lydeligen,  men  maae  for  at 
blive  lydelige  støtte  sig  paa  en  foregaaende  eller  efter- 
følgende Vokal.  Disse  Bogstavers  physiologiske  Dannelse 
er  det  meget  vanskeligere  at  forklare  end  Vokalernes,  idet 
deels  flere  Organer  ere  deelagtige  i  deres  Frembringelse, 
og  det  deels  her  er  umuligt  at  studere  dem  nøje 
paa  sig  selv  foran  et  Spejl,  eftersom  nemlig  de  forreste 
Dele  af  Munden  ved  deres  Udtale  stille  sig  saaledes,  at  de 
bageste  Dele  dækkes,  og  man  altsaa  kun  kan  komme  til 
Kundskab  om  disse  bageste  Deles  Forandringer  ved  den 
usikkre  subjektive  Følelse.  Det  vil  derfor  ikke  kunne  undre 
Dem,  at  Physiologernes  Angivelser  herom  ere  meget 
forskjellige,  eftersom  særegne  Vanskeligheder  ere  tilstede. 
Som  den  lettest  fattelige  skal  jeg  her  tillade  mig  at  gjen- 
give  Dem  (efter  Prof.  Eschricht)  den,  efter  hvilken  Konso- 
nanterne inddeles  i:  1)  saadanne,  der  beroe  paa  en  fuld- 
kommen Afspærring  af  Luftstrømmen,  hvad  enten  nu  dette 
skeer  ved  Læberne  mod  hinanden  (hvorved  høres  B  og  P), 
ved  Tungespidsen  mod  Ganen  (D  og  T)  eller  ved  Tunge- 
roden mod  Ganen  (G  og  K) ;  2)  i  saadanne,  ved  hvilke  den 
ved  Munddelene  afspærrede  Luft  stødes  op  i  Næsen  (M  og  N), 
og  3)  saadanne,  der  dannes  ved  en  ufuldstændig  Spærring 
af  Luftstrømmen,  hvorved  Tonen  faaer  en  eller  anden  Bi- 
lyd  (C,  F,  S,  X).  Paa  en  ganske  særegen  Maade  udtales 
L  og.  R ,  idet  den  første  frembringes  ved  at  sætte  Tunge- 
spidsen op  mod  Ganens  forreste  Deel,  den  anden  ved  at 
lade  Tungen  vibrere  mod  Ganen.  Endelig  frembringes 
Bogstavet  H  ved  en  forstærket  Ldaanding  i  Begyndelsen  af 
en  Stavelse. 

Saaledes  er  Mekanikken  for  de  enkelte  Bogstavers 
Udtale;  denne  maa  nøje  overholdes  for  at  faae  den  rette 
Udtale    af    et    Sprog,     men    den    er    selvfølgeligen    ikke 

nok.  Maaden  hvorpaa  de  enkelte  Bogstavlyd  sammen- 
sættes til  Ord  og  de  enkelte  Ord  til  Sætninger,  den  Beto- 
ning og  det  Udtryk,  som  meddeles  de  enkelte  Ord, 
er  ikke  mindre  vigtig  og  forudsætter  ligesom  Sangen 
en  aandelig  Evne.  Men  naturligviis  udfordres  tillige  for 
at  undgaae  Fejl  i  Udtalen  en  sund  Tilstand  af  Luftvejen, 
uden  hvilken  Talen  bliver  hæs  eller  skurrende,  samt  et 
nøje  afpasset  Forhold  imellem  Virksomheden  af  de  enkelte 
i  Udtalen  deelagtige  Organer,  uden  hvilket  saavel  Læspen 
som  den  ejendommelige  krampagtige  Maade  at  tale  paa, 
der  kaldes  Stammen,  ikke  kunne  undgaaes.  Ved  om- 
hyggelig Opmærksomhed  og  Agtpaagivenhed  kunne  imidler- 
tid de  sidste  Fejl  i  Udtalen  rettes,  ligesom  der  for  at  op- 
naae  en  smuk  og  korrekt  Udtale  i  det  Hele  fordres  megen 
Øvelse  og  nøje  Agtpaagivenhed  paa  sig  selv.  Børn,  der 
begynde  at  tale,  opnaae  først  efter  flere  meer  eller  mindre 
mislykkede  Forsøg  den  Evne  at  kunne  udtale  de  vanske- 
ligere Bogstaver  rigtigt.  Med  Hensyn  til  dette  højst  inter- 
essante Forhold,  til  den  Maade  hvorpaa  Børn  lære  at  tale, 
tillader  jeg  mig  imidlertid  at  henvise  d'Hrr.  til  en  for  nogen 
Tid  siden  udkommen  Afhandling*)  af  min  berømte  og  ud- 
mærkede Lærer,  Prof.  Eschricht,  i  hvilken  alle  herhen  hø- 
rende Spørgsmaal  ere  afliandlede  og  oplyste.  Ved  denne 
kan  jeg  selvfølgeligen  ikke  have  Noget  at  tilføje  eller  for- 
andre. Hos  den  dannede,  intelligente  Mand  og  endnu 
mere  hos  den  egentlige  Taler  forbinder  sig  med  den 
rigtige  og  tydelige  Udtale  af  Ordene  et  tydeligt  Præg  af  den 
Talendes  indre  Følelse,  hvad  enten  det  nu  er  Overbeviis- 
ning  om  hans  Ords  Sandhed  eller  Bevægethed  over  deres 
Indhold,  og  i  den  Lethed,  hvormed  en  saaledes  tilkjende- 


*)  Wie  lernen  Kinder  sprechen      Berlin  1854. 

givet  indre  Følelse  meddeles  Tilhørerne,  ligger  Betingelsen 
for  Talerens  Opgave,  at  meddele  Tilhørerne  den  Stemning, 
han  selv  er  i  eller  giver  sig  Udseende  af  at  være  i,  og 
deri  tillige  Begrundelsen  af  det  levende  Ords  almindelig 
anerkj endte,  store  Indflydelse. 

Den  særegne  Maade  at  tale  paa,  der  kaldes  Bug- 
talen, bestaaer  som  bekjendt  i  den  Færdighed,  at  kunne 
give  de  udtalte  Ord  et  for  Øret  skuffende  Indtryk  af  at 
blive  udtalte  paa  et  fra  Taleren  meer  eller  mindre  langt 
bortliggende  Sted,  en  Færdighed,  der  kræver  en  meget 
lang  Øvelse  for  at  blive  skuffende.  Den  ejendommelige 
Klang,  som  en  Bugtalers  Ord  have,  synes  at  fremkomme 
derved,  at  de  enten  frembringes  under  Indaandingen,  medens 
Talen  ellers  kun  skeer  under  Udaandingen,  eller  ogsaa  under 
enmeget  langsom  Udaanding,  under  hvilken  navnligen  den  vig- 
tigste Indaandingsmuskel ,  Mellemgulvet,  beholder  samme 
Stilling  som  ved  Indaandingen;  men  fornemmelig  skyldes 
det  Skuffende  til  Bugtalerens  Færdighed  i  at  give  sine 
Miner  Udtrykket  af  at  være  henvendte  med  Opmærksomhed 
paa  det  Sted,  hvorfra  Lyden  skal  komme,  hvorved  Tilhørerne 
uvilkaarligen  ogsaa  skuffes,  sammen  med  at  han  forsigtigen 
undgaaer  at  lade  Læbernes  Bevægelse  under  Talen  blive 
synlige  ved  enten  at  undgaae  de  Bogstaver,  der  især  dan- 
nes af  Læberne,  eller  ogsaa  at  bedække  Munden  med 
Haanden  under  Talen;  sædvanligen  tale  ogsaa  Bugtalerne 
i  en  fra  den  almindelige  meget  afvigende  Tone,  navnligen 
en  meget  højere,  hvorved  Illusionen  end  mere  forøges. 

Efter  saaledes  idetmindste  saa  nogenlunde  at  have  be- 
rørt Hovedpunkterne  af  Sprogets  Physiologi  for  Menneskets 
Vedkommende,  vilde  jeg  efter  den  almindelige  Forestilling 
hermed  være  færdig.  Medens  jeg  omhandlede  Stemmen, 
omtalte  jeg  ogsaa  korteligen  Stemmen  hos  Dyrene  og  be- 

stræbte  mig  for  at  gjøre  Dem  klart,  at  Dyrene  frembringe 
Toner  paa  selvsamme  Maade  som  Mennesket,  og  dette 
var  nødvendigt,  thi  vi  vide  alle,  at  visse  Dyr  kunne  frem- 
bringe Toner.  Men  medens  jeg  nu  omhandler  Sproget, 
gaaer  vel  denne  Afdeling  ud,  siden  det  da  er  Noget,  som 
Alle  vide,  at  Dyrene  ikke  have  Sprog,  at  det  netop  er  et 
af  Menneskenes  vigtigste  Fortrin  for  Dyrene,  at  de  have 
Sproget?  Ja  denne  Anskuelse  er  ikke  blot  rodfæstet  i  Pu- 
blikum, men  den  har  i  den  Grad  faaet  Indpas  overalt,  at 
endnu  den  Dag  idag  enhver  Physiolog  af  den  ældre  Skole, 
og  altsaa  de  Physiologer,  der  nyde  størst  Anseelse  mellem 
Publikum,  stadigen  gjentager  og  docerer  denne  Sætning, 
der  næsten  *er  en  Troesartikel  og  som  saadan  ikke  behøver 
at  bevises.  Jeg  skal  imidlertid  tillade  mig  her  at  under- 
kaste dette  Spørgsmaal  en  Prøvelse  og  derved  fremstille 
for  Dem  de  Grunde,  der  have  ledet  mig  til  at  være  af  en 
modsat  Mening,  og  jeg  skal  gjøre  det  saameget  dristigere, 
som  hertil  ikke  udfordres  specielle  Fagkundskaber,  og  saa- 
ledes  Enhver  kan  være  berettiget  til  at  tale  med.  For 
imidlertid  at  have  et  fast  Udgangspunkt  skal  jeg  holde  mig 
til  den  Fremstilling,  som  Physiologiens  hæderlige  Repræsen- 
tant i  Danmark  har  givet  af  dette  Forhold,  da  den  natur- 
ligviis  er  alle  Danske  bedst  bekjendt. 

Foreløbigen  maa  det  bemærkes,  at  Spørgsmaalet  om 
Dyrene  have  et  Sprog  eller  ikke,  der  kunde  synes  ikke  at 
være  megen  Strid  værd,  faaer  en  særdeles  Vigtighed  ved 
de  Slutninger,  man  deraf  igjen  kan  uddrage  med  Hensyn 
til  Forholdet  mellem  Instinkt  og  Aand,  idet  paa  den  ene 
Side  Nogle  paa  det  Ivrigste  søge  at  vindicere  Sproget  og 
dermed  den  dette  betingende  Aand  for  Mennesket,  og  paa 
den  anden  Side  Andre  gjøre  sig  al  Umage  for  at  godtgjøre, 
at  Dyrene  ogsaa  have  Sprog  og  derved  bevise,  at  ogsaa 

de  have  Aand  og  ikke  udelukkende  styres  af  Instinktet. 
Ude  af  Stand  til  at  benegte,  at  Dyrene  have  Meddelelses- 
midler til  hverandre ,  og  saaledes  en  Art  Sprog,  adskiller  Prof. 
Eschricht  mellem  Sprog  og  Sprog;  han  siger,  at  der  existerer 
et  Fornuftsprog,  som  der  existerer  et  Instinktsprog.  Det 
første,  der  er  det,  som  er  eget  for  Mennesket,  bestaaer  af 
særegne  Tegn  for  abstrakte  Begreber  saavelsom  for  kon- 
krete Gjenstande,  medens  derimod  Instinktsproget,  der  er 
nok  for  Dyrene,  kun  bestaaer  af  uvilkaarlige  Yttringer  af 
en  Harmoni  mellem  Sindets  og  Legemets  Bevægelser. 
Menneskene  have  ikke  alene  faaet  Fornuftsproget  for  sig, 
men  de  have  endog  Instinktsproget,  thi  det  er  gjennem 
det,  at  Dyret  forstaaer  Mennesket  og  han  Dyret,  det  er  ved 
det,  at  Barnet  lærer  Fornuftsproget,  thi  det  spæde  Barn, 
der  endnu  ikke  har  lært  Betydningen  af  Moderens  Ord, 
forstaaer  dem  dog  godt  ved  det  ledsagende  Blik ,  Minespil 
og  Betoning,  det  smiler  ved  hendes  kjærlige  Ord  og  græ- 
der ved  de  haarde. 

Jeg  troer  d'Hrr.  ville  indsee,  at  dette  Raisonnement 
er  uholdbart,  thi  selv  om  vi  nu  vilde  see  bort  fra  den  for- 
øvrigt ikke  uvigtige  Bemærkning,  at  et  Instinktsprog  dog 
ogsaa  er  et  Sprog,  og  at  efter  den  givne  Definition  af  In- 
stinktsproget dette  ufejlbarligen  vil  slaae  over  til  at  blive 
et  Fornuftsprdg ,  hvis  Dyret  formaaer  at  tolke  ikke  blot 
dets  øjeblikkelige  Sindsstemning,  men  ogsaa  den  Sinds- 
stemning, det  var  i  for  en  Time  siden,  eller  den,  det 
kunde  ønske  at  komme  i,  selv  om  vi  vilde  see  bort  fra 
dette  og  blot  spørge,  hvorledes  man  er  falden  paa  denne 
Tanke,  at  Dyrene  ikke  havde  et  Fornuftsprog,  saa  svares 
der,  at  Dyrene  ikke  have  et  Fornuftsprog,  fordi  de  ingen 
Trang  have  til  et  saadant,  fordi  de  ikke  kunne  have  andet 
at  sige  hverandre   end    deres  øjeblikkelige  Sindsstemning, 

eftersom  de  ikke  kunne  tænke.  Det  er  dog  aabenbart  ikke 
vanskeligt  at  godtgjøre  det  Modsatte,  eftersom  formodent- 
lig Enhver  af  d'Hrr.  selv  har  været  Vidne  til,  at  den  Hund, 
der  f.  Ex.  seer  sin  Herre  tage  Hat  og  Stok  for  at  gaae  ud, 
kan  komme  hen  til  ham  og  gjøre  sig  lækker  for  ham  for 
at  faae  Lov  til  at  gaae  med  ud,  og  altsaa  selvfølgeligen 
maa"  kunne  slutte  logisk  fra  det  Ene  til  det  Andet  og  alt- 
saa tænke.  Enhver  veed,  at  flere  Dyr,  der  leve  i  Selskab 
sammen,  udstille  Skildvagter,  naar  de  kampere,  for  at  disse 
ved  særegne  Skrig  kunne  underrette  de  Hvilende  om  en 
Fjendes  Nærmelse;  Enhver  har  hørt,  at  Hønen  skriger 
anderledes,  naar  den  seer  en  Høg  i  Luften,  end  naar  den 
kalder  paa  sine  Kyllinger  for  at  meddele  dem  den  Æde, 
den  har  fundet;  ligeledes  hører  der  kun  en  meget  kort 
Samværen  med  Hunden  til  at  vænne  Øret  til  at  opfatte  de 
forskjellige  Modulationer,  den  veed  at  give  sin  Stemme, 
eftersom  den  har  opsporet  et  Stykke  Vildt  eller  en  den 
mistænkelig,  lurvet  Person,  eller  eftersom  den  vil  udtrykke 
sin  Længsel  efter  Noget  eller  sin  vaagnende  Opmærksom- 
hed for  Noget.  Kort  sagt,  slige  Exempler,  der  kunde  for- 
øges i  det  Uendelige,  godtgjøre  aabenbart  en  forud  ind- 
tagen Mening  hos  hver  den,  der  heri  ikke  vil  see  et  Ind- 
begreb af  bestemte  Lyde  for  bestemte  Ting  eller  Begreber 
og  saaledes  et  Sprog.  At  det  er  et  fattigt  Sprog,  er  vist 
nok.  Dyrenes  .Sprog  bestaaer,  om  jeg  saa  maa  sige,  væ- 
sentligst af  Interjektioner;  men  det  passer  netop  derved 
til  det  Standpunkt,  som  Dyret  i  aandelig  Henseende  ind- 
tager overfor  Mennesket,  og  de  Dyr,  der  i  sjælelig  Hen- 
seende staae  længst  tilbage,  ere  derfor  ogsaa  alle  mere 
eller  mindre  stumme  og  lade  i  det  Højeste  et  gjennem- 
trængende  Hviin  høre  ved  dødelige  Mishandlinger,  eller  naar 
Brunsttiden  driver  dem  til  at  søge  at  forplante  deres  Art. 

At  et  saa  stort  Antal  Dyr  ansees  for  at  være  stumme,  kan 
forøvrigt  deels  have  sin  Grund  i  Mangel  paa  tilstrækkelig 
Kjendskab  til  dem,  deels  i  de  frembragte  Toners  Natur, 
der  f.  Ex.  let  kunne  tænkes  saa  høje,  at  de  ikke  kunne 
opfattes  af  Menneskeører,  men  vel  af  andre  Ører.  Lige- 
ledes fortjener  det  her  og  at  bemærkes,  at  Evnen  til  at 
betjene  sig  af  Sproget  for  Menneskets  Vedkommende  paa 
ingen  Maade  er  medfødt,  men  ene  og  alene  er  en  Følge 
af  Opdragelse  og  Efterligning.  Den  fra  Fødselen  Døve  vil 
aldrig  af  sig  selv  lære  at  tale,  men  han  vil  kun  kunne  be- 
tjene sig  af  den  alle  Dyr  givne  Evne  til  at  frembringe 
Skrig. 

Jeg  troer  saaledes  at  have  antydet  Dem  m.  H.  de 
Grunde,  der  lade  mig  antage  at  Dyrene  ogsaa  have  et 
Sprog,  der  kun  ved  sin  ringere  Udvikling  er  forskjelligt  fra 
Menneskets,  og  at  hele  Forskj ellen  mellem  dem  væsentligst 
reducerer  sig  til,  at  Dyrene  ikke  have  det  menneskelige 
Sprog,  thi  det  have  de  ikke.  Papagøjen,  der  eftersnakker 
Menneskets  Ord,  forbinder  dermed  ingen  Mening,  og  i  den 
Betydning  er  Ordet  den  ikke  givet.  Jeg  troer  at  have 
viist  dem,  at  den  almindelige  Benægtelse  af,  at  Dyrene  have 
et  Sprog  af  samme  Natur  som  Mennesket,  er  udgaaet  fra 
en  Anskuelse  om  deres  aandelige  Natur,  som  jeg  af  andre 
Grunde  anseer  for  forældet. 


,*^ 


Om  Planteindhidet 

Efter  Alex.  Braun  ved  Chr.  Vaupell 


IJagtet  Spergsmaalet  om  Plantens  Individualitet  ofte  med  Skarpsindig- 
hed og  Sagkundsiiab  er  blevet  behandlet  af  Botanikere,  paatrænger  det 
sig  dog  stedse  Videnskaben  paany,  og  selv  den  nyere  Botanik,  der 
kjender  saa  noie  de  Elementår-Organer,  hvoraf  Planten  er  sammensat, 
har  endnu  ikke  fuldstændigt  besvaret  det.  De  Vanskeligheder,  som 
denne  Begrebsbestemmelse  meder,  synes  nemlig  at  voxe  i  samme  For- 
hold, som  vor  Indsigt  i  Plantens  Liv  og  Bygning  tiltager. 

Alligevel  er  det,  vi  vide  —  eller  troe  at  vide  —  om  Planteindivi- 
det, af  største  Interesse.  Det  forer  os  ind  i  et  Gebet  af  mangfoldige 
og  forskjellige  Fremtoninger,  hvor  hverken  Organographen  eller  Anato- 
men ,  ved  at  lære  os  Plantens  ydre  Form  og  anatomiske  Bygning  at 
kjende,  eller  Systematikeren,  ved  at  sammenligne  Blade,  Blomster,  Frug- 
ter og  Fre,  kan  veilede  os.  Hvad  der  ved  det  ferste  Blik  paa  en  Plante 
især  er  paafaldende  for  Beskueren,  Plantens  Dragt  eller  Habitus,  faaer 
her  sin  Betydning  og  er  ikke  længer  Noget,  som  det  er  tilladt  at  forbi- 
gaae,  idet  man  enten  tyer  til  Mikroskopet  forat  betragte  Cellerne  eller 
til  Blomsterne  forat  finde  de  Eiendommeligheder,  hvorved  Planteformerne 
indbyrdes  afvige  fra  hverandre.  I  vore  Dage  er  det  navnlig  Alex. 
Braun,  der  med  størst  Sagkundskab  og  Skarpsindighed  har  behandlet 
dette  Emne. 

-  Nedenstaaende  Afhandling  af  denne  Forfatter  falder  i  to  Af- 
snit. I  det  første  godtgjør  han,  hvorledes  lige  saa  lidt  hele  Planten 
—  t.  Ex.  Træstammen  med  dens  Grene  —  som  de  mikroskopiske  Ur- 
dele,  hvoraf  Planten  er  sammensat,  kunne  —  i  absolut  Forstand  — 
kaldes  Individer,  men  at  de,  betragtede  fra  Artens  Synspunkt,  besidde 
en  relativ  Individualitet.  I  det  andet  Afsnit  vises,  at  Skuddet  (eller  den 
enkelte  Stængel)  eller  Grenen  for  sig  er  Plantcindividet,  samt  at  de 
forskjellige  Grene  indbyrdes  efterfølge  og  fuldstændiggjøre  hverandre, 
ligesom  det  er  Tilfældet  med  de  forskjellige  Generationer  i  de  lavere 
Dyreklasser. 

Planteindividet  og  dets  Forhold  til  Arten. 

Ligesaa  simpel  og  bestemt  som  Individualiteten  fremtræder 
hos  Dyrene  (idetmindste  i  de  høiere  Dyrklasser),  ligesaa  tvetydig 
og  tvivlsom  aabenbarer  den  sig  hos  Planterne:  „overalt,"  som 
A  d.  S  t  e  i  n  h  e  i  1,  en  fransk  Botaniker,  udtrykker  sig  i  en  Afhand- 
ling over  dette  Æmne,  „smutter  den  fra  os,  hvor  vi 
troeatværepaaNippet  til  at  gribe  den,"  ja  i  den  Grad, 
at  det  vel  endog  har  forekommet  mangen  Forsker,  at  der 
hos  Planten  ikke  lod  sig  noget  andet  Individ  fastholde  end 
det,  som  fremtræder  i  hele  Arten.  Hvad  der  først  vanske- 
liggjør  Opfattelsen  af  Planteindividet  som  en  Enhed  eller 
som  et  morphologisk  Hele,  er  den  Delthed  og  Dele  lig - 
hed,  som  er  tilstede  i  de  forskjellige  Led  af  Plantens  Bygning 
idet  hintuopløselige  Sammenhold  og  hin  gjennem- 
gribende  Vexelvirkning ,  som  vi  hos  Dyret  ere 
vante  til  at  forbinde  med  Begrebet  om  den  individuelle  Or- 
ganisme, intetsteds  viser  sig  for  os  hos  Planten.  Allige- 
vel er  der,  naar  vi  gaae  ud  fra  en  Sammenligning  med 
Dyret,  et  nærliggende  Tilknytningspunkt  for  Opfattelsen  af 
Planteindividet.  Hos  de  høiere  Dyr  fremtræder  nemlig  In- 
dividet altid  som  et  ved  Kjøn s  avling  opstaaet  Led  af 
Generationsrækken,  og  netop  dette  lader  sig,  naar  vi  see 
hort  fra  Planterigets  laveste  Trin,  |paa  hvilke  en  Kjøns- 
avling  enten  slet  ikke  eller  ikke  afgjort  finder  Sted,  an- 
vende paa  Planterne.  Uden  foreløbigt  at  klare  detSpørgs- 
maal,  om  det  saaledes  opfattede  Planteindivid 
virkeligt  er  analogt  med  det  dyriske  Individ, 
maae  vi  først  bemærke,  at  skal  en  saadan  Opfattelse  con-  , 
seqvent  gjennemføres,  saa  fordrer  den  antaget,  at  alle  ikke 
ved  Kjønsavling  (Befrugtning),  men  ved  en  eller  anden 
Slags  vegetativ  Deling  opstaaede   Plantestængler  ikke   ere 

Individer,  men  kun  Dele  af  Moderstænglen,  hvem 
de  skylde  deres  Oprindelse ,  saaledes  som  dette  ogsaa 
virkeligt  er  udtalt  af  Galle sio  og  Huxley*).  Det  ofte 
gjentagne  Udsagn,  at  Aflæggere,  Stiklinger,  KnoUe  og  Løg 
ikke  ere  nye  Individer**),  men  kun  Stykker  eller  Fort- 
sætte-lser  af  et  allerede  existerende  Individ,  stemmer 
ganske  med  denne  Opfattelse.  Men  hvorledes  skal  man 
adskille  de  saaledes  fremkomne  Plantestængler  fra  dem,  som 
ere  voxede  op  af  Frø?  De  slaae  jo  Rødder,  forgrene  sig, 
blomstre,  sætte  modne  Frugter  og  Frø  som  disse;  de  ere 
altsaa  i  physiologisk  Forstand  fuldstændige  Indi- 
vider. Efter  denne  Opfattelse  skulde  de  lange  Rækker 
ni  Popler^  der  danne  Alleer  paa  vore  Landeveie,  ikke  være 
lig^saamange  Individer,  men  kun  Fortsættelser  eller  Dele 
af  det  samme  Individ,  da  de  alle  oprindeligt  ere  Grene, 
der  ere  skilte  fra  Moderstammen.  Det  Samme  viser  sig, 
naar  vi  betragte  Taarepilens  Historie  i  Europa.  Det  er  be- 
kjendt,  at  dette  Træ,  hvis  Fædreland  er  Euphrats  Bredder, 
iHaverne  bestandigt  er  blevet  opelsket  gjennem  Aflæggere, 


*)  Huxley  (upon  animal  individuality,  i  Ann.  and  Mag  of  nat.  hist. 
June  1852)  betragter  alle  af  eet  Æg  uden  Kjensavljng  fremgaaede 
Dyr  som  eet  Individ,  eller,  som  han  udtrykker  sig,  som  en  Re- 
præsentant for  Individet  gjennem  successive  og  samtidige,  adskilte 
Former.  Som  elExempel  herpaa  nævner  han  de  uden  foregaaende 
Befrugtning  (af  en  Amme)  avlede  Bladlus.  Det  første  Kuld  af 
Bladlus  feder,  uden  al  >ærc  befrugtet,  levende  Unger^  hvilket  gjen- 
tager  sig  igjennem  flere  Generationer.  Disse  kunne,  naar  vi  med 
Bonnet  antage,  at  hver  Amme  avler  100  Unger,  i  den  10de  Ge- 
neration belebe  sig  til  en  Trillion,  og  en  saadan  Trillion  Dyr 
vilde  efter  denne  Anskuelse  ikke  være  ligesaamange  Individer,  men 
tilsammen  kun  danne  eet  Individ,  da  de  ere  fremgaaede  gjennem 
Knopskydning  og  ikke  gjennem  Befrugtning.  Sættes  Befrugtningen 
som  Individualitetens  Grændsesten,  saa  er  dette  fuldkommen  con- 
seqvent. 

'"^)  „Gemmæ  individuum  continuanl,  quum  semina  speciem  propageof 

da  det  aldrig  bærer  Frø  hos  os,  ikke  just  fordi  vort  Klima 
forbyder  dette,  men  fordi  den  befrugtende  Hanpil  ikke 
findes  i  vore  Haver.  Efter  Loudon  (Arboret,  brit.)  blev 
Taarepilen  i  Aaret  1730  sendt  til  England  af  en  Rjøbmand 
ved  Navn  Vernon  fra  Aleppo  og  der  først  henplantet  i  Parken 
vedTwikenham*),  hvorfra  den  rask  udbredte  sig  over  Eng- 
land og  Kontinentet.  Det  Træ,  af  hvilket  de  første  Af- 
læggere, som  kom  til  Europa,  ere  tagne,  var  høist  sand- 
synligt selv  allerede  et  kultiveret  Træ,  opelsket  af  en  Af- 
lægger. Dette  være  nu  som  det  vil;  men  utvivlsomt  er 
det ,  at  alle  vore  Taarepiles  Historie ,  hvis  det  var 
muligt  at  forfølge  den  længere  tilbage,  vilde  føre  os 
ned  til  en  eneste  i  denne  Træarts  Fædreland  af  Frø  op- 
voxet  Hunpil.  Skulle  vi  af  den  Grund  ikke  ansee  vore 
Parkers  og  Kirkegaardes  Taarepile ,  som  Intet  mangle 
i  at  være  fuldstændige  Træer,  for  individuelle  Stam- 
mer, men  kun  betragte  dem  sorn  adspredte 
Lemmer  af  en  i  mythisk  Mørke  sig  tabende  Ur- 
stamme?  —  I  andre  Tilfælde  er  denne  Urstamme  os  nøi- 
agtigt  bekjendt ;  om  mange  Bastarder  og  Varieteter  kan  det 
historisk  eftervises,  at  de  kun  ere  avlede  i  eet  eneste  Ex- 
emplar,  men,  uden  at  bære  Frø,  saaledes  mangfoldiggjorte 
gjennem  Aflæggere,  at  de  nu  i  vid  Udbredelse  pryde  vore 
Haver.  Saaledes  er  den  berømte  Guldregn  med  røde 
Blomster  (Cytisus  Adami)  fremkommen  kort  før  Aaret  1 8 1 5  af 
en  Blanding  af  den  almindelige  Guldregn  med  gule  Blom- 
ster (C.  Laburnum)  og  den  lave  buskagtige  Cytisusart  med 
røde  Blomster  (C.  purpureus).  Sammes  eneste  Moderstamme, 
der  fandtes  i  Kunstgarner  Adams  Have  i  Paris,  er  forlænge  siden 


•)  Lou  cl  OD  forkaster  den  almindelige  Tradition,  at  alle  europæiske 
Taarepile  ere  udgaaede  fra  en  Gren,  som  Pope  (1730)  tog  ud  af 
en  fra  Smyrna  sendt  Vidiekurv. 

atter  forsvunden,  men  dens  Grene  og  Grenes  Grene  ere  i 
det  halve  Europas  Haver  voxede  op  til  kraftige  Træer.  Alle 
disse  danne,  hvis  man  fastholder  den  ovenfor  nævnte  Op- 
fattelse, kun  eet  I  n  d  i  vi  d !  Man  anfører  som  Støtte  for  denne 
Opfattelse  den  Kjendsgjerning,  at  visse  individuelle  Eien- 
dommehgheder  (ved  Tvebo -Planter  navnlig  Kjønnet)  ved- 
hgeholde  sig  ved  Formering  gjonnem  Stiklinger  og  Af- 
læggere. Dette  er  i  Almindelighed  rigtigt  og  i  den  prak- 
tiske Havekunst,  t.  Ex.  for  den  finere  Frugtkultur,  af  den 
største  Betydning,  men  der  gives  dog  ikke  sjeldent  Und- 
tagelser ;fra  denne  Regel,  blandt  hvilke  det  er  en  af  de 
mest  paafaldende  og  mærkværdige,  at,  som  bekjendt,  Cy- 
tisus  Adami  slog  tilbage  i  begge  sin  Slægts  Forældre.  Og- 
saa  ved  Taarepilen,  der,  som  ovenfor  nævnt,  i  Reglen 
gjennem  Stiklinger  i  vore  Haver  atter  giver  Hunpile,  kunne 
Afvigelser  forekomme.  Napoleons  Grav  paa  St.  Helena 
beskygges  af  en  Taarepil,  der  er  bleven  Gjenstand  for 
videnskabelig  Discussion.  Man  troede  i  samme  at  finde 
en  paa  hin  0  hjemmehørende  Pileart  (Salix  Napoleonis), 
men  det  fremgaaer  af  Lou  don  s  grundige  Efterforskninger, 
at  den  nedstammer  fra  vor  Taarepil,  der  iAaret  1810  blev 
ført  fra  England  til  St.  Helena.  Af  denne  Napoleonspil 
bleve  nu  atter  Grene  bragte  tilbage  til  England,  som  til  Bo- 
tanikerues  store  Forbauselse  bare  Hanblomster!  Da  man 
i  England  ikke  tidligere  har  seet 'nogen  flan-Taarepil, 
saa  maa  her  ad  Knopformeringens  Vei  være  foregaaet  en 
Kjønsforandring.  Et  lignende  Tilfælde  er  iøvrigt  ogsaa 
forekommet  i  Tydskland*);  i  den  storhertugelige  Slotshave 
i  Schwetzingen  findes  en  Taarepil,  der,  skjøndt  af  samme 


*)  Man  kan  saaledes  undertiden  træffe  Hanpile  især  af  Graapiil,  der 
ere  ifærd  med  at  forandre  sig  til  Hunpile  og  maaskee  omvendt. 

Herkomst  som  alle  øvrige,  for  en  stor  Del  har  forandret  sit 
Kjøn,  saaat  den  ikke  blot  viser  de  mangfoldige  Overgangs- 
trin  fra  Hun-  til  Hanblomster,  men  endog  paa  mange 
Grene  bærer  fuldstændige  Hanrakler.  Desuden  kjender 
man  en  Varietet  af  Taarepilen  med  krusede  Blade  (Salix 
crispa  eller  annularis,  som  Gartnerne  kalde  den),  der  vist- 
nok ogsaa,  som  Haveplante,  er  opstaaet  ad  Aflæggerkultu- 
rens Vei.  Skulde  det  være  sandt,  som  det  paastaaes,  at 
man  af  forskjellige  Træer  undertiden  faaer  Varieteter  med 
hængende  Grene  ved  at  indsætte  Podekvistene  omvendt, 
saa  var  dette  et  af  de  sælsomste  Exempler  paa  Udvikling 
af  en  meget  paafaldende  individuel  Eiendommelighed  ad 
Ikke-Kjøns-Formeringens  Vei.  Det  er  forøvrigt  ikke  let  at 
indsee,  hvorledes  man,  —  selv  om  saadanne  Afvigelser  ikke 
fandt  Sted,  og  selv  om  en  vis  Række  af  Egenskaber,  der 
ved  Forplantning  gjennem  Frø  ere  vexlende,  virkelig  be- 
standigt vedhgeholdt  sig  ved  Forplantning  gjennem  Aflæg- 
gere, —  for  Alvor  kunde  benægte  Individualiteten  hos 
desligeuden  Kjønsavling  opelskede  Planter,  der 
udvikle  sig  i  en  fuldkommen  ydre  A  dskillelse  paa 
de  forskjelligste  Steder  og  under  de  forskjelligste  ydre 
Forhold,  og  som  ved  Siden  af  visse  overensstemmende  Træk 
dog  endnu  frembyde  uendelig  mange  underordnede  For- 
skjelligheder.  Men  har  man  i  dette  første  Punkt  gjort  en 
Indrømmelse,  saa  drives  man  uophørligt  frem  paa  denne  Vei. 
De  omtalte  Formeringsmaader  uden  Befrugtning 
stemme  for  en  stor  Del  overens  deri,  at  et  Skud  af  Plan- 
ten, det  være  nu  et  uudviklet  (Øie,  Knop)  eller  et  udviklet 
(Gren,  Udløber,  Aflægger  o.  s.  v.)  enten  ved  den  naturlige 
Udvikling  selv  eller  ved  Konst  adskilles  fra  Moderstammen. 
Da  den  fraskillelige  Dels  Natur  ikke  forandres  ved  den 
virkelige  Fraskillelse,  saa  ligger  det  nær  at  tillægge  S  k  u  d- 

det  eller,  som  man  sædvanligt  kalder  det,  Grenen,  In- 
dividets Rang,  selv  om  det  endnu  ikke  er  skilt  fra 
Stænglen.  Den  enkelte  Plante  vilde  da  ikke  mere  være  at 
betragte  som  et  Individ  i  sædvanlig  Forstand,  men  som  en 
Familie  forening  af  individuelle  Skud,  en  Opfattelse, 
der  synes  at  være  ældgammel,  da  man  allerede  hos  Ari- 
stoteles*) og  Hippocrates  finder  Steder,  der  ere  saa- 
ledes  fortolkede.  I  en  senere  Tid  blev  denne  Anskuelse 
mere  eller  mindre  bestemt  repræsenteret  af  de  la  Hire, 
Linné,  Darwin,  Batsch,  Gøthe,  Røper,  Schleiden 
og  Andre. 

Men  ogsaa  ved  denne  snevrere  Opfattelse  af  Plante- 
individet gjentager  sig  den  samme  Vanskelighed,  thi  ogsaa 
det  (Grenen)  er  deleligt,  og  dets  Dele,  Stængelleddene 
med  det  tilhørende  Blad  eller  Bladkredsen,  kunne  frem- 
bringe nye  Stængler.  Dertil  kommer,  at  Skuddets  enkelte 
Led  ikke  ere  udviklede  samtidigt,  men  danne,  idet  de  efter- 
haanden  voxe  ud  af  og  over  hinanden,  en  Generationsfølge 
af  Afsnit,  af  hvilke  ethvert  væsentligt  gjentager  det  Samme, 
af  hvilke  ethvert  lader  sig  sammenligne  med  den  oprinde- 
ligt i  Frøet  dannede  Kim,  der  bestaaer  af  en  lille  Stængel 
med  et  eller  to  første  Blade  (Frøblade).  Saaledes  blev 
da  Skuddet  selv  at  betragte  som  en  Række  af  indivi- 
duelle Planteled  ^  der  ligesom  Etager  bygges  over 
hinanden,  en  Opfatningsmaade,  hvortil  man  allerede  finder 
den    første    Begyndelse    hos    Darwin,    og    som    senere 


O  Aristoteles  taler  gjentagne  Gange  om  Plantens  Delelighed  og  an- 
ferer,  at  fraskilte  Dele  af  Planten  kunne  fortsætte  Livet,  at  der 
derfor  af  en  enkelt  Begyndelse  kunde  fremgaae  en  Mængde  Træer, 
og  at  mange  Planter  formeres  ved  Aflæggere  {a?i6  daa^ayudrov 
drtorpvrevouivov)  Og  ved  Sideknoppcr  (ro  fiapa^Xadruveiv')  i.  Ex. 
Løgslægten. 

5 

med  forskjellige  Modifikationer  blev  udført  t.  Ex.  af  Ag  ard  h, 
Engelmann,  Steinheil  og  Gaudichaud,  hvilken  Sidste 
kalder  det  til  Planteindivid  ophøiede  Led  af  Skuddet  ,,Phy- 
ton",  og  tillægger  det,  foruden  Stængel  og  Blad,  endnu  en 
Rod,  ved  hvilken  det  skal  forbinde  sig  med  de  forud- 
gaaende  ,,Phyter",  ligesom  den  første  Phyton  (Kimen)  med 
Jorden.  En  lignende  Opfattelse smaade  lægge  ogsaa  Steen- 
strup*)  ogForbes  til  Grund  for  deres  Sammenligning  af 
Plantens  og  de  lavere  Dyrs  Generationsvexel. 

Men  selv  paa  dette  Trin  kunde  Planteindividets  Be- 
grændsning  ikke  blive  staaende ,  thi  ogsaa  Skuddets  over 
hinanden  byggede  Led  eller  Etager  ere  ikke  paa  den 
Maade  simpelt  organiserede,  at  de  jo  atter  selv  frembyde 
Afdelinger,  der  paa  lignende  Maade  som  de  hele  Led 
opnaae  en  vis  Selvstæ.ndighed ,  ligesom  de  ogsaa  under 
givne  Forhold  kunne  udvikle  sig  til  Dannelsescentrer  for 
nye  Stængler.  Om  man  ogsaa  har  bestræbt  sig  for  at  be- 
tragte Stængelleddet  blot  som  Bladets  nederste  Del  eller 
omvendt  Bladet  blot  som  Stængelleddets  øverste  Del,  for 
ikke  endnu  engang  at  lade  Phyterne  falde  fra  hinanden 
i  relativt  selvstændige  Led,  saa  er  dog  saameget  vist 
—  og  dette  er  os  her  først  og  fremmest  af  Vigtighed,  — 
at  hver  enkelt  af  begge  Dele  for  sig  alene  har  Evnen  til 
at  frembringe  nye  Planter,  ja,  at  selv  denne  Evne  igjen 
er  fordelt  paa  forskjellige,  snart  regelmæssigt,  snart  tilfæl- 
digt bestemte  Steder  af  samme.  Det  er  bekjendt,  at  Bla- 
det af  Bryophyllum  frembringer  Smaaskud  paa  enhver  Tak 
af  dets  Rand,  hvorimod  mange  Løgplanters  visnende  Blade 
(t.  Ex.  Eucomis  regia,  Ornithogalum  thyrsoides)   avle  nye 


*)  Ovenstaaende  gjengiver  ikke  ganske  neiagtig  Steenstrups  Opfattelse 
af  Planten,  saaledes  som  den  er  fremstillet  i  hans  Bog  om 
Generationsvexelen,  (den  danske  Texl  S.  69). 

Planter  i  Form  af  smaa  Kimløg  (Bulbiller)  paa  hvilketsom- 
helst  Sted  af  hele  Overfladen.  Ogsaa  Stænglen  har  under 
givne  Forhold  den  Evne  at  frembringe  saakaldte  Adventiv- 
knopper  ikke  blot  paa  det  ved  Bladets  Stilling  bestemte 
Sted  (Bladbjørnet) ,  men  ogsaa  paa  hvilkesomhelst  andre 
Steder,  en  Evne,  som  i  mange  Tilfælde  ogsaa  Roden  deler 
med  den.  De  mest  forskjelligartede  Dele  af  Planten  kunne 
da  saaledes,  hvor  Dannelsesslim  (Cambium)  er  tilstede,  lade 
Planten  gjenfødes  af  sig.  Herpaa  grunder  sig  den  Schul- 
zeske Lære  om  Anaphyterne  som  Planteled,  ,,der 
kunne  fortsætte  et  selvstændigt  Liv,  spire  og  videre  ud- 
vikle sig  efterat  være  adskilte  fra  Planten,"  og  som  derfor 
bleve  betragtede  som  de  egentlige  Individer,  som  de  sande 
Grundformer  eller  morphologiske  Elementer,  ved  hvis  for- 
skjelligartede Sammensætning  de  sædvanligvis  saakaldte 
Organer  (Rod,  Stængel  og  Blad)  blive  dannede,  ved  hvis 
Gjentagelse  hele  Plante  stænglen  bliver  opbygget  og  fornyet 
i  det  Uendelige. 

Men  hvor  er  Anaphyternes  Grændse?  Hvor  skal  man 
drage  Linien,  der  skal  begrændse  alle  de  Punkter  af  Rod, 
Stængel  og  Blad,  af  hvilke  nye  Dannelser  kunne  fremgaae? 
Du  Petit  Thouars*),  der  allerede  tidligere  har  ud- 
viklet Anskuelser  i  Lighed  med  Læren  om  Anaphyterne, 
søger  at  bestemme  Individernes  Grændser  efter  Trævlieme 
eller  Karbundterne,  — idet  han  i  ethvert  Bundt  eller  en- 
hver Trævl,  der  som  saadan  er  uafhængig  af  de  andre  og  i  sig 

*)  Essais  sur  la  vegetation  considirf'e  dans  le  développement  des 
bourgeons  (1809).  Man  sammenholde  der  f.  Ex.  pag.  174:  „C'esl 
done  le  bourgeon  en  qui  reside  louie  l'énergie  végélale;  aussi  le 
regarde-t-on  depuis  long-lemps  comme  un  individu  ....  je  crcis 
que  chaque  fibre  végétale  est  un  Individu,  puisqu'elle  a  en 
soi,  indépendamment  des  autres,  les  moyens  d'accroisseraeot,  de 
conservalion  et  de  reproduction." 

selv  har  Betingelsen  for  sin  Væxt,  sin  Ernæring  og  Frem- 
bringelsen af  nye  Bundter,  seer  et  Planteindivid  fremstillet. 
—  Men  hvorledes  man  efter  denne  Opfattelse  vil  af  de  saa- 
vel  i  de  fleste  Stængler  som  i  de  fleste  Blades  Nerver  sam- 
menvoxede  og  forgrenede  Karbundter  kunne  sondre  og 
opløse  de  enkelte  Bundter  som  særskilte  Indi- 
vider, er  vanskeligt  at  begribe;  ligesom  det  ikke  er  let 
at  indsee,  hvorfor  ikke  atter  Karbundtenies  Dele  skulle 
tillægges  den  samme  Selvstændighed  og  Værdighed.  Og 
hvorledes  skulle  de  lavere  Planter,  som  mangle  Karbund- 
ter, opfattes  fra  dette  Synspunkt?  Ville  vi  ikke  over- 
lade os  til  en  fuldkommen  Vilkaarlighed,  saa  maae  vi  drage 
Kredsen  endnu  snævrere.  Alle  Plantens  Dele,  ogsaa  Kar- 
bundterne, ere  dannede  af  Celler.  Cellen  er  det  egent- 
lige Sæde  og  Arnested  for  enhver  Nydannelse  paa 
Plante  stænglen ,  Udgangspunktet  for  enhver  ikke  gj  en- 
nem  Kjønsavling  stedfindende  Formering,  ligesom  den  og- 
saa er  det  for  Forplantelsen  gjennem  Kjønnene.  Hvis 
nogensomhelst  underordnet  Del  af  Planten  kan  gjøre  For- 
dring paa  Individualitet,  saa  synes  det  at  m  a  a  1 1  e  v  æ  r  e  C  e  1- 
len,  der  selv  i  sin  Forbindelse  med  andre  endnu  bestan- 
digt udgjør  en  selvstændig,  skarpt  begrændset  og,  idet- 
mindste  i  Ungdommen,  altid  afsluttet  Dannelseskreds.  Alle- 
rede førend  den  almindelige  Lov  for  Celledannelsen  var 
kjendt,  og  førend  det  var  lykkedes  at  føre  alle  Plantens 
Elementarorganer  tilbage  til  Gellen,  fremdukkede  hos  Tur- 
pin  Tanken  om  at  søge  Planteindividet  i  Gellen;  men 
paa  et  fastere  Grundlag  kunde  Schleiden  udtale  den  Sæt- 
ning, at  Gellen  „efter  videnskabelig  Opfattelses- 
maade  var  Plantens  Individ." 

De  vægtigste  Stemmer  have  forenet  sig  om  at  antage, 
at  nye  Celler  aldrig  kunne  danne  sig  udenfor,  men  kun 

indeni  de  alt  tilværende  Celler,  at  altsaa Celleforme- 
ringen var  at  betragte  som  en  Forplantning,  og  alle  den  ud- 
voxede  Plantes  Celler  som  Afkom  af  den  første  Kimcelle.  Føier 
man  hertil,  at  ligesom  den  enkelte  Plante,  saaledes  ogsaa 
hele  Planteriget  begynder  med  den  enkelte  Celle  og  at  der 
gives  Planter,  der  kun  bestaae  af  een  eneste  Celle  og  hos 
hvilke  de  Celler,  som  først  danne  sig,  allerede  ere  bestemte 
til  at  udføre  Forplantningen  (Sporerne),  at  der  endvidere 
gives  andre  Planter,  hos  hvilke  de  Cellegenerationer,  som 
ligge  mellem  den  første  af  Sporerne  fremvoxende  og  den 
sidste  atter  til  Sporerne  tilbagevendende  Generation,  løsne 
sig  fra  hinanden,  saaat  samtlige  til  den  vegetative  Udvik- 
lingscyklus  hørende  Celler  leve  i  ydre  Adskillelse  og  fuld- 
kommen Uafhængighed  af  hinanden,  —  saa  synes  C  ellens 
Betydning  som  Individ,  Plantestænglens  derimod  som 
et  af  Celleindivider  sammensat  Hele  af  en  høiere  Orden, 
at  være  afgjort,  og  en  fast  Grund  for  Læren  om 
Planteindividet  at  være  vunden.  Men  Opfattelsen  af 
Celledannelsen  som  Forplantningsproces  grunder  sig  paa  Iagt- 
tagelsen af  Dannelsen  af  Døttre celler  i  Modercellen. 
Enhver  Celleformering  er  derfor  en  Deling  af  en  tilstedevæ- 
rende Modercelle.  Saaledes  fører  den  samme  Fremtoning,  der, 
som  Celledannelse  betragtet,  syntes  saa  gunstig  for  Cel- 
lens individuelle  Betydning,  rigtigere  opfattet  kun  atter  til- 
bage til  den  paa  de  forskjelligste  Gebeter  sig  gjentagende 
BeleUghed  af  PlanteorganiSDien.  Men  endnu  mere :  ogsaa 
den  Celle,  hvis  Indhold  ikke  ved  Deling  gaaer  over  i  nye  Cel- 
ler, men  forbliver  udelt,  frembyder  undertiden  Phænomener, 
der  vanskeligt  lade  sig  forene  med  Opfattelsen  af  samme  som 
et  i  Bum  og  Tid  afsluttet  Individ.  I  Algearterne  Vaucheria,  Bry- 
opsis,  Caulerpa findes  Exempler  paa  saadanne  Tilfælde,  idet  her 
foregaaer  en  Cellevæxt  af  den   besynderligste  Slags.     Den 


enkelte  Celle,  som  danner  enhver  af  disse  Planter,  har  nem- 
lig ingensomhelst  Grændse  for  sin  Væxt.  Enkelte  Dele  af 
en  saadan  stængelagtigt  forlænget  Celle  voxe  frem  som 
Grene  og  forlænge  sig  ved  selvstændig  Endevæxt,  uden  at 
afsondre  sig  ved  en  Skillevæg  fra  Moderstam- 
mens Hulhed.  Cellens  Hovedstængel  er  enten  krybende 
med  ubegrændset  Endevæxt,  medens  den  bagfra  døer  bort 
(Caulerpa  prolifera),  eller  den  er  opretstaaende  og  kort- 
varig, medens  de  udløberagtige,  i  Spidsen  som  Knolle  op- 
svulmede og  med  tættere  Indhold  fyldte  Grene  holde  sig 
(Vaucheria  tuberosa).  I  begge  Tilfælde  skille  Grenene  sig 
fra  den  visnende  Stængel,  idet  de  lukke  sig  ved  Grunden, 
og  mangfoldige,  ny  Stængler  kunne  saaledes  opstaae, 
uden  at  egenlig  nogen  nye  Celledannelse  indtræder.  Saa- 
ledes fører  Cellen  os  tilbage  til  den  samme  Betragtning, 
fra  hvilken  vi  ved  Træet  gik  ud,  og  hgesom  vi  ikke  kunde 
nægte  Træets  Grene  Individualitet,  saaledes  tør  vi  heller 
ikke  frakjende  Cellens  Grene  den.  Vi  kunne  altsaa  hel- 
ler ikke  uden  videre  antage  Cellen  for  et  afsluttet  og 
udeleligt  Enkeltvæsen.  —  Skulle  vi  derfor  stige  endnu 
dybere  ned  i  selve  Cellens  Bestanddele  for  maaskee  dog 
endnu  at  finde  et  i  enhver  Henseende  gyldigt  Planteindi- 
vid? Hvad  her  endnu  frembyder  sig  for  os,  er  paa  den 
ene  Side  de  i  Cellens  Indhold  forekommende  Smaablærer, 
Smaakugler  og  Smaakorn  (Stivelse  -  Bladgrønt  -  og  andre 
Pigmentblærer,  Fedtkugler  og  endelig  den  tykke  Celleslims 
Smaakorn,  hvis  chemiske  Natur  er  vanskelig  at  bestemme), 
paa  den  anden  Side  Traadene,  af  hvilke  CeUemembranen 
efter  den  gamle  Opfattelsesmaade  afGrew,  der  nylig  atter 
er  optagen  af  Meyen  og  Jacob  Agardh,  skal  være 
sammensat.  Disse  Dele  ere  vel  oftere  blevne  betegnede 
som  Plantens  E le mentarformer  eller  som  sammes  sidste 

„individualiserede"*)  Legemer,  men  Forsøgene  paa  at  frem- 
stille dem  som  de  virkelige  og  sande  Planteindivider  ere 
ikke  talrige  og  vække  mere  Beundring  paa  Grund  af  deres 
Dristighed,  end  de  friste  til  Efterfølgelse.  Turpin,  der 
begyndte  med  at  sammensætte  Planten  af  forskjellige  Arter 
af  Celleindivider,  som  han  sammenlignede  med  visse  lavere 
Planter,  navnlig  med  Algearterne  Protococcus  og  Conferva, 
hævede  sin  Opfattelsesmaade  dertil,  at  han  allerede  be- 
tragtede Cellerne  selv  som  Individer  af  anden  Orden,  men 
Celleindholdets  Smaakugler  som  Plantens  egenhge  Urindi- 
vider,  af  hvilke  efter  hans  Mening  Cellehuden  skal  dan- 
nes derved,  at  de  lægge  sig  op  til  hinanden  **).  Men 
May  er  i  Bonn,  støttende  sig  paa  Iagttagelsen  afMolekular- 
bevægelsen,  anseer  Celleindholdets  mindste  Smaakorn  for 
Individer  med  dyrisk  Liv  (Biosphærer),  der  opbygge  Planten 
som  deres  Bolig.  ,, Ligesom  Hamadryaderne  beboe 
disse  kløgtige  Monader  de  hemmelige  Haller  i 
Barkslottene,  som  vi  kaldePlanter,  og  feire  her 
i  stille  Ærbarhed  deres  Dandse  og  deres  Or- 
gier." 

At  gaae  videre  er  ikke  muligt;  man  maatte  da  aldeles 
forlade  Plantelivets  Gebet,    og  istedenfor  sammes  mindste 


*)  Unger,  Planternes  Anatomi  og  Physiologi  pag.  4.  Cellen  frem- 
stilles som  Plantens  Elementarorgan,  men  i  den  adskiller  man  som 
sidste  „individualiserede"  Legemer  endnu  Smaablærer,  Trævler  og 
Korn. 

*♦)  Turpin,  sur  le  nombre  deux,  i  „Mémoire  du  Musée"  X1V(1827) 
pag.  305.  „Ainsi,  des  In  di  vi  dus  globulenx  rapprochés,  simple- 
ment  contigus,  forment  la  membrane  de  la  vésicule  Indi  vidu  du 
tissu  cellulaire,  le  filament  In  di  vidu  du  tissu  tigellulaire  et  la 
membrane  cuticulaire  Individu.  Des  agglomerations  de  ces  der- 
niers  conslituent  les  Indiviualités,  fprovenanles  des  bourgeons 
dévelopés,  et  enfin  celles-ci  achévent  ITndividualité  composée 
d'un  arbre." 

Dannelseskredse ,  de  synlige  Celler,  Smaablærer,  Smaa- 
kugler  eller  Monader,  sætte  det  døde  Stofs  usynlige  In- 
divider, forat  fremstille  Planterne  som  en  blot  Forbindelse 
af  hinanden  tiltrækkende  og  frastødende,  sig  forenende  og 
adskillende  Atomer.  Vil  man  virkeligt  ved  Individuum*) 
forstaae  noget  aldeles  Enkelt  og  Udeleligt,  saa  er  dette  den 
sidste  Tilflugt,  men  en  Tilflugt,  ved  hvilken  man  vel  kan 
naae  til  Forestillingen  om  et  Individ,  men  ikke  et  Plante- 
individ, hvilket  sidste  saaledes  opfattet  faldt  sammen  med 
den  Individualitet,  som  ethvert  Stof  i  den  legemlige  Til- 
værelse besidder.  Men,  om  vi  end  vilde  gjøre  Afkald 
paa  Planternes  speciflske  Individualitet,  saa  kunde  dog 
Tvivlen  hænge  sig  fast  selv  endnu  ved  dette  Slutnings- 
punkt  for  Fortsættelsen  af  naturlige  Individer;  thi  selv  de 
alle  Legemer  fælles  smaa  Urdele,  Materiens  Individer  eller 
Atomerne,  staae  som  saadanne  ikke  fast.  Intet  Øie  har 
seet  dem,  ja  man  tænker  ikke  engang  paa  at  betragte 
dem  som  en  Gjenstand  for  direkte  Iagttagelser;  at  antage 
deres  Tilværelse  er  snarere  en  Hypothese ,  som  har  til 
Hensigt  at  komme  Forestillingen  om  Bevægelse  og  chemisk 
Forbindelse  tilhjælp  og  at  gjøre  Beregningen  af  dennes 
Forhold  anskuelig,  og  man  kan  vel  opkaste  det  Spørgs- 
maal,  om  de  samme  Phænomener  ikke  ogsaa  lade  sig  for- 
klare under  Forudsætning  af  Gontinuitet,  Udvidelsesevne  og 
Gjennemtrængelighed.  Hvorledes  det  end  hermed  forholder 
sig,  fører  Spørgsmaalet  om  Atomerne  i  ethvert  Fald  ud 
over  Gjenstanden  for  en  botanisk  Undersøgelse,  og  har 
Bestemmelsen  af  Planteindividets  Begreb  virkeligt  intet 
andet  Holdepunkt  end  dette  sidste,  saa  maa  man  over- 
hoved   opgive    denne.      Det    Spørgsmaal,    hvortil    vi    ere 


*)  „Individua"  kalder  Cicero  Atomerne. 

komne,  er  derfor  dette,  om  der  i  det  Hele  taget  kan 
være  Tale  om  Individer  hos  Planterne,  et  Spørgs- 
maal,  der  falder  sammen  med  et  andet,  om  Planten  blot 
er  et  Produkt  af  Materiens  Virksomhed,  d.  v.  s.  et  Pro- 
dukt af  Stoffer,  der  igjennem  Kræfter,  som  hvile  i  dem, 
ere  istand  til  at  bevæge  sig,  forbinde  sig  og  atter  sondre 
sig  fra  hinanden,  altsaa  et  i  og  for  sig  væsenløst,  ved 
blinde  Kræfter  frembragt  Phænomen,  eller  om  den  har  en 
egen,  vel  ikke  uden  Sammenhæng  med  det  Hele,  men  paa 
sit  Trin  dog  i  sig  selv  begrundet  Tilværelse  i  Naturen.*. 

Er  det,  som  vi  kalde  Plante,  intet  Andet  end  etCom- 
plex  af  chemiske  Processer,  saa  kan.  der  ikke  mere 
være  Tale  om  Individ  eller  Art  i  den  Forstand,  i  hvilken 
disse  Udtryk  sædvanligt  opfattes,  thi  det  blotte  Phænomen 
af  Grundstoffernes  Bevægelse,  som  ikke  kjender  noget  an- 
det virkende  Princip  end  selve  Grundstoffernes  Kræfter, 
kan  ikke  betragtes  som  et  Væsen  for  sig,  ikke  som  en  sær- 
egen (specifisk)  Natur  eller  som  Fremstilling  af  samme  (In- 
divid). At  det  forholder  sig  saaledes,  er  i  Virkeligheden 
det  endelige  Resultat,  hvortil  den  nyere  physiologiske  Forsk- 
ning stræber,  støttende  sig  paa  positive  Resultater  af  phy- 
siske  Undersøgelser.  Heller  ikke  kunde  Plantephysiologien 
unddrage  sig  denne  Videnskabens  Gang,  om  den  ogsaa  i 
større  eller  mmdre  Grad  modsatte  sig  de  yderligste  Slut- 
ninger*). Den  Virksomhed,  ved  hvilken  Planten,  som  et- 
hvert organisk  Væsen,  danner  og  vedligeholder  sin  Orga- 
nisme, søgte  man  tidligere  at  begrunde  i  særegne  Livs- 
kræfter, hvorimod  den  nyere  Physiologie  har  erkjendt  de 
samme   Kræfter   i   Organismens  Livsyttringer ,    som  frem- 


*)   Selv   Schleiden,    den   mest  fremragende   og  bestemte  af  denne 
Retnings  Forsvarere,  seger  i   den  æsthetiske  Naturbetragtning  en 

bringe  Rørelserne  i  den  uorganiske  Natur.  Physiologien 
er  derved  bleven  til  Physik  og  Chemie  eller,  efter 
den  herskende  Opfattelse  af  selve  de  physiske  og  chemiske 
Processer,  til  den  organiske  Naturs  Mekanik  i  dette  Ords 
videste  Betydning.  Livet  er  saaledes  blevet  afført  Trylle- 
riet, som  syntes  at  være  det  umiddelbart  Virkende  i  dets  Bevæ- 
gelser; den  bratte  Skillevæg  mellem  organisk 
og  uorganisk  Natur  er  falden,  og  der  er  lagt  en 
fælles  Grundvold  for  Undersøgelsen  af  alle  materielle  Rø- 
relser i  hele  Naturens  Rige.  Det  betydningsfulde  Resultat 
blev  vundet,  at  Naturaabenbarelsens  høiere  Trin,  der  for- 
trinsviis  gjaldt  som  det  Levendes  Rige,  komme  istand 
gjennem  de  samme  naturlige  Hjelpemidler  (det  samme  ma- 
terielle Grundlag  og  de  samme  Kræfter),  ved  hvilke  den 
lavere,  saakaldte  livløse  Natur  vinder  sin  ordnede  Tilværelse 
og  Bevægelse.  Men  man  søgte  at  slutte  endnu  videre,  og 
det  laae  i  Videnskabens  Udviklingsgang ,  at  dette  Forsøg 
skete.  Da  de  physiske  Kræfter  overalt  vise  sig  bundne  til 
Stoffet,  saa  vovede  man  at  betragte  Naturphænomenerne 
som  Resultater  af  oprindelige,  efter  den  blinde  Nødven- 
digheds Love,  med  bestemte  Kræfter  samvirkende  Grund- 
stoffer, som  en  i  et  evigt  Kredsløb  sig  bevægende  Natur- 
mekanisme. 

Naturhistorisk  udført  findes  denne  Betragtningsmaade 
t.  Ex.  i  begge  Moleschotts  Skrifter:  „Den  i  Planter  og 
Dyr  stedfindende  Stofvexels  Physiologie"  (1851),  og:  „Li- 
vets Kredsløb"  (1852),  i  hvilket  sidste  t.  Ex.  følgende  Sæt- 
ninger findes:  ,, Naturens  Under  ligger  i  Stofvexe- 
len  som  det  jordiske  Livs  Urgrund"  (p.  83);  „den 


Modvægt  imod  det  Livstilintetgjørende  i  den  blot  materielle.  („Plan- 
ten og  dens  Liv,"  sidste  Forelæsning:   Planteverdenens  Æstethik.) 

skabende  Magt  bestaaer  i  Stoffets  Beslægtethed 
(p.  258);  den  Axe,  om  hvilkenNutidens  Videnskab 
dreier  sig,  er  Læren  om  Stofvexlen"  (p.  363).  Op- 
fattelsen af  Verden  som  et  Spil  af  sig  forenende  og  ad- 
skillende Atomer  er  forøvrigt  en  gammel  Philosophi,  som 
allerede  blev  foredraget  af  Demokrit  og  Epikur. 

Naar  denne  Lære  er  ført  saavidt,  bliver  dens  Utilstrække- 
lighed let  mærkelig,  og  det  Falske  i  den  indlysende.  Den 
er  for  det  første  upraktisk,  thi  vi  kunne  ikke  bringe  den 
til  Anvendelse  i  Virkeligheden;  vi  formaae  ikke,  skjønt  vi 
kjende  de  Stoffer,  hvoraf  Organismerne  ere  sammensatte, 
deraf  at  danne  organiske  Væsner ;  Infusionsdyrene,  som  op- 
staae  i  forraadnet  Vand,  dannes  ikke  af  dette,  men  af  alle- 
rede tilværende  Æg;  man  kan  ikke  af  Grundstofferne 
danne  end  ikke  de  laveste  Planter  t.  Ex.  encellede  Alger, 
og  det  er  en  falsk  Paastand,  at  disse  kunne  forvandles  til 
Conferver  (Vandhaar),  eller  at  Conferverne  kunne  danne 
Mos,  ligesaalidt  som  Havre  kan  forvandle  sig  til  Rug. 

Men  ogsaa  fra  Theoriens  Standpunkt  viser  det  sig,  at 
Stofvexlen  ikke  kan  være  Urgrunden  for  det  organiske 
Liv;  thi  det  Virkende,  det,  som  gjør,  at  Atomerne  sam- 
virke til  en  bestemt  Organisme,  kan  ikke  søges  i  deres  egen 
Natur,  men  i  en  harmonisk  virkende  Magt,  som  styrer  dem 
og  som  paa  engang  er  Maalet  og  Principet.  Atomer- 
nes Samvirken  skeer  ikke  efter  den  blinde  Nødvendigheds 
Love,  men  efter  en  bestemt  Plan,  i  den  Hensigt  at  danne 
en  bestemt  Plante. 

Uden  at  miskjende  den  vigtige  og  væsenlige  Betyd- 
ning, som  den  physiske  Retning  har  for  Plantephysiolo- 
gien,  maae  vi  derfor  tilstaae ,  at  vi  ikke  i  den  kunne  flnde 
Nøglen  til  Opfattelsen  af  Planteindividet,  og  at  denne  overhoved 
ikke  saameget  maa  søges  i  Plantens  ydre  Sammensætning 

som  i  sammes  indvendigt  fra  bestemte  Væsen.  Dette 
fører  os  tilbage  tilbage  fra  de  sidste  negative  Resultater 
til  den  historiske  Fremstilling  af  Forsøgene  paa  en  positiv 
Opfattelse. 

Det  fremgaaer  utvivlsomt  af  de  tidligere  Undersøgel- 
ser, at  naar  man  ikke  ganske  vil  opgive  Haabet  om 
at  opfatte  Planten  som  et  i  individuel  Skikkelse  sig  virke- 
liggjørende  Væsen,  maa  Organismens  Delelighed  ikke 
tillægges  saa  stor  og  afgjørende  Betydning,  som  dette  ofte 
har  været  Tilfældet,  at  langt  snarere  den  væsenlige  Sam- 
menslutning af  alle  Udviklingens  Trin  til  et  i  ideal  For- 
stand sammenhørende  Hele,  maa  gjøre  Udslaget.  I  denne 
Retning  udtaler  ogsaaNågeli  sig  i  den  Slutningsbemærk- 
ning,  til  hvilken  Caulerpas  Væxt  og  Formeringsforhold 
foranledige  ham,  idet  han  erklærer,  at  Individualiteten  ikke 
indbefatter  Formens  Udelelighed  i  sig  som  et  væsenligt  Mo- 
ment, og  at  den  overhoved  maa  opbygges  paa  en  ny  og  noget 
mindre  materiel  Grundvold.  Link  hentyder  i  følgende 
sande  Ord  netop  til  denne  indre,  i  Udviklingen  sig 
udtalende  Enhed,  som  danner  Individualitetens  Væsen: 
„Man  erkjender  kun  da  Individet,  naar  man 
veed,  at  det  i  forskjellige  Øieblikke  bliver  det 
samme."  Men  Spørgsmaalet  er  nu  netop  dette:  Hvor- 
ledes kan  man  erkjende  en  saadan  Enhed  i  Plan 
under  Omskifteligheden  af  Former  og  Stoffer? 
Hvoraf  seer  man,  at  Planten,  hvormeget  den  end  kan 
deles,  virkelig  forbliver  det  samme  Individ? 

Enhver  Udvikling  frembyder  en  Række  af  Phænome- 
ner,  der  ikke  blot  overhoved  optræde  i  lovmæssig  Orden, 
men  paa  det  Bestemteste  vise  en  Udgang,  et  Maal  og  et 
planmæssigt  mellem  begge  sig  bevægende  Løb,  og  derforhen- 

tyde  paa  et  fælles  indre  Princip*),  paa  en  for  hele  Rækken 
fælles  indre  Livsgrund,  paa  et  Princip,  som  ikke  blot  maa 
tænkes  s«m  en  Processen  ledende  Idee  eller  som  en  Kraft, 
derbetingerDannelsesrækkens  Artstypus,  men  som  et 
levende  Væsen,  der  har  Ween  som  sin  indre  Bestemmelse 
og  Kraften  som  Virkeliggjørelsens  Middel,  et  Væsen,  som 
idet  det  bliver  til,  gaaer  forud  for  den  ydre  Tilværelse  lige- 
som Forsættet  foran  Handlingen**). 

Vi  ere  saaledes  paa  Veien  til  Artens  Begreb  som  det 
for  Individet  til  Grund  Liggende;  det  er  den  Plan, 
hvorefter  Atomerne,  som  sammensætte  Planten,  ere  ordnede. 
Det  er  den  Idee,  som  Individet  skal  fremstille  i  Virkelig- 
heden, og  det  ad  Udviklingens  og  Udbredelsens  Vei.  Plan- 
ten, der  fremspirer  af  Frøet  udfolder  under  sin  Væxt  og 
Udvikling  stedse  mere  Artens  Typus,  hvormed  allerede 
Frøet  er  stemplet,  den  —  og  ikke  blot  Stoifernes  Beslæg- 
tethed  —  er  lovgivende  for  Individet,  der  overensstem- 
mende dermed  tager  Næring,  udfolder  sine  Blade  og  an- 
sætter sine  Blomster.  Ligeledes  ad  Udbredelsens 
Vei:  Individerne  kunne  brede  sig  over  uhyre  Stræk- 
ninger, men  de  bevare  dog  Artens  Stempel.  Veibred  og 
mange  andre  af  Europas  Ukrudsplanter  ere  vandrede  til 
Nordamerika,  hvor  de  med  en  uhyre  Frodighed  brede  sig 
over  Veie  og  Marker,  men  Botanikeren  erkjender  dem  let 
som  fremmede  Invandrere,  da  Jordbunden  ikke  har  kunnet 
forandre  Artsmærket. 


*)  Du  Petit-Thouars  I.  c.  pag. 284.  „L'individu  est  un  étre  dont 
toules  les  parties  sont  subordinées  å  un  principe  uniqne  d'eiistence. 
Link,  Elemenla  Phil.  bot.  ed.  II  p.  3.  „Nos  individuuni  vocamus, 
qvud  ab  uno  eodemque  principio  interno  deierminatum  est,  ad 
idealem  potius  quam  ad  realem  respicientes  divisionere." 

**)  Aristoteles  betegner  Plantens  indre  Væsen  som  en  dan- 
nende Sjæl  ^petXTixij  fpv^ij,  TOV  ^avrog  dauarog  airia  xat  dp^tj. 


Det  er  en  sædvanlig  og  med  Opfattelsen  fra  det 
physiologiske  Standpunkt  overensstemmende  Forestilling  at 
betragte  Individet  som  en  fuldkommen  Repræsentant  for  Artens 
Karakter ,  som  saadan  udfører  det  alle  Funktioner,  der  ind- 
befattes under  Artens  Livslov.  Yille  vi  virkeligt  tænke  os 
et  physiologisk  Individ  i  dette  Ords  fulde  Betydning,  saa 
maae  vi  visselig  fordre,  at  det  i  sin  Udvikling  fremstiller 
ikke  blot  enkelte,  men  alle  Sider  af  Artslivet,  at  det 
virkeliggjør  de  i  Artens  Væsen  begrundede  Mulighe- 
der, at  det  altsaa  fører  os  Artens  hele  Plan,  hele 
Bestemmelse  for  Øie.  Prøve  vi  fra  dette  Synspunkt 
de  tidligere  forsøgte  Begrebsbestemmelser,  saa  er  det 
klart,  at  den  enkelteCelle  ikke  kan  være  det  her  mente 
Individ,  thi  skjønt  hele  Plantens  Architektonik  udføres  af 
Cellen,  og  alle  Livsfunktioner  foregaae  gjennem  den,  saa 
aabenbarer  dog  Cellen  sig  i  det  Heles  Plan  kun  som  en 
enkelt  Sten  af  Bygningen,  som  et  enkelt  Element  i  Or- 
ganismens store  Hjulværk.  Ligesaalidt  kan  det  enkelte 
Led  af  Planten  (Stængelstykke  og  Blad)  fyldestgjøre  det 
physiologiske  Individ,  thi  først  i  Leddenes  Rækkefølge 
gjennemløber  Planten  sin  Metamorphose ,  til  hvis  for- 
skjellige  Trin  Ernæringens,  og  Forplantelsens  forskjel- 
lige  Virksomheder  ere  knyttede.  Heller  ikke  Skuddet 
(Grenen)  kan  det  være,  thi  ogsaa  dette  omfatter  sædvan- 
ligt ikke  alle  Metamorphosens  Trin,  ligesom  ogsaa  Funk- 
tionerne ere  forskjellige  paa  de  forskjellige  Grene,  idet  de 
ofte  gjensidigt  supplere  hinanden.  Dertil  kommer,  at 
det  karakteristiske  ved  Forgreningen  og  Væxten,  uden 
hvilken  Træerne  slet  ikke  kunne  tænkes,  beroer  paa  Grene- 
nes Forening*).    Komme  vi  altsaa  paa  denne  Maade  tilbage 


*)  Man  sammenligne  i   denne  Henseende  f.  Ex.  Pinien   med  Granen 
og  Fyrren,  Fyrren  med  Lærken  eller,  af  Levtræerne,  Pyramidepop- 

til  hele  Planten?  Ja  og  endnu  videre!  vi  kunne  heller  ikke 
blive  staaende  ved  den,  thi  ogsaa  den  enkelte  Plante 
er  langt  fra  at  være  en  fuldstændig  Repræsentant  for  alle 
Sider  og  Retninger  af  Artslivet.  Yi  behøve  kun  at  tænke 
paa  den  ogsaa  i  Planteriget  hyppige  Fordeling  af  Kjøn- 
nene,  Tvebo-  og  Trebo-Forholdene ;  endvidere  paa  Va- 
rieteterne, navnlig  saadanne,  som  mangle  væsenlige. 
Arten  som  saadan  tilhørende ,  Organer  og  Funktioner, 
t.  Ex.  de  Varieteter,  som  aldrig  bære  Blomster  (Kugleaka- 
sien)  eller  aldrig  Frugter  (fyldte  Blomster),  eller  aldrig  Frø 
dyrkede  Bananer  og  Brødfrugttræer).  Hertil  kommer, 
at  den  ene  Plante  aldrig  fuldkommen  ligner  den  an- 
den; først  gjennem  Sammenligning  af  mange  Indivi- 
der lærer  man  Artens  sande  Karakter  at  kjende.  Lige- 
som hos  Dyrene  Livsopgavens  Løsning  hænger  sammen 
med  deres  Samlivsforhold  (parvis  eller  flokkevis  SamHv 
eller  endog  et  ordnet  Statssamfund) ,  saaledes  er  det  ogsaa 
karakteristisk  for  Planterne  og  physiologisk  begrundet,  om 
de  voxe  enkelte  og  adspredte,  eller  selskabeUgt  tilsammen. 
Det  hører  t.  Ex.  med  til  Tør  ve  mossets  Livsbestemmelse, 
at  det  voxer  i  store  Puder  eller  Tæpper ,  til  G  r  æ  s  s  e  r  n  e  s,  at 
de  danne  Enge,  til  Træerne  s,  at  de  danne  Skove.  Selv  de 
i  den  geographiske  Udbredelse  begrundede  Forhold, 
i  Henseende  til  Rum  og  Tid,  som  kun  aabenbarer 
sig  ved  Stænglernes  Selskabelighed,  ere  begrundede  i 
Plantens  physiologiske  Karakter;  Planter  med  en  sensibel 
og  lidet  bøielig  Constitution  ville  holde  sig  i  snevre  Ud- 
bredelseskredse,  hvorimod  Planter  med  en  seig  og  bøielig 
Constitution  faae  en  videre  Udbredelse ,  og  blive ,  naar  deres 


len   med  Sortpoplen.     Selv  den  tilsyneladende  ensformige  Palme- 
har,    om  end  ingen  Levgrene,  dog  bLomsterbærende  Grene. 

Frø  har  den  dertil  nødvendige  Evne,  til  Vandringsplanter, 
der  lidt  efter  lidt  brede  sig  over  alle  Dele  af  Jorden. 
Heraf  og  af  Andet  mere,  som  kunde  anføres,  fremgaaer 
det,  at  der  ikke  gives  bestemte  Grændser  for  en 
rent  physiologisk  Opfattelse  af  Planteindividet, 
det  skulde  da  være,  at  vi  udvidede  den  i  den  Grad,  at  de 
faldt  sammen  med  selve  Artens. 

Hvorledes  skulle  vi  endelig  finde  Middelveien  imellem 
den  nedad  adsplittende  morphologiske  og  den  opad 
over  alle  Grændser  udvidende  physiologiske  Be- 
tragtning af  Planteindividet?  Den  physiologiske  Betragt- 
ning har  vist,  at  ingen  af  de  Afsnit  eller  Dannelseskredse, 
som  man  har  betragtet  som  de  individuelle,  fuldkommen 
har  fyldestgjort  Artens  Opgave,  at  enhver  af  dem  fordrer 
de  andre  til  sit  Supplement;  ligeledes  har  den  morpho- 
logiske Betragtning  vist  os,  at  der  gives  underordnede  og 
overordnede  Udviklingskred  se ,  af  hvilke  ingen  viser  fuld 
Selvstændighed,  idet  de  alle  fremtræde  i  forskjellig  Potens, 
som  Led  i  Artens  hele  Udviklingshistorie.  Ville  vi,  under 
disse  Forhold  udfinde  Individet,  saa  tør  vi  ikke  forlange 
af  det  Alt  det,  der  tilkommer  Arten,  som  netop  kun 
repræsenteres  fuldstændigt  i  Individernes  Totalitet,  men 
ikke  i  noget  enkelt  af  disse.  Yi  maae  besvare  følgende 
Spørgsmaal:  Hvilket  Led  af  den  store  Potensrække,  som 
henhører  under  Artens  Udviklingskreds,  fortjener  fortrins- 
vis Navn  af  Individ?  Og  Svaret  bliver  vel:  Det,  som  viser 
størst  Selvstændighed  og  Afsluttethed:  Med  Hen- 
syn til  Menneskene  (og  de  høiere  Dyr)  har  Sprogbrugen 
dømt,  og  den  retfærdiggjøres  derved,  at  det  sædvanligt 
saa  kaldte  Individ  utvivlsomt  besidder  en  større  organisk 
Selvstændighed,  ikke  alene  end  de  samme  underordnede 
Kredse   (de   organiske  Led  ligened  til  Cellen),   men  ogsaa 

end  de  Individet  overordnede  (Familie,  Stat,  Stamme  o.  s.  v.). 
Herfra  seet  vil  Betydningen  af  de  mere  tvivlsomme  Ud- 
viklingskredse  for  lavere  Dyr  og  Planter  ad  Sammenlignin- 
gens og  Analogiens  Vei  lade  sig  opklare,  hvad  vi  ville  for- 
beholde os  at  forsøge  i  disse  Betragtningers  anden  Del, 
idet  vi  for  Øieblikket  blot  endnu  tilføie  nogle  almindeligere 
Bemærkninger. 

I  Individets  Begreb  ligge  to  Momenter,  Mangfoldig- 
hed og  Enhed.  Enhver  Udvikling  frembringer  Mangfol- 
dighed, men  ikke  ved  enhver  Udvikling  bliver  Mangfoldig- 
heden paa  samme  Vis  behersket  i  Retning  af  Enhed.  Jo 
fuldkomnere  denne  Beherskelse  er,  desto  fuldkomnere  er 
Individualiteten,  thi  kun  Beherskelsen  i  Retning  af  Enhed 
binder  Dannelsens  Mangfoldighed  til  den  udelelige  Orga- 
nisme; jo  svagere  Beherskelsen  er,  desto  selvstændigere 
ville  Delene  fremtræde  og  desto  tvivlsommere  det  Heles 
Individualitet.  Anvende  vi  denne  Betragtning  paa  Planten, 
saa  vil  det  Vaklende  i  Planteiudividets  Begreb  være  forklaret. 
Udviklingshistorie,  kan  man  sige,  erPlantens  egen- 
lige Natur,  der  udenfor  Dannelses-  og  Forplantningsproces- 
sens Kraft  ikke  besidder  nogen  høiere  Livskraft,  medens 
hos  Dyret  den  legemlige  Dannelsesproces  kun  fremtræder 
som  Indledning  til  en  høiere  Livsvirksomed.  Thi  med 
den  ydre  Fremstillings  Kraft  forbinder  Dyret  en  inder- 
ligere Livskraft,  der  udtaler  sig  i  Sjælelivet,  gjen- 
nem  hvilket  Dyret  faaer  et  indre  Centrum,  fra  hvilket 
Organismen  bliver  bevæget  og  behersket  i  md-  og  ud- 
straalende  Virksomhed.  Kun  Sjælen  er  det,  som  med 
faste  Baand  sammenholder  Dannelse sdriftens  Produkter  i 
uadskillelig  Enhed  og  til  gj ensidig  Vexeltjeneste  og  giver 
Dyrets  Organisme  Karakter  af  den  afsluttede  Individuali- 
tet;   ikke  saa  hos  Planten,  der  i  den  ydre  Dannelsespro- 

ces  ligesom  adsplitter  sig  ved  den  ensidigt  udad  rettede 
Livsvirksomhed,  saaat  Delene  fremtræde  løserB  bundne, 
ligeoverfor  det  Hele  selvstændigere  og  indbyrdes  lettere  at 
adskille.  Saaledes  er  Plantens  Organisme  snarere  et  Divi- 
duum  end  et  In  di  vid  uum,  snarere  en  Mangfoldighed  end 
en  Enhed,  d.  y.  s.  et  Hele,  hvis  Dele  atter  forholde  sig 
ligesom  Individer,  men  som  i  og  for  sig  ligesaalidt  som 
det  Hele  fremstille  udelelige  Kredse.  Herpaa  grunder 
sig  Læren  om  Plantens  relative  Individualitet,  som 
navnlig  Steinheil  har  antydet  i  sin  Afhandling,  en  Lære, 
efter  hvilken  man  skjelner  imellem  forskjellige  Ordener 
af  Planteindivider,  ligesom  Potenser  af  Individet.  I  denne 
Forstand  adskiller  Decandolle  Celleindivid,  Knopindivuly 
Aflæg  g  er  individ^  Planteindivid  og  Embryoindivid  ^  hvilket 
sidste  omfatter,  hvad  der  fremgaaer  af  en  Kim.  Da  Af- 
læggerindividet væ.sentligt  er  det  samme  som  Knopindividet, 
saa  bliver  der  fire  Grader  af  IndividuaUtet.  Schleiden 
hylder  igrunden  den  samme  Betragtningsmaade ,  naar  han 
benævner  Cellen  som  Planten  af  første  Orden,  Skuddet 
som  Planten  af  anden  Orden  og  den  hele  Stængel  med 
sine  Grene  Planten  af  tredie  Orden,  som  han  ogsaa 
kalder  den  sammensatte  Plante. 

Om  disse  relative  Individualiter  alle  med  samme  Ret 
kunne  betragtes  som  Individer,  eller  om  een  af  dem  for- 
trinsvis fortjener  dette  Navn  og  alene  svarer  til  det  dyriske 
Individ,  vil  ved  en  nøiagtigere  Undersøgelse  af  Skuddet 
blive  afgjort  i  det  Følgende.  I  ethvert  Tilfælde  kan  man 
med  fuld  Ret  anvende  paa  Planten  og  dens  individuelle 
Fremtræden:  „Kein  Lebendiges  ist  Eins,  immer  ist's  ein 
Vieles." 


II. 

Skudet  som  Plauteindiyid. 

I/et  tilsyneladende  Modsigende  og  Vilkaarlige  i  de  fremførte 
Anskuelser  af  Planteindividet,  har,  som  vi  i  det  foregaaende  have 
forsøgt  at  eftervise,  sin  dybere  Grund  i  selve  Plantens  Natur, 
der  i  sin  Fremtræden  Skridt  for  Skridt  og  Trin  for  Trin 
søndersplitter  sig  i  en  Mangfoldighed,  som  den  ikke  i 
samme  Forhold  som  Dyret  atter  formaaer  at  binde  og  be- 
herske. Paa  Naturens  Udviklingsbane  vinder  Individet  be- 
standigt mere  og  mere  i  Betydning  og  naaer  i  Mennesket 
sin  høieste  Selvstændighed.  For  at  bedømme  det  rigtigt 
paa  de  lavere  Trin,  paa  hvilke  det  optræder  endnu  mindre 
bestemt,  maae  vi  søge  at  opfatte  de  ufuldkomnere  Former 
med  de  fuldkomnere  som  Udgangspunkt.  Af  denne 
Grund  maa  Bedømmelsen  af  Planteindividet  gaae  ud  fra 
en  Sammenligning  med  Dyrindividet.  Fra  dette  Synspunkt 
vil  det  først  blive  os  indlysende,  at  Cellen  ikke  kan 
betragtes  som  det  egenlige  Planteindivid,  —  den  maatte 
da  opfattes  paa  samme  Maade  hos  Dyret;  Celledannelse 
er  en  for  Planten  og  Dyret  fælles  Egenskab,  men  hos 
Dyret  see  vi  den  langt  mere  afgjort  end  hos  Planten  op- 
træde som  et  hele  Organisationen  underordnet 
Moment,  idet  den  dyriske  Celle  i  Almindelighed  optræ- 
der med  ringere  Selvstændighed  og  med  en  mindre  skarp 
og  blivende  Adskillelse  end  Plantecellen.  Derfor  har  og- 
saa  Opfattelsen  af  den  dyriske  Celle  som  det  egenlige  dy- 
riske Individ  i  langt  ringere  Grad  vundet  Indgang  i  Viden- 
skaben, endskjønt  Schwan  har  vist,  at  de  djTiske  Celler 


84 

i  det  Væsenlige  forholde  sig  som  Plantecellerne  og  lige- 
som disse  kunne  betragtes  som  individuelle  Organismer. 
Den  allerede  tidligere  af  Gaillon  i  Retning  af  en  saa- 
dan  Opfattelse  gjorte  Paastand,  at  Mennesker  og  Dyr 
egenlig  vare  Klumper  af  Infusorier,  ligesom  Okens  Lære 
—  der  maaskee  skal  forklares  i  denne  Forstand  —  om 
Avlingen  som  en  Synthese  af  Infusorier,  skulle  her  blot  an- 
føres som  Kuriosa.  Snarere  kunde  Axens  Etager,  Stængel- 
stykkerne med  deres  Blade,  gjøre  Fordring  paa  en  Sam- 
menligning med  det  dyriske  Individ,  isærdeleshed  hvis  det 
virkelig  forholdt  sig  saaledes  med  Bladdannelsen,  som 
denne  Læres  Forsvarere  have  fremstillet  det,  hvis  nemlig 
ethvert  følgende  Blad  avledes  som  en  ny  Dannelse  af  det 
foregaaende  (af  dets  til  Stængelstykke  blevne  Basis),  og 
altsaa  hele  Stængelen  blot  var  en  Kjæde  af  Blade, 
som  skyde  udaf  og  voxe  op  over  hverandre.  Men 
det  forholder  sig  ikke  saaledes;  Stængelen  er  dannet 
før  Bladene ,  der  dukke  frem  som  Udviklinger  af 
Stængelens  Top*)  og  derved  tydeligt  aabenbare  sig  som 
Lemmer,  der  ere  afhængige  af  Axen  og  med  denne 
tilhøre  et  større  Hele.  Derfor  lader  Stængelen  sig 
med  mere  Føie  sammenligne  med  den  dyriske  Krop  og 
Bladene  med  Lemmerne.  Saaledes  ere  vi  komne  til  Skud- 
det (eller-  Grenen)  og  maae  behandle  det  Spørgsmaal ,  om 
dette  skal  betragtes  som  svarende  til  det  dyriske  Individ, 
eller  om  vi  maa  stige  endnu  høiere  op,  til  hele  Plante- 
stammen. 

Den    sædvanlige  umiddelbare    Betragtningsmaade   op- 
fatter hos  Planten  som  hos  Dyret  uden  videre  det  enkelte 


O  Her  findes  et  Lag  af  Dannelsesslim,  der  danner  Kambialkeglen 
(punclum  vegetationis)j  paa  dennes  Top  opstaae  de  unge  Blade  i 
Form  af  Vorter. 

Exemplar,  —  d.  v.  s.  enhver  Fremtræden  af  Arten,  der  ved 
sine  Deles  Sammenhæng  tager  sig  ud  som  et  Hele,  — 
som  et  Individ ;  og  i  en  vis  Forstand  med  llette,  thi  i  en  Skov 
af  Træer  af  samme  Slægt  og  Art,  i  en  Eng  eller  paa  en 
Kornmark  fremtræder  det  enkelte  Træ,  den  enkelte  Græs- 
eller  Kornplante  som  et  Enkeltvæsen  af  sin  Art  ligesom 
det  enkelte  Exemplar  i  en  Hjord  af  Dyr,  der  leve  selskabe- 
ligt sammen.  Men  det  er  et  stort  Spørgsmaal,  om  disse 
overfladisk  opfattede  Enkeltvæsener  virkeligt  i  samme 
Forstand  kunne  gjælde  for  Individer. 

Hvad  der  ved  en  Sammenligning  med  det  dyriske  In- 
divid først  maa  være  paafaldende ,  er  at  Træet  hvert  Aar 
taber  de  høieste  og  ædleste  Dannelsesformer,  som  Plante- 
riget kan  frembringe,  nemlig  Blomster  og  Frugter,  foridenføl- 
gende  Vegetationsperiode  at  avle  dem  paany,  ja  at  selv  hele 
Træets  Smykke,  det  grønne  Løvværk,  i  Forhold  til  Stammen 
og  dens  Grene  kun  er  noget  overfladisk  Fremvoxet,  som 
periodisk  døer  bort  og  efter  en  paafølgende  Dannelse  atter 
avles  paany,  hvilket  Schleiden  udtrykker  i  den  paradoxe 
Sætning:  ,,der  gives  intet  Træ,  som  har  Blade"*). 
Bladene  danne  sig  nemlig  aldrig  paa  de  for  træ  ede  Dele  af 
Træet,  men  kun  paa  de  unge,  grønne,  urtede  Grene,  der  voxe 
paa  Stammen  som  paa  en  ved  Vegetationsprocessen  dan- 
net fælles  Jordbund.  Denne  fælles  Jordbund,  Træets  Stamme, 
der  i  Sammenligning  med  de  i  en  friskere  Vegetation 
værende  urtede  Dele  næsten  er  livløs,  overtrækkes  nemlig 
hvert  Aar  under  den    beskyttende  Bark  med  en  livsfrisk 


*)  Beilråge  pag.  152,  hvor  ogsaa  den  felgende  Béiraglning  af  Træ- 
slammen  som  en  fælles  Jordbund,  der  bærer  mange  Individer,  er 
udtalt,  en  Betragtningsmaade,  der  forøvrigt  behøver  en  nøiagligere 
og  berigtigende  Bestemmelse  gjennem  det  Følgende. 

slimet  Hud,  igjennem  hvilken  den  fælles  Næring  bibringes  alle 
de  vegeterende  urteagtige  Kviste.  Denne  Hud  er  det  saa- 
kaldte  Cambium,  et  Lag  af  Væv  i  frisk  Udvikling,  der 
samtidigt  med  de  urteagtige  Grenenders  Forhærdelse  til 
Ved  bliver  til  et  nyt  Vedlag,  der  som  Aarring  slutter  sig 
til  det  gamle  Vedlegeme,  for  atter  i  den  følgende  Væxt- 
periode  at  overtrækkes  med  et  nyt  Dannelsesvæv,  den 
nye  Generations  umiddelbare  Bærer.  —  Naturens  store  Ud- 
viklingshistorie paa  Jordklodens  Overflade  frembyder  os  et 
Phænomen,  hvis  Sammenligning  maaskee  kan  tjene  til 
at  anskueliggjøre  dette  Forhold.  De  i  Tiden  successivt 
over  hinanden  lagrede  Bjergformationer  vise  os  i  deres 
Indre  begravne  Spor  af  ligesaamange  undergaaede  Ska- 
belser af  den  organiske  Natur,  af  hvilke  enhver  til  sin 
Tid  overdrog  den  daværende  øverste  Jordskorpe  med  frisk 
Liv,  indtil  den  fandt  sin  Grav  i  en  følgende  Bjergforma- 
tion og  erstattedes  af  et  nyt  Opsving  af  det  organiske  Liv. 
Paa  samme  Maade  er  ogsaa  Træets  Stamme  en  Jordbund  med 
mange  Lag,  i  hvilke  de  tidligere  Livsudviklingers  Historie  er 
opbevaret  og  kan  læses.  Vedringenes  Antal  angiver  Tallet 
af  de  undergaaede  Generationer  altsaa  hele  Træets  Alder; 
en  stærk  Aarring  er  et  Minde  om  en  kraftig  Væxt; 
en  mindre  stærk  vidner  om  Vegetationens  Mangel  paa  Kraft, 
og  en  sygelig  Ring,  som  man  ofte  finder  midt  imellem  de 
sunde,  fortæller  os,  at  Løvsmykket  i  et  bestemt  Aar  har 
været  sygt.  Endnu  meget  Andet  af  Fortidens  Historie  er 
den  øvede  Forstmand  istand  til  at  læse  ud  af  Stammens 
Ringe,  t.  Ex.  et  godt  Løvaar,  et  godt  Frøaar,  en  Frost- 
skade, Løvets  Ødelæggelse  af  Insekter  o.  s.  v. 

Som  det  forholder  sig  med  Træet  eller  de  træagtige 
Buske,  saaledes  forholder  det  sig  ogsaa  i  det  Væsenlige 
med    de    Planter,     hvis    underjordiske    Stamme   (Mellem- 

stokken)  ligesom  den  overjordiske  Træstamme  hvert  Aar 
skyder  en  ny  Generation  af  urteagtige  Skud  iveiret,  hvis 
Stængler  dog  ikke  som  Træets  Stamme  blive  træede  og 
slutte  sig  til  den  fælles  Bærer,  men  døe  helt  eller  for- 
størstedelen bort  ved  Slutningen  af  Væxtperioden. 

De  her  skildrede  Udviklingsforhold  nøde  os  altsaa  til 
hos  Træer  og  hos  Planter  med  Mellemstok  at  anerkjende  en 
Række  af  Generationer,  hvorved  Opfattelsen  af  dem  som 
Individer  nødvendigt  modificeres.  En  anden  Betragtning, 
som  bekræfter  denne  forandrede  Opfattelse,  kunne  vi  her 
endnu  tilføie.  Den  individuelle  Livsudvikling  i  den  organiske 
Natur  har  et  Maal,  et  Høidepunkt,  og  naar  dette  er 
naaet,  nærmer  dens  Bane  sig  sin  Ende;  den  naturlige 
Død  slutter  det  individuelle  Liv.  Schleiden  siger  (Bei- 
tråge  S.  151):  „Begrebet  om  det  individuelle  Liv  forudsætter 
ogsaa  nødvendigt  som  sit  Kjendetegn,  at  den  individuelle 
Død  maa  værebetinget  i  Organisationen."  Dette  er  ikke 
Tilfældet  med  Træet.  Vel  ligger  ogsaa  Træet  tilsidst  under 
for  Tidens  Magt,  men  dette  synes  snarere  at  være  be- 
grundet i  ydre  for  en  Del  mekaniske  Aarsager  end  i  et 
indre  Livsforhold.  Jo  talrigere  de  Generationer  blive,  som 
Træet  planter  over  hinanden,  desto  større  bliver  de  vege- 
terende Enders  Afstand  fra  Ernæringens  Kilde;  jo  tykkere 
den  bærende  Stamme,  desto  tyndere  det  friske  Væv,  der 
forbinder  de  grønnende  Skud  med  de  Næringen  optagende 
Rodender.  Den  herved  vanskeliggjorte  Forbindelse  mellem 
de  øvre  og  nedre  Ender  maa  vel  være  Grunden  til,  at 
Vegetationens  Livlighed  aftager  med  en  vis  Alder.  Men 
fordetmeste  er  det  ydre  Forhold,  som  hidføre  Træets  Død; 
Vind  og  Veir  slaae  det  Saar,  fra  de  saarede  Steder  ud- 
breder Forraadnelsen    sig  gjennem  det  hele  Legeme,    og 

mangfoldige  Slags  Svampe,  der  navnlig  have  dødelige 
Følger,  hvor  de  angribe  Roden,  tage  Bolig  deri.  Ofte 
knuses  det    under  Byrden  af  sin  Rigdom  paa  Frugter. 

De  især  ved  Decandolles  Sammenstilling  bekjendte  Exempler  af 
Træer,  der  have  opnaaet  en  usædvanlig  høi  Alder,  bekræfte  det  Sagte, 
og  navnlig  viser  et  af  de  anforte  Exempler  os,  at  det  især  er  Træer, 
hvis  Grene  ved  Støtter  blive  sikkrede  mod  at  brydes  af,  der  opnaae 
en  høi  Alder.  Dette  Exempel  er  den  berømte  Lind  i  Neustadt 
am  Koch  er,  der  allerede  1229  gav  Anledning  til  at  kalde  den 
lille  By  „Neustadt  ved  den  store  Lind,"  og  hvis  vidtudbredte  Grene 
allerede  i  Aaret  1408  understøttedes  af  67  Stenpiller,  hvis  Antal  i  den 
følgende  Tid  blev  forøget  til  mere  end  hundrede.  Endnu  grønnes 
det  gamle  Træ  og  overlever  de  mange  Forskere,  som  have  beundret 
den,  blandt  hvilke  den  afdøde  Link'-')  endnu  for  faa  Aar  siden 
(1849)  har  besøgt  og  beskrevet  den.  Endnu  virksommere  for  Træets 
Vedligeholdelse  vilde  det  være,  om  man  istedenfor  kunstige  gav  det  na- 
turlige Støtter,  der  ikke  blot  kunde  bære  Grenene,  men  tillige  ad  en 
kortere  Vel  tilføre  dem  Næring,  saaledes  som  det  i  Virkeligheden 
finder  Sted  ved  Rodtræet'  (Rhizophora  mangle),  mange  Figenarter  og 
andre  tropiske  Træer,',  der  gjennem  Luften  skyde  stærke  Rødder  ned 
i  Jorden.  Et  rigtignok  mindre  storartet  Exempel  frembyder  Sabina- 
træet  C  Juniperus  Sabina ) ,  hvis  Grene  udspringe  fra  en  lav 
Stamme,  vende  tilbage  til  Jorden  i  en  Bue,  slaae  talrige  Rød- 
der og  saa  hæve  sig  paany,  hvorved  den  forholdsvis  svage  Hoved- 
stamme er  istand  til  at  bære  en  paa  Jorden  krybende  Krone  af 
betydelig  Udstrækning ,  ligesom  en  bestandig  sig  udbredende  tæt 
Skov,  der  fortsætter  Livet,  selv  om  Mellemstammen  døer  bort,  og 
derved  Omsætningen  mellem  hele  Koloniens  oprindelige  Bærer  og 
Ernærer  og  det  sig  mere  og  mere  fjernende  unge  Afkom  endeligt  op- 
hører. Et  udmærket  Exemplar  af  denne  Træart  findes  i  den  bo- 
taniske Have  i .  Schoneberg;  er  det  end  ikke  ligesaa  gammelt  som 
selve  Haven,  der  blev  anlagt  i  Aaret  1679  under  den  store  Churfyrste, 
Frederik  Vilhelm,  saa  skriver  det  sig  idetmindste  ganske  vist  fra  Gle- 
ditschs's  Tider  (1750).  8  Tommer  over  Jorden,  tæt  under  det  Sled, 
fra  hvilket  de  første  Grene  udgaae,  holder  Hovedstammen  ikke  over 
33  Tommer  i  Omfang,  og  det  med  samme  umiddelbart  sammenhæn- 
gende Mellemstykke  af  Kronen,  der  iøvrigt  alt  i  flere  Aar  er  ifærd 
med  at  døe  bort,  hæver  sig  kun  til  9  Fods  Høide,  medens  den  største 
Diameter  af   den    ved  Grenenes   Nedbøining    paa  Jorden   udbredte  og 


*)  Link:  Erindringer  fra  den  store  Lind  (Flora  1850  Nr.  8). 

hundredfold  rodfæstede  Krone  rfiaaler  36  Fod  fra  Sydvest  til  Nordost; 
hele  Kronens  Omfang,  der  omtrent  holder  100  Fod,  vilde  været  endnu 
større,  hvis  man  havde  tilladt  den  at  brede  sig  til  alle  Sider  og  ikke 
paa  den  nordostlige  Side  allerede  tidlig  havde  borttaget  dens  Grene. 
Hvad  ovenfor  er  sagt  om  Træer,  Onder  ogsaa  Sted  ved  Planter 
med  Mellemstok  eller  Sideudlebere.  Plantestængler,  som  vi  t.  Ei. 
kjende  dem  hos  Firblad  (Paris),  Skovanemonen  (Anemone  nemo- 
rosa),  Liliekonvallen  (Convallaria  majalis).  Aspargesen  have 
utvivlsomt  ikkun  en  tilfældig  Ded. *)  Alle  Planter,  som  gjentagende 
og  uden  bestemt  Livsgrændse  fornye  det  vegetative  Livs  Cyklus,  og  som 
vi  ville  kalde  Planter  med  flere  Livsleb  eller  fleeraarige,  kunne  der- 
for ikke  betragtes  som  enkelte  Individer.""*') 

Anderledes  synes   det  ved  første  Blik   at  forholde  sig 

med   Planter  med    eet  Livsløb,    som    kun    en    Gang 

sætte  Blomst   og  Frugt   og  saa  døe,   hvad  enten  de,    nu 

ere  e  n  a  a  r  i  g  e ,  som  Adonis,  Korn  Valmuen  {Papaver  Rhoeas) 

og  den  kanadiske  Bakkestjeme  (Erigeron  canadensis),  eller 

toaarige,    som  Natlyset  (Oenothera)   og  Kongelyset  Ver- 

bascum),  eller  mangeaarige,  som  den  urigtigt  saakaldte 

Aloe  (Agave),  den  ostindiske  Skjærmpalme  (Corypha)  og  den 

mexikanske  Fourcroya,  der  først  efter  fire  hundrede  Aars 

høist  langsomme  Væxt  pludseligt  skyder  i  Blomst  og  ender 

sit   Liv   med    den    første    længe    opsatte    Frugtdannelse. 


*)  Paa  samme  Maade  opnaae  de  stammedannende  Koraldyr  en  hei  og 
ubegrændset  Alder.  Smign.  Ehrenberg,  om  Koralbankernes 
Natur  og  Oprindelse  i  det  rede  Hav,  i  Berliner  Akademiets  For- 
handlinger fraAaret  183:2  p.  382,  420,  hvor  blandt  Andet  omtales 
mere  end  favnheie  Stammer  af  Mæandriner  og  Fa  vier,  om 
hvilke  man  kunde  fristes  til  at  troe,  at  Pharao  alt  har 
s  eet  dem. 

""")  Det  yderligere  Spergsmaal,  som  her  ligger  nær,  nemlig  om  ikke 
ogsaa  den  sammensatte  Planteslængcl  med  alle  dens  underordnede 
Generationer,  alle  dens  mulige  Delinger,  Individet  i  hin  videste 
Forstand,  i  hvilken  Galesio  opfattede  det,  har  en  bestemt, 
men  paa  Grund  af  det  korte  Tidsrum,  der  ligger  indenfor  vor 
Erfaring,  ikke  let  beregnelig  Levetid,  ville  vi  her  forbigaae  uden 
videre  Undersegelse. 

Disse  Planters  Udvikling  synes,  *naar  vi  sammenligne  dem 
med  de  tleraarige,  kun  at  omfatte  en  eneste  Genera- 
tion og  at  være  anlagte  paa  Udannelsen  af  et  eneste  Individ. 
Men  en  nøiagtigere  Undersøgelse  viser  ogsaa  her  Egen- 
skaber, der  ikke  lade  sig  forene  med  den  enkelte  Plantes 
(Individets)  Natur.  Det  hører  til  Individets  Begreb,  at  Or- 
ganismens Dele  staae  i  væsenlig  Sammenhæng 
med  hverandre,  medens  selv  den  enaarige  Plante, 
sædvanligt  viser  os  en  Mængde  Dele,  der  slet  ikke  staae  i 
noget  væsentligt  Forhold  til  Plantens  Hele.  Herhen  hører 
en  stor  Del  af  Forgreningen;  saaledes  Grene,  der  snart 
kunne  være  tilstede ,  snart  kunne  mangle ,  og  som 
især  derved  fremtræde  som  uvæsenlige  ,  at  Planten  ved 
deres  Borttagelse  ikke  taber  noget  karakteristisk  Or- 
gan, ikke  nogen  væsenlig  Funktion,  idet  den  ogsaa  uden 
dem  kan  naae  Maalet  for  sit  individuelle  Liv,  Blomst-  og 
Frugtdannelsen.  Et  Blik  paa  nogle  af  de  ovenfor  nævnte 
Exempler,  t.  Ex.  Kornvalmuen  eller  Adonis,  vil  anskuelig- 
gjøre  vor  Paastand.  Disse  Planters  Grene,  af  hvilke  en- 
hver ligesaavelsom  Hovedstænglen  er  kronet  med  Blomst 
og  Frugt,  ere  aabenbart  kun  Gjentagelser  af  den 
enkelte  Plante,  de  ligne  i  alt  væsentligt  Hovedskud- 
det og  kunne  altsaa  indsættes  i  lige  Betydning  med 
dette,  d.  v.  s.  kunne  betragtes  som  særegne  Individer; 
hver  Gren  er  da  et  Individ  ganske  med  samme  Ret,  med 
hvilken  i  Dyreriget  Koralstammens  Dyr  nu  almindeligt 
anerkjendes  som  Individer,  der  frembyde  et  Analogon 
af  afgjørende  Betydning  for  Bedømmelsen  af  Plante- 
grenenes   Natur,    hvorpaa   ogsaa   Ehrenberg*)    støtter 


♦)    Berliner    Akademiets    Afhandling    fra     Aaret    1835    pag.    247. 
„ Derfor     er    ogsaa    en    Pol  yp  s  tamme    en    Hob     af 

sig,    da   han   betragter  Planten    som  et  Aggregat   af  In- 
divider. / 

Det,  som  her  blev  godtgjort  ved  den  enaarige  Plan- 
tes Exempel,  lader  sig  nu  ogsaa  ad  den  modsatte  Vei  til- 
lige anvende  paa  de  fleraarige  Urter  og  Træer,  hvis  aar- 
lige  Generationer  nu  tydeligere  aabenbare  sig  for  os 
i  deres  Sammenhæng,  ikke  som  eet  Individ,  men  som 
en  Koloni  af  Individer,  der  udvikle  sig  i  samme  Vege- 
tationsperiode  og  paa  den  samme  Stamme.  I  denne 
Retning  udtale  sig  da  ogsaa  de  gamle  Botanikere  paa 
mangfoldig  Vis,  hvad  vi  i  Indledningen  allerede  have  gjort 
opmærksom  paa.  Saaledes  siger  t.  Ex.  Batsch  om  Gre- 
nene, at  de  skyde  frem  af  Stammen  „som  ligesaamange 
i  Stammen  rodfæstede  Planter,"  og  Goethe*):  „Sidegrenene 
kunne  betragtes  som  særegne  smaa  Planter,  der  paa  samme 
Maade  ere  befæstede  til  Moderlegemet  som  dette  til  Jor- 
den." Blandt  de  Nyere  udtaler  Unger  ved  Slutningen  af 
sine  Undersøgelser  over  Dicotyledonstammen  den  Sætning : 
„Knopper  og  deraf  sig  udviklende  Grene  ere 
Planteindivider,  der  leve  som  Snylteplanter  paa  Moder- 


Dyr.  Forplantens  Begreb  gives  der  endnu  ikke  noget  tilstrækkeligt  gjen- 
nemgribende  Udtryk.  Endnu  veed  man  ikke,  hvad  et  Individ  er,  de 
fleste  ere,  i  Lighed  med  Koralstammerne,  aabenbarl  Aggregater  af 
Individer "  Koralstammens  Oprindelse  bliver  udforligl  be- 
handlet af  Ehrenberg  i  Akademiets  Afhandlinger  af  1832,  hvor 
sammes  Natur  bliver  betegnet  med  folgendeOrd:  „Koralbygningen 
er  hverken  blot  en  Bygning  af  mange  vilkaarligt  forenedeDyr, 
som  Ellis  tænkte  sig,  eller  et  enkelt  mangehovedet  eller 
spaltet  Dyr,  som  Cavolini  mente,  eller  en  Plantestængel 
med  Dyrblomster,  som  Linné  sagde,  men  den  er  etFamilie- 
legeme,  et  levende  Stamtræ,  hvis  enkelte,  paa  Urfædrene  i  del 
Uendelige  udviklede  Dyr  ere  afsluttede  i  sig  selv,  med  Evne  til 
fuldkommen  Selvstændighed,  uden  selv  at  kunne  hidfore  denne. 
Forsog  paa  al  forklare  Plantens  Meiamorphose  p.  59.  Udtrykkel 
„paa   samme   Maade"   i   den   anferte  Sætning  siger   formegel    og 

stammen"  *),  og  hos  Adr.  Jussien  omtales  Knoppen  som  en 
til  Moderstammen  fæstet  Kim.  Lignende  Udtalelser  finde  vi  hos 
Schleiden**)  og  bestemtest  hos  Røper***).  Naar  alle- 
rede Linné  udtrykker  den  samme  Tanke  i  de  Ord:  „Gemmæ 
totidem  herbæ,"  saa  giver  dette  Anledning  til  en  Be- 
mærkning som  tillige  noget  modificerer,  hvad  der  tidligere 
blev  sagt  med  Hensyn  til  Træernes  aarligt  fremvoxende  nye 
Generation.  Vel  fremtræde  Grenene  paa  Træer  (og  Plan- 
ter med  Mellemstok),  navnlig  i  det  tempererede  Klima,  først 
som  Knopper,  —  og  i  videre  Forstand  kalder  man  vel  ogsaa 
unge  Grene  i  det  Hele  taget  Knopper,  selv  om  deres 
Dele  ikke ,  som  sædvanligt ,  ligge  sammenfoldede  op  til 
hinanden ;  —  men  ikke  alle  Knopper  ere  begyndende  Grene ; 
kun  Sideknoppen  er  Begyndelsen  til  en  Gren;  den 
alene  kan  derfor  betragtes  som  en  ny  Udviklingslinie  eller 


minder  om  Du  Petit  Thouars   ubegrundede  Lære  om  Dannelsen 

-         af  Stammens  Trælag  ved   de  i  denne  indtrængende  Knopredder. 

*)  Over  Dicolyledonstammens  Bygning  6g  Væxt  pag.   177.     Ogsaa 

her  er  med  Ordet  „Snylteliv*'  sagt  formeget. 
**)  Grundtræk  II  p.  4.  „Ved  Videredannelse  udvikle  sig  paa  Moder- 
planten  nye  lignende  Individer"  0.  s.  v.  Ordet  „Videredannelse" 
passer  ikke  her,  da  Skuddet  netop  ikke  er  nogen  Videredannelse, 
men  en  fra  Nyt  af  begyndende  Dannelse. 
***)  „Omnis  gemma  sOlitaria  aut  ejusdem  cOntinuatio  immediata  et 
perpendicularis  (caulis,  ramus,  ramulus,  flos}  individuum  vegeta- 
bile  vocatur."  Dette  er  den  bestemteste  Betegnelse,  somjegkjen- 
der,  idet  ikke  blot  de  saakaldte  Grene,  men  ethvert  hvilketsom- 
helst  Skud,  selv  om  det  skulde  være  blot  en  Blomst,  udtrykke- 
ligt i  samme  anerkjendes  som  Individ.  Kun  mod  Udtrykket 
„Gemma"  kan,  foruden  det  ovenfor  om  Endeknoppernes  Fore- 
komst Anferte  endnu  bemærkes,  at  ikke  alle  Skud  i  deres  Ung- 
dom have  et  tydeligt  Knopstadium  Qei  Stadium  af  Sammenhold- 
ning og  Hvile)  5  Knop  betegner  blot  en  bestemt  Tilstand  ved  Skud- 
det eller  en  Del  af  samme  og  kan  derfor  ikke  være  det  fyldest- 
gjørende  Udtryk  for  det,  der  paa  Planten  er  at  betragte  som 
Individ. 

som  et  Individ;  Endeknopperne  derimod  ere  blot  en  Del 
af  Hovedaxen,   som  ikke  er  udfoldet. 

Vi  have  allerede  hentydet  paa  de  ved  mange  Planter 
uvæsenlige  og  overflødige  Grene.  Hvor  stort  Spillerum 
der  er  i  Frembringelsen  af  Grene,  hvor  forskjelligt  derved 
Udseendet  bliver  hos  Exemplarer  af  samme  Art,  viser  en 
Sammenligning  af  Stængler,  der  ere  voxede  i  en  forskjellig 
Jordbund.  Man  finder  ikke  sjeldent  Smaaexemplarer  af  den 
lille  Tusindgylden  (Erythræa  pulchella  s.  ramosissima) , 
som  aldeles  mangle  Grene ,  idet  de  efter  4  a  5  Par  Blade 
afslutte  sig  med  en  Blomst.  Stærkere  Exemplarer  udskyde  af 
de  to  øverste  Bladhjørner  to  Grene,  der  efter  at  have  an- 
sat to  Blade  paa  samme  Maade  ende  med  en  Blomst,  og 
atter  kunne  skyde  Grene  af  anden  Grad  ud  af  deres 
to  Bladhjørner,  og  saaledes  videre  fort.  Med  Forgrenin- 
gens første  Grad  stiger  Blomsternes  Antal  til  3,  med  an- 
den Grad  til  7  o.  s.  v.,  med  syvende  Grad,  som  ikke  sjel- 
dent naaes,  beløber  Antallet  af  Blomster  sig  til  127. 
Vilde  man  her  betragte  hele  Exemplaret  som  Individ  og 
Blomsten  som  Planteorganismens  øverste  Slutsten,  ja  maa- 
skee  endog  sammenligne  d(^  med  Dyrets  Hoved,  saa  vilde 
denne  Ulighed  i  Blomsternes  Antal  være  ligesaa  besynder- 
lig, som  hvis  vi  hørte  fortælle  om  et  Dyr,  der  efter  Om- 
stændighederne kunde  have  ikkun  1,  eller  3,  eller  7,  15, 
31,  63  eller  127  Hoveder;  hver  Gren  (med  en  Blomst)  udgjør 
et  Individ,  og  der  er  da  intet  iveien  for  at  Exemplaret,  der 
er  en  Koloni,  kan  tælle  15,  63  eller  127  Individer. 

Her  er  det  Stedet  at  bringe  i  Erindring,  at  saadanne 
uvæsenlige  Grene  (som  ikke  bære  Blomster)  virkeligt 
kunne  adskilles  og  selvstændigt  opelskes,  en  Omstændighed, 
paa  hvilken  Forplantningen  ved  kunstig  Deling,  der 

paa  saa  mangfoldige  Maader  fmder  Anvendelse  i  Have- 
kunsten, beroer,  og  hvorpaa  Miller  meddeler  os  det 
mærkværdigste  Exempel,  idet  han  i  Aaret  1766 — 67  ved 
tre  Gange  gjentagen  Deling  adskilte  en  Vinterrug-Stængel 
i  500  andre  Stængler,  der  tilsammen  skød  op  i  21,109 
Ax  og  bare  576,840  Korn.  De  store  franske  Gartnere  have 
vedgjentagenDeling  af etRosenskudi  et  Aar  tilveie- 
bragt500ja  indtil  1000  kraftige  Rosenplanter.*).  Men  ikke  blot 
Kunsten  formaaer  dette.  Naturen  selv  viser  os  paa  mangfoldig 
Maade  en  selvstændig  Fraskillelse ,  snart  af  helt  udviklede 
Grene,  snart  af  uudviklede  Knopper,  og  dette  da  snart  under, 
snart  over  Jorden.  Jordbærrenes  Forplantning  ved  Ran- 
ker, Kartoflens  ved  Knolle,  Løgplantens  ved  Løg, 
Hvidløgets  ved  smaa  som  Frø  affaldende  frie  Løg  (Kimløg), 
der  danne  sig  under  Blomstringen,  de  skjøntblomstrende 
Achimen es  -  Arters  affaldende  kogleformede  Smaaskud 
ere  bekjendte  Exempler  paa  denne  Udviklingsform,  som 
kunde  forøges  med  utallige  andre**). 

Ligesom  Kunsten  adskiller  Individer,  saaledes  kan  den 
paa  den  anden  Side  ogsaa  forene  Individer  paa  een  Stæn- 
gel, og  det  ikke  blot  Individer^af  samme  Art,  men  endog 
af  een  Slægts  forskjellige  Arter,  undertiden  endog  Indivi- 
der af  een  Famihes  forskjellige  Slægter.  Hylden  bliver 
ikke   sjelden  podet  paa  Liguster,    Pæretræet  paa  Rønne- 


*)  Denizien  i  Havetidende  1853.  Nr.  49. 

**)  Vi  ville  blot  endnu  anføre  nogle  blandt  de  mange  herhenherende 
Exempler.  Knopper  over  Jorden,  som  fraskille  sig,  de  saakaldte 
Kimleg,  have  foruden  Hvidlogen  (Allium  salivum)  utallige  andre 
Log-Arter,  t.  Ex.  a.  oleraceum,  endvidere  Lilium  bulbiferum,  tigri- 
num,  humile  og  andre  Arter^  Dentaria  bulbifera,  Saxifraga  bulbi- 
fera  og  cernua,  Cicuta  bulbifera,  Polygonum  viviparura,  Begonia 
bulbifera,  diversifolia  og  andre  Begonia  Arter j  Remusatia  vivipara 
og  Cystopteris  bulbifera.  Hos  Slratiotes  aloides  løsne  rosetagtige 
Knopper  sig  af  sig  selv  tæt  ved  Grunden. 


t 

bærtræet,  Færskenen  paa  Mandeltræet.  Ved  en  saadan 
Overførelse  af  Knopper  (Oculering)  eller  af  Grene  (Podning) 
bliver  det  muligt,  at  vi  kunne  plukke  forskjellige 
Rosenarter  af  eenBusk  og  ryste  forskjellige  Frug- 
ter af  det  samme  Træ.  Ved  i  dette  Tilfælde  at  be- 
tragte et  saadant  Træ  som  Individ  vilde  vi  aabenbart 
komme  i  en  Modsigelse,  idet  vi  da  kunde  tilveiebringe  In- 
divider, der  vare  sammensatte  af  flere  Arter  eller  endog 
af  flere  Slægter. 

Under  Forsøget  paa  at  lære  Planteindividet  i  dets  Ren- 
hed at  kjende  have  vi  hidtil  kun  talt  om  de  ikke  blomster- 
bærende eller  uvæsenligeGreneog  søgt  at  vise,  at  disse 
ikke  kunne  betragtes  blot  som  Dele  af  Individet;  men  der 
gives  endnu  et  Slags  Grene,  nemlig  de,  som  væsen- 
ligt udfordres  til  Opnaaelse  af  Vegetationens  Maal,  Blomst- 
og  Frugtdannelsen.  Alle  uvæsenlige  Grene,  kunde  man 
sige,  ere  at  betragte  som  Individer,  da  de,  fraskilte 
ved  Kunst  eller  Natur,  ere  istand  til  som  Aflæggere  at 
blive  selvstændige  Planter;  men  de  Grene,  der  optræde 
som  nødvendige  Lemmer  i  Plantens  til  Blomst  og  Frugt 
fremskridende  Udviklingslinie,  gjennem  hvilke  altsaa  den 
xVrten  tilkommende  Række  af  Udviklinger  skeer  Fyldest, 
og  uden  hvilke  Planten  ikke  kan  forplante  sig  gjennem 
Kjønsavling,  maae  betragtes  som  Led  af  en  og  samme 
individuelle  Udviklingshistorie.  Antage  vi,  at  Hoved- 
stammen blot  bærer  egenlige  Stængelblade',  Grenen  af 
første  Grad  Dækblade  (Bracteer),  Grenen  af  anden  Grad 
endeligtBlomst  og  Frugt,  som  det  t.  Ex.  virkeligt  er  Til- 
fældet med  Veibred,  Melilotus  og  de  to  Ærenprisarter,  Ve- 
ronica officinalis  og  Chamaedrys,  saa  er  det  klart,  at  disse 
tre  Afdelinger  ikke  kunne  adskilles,  men  med  Nødvendig- 

hed  høre  sammen,  naar  Livet  skal  faae  en  fuldstændig 
individuel  Fremstilling.  Men  saa  betydningsfuld  end  denne 
Sondring  af  Grenene  er,  kan  den  dog,  nølere  betrag- 
tet, ikke  begrunde  nogen  Forskjel  med  Hensyn  til  disses 
individuelle  Gyldighed  eller  Ikkegyldighed ,  thi  ogsaa  de 
Grene,  der  fremtræde  som  uvæsenlige  med  Hensyn  til  Op- 
naaelsen  af  Blomst  og  Frugt,  kunne  i  andre  Henseender 
være  væsenlige  for  Planten,  enten  de  optræde  som 
karakteristiske  Elementer  af  Plantens  Bygning, 
eller  have  en  eller  anden  Betydning  for  Plantens  Økonomi,  saa- 
ledes  som  dette  allerede  paa  et  andet  Sted  er  udviklet.  Ja  endnu 
mere !  en  og  samme  Gren,  om  hvis  Natur  der  ikke  synes  at  være 
nogen  Tvivl,  kan  efter  Omstændighederne  optræde  som  en 
væsenlig  eller  uvæsenlig.  Naar  saadanne  Grene,  som 
føre  Udviklingsrækken  til  et  høiere  Trin ,  fremtræde  i  stort  An- 
tal paa  en  fælles  Stængel,  som  det  t.  Ex.  er  Tilfældet  med 
klase-  og  axeformige  Blomsterstande  uden  Endeblomster, 
saa  ere  de  her  som  Blomster  optrædende  smaa  Sidegrene 
nødvendige  til  Opnaaelse  af  Udviklingsrækkens  Maal  og 
i  denne  Forstand  ere  de  væsenlige;  men  sammes  Antal 
er  for  Opnaaelsen  af  dette  Maal  ligegyldigt,  hvilket 
Planten  selv  antyder  for  os  derved,  at  den  efter  Om- 
stændighederne frembringer  dem  i  større  eller  mindre 
Antal,  som  endog  kan  synke  ned  til  een  eneste.  Derfor  er 
egenligt  kun  en  een  eneste  Sideblomst  væsenlig, 
og  som  saadan  kan  man  efter  eget  Godtbefmdende  be- 
tragte hver  især  blandt  de  mange. 

Denne  indviklede  Knude  ere  vi  kun  istand  til  at  løse, 
naar  vi  beslutte  os  til  —  forudsat  at  vi  iøvrigt  have 
tiistækkelig  Grund  dertil  — ,  at  betragte  Grenene  som 
Individer,  og  lade  hver  enkelt  Gren,  saameget 
der  end  tilsyneladende  taler  derimod,  gjælde  for  et  In- 

divid.  Grenens  Genesis  vil  berettige  os  hertil;  thi  en- 
hver Gren  er  ikke  en  direkte  Fortsættelse,  ikke  en  til 
Stængelen  hørende  Udvikling  af  en  S  ide  del,  som  Bladet, 
men  en  Nydannelse  eller  en  Gjentagelse;  den  har,  som 
Hovedskuddet  selv,  sit  eget  Dannelsescentrum ;  Gren  og 
Stamme  ere  derfor  kun  forskjellige  i  deres  Herkomst  og 
gj ensidige  Stilling,  men  i  det  Væsenlige  af  samme  Natur; 
de  forene  sig  i  Skuddets  Begreb,  Stammen  er  Plan- 
tens Hovedskud,  Grenen  er  et  Sideskud  med  Hensyn  til 
Hovedskuddet,  men  kan  selv  atter  blive  til  en  følgende 
Skudgenerations  relative  Hovedskud  eller  Stamme.  For- 
saaavidt  vi  derfor  overhoved  ere  berettigede  til  at  tale 
om  Individualitet  hos  Planten,  maae  vi  fremfor  Alt  fast- 
holde Skuddets  Individualitet.  Skuddet  er  Plante- 
individet (i  morphologisk  Henseende),  den  Skikkelse 
eller  det  Afsnit  af  Planten,  der,  hvis  noget  er  det,  er 
analog  med  det  dyriske  Individ. 

Hos  Dyret  kalde  vi  den  Helhed,  som  styres  og  sam- 
menholdes fra  eet  Livscentrum ,  et  Individ.  Da  en  saadan 
indre  Beherskelse  af  Organismen,  som  finder  Sted  i  det 
besjælede  Liv,  ikke  findes  hos  Planten,  hvis  Liv  er  en 
ensidigt  udadvendt  Dannelsesproces,  saa  kunne  vi  som  Kri- 
terium for  Planteindividet  ikkun  fordre,  at  den  individuelle 
Helhed  er  dannet  fra  eet  Centrum  af  i  direkte 
Videreudvikling,  at  den  altsaa  efter  sin  Oprin- 
delse i  alle  Dele  refererer  sig  til  eet  Centrum; 
dette  er  Skuddets  Mærke.  Skuddets  Dannelsescentrum 
er  siden  C.  Fr.  Wolffs  berømte  Theoria  generatio- 
nis  (1759)  bekjendt  under  Navn  af  „punctum  vegetationis"; 
det  er  omtrent  det  Samme,  som  man  i  det  daglige  Liv 
pleier  at  kalde  Plantens  Hjerte   eller,    ved   Sidegrenens 

første  Begyndelse,  Øiet.  I  det  slumrer  usynligt  hele  Plan- 
tens Fremtid;  Blad  efter  Blad,  Led  efter  Led  dukker  i  lov- 
maalt  Gang  frem  af  samme,  indtil  Rækken  sluttes  med  den 
sidste  Dannelse,  nemlig  Dannelsen  af  Frugtbladene,  der  lukke 
sig  sammen  til  Frugt  over  det  udgaaende  Vegetationspunkt, 
—  dog  under  Forudsætning  af,  at  Skuddet  er  bestemt  til  at 
føre  Udviklingen  saa  langt.  —  I  denne  Udvikling  skrider  Cen- 
trummet, som  bestandigt  holder  sig  i  Spidsen,  saa  at  sige 
videre,  bestandigt  hævende  sig  mere  og  mere  og  efter- 
ladende bagved  sig  en  med  de  udvoxende  Organer  besat 
Axe;  derfor  kunne  vi  ogsaa  betegne  Plante  individet  som 
Summen  af  de  Dele,  der  høre  til  den  samme 
Axe.  Ligesom  Dyrets  Krop  kun  har  een  Stamme  og  eet 
Hoved,  saaledes  har  Skuddet  kun  een  Axe  med  een  Top. 
Ligesom  Dyrets  Stamme  har  en,  det  afsluttende  Hoved 
modsat,  i  Haledannelsen  lidt  efter  hdt  ophørende  Ende, 
saaledes  har  ogsaa  Skuddet  i  sin  fuldkomneste  Frem- 
træden ,  ligeoverfor  den  øvre  Ende,  som  afsluttes  med  den 
fuldkomneste  Dannelse  (Frugten) ,  en  nedre  (ved  et  nedad 
vendt  Vegetationspunkt  dannet),  uden  bestemt  Afslutning 
ophørende  Ende,  Roden. 

Men,  vil  man  indvende,  er  Plantens  Skud  ikke 
deleligt  i  det  Uendelige,  lader  det  sig  ikke  efter  Be- 
hag skære  i  Stykker,  af  hvilke  ethvert  atter  er  istand  til  at 
fremstille  hele  Planten?  Var  dette  Tilfældet,  da  var  det 
Noget ,  som  heller  ikke  er  ganske  fremmed  for  de 
lavere  Dyr.  Men  dette  er  ikke  saa;  Plante  skuddets  for- 
mentlige Delelighed  er,  idetmindste  hos  de  fuldkomnere 
Planter  (Blomsterplanterne),  som  vi  nærmest  have  for  Øie, 
en  Skuffelse,  som  ganske  simpelt  beroer  paa,  at  man  har 
forvexlet  Dannelsen  af  nye  Skud  med  en  Reproduktion 
af  Skuddet  som  saadant.     Ligesom  det  usaarede  Skud 

har  Evne  til  at  frembringe  nye  Skud,  saaledes  forbliver 
rigtignok  i  mange  Tilfælde  denne  Evne  endnu  hos  en  Del 
af  det  sønderlemmede  Skud,  men  dette  er  ikke  nogen 
Gjenfødelse  af  Skuddet  selv ;  Fragmentet  af  selve  det  gamle 
Skud  kan  kun  i  eet  Tilfælde  udvikle  sig-  selv  videre 
som  Skud,  nemlig  i  det  Tilfælde,  at  det  bærer  Axens 
Ende,  Vegetationspunktet  (  Kambialkeglen ,  Hjertet).  Af- 
kapper man  Endeknoppen  af  en  Daddelpalmestamme , 
er  denne  en  død  Klods,  hvis  Liv  med  det  samme 
er  udslukt.  Deles  et  Skud  med  Sideknopper  paa- 
tvers,  saa  kan  den  den  øverste  Del,  som  har  beholdt 
Vegetationspunktet  („Hjertet"),  under  visse  Forhold  fort- 
sætte Udviklingen,  den  nederste  Del  derimod  er  og  bliver 
en  Stump,  som  aldrig  kan  gjenføde  sig  ved  et  Endeknop- 
skud,  og  som  ufeilbarlig  døer  bort,  naar  den  ikke  bliver 
ernæret  ved  Sideskud,  der  enten  allerede  ere  tilstede,  eller 
frembringes  fra  nye  af;  den  holdes  altsaa  ilive  af  sit 
eget  Afkom.  Dette  er  ikke  en  Delelighed  i  sædvanlig 
Forstand;  langt  snarere  minder  det  hele  Phænomen  alt 
formeget  om  den  Egenskab  hos  Dyrene,  at  de  kunne  miste 
den  mindre  væsenlige  Haleende  uden  Tab  af  Livet.  Man  kan 
for  denne  Opfattelse  anføre,  at  noget  Lignende  fore- 
kommer i  Dyrenes  og  Planternes  sædvanlige  Udviklings- 
gang.  Ligesom  der  gives  Dyr,  der  i  Udvikhngens  Løb  af 
sig  selv  tabe  den  bageste  Ende  af  Kroppen,  t.  Ex.  Hale- 
ikterne,  Comatula,  Frøerne,  saaledes  gives  der  talløse  Plan- 
ter, hos  hvilke  don  bageste  Ende  under  Vegetationens 
Forløb  lidt  efter  lidt  af  sig  selv  døer  bort  og  falder  af, 
medens  den  forreste  Ende  af  Skuddet  (som  bærer  Vege- 
tationspunktet )  udvikler  sig  videre  og  videre ,  saaledes 
som  vi  iagttage  det  ved  mange  Mossers  Væxt,  navnlig 
Tørvemossets,     ved   Pengebladets     (Lysimachia   Nummu- 

7* 

laria)  langtkrybende  Stængler,  ved  Firbladets  (Paris)  under- 
jordisk krybende  Mellem  stokke,  ved  de  fleste  Planter,  som 
have  en  saakaldet  radix  præmorsa  (afbidt  Rod)  t.  Ex.  Suc- 
cissa  pratensis,  de  fleraarige  Veibredarter,  Tormentillaen 
o.  s.  V.,  med  hvilke  de  enfrøbladede  Planters  fleraarige 
Løg  i  det  Væsenlige  stemme  overens;  dette  forekommer 
paa  en  særdeles  paafaldende  Maade  hos  Blæreroden 
(Utricularia)  og  hos  Selaginella  increscentifolia,  hos  hvilke 
kun  de  til  tætte  Knopper  sammenboltede  Ender  over- 
leve Vinteren,  medens  den  hele  øvrige  Del  af  Skuddet 
gaaer  tilgrunde.  Er  Skuddet  udeleligt  paatværs, 
saa  kan  det  endnu  mindre  deles  paalangs.  At  et 
paalangs  spaltet  Skud  som  saadant  kan  udvikle  sig  videre, 
er  ikke  godtgjort  ved  et  eneste  Exempel,  og  ligesaalidt 
er  en  frivillig  Længdedeling  af  Skuddene  bekjendt. 

Medens  saaledes  paa  den  ene  Side  Alt  synes  at  for- 
ene sig  om  at  bekræfte  Skuddets  individuelle  Natur,  frem- 
byder paa  den  anden  Side  en  Sammenligning  af  Skuddene 
Phænomener  (Nogle  bære  Blomster,  andre  kun  Blade),  der  synes 
at  modsige  Opfattelsen  af  dem  som  Individer.  Vi  ere  fra 
Dyrerigets  hoiere  Afdelinger  af  vante  til  at  betragte  som 
Individer,  om  just  ikke  aldeles  lige,  saa  dog  i  det  Væsenlige 
overensstemmende  Repræsentanter  for  Arten.  Kun  gjen- 
nem  Kjønnenes  Adskillelse  bliver  denne  Opfattelse  noget 
modificeret,  idet  Artens  Væsen  i  dette  Tilfælde  rigtignok 
viser  sig  fordelt  paa  to  forskjellige  Individer;  forresten  er 
det  ene  Exemplar  i  det  Væsenlige  ligesom  det  andet.  Det 
har  ikke  manglet  paa  Forsøg  paa  at  løse  denne  Modsigelse, 
baade  gjennem  Platos  Anskuelse  om  Kjønnenes  oprinde- 
lige Enhed  og  gjennem  Paracelsus's*)  Paastand,  at  iVirke- 


*)  „Thi  det  skulle  I  vide,  en  Mand  uden  en  Kone  er  ikke  et  Heltj 
„kun  med  Konen  er  han  et  Helt.  Det  vil  sige:  begge  udgjøre  de 
„et  Menneske  og  ingen  af  dem  hver  for  sig." 

ligheden  kun  begge  Kjøn  tilsammen  kunne  betragtes  som 
et  Individ.  I  en  langt  høiere  Grad  aabenbarer  den  qvali- 
tative  Sammenligning  af  Planteskuddene  —  ikke  blot  af  samme 
Art,  men  af  den  samme  Plante,  —  os  den  samme  Mod- 
sigelse imod  den  sædvanlige  Opfattelse  af  Individet.  Saa- 
ledes  see  vi  t.  Ex.  hos  Agerpadderokken  (Eqvisetum  ar- 
vense)  Skud  af  et  helt  forskjelligt  Udseende  fremgaae  af 
den  samme  Mellemstok:  i  det  tidligste  Foraar  blege,  ugre- 
nede  Stængler,  som  bære  en  kegledannet  Frugt  s  tand, 
senere  grønne,  forgrenede,  ufrugtbare  Stængler  med 
krandsstillede  Grene.  Undersøgelsen  af  den  underjordiske 
Vegetation  viser  os  endog  andre  Arter  af  Skuddannelse, 
nemlig  Udløbere  og  knoUeagtige  Knopper,  som  senere 
sondre  sig  af  sig  selv.  Lignende  Phænomener  frembyder 
Hestehoven  (Tussilago  Farfara)J,  som  i  det  tidlige  Foraar 
jager  bladløse,' aspargeslignende,  skællede  Skud  iveiret, 
der  slutte  med  en  lille  gul  Blomsterkurv,  men  længere 
hen  i  Sommeren  efterfølges  af  andre  bladbærende 
Skud.  Kartoflen  har  tre  Slags  Stængler,  nemlig  KnoUene, 
underjordiske  Ranker  og  overjordisk  blomsterbærende  Stæng- 
ler. Paa  mange  Træer  adskiller  man  i  det  daglige  Liv 
Løv-  og  Blomsterknopper;  lader  os  betragte,  hvorledes  det 
hermed  hænger  sammen  t.  Ex.  hos  Kirsebærtræet;  paa 
den  samme  Gren  finde  vi  her  Knopper,  som  voxe  frem  til 
Løvgrene  uden  at  bære  Blomster,  og  Grene  som 
paa  en  forkortet  Axe  blot  bære  Skæl  og  Blomster. 

Undersøge  vi  nærmere,  hvorpaa  disse  Forskjelligheder 
egenlig  beroe,  finde  vi,  at  Grunden  ligger  i  en  Fordeling 
af  Udviklingens  (Formationernes)  forskjellige  Trin.  Vel 
gives  der  Planter,  paa  hvilke  hele  Udviklingsrækken  fra 
Rod-    og    Stængelblad    af  lige    til  Blomsten    og.  Frugten 

gjennemløbes  paa  det  samme  Skud,  men  lige  saa  hyppigt 
er  dette  ikke  Tilfældet,  idet  det  enkelte  Skud  ikke  for- 
maaer  at  frembringe  alle  Udviklingsled.  Der  gives 
saaledes  Skud,  som  blot  ere  istand  til  at  frembringe  de 
lavere  Trin  og  aldrig  bringe  det  til  Blomst  og  Frugt, 
medens  andre  springe  alle  lavere  Trin  over  og  umiddel- 
bart begynde  med  Blomsterdannelsen.  Vi  træffe  derfor 
paa  den  ene  Side  en  Standsning  af  den  fremskridende  Ud- 
vikling eller  af  Metamorfosen  og  en  Stillestaaen  paa  et  be- 
stemt Trin,  paa  den  anden  Side  derimod  en  overspringende 
Forudgriben  eller  Forbigaaen  af  bestemte  Stadier.  Endnu 
mere  paafaldende  ere  de  Tilfælde,  i  hvilke  Standsningen 
ikke  blot  fremtræder  som  en  Fastholden  paa  et  bestemt 
Trin  j  men  som  et  virkeligt  Tilbageskridt  i  Udvikling , 
hvorefter  der  indtræder  en  afvexlende  Stigen  og  Falden,  en 
Vaklen  frem  og  tilbage,  der  vel  endnu  kan  slaae  over  i  et 
seierrigt  Fremskridt  til  Blomst-  og  Frugtdannelse ,  men  som 
dog  hyppigere  for  bestandigt  gjør  det  umuligt  for  det  ved- 
kommende Skud  at  naae  det  endelige  Maal. 

Ligesom  hele  Bladrækken  kan  findes  paa  et  og  samme  Skud, 
saaledes  er  der  Skud,  som  kun  bære  et  Trin  af  Bladrækken, 
t.  Ex.  Skud,  som  blot  bære  Knopskæl,  CFi^'^'^'^^'s  Mellemstok, 
Kartoflens  knollebærende  Ranker)^  andre,  som  blot  bære  Stængel- 
blade, t.  Ex.  Hovedskuddet  af  mange  Ærenprisarter,  mange  Vortemælks- 
arters  ufrugtbare  Skud,  Levgrenene  paa  saadanne  Træarter,  der  ikke  have 
Knopskæl  og  ingen  endestillede  Blomsterstande,  t.  Ex.  Tersttræets 
(Rhamnus  Frangula)  Løvgrene.  Exempler  paa  rene  Skud  med  Dæk- 
blade frembyde  Blomstergrenene  paa  Veronica  Chamaedrys,  officinalis 
o.  s.  v.,  Veibredens  (Plantago)  axbærende  Slængler  (der  altid  ere  Side- 
skud) og  Liliekonvallens  Blomsterklase,  der  som  Gren  skyder  frem  af 
det  øverste  Løvblads  Hjørne.  Selv  de  Blomsten  tilhorende  Bladdannelser 
kunne  fordeles  paa  forskjellige  Skud  og  Blomsten  saaledes  ligesom 
sønderrives,  saaledes  som  det  altid  er  Tilfældet  paa  Planter,  der  have 
adskilt  Kjøn ,  idet  nemlig  de  to  væsenligste  Dele  af  Blomsten,  Støv- 
bladene og  Frugtbladene,  ikke  findes  i  den  samme,  men  i  forskjellige 
Blomster 5  'selv   Blomstens   mindre  væsenlige  Dele,  Bæger-  og  Kron- 

bladene,  kunne  optræde  ad^ilte  fra  de  evrige  og  findes  paa  forskjel- 
lige  Stængler,  saaledes  som  vi  see  det  paa  de  kjenslese  Blomster 
i  Randen  af  Snebollens  ( Vibumum  Opulus )  Blomsterstand ,  ja , 
Skuddets  Mangelfuldhed  kan  endeligt  gaae  saavidt,  at  det  kun  frem- 
bringer eet  eneste  Blad  af  een  eneste  Formation  (være  sig  af  Plante- 
stænglens eller  af  Blomstens  Sphære),  i  hvilket  Tilfælde  Individet  kun 
repræsenterer  eet  eneste  Organ,  hvilket  t.  Ei.  er  Tilfældet  med  Grenen, 
som  danner  Blomsterstandens  Aie  paa  Vicia  monanlhos  og  andre  Le- 
guminoser  med  enblomstrede  Klaser j  den  bærer  nemlig  kun  eet  eneste 
lille  Dækblad,  af  hvis  Hjerne  Blomsten  springer  ud. 

Men  ogsaa  her,  som  ellers  paa  saa  mange  Steder  i  Naturen, 
slutter  den  ordnende  Lov  sig  atter  paa  en  beundringsvær- 
dig Maade  til  den  frie  Udvikling.  Det  nemlig,  som  giver 
samme  Plantearts  forskjellige  Skud  en  særegen  Interesse,  er 
den  Orden,  hvori  de  følge  paa  hverandre  og  det  Forhold, 
hvori  de  staae  til  hverandre,  idet  de  netop  ved  deresEn- 
sidighed  gjensidigt  supplere  hverandre  og  ordne  sig 
til  et  høiere  Helt.  Skuddenes  indbyrdes  Forskjellighed  staaer 
herved  i  et  vist  Forhold  til  deres  Herkomst,  d.  v.  s.  til 
Graderne  af  den  Forgrening,  til  hvilken  de  høre,  og  da 
Skuddenes  Dannelse,  som  ovenfor  vist,  er  en  Forplant- 
ning, saa  see  vi  her  i  Udvikhngshistorien  Forplantnin- 
gen træde  istedenfor  den  individuelle  Udvikling.  Et  føl- 
gende Individ  (Gren)  optager  Udviklingens  Traad,som  det 
foregaaende  ikke  formaaer  at  føre  videre,  og  det,  vi 
ellersere  vante  til  at  see  opnaaet  ilndividet,  det 
fuldbyrder  her  Generationen  i  en  mere  eller  mindre 
fast  bestemt  Kreds ,  eller  med  andre  Ord,  hvor  det  enkelte 
Skud  ikke  formaaer  det,  der  optræder  en  bestemt  Række 
af  SkudQrdner  forat  føre  Artens  Livsopgave  til  Maa- 
let,  for  i  Blomst  og  Frugt  at  fuldende  Metamorphosen. 
Dette  mærkværdige  Phænomen,  der  er  meget  hyppigt  i 
Planteriget,  og  som  væsenligt  ligger  i  mange  af  de  be- 
tydeligste Plantefamiliers  Karakter,    navnlig  i  Græssernes, 

de  Kurvblomstredes,  de  Læbeblomstredes ,  de  Korsblom- 
stredes, Bælgplanternes  o.  s.  v.,  er  det  samme,  som  i  de 
lavere  Dyreklasser  for  ikke  længe  siden  blev,  om  just  ikke 
opdaget,  saa  dog  bragt  til  rigtig  Opfattelse  gjennem  den  norske 
Naturforsker  S  ar  s's>og  von  Sie  bolds  hinanden  supplerende 
og  bekræftende  Undersøgelserover  den  alm.  Vandmands  „Me- 
dusa aurita's"  Udviklingshistorie,  og  som  kort  efter 
under  Navn  af„Generationsvexel"  eller  „Forplantning 
og  Udvikling  gjennem  vexlende  Generations- 
rækker"  af  den  danske  Naturforsker  Steenstrup  blev 
bestemt  i  sin  Almindelighed.  Allerede  tidligere  vare  en- 
kelte Exempler  paa  Generationsvexel  blevne  iagttagne*),  men 
de  stode  formeget  i  Modsigelse  med,  hvad  man  var  vant 
til,  og  bleve  derfor  ikke  opfattede  i  deres  sande  Betyd- 
ning. Man  betragtede  dem  som  forstyrrende  Undtagelser 
og  søgte  ved  unaturlig  Udtydning  at  bringe  dem  ind  paa 
det  Sædvanliges  Spor,  medens  nu  næsten  alle  nyere  Vær- 
ker om,  de  lavere  Dyr  bringe  en  Mængde  overraskende 
Kjendsgjerninger  for  Dagen,  som  uden  Tvang  indordne  sig 
under  Generationsvexelens  engang  anerkjendte  Lov,  og 
som  bevise  Gøthes  træffende  Ord,  med  hvilke  Steen- 
strup begynder  sin  Afhandling: 

„Naturen  gaaer  sin  Gang,  og  det,  der  forekommer  os 
som  Undtagelse,  indbefattes  under  Reglen." 

Men  Sars  var  det,  som  først  fandt  Trylleordet,  der 
løste  Gaaden,  som  gav  Nøglen  til  det  nysaabnede  Gebet,  idet 
han  medHensyn  tilMedusens  Udviklingsgang  udtalte,  ,,at  det 
her  ikke  erlndividet,  men  Generationen,  der  me- 
tamorphoserer  sig".     Hermed  var  det  rette  Synspunkt 


*)  Herhen  horer  Bonnets  lagtagelser  om  Bladlusene  (1740)  og  Cha- 
missos  om  Salperne. 

givet,  hvorimod  Steenstrup  især  fremhæver  den  phy- 
siologiske  Side ,  de  vexlende  Generationers  Funktionsforhold. 
Han  troede  nemlig  at  finde  Generationsvexelens  Betydning 
i  en  til  særegne  Generationer  knyttet  organisk  Yngelpleie, 
hvorfor  han  kalder  disse  Generationers  Individer  Ammer 
og  sammenligner  dem  med  Arbeiderne  hos  Bierne,  Ves- 
perne.  Myrerne  og  Termiterne. 

Fra  el  mere  rent  physiologisk  Standpunkt  betragter 
Leuckart  Generationsvexlen  i  Forbindelse  med  alle  de 
Forskjelligheder,  der  finde  Sted  imellem  de  til  samme  eller 
til  forskjellige  Generationer  hørende  Individer.  Generations- 
vexelen  bliver  efter  ham  en  Arbeids fordeling,  og  denne 
Arbeidsfordeling  bevirker  den  store  Formforskjel  mellem 
Individerne. 

Dersom  vi  nærmere  gaae  ind  paa  en  Sammenligning 
af  Generationsvexlen  hos  Dyrene  og  Planterne,  maae  vi 
gaae  ud  fra  Forplantningen,  som  jo  afgiver  det  bedste 
Sammenligningspunkt  imellem  de  tvende  Rækker  af  de  orga- 
niske Væsner,  Dyr  og  Planter,  idet  de  begge  formere  sig  ve  d 
Æ  g  og  ved  Knopper;  men  medens  den  sidste  Forplantnings- 
maade  gjennemtrænger  hele  Planteriget,  er  den  i  Dyre- 
riget trængt  ned  i  de  lavere  Klasser.  Vi  gjennemvandre 
saaledes  hele  Hvirveldyrrækken  uden  at  træffe  noget  Exem- 
pel  derpaa,  og  selv  blandt  de  høiere  Leddyr  er  den  sjel- 
den.  Det  er  først  hos  de  lavere  Leddyr  —  t.  Ex.  Ind- 
voldsorme —  og  hos  de  lavere  Bløddyr  —  Salper,  Gbple- 
polyper  og  Polyper — ,  at  Forplantningen  ved  Knopper  bUver 
almindelig.  Denne  er  ledsaget  af  Generationsvexel,  d.  v.  s. 
Knoppen  er  af  en  anden  Form  og  en  anden  Natur  end 
det  Dyr  (Ammen) ,  der  har  frembragt  den.  Af  Bændel- 
ormens Amme,    eller,  som  den  i  Almindelighed  kaldes, 

Hovedet,  frembringes  t.Ex.  Bændelorme  med  Æg,  af  hvis  Kim 
atter  avles  Ammer,  som  ere  uden  Æg.  Et  godt  Exempel 
paa  Generationsvexel  i  Planteriget  afgiver  Kartoflen;  af 
dennes  Frø  fremskyde  Stængler,  fra  hvis  Bladhjørner 
udgaae  knoUebærende  Ranker.  KnoUene  frembringe  atter 
Ranker  med  KnoUer,  hvilket  kan  gjentage  sig  flere  Aar, 
førend  Planten  bliver  istand  til  at  sætte  Frø ;  der  hgger  altsaa 
imellem  hver  Frøsætning  flere  Generationer,  som  optræde 
under  tre  Former,  1)  som  opretstaaende,  (sig  for- 
grenende), grønne  Stængler,  2)  som  Knoller  og 
3)  som  underjordiske  Ranker.  Betragte  vi  denne 
Generationsvexel  fra  Dyrets  Standpunkt,  da  er  det  for  det 
Første  paafaldende,  at  Generationernes  Antal  er  saa  stort, 
for  det  Andet,  at  det  er  saa  ubestemt,  og  for  det  Tredie, 
at  Knopgenerationerne  kunne  vedligeholde  Organismen  i 
uendelig  lang  Tid,  uden  at  Æggene  komme  i  Betragtning ; 
vor  Almue  veed  saaledes  ofte  slet  ikke,  at  det  gaaer  an 
at  avle  Kartofler  paa  andre  Maader  end  ved  Knoller  (Knop- 
per). Et  andet  Exempel  paa  Generationsvexel  afgiver  Løg- 
planterne. Af  Frøet  udvikler  sig  et  Løg,  der  bærer 
Stængelblade;  af  dette  udskyde  nye  Løg,  og  saaledes  bli- 
ver det  ved  igjennem  flere  Generationer,  indtil  der  omsider 
frembringes  Løg,  der  ere  istand  til  at  bære  Blomster,  som 
sætte  Frø,  hvilket  gjentager  Rækken.  Hos  Hyacinthen 
bestaaer  Rækken  saaledes  af  følgende  Led: 

1)  Frø,  2)  Løg,  3)  Løg,  4)  Løg,  5)  Blomsterstængel, 
1)  Frø  o.  s.  V. 

Et  smukt  Exempel  paa  Generationsve;tel  afgive  Bræg- 
nerne.  Af  Sporen  udskyder  et  bladagtigt  Legeme,  der 
kaldes  Forkimen,  og  er  udrustet  med  Æg,  som  be- 
frugtes af  Sædtraade.  Som  Resultat  af  Befrugtningen  ud- 
skyder etBrægneblad,  der  bærer  spiredygtigeSporer, 

hvilket  kan  gjentage  sig  gjennem  uendelig  mange  Genera- 
tioner uden  at  der  behøves  nogen  ny  Befrugtning.  Her 
have  vi  altsaa: 

1)  Sporen,  2)  Forkimen  med  Æg  og  Sædtraade,  3) 
Brægner,  1)  Sporer  o.  s.  v. 

Ingen  vil  nægte,  at  der  hos  de  nævnte  Planteformer 
finder  en  Generationsvexel  Sted.  Braun  er  imidler- 
tid gaaet  videre,  idet  han,  som  vi  ovenfor  have  seet, 
stræber  at  bevise,  at  enhver  Forgrening  er  en  Generation, 
og  da  nu  saagodtsom  enhver  Plante  forgrener  sig,  saa  be- 
staaer  enhver  Plante  af  Generationer,  og  da  af  alle  Grene 
kun  de  sidste  kunne  bære  Blomster,  og  der  saaledes  bliver 
en  væsenlig  Forskjel  mellem  Grenene,  frembyder  enhver 
blomstrende  Plante  en  Generationsvexel.  Betragte  vi  saa- 
ledes en  blomstrende  Rapsplante,  da  finde  vi,  at  denne 
forgrener  sig  idetmindste  tre  Gange,  før  den  sætter  Blomst. 
Her  have  vi  altsaa  tre  Generationer  af  uvæsenlige  Grene 
og  een  af  Blomstergrene.  En  blomstrende  Vintergjæk*)  be- 
staaer  af  et  Løg,  som  udskyder  en  Blomsterstængel.  Her 
finder  Braun  nu  to  Generationer,  og  sammenligner  dette 
Forhold  med  det,  som  finder  Sted  hos  Meduserne,  Sal- 
perne og  Rørpolyperne.  Tre  Generationer  fremvise  Lilie- 
convallen,  Salomons  Segl,  Aloe-Slægten,  mange  Ærenpris- 
arter,  Skovviolen  o.  m.  a.  Hermed  kunne  da  af  Dyreriget 
sammenlignes:  Ikten,  (Distoma  pacificum),  hvor  Genera- 
tionsrækken  bestaaer  af  tre  Led;  hos  Klokkepolyperne 
bestaaer  den  af  fire;  hos  Bladlusene  finde  vi  omtrent 
otte  jkjønsløse  Generationer ,  og  herefter  komme  Kjøns-. 
individerne. 


*)  hvorvidt  der  er  taget  Hensyn  til  Plantens  Udvikling  af  Frø,  er  ikke 
klart. 

De  kjønsløse  Generationers  Tal  er  endnu  langt  høiere 
hos  mange  Planter  end  hos  noget  Dyr.  Alle  vore  Træer 
afgive  gode  Exempler  derpaa,  idet  de  først  blomstre  i  en 
høi  Alder.  Den  af  Frøet  udvoxede  Plante  maa  forgrene  sig 
mange  Gange,  inden  den  blomstrer,  det  vil  sige,  der  gaaer 
en  lang  Række  af  kjønsløse  Generationer  forud, 
førend  Kjønsindividerne  komme.  Hvormange  Genera- 
tioner er  let  at  bestemme,  saasnart  vi  vide,  i  hvad  Alder 
Træet  blomstrer,  eftersom  Træet  forgrener  sig  mindst  een 
Gang  aarlig. 

Lærken   blomstrer  første  Gang  i  en  Alder  af  15  Aar. 

Avnbøgen     —  —        —      — 29     — 

Asken  —  —        —      — 25    — 

Ypern  —  —        —      — 40     — 

Egen  —  —        —      _ 60    — 

Naar  Træet  engang  har  blomstret,  vexle  de  frugtbare 
Generationer  (Blomsterne)  med  de  ufrugtbare,  knopbærende 
Grene  (Ammerne),  men  Blomstergrene  ere  ikke  alle 
eens;  nogle  bære  Hanblomster,  andre  Hunblomster.  Der- 
for ere  Planterne  ikke  altid  tvekjønnede,  de  kunne 
og  være  eenboe*)  eller  tveboe**) ;  det  er  ogsaa  hos  de 
lavere  Dyr,  at  vi  finde  lignende  Forhold,  om  end  disse 
i  denne  Henseende  ikke  ere  fuldstændigt  kjendte ;  saameget 
er  dog  vist,  Corynerne,  Klokkepolyperne  og  sandsynhgt  alle 
Sertularier  ere  tveboe,  Rørpolyperne  og  Hydra  derimod  eenboe . 
Det  er  saaledes  stedse  i  de  lavere  Dyreklasser,  at  der 
findes  den  store  Lighed  imellem  Dyreriget  og  Planteriget, 
Uer  er,  som  Steenstrup  siger,  „Noget  mindre  fuldkomment 


*3  naar  Han-  og  Hunblomsten  findes  paa  samme  Plante. 
**)  naar  Han-  og  Hunblomsterne  findes  paa  forskjellige  Planter. 

„som  er  blevet  hængende  ved  Dyrelivet,  da  det  hævede  sig 
,,op  igjennem  Plantelivet. 

Det  Lidet,  vi  her  have  fremhævet  af  den  uendelige 
Rigdom,  som  Skuddannelsen  i  Planteriget  frembyder,  maa 
imidlertid  være  nok  til  at  vise,  at  en  Sammenligning  af 
Planteskuddet  med  det  dyriske  Individ  ikke  er  søgt  eller 
vilkaarlig,  men  naturlig.  De  Vanskeligheder,  som  Gjennem- 
førelsen  af  den  her  forsøgte  Opfattelsmaade  af  Planteindi- 
videt frembyder  paa  Planterigets  laveste  Trin,  maae  for- 
beholdes en  senere  Undersøgelse.  Disse  Vanskeligheder 
ere  begrundede  i  de  lavere  Planters  ufuldkomnere  Organi- 
sation og  kunne  i  ethvert  Fald  ikke  ophæve  det  ved  Be- 
tragtningen af  de  høiere  Planter  vundne  Resultat.  Om 
Individet  derfor  end  ikke  har  den  fulde  Betydning  hos 
Planten,  som  det  naaer  i  Dyreriget,  maa  det  dog  nu  an- 
sees  for  givet,  at  Plantelivet  fremtræder  i  Afsnit,  der 
ikke  alene  kunne  sammenlignes  med  det  dyriske  In- 
divid, men  som  i  Virkeligheden  ere  fuldkommen  analoge 
med  dette.  Det,  som  udmærker  Planten,  er  Frembringel- 
sen af  Stængelkolonier,  der  selv  i  deres  fuldkomneste  For- 
mer —  og  i  disse  netop  i  rigeste  Maal  — ,  optræde  som 
organisk  forenede,  idet  de  gjennem  deres  Forgreninger 
omfatte  talrige  Generationer  af  Individer,  der  ere  udrustede 
paa  forskjellig  Maade  for  gjensidigt  at  fuldstændiggjøre 
hinanden.  Og  dette  fører  os  atter  tilbage  til  vor  Under- 
søgelses Udgangspunkt,  Træet,  i  hvilket  allerede  <len 
umiddelbare  ,  af  den  naturlige  Følelse  ledede  Anskuelse 
troer  at  see  mere  end  et  sædvanligt  Individ,  en 
Anskuelse,  som  den  videnskabelige  Forskning  maa  bekræfte 
i  en  høiere  Betydning.  Det,  som  i  Begyndelsen  synes  at 
forhindre  Anerkjendelsen  af  de  enkelte  Skuds  sande  Be- 
tydning, maatte  gjennem  en  Sammenlignmg  med  Dyrenes 

Generationsvexel  netop  slaae  over  i  det  mest  afgjørende 
Bevis  for  Rigtigheden  af  den  første  Opfattelse.  Ved  at 
opfatte  de  indbyrdes  mest  forskjelligartede  Skud  som  Indi- 
vider af  een  og  samme  Art  ere  vi  overhoved  komne  til 
en  dybere  og  betydningsfuldere  Opfattelse  af  Individet, 
der  ikke  mere  kan  synes  paradox,  naar  vi  see,  at  den  fin- 
der sin  Bekræftelse  selv  i  Livets  høieste  Kredse  paa  Indi- 
videts aandelige  Udviklings  Gebet.  Eller  ere  Forskjellig- 
hederne  i  menneskelige  Individers  aandelige  Begavelse  og 
Uddannelse  mindre  betydningsfulde  end  dem ,  vi  have 
iagttaget  hos  Skuddet  i  morphologisk  og  physiologisk  Hen- 
seende? Og  finde  vi  ikke  en  lignende  gjensidig  Supple- 
ring og  Arbeidsfordeling  blandt  Familiens,  Statens  og 
Folkenes  Individer ;  kan  ikke  det  menneskelige  Individ 
blive  ligesom  blot  et  Organ?  See  vi  ikke  Menneskeslæg- 
tens Udvikling  knyttet  til  en  Generationsfølge,  i  hvilken  de 
efterfølgende  Slægter  bygge  videre  paa,  hvad  de  foregaaende 
have  begyndt,  og  ligesom  Grene  støtte  sig  til  den  tidligere 
Stamme  og  drage  Næring  af  den,  i  hvilken  Slægter  slutte 
sig  til  Slægter,  Slægtskredse  til  Slægtskredse ,  forat  den 
menneskelige  Tilværelses  Opgave  kan  haabes  løst  og  ført 
til  sit  endelige  Maal  under  Individets  bestandigt  fornyede 
Arbeide? 


Om  Indvoldsormenes  Oprindelse. 

Af  Professor  Eschricht. 


Indvoldsormene  har  den  dannede  Mand  i  Almindelighed 
neppe  synderlig  Lyst  at  lære  nøiere  at  kjende.  Han  har 
et  aabent  Øie  for  Naturens  Skjønheder  —  men  maaskee 
netop  derfor  vil  han  helst  lukke  det  for  saadant  farveløst 
blindt  Kryb;  han  føler  sig  opløftet  ved  i  Naturen  at  see 
aabenbaret  en  overmenneskelig  Viisdom  og  en  altomfattende 
Forsorg  for  hver  Enkelts  Vel,  men  han  føler  sig  ubehage- 
lig berørt  ved  endog  blot  at  tænke  paa  disse  Mørkets 
Væsener,  i  hvilke  den  skabende  Kraft  synes  at  være  ud- 
skeiet  til  at  personificere  Sygdom  og  Fortræd.  „Lad  Læ- 
gerne og  de  enkelte  Naturforskere,  som  dertil  føle  sig 
kaldede,  studere  disse  saakaldte  Dyr!  for  hver  Anden  er 
der  Stof  nok  ellers  i  Naturen  til  glædelig  og  opbyggelig 
Betragtning!" 

Men  der  er  dog  et  Spørgsraaal,  til  hvis  Besvarelse 
netop  Indvoldsormene  afgive  det  allervigtigste  Stof,  og  det 
et  Spørgsmaal  som  unægtelig  har  en  stor  og  almindelig 
Interesse.  Det  er  det  Spørgsmaal,  om  overhovedet  Dyr 
og  Planter  kunne  opstaae  uden  som  Afkom  af  ligeartede 
Dyr  og  Planter,  opstaae  af  sig  selv,  med  andre  Ord:  om 
en  Selvdannelse  eller,  som  denne  sædvanlig  kaldes,  en 
generatio  æquivoca  finder  Sted  i  Naturen  eller  ei. 

Der  er  maaskee  Ingen  mere,  som  troer,  at  Aal  frem- 
komme af  Muddret,  eller  at  Frøer  regne  ned  fra  Himlen, 
eller  at  Lopper  opstaae  ved  at  Feieskarn  bliver  levende. 
Enhver  vil  vistnok  gjerne  indrømme,  at  ikke  alene  intet 
Hvirveldyr,  men  end  ikke  noget  Insekt  eller  andet  nogen- 
lunde fuldkommen  bygget  Dyr  opstaaer  af  sig  selv  af  det  døde 
Stof.  Selv  Infusionsdyrene ,  veed  man  jo  nu,  ere  ikke 
saa  simpelt  byggede,  som  man  tidligere  forestillede  sig, 
og  naar  man  da  tillige  veed,  at  de  ofte  ere  saa  seiglivede, 
at  de  kunne  ligge  hentørrede  flere  Aar  og  leve  op  igjen 
saasnart  de  befugtes,  og  saa  frugtbare,  at  af  et  enkelt 
Individ  i  Løbet  af  en  14  Dage  kan  udgaae  en  Million  Indi- 
vider, —  naar  man  veed  alt  dette,  saa  kan  man  i  Grun- 
den ikke  undre  sig  meget  over,  om  disse  Smaavæsener, 
hvoraf  maaskee  Millioner  kunne  finde  Plads  i  en  Draabe 
Vand,  næsten  findes  overalt  efter  den  første  Sommerregn, 
og  om  en  udtørret  Park  ved  atter  at  fyldes  allerede  14 
Dage  efter  kan  indeholde  Billioner  eller  Trillioner  deraf. 

Man  kan  da  nok  blive  tilbøielig  til  at  antage  den  Sæt- 
ning, at  intetsomhelst  Dyr  opstaaer  uden  som  Afkom  af 
ligeartede  Dyr;  —  men  det  gaaer  nu  engang  ikke  an,  ganske 
at  lukke  sine  Øine  for  Indvoldsormene ,  og  neppe  bliver  man 
dem  vaer,  før  man  saa  at  sige  bliver  angst  for  Sætningens 
Consequentser.  Det  er  vel  sandt,  at  Spolormen  eller 
Bændelormen  i  eet  Menneske  ganske  ligner  den  i  et 
andet;  men  at  en  saadan  Orm  skulde  kunne  være  kom- 
met over  fra  dette  til  hiint,  er  i  den  Grad  ubegribeligt,  at 
man  dog  nødvendigviis  maa  blive  tvivlsom,  om  Sætningen 
virkelig  gjelder  i  hele  sin  Almindelighed. 

I  Videnskabens  Barndom  tog  man  sig  Spørgsmaalet 
om  Indvoldsormenes  Oprindelse  meget  let.  Naar  man  antog, 
at  ikke  blotlnsecter,  men  Fisk  og  Frøer,  ja  Pattedyr  kunde 

dannes  af  sig  selv,  var  Intet  naturligere,  end  at  antage  det 
Samme  om  Indvoldsormene;  men  da  man  endnu  kun 
havde  lagt  Mærke  til  de  i  Tarmen  forekommende  Indvolds- 
orme, og  flere  af  disse,  saasom  navnlig  Spolormen, 
unægtelig  have  saa  megen  ydre  Lighed  med  visse  frit- 
levende Orme,  at  de  ved  en  løselig  Betragtning  kunne 
forvexles  med  dem,  laae  den  Tanke  meget  nær,  at  de 
undertiden  vare  blevne  nedsunkne  med  Drikkevandet, 
medens  de  endnu  vare  meget  smaa,  maaskee  endnu  i  Form 
af  Æg.  I  det  17de  og  18de  Aarhundrede  svandt  rigtignok 
hdt  efter  lidt  Tilliden  til  en  Selvdannelse  af  Hvirveldyr  og 
Insecter  i  Almindelighed ;  men  til  Gjengjeld  havde  man  lært 
Infusionsdyrene  at  kjende,  om  hvis  Selvdannelse  man  neppe 
vovede  at  opkaste  nogen  Tvivl.  Tillige  havde  man  over- 
beviist  sig  om,  at  en  Spolorm  i  hele  sin  Bygning  er  lige 
saa  forskjellig  fra  en  Regnorm,  som  denne  fra  en  lille 
Aal  eller  Slange.  Man  kom  til  den  Erkjendelse,  at  Ind- 
voldsormene ere  ganske  særegne  Dyrformer,  der  saa  godt 
som  aldrig  forekomme  udenfor  andre  Dyrs  Legemer.  Det 
var  netop  kun  Guineaormen,  Filaria  medinensis,  om  hvil- 
ken man  vidste,  at  den  i  de  tropiske  Himmelegne  borer 
sig  udvendigtfra  ind  under  Huden,  især  af  Fodsaalen ;  men 
forsaavidt  stod  denne  Orm  snarere  liig  saa  mange  andre 
af  Hudens  Snyltedyr  end  liig  de  egentlige  Indvoldsorme, 
og  Ingen  kunde  vove  derfra  at  slutte  til  disse  i  Alminde- 
lighed. Desuden  havde  man  imidlertid  ogsaa  endnu  lært 
en  ny  Form  af  Indvoldsorme  at  kjende,  nemlig  Blære  ormene, 
hvis  Opkomst  ved  en  Selvdannelse  syntes  at  ligge  klart 
for  Dagen.  Hidtil  havde  man  kun  kjendt  1)  Rundormene 
(Nematoderne),  hvortil  Spolormen  (Ascaris  lumbricftdes)  og 
de  saakaldte  Ascarider  (Oxyuris  vermicularis)  høre,  2)  Krad- 
serne (Echinorhyncherne) ,   der  udmærke  sig  ved  et  krog- 

besat  Hoved,  hvormed  de  bore  sig  ind  i  Tarmvæggene . 
men  hvoraf  ingen  nogensinde  er  fundet  i  det  menneske- 
lige Legeme,  3)  Sugeormene  (Trematoderne),  af  hvilke  Lever- 
ikten (Distoma  hepaticum)  især  er  almindehg  bekjendt,  og 
4)  Bændelormene.  Alle  disse  Snyltedyr  leve  i  Reglen  enten 
i  Tarmen  eller  i  aabne  Gange,  der  staae  i  Forbindelse 
med  denne,  og  ere  desuden  forsynede  med  Forplantelses- 
redskaber.  Her  kunde  en  Oprindelse  af  ligeartede  Dyr 
dog  endnu  synes  tænkelig.  Anderledes  med  Blæreormene. 
Allerede  i  det  17de  Aarhundrede  opdagede  man  (Tyson) 
paa  visse  Blærer  eller  Hydatider,  der  snart  forekomme  i 
Leveren  snart  i  Nettet  og  have  Størrelse  af  en  Nød  eller 
endog  af  et  Hønseæg,  at  de  i  den  ene  Ende  forlænge  sig 
i  en  ganske  smal  Deel,  der  som  oftest  er  krænget  ind  i 
Blæren,  og  at  heelt  ude  paa  Spidsen  af  denne  smalle  Deel 
sidder  en  lille  Knop,  der  under  Forstørrelsesglasset  tager 
sig  ud  som  hosstaaende  Figur. 

Fig.  i. 


l^^CfteV--^" 


Hovedet  af  den  tyndhalsede  Haleblæreorm,  Cysticercus  tenuicollis, 
fra  Nettet  af  et  Faar,  60  Ganaie  forslorret. 

Fra  det  Øieblik  af,  at  man  har  seet  denne  Dobbelt- 
krands  af  Kroge  heelt  ude  paa  Spidsen  og  de  fire  Suge- 
skaale  tæt  nedenfor,  kan  man  umuligt  andet  end  betragte 
de  dermed  forsynede  Blærer  for  selvstændige  Dyr.  Man 
kan  endog  forsone  sig  med  deres  „stygge"  Former  ved 
nølere  at  betragte  Krogenes  Krands,  især  maaskee  naar  det 
lykkes  at  faae  den  stillet  ganske  lige  under  Mikroskopet. 

Fig.  2. 


Krogkrandsen    af   den     tyiulhalsede    Haleblæreorm  ,    ,Cyslicercus 
lenuicollis,  fra  Nettet  af  et  Faar,  noget  over  100  Gange  forstdrret. 

Man  vil  lægge  Mærke  til,  at  hver  anden  Krog  i  Krand- 
sen  er  længere,  hver  anden  kortere,  og  at  hver  især  om- 
trent paa  Midten  har  en  egen  Knop,  som  dog  paa  de  korte 
Kroge  er  deelt  i  to  Sideknoppe.  Disse  Knoppe  tjene  som 
Vipper,  hvorpaa  Krogene  bøies  saaledes,  at  snart  deres 
Spidser,  snart  den  bageste  Ende  af  deres  Fodstykker  vender 
fortil,  ved  hvilken  Bøining  altid  Snabelspidsen  skydes  frem 
eller  trækkes  tilbage. 

Man  kan  iøvrigt  her  til  Lands  overordentlig  let  finde 
Leilighed  til  at  iagttage  disse  Snyltedyr  medens  de  endnu 

ere  ganske  friske.  Hos  omtrent  hvert  10de  eller  20de 
af  vore  Faar  vil  man  hele  Sommeren  igjennem  finde  een 
eller  flere  klare  Blærer  siddende  i  Nettet.  Hver  saadan 
Blære  bestaaer  udvendig  af  en  kapselformig 'Udvidelse  af 
Nettet  selv.  Klipper  man  denne  forsigtigt  op,  saa  falder  en 
anden  tæt  indenfor  liggende  Blære  ud,  og  denne  er  den 
egentlige  Blæreorm.  Lægger  man  den  i  varmt  Vand  (helst 
29 — 30  ^  eller  af  selve  det  levende  Dyrs  Varme,  hvori  den 
har  hørt  hjemme),  saa  seer  man,  at  den  bevæger  sig 
endog  temmelig  livligt,  deels  nemlig  ved  at  snøre  sin 
blæreformede  Krop  sammen  i  forskjellige  Retninger  og 
deels  ved  at  skyde  sin  smalle  Hals  og  det  paa  Spidsen 
deraf  siddende  Hoved  ind  og  ud. 

iangt  senere  (1783)  opdagede  man  (den  danske  Natur- 
forsker Otto  Fabricius),  at  og  saa  de  smaa  Blærer,  der  ere 
saa  bekjendte  i  Svinenes  Spæk  under  Navn  af  Tinter, 
have  en  lignende  Bygning.  I  hosstaaende  Figur  seer  man 
Fig.  3.  ^  under  A  denne  Blæreorm,  som  den 
sædvanligviis   findes,    med  Hovedet 

(b)  dybt  indtrukket  i  den  blærefor- 
mede Krop,  under  B  derimod  Ho- 
vedet (d)  tilligemed  den  ledede  Hals 

(c)  udstrakt  af  Blærekroppen  (a). 
Ordet   „Haleblæreorm "    (Cysticercus) ,     skjønner  man 

iøvrigt  let,  maa  ikke  tydes  som  en  blæreformet  Orm  forsynet 
med  en  Hale,  men  som  en  Orm,  hvis  Hale  har  Form  af 
en  Blære. 

Kort  før  denne  Opdagelse  var  imidlertid  skeet  en  an- 
den lignende,  maaskee  endnu  mærkværdigere.  Blandt 
Faarene  hersker  ofte  en  meget  ødelæggende  Sygdom,  der 
kaldes  Dreiesyge.  Det  er  en  Slags  Hjernebetændelse, 
hvorunder  Dyrene  uafbrudt  og  uvilkaariigen  dreie  Hovedet 

Og  som  oftest  tillige  hele  Kroppen  i  en  bestemt  Retning. 
Noget  Saadant,  veed  man,  kan  følge  med  enhver  hvilken- 
somhelst  Beskadigelse  af  Hjernen  (Tvangsbevægelser) ;  men 
ved  Dreiesygen  havde  man  allerede  længe  vidst,  at  det 
nærmest  fremkaldes  ved  Tilstedeværelsen  af  en  Blære  i 
Hjernens  Indre  af  Størrelse  som  en  Nød,  en  Valnød  eller 
derover.  Paa  hver  saadan  Blære  af  et  dreiesygt  Faars 
Hjerne  findes  i  Reglen  en  stor  Mængde,  ofte  flere  hun- 
drede, mælkehvide  Pletter.  De  bleve  (1780  af  den  tydske 
Naturforsker  Leske)  bragte  under  Mikroskopet,  og  fandtes 
nu  hver  for  sig  at  være  et  lignende  Hoved  med  en  Krands 
af  skifteviis  korte  og  lange  Kroge  og  bagved  dem  de  fire 
Sugeskaale,  som  paa  andre  Haleblæreormes  Hoved.  I  hos- 
staaende  Figur  seer  man  af  en  saadan  Blære  fra  et  dreie- 

FiK.  4. 


sygt  Faars  Hjerne  et  lille  Stykke  med  tre  Hoveder  i  stærk 
Forstørrelse.  Det -ene  af  Hovederne  er  skjult  i -Blæren, 
men  det  andet  er  heelt,  det  tredie  halvt  udstrakt.  Paa 
hiint  (det  mellemste  paa  Figuren)  er  Snablen  krænget  tilbage, 

hvorved  Krogenes  Spidser  komme  til  at  staae  frit  frem, 
paa  dette  derimod  er  Snablen  krænget  ud,  hvorved  Krog- 
spidserne dreies  tilbage.  Jeg  har  fornylig  med  Prof.  H. 
Bendz  iagttaget  en  saadan  Blære,  som  vi  havde  taget  ud 
af  et  dreiesygt  Faars  Hjerne  og  derpaa  lagt  i  varmt  Vand, 
og  vi  saae  de  bølgende  Bevægelser  af  den  endnu  levende 
Blære  ganske  saaledes,  som  jeg  saa  ofte  tilforn  havde  seet 
dem  hos  de  levende  Haleblæreorme  fra  Faarenes  Net. 

Altsaa  ogsaa  disse  mangehovede  Blæreorme  (Polyce- 
phalus  eller  Coenurus  cerebralis)  ere  umiskjendeligen  selv- 
stændige Dyr.  De  have  intet  Spor  til  Forplantelsesred- 
skaber.  Den  eneste  Maade,  hvorpaa  man  kunde  tænke  sig 
en  Formerelse  af  dem,  maatte  være,  om  hvert  af  Hovederne 
kunde  rive  sig  løs  og  udvikle  sig  selvstændigt.  Men  man 
havde  aldrig  iagttaget  en  saadan  Løsrivelse  af  de  enkelte 
Hoveder,  og  aldrig  truffet  Dyret  uden  netop  i  Faarenes 
Hjerne.  Hvorledes  skulde  det  da  være  muligt,  at  et  saa- 
dant  Hoved,  om  det  end  kunde  rive  sig  løs  fra  den  fæl- 
leds Blære,  kunde  faae  Adgang  til  et  andet  Faars  Hjerne? 
Ingen  turde  vove,  herom  endog  kun  at  yttre  en  Gisning, 
og  der  var  da  intet  Andet  tilbage,  end  at  tye  til  Antagel- 
sen af  en  generatio  æquivoca. 

Om  muligt  end  umiskjendeligere  stod  denne  Antagelse 
som  nødvendig  med  Hensyn  til  en  anden  Blæreormeform, 
som  vi  her  endnu  ville  see  hen  til. 

Undertiden  finder  man  i  de  planteædende  Huuspatte- 
dyrs  Lever  eller  Lunge  een  eller  flere  ganske  simple  Blæ- 
rer, tæt  omsluttede  af  en  fastere  Kapsel,  der  aabenbart  er 
dannet  paa  Bekostning  af  det  Organvæv,  hvori  den  sidder. 
Paa  Overfladen  af  disse  Blærer  er  intet  Spor  af  hine  mælke- 
hvide Pletter,  der,  som  vi  nys  hørte,  paa  Faarehjernens 
Blærer  vise  sig  at  være  Hoveder  med  fire  Sugeskaale  og  en 

Krands  af  Kroge.  Disse  Lever-  eller  Lungeblærer  ere 
tvertimod  ganske  simple  glatte  Blærer.  Desto  mere 
overrasket  maa  man  blive,  naar  man  lægger  en  Draabe 
af  deres  Vædske  under  Mikroskopet,  og  da  deri  seer  en 
Vrimmel  af  maaskee  endnu  tildeels  levende  Smaadele, 
omtrent  som  i  hosstaaende  Figur. 

Fict.  5. 


Man  erkjender  en  Mængde  Smaadyr,  omtrent  j'^j".' 
store,  med  et  forholdsviis  meget  stort  Hoved  omtrent  ligt 
det  af  de  nysomtalte  Blæreorme,  nemlig  forsynet  med  fire 
Sugeskaale  og  en  Krands  af  Kroge.  Paa  de  fleste  er  Ho- 
vedet meer  eller  mindre  fremtrukket,  paa  andre  krænget 
tilbage.  Paa  mange  ere  Krogene  faldne  af,  og  af  saadanne 
findes  en  stor  Mængde  netop  i  den  her  afbildede  Draabe. 

Man  kalder  disse  Smaadyr  Echinokokker,  Blæren, 
hvori  de  indesluttes,  en  Echinokokblære.  Jeg  har  for  et 
Par  Aar  siden  beskrevet  en  saadjjn  fra  en  paa  Almindeligt 
Hospital  afdød  Patient  (thi  Echinokokblærer  forekomme  og- 
saa  hos  Mennesket) ,  "^  og  jeg  skal  her  gjengive  et  Par  af 
de  Tegninger,  som  jeg  ved  den  Leilighed  har  meddeelt. 
F'g-  6.  Fig.  6  forestiller  een  af  Echino- 

kokkerne  med  indtrukket  Hoved,  seet 
forskjellige    Stillinger    under    40 
Ganges    Forstørrelse,     a :    liggende 
paa  sin  Bugflade ,  b:  dreiet  noget  om,  c:  stillet  paa  Høikant. 
Først  ved   en  betydelig  stærkere  Forstørrelse,    f.  Ex. 


Fig.  7. 


150  Gange  som  Fig.  7,  bliver  Krog- 
krandsen  paa  det  indtrukne  Hoved 
ret  tydehg;  og  for  at  adskille  de 
enkelte  Kroge  med  Sikkerhed,  og 
tælle  dem,  maa  man  anvende  et 
temmelig  betydeligt  Tryk,  hvorved 
da  let  enkelte  komme  ud  af  deres 
Leie.     Den  hele  Krands  tager  sig 


da  ud  omtrent  som  i  Fig.  8. 


Fis.    8. 


121 

Ogsaa  hvert  af  disse  Smaavæsener  indeni  den  dybt 
i  et  levende  Dyrs  Lever  eller  Lunge  begravede  Blære  er 
altsaa  aabenbart  et  selvstændigt  Dyr.  At  de  skulde  være 
komne  udvendigtfra  ind  i  denne  saa  dybt  skjulte  Blære, 
vil  neppe  Nogen  falde  paa  at  troe;  og  virkelig  flk  man 
ogsaa  i  1834  ved  et  Par  Iagttagelser  (af  Dr.  Focke  i  Bre- 
men og  Prof.  Joh.  Muller  i  Berlin)  Borgen  for,  at  de  ere 
opstaaede  i  Blæren  selv^  Man  fandt  nemlig  den  indven- 
dige Væg  af  saadanne  Echinokokblærer  besat  med  en 
Mængde  meget  småa  Knopper,  indeni  hvilke  de  endnu 
umodne  Echinokokker  sad  fæstede  paa  Stilke.  I  Stam- 
blærens  Vædske  fandtes  adskillige  Echinokokker,  af  hvilke 
nogle  endnu  havde  denne  Stilk  siddende  i  Fordybningen 
bagest  paa  Kroppen,  medens  andre  havde  afkastet  saavel 
Stilken,  Vidnet  om  deres  oprindelige  Befæstelse,  som 
ogsaa  Krogene;  —  atter  andre  syntes  paa  Veie  til  at  ud- 
arte til  simple  Blærer  i  Lighed  med  Moderblæren,  ja  nogle 
indesluttede  endog  allerede  selv  igjen  nye  mindre  Blærer. 
Dermed  syntes  da  Uddannelsen  af  Ynglen  med  det  krog- 
besatte Hoved  i  Lighed  med  den  saa  høist  simpelt  dannede 
Moderblære  at  være  lagt  aabent  for  Dagen. 

Vovede  man  end  at  stille  det  Spørgsmaal,  om  dog 
ikke  maaskee  nogle  af  disse  Echinokokker  kunde  tænkes 
istand  til  at  smutte  over  i  et  andet  Dyrs  Lever,  for  her 
at  begrunde  en  lignende  Blærecolonie,  saa  faldt  dog  hvert 
Forsøg  paa  at  gjette ,  ad  hvad  Vei  det  skulde  skee ,  saa 
uheldigt  ud,  at  deri  maatte  synes  at  ligge  en  ubetinget 
afvisende  Besvarelse.  Erfaringen  lærte  derimod,  at  lige- 
som en  saadan  Blæreormcolonie  altid  hidrører  fra  en  op-^ 
rindelig  enkelt  og  ganske  simpel  Blære,  saaledes  gaaer 
den  omsider  under  ved  en  Forkalkning,  hvorefter  den  da 
ligger  som  en  haard,    død  Masse   indeni  det  syge  Organ. 

Medens  altsaa  et  mere  dybtgaaende  Studium  af  Dyre- 
nes Bygning  og  Livsforhold  ellers  overalt  førte  til  For- 
kastelsen af  en  generatio  æquivoca,  syntes  det  med  Hen- 
syn til  Indvoldsormene  at  føre  til  det  modsatte  Resultat. 
Og  virkelig  var  der  endnu  i  de  første  30  Aar  af  dette 
Aarhundrede  neppe  Nogen,  der  særligt  havde  beskjæftiget 
sig  med  Indvoldsormenes  Studium,  uden  at  han  idetmindste 
for  disse  Dyrs  Vedkommende  antog  en  saadan  generatio 
æquivoca  for  aldeles  utvivlsom.  Dermed  vilde  da  tillige  en 
Selvdannelses  Bestaaen  i  Dyreriget  være  givet,  og  er  dette 
først  anerkj  endt,  saa  maa  det  være  overladt  Enhvers  eget 
Skjøn,  hvor  snever  eller  viid  han  vil  antage  dens  Begrends- 
ning  i  hele  den*  levende  Natur. 

Man  seer,  at  Spørgsmaalet  om  Indvoldsormenes  Op- 
rindelse maa  have  en  stor  og  almindelig  Interesse.  Det 
har  desuden  en  ganske  speciel  Interesse  i  og  for  sig.  Der 
er  Ingen,  der  jo  dog  helst  ønsker  at  blive  fri  for  disse 
ofte  meget  uleiligende,  om  ikke  livsfarlige  Snyltegjæster; 
men  for  at  holde  sig  fri  for  dem,  maa  man  dog  nok  og- 
saa  ønske  at  vide,  om  de  opstaae  af  sig  selv  ved  en  syge- 
lig Tilstand  i  Legemets  Vædsker,  maaskee  ved  en  slet 
Beskaffenhed  af  Fødemidlerne,  eller  —  om  de  maaskee 
skulde  komme  ind  i  vort  Legeme  enten  tilfældigt  eller  ved 
Ustehgen  at  benytte  sig  af  vor  Sorgløshed.  —  Det  blev 
paa  en  foregaaende  Side  allerede  sagt,  at  hine  Echinokok- 
blærer  ogsaa  forekomme  hos  Mennesket.  Her  være  det 
endnu  tilføiet,  at  de  i  et  af  Danmarks  Bilande  —  nemlig 
Island  —  udgjøre  en  sand  Landeplage,  idet  omtrent  hvert 
sjette  Individ  af  Befolkningen  Uder  af  dem  under  Navn  af 
„Leversyge,"  og  at  Mangfoldige  efter  langvarige  Lidelser  bukke 
under  derfor.  ,, Skulde  det  være  muligt,  at  saa  afskyelige 
og  fordærveUge  Reder  for  det  Kryb,  vi  kalde  Echinokokker, 

kunde  faae  Indpas  i  Islænderne  ved  deres  egen  Uforsigtig- 
hed?" —  Jeg  skal  ikke  vove,  at  give  mit  oprigtige  Svar 
paa  dette  Spørgsmaal,  førend  Læseren  er  bleven  lidt  mere 
forberedt  ved  en  Række  oplysende  Meddelelser. 

Vi  ville  da  nu  see  hen  til,  hvad  der  allerede  længe 
har  vakt  Mistanke  om,  at  idetmindste  de  fuldkomnere  byg- 
gede Indvoldsorme,  saasom  Rundormene  (see  Pag.  113), 
dog  vel  i  alle  Tilfælde  kun  opstaae  paa  samme  Maade 
som  Dyrene  i  Ahnindelighed,  altsaa  ogsaa  i  alle  Tilfælde 
oprindelig  stamme  fra  en  ligeartet  Indvoldsorm  i  et  andet 
Dyr.  Fordi  en  saadan  Hundorm,  nemlig  Guineaormen, 
virkelig  vidstes  at  bore  sig  ind  udvendigtfra ,  kunde  man, 
som  allerede  anført,  ingenlunde  være  berettiget  til  at  an- 
tage noget  Lignende  for  Rundormene  i  Almindelighed. 
For  en  17Aar  siden  havde  jeg  rigtignok  fundet  en  anden 
Rundorm  boret  halvt  ind  i  Huden  af  en  Ulk;  men  denne 
Rundorm  hørte  dog  idetmindste  til  samme  Slægt  (Filaria) 
som  Guineaormen.  Denne  hele  Slægt  syntes  altsaa  kun 
noget  uegentligt  at  henhøre  til  de  sande  Indvoldsorme. 
Da  man  senere  fandt,  at  ogsaa  de  i  vort  Drikkevand  af 
og  til  forekommende  lange  Traadorme  (Gordius  og  den 
nærstaaende  Slægt  Mermis)  bore  sig  ind  i  de  i  Ferskvan- 
det levende  Insectlarver,  saa  kunde  dette  heller  ikke  endnu 
berettige  til  at  antage  en  Indtrængen  ad  denne  Vei  som 
gjeldende  for  Rundormene  i  Almindelighed,  men  man 
maatte  dog  tilsidst  ved  disse  Opdagelser  blive  noget  mere 
tilgængelig  for  den  Mistanke,  at  de  idetmindste  ad  andre 
Veie  kunde  trænge  sig  ind  i  Legemet.  Mistanken  om  en 
mulig  Overgang  af  Spolorme  fra  et  Individ  i  et  andet  fandt 
desuden  en  vis  Bekræftelse  i  den  Omstændighed,  al  navn- 
lig Menneskets  Spolorm  hører  til  de  Indvoldsormearter, 
der  ogsaa  forekomme  i  Dyrenes  Tarmrør,   og  det  —  be- 

synderligt  nok  —  fortrinsviis  i  Huusdyrenes,  endog  de 
græsædendes,  altsaa  saadanne  Dyrs,  der  dog  netop  kun  dele 
Opholdssted  med  Mennesket.  Og  naar  en  saadan  Over- 
gang af  disse  Snyltedyr  fra  et  levende  Individ  i  et  andet 
dog  altid  havde  noget  Usandsynligt  ved  sig,  saa  var  der 
i  disse  samme  Dyrs  Organisation  et  Forhold,  der  omvendt 
maatte  gjøre  deres  forældreløse  Oprindelse  ikke  mindre, 
maaskee  endnu  langt  mere  usandsynlig.  En  saadan  Spol- 
orm nemlig  har  ikke  alene  en  meget  sammensat  Bygning ; 
dens  Organisation  er  endog  fortrinsviis  beregnet  paa  en 
ganske  overordentlig  Frugtbarhed.  Kjønnet  er  hos  denne, 
som  hos  alle  andre  Rundorme,  deelt,  og  Forplantelses- 
redskaberne  indtage  hos  begge  Kjøn  den  allerstørste  Deel 
af  hele  Legemets  Indre.  Hos  Hunnen,  der  er  betydelig 
større  end  Hannen,  findes  Kjønsaabningen ,  som  et  lille 
men  dog  for  det  ubevæbnede  Øie  synligt  Hul,  omtrent 
mellem  første  og  anden  Trediedeel  af  Bugfladens  Midtlinie. 
Denne  Aabning  fører  ind  i  et  Rør,  der  spalter  sig  gaffel- 
formigt  i  to  rummehgere,  valseformede  Rør,  en  4 — 6  Tom- 
mer lange,  og  fra  den  modsatte  Ende  af  hvert  af  disse 
udgaaer  atter  et  Rør,  der  er  ulige  tyndere,  men  saa  langt, 
at  det  kun  ved  at  ligge  stærkt  sammensnoet  og  tæt  sam- 
menpresset omkring  Tarmen  kan  faae  Plads  i  den  store 
Legemshule.  Søge  vi  at  vinde  dette  tynde  Rør  op  fra 
dets  sammenpressede  Leie,  saa  finde  yi  større  og  større 
Vanskehghed  dermed,  fordi  Røret  bliver  tyndere  og  tyn- 
dere, omsider  saa  fiint  som  det  fineste  Haar,  ja  det  lykkes 
endog  for  den  mere  Øvede  kun  sjeldent  at  forfølge  det 
heelt  ud  til  dets  yderste  Ende.  Vi  ville  nu  klippe  det 
over  i  Nærheden  af  denne  dets  blinde  Ende,  tage  et  saa 
tyndt  Tversnit  deraf  som  muligt,  og  lægge  dette  under 
Mikroskopet  (250  Ganges  Forstørrelse).     Vi   finde   da,    at 

Fig.  iO. 


det  indeholder  et  straaleformet  Legeme  (Fig.  9) ,   som  det 
^''«  9-  endnu  turde  falde  vanskeligt  at  tyde. 

Men  tage  vi  nu  et  lignende  Tversnit 
længere  nede  paa  samme  Rør,   saa 
finde  vi  her  hver  af  hine  „Straaler" 
udvoxet   i  Form  af   en    smal  Vifte 
(Fig.    10),    hvis   Spidse    vender   ind 
mod      en     strengformet 
Deel    i  Axen    af  Røret. 
Et   gjennemsigtigt ,    lille 
jma^mm^^^     kugleformet     Legeme     i 
^^H^I^^Hh  hvert    af   disse    viftefor- 
^^mm^^^    mede  Legemer   kan    nu 
^mÆ^^  allerede  give  Formodning 

W^^  om,  at  hvert  af  dem  er 

^^r  et   ubefrugtet   Æg   med 

sin  Kiimblære  (eller  „Pur- 
kinjeske"  Blære),  og  For- 
modningen bekræftes  fuldkomment  ved  at  forfølge  dem 
længere  ned  under  deres  gradvise  Udvikling  i  det  tynde 
Rør  (Æggelederen)  og  ind  i  det  videre  Rør,  (den  saakaldte 
Livmoder  eller  Uterus),  i  hvilken  de,  efter  Kiimblærens 
Forsvinden  som  Følge  af  Befrugtningen  antage  saavelForm 
som  Bygning  af  modne  Æg,  forsynede  med  en  tynd  Kalk- 
skal (Tig.  11,  d). 

Fig.  \\. 

Ingen  vil  tage  sig  paa  at  tælle  alle  disse  mikrosko- 
piske Æg  i  en  Hun -Spolorms  Æggestok,  Æggeleder  og 
Livmoder;  men  tager  man  Hensyn  til  disse  Deles  Længde 
og  Overfyldning  af  Æg  i  hvert  af  deres  tyndeste  Tversnit, 
maa  man  nødvendigviis  anslaae  dem  til  flere  Millioner.  — 
Man  maa  tilstaae,  at  en  saa  stor  Frugtbarhed  ikke  passer 
synderiig  til  de  samme  Dyrs  formeentlige  forældreløse  Oprin- 
delse, hvorimod  den  vilde  svare  fuldkomment  vel  til  det 
dem  muligviis  bestemte,  yderst  farlige,  og  altsaa  vel  for 
den  allerstørste  Deel  af  Ynglen  mislykkede  Forsøg  paa  at 
bane  sig  Vei  ind  i  et  andet  levende  Dyr. 

Ja,  vil  man  sige,  men  er  det  da  saa  afgjort  vist,  at 
disse  Millioner  Smaadele  indeni  en  Spolorm  virkelig  ere 
Æg?  —  Dette  Spørgsmaal  kan  man  faae  besvaret,  ved  en 
anden  meget  heldig  Omstændighed.  Der  gives  nemlig 
blandt  Indvoldsormene  og  navnlig  blandt  Rundormene 
adskillige  Arter,  der  føde  levende  Unger,  det  vil  sige  Ar- 
ter, hos  hvilke  disse  samme  Smaadele  i  ganske  hgnende 
Organer  udvikles  saavidt,  at  omsider  ud  af  hver  især  træ- 
der en  levende  lille  Unge  frem.  Dette  er  f.  Ex.  Tilfældet 
med  en  Rundorm  (Strongylus  inflexus),  der  i  den  Grad  er 
almindelig  i  Luftrøret  af  Marsvinene  (Delphinus  phocæna), 
at  jeg.  hos  de  mangfoldige,  jeg  deraf  har  undersøgt  fra 
Fangepladsen  ved  Jægerspriis,  endnu  aldrig  har  savnet  dem 
hos  andre  end  ganske  spæde  Individer. 

I  hosstaaende  Figur  12  seer  man  længst  til  Venstre 
en  saadan  Rundorm  fra  et  Marsviins  Luftrør  i  fuld,  natur- 
lig Størrelse.  Den  nederste  Ende  af  den  lange,  smalle 
Orm  sidder  med  flre  Omdreininger  indboret  i  Lungens 
Væv.  Paa  Spidsen  af  denne  dybt  sSjulte  Ende  findes 
Mundaabningen ,  hvorfra  Tarmrøret  som  en  smal,  kulsort 
Streng  strækker  sig  i  hel€  Legemets  Længde  heelt  ud  til 

Fig.  12. 


Spidsen  af  en  Krog  paa  Dyrets 
modsatte  Ende,  hvilken  ligger 
frit  i  Marsvinets  Luftrør.  Det 
her  afbildede  Individ  er  en  Hun. 
Kjønsaabningen  findes  tæt  bag- 
ved hiin  Krog  paa  en  lille  frem- 
ragende Tap  og  er  paa  den 
forstørrede  Afbildning  af  Ormen 
betegnet  med  en  lille  Stjerne. 
Her,  ligesom  hos  Spolormen, 
fører  Aabningen  først  ind  i  et 
enkelt  Rum  (man  kalder  det 
Vagina),  og  derfra  ind  i  de  to 
saakaldte  Uterijb,  b),  der  paa  den 
friske  Orm  længere  tilbage  tage 
sig  ud  som  to  kridhvide  Perle- 
snore i  Modsætning  til  Tarm- 
røret, der  er  kulsort  af  den  i 
dens  Vægge  skjulte  Lever. 
Endnu  længere  tilbage  fører  hver 
saadan  Uterus-  eller  rettere  hvert 
saadant  Udrugningsrør  —  til  en 
Æggeleder  og  omsider  til  en 
Æggestok.  Undersøge  vi  nu 
ogsaa  her  de  fra  Spolormen  os 
allerede  bekjendte  Smaalegemer, 
saa  finde  vi,  at  saasnart  de  ved 
deres  Indtrædelse  i  Udrugnings- 
rørene  have  antaget  Ægformen, 
bliver  deres  Indhold  først  for- 
vandlet som  i  Nr.  1,  derpaa 
som  i  Nr.  2,  Nr.  3  og  endelig 

som  i  Nr.  4,  hvor  det  da  \iser  sig  som  en  umiskjendelig 
Ormeunge.  Ja,  aabner  man  et  saadant  Æg  i  en  Draabe 
lunkent  Vand,  saa-  faaer  man  under  Mikroskopet  et  over- 
raskende Syn,  idet  det  lille  kringleformigt  sammenbøiede 
Væsen  strækker  sig  ud  og  snoer  sig  i  alle  Retninger. 

I  Sandhed,  naar  man  seer  disse  Smaavæsener  under 
deres  livlige  Bevægelser,  saa  faaer  man  ikke  blot  fuld 
Overbeviisning  om,  at  alle  hine  utallige  ægformede  Dele 
ere  virkelige  Æg,  hvert  især  indeholdende  Spiren  til  en 
Unge,  men  saa  synes  navnlig  i  dette  Tilfælde  Intet  sim- 
plere at  antage,  end  at  Ungerne  af  disse  Æg  ere  be- 
stemte til  uden  videre  at  snige  sig  ind  i  et  andet  Mar- 
sviins  Luftrør  og  der  at  udvikle  sig  i  Lighed  med  deres 
Forældre. 

Dog  maaskee  gaaer  det  ikke  saa  ganske  simpelt  til. 
Man  veed  jo,  at  Gisninger  saa  godt  som  aldrig  føre  paa 
rette  Spor  i  Naturvidenskaberne.  At  bestemme  Rund- 
ormenes Livshistorie  fra  Udtrædelsen  af  Ægget  —  hvad 
enten  denne  skeer  i  eller  udenfor  Modersliv  —  indtil  An- 
komsten paa  det  for  den  fuldmodne  Orm  bestemte  Leie, 
kan  kun  skee  ved  at  forfølge  den  ved  umiddelbar  Iagttagelse, 
og  dette  er  hidtil  ikke  lykket  Naturforskerne  for  nogen 
eneste  Art  i  denne  Afdeling  af  Indvoldsormene.  Heldigere 
har  man  været  for  enkelte  Arter  i  de  andre  Afdelinger, 
og  hvad  Iagttagelsen  her  har  lært,  maa  nok  gjøre  os 
forsigtige   med  at   lade  os  lede  -ved  Gisninger. 


Ogsaa  blandt  S  uge  orm  ene  eller  Ikterne  findes 
enkelte  levendefødende  Arter.  En  saadan,  Monostomum 
mutabile,  lever  hos  forskjellige  Sump-  og  Vandfugle,  enten 

i  Brysthulen,  Bughulen  eller  en  af  Næsens  særegne  Bi- 
huler  (cella  infraorbitalis).  Den  har,  som  Ikterne  i  Al- 
mindelighed, en  vis  Lighed  med  en  Igle,  saavel  i  Form 
som  i  sine  Bevægelser,  men  er  som  oftest  kun  et  Par  Li- 
nier lang,  rødlig  af  Farve  og  saa  gjennemsigtig ,  at  man 
kan  faae  hele  dens  indvendige  Bygning  at  see  ved  blot  at 
lægge  den  under  Mikroskopet  og  lade  Lyset  falde  igjennem 
den.  I  Aaret  1834  fandt  den  berømte  tydske  Naturforsker, 
Prof.  Th.  V.  Siebold,  en  stor  Mængde  af  denne  Ikte  i  hiin 
Næsehule  hos  den  almindelige  tamme  And.  I  det  lille 
gjennemsigtige  Dyrs  Æggeledere  og  Udrugningsrør  kunde 
han  forfølge  Æggene  i  alle  Stadier  før  og  efter  Embryets 
første  Dannelse  og  til  selve  den  modne  Yngels  Udtrædelse, 
og,  lagde  han  een  af  Ikterne  i  lidt  lunkent  Vand,  saa 
varede  det  ikke  længe,  førend  heri  saaes  en  Vrimmel 
af  de  nyfødte  Unger.  Disse  Smaavæsener,  omtrent  ^  Linie 
lange,  vare  ftnidlertid  saavel  i  Udseende  som  i  deres  Be- 
vægelser saa  forskjellige  fra  Moderikten,  at  han  umulig  vilde 
Fig  ^3.  have  kunnet  antage  dem  for  dennes  Yngel,  hvis  han 
ikke  selv  havde  seet  dem  udruges  og  fødes  af  den. 
Hvorledes  de  see  ud  under  Mikroskopet, 
vil  man  finde  i  hosstaaende  Figur  13. 

Det  Mærkeligste  ved  dem  er  maaskee,  at 
de  have  to  Øine  (de  to  fiirkantede  sorte  Plet- 
ter for  paa  Kroppen),  thi  Øine  er  noget  al- 
deles Usædvanligt  hos  Indvoldsorme,  og  at  de 
ere  besatte  over  hele  Legemet  med  Fimre- 
haar,  ved  hvis  Hjælp  de  bevæge  sig  overtnaade 
livligt  omkring  i  Vandet.  „Ja,"  vil  maaskee 
Enhver  falde  paa  at  sige  ved  at  høre  dette,  „naar  Ungerne 
af  disse  blinde,  dorske  Dyr  i  Ændernes  Legemshuler,  i 
Modsætning  til  deres  Forældre,  baade  kunne  see  og  svømme 

muntert  omkring  i  det  samme  Vand,  hvori  Ænderne  hvert 
Øieblik  stikke  Hovedet  ned,  saa  er  det  rigtignx)k  let  at  for- 
staae,  at  de  maae  kunne  krybe  ind  i  andre  Ænder  f.  Ex. 
gjennem  deres  Næsebor  og  derfra  videre  for  omsider  at 
udvikles  ganske  i  Lighed  med  deres  Forældre."  Man  vil 
maaskee  endog  forud  være  sikker  paa,  at  det  raaa  gaae  til 
paa  denne  Maade,  og  antage  at  dermed  Sagen  er  afgjort, 
saa  at  al  videre  Undersøgelse  desangaaende  vilde  være  over- 
flødig. Men  Siebold,  den  erfarne  Naturforsker,  tænkte  ikke 
saaledes.  Han  gjorde  sig  tvertimod  al  Umage  for  at  komme 
efter,  hvad  der  vel  fremdeles  maatte  blive  af  disse  for- 
underlige Smaavæsener.  Og  vi  skulle  nu  faa«  at  høre,  at 
her  —  som  næsten  overalt  ellers  —  Iagttagelsen  ikke  i 
mindste  Maade  stemmede  med  Gisningen. 

Istedetfor  alle  ellers  almindelige  Indvolde  saaes  indeni 
hver  af  de  smaa  Unger  et  forholdsviis  meget  stort  Legeme 
af  en  ganske  besynderlig  Form.  Ved  at  betragte  det  lidt 
nølere,  forekom  det  Siebold  som  om  dette  indvendige  Le- 
geme begyndte  at  røre  sig;  —  det  bevægede  sig  virkeligt, 
ja  det  syntes  at  være  et  eget  Dyr.  Ikteungen  blev  stedse 
mattere  og  mattere,  men  det  indvendige  Legeme  blev 
tvertimod  stedse  Uvligere.  Omsider  var  Ikte- 
ungen død,  gik  itu,  —  det  indvendige  Legeme 
blev  frit.  Indeni  Ikteungen  Fig.  13  er  dette 
besynderlige  Legeme  afbildet  fra  Siden ;  i  Fig. 
14  sees  det  fra  Bugfladen. 

Man  kan  let  tænke  sig  Opdagerens  Over- 
raskelse ved  nu  at  have  en  ny  Dyrform  for 
sig,  som  under  hans  egne  Øine  var  kommet 
ud  af  Ikteynglen  og  dog  aldeles  ikke  lignede  hverken  den 
eller  Moder -Ikten.  Man  kan  ogsaa  tænke  sig,  hvor 
gjerne  han  nu  havde  villet  forfølge  dette  nye  Dyrs  Livsløb ; 

men  alle  Individernes  snart  paafølgende  Død  vidnede  kun 
om,  at  dette  neppe  stod  til  at  fuldbyrde  under  de  givne 
ydre  Betingelser. 

„Hvad  skulde  jeg  nu,"  spørger  Iagttageren  i  sin  Be- 
retning (Wiegmanns  Archiv  1835)"  gjøre  ud  af  denne  Orm? 
Er  den  et  Snyltedyr  i  den  unge  Ikte?"  Dette  sidste  Spørgs- 
maal  maatte  han  besvare  benægtende;  thi  en  saadan  Orm 
fandtes  ikke  blot  i  hver  af  de  nyfødte  Unger,  men  allerede 
i  hvert  af  Embryonerne  indeni  Æggene  og  udvikledes  med 
Embryets  øvrige  Dele  under  Udrugningen,  indtil  den  om- 
sider hos  det  modne  Embryo  laae,  som  i  Fig.  13  afbildet, 
med  den  bageste  Ende  af  Kroppen  bøiet  om  mod  Bugfla- 
den og  de  to  Sidetappe  stærkt  indtrukne.  Er  den  da 
virkelig  en  Deel  af  selve  Embryet,  bestemt  til  at  overleve 
alle  dets  øvrige  Dele  og,  efter  disses  Afkastelse,  at  ud- 
vikle sig  videre  paa  egenHaand?  Noget  Tilsvarende  kjende 
vi  unægtelig  f.  Ex.  i  Sommerfuglen,  der  udvikler  sig  som 
en  Deel  af  Puppelegemet,  men  omsider  kaster  alle  dettes 
øvrige  Dele  fra  sig  og  træder  selvstændigt  frem,  end- 
videre i  hvert  modent  Embryo,  der  har  udviklet  sig  som 
en  Deel  af  Ægget  og  omsider  frigjør  sig  fra  alle  dettes 
øvrige  Dele,  —  overhovedet  i  hvert  Tilfælde  ,  hvor  en  Orga- 
nismes forgængelige  Dele  fortrinsviis  høre  til  dens  udven- 
dige Beklædning  og,  naar  deres  Tid  er  omme,  bortkastes 
pludselig. 

Den  paafaldende  Forandring  i  Organismens  Udseende, 
der  maa  opstaae  ved  en  saadan  pludselig  Afkastelse  af  de 
udvendige  Dele,  kalder  man,  som  bekjendt,  en  Metamor- 
phose,  og  en  saadan  Metamorphose  var  det  aabenbart, 
at  Ikteynglen  her  fandtes  at  gjennemgaae.  Vor  Gis- 
ning ,  at  selve  Ikteungerne  skulde  være  bestemte  til 
at  snige   sig  ind  i  Ændernes  Næsebor,    for  at  udvikles  i 

Lighed  med  Moderikten,  maa  altsaa  nu  i  hvert  Fald  ændres 
derhen,  at  dette  først  skeer  under  denne  deres  nye  Form. 
Men  ved  nøiere  at  betragte  disse  forvandlede  smaa  Ikte- 
unger, maatte  dog  Naturforskerne  have  langt  større  Betænke- 
lighed med  at  opstille  en  saadan  Gisning  om  dem,  end  ved 
at  iagttage  dem  før  Forvandlingen.  Ikke  alene  nemlig  lig- 
nede de  nu  Moderikten  maaskee  endnu  mindre  end  før,  og 
ikke  alene  viste  de  i  denne  nye  Form  ikke  hiin  Livlighed , 
hvorved  en  Indtrængen  i  Ændernes  Næsebor  syntes  saa 
let  at  maatte  kunne  udføres;  en  anden  Omstændighed  førte 
desforuden  Tanken  i  en  ganske  anden  Retning. 

Medens  nemlig  Ikteynglen  efter  sin  Forvandling  slet 
ikke  lignede  en  Ikte,  havde  den  derimod  en  paafaldende 
Lighed  med  en  anden  Dyrform,  som  en  ældre  berømt 
Naturforsker,  Boj^nus,  allerede  havde  opdaget  en  17 — 18 
Aar  tidligere,  og  (Isis  1818)  betegnet  med  Navnet  de 
,, kongegule  Orme".  Ja  Ligheden  med  disse  var  saa 
stor,  at  man  uden  videre  maatte  troe,  her  ogsaa  at  have 
saadanne  kongegule-  Orme  for  sig ;  men  om  de  kongegule 
Orme  havde  den  samme  Boj  anus  gjort  en  Opdagelse, 
der  ikke  just  var  let  at  tyde  som  en  begyndende  For- 
vandling til  Ikter.  Bojanus  havde  nemlig  opdaget  (1818),  at 
de  kongegule  Orme,  som  han  efter  sine  Iagttagelser 
maatte  antage  for  at  være  Snyltedyr  i  Fersk- 

Fig.  15. 

vandssnegle,    selv   frembragte    en  talrig  Yn- 
gel,   og   det   en  Yngel   af  en   ny  besynderlig 
Form,    som    allerede     dengang    var  bekjendt 
under   Navn    af  Cercarier.     Et  Exempel  paa 
denne  Form  er  givet  i  hosstaaende  Figur  15. 
Disse  Cercarier  havde  Prof.  Nitzsch  i  Halle  Aaret  før 
(1817)  beskrevet  som  et  Slags  Dobbeltdyr,  nemlig  som  en 
Dyrform,  der  bestod  af  en  skiveformet  Deel  liig  en  Ikte 

med  meget  træge  Bevægelser  og  en  ormformet  Deel,  der 
liig  en  Svømmehale  skjød  den  træge  Krop  frem  i  Vandet, 
men  omsider  gik  af.  Derefter  havde  han  seet,  at  den 
træge  iktelignende  Deel  af  Dyret  afsondrede  en  Slags  fast 
Sliim,  hvori  den  syntes  at  ligge  i  Dvale,  men  dens  yder- 
ligere Skjebne  havde  han  ikke  kunnet  udgrandske. 

Det  blev  nys  udtalt,  at  en  k||pgeguul  Orms  Frembrin- 
gelse af  saadanne  ,,Gercarier"  ikke  just  var  let  at  tyde 
som  en  begyndende  Forvandling  til  Ikter.  Mærkeligt  er  det 
imidlertid ,  at  den  geniale  Oken ,  da  han  havde  erfaret  disse 
Opdagelserom  de  kongegule  Orme  og  om  Cercarierne,  udbrød 
(Isis  1818):  „man  gad  vedde  paa,  at  disse  Cercarier  ere  Ikte- 
embryoner!"  Langt  tillidsfuldere  vilde  han  vistnok  have  ind- 
gaaet  dette  Veddemaal,  om  han  havde  vidst,  hvad  ovenfor  er 
blevet  meddeelt,  nemlig  at  de  kongegule  Orme  have  deres 
Oprindelse  fra  virkelige  Ikter;  men  denne  Opdagelse  have 
vi  seet  var  forbeholdt  Siebold  17  Aar  senere,  og  imidler- 
tid var  ikke  blot  Oken  død,  men  ogsaa  den  Okenske  Pe- 
riode veget  for  en  ny,  i  hvilken  Indbildningskraften  ikke 
længere  fandt  samme  frie  Spillerum.  I  denne  nye  Periode 
af  Videnskaben  var  det  neppe  tilstedeligt  at  troe,  at  et 
Iktembryo,  efter  at  have  gjennemgaaet  en  indgribende  For- 
vandling (til  en  kongeguul  Orm),  skulde  uden  Befrugtning 
kunne  blive  Moderdyr  til  en  heelt  forskjellig  Yngel  (Cer- 
carier), og  deraf  først  hvert  Individ  for  sig  kunde  optræde 
som  en  egentlig  Iktelarve,  —  med  mindre  noget  Til- 
svarende ogsaa  andetsteds  var  at  paavise  i  Naturen;  ei 
heller  var  det  tilstedeligt  at  antage,  at  endelig  Cercarie- 
kroppen  udvikles  til  en  Ikte,  7-  med  mindre  Saadant  kunde 
paavises  ved  umiddelbar  Iagttagelse. 

Begge  Dele  er  tilfaldet  vor  Professor  Steenstrup  at 
paavise.     I  sit  berømte  Skrift:  ,, Forplantning  og  Udvikling 

gjennem  vexlende  Generationsrækker" ,  godtgjorde  han 
(1842)  ved  ligesaa  heldigt  som  skarpsindigt  at  tyde  flere  alt 
for  Haanden  værende  Iagttagelser,  at  der  i  de  lavere  Dyrs  Livs- 
historie meget  almindeligt  er  indskudt  en  Formerelse  forud 
for  den  egentlige  Forplantelse  gjennem  befrugtede  Æg,  saa 
at  det  i  Virkeligheden  ikke  er  selve  Afkommet  af  de  be- 
frugtede Æg,  men  først  en  af  dette  Afkom  ved  et  Slags 
Knopskydning  opstaaende  Yngel,  der  er  bestemt  til  at  ud- 
dannes, og  navnlig  gjennem  Kjønsredskaber  at  forplante 
sig,  i  Lighed  med  Moderdyret.  Saaledes  stod  da  dette  Til- 
fælde ikke  længere  som  et  Særsyn.  Endvidere  fandt  Prof. 
Steenstrup  med  Hensyn  til  disse  samme  Ikters  Livshistorie 
i  Særdeleshed  ved  umiddelbar  Iagttagelse,  at  saadanne 
dorske  Gercariekroppe  virkelig  udviklede  sig  lidt  efter 
lidt  til  fuldkomne  Ikter.  Dermed  var  for  første  Gang 
i  en  bestemt  Gruppe  af  Indvoldsormene  alle  Udviklings- 
stadier med  Sikkerhed  blevne  efterviste.  De  vare  ikke  og 
ere  heller  ikke  endnu  blevne  det  hos  een  og  samme  Art; 
thi  Ikteembryets  Forvandling  til  en  kongeguul  Orm  er  hid- 
til kun  bleven  paaviist  hos  hiin  Monostomum  mutabile  i 
Huusanden,  hvorimod  det  kun  er  hos  flere  Arter  af  en  an- 
den Ikteslægt,  nemlig  Distoma,  at  de  kongegule  Orme  ere 
fundne  at  være  kjønsløse  Moderdyr  eller,  som  Professor 
Steenstrup  har  betegnet  disse,  ,, Ammer"  for  Cercarier,  det 
vil  sige:  Haleikter  eller  Iktelarver.  Men  saalænge  ikke 
hver  enkelt  Slægt,  endsige  hver  enkelt  Art  har  kunnet  for- 
følges i  alle  Udviklingsstadier,  maa  man  nødvendigviis  nær- 
mest slutte  fra  den  ene  til  alle  de  andre  i  samme  Gruppe. 
Antagelsen  af  en  generatio  æqvivoca  har  for  Ikternes 
Vedkommende  viist  sig  at  være  aldeles  unødvendig ,  og 
bliver  derfor  ogsaa  aldeles  umedholdelig.  Vi  tør  tvertimod 
med  Sikkerhed  antage ,  at  alle  Ikternes  Historie  væsentligt  er 


135 


som  den  nys  blev  beskreven  efter  umiddelbar  Iagttagelse  for 
enkelte  Arter.  At  der  derhos  kan  vise  sig  mangfoldige 
mindre  væsentlige  Forskjelligheder,  lader  sig  forud  for- 
mode og  er  tildeels  endog  allerede  udfundet.  Medens 
f.  Ex.  enkelte  Iktearters  kongegule  Orme  umiddelbart  blive 
Ammer  for  Iktelarver,  blive  andre  Arters  det  kun  middelbart 
gjennem  en  Yngel  af  Ammer,  og  de  kaldes  da  „Gammel- 
ammer'*.  Fremdeks  udvikles  Haleikterne  undertiden  (som 
Prof.  Steenstrup  har  iagttaget)  allerede  indeni  Ammelege- 
met til  fuldstændige  Ikter,  skjøndt  de  i  Reglen  først  gjen- 
nemgaae  denne  sidste  Udvikling  indeni  det  fremmede 
Legeme,  hvori  de  ere  bestemte  at  leve  som  Snyltedyr. 
Under  dette  deres  Snylteliv  er  det  udelukkende,  at  den 
egentlige  Forplanteise  finder  Sted,  og  i  Overeensstemmelse 
dermed  gaaer  deres  sidste  Udvikling  næsten  udelukkende 
ud  paa  Forplantelsesredskabernes  Dannelse.  En  Cercarie- 
krop  kan  siges  at  være  en  Ikte  uden  Kjønsdele. 

Til  yderligere  Oplysning  heraf  ville  vi  endnu  see  hea 
til  en  af  Prof.  Siebold  iagttagen  Haleikte,  Cercaria  armata, 
Fig.  16.  (A  fra  Bugfladen,  B  fra 
Siden).  Forrest  paa  Legemet  seos 
Mundens  Sugeskaal  (a),  der  tilkom- 
mer alle  Sugeormene  i  Lighed  med 
Iglerne;  længere  tilbage  paa  Bug- 
fladen en  anden  lignende  (b),  hvorved 
denne  Haleikte  viser  sig  som  Larve 
til  en  Distoma.  Fra  Mundaabningen 
udgaaer  den  simple,  gaffelformede 
Tarm  (c— c);  den  bag  i  Kroppen 
liggende  Kjertel  (d)  tydes  som  Nyrer.  Alle  disse  Dele  ere 
omtrent  ligesaa  vidt  uddannede  som  hos  den  modne  Ikte; 
kun  Kjønsdelene  mangle.     Derimod  findes  her,    som  for^ 

gængelige  Organer:  1)  Halen  (h)  og  2)  enBraad  (e  og  c) 
for  paa  Kroppen,  hvormed  Siebold  har  seet  denne  Hale- 
ikte bore  sig  ind  i  Insectlarver,  ligesom  han  i  de  af  disse 
Larver  udviklede  netvingede  Insekter  har  gjenfundet  de 
indkapslede  Cercariekroppe  med  deres  sig  uddannende  For- 
plantelsesredskaber. 

Af  Ikter  forekomme  kun  et  Par  Arter  i  det  menneske- 
lige Legeme,  navnlig  i  Leveren,  og  disse'endda  kun  temme- 
lig sjeldent.  Blandt  Hornqvæget  derimod,  navnlig  hos 
Oxen  og  end  mere  hos  Faaret,  volde  Leverikterne  ofte 
store  Ødelæggelser.  Det  er  Skade,  at  man  ikke  endnu 
har  havt  Leilighed  til  just  at  forfølge  denne  Ikteart,  Distoma 
hepaticum,  gjennem  alle  dens  Livsstadier;  det  tør  ifølge 
deraf  ikke  endnu  med  Sikkerhed  paastaaes,  at  ogsaa  dens 
Embryoner  forvandles  til  kongegule  Orme,  at  disses  Yngel 
i  Form  af  Haleikter  sniger  sig  ind  i  Qvæget,  enten  umiddel- 
bart eller  først  efterat  have  henlevet  nogen  Tid  indeni 
Snegle  eller  Insecter ;  men  Ingen ,  der  har  gjort  sig  be- 
kjendt  med  ovenstaaende  Erfaringer  om  Ikternes  Livsløb  i 
Almindelighed,  vil  dog  vel  kunne  ansee  deres  Indtrængen 
udvendigtfra,  hvad  enten  i  Form  af  HaTeikter  eller  af  fuldt- 
udviklede Ikte,  for  en  Umulighed.  Tvertimod  vil  en  saa- 
dan  Indtrængen  dog  vel  altid  have  uendelig  større  Sand- 
synlighed for  sig,  end  —  en  Levendebliven  af  Galden,  i 
Form  af  Dyr  med  Mund,  Tarm,  Blodkar,  Nyrer,  Kjønsdele, 
Muskler,  Nerver  o.  s.  v.  —  thi  alle  disse  Organer  kunne 
meer  eller  mindre  tydeligt  paavises  navnlig  i  Leverikterne. 

Man  siger,  at  Hornqvæget  er  udsat  for  at  faae  Lever- 
ikter ved  at  gaae  paa  vaade  eller  endnu  af  Morgenduggen 
fugtige  Græsgange.  Deslige  Erfaringer  af  practiske  Folk 
bør  Naturforskeren  tage  til  Indtægt.  Men  naar  det  gjelder 
om  at  forklare    en  saadan  Erfaring,   saa  have   de  samme 

practiske  Folks  Mening,  at  det  kommer  af  „Forkjelelse" 
ikke  allermindste  Betydning;  saa  har  tvertimod  Videnskabs- 
manden at  bringe  disse  Erfaringer  i  Overeensstemmelse 
nj«d  hvad  hans  egne  ^ikkre  Erfaringer  have  lært  ham,  og 
saa  synes  dette  i  nærværende  Tilfælde  unægtelig  at  kunne 
skee  paa  den  Maade,  at  alle  Græsgange,  hvor  Snegle  have 
hjemme,  ogsaa  lettelig  ere  Gjemmesteder  for  kongegule 
Orme  og  Haleikter,  der  kun  vente  paa  det  varmblodige 
Dyr,  i  hvilket  de  i  Løn  kunne  fuldbyrde  deres  Livsløb. 
Naar  endelig  Landmanden  søger  efter  et  godt  Raad  til  at 
fordrive  Leveriktesygdommen ,  da  vil  det  —  med  al  Ag- 
telse for  Veterinærens  Apothek  —  være  fuldkomment  ra- 
tionelt, først  og  fremmest  at  advare  *ham  mod  uforsigtig 
Henkasten  af  de  syge  Dyrs  Levere  i  Vandpøse  og  Damme, 
hvori  Ikteembryonerne  tumle  sig  saa  livligt,  mden  de  for- 
vandles til  kongegule  Orme,  og  disses  Yngel  (Cercarieme) 
neppe  mindre  livligt,  inden  de  blive  til  Ikter. 


Er  der  ingen  Grund  til  at  antage  Sugeormene  dannede 
ved  sig  selv  udaf  fremmede  Stoffer,  saa  kan  heller  Ingen 
være  tilbøielig  til  at  antage  Rundormene  med  deres  endnu 
fuldkomnere  Bygning  og  overvættes  stærkt  udviklede  Kjøns- 
dele  opstaaede  paa  den  Maade.  —  Men  nuBændelormenel 
Vi  ville  først  betragte  denne  DyTform  noget  nølere. 

Bændelormene  kunne  for  største  Delen  henføres  til  to 
Hovedgrupper:  1)  Bothryocephalerne  i  dette  Ords 
ældre,  videre  Betydning  eller  dem  med  to  eller  flere  Suge- 
gruber af  forskjellig  Form  og  2)  Tænierne  eller  dem  med 
fire  Sugeskaale  rundt  om  Hovedet  og  en  fremskydelig  Snabel 
heelt   fortil.     Af  hver  af  disse  Grupper  er  en  Art    eien- 

dommelig  for  Mennesket.  Af  den  første  nemlig  den  brede 
Bændelorm,  Bothryocephalus  latus,  der  er  temmelig  al- 
mindelig hos  Befolkningen  i  det  østlige  og  sydlige  Europa; 
af  den  anden  den  almindelige  Bændelorm,  Tænia  soliiWQ, 
der  næsten  alene  forekommer  i  det  nordvestlige  Europa 
og  saaledes  ogsaa  her  i  Landet. 

Enhver  veed,  at  en  Bændelorm  almindeligviis  bestaaer 
af  en  lang  bændelformet  Krop,  der  meer  eller  .mindre 
skarpt  er  deelt  i  en  Række  Led  og  henimod  den  ene  Ende 
bliver  lidt  efter  lidt  smallere  og  utydeligere  ledet,  tilsidst 
liig  en  ganske  tynd  Stilk,  paa  hvis  Spidse  sidder  en  lille 
knopformet  Deel,  af  Størrelse  som  et  lille  Knappenaals- 
hoved;  man  kalder  den  Hovedet.  Med  dette  Hoved  sidder 
Dyret  fast  i  Tarmens  Sliimhinde  henad  Maven  til,  medens 
den  bændelformede  Krop,  der  kan  være  indtil  10  Alen 
lang,  hænger  frit  ned  i  Tarmen. 

Bændelormenes  indre  Bygning  svarer  paa  den  ene  Side 
til  Blæreormenes,  paa  den  anden  til  Sugeormenes.  Ho- 
vedet er  navnlig  hos  Tænierne  endog  i  Eet  og  Alt  bygget 
som  hos  hine  Blæreorme  (Fig.  1,  6  og  7),  har  altsaa  fire 
Sugeskaale,  forsynede  med  egne  Muskeltrevler,  heelt  fortil 
en  Snabel,  besat  med  en  dobbelt Krands  af  Kroge  og  ved 
Muskler  istand  til  at  skydes  ind  og  ud  (see  Pag.  114  og 
117).  Under  Huden  og  dens  Muskeltrévler  findes  ogsaa 
overalt  de  samme  Kalkceller,  som  vi  have  lært  at  kjende 
hos  Blæreormene.  Men  i  Lighed  med  Sugeormene  have  de 
desuden  i  deres  ledede  Krop  særegne  Ernæringsrør,  der 
deels  svare  til  en  Tarm,  deels  til  et  Karsystem.  Hos  Tæ- 
nierne gaaer  navnlig  et  saadant  ret  anseligt  Rør  paa  hver 
Side  af  Kroppen  langs  ned  gjennem  alle  Ledene;  ved 
hvert  Led  især  ere  de  forenede  ved  en  Tvergang.  Hvert  en- 
kelt Leds  Lighed  med  en  Sugeorm  viser  sig  ogsaa  iHenseende 

F»«-  ^7.  til  det  System,  der  her,  8ora  hos  Suge- 

I  ormene  og  hos  Rundormene,  op- 
tager den  overveiende  Deel  af  hele 
Legemets  Masse,  nemlig  —  For* 
plantelsesredskaberne. 

I  Fig.    17  see  vi  to  Led   af 
den   hos    Beboerne  af  det    nord- 
^1  ^HS^S  vestlige   Europa  almindelige  Bæn- 

delorm, Tænia  solium. 

a  og  b  forstille  de  to  Siderør, 
der  strække  sig  langs  ned  ad  Krop- 
pen gjennem  alle  Ledene,  f  f  det 
dem  ved  hvert  Led  forenende  Tver- 
ji  LJJS5Jj  1  rør,  k  k  Kalkceller  i  Huden,  hvor 
denne  endnu  sidder  paa.  Man 
seer,  at  den  allerstørste,  midterste 
Deel  af  det  forreste  Led  udfyldes 
af  et  Organ,  som  bestaaer  af  en 
Hovedgang  i  Midtlinien  med  et 
stort  Antal  tildeels  svagt  forgrenede 
Sidegange.  Alle  disse  Gange  ere 
almindeligviis,  navnlig  i  de  længere 
fra  Hovedet  siddende  Led,  prop- 
fulde af  Æg.  Det  er  den  saa- 
kaldte  Livmoder  eller  rettere  Ægge- 
beholder.  I  det  andet  Led  er  den 
for  største  Delen  taget  bort,  for  at 
vise  dette  Organs  Udføringsgang  (g)  og  Befrugtningskjert- 
len  (h),  hvis  Udføringsgang  gaaer  i  Følge  med  Ægge- 
beholderens  og  aabner  sig  tæt  sammen  dermed  i  et  under- 
tiden udhængende  kort  Befrugtning srør,  navnhg  paa  en 
af  Siderandene,   snart  den  venstre,  snart  den  høire. 


140 

Saa  stærk  en  Udvikling  have  Kjønsredskaberne  dog 
kim  i  de  mere  bagtil  liggende  Led.  Nærmere  ad  Hovedet 
til  finder  man  dem  stedse  svagere  og  svagere  udviklede; 
i  de  smalle,  tildeels  utydelige  Led  nærmest  Hovedet  savner 
man  dem  aldeles. 

Man  kan  nemlig  tænke  sig  alle  Bændelormens  Led 
hvert  for  sig  fra  først  af  voxe  ud  fra  det  lille  Hoveds 
bageste  Ende,  og  saaledes  alle  stillende  sig  i  een  sam- 
menhængende Række.  Som  Følge  deraf  bliver  det  fjerneste 
Led  fra  Hovedet  altid  det  ældste,  det  nærmeste  det  yngste, 
Og  man  indseer,  hvorfor  det  aldrig  nytter  at  faae  afrevet 
et  større  eller  mindre  Stykke  af  Ormen  bagtil,  eftersom 
Fremvæxten  af  nye  Led  derved  kun  vil  gaae  saa  meget 
desto  kraftigere  for  sig  udfra  Hovedet,  der  tjeijer  hele  dette 
Dyr  omtrent  som  Roden  tjener  Planten.  Om  end  ikke 
hvert  nyt  Led,  som  nys  angivet,  voxede  selvstændigt  frem 
fra  Hovedet,  men  snarere  kun  opstod  derved,  at  den  nær- 
mest bag  Hovedet  siddende  Deel  under  sin  vedvarende 
Væxt  i  Længderetningen  uafbrudt  afsnøredes  paa  tvers  — 
en  Antagelse,  for  hvilken  den  Omstændighed  synes  at  tale, 
at  den  Deel  af  Ormen,  hvori  Ledene  ikke  endnu  have 
Spor  af  Kjønsdele,  ved  en  snart  skarpere,  snart  svagere  eller 
endog  ganske  utydelig  Begrendsning  af  Ledene  ofte  viser 
sig  ordnet  i  større  og  mindre  Underafdelinger  —  saa  vilde 
Forholdet  i  det  Væsentlige  dog  være  ganske  det  samme. 
Nærmest  ved  Hovedet  gaaer  Ernæringslivet  i  hvert  Fald  ud 
paa  Forøgelsen  af  Ledenes  Tal,  fjernere  derfra  paa  hvert 
enkelte  Leds  mere  selvstændige  Udvikling.  Men  i  denne 
sin  Selvstændighed  gaaer  disse  ældre  Leds  Udvikling  dog 
næsten  kun  ud  paa  Dannelsen,  Befrugtningen  og  tildeels 
Udrugningen  af  Æg.  Ofte  seer  man  de  bageste  og  mod- 
neste Led  rive   sig  løs   fra  Rækken  og  da  endnu  at  vise 

meget  livlige,  tilsyneladende  vilkaarlige  Bevægelser.  Der- 
ved ere  de  nyere  Naturforskere  bragte  til  den  Anskuelse, 
at  hvert  saadant  Led  er  et  selvstændigt  Dyr,  nærmest  liig 
en  Sugeorm,  Bændelormhovedet  alle  disse  Dyrs  fælleds 
„Amme'';  men  ogsaa  den  Anskuelse  kan  endnu  fortjene 
at  hævdes,  ifølge  hvilken  alle  disse  Led  nærmest  sammen- 
lignes med  en  Plantes  Frøgjemmer,  hos  hvilke  en  vis 
Klasse  Bevægelser,  sigtende  til  Frøenes  trygge  Overlevering 
til  en  passende  Jordbund,  ingenlunde  er  noget  ganske 
usædvanligt. 

Hvorom  Alting  er,  det  saakaldte  Hoved  med  den 
allernærmeste  Deel  af  den  bændelformede  Krop  er  i  hvert 
Fald  Bændelormens  tidligstdannede  Deel,  den  altsaa,  om 
hvis  Oprindelse  det  gjelder  at  komme  paa  det  Rene,  naar 
Talen  er  om  Bændelormenes  Oprindelse  overhovedet. 

Hvorledes  altsaa  selve  Bændelormhovedet  dannes, 
derom  er  det  først  lykket  Professor  van  Beneden  i  Belgien 
at  give  sikker  Oplysning  idetmindste  hos  en  egen  Slags 
Bothryocephaler  i  Halernes  og  Rokkernes  Tarmkanal,  ud- 
mærket ved  fire  lange,  krogbesatte  Udvæxter  for  paa  Ho- 
vedet (Rhynchobotrium).  Det  havde  allerede  længe  vakt  Op- 
mærksomhed, at  visse  Blæreorme  hos  de  benede  Fisk 
have  fire  ganske  lignende  Udvæxter  eller  Horn  for  paa  Ho- 
vedet, hvorfor  de  ogsaa  have  faaet  Navn  af  Tetrarhynchus 
(tildeels  Anthocephalus).  Forholdet  af  disse  Blæreorme  hos 
de  benede  Fisk  til  hine  fiirhornede  Bothryocephaler  hos 
Haier  og  Rokker  er  væéentligen  ganske  det  samme  som 
det  af  Pattedyrenes  Blæreorme  til  Tænierne;  de  tage  sig 
ud  som  den  forreste  Deel  af  Bændelormen,  endende  sig  i 
en  Blære  og  selv  indesluttede  i  en  ydre  Blære,  der  hører 
det  Organ  til,  hvori  de  snylte.  Da  nu  Haier  og  Rokker, 
som  bekjendt,    ere  meget  graadige  Rovdyr  og  fortrinsviis 

leve  af  benede  Fisk,  faldt  det  van  Beneden  ind,  om  ikke 
Hai-  elier  Rokkemaven,  hvori  de  nedslugte  Fisk  opløses, 
skulde  kunne  være  et  ret  hyggeligt  Opholdssted  for  de 
samme  Fiskes  Blæreorme,  —  maaskee  endog  det  Sted, 
hvortil  navnlig  hine  Tetrarhyncher  af  Naturen  vare  hen- 
viste for  at  fuldbyrde  deres  normale  Udvikling  til  Rhyn- 
chobotrier.  At  virkelig  en  Indvoldsorms  fuldstændige  Ud- 
vikling i  nogle  Tilfælde  betinges  af,  hvorvidt  den  kan  blive 
ført  over  fra  et  Dyr  til  et  andet,  og  navnlig  til  et' Dyr  med 
forskjelligartet  Levemaade,  derfor  forelaae  allerede  en  Er- 
faring fra  en  ældre  Periode  af  Videnskaben  (1790).  Be- 
grunderen  af  vor  Veterinærskole,  den  .høitfortjente  Peter 
Christian  Abildgaard,  havde  lagt  Mærke  til,  at  en  vis  Bæn- 
delorm ( Bothryocephalus  solidus )  rigtignok  forekommer 
baade  i  Hundesteilens  Bug,  som  da  faaer  en  meget  paa- 
faldende  Tykkelse,  og  i  flere  Vandfugles  Tarm,  men  at  den 
hos  Hundesteilen  aldrig,  hos  Søfuglene  derimod  altid  har 
fuldtudviklede  Kjønsred skaber  og  Æg.  Han  var  derved 
bleven  ført  til  at  anstille  det  Forsøg,  at  fodre  tre  Ænder 
med  saadanne  af  Bændelorm  hjemsøgte  Hunde  steller,  og 
bavde  fundet  sin  Formodning  bekræftet,  at  Hundesteilens 
Bændelorm  først  i  Vandfuglenes  Tarmkanal  opnaaer  sin 
fulde  Udvikling. 

Med  denne  tidligere  Erfaring  for  Øie  vilde  altsaa  van 
Benedens  Gisning,  at  de  benede  Fiskes  fiirhornede  Blære- 
orme ved  at  nedsynkes  afHaier  og  Rokker  skulde  i  disses 
Tarm  kunne  forvandles  til  fiirhornede  Bændelorme,  end 
ikke  have  været  at  kalde  dristig,  hvis  den  ikke  havde  ført 
den  Anskuelse  med  sig,  at  en  Blæreorm  var  at  betragte 
som  en  lavere  Udviklingsform  af  en  Bændelorm,  medens 
efter  det  gjeldende  (Rudolphi'ske)  System  Blæreormene  og 
Bændelormene  dannede  to  forskjellige  Ordener  i  Indvolds- 

ormenes  Klasse.  —  Gisninger,  blev  det  ovenfor  udtalt,  have 
i  og  for  sig  ingen  Værd  for  Videnskaben;  men  de  kunne 
rigtignok  blive  af  en  ganske  overordentlig  Værdi,  naar  de 
kun  bruges  som  Spørgsmaal,  der  med  uhildede  Øine  og 
uhildet  Sind  forelægges  selve  Naturen  til  Besvarelse. 

I  Aaret  1837  gav  van  Beneden  sig  til  med  Omhygge- 
lighed at  gjennemsøge  Indholdet  af  Halernes  og  Rokkernes 
Mave  og  Tarm.  Han  fandt  Maven  ganske  almindelig  fyldt 
med  halvt  eller  heelt  opløste  mindre  Fisk;  men  —  som 
han  havde  formodet  —  derimellem  laae  deres  Tetrarhyn- 
cher  uden  xydre  Blære  eller  Kapsel,  ja  i  mange  Tilfælde 
ogsaa  berøvede  Haleblæren,  saa  at  hver  af  dem  i  Virkelig- 
heden saae  ud  som  den  forre&te  Ende,  ikke  blot  af  en 
Tetrarhynch,  men  ogsaa  af  en  tilsvarende  Bændelorm,  thi, 
som  allerede  sagt,  hos  disse  to  Dyrformer  seer  Forenden  aldeles 
eens  ud.  Skjøndt  saaledes  tilsyneladende  lemlæstede,  tydede 
dog  saavel  deres  livlige  Bevægelser  som  deres  hele  Ud- 
seende paa,  at  de  befandt  sig  overmaade  vel.  Ja,  ved  nu  at 
eftersee  Halernes  Tarm,  gjenfandt  han  her  den  samme  Form, 
men  tildeels  fastheftet  i  Sliimhinden  og  meer  eller  mindre 
forsynet  med  en  Række  Led  —  altsaa  haandgribelig  en  Over- 
gangsform  til  de  tilsvarende  Bændelorme.  —  Han  kunde 
ikke  længere  betvivle  Rigtigheden  af  sin  Gisning.  Fiske- 
nes Blæreorme  med  Rhynchobotrium  -  Hoveder  ere  ikke 
andet  end  ufuldkomne  Rhynchobotrier,  der  først  i  Halernes 
og  Rokkernes  Tarm  opnaae  deres  fulde  Modenhed. 

Men  et  andet  Spørgsmaal  lod  ham  fra  nu  af  ingen 
Ro.  —  Hine  Bændelorme  forskaffe  Halerne  og  Rokkerne 
sig  derved,  at  de  ved  at  sluge  Fiskene  tillige  sluge  de 
deri  snyltende  Blæreorme;  men  hvorledes  faae  Fiskene 
disse  Blæreorme?  mon  paa  lignende  Maade?  De  benede 
Fisk  ere  unægtelig  i  Reglen  ogsaa  Rovdyr,  leve  J^f  mindre 

Fisk  eller  af  Krebsdyr,  Bløddyr,  Orme.  Skulde  de  have 
faaet  dem  fra  disse  Dyr,  maaskee  i  en  eller  anden  endnu 
tidligere  Udviklingsform?  Man  indseer,  hvilket  Arbeide,  der 
til  Besvarelsen  af  dette  Spørgsmaal  aabnede  sig  for  Natur- 
forskeren, og  van  Beneden  havde  kun  for  en  meget  ringe 
Deel  faaet  dette  Arbeide  fuldført,  da  en  farlig  Sygdom 
gjorde  ham  al  videre  Undersøgelse  umulig.  Imidlertid  var 
det  dog  forinden  lykket  ham,  i  de  lavere  Dyr,  der  tjene 
de  benede  Fisk  til  Næring,  at  finde  saamange  Overgangs- 
former  tilden,  hvori  Tetrarhyncherne  forekomme  hos  Fiskene, 
at  han  kunde  give  en  billedlig  Fremstilling  af  den  hele 
Række  Udviklingsformer,  som  disse  Snyltedyr  have  at  gjen- 
nemgaae.  Den  er  i  hosstaaende  Figur  18  gjengivet  med 
nogle  Afændringer  efter  Prof.  Siebold. 

Fig.  18. 


Man  seer  i  Nr.  1  det  i  sin  Kapsel  indsluttede  endnu 
aldeles  organløse  Embryo  af  een  af  hine  flirhornede  Hai- 
Bændelorme.  Det  er  formet  som  en  simpel  aflangrund 
Blære.    I  Nr.  2  og  3  har  det  i  den  ene  Ende  krænget  sig 

noget  ind  i  sig  selv,  i  Nr.  4  og  5  seer  man,  hvorledes 
fra  Bunden  af  denne  indkrængede  Deel  Hovedet  voxer  frem 
med  sine  Sugegruber;  i  Nr.  6  har  det  allerede  faaet  en 
Hals,  det  vil  sige:  er  allerede  den  smallere  Deel  nærmest 
bag  Hovedet  begyndt  at  voxe  frem.  Under  en  eller  anden 
af  disse  Former  har  van  Beneden  af  og  til  ftindet  disse 
Bændelormembryoner  hos  Krebs  og  Bløddyr  i  Havet.  I 
Nr.  7  er  ikke  blot  denne  „Hals"  bleven  længere,  men  og- 
saa  de  fire  „Horn"  begyndt  at  komme  frem;  i  Nr.  7  have 
vi  den  Form,  der  under  Navn  af  Tetrarhynchus  allerede 
længe  har  været  kjendt  som  forekommende  hos  Fiskene 
i  egne  Folder  af  Bughinden*).  I  Nr.  8,  9  og  10  endelig 
have  vi  de  Former,  som  van  Benedpn  har  fundet  i  Haler- 
nes og  Rokkernes  Mave.  I  Nr.  9  seer  man,  hvorledes 
Hovedet  med  sin  allerede  meget  lange  Hals  trænger  sig 
frem  igjennem  den  oprindelige  Indkrængningsaabning. 
Indeni  Halsen  sees  Rørene,  hvori  de  lange  krogbesatte 
Horn  ligge  indtrukne.  I  Nr.  10  er  Udkrængningen  af 
Hoved  og  Hals  heelt  fuldført,  og  den  Blære,  hvoraf  Em- 
bryet  oprindelig  alene  bestod,  tager  sig  nu  ud  som  en 
blæreformet  Hale  til  den  nydannede  Orm.  Blærens  Be- 
stemmelse er  opfyldt;  den  stødes  af  (Nr.  11)  og  forgaaer, 
medens  Ormen  i  sin  nye  Form  af  en  Rhynchobotriumlarve 
bliver  fri  og  føres  ind  i  Tarmen,  for  her  at  faae  sin  hele 
Række  Led  og  i  hvert  Led  et  fuldstændigt  Apparat  til  Ud- 
dannelsen af  modne  Æg,  eller  —  om  man  vil  -^  blive 
Amme  til  en  Række  ikteagtige  Dyr  med  fuldtudviklede  For- 
plantelsesredskaber. 


')  I  denne  og  de  følgende  Figurer  betegner  **  den  oprindelige  Ein- 
bryoblære^  *•*  i  Nr.  8:  den  ydre  Kapsel  for  Tetrarhynchen,  *  i 
Nr.  10  og  11:  den  tifen  Rhynchobotriumlarve  (eller  Amme)  ud- 
viklede Deel  af  Embryet. 

Det  vil  ikke  imdgaae  Nogen,  hvor  vigtige  Oplysninger 
disse  Undersøgelser  atter  have  skjenket  os  i  Indvoldsorme- 
nes hidtil  saa  gaadefulde  Liv.  Ved  at  see  Antagelsen  af 
en  generatio  æqvivoca  blive  meer  og  meer  unødvendig  og 
desaarsag  ubeføiet  i  alle  andre  Dyregrupper,  blev  man 
høist  tilbøielig  til  ogsaa  at  forkaste  den  for  Indvoldsorme- 
nes Vedkommende;  for  alle  Rundorme,  Kradsere,  Sugeorme 
og  Bændelorme  tydede  den  overvættes  rige  Yngel  hen  paa 
Muligheden  af  at  opdage  skjulte  Veie,  ad  hvilke  en  Deel 
af  Ynglen  kunde  overføres  i  andre  Organismer ;  for  alle  de 
i  Tarmrøret  levende  og  med  kraftige  Bevægelsesmidler  for- 
synede havde  Indbildningskraften  frit  Spillerum,  saalænge 
det  gjaldt  om  at  udfinde  disse  Veie  ved  Gisninger.  Man 
havde  omsider  fundet  Veiene  idetmindste  for  Sugeormenes 
Vedkommende,  og  derved  overtydet  sig  om,  hvor  uendelig 
rigere  end  den  menneskelige  Indbildningskraft  selve  Na- 
turen er  i  at  udfinde  Hjelpemidler;  man  opgav  at  gjette, 
man  haabede  at  finde  ved  at  søge  i  Naturen.  Men  altid 
og  overalt  stødte  man  paa  Blæreormene  som  en  tilsyne- 
ladende uoverstigelig  Skranke  for  vore  Forhaabninger  hge- 
som  tidligere  for  vore  Gisninger;  thi  her  var  ikke  blot  det 
dybest  skjulte  Leie  forenet  med  den  største  Mangel  paa 
Bevægelsesevne,  —  men  i  Modsætning  til  allevegne  ellers 
i  Indvoldsormenes  forskjellige  Afdelinger,  manglede  her 
endog  hvert  Spor  til  Forplantelsesredskaber.  Nu  endelig 
havde  man  faaet  Vished  for,  at  idetmindste  een  Art  af 
Blæreormene  ikke  blot  virkelig  kan  blive  ført  levende  over 
i  et  andet  Dyr,  men  her  endog  i  Form  af  en  Bændelorm 
blive  nok  saa  frugtbar  som  nogen  anden  Indvoldsorm  og 
som  noget  Dyr  overhovedet.  Det  Simpleste  var  da  aaben- 
bart  at  tænke  sig  Blæreormene  i  Almindelighed  som  en 
lavere  Udviklingsform  af  Bændelormene;  men  van  Benedens 

Erfaringer  indeholdt  dog  ikke  endnu  et  egentligt  Deviis 
for  en  saa  vigtig  Sætning.  Man  veed,  at  Indvoldsorme  og 
parasitiske  Dyr  overhovedet  undertiden  kunne  komme  paa 
Afveie,  komme  ind  i  Dyr,  i  hvilke  de  ikke  have  et  natur- 
ligt Hjem,  i  hvilke  de  da  ei  heller  altid  kunne  trives  til- 
børligt. Det  lod  sig  tænke,  at  saaledes  ogsaa  Æg  eller 
Embryoner  af  en  Haifisks  fiirhornede  Bændelorm  af  og  til 
kunde  geraade  ind  i  andre  Fiskearter  og  her  udarte  til 
golde  Individer  med  en  Blære  i  hele  Ledrækkens  Sted. 
Blæreorme  vare  altsaa  maaskee  overhovedet  at  betragte 
som  udartede,  tildeels  vattersotige  Bændelorme,  og  dermed 
var  det  vel  foreneligt,  at  de,  ved  tilfældigviis  senere  at 
komme  over  i  det  dem  naturlige  Hjem,  omsider  kunde 
indhente,  hvad  de  hidtil  havde  forsømt  i  deres  Ldvikling. 
Denne  Anskuelse  fandt  navnlig  en  Forsvarer  i  den  allerede 
saa  ofte  omtalte  udmærkede  Naturforsker,  v.  Siebold. 
Saavidt  vides,  holder  han  ogsaa  endnu  bestandig  fast  paa 
den.  Kun  derom  synes  man  dog  allerede  at  være  bleven 
enig,  at  Blæreormene  i  Almindelighed,  langtfra  at  udgjøre 
en  fra  Bændelormene  forskjellig  Orden  af  Indvoldsormene, 
tvertimod  kun  maae  betragtes  som  ufuldkomne  Bændelorm- 
individer, hvad  enten  som  normale  Overgangsformer  eller 
som  abnorme  Udviklinger.  —  Foreløbigen  kan  man  antage 
den  ene  eller  den  anden  af  disse  Anskuelser.  Ifølge  den 
ene  saavelsom  ifølge  den  anden  staae  Blæreormene  ikke 
længere  som  golde  Dyrearter,  og  med  de  golde  Dyrearter 
falder  Grundpillen  for  Antagelsen  af  en  generatio  æqvivoca. 
Hvad  hine  Fiskeblæreorme  ere  i  Forhold  til  Halernes 
og  Rokkernes  fiirhornede  Bændelorme,  maae  sikkefligen 
Pattedyrenes  Blæreorme  med  deres  Tæniehoveder  være  i 
Forhold  til  selve  Tænierne.  Men  hvor  sikkert  man  end 
troer  at  kunne  opstille  en  saadan  Sætning,   maa  man  dog 

bevise  den  ved  umiddelbare  Forsøg,  og  hvorledes  disse 
maae  anstilles,  falder  ligesom  af  sig  selv.  Fra  flere  Sider 
ere  de  ogsaa  allerede  bragte  i  Udførelse,  som  oftest  med 
fuldkomment  tilfredsstillende  Resultat,  navnlig  af  Professo- 
rerne Siebold,  Leuckart  og  van  Beneden,  men  især  med 
en  høi  Grad  af  Iver  og  slaaende  Resultater  af  en  i  Zittau 
i  Sachsen  practiserende  Læge,  Dr.  Kiichenmeister.  I 
Kattenes  Tarm  forekommer  en  Bæ.ndelorm  (Tænia  crassi- 
colUs),  hvis  Hoved  i  den  Grad  ligner  Hovedet  af  en  Blære- 
orm, der  har  hjemme  i  Rottens  og  Musens  Lever  (Cysti- 
cercus  fasciolaris),  at  allerede  en  af  det  forrige  Aarhundre- 
des  ypperste  Helminthologer,  Pastor  Goeze  i  Blankenburg, 
udbryder  (1782)  i  Forundring  over,  at  to  Dyrslægter  kunne 
ligne  hinanden  i  den  Grad  med  Hensyn  til  Hovedet  og 
være  hinanden  saa  ulige  med  Hensyn  til  deres  øvrige  Livs- 
forhold. Her  laae  altsaa  Formodningen  overmaade  nær 
om  en  Overgang  fra  et  Dyr  til  et  andet  og  en  deraf  be- 
tinget videre  Udvikling,  liig  den  af  hine  Blæreorme  fra  de 
benede  Fisk  til  Halerne  og  Rokkerne.  Man  har  derfor 
ladet  Katte  synke  Muselevere,  hvori  fandtes  een  eller  flere 
af  hine  Blæreorme,  og  i  Reglen  har  man  da  i  Kattetarmen 
fundet  dem  alle  forvandlede  til  Bændelorme,  forskjeliigt 
udviklede,  alt  efter  den  Tid  der  var  forløben  efter  Ned- 
synkningen.  Samme  Resultat  har  man  faaet  ved  at  lade 
Hunde  synke  en  Blæreorm  (Cysticercus  pisiformis),  der 
ofte  i  stor  Mængde  findes  i  Harens  og  Kaninens  Lever. 
I  Hundetarmen  udvikles  den  til  en  allerede  længe  kjendt 
Bændelorm  (Tænia  serrata).  En  ganske  særegen  hiteresse 
har  imidlertid  de  tilsvarende  Erfaringer  om  hiin  mange - 
hovede  Blæreorm  i  Faarenes  Hjerne,  der  fremkalder  den 
saa  meget  frygtede  Dreiesyge,  og  om  Echinokokkerne,  hine 
Smaavæsener  i  de   simple   Blærer  fra    forskjellige   plante- 

ædende  Pattedyrs  eller  Menneskets  (især  Islændernes)  Lever 
(see  Pag.  118—120). 

Naar  man  har  ladet  en  Hund  synke  en  af  hine  mange- 
hovede  Blærer  fra  et  Faars  Hjerne  (see  Pag.  117),  i  levende 
eller  aldeles  frisk  Tilsand,  saa  finder  man  nogle  Timer 
efter  selve  Blæren  opløst,  men  Hovederne  med  stærkt  ud- 
strakt Hals  løsrevne  derfra,  ubeskadigede  og  levende  i  Hun- 
dens Mave.  I  hosstaaende  Figur  19  a  og  b  sees  et  saa- 
p.     ,^  dant  enkelt  Hoved  af  en 

Fig.  19. 

i  Hundemaven  opløst 
mangehovet  Blæreorm. 
Dets  flade  Hals  vender  i 
a  Kanten,  i  b  Fladen  i 
Veiret.  ( Den  virkehge 
Størrelse  er  Ij  Linie.) 
Er  Hunden  bleven  aab- 
net  nogle  Dage  efter 
Nedsynkningen,  saa  træf- 
fes den  unge  Bændel- 
orm i  Tyndtarmen  fast- 
heftet til  Sliimhinden  og  allerede  forsynet  med  et  vist  An- 
tal Led,  som  i  c;  senere  forsynet  med  en  stedse  længere 
Krop  og  et  tilsvarende  større  Antal  Led,  f.  Ex.  som  i  d 
af  ovenstaaende  Figur  19.  Den  bageste  Flade  af  Ormen 
(i  b  ,  c  og  d  betegnet  med  en  lille  Stjerne)  har  altid  Ud- 
seende af  et  Ar,  som  et  Mærke,  at  det  er  her,  Ormen 
oprindelig  har  været  fastheftet  til  Fælledsblæren.  At  denne 
Flade  altid  maa  vedblive  at  være  den  bageste  af  Ormen, 
hvor  lang  end  Bændelormkroppen  er  bleven  (saalænge 
Intet  deraf  er  afrevet  bagtil),  følger  ganske  naturlig  deraf, 
at  Fremvæxten  altid  er  indskrænket  til  det  nærmest  bag 
Hovedet  siddende  Stykke,  saaledes  som  ovenfor  (Pag.  140) 

er  blevet  nølere  beskrevet.  Efter  et  Par  Maaneders  For- 
løb falde   de  bageste  Led  af,   overfyldte   med  modne  Æg. 

Forsøgene  med  Echinokblærernes  Indhold  synes  først 
at  være  anstillede  af  Prof.  Siebold.  Naar  en  Hund  har 
sunket  Indholdet  af  en  saadan  Blære  med  Echinokokker 
(see  Pag.  119),  saa  finder  man  disse  2 — 3  Uger  efter  i 
Tarmen  som  ganske  smaa  Bændelorme  med  ikkun  to 
Led,  derefter  med  3 ;  men  et  større  Antal  Led  synes  denne 
aldeles  usædvanlig  lille  Bændelorm  (1 — 1^  Linie)  ikke  at 
faae.  Ægdannelsen  foregaaer  i  de  to  bageste  Led;  den 
27de  Dag  efter  Echinokokkernes  Nedsynkning  kan  alle- 
rede indeni  hvert  Æg  kjendes  det  Ulle  Tænieembryo.  Kort 
Tid  efter  falder  Krogkrandsen  af  Hovedet,  og  Echinokok- 
bændelormene  stødes  ud  af  Tarmen. 

Ifølge  disse  Erfaringer,  der  alle  først  ere  gjorte  i  de 
sidste  3 — 4  Aar  kan  man  fornuftigviis  ikke  længere  betvivle , 
at  jo  alle  Blæreorme  uden  Undtagelse  hverken  ere  meer 
elier  mindre  end  ufuldkomne  Bændelorme,  der  under  gun- 
stige Betingelser,  navnlig  ved  at  nedsynkes  af  et  Rovdyr, 
kunne  uddannes  til  fuldstændige  Bændelorme.  Der  er  da 
heller  neppe  skjellig  Grund  til  at  betvivle,  at  de  jo  i  alle 
Tilfælde  ere  udsprungne  af  en  ligeartet  Bændelorms  Æg. 
Men  dette  maa  man  dog  ogsaa  endnu  ønske  beviist  ved 
umiddelbar  Erfaring.  Tilhængerne  af  Selvdannelsen  have, 
heed  det  ovenfor,  tabt  en  af  Grundpillerne  for  deres  An- 
skuelse, idet  Blæreormene  ikke  længere  kunne  gjelde  for 
golde  Dyrearter.  Saafremt  de  imidlertid  dog  endnu  ville 
holde  fast  paa  deres  Anskuelse,  staaer  det  dem  endnu  frit  at 
sige:  ,,Det  er  kun  Bændelormene,  der  herved  ere  beviste 
i  visse  Tilfælde  at  kunne  udvikles  af  Blæreorme ;  men  det 
var  ei  heller  saameget  Bændelormene ,  der  forekom  os 
nødvendigviis  at  maatte  tænkes  opstaaede  ved  dem  selv; 

det  er  Blæreormenes  Fremkomst  i  de  dybt  leirede  Orga- 
ners indre,  som  vi  aldrig  have  kunnet  forklare  os  paa  an- 
den Maade,  og  om  deres  Oprindelse  have  vi  ved  alle  hine 
Erfaringer  endnu  ikke  faaet  allerringeste  nærmere  Oplys- 
ning. Fra  vort  Standpunkt  kunne  vi  i  alle  hine  Erfaringer 
kun  see  et  mærkeligt  Beviis  paa,  hvorvidt  Udviklingen  kan 
gaae  af  en  oprindelig  aldeles  organløs  Blære,  dannet  ved 
en  sygelig  Tilstand  af  Organernes  Vædsker." 

Det  gjelder  altsaa  om  at  bevise,  at  Blæreormene  ere 
opstaaede  af  de  Bændelormes  Æg,  til  hvilke  de  ifølge 
de  ovenanførte  Erfaringer  vides  at  kunne  udvikles.  For  at 
bevise  det,  kommer  det  an  paa  at  udfinde  Bændelorm- 
embryets  tidligste  Historie,  og  Udsigterne  hertil  stillede  sig, 
man  maa  tilstaae  det,  endnu  for  et  Par  Aar  siden  over- 
maade  mørke.  Vi  ville  samle  de  faa  Kjendsgjerninger, 
der  syntes  nærmest  at  kunne  benyttes  som  Spor  for  Under- 
søgeren. 

Man  vidste  allerede ,  atter  ved  en  Opdagelse  af  Prof. 
Siebold  (1837),  hvorledes  et  Tænieembryo  oprindelig  seer 
ud.  Naar  man  nemlig  paa  et  af  en  fuldvoxen  Tænies 
bageste  og  altsaa  modneste  Led  stikker  ind  i  Æggebehol- 
deren,  styrter  en  Masse  Æg  frem  i  Form  af  et  fiint  Pulver. 
Lægger  man  dette  under  Mikroskopet,  saa  kan  man  i  hel- 
dige Tilfælde  finde  et  allerede  udruget  lille  levende  Em- 
bryo indeni  hvert  Æg  især.  Det  har  Form  af  en  ganske 
simpel  rund  Blære  (Fig.  20  a),  hvor- 
paa  sidde  tre  Par  Kroge  af  forskjel- 
lig  Form  (b,  c,  d),  men  alle  for- 
skjellige  fra  dem,  vi  allerede  have 
lært  at  kjende  paa  Blære-  og  Bæn- 
delormenes Hoved  (Fig.  1,  2  og  8, 
Pag.    114,   115   og   120).     Det  lille  blæreformede  Væsen 

bevæger  sig  undertiden  ret  livligt  og  trækker  sine  Kroge 
frem  og  tilbage.  Ved  Hjelp  af  disse  Kroge  tør  det  vel 
antages,  at  det  lille  Væsen  under  gunstige  Betingelser 
maa  kunne  bore  sig  ind  i  et  andet  Dyr  og  bane  sig  Vei 
til  et  af  dettes  dybereliggende  Organer;  men  i  hvilket  Dyr? 
mon  i  de  store  varmblodige  Dyr ,  hvori  de  tilsvarende 
Blæreorme  pleie  at  snylte?  eller  maaskee  først  i  mindre 
lavere  Dyr,  ligesom  jo  hine  Tetrarhyncher  synes  at  til- 
bringe deres  første  Livsstadier  i  Havets  Krebsdyr,  Snegle 
og  Orme  (Pag.  144)?  Et  Par  Iagttagelser  syntes  at  tale  for 
den  sidste  Formodning. 

For  nemlig  at  gjenkjende  Tænieembryet,  hvis  man  til- 
fældigvis skulde  støde  paa  det  i  dets  tidUgste  Livsløb 
udenfor  Ægget,  syntes  man  at  have  et  sikkert  Mærke  i 
hine  tre  Par  Spyd  eller  Kroge  (Fig.  20).  Ti  Aar  efter 
disses  Opdagelse  paa  det  i  Ægget  indsluttede  Tænieembryo 
fandt  nu  virkelig  Prof.  F.  Stein  i  Tharand  indeni  nogle 
Meelorme  (Larven  af  Tenebrio  molitor)  en  ny  besynderlig 
Form  af  smaa  Snyltedyr.  I  deres  forreste  Deel  havde  de 
Fig.  '21.  (see  Fig.  21)  en  vis  Lighed  med  en  Echino- 
kok,  forsynet  med  fire  Sugeskaale  (a)  og  en 
krogbesat  Snabel,  hele  Hovedet  indtrukket  i 
det  hule  Fosterlegeme  ( b ) ;  men  til  denne 
deres  forreste  Deel  var  fæstet  en  lang  Hale 
(c),  og  —  paa  denne  haleformede  Deel  sad 
hine  6  Spyd,  Tænieembryonernes  Kjendemærke. 
De  vare  stillede  ganske  uordentligt,  altsaa  alle- 
rede løsrevne  fra  deres  naturlige  Leie,  deres 
egentlige  Bestemmelse  var  allerede  opfyldt.  — 
Denne  Iagttagelse  offentliggjordes  først  i  1852, 
og  den  mindede  om  en  anden  lignende,  som 
Siebold  havde  gjort  et  Par  Aar  tidligere  (1850). 

I  en  Landsnegl  (Arion  empiricoriim )  havde  han  nemlig 
fundet  et  meget  lignende  Snyltedyr,  kun  at  det  ganske 
manglede  hiin  lange  Hale.  Det  lignede  forsaavidt  (see 
Fig.  22)  endnu  langt  mere  en  Echinokok.  Hovedet  med 
de  fire  Sugeskaale  (a)  og  dets  krog- 
besatte Snabel  laae  ogsaa  her  ind- 
krænget i  det  blæreformede  Legeme 
(b),  men  det  lod  sig  presse  heelt 
ud,  hvorved  da  den  tilbagekrængede 
Deel  af  Kroppen  (b)  tog  sig  ud  som 
en  Forlængelse  af  Halsen.  (Den 
kappeformede  Deel,  hvori  Hovedet 
var  trukket  tilbage,  var  nemlig  dannet  af  en  Kredsfold 
fra  Legemets  Midte,  der  ved  Hovedets  Udpresning  blev 
udslettet).  —  Siebold  vilde  naturligviis  strax  have  erkjendt 
denne  Form  for  den  tidligste  i  et  Tænieembryos  Udvikling, 
hvis  han  ikke  havde  overseet  de  6  (af  ham  selv  opdagede) 
Tæniembryo-Spyd,  der  senere  fandtes  af  en  af  hans  Elever 
(Dr.  Meissner)  bagest  paa  Kroppen  (c). 

Med  disse  Iagttagelser  for  Øie,  var  der  nu  unægtelig 
for  2—3  Aar  siden  al  Grund  til  at  antage,  at  Tænieembryo- 
nerne  gjennemgaae  deres  tidligste  Livsperioder  indeni  In- 
sectlarver  og  Snegle.  Prof.  F.  Stein  havde  i  Begyndelsen 
Formodning  om,  at  den  af  ham  i  Meelormene  opdagede 
Form  kunde  være  Larven  til  Menneskets  Tænie,  og  ganske 
usandsynligt  var  det  vel  ingenlunde,  at  den  i  enkelte  Til- 
fælde kunde  gjennem  Melet  komme  over  i  Menneskets 
Tarm.  Da  jeg  i  1853  forelagde  Videnskabernes  Selskab 
en  Afhandling  over  de  for  Islænderne  saa  fordærvelige  Echi- 
nokokblærer,  yttrede  jeg  ogsaa  den  Formodning,  at  disses 
Udvikling  omfattede  følgende  Perioder:  1)  et  Embryo  med 
6  Spyd,  2)  en  i  dette  Embryo  sig  udviklende  Echinokok- 

form  (liig  dem  i  Fig.  21  eller  22),  3)  dennes  Forvandling 
indeni  Menneskets  Lever  til  en  simpel  Blære,  4)  samme 
Blæres  Optræden  som  Stamblære  for  en  Echinokokcolonie 
eller  med  andre  Ord  som  Amme  for  en  Yngel  af  Tænie- 
larver.  Men  større  Held  havde  den  allerede  omtalte  Dr. 
Kilchenmeister  ved  at  opstille  en  Gisning,  der  heelt  vel 
egnede  sig  til  umiddelbart  at  prøves  i  selve  Naturen. 

Dr.  Kilchenmeister  meente,  at  Tænieembryonerne  maa- 
skee  dog  idetmindste  hos  nogle  Arter  komme  umiddel- 
bart over  i  planteædende  Pattedyr,  for  i  dem  at  udvikles 
til  Blæreorme,  hvilke  han,  i  Modsætning  til  Prof.  Siebold, 
paa  det  Allerivrigste  forsvarede  at  være  normale  Former 
af  Tænielarver.  Han  tænkte  sig,  at  Tænieembryonerne 
ganske  simpelt  derved  kunde  komme  over  i  de  plante- 
ædende Pattedyr ,  at  de  bleve  opslikkede  paa  Græs- 
gangene. For  at  prøve  denne  Gisnings  Bigtighed  holdt 
han  sig  først  til  Embryonerne  af  de  Tænier,  som  han  selv 
havde  faaet  udviklet  i  Hundenes  Tarm  ved  at  lade  dem 
synke  mangehovede  Blæreorme  fra  et  dreiesygt  Faars 
Hjerne.  Foruden  den  Sikkerhed  han  her  havde  for,  at 
disse  Tænieembryoner  virkelig  nedstammede  fra  en  mange- 
hovedet Blæreorm,  havde  han  endnu  den  store  Lettelse, 
at  han  i  Tilfælde  af  Forsøgets  heldige  Resultat  —  det  vil 
sige,  i  Tilfælde  af,  at  Faaret  efter  Nedsynkningen  af  disse 
Tænieembryoner  virkelig  fik  mangehovede  Blæreorme  i 
Hjernen  —  strax  vilde  kunne  kjende  det  paa  den  derved 
uundgaaelig  opstaaede  Dreiesyge. 

Den  26de  Juli  1853  lod  altsaa  Dr.  Kilchenmeister  for 
første  Gang  et  Faar  synke  nogle  Led  af  en  saadan  Bæn- 
delorm med  fuldtmodne  Æg,  —  den  10de  August,  15de 
Dag  efter,  fik  Faaret  Dreiesyge.  Det  bukkede  under  for 
Sygdommen,  og  i  dets  Hjerne  fandtes  15  smaa  Blærer,  der 

ganske  toge  sig  ud  som  mangehovede  Blæreorme  i  deres 
tidligere  Stadier,  førend  endnu  deres  mange  Tæniehoveder, 
ere  voxede  frem.  Sagen  vakte  den  allerstørste  Opmærk- 
somhed, ikke  blot  hos  Naturforskerne,  men  ogsaa  hos  Re- 
gjeringerne,  navnhg  hos  den  sachsiske  Regjering,  thi  for 
første  Gang  dukkede  her  et  Haab  op,  om  at  komme  paa  Spor 
efter  denne  for  Schæferierne  ødelæggende  Sygdoms  sande 
Oprindelse.  Forsøgene  gjentoges  mange  Gange,  i  Reglen 
med  selvsamme  Resultat.  15de  Dagen  efterat  et  Faar  har 
nedsunket  modne  Æg  af  den  hos  Schæferihundene  meget 
almindelige  Bændelorm,  som  vi  have  hørt  vilkaarlig  kan 
fremkaldes  ved  at  give  dem  et  Stykke  af  et  dreiesygt  Paars 
Hjerneblæreorm ,  yttrer  Faaret  de  første  Tegn  paa  Dreie- 
syge,  og  i  dets  Hjerne  fmdes  Blæreorme  med  eller  uden 
Tæniehoveder,  alt  eftersom  Undersøgelsen  skeer  længere 
eller  kortere  Tid  efter  Æggenes  Nedsynkning. 

I  en  Skrivelse  af  5te  Mai  1854  tilbød  Dr.  Kiichen- 
meister  mig,  at  sende  mig  nogle  friske  Exemplarer  af  de 
Bændelorme,  han  i  Hundens  Tarm  havde  udklækket  af 
Faarets  Hjerneblæreorm,  Han  vilde,  skrev  han,  Onsdag 
den  24de  Mai  reise  til  Kleinbautzen  (12  Mile  fra  hans 
Bopæl  i  Zittau),  hvor  han  havde  en  Hund  staaende,  der 
et  Par  Maaneder  tidligere  havde  slugt  en  saadan  Blæro- 
orm,  forskaffe  sig  modne  Led  af  dens  deraf  udklækkede 
Bændelorme  og  besørge  Sendingen  ved  Expres  fra  Klein- 
bautzen til  Bautzen,  for  at  den  endnu  samme  Eftermiddag 
Kl.  4  kunde  gaae  derfra  paa  Jernbanen  til  Vismar.  Der, 
beregnede  han,  vilde  den  komme  Torsdag  Middag,  saa  at 
den  endnu  samme  Eftermiddag  Kl.  4  kunde  gaae  med 
Dampskibet  til  Kjøbenhavn  og  saaledes  naae  hertil  Fredag 
den  26de  Mai  om  Morgenen.  Her,  bad  han  mig,  at  holde 
Alt  i  Orden,   for  endnu  samme  Dags  Formiddag  at  kunne 

lade  et  Par  Faar  synke  nogle  af  de  modneste  (bageste) 
Led.  —  Jeg  veed  ikke ,  hvor  stor  Tillid  den  ærede  Læser 
vilde  have  sat  til,  at  hele  denne  Plan  skulde  gaae  i  heldig 
Opfyldelse;  min  egen  Tillid  dertil,  tilstaaer  jeg,*  var  ikke 
synderlig  stor.  Imidlertid  henvendte  jeg  mig  dog  til  vort 
veterinære  Sundhedsraad,  der  med  største  Forekommenhed 
indrømmede  mig  og  Prof.  Bendz  3  Faar,  aldeles  sunde  og 
velfodrede,  til  Forsøget. 

Dr.  Kiichenmeisters  Beregning  slog  fuldkomment  til. 
Fredag  Formiddag  den  26de  Mai  vare  Bændelormene  lykke- 
ligt i  vore  Hænder.  Endeel  Led  deraf  blev  med  en  Slurk 
Vand  heldt  i  hvert  af  de  tre  Faar.  Saasnart  disse  atter  vare 
satte  ind  i  Stalden,  syntes  de  aldeles  ikke  at  ændse  hvad 
der  var  skeet,  og  i  de  første  14  Dage  var  intet  Sygeligt 
at  spore  hos  dem.  Men  Løverdagen  den  9de  Juni,  altsaa 
15de  Dagen  efter  Nedsynkningen  blev  det  ene.  Dagen 
efter  det  andet  Faar  døsigt;  de  tabte  al  Madlyst,  for- 
maaede  ikke  at  holde  sig  opreist,  viste  de  følgende  Dage 
tydelige  Tegn  paa  Dreiesyge  forbunden  med  Hjernebetæn- 
delse, og  bukkede  under  for  denne  den  13de  og  den  14de 
Juni.  Det  tredie  Faar,  der  var  det  yngste  og  ikke  havde 
faaet  saa  fuldtmodne  Led,  blev  uanfegtet  af  Sygdommen. 
Prof.  Bendz  og  jeg  undersøgte  i  Fælledsskab  de  to  afdøde 
Faar.  I  Hjernen  fandtes  en  stor  Mængde  ganske  smaa 
fritliggende,  klare  Blærer  uden  Tæniehoveder,  saaledes  som 
vi  forud  havde  beregnet  efter  Dr.  Kiichenmeisters  An- 
givelser om  Tiden  af  deres  Udvikling.  Men  at  disse  Snylte- 
blærer  i  Hjernen  virkelig  vare  Udviklinger  af  de  i  de  ned- 
sunkne Tænieæg  indeholdte  Embryoner,  derom  vidnede 
fremdeles  en  Mængde  omtrent  lige  store  men  ikke  til 
Udvikling  komne  Blærer  i  Huden,  i  flere  Muskler  og  i 
^Bindevævet,    hvorved  den  Vei  betegnedes,   som  disse  mi- 

kroskopisk  smaa,  men  derfor  ikke  mindre  farlige  Snylte- 
dyr havde  banet  sig  op  til  Hjernen,  det  dem  af  Naturen 
bestemte  Opholdssted  under  deres  Udvikling  til  mange- 
hovede  Blæreorme.  Dyrenes  tidlige  Død,  hvorved  denne 
deres  Udvikling  var  bleven  standset,  hidrørte  aabenbart  fra 
en  Hjernebetændelse,  fremkaldt  af  deres  altfor  store  Mængde. 


Den  mangehoveds  Blæreorm,  den  hvis  Oprindelse 
maaskee  syntes  at  være  den  alleruforklarligste,  tør  ifølge 
Ovenstaaende  vel  siges  at  være  den  Indvoldsorm,  hvis  hele 
Livsløb  først  er  kommet  for  Dagen.  Det  er  afgjort,  at  den 
er  en  Ammeform  for  en  vis  i  Hundens  Tarm  levende 
Bændelormart,  og  det  tør  vel  fremdeles  antages  for  afgjort, 
at  den  kommer  til  sit  dybtskjulte  Leie  i  Faarenes  Hjerne, 
idet  denne  Bændelorms  af  modne  Æg  overfyldte  Led  ud- 
kastes paa  Græsgangene,  og  selve  Æggene  eller  den  der- 
fra udkrøbne  Yngel  nedsluges  afFaarene  tilligemed  Græsset, 
hvorpaa  da  Ynglen  arbeider  sig  frem  gjennem  forskjellige  af 
Legemets  Dele,  indtil  den  naaer  op  til  selve  Hjernen.  At 
undre  sig  over  en  saa  mægtig  Evne  hos  et  tilsyneladende 
saa  afmægtigt  lille  Væsen,  vil  Ingen  kunne  undlade;  men 
betvivle  dens  Mulighed,  kan  kun  Den,  der  ikke  kjender  den 
hver  Organisme  iboende  Kraft  til  at  fuldføre  sin  Livs- 
bestemmelse.  Aldrig  maaskee  vil  Landmandens  Tillid  til 
Naturforskerens  Erfaringer  af  denne  Art  blive  saa  stærk, 
at  han  ganske  vil  opgive  at  holde  den  for  Bevogtningen 
af  hans  Hjord  saa  vigtige  Schæferhund,  —  men  deri  har 
hiint  for  Schæferierne  saa  ødelæggende  Snyltedyr  maa- 
skee ogsaa  netop  sin  bedste  Betryggelse  mod  en  fuldstændig 
Udrj^ddelse. 

Medens  et  mere  dybtgaaende  Studium  af  Dyrenes 
Bygning  og  Livsforhold,  heed  det  ovenfor  (Pag.  122),  ellers 
overalt  førte  til  Forkastelsen  af  en  generatio  æqvivoca, 
syntes  det  med  Hensyn  til  Indvoldsormene  at  føre  til  det 
modsatte  Resultat.  Saaledes  indtil  for  en  14  Aar  siden, 
indtil  Prof.  Steenstrups  Skrift  over  Generationsvexlen  be- 
grundede en  ny  Periode  i  Kundskaben  om  de  lavere  Dyrs 
Livsforhold.  Fra  den  Tid  af  fik  Undersøgelserne  i  Indvolds- 
ormenes hidtil  saa  gaadefulde  Liv  et  nyt  Opsving,  en 
ganske  ny  Retning,  og  vi  have  nu  hørt,  hvorledes  Re- 
sultatet ved  hver  fuldstændig  gjennemført  Undersøgelse  blev 
fuldkommen  overeensstemmende  med  det,  som  Studiet  af 
den  levende  Natur  overalt  ellers  har  givet.  Det  blev  i 
Begyndelsen  af  denne  Afhandling  forudsat,  at  Læseren  var 
tilbøielig  til  den  Antagelse,  at  intetsomhelst  Dyr  opstaaer 
uden  som  Afkom  af  ligeartede  Dyr.  Kun  Indvoldsormene, 
og  navnlig  Blæreormene  syntes  til  Hinder  for  at  antage  en 
saa  vigtig  Sætning  i  hele  dens  Almindelighed ;  men  — 
takket  være  Nutidens  Helminthologer  —  denne  Hindring  kan 
nu  siges  at  være  ryddet  af  Veien,  og  naar  endnu  for  30 
Aar  tilbage  næsten  alle  Helminthologer  troede  paa  en  ge- 
neratio æqvivoca,  saa  tør  det  nu  udtales,  —  at  maaskee 
ikke  en  eneste  mere  troer  derpaa. 


Det  var  med  Hensyn  til  Vigtigheden  af  det  Spørgs- 
maal,  om  en  generatio  æqvivoca  overhovedet  bestaaer  eller 
ikke  bestaaer,  at  en  Oversigt  over  Indvoldsormenes  Livs- 
forhold antoges  at  maatte  have  en  vis  almindelig  Interesse. 
Men  dertil  føiedes  endnu,  at  det  ogsaa  gjaldt  med  Hen- 
syn til   det  meget  naturlige  Ønske   hos  Hver  især  om  at 

blive  fri  for  disse  ubeleilige,  ofte  farlige  Snyltegjæster,  alt- 
saa  at  faae  at  vide,  hvorved  man  kan  holde  dem  borte 
fra  sig.  Det  lader  sig  ikke  endnu  gjøre,  at  give  bestemte 
Oplysninger  herom  for  hver  af  de  enkelte  Arter,  hvoraf 
det  menneskelige  Legeme  kan  hjemsøges.  Det  tør  endnu 
ansees  for  tvivlsomt,  om  navnlig  den  almindelige  Bændel- 
orm virkelig,  som  Dr.  Kiichenmeister  paastaaer,  hidrører 
fra  Nydelse  af  raat  tintet  Flesk,  enten  friskt  (smurt  som 
Fedt  paa  Brød)  eller  svagt  røget.  Kun  saameget  tør  an- 
sees for  afgjort,  at  ogsaa  Menneskets  Indvoldsorme  i  alle 
Tilfælde  ere  i  Form  af  mikroskopiske  Æg  og  Embryoner 
komne  udvendigtfra  ind  i  Legemet.  At  undgaae  dette  kan 
i  Reglen  maaskee  være  meget  vanskeligt;  thi  hvert  Dyr, 
ogsaa  det  usleste  Kryb,  har  af  Naturen  faaet  Evnen  at 
overliste  sit  Bytte  eller  liste  sig  ind,  hvor  det  er  bestemt  til 
at  leve  og  udvikle  sig.  Men  paa  den  anden  Side  har  og- 
saa hver  Skabning  faaet  Evnen  at  værge  sig  og  sætte  Magt 
mod  Magt  eller  List  mod  List.  Det  mikroskopisk  lille 
Snyltedyr  naaer  sit  Maal  ved  blot  at  følge  sit  Instinct; 
Mennesket  vil  finde  det  bedste  Værn  imod  det,  ved 
at  følge  sin  instinctmæssige  Modbydelighed  mod  Føde- 
midler af  et  Dyr ,  der  ere  raae  eller  endmere  syge  af  Ud- 
seende ,  fremdeles  mod  al  ureenlig  Behandling  af  Føde- 
midlerne og  mod  Ureenlighed  overhovedet. 

Det  gjelder  ikke  længere,  at  stole  paa  den  Sætning, 
ifølge  hvilken  Indvoldsormene  i  eet  Dyr  altid  skulde  være 
forskjellige  fra  dem  i  hvert  andet.  Det  viser  sig  meer  og 
meer,  at  Huusdyrenes  Indvoldsorme  for  en  stor  Deel  ere 
ligeartede  med  Menneskets ;  det  har  fremdeles  viist  sig,  at 
mangt  et  Dyrs  Indvoldsorme  af  heelt  forskjellig  Form  og 
Bygning  ere  lavere  Udviklingsformer  af  dem,  der  kunne 
snylte  i  Mennesket,  og  ville  forvandles  til  disse,   saasnart 

kun  Leiligheden  tilbyder  sig,  at  føres  ind  gjennem  hans 
Mund.  Mennesket  har  bragt  et  stort  Antal  Dyr  ud  af 
deres  naturlige  Levemaade,  ved  at  tæmme  dem  og  gjøre 
dem  til  Huusdyr.  Derved  har  ogsaa  Mennesket  paataget 
sig  den  Forpligtelse,  at  værne  for  dem  mod  de  Sygdomme, 
som  de  i  denne  deres  unaturlige  Tilstand  ere  blevne  ud- 
satte for.  Det  blev  anført,  hvor  høist  uforsigtigt  det  er, 
at  lade  Schæferhunden  med  sine  Bændelorme  gaae  frede- 
ligt paa  Græsgangen  med  Faarene,  for  ikke  at  tale  om, 
hvor  ubesindigt  det  er,  at  tilkaste  Schæferhunden  Hjer- 
nerne af  de  af  Dreiesyge  døde  Individer.  Men,  hvis  Dr. 
Kiichenmeisters  Paastand  om  Tinternes  Betydning  skulde 
bekræftes,  da  behøver  det  kun  at  paapeges,  at  samme 
Uforsigtighed,  for  ikke  at  sige  Barbarie,  finder  Sted  i  den 
Maade,  hvorpaa  mangen  Landmand  fodrer  sine  Sviin  og 
bringer  det  tintede  Flesk  paa  Torvet.  Civilisationen  har 
omsider  skaffet  Mennesket  et  trygt  Værn  mod  hans  store, 
glubende  Fjender  blandt  Rovdyrene;  den  vil  —  det  tør  vi 
haabe  —  omsider  skaffe  ham  et  maaskee  lige  trygt  Værn 
imod  hans  langt  talrigere ,  næsten  uendelig  mindre ,  men 
derfor  ofte  ikke  mindre  farlige  Fjender  blandt  hine  Mør- 
kets farveløse,  blinde  Væsener. 


Om  Sværmsporerne  og  Befrugtningen  hos  Algerne. 

Ved  Chr.  Vaupell. 


lilomsterplanterne  og  de  blomsterløse  Planter 
afvige  allerede  ved  den  umiddelbare  Betragtning  fra  hin- 
anden derved,  at  de  første,  som  ogsaa  Navnet  antyder,  ere 
udrustede  med  Blomster,  som  de  sidste  mangje.  Dette  er 
den  meest  iøinefaldende  Forskjel  imellem  de  tvende  Plante- 
rækker, men  dette  er  ikke  Hovedforskjellen ,  thi  den 
bestaaer  deri,  at  Blomsterplanterne  formere  sig  ved  Frø, 
de  blomsterløse  Planter  ved  Sporer.  Frø  og  Sporer  ere 
for  det  overfladiske,  praktiske  Synspunkt  det  samme;  naar 
man  vil  have  Gulerødder,  saaer  man  Gulerodfrø,  vil  man 
have  Brægner,  saaer  man  Brægnesporer.  Forsaavidt  ligne 
de  hinanden,  men  forresten  ere  de  aldeles  forskjellige 
baade  i  Størrelse,  Form  og  Tilblivelse.  Inden  i 
hvert  Frø  ligger  en  Kim,  der  er  en  Ulle  Plante  og 
bedst  kan  sammenhgnes  med  Kyllingen  i  Hønseægget; 
ligesom  denne  er  omgiven  af  Æggehviden,  sjialedes  er  Ki- 
men omgiven  af  Frøhviden.  Frøet  er  ligesom  alle  andre 
Plantedele  sammensat  af  de  mikroskopiske  Smaablærer, 
som  vi  kalde  Celler.  Sporen  afviger  nu  allerede  derved 
fra  Frøet,  at  den  kun  bestaaer  af  een  Celle,  eller  den  er 

en  Celle;  som  Følge  deraf  er  den  meget  mindre  end 
Frøet,  og  en  Samling  af  Sporer  seer  for  det  blotte  Øie  ud 
som  Pulver;  som  bestaaende  af  en  Celle  kan  Sporen 
ikke  indeholde  nogen  Kim,  hvorfor  den  af  Nogle  betegnes 
som  kimløs  Frø.  Naar  altsaa  Blomsterplanterne  i  Frugt- 
tilstanden frembringe  smaa  levende  Planter,  frembringe 
de  blomsterløse  Planter  i  denne  Tilstand  kun  Celler,  hvilket 
med  Betegnelser  tagne  fra  Dyreriget  kunde  udtrykkes 
saaledes:  De  blomsterløse  Planter  formere  sig  ved  Æg, 
Blomsterplanterne  derimod  ved  levende  Unger  (Planter). 
Til  denne  store  Forskjel  knytter  sig  to  andre  nemlig  Spi- 
ringen og  Udviklingen.  Spiringens  Betydning  er  aldeles 
forskjellig  hos  Blomsterplanterne  og  de  blomsterløse  Planter. 
Naar  et  Frø  spirer,  da  betyder  dette  ikke  andet,  end  at 
den  allerede  tilværende  Plante  ved  at  udsættes  for  Vand, 
Luft  og  Varme  voxer  og  udfolder  sig,  men  da  Sporen  ikke 
er  en  Plante,  men  kun  en  Celle ,  bliver  den  nye  Plante 
enten  umiddelbart  eller  middelbart  til  ved  Spiringen.  Spo- 
rens Udvikling  er  ogsaa  forskjellig  fra  Frøets.  Frøet  med 
sin  Kim  frembringes  ligesom  den  dyriske  Kim  ved  en  Kjøns- 
avling  (Støvrøret  befrugter  Ægget);  Sporen  udvikler  sig 
derimod  ved  Væxten  og  opstaaer  ligesom  enhver  anden 
Celle  indeni  en  Modercelle ;  medens  Frøet  forudsætter  som  sin 
Aarsag  Blomsten,  hvis  væsenligsteDele  ere  Støvet  og  Ægget, 
er  dette  ikke  Tilfældet  med  Sporen;  og  saaledes  komme  vi 
atter  tilbage  til  Blomsten  som  den  simpleste  og  umiddel- 
bare Forskjel  mellem  de  tvende  Planterækker*). 


♦}  Dette  var  fer  den  gjældende  Lære  om  Sporedannelsen.  Jeg  er 
gaaet  ud  derfra,  deels  fordi  Forstaaelscn  af  de  folgende  Iagttagelser 
lettes ,  naar  de  fremtræde  som  reformerende  Tillæg  (il  den 
ældre  Lære,  deels  fordi  Undersøgelserne  af  Sædlraadene  og  deres 
Betydning,  hvor  gjennemgribende  en  Indflydelse  de  end  have  havt  paa 

Til  de  blomsterløse  Planter  henhøre  Algerne,  der 
som  bekjendt  ere  Vandplanter,  men  dette  er  ogsaa  det 
Eneste,  der  lader  sig  sige  om  dem  i  Almindelighed,  thi 
de  fremtræde  under  de  meest  forskjellige  Former;  de  kunne 
være  kugleformige,  traadformige,  bladformige  eller  green- 
formige.  Ligesaa  forskjellig  som  deres  Form  er  ogsaa 
deres  Størrelse ;  medens  Kæmpetangen  i  Syd-Polar-Oceanet 
har  en  Længde  af  500  Fod,  ere  andre  mikroskopiske.  Vi 
inddele  dem  i  de  eencellede  Alger,  de  grønne  Alger 
eller  Vandhaarene,  som  ere  traadformige,  Fucaceerne 
eller  de  brune  Alger,  som  have  et  brunt  læderagtigt 
Løv,  hvortil  henhører  Blæretangen,  der  er  saa  almindelig 
ved  vore  Kyster,  og  Florideerne  eller  de  røde  Alger, 
hvis  Løv  udmærker  sig  ved  sin  smukke  Farve  og  sin  zir- 
lige  Form.  Om  alle  disse  Former  hed  det  før,  at  de  for- 
merede sig  ved  Sporer,  der  enten  kunne  forekomme  gjen- 
nem  hele  Planten,  t.  Ex.  hos  Vandhaarene,  eller  paa  visse 
bestemte  Steder,  i  hvilket  Tilfælde  de  ere  indesluttede  i' 
Sporehuse.  Saaledes  fremstilles  Læren  om  Algernes  For- 
mering hos  alle  ældre  Botanikere,  og  endnu  Schleiden  er 
i  Aaret  1846  ikke  kommen  ud  over  den.  Nu  har  denne 
Deel  af  Botaniken  imidlertid  faaet  et  ganske  andet  Ud- 
seende og  et  langt  rigere  Indhold,  hvilket  er  bevirket  ved 
Opdagelsen  af  Sværmsporerne  hos  de  grønne  og  de  brune 
Alger  samt  ved  Opdagelsen  af  Befrugtningen  og  Kjøns- 
modsætningen  hos  mange  brune  Alger. 


Læren   om  de  blomslcrlose  Planters  Formering,  endnu  knn  frem- 
træde slykkeviis  og  ikke  danne  noget  afsluUel  Hele. 


11 


1G4 


I.    Syærnisporeriie. 

Unger  nævnes  ofte  især  af  tydske  Botanikere  &om  den, 
der  først  har  opdaget  og  givet  en  videnskabelig  Forklaring 
af  Sværmsporerne.  Hans  Iagttagelser  ere  grundede  paa 
Vaucheria*)  clavata,  en  grøn  Alge,  der  voxer  paa  Dynd, 
som  den  dækker  med  et  meget  tæt  grønt  Polster  af  lutter 
ugrene  de  haarformige  Traade ,  der  ere  fyldte  med  en 
grøn  Slim.  Den  grønne  Slim,  som  fylder  Traadens  køUe- 
formige  Spids  ^*),  sondrer  sig  fra  det  øvrige  Indhold  (Fig. 
1,  s)  og  bliver  derved  en  isoleret  SUmklump ;  denne  bolter 
sig  sammen  og  undergaaer,  efter  Udseendet  at  dømme, 
flere  Forandringer,  hvoraf  den  vigtigste  er,  at  -den  omgives 
med  en  Hud;  herved  er  Sporen  bleven  til;  igjennem  den 
gjennemsigtige  Modercelle  kan  man  see,  at  den  er  aflang 
og  ægformig;  i  dens  to  Trediedele  har  Indholdet  saaledes 
fortættet  sig,  at  det  er  ganske  sort,  medens  den  øvrige 
Trediedeel  er  meget  lysere  af  Farve.  „Efterathave  seet  Sporen 
,, blive  til  paa  denne Maade,"  sigerUnger,  ,,blev  minOpmærk- 
„somhed  i  høi  Grad  spændt  ved  Forventningen  af,  hvad  der 
,, vilde  paafølge,  og  dette  lod  heller  ikke  længe  vente  paa 
,,sig.  Med  Lynets  Hurtighed  spaltes  IVlodercellen  i  Spidsen; 
,,paa  begge  Sider  af  Spalten  lægge  Lapperne  af  den  sprængte 
,, Modercelle  sig  tilbage,  og  ud  af  den  snevre  Aabning 
,, svinger  Sporen  sig  (Fig.  2  s);  først  viser  Toppen  sig,  der 


*)  Denne  Slægt  er  opkaldt  efter  Genfer  Præsten  Vaucher,  der  levede 
under  Revolutionen  og  er  bekjendt  af  sine  grundige  Undersegelser 
over  Ferskvandsalgerne. 

**)  Den  afviger  fra  de  andre  grønne  Alger,  navnlig  Vandhaarene,  der- 
ved at  Sværmsporerne  ikke  danne  sig  i  hele  Planten,  men  kun  i 
Spidsen. 


165 


Fig.   1.      Fig.  2. 


Fig.  3. 


,,seer  lul    som  en  Kugle,    da  Sporen  indsnøres    i   Aab- 
^  g  g/  r  „ningen,   idet  den  ar- 

,,beider  sig  ud  af  denne 
,,med  dreiende  Bevæ- 
„gelser."  Naar  hele 
Sporen  er  sluppen  ud, 
sætter  den  sig  strax  i 
Bevægelse  og  tumler 
sig  i  Vandet  som  et  In- 
fusionsdyr  (s');  franu 
af  kalde  vi  den  en 
Sværmspore. 
Efterat  Sværmsporen  har  forladt  Modercellen,  er  denne 
tom  og  gjennemsigtig.  Den  lige  nedenunder  værende  Celle 
begynder  snart  at  udvoxe  til  en  ny  Frugtcelle,  idet  den 
udvider  sig  opad  og  til  Siden.  Celleslimen  antager  stedse 
en  mørkere  Farve  og  omdannes  ofterhaanden  til  en  Spore, 
der,  naar  dens  Tid  er  kommen,  ligesom  dens  ældre 
Søster  gjennembryder  Modercellen  og  sværmer  ud  i  Van- 
det. Alle  Sødskende  ere  ikke  ligestore,  de  ældre  ere  de 
største,  de  yngre  ere  mindre.  Medens  nogle  Sværmsporer 
strax  efter  at  være  slupne  ud  søge  op  til  Vandfladen, 
holde  Andre  sig  længere  Tid  nede  ved  Bunden,  indtil  de 
pludselig  ogsaa  stræbe  op  til  Overfladen. 

Bevægelsen  skeer  ikke  i  et  væk,  der  er  Pauser, 
hvori  Sværmsporen  ligesom  udhviler  sig  for  derpaa  atter 
at  sætte  sig  i  Bevægelse.  Enhver  Stedbevægelse  er 
ledsaget    af  en    roterende  Bevægelse    omkring    den    store 


Fig.  \ :  Vauclieria  clavata;  Slimen  i  Toppen  (s)  har  sondret  sig. 
Fig.  2:  Sværmsporen  (s)  ifærd  med  at  forlade  Modercellen. 

s'  den  frie  haarede  Sværmspore. 
Fig.  3:    spirende  Sværmsporer.     Sporens  rorformige  L'dvæxt. 

Axe,  eller  med  andre  Ord,  Sværmsporen  bevæger  sig 
dreiende.  Dreiningen  skeer  i  Retningen  fra  Venstre  til 
Høire.  Ved  hvilke  Redskaber  skeer  Bevægelsen?  Det 
varede  længe ,  førend  Unger  fik  Øie  paa  dem.  Sværm- 
sporerne syntes  ham  aldeles  at  mangle  Bevægelsesredska- 
ber;  den  Omstændighed,  at  Smaadéle  der  kom  i  deres 
Nærhed,  derved  geraadede  i  en  hvirvlende  Bevægelse, 
lod  ham  imidlertid  ane,  at  der  var  Fimrehaar  tilstede, 
hvis  Bevægelser  bleve  synlige  paa  de  omgivende  Smaadéle ; 
for  at  faae  Øie  paa  dem  blandede  han  Vandet  med  en 
fortyndet  Jodopløsning ;  denne  Gift  lammede  hurtig  Sværm- 
sporen, og  den  viste  sig  nu  aldeles  dækket  af  fine  Haar. 
Hvorlænge  bevægerSværmsporen  sig?  eller  for  at  tale 
med  Unger,  ,, hvorlænge  nyder  den  sin  dyriske  Tilværelse?" 
det  varer  kun  nogle  Timer,  derefter  bliver  den  ubevægelig 
og  fastsiddende.  Naar  dette  Øieblik  nærmer  sig,  bliver 
Pauserne,  da  den  synes  at  udhvile  sig  efter  sine  Vandringer, 
stedse  længere;  omsider  indskrænkes  al  Bevægelse  til 
enkelte  Trækninger,  hvorpaa  den  for  stedse  bliver  ubevæge- 
lig. Den  har  imidlertid  nærmet  sig  til  andre  Legemer, 
hvortil  den  støtter  eller  fæster  sig.  Med  det  samme  for- 
andres dens  Udseende  og  Form,  dens  glasagtige  og  gjen- 
nemsigtige  Hud  bliver  rynket  og  foldet  og  derved  mindre 
gjennemsigtig ,  Fimrehaarene  træde  tydeligere  frem  og  vise 
sig  næsten  som  strittende  Børster;  den  er  nu  ikke  mere 
ægformig^  men  kugleformig  og  begynder  at  spire,  idet 
den  udvider  sig  og  forøges  i  Omfang,  hvorved  den  faaer 
Udseende  af  en  rørformig  Sæk  (Fig.  3,  r).  Naar  en  Sværm- 
spore har  forladt  Modercellen,  har  den  en  Længde  af 
-j^%^  Deel  af  en  Tomme.  Et  Døgn  efter  var  den 
udvoxet  til  en  Længde  af  j^J^  Deel  af  en  Tomme.     Efter 

4  Uger  havde  Planten  en  Længde  af  14^  Tomme,  hvilket 
giver  en  Væxt   af  j^i^Tja  I^^el  af  en  Tomme  i  hver  Time. 

Ungers  Undersøgelser  og  Betragtninger  over  Sværm- 
sporerne findes  udviklede  i  hans  lille  Bog  ,,Die  Pflanze  im 
Moment  der  Thierwerdung,"  der  er  affattet  i  Form  af  Breve 
rettede  til  hans  Ven  Endlicher  i  Wien.  Dette  Skrift,  der 
er  skrevet  i  en  populær  Form,  udmærker  sig  ikke  alene 
ved  de  grundige  Iagttagelser,  som  her  fremsættes,  men  og- 
saa  ved  den  Stemning,  hvori  det  er  skrevet,  idet  For- 
fatteren med  Begeistring  skildrer  sin  Opdagelse  og  navnlig 
det  Indtryk,  som  han  modtog  af,  at  et  Plantelegeme  bevægede 
sig  vilkaarlig. 

Unger  er  imidlertid  ikke  den,  som  først  har  seet 
Sværmsporerne;  allerede  1814  ere  de  sete  af  Treviranus, 
af  Martens  1808,  afBoryde  St.  Vincent  1802.  Saalangt  til- 
bage i  Tiden  kunne  vi  forfølge  denne  Opdagelse.  De 
sidstnævnte  Botanikere  have  vel  erkjendt  Sværmsporens 
Plantenatur,  men  de  have  ikke  tilfulde  erkjendt  dens 
Omraade  i  Algernes  Orden  eller  den  Betydning,  som  den 
har  for  en  enkelt  bestemt  Plante,  saaledes  som  vi  have 
seet,   at  Unger  har  forstaaet  Sværmsporerne. 

Derfor  tilskrives  Opdagelsen  af  Sværmsporerne  ofte  ham ; 
men  det  er  med  Uret,  thi  allerede  et  helt  Decennium, 
før  havde  J.  Agardh  i  Lund*)  beskrevet  dem,  anerkjendt 
deres  Vigtighed  for  de  grønne  Algers  Vedkommende  og 
tillagt  dem  en  saadan  Betydning,  at  han  benyttede  dem  i 
sit  System,  idet  han  benævner  disse  Alger  Zoospermer. 
Agardh  har  især  iagttaget  Sværmsporerne  hos  Vandha  arene 
(Conferverne).      Det    er  disse  Planter,    der  i    disse  Dage 


*)  AmiaU'!?  des  sciences  naturelles  1836. 

pletvis  dække  Vandfladen  overalt  i  ferske  Vandsamlinger,  t. 
Ex.  paa  Stadsgravene,  med  et  flosset  grønt  Overtræk;  ved 
at  rode  deri  med  Haanden  mærker  man,  at  de  have  Form 
af  Traade,  som  kunne  være  enkelte  eller  grenede,  ere  grønne 
af  Farve  og  bestaae  af  en  enkelt  Rad  Celler,  der  i  ung  Tilstand 
ere  fyldte  med  en  grøn  Slim.  Sværmsporen  danner  sig 
paa  følgende  JVIaade:  den  grønne  Slim  er  i  Begyndelsen 
aldeles  jevn  og  flydende,  men  bliver  med  Tiden  kor- 
net; den  kornede  Sliim  deler  sig,  og  herved  opstaaer 
Sporerne  ,  der  til  visse  Tider  komme  i  en  mylrende 
Bevægelse.  Paa  samme  Tid  opsvulmer  Cellehinden  paa  et 
Sted,  og  der  danner  sig  her  en  Blære,  hvorigjennem  Sporerne 
søge  ud,  efterat  de  i  nogen  Tid  have  bevæget  sig  omkring 
i  Cellen.  I  Begyndelsen  trænge  de  i  Mængde  og  med 
Lethed  ud;  de  tilbageblevne,  som  sværme  omkring  i  den 
rummelige  Celle,  have  langt  større  Vanskelighed  med  at 
slippe  ud,  og  det  er  først  efter  flere  Anløb  mod  Celle- 
væggen, at  det  lykkes  dem  at  fmde  Udgangen.  Sværm- 
sporerne ende  fortil  i  en  Spids,  der  kaldes  Næbet;  denne 
er  ikke  grøn  som  den  øvrige  Sværmspore,  men  bleg  af 
Farve.  Agardh  formodede,  at  Næbet  var  forsynet  med 
Fimrehaar,  skjønt  det  ikke  lykkedes  ham  at  faae  Øie  paa 
dem.  Efter  nogle  Timers  Bevægelse,  under  hvilken  Næbet 
stedse  er  vendt  fremad,  fæster  Sværmsporen  sig  forat  spire. 
Sværmsporerne  samle  sig  da  gjerne  i  Masse ,  og  Spiringen 
indledes  derved,  at  Næbet  lægger  sig  op  til  en  fremmed 
Gjenstand.  Væxten  er  en  ensidig  Forlængelse  uden  nogen 
Hodudvikling  (Fig.  5) ;  først  deler  Modercellens  Indhold  sig 
i  to  Portioner,  og  senere  deler  selve  Modercellen  sig  i  to 
Celler,  af  hvilke  den  ene  atter  deler  sig,  og  ved  denne 
gjentagne  Deling  forlænger  den  unge  Plante  sig  saaledes, 
at  den   snart  har  samme  Form    og  Størrelse  som  Moder- 

planten,  og  kan  da  atter  frembringe  et  nyt  Kuld  af  Sporer. 
Oftest  er  det  de  øverste  Celler,  som  først  udtømme  deres 
Sporer;  derefter  gaaer  Udviklingen  nedad.  Den  Masse 
af  Sporer,  som  udstrømmer,  kan  være  saa  stor,  at  Vandet 
deraf  farves  grønt. 

Vi  have  saaledes  gjort  Bekjendtskab  med  Ungers  og 
Agardha  Undersøgelser  af  Sværmsporerne;  den  Forfatter 
som  har  anstillet  de  mest  omfattende  Undersøgelser  over 
dette  Phaenomen ,  er  imidlertid  den  franske  Botaniker 
Thuret.  Han  iagttog,  at  Næbet  stedse  er  forsynet  med 
Fimrehaar,  der  som  oftest  ere  tilstede  i  et  Antal  af  to  eller 
fire.  Ligesom  Agardh  benyttede  han  Conferverne  som 
Udgangspunkt  for  sine  Undersøgelser.  Saaledes  har  han 
iagttaget  Sværmsporernes  Udvikling  og  Tilblivelse  hos  C  la- 
dop  horaglomerat  a  (KiUz.),  en  lysegrøn,  meget  grenet  Alge, 
der  voxer  almindeligt  i  vore  ferske  Vande.  Cellerne  inde- 
slutte i  Begyndelsen  kun  en  grøn  Slim ,  blandet  med  Stivelse- 
kugler; senere  forsvinde 
disse,  og  Slimen  bliver 
tyk  og  antager  en  mørk, 
oHvengrøn  Farve.  Den 
deler  sig  i  mange  Por- 
tioner, der  ere  sam- 
mendyngede Sværmspo- 
rer, som  kun  vente  paa, 
at  Modercellen  skal  gaae 
itu,  forat  de  kunne  ud- 
brede sig  i  det  om- 
givende Vand.  Denne 
^■'8-  ^-  ^»g-  ^-  Begivenhed    forberedes 

Fig.  4  Spidsen  af  en  Green  paa  en  gron  Alge  (Cladophoia  glo- 
merata).  De  to  nederste  Celler  ere  fyldte  med  Sværmsporer;  af  denoversle 
ere  de  slupne  ud  gjennem  Aabningen  (mj,  undtagen  nogle  EflernOlere. 

Fig  5.   Frie  og  spirende  Sværmsporer  af  samme. 

derved ,  at  der  danner  sig  en  Opsvulning  eller  en  Hævelse  paa 
Cellevæggen ,  og  at  denne  revner.  Gjennem  den  derved  op- 
staaede  Spalte  udgyde  Sværmsporerne  sig  og  styrte  ud  med 
Voldsomhed,  som  om  de  vare  paavirkede  af  et  stærkt  Tryk;  ofte 
blive  nogle  Efternølere,  der  ikke  kunne  fmde  den  Aabning,  der 
har  tjent  de  Øvrige  som  Udgang,  tilbage  i  Modercellen. 
Det  hændes  ogsaa,  at  nogle  af  disse  Efternølere  spire  i 
Modercellen.  De  Celler,  som  først  udtømme  deres  Ind- 
hold, ere  de  øverste.  De  pæreformige  Sværmsporers  Næb 
bære  to  Fimrehaar  (Fig.  5);  desuden  ere  de  forsynede  med 
en  rød  Plet,  der  ogsaa  vedligeholder  sig  nogen  Tid,  efterat 
Spiringen  er  begyndt.  Denne  røde  Plet,  som  vi  hidtil  ikke 
have  havt  Leilighed  til  at  omtale,  synes  at  være  af  samme 
Natur  som  den  tilsvarende  hos  Infusionsdyrene  og  findes 
efter  Alex.  Braun  hos  Sværmsporerne  af  mange  grønne  Alger. 
Fig.  6  HosOedogonium*),  enugrenet 

Conferve,  er  Sværmsporens  Næb  ikke 
spidst,  men  har  Form  af  en  Vorte, 
der  er  besat  med  en  hel  Krands 
af  Fimrehaar.  Under  Spiringen 
(Fig.  6)  udskydes  en  grenet  Rod, 
hvormed  den  unge  Plante  hæfter  sig 
til  fremmede  Legemer.  En  Art 
af  denne  Slægt  voxer  i  Basinet  om- 
kring Vandspringet  i  Kongens  Have; 
ved  at  kultivere  den  i  en  Skaal  og 
udsætte  den  for  Solen,  har  jeg  hver 
R  Formiddag  i  godt  Veir  kunnet  iagt- 


*)  Fer  Sværmsporerne  fremtræde,  ere  Cellerne  fyldte  med  de  saa- 
kaldte  „Microgonidier  o:  smaa  ufrugtbare  Sporer,  der  bevæge  sig 
meget  livlig. 

Kig.  6 :  Sværmsporer  (s)  af  Oedogonium  ifærd  med  al  spire.  R  en 
Slags  Rod. 

tage,  *  hvorledes  Skaalens  Sider  og  Bund  dækkedes  af  et 
grønt  Lag,  nemlig  Sværmsporerne,  som  efterat  være  for-^ 
løste  fra  Modercellen  søgte  hen  til  Væggene,  fæstede  sig 
der  og  begyndte  at  spire,  hvorpaa Vandet  løftede  dem  op 
imod  Vandfladen,  hvor  de  blandedes  med  foderplanterne. 

En  anden  Alge,  hos  hvilken  man  med  største  Lethed 
kan  iagttage  Sværmsporerne,  erDraparnaldiaplumosa*); 
bringer  man  nogle  Exemplarer  af  denne  i  en  hvid  Por- 
cellainsskaal  og  udsætter  dem  i  nogen  Tid  for  Morgen- 
solen, vil  man  snart  see,  hvorledes  den  hvide  Væg  paa  den 
ene  Side  antager  et  svagt  grønligt  Skjær;  det  er 
Sværmsporerne,  som  have  søgt  herhen  og  have  sat  sig 
fast  der;  ved  at  afskrabe  dette  grønne  Lag  og  bringe 
det  under  Mikroskopet,  vil  man  kunne  iagttage  Sværm- 
sporerne i  de  meest  forskjellige  Stadier.  Nogle  ere  endnu 
ifærd  med  at  sværme,  andre  sætte  sig  just  fast,  hvilket  skeer 
gruppevis ,  idet  de  vende  Næbet  mod  hinanden,  atter  andre 
have  begyndt  at  spire,  enkelte  synes  under  Mikroskopet 
at  være  en  heel  Tomme  lange,  og  enkelte  have  begyndt 
at  forgrene  sig. 

Saprolegmia- Slægten  ligner  Vaucheria,  men  af- 
viger fra  denne  saavelsom  fra  alle  Conferver  derved,  at 
den  ikke  er  grøn,  men  bleg  og  ufarvet  ligesom  Svampene, 
og  ligesom  disse  udvikler  sig  paa  dyriske  Legemer.  En 
Art  af  denne  Slægt,  Flueskimmel  (S.  ferax),  forekommer 
som  Udslet  paa  Fisk  og  andre  Dyr,  som  den  dækker 
med  et  hvidligt  Væv.     Lettest  kan  man  forskaffe   sig  den 


)  Dtn  er  en  mogel  forgrenet  gren  Alge  og  beslaaer  ligesom  af  en 
Hovedstamme,  der  bærer  buskcdeGren  e.  Den  forekommer  1.  Kx. 
i  Groflerne  udenfor  Klassens  Have  paa  Stene. 

ved  om  Sommeren  at  kaste  døde  Fluer*)  i  en  Vandfønde; 
Fig.  7.  Fluens  Legeme   bedækkes  da  med    glas- 

agtige Traade  (Fig.  7),  som  udstraale  fra 
dens  Overflade  og  indhylle  den  i  et  hvid- 
ligt Væv.  Traadenes  Indhold  er  først  kor- 
net; derpaa  bliver  det  slimet,  og  i  meget 
kort  Tid  deler  Slimen  sig  og  omdannes  til  Sværmsporer. 
Disse,  der  ere  sammenpressede  i  den  rorformige  Modercelle, 
begynde  snart  at  bevæge  sig,  men  de  komme  kun  ganske 
lidet  fra  Stedet,  da  de  ere  sammenstuvede  i  det  snevre 
Rum.  Naar  Modercellen  aabner  sig  paa  den  ovenft)r  om- 
Fig.  8.  talte  Maade,   slippe   Sporerne  ud   i 

en  uhyre  Fart  (Fig.  8).  De  ere 
kegleformige  og  forsynede  medFimre- 
haar ;  deres  Bagdeel  indeholder  nogle 
smaa  Korn  og  er  forsynet  med 
klare  Pletter ,  der  see  ud  som 
de  saakaldte  Vacuoler  hos  Mona- 
P^  derne  og  andre  [nfusionsdyr ,  hvilke 
disse  Sværmsporer  meget  ligne.  De 
bevæge  sig  kun  en  kort  Tid ;  derefter 
antage  de  en  lodret  Stilling,  blive 
kugleformige  og  begynde  at  spire 
(Fig.  8  p).  Moderplantens  Væxt 
afbrydes  ikke  ved  Sværmsporernes  Udtræden,  men  fort- 
sættes, ligesom  hos  Yaucheria,  igjennem  den  tomme  Celle, 
idet  den  danner  nye  Beholdere  for  Sporer. 


*)   Frelarver,  Myg  osv. 

Fig.  7.   en  Fine  dækket  af  Flueskiminel. 

Fig.  8  en  enkelt  Flueskimmelplanle  i  Fiugtlilstancl ,  300  Gange  for- 
storret;  Sporerne  ere  just  ifærtl  med  at  forlade  Modercelien.  p  spirende 
Sporer. 

De  grønne  Alger,  vi  hidtil  have  betragtet,   ere  haar- 
^'8-  ^-  formige,     Vandhin- 

d  e  rn e  (Ulva)  ere  derimod 
bladformige  ;  Cellerne 
ligge  ved  Siden  af  hver- 
andre i  samme  Plan  og 
danne  de  store,  lysegrønne 
bladformige  Legemer,  der 
flyde  paa  Overfladen  af 
vore   salte  Vande. 

Af  den  grønne  Celleslim  forme  Sværmsporerne  sig 
paa  sædvanlig  Maade.  Naar  Planten  udsættes  for  Sollyset, 
kan  man  med  Lethed  iagttage,'  hvorledes  Sporerne  enten 
søge  at  slippe  ud  gjennem  Cellerne  eller  tumle  sig  langs 
Randene  af  Moderplanten. 

Slægten  Vandnet  ( Hydrodiction )  er  ikke  en  enkelt 
Alge,  men  en  Koloni  af  aflange,  encellede  Alger,  der 
med  deres  Ender  berøre  hverandre  og  danne  Masker, 
saaat  enhver  af  disse  bestaaer  af  omtrent  fem  Alger  (Fig.  10). 
1  Begyndelsen  ere  Cellerne  fyldte  med  en  lysegrøn  Slim 
og  Stivelsekugler.  Sporernes  Udvikling  forberedes  derved, 
at  Stivelsekuglerne  opløses  og  forsvinde,  at  Slimen  taber 
sin  friske  grønne  og  gjennemsigtige  Farve  og  bliver  plumret, 
uigjennemsigtig  og  omsider  brunagtig.  Derefter  deler  den 
sig  i  Portioner,  som  forme  sig  til  Sporer.  Af  disse  er 
der  to  Slags,  store  og  smaa;  de  første  ere  lindseformige, 
de  sidste  uden  nogen  bestemt  Form.  Hele  denne  Om- 
forming   af  Modercellens  Indhold   skeer  om  Natten;  i  den 


Fig.  9:  el  Stykke  af  en  Vandhinde,  a  Huller  i  Cellerne,  hvorigjen- 
nem  Sporerne  ere  slupne  ud,  b  Sværmsporerne  i  Celler,  s  frie  Sværm- 
sporer med  4  Fimrehaar. 

tidlige  Morgen,  naar  Sporerne  ere  dannede,  begynder  Celle- 
hinden   først  at  slappes   og    tabe   sin  Sammenhæng,     og 


FiK.   10 


Fig.   il, 


derefter  kommer  hele  Sporesværmen  i  heftige  Zittringer  og 
Trækninger  hgesom  Vand,  der  er  ifærd  med  at  koge. 
„Selve  Stedbevægelsen  er,"  siger  Braun,  „endnu  saa  ringe, 
„at  de  synes  at  forholde  sig  til  hverandre  som  en  Folke- 
„masse ,  der  er  i  heftig  Bevægelse ,  men  hvor  dog  paa 
„Grund  af  Trængselen  Ingen  kan  komme  af  Stedet."  Endelig 
bemærker  man  dog,  at  der  er  foregaaet  en  Forandring  med 
Sporerne;  de  sammenhobes  nemlig  midt  i  Cellen,  medens 
de    forlade   begge  Yderenderne.     Dette   er  Signalet  til  de 


Fig.    10:  Vandnet.     200  Gange  forstorret.     a   enkelte  Alger  fyldte 
med   store   og   smaa  Sporer. 

Fig.   -11   «&  12  enkelte  Alger,  600  Gange  forstyrrede. 

F'ig.  1 1 :  en  enkelt  Alge  med  smaa  Sporer  (a)  (Microgonidier),  der 
bryde  ud  af  Modercellen. 

Fig.   12:    en    enkelt  Alge   med    store  Sporer,    der    ere  ifærd  med 
at  danne  Nel. 

smaa  Sporers  Udsværmen;  igjennem  den  opløste  Moder- 
cellehinde  styrte  de  ud,  enten  enkeltvis  eller  i  Masser  (Fig.  11); 
efterat  være  komne  udenfor  ligge  de  i  Begyndelsen  stille,  men 
begynde  snart  at  tumle  sig  i  Vandet.  —  De  store 
Sporer  forlade  derimod  ikke  Modercellen;  efterat  have 
bevæget  sig  i  nogen  Tid,  blive  de  fra  kugleformige  lang- 
agtige, lægge  sig  op  til  hverandre  med  deres  Ender  og 
danne  saaledes  et  nyt  Net  (Fig.  12).  Den  gamle  Celle- 
hinde, som  i  Begyndelsen  indesluttede  dem,  er  imidlertid 
for  længe  siden  opløst  og  forsvunden. 

Angaaende  de  smaa  Sværmsporers  Skæbne  lærer 
Braun ,  at  de ,  efterat  have  bevæget  sig  livhgt  i  nogle 
Timer,  blive  til  protococcusagtige*)  Kugler,  der  vel  tiltage 
i  nogen  Tid  i  Størrelse,  men  derefter  gaae  tilgrunde.  Vi 
have  saaledes  her  seet,  hvorledes  de  Sporer,  der  som  jevn- 
aldrende  Sødskende  ere  udgaaede  af  samme  Modercelle, 
have  en  aldeles  forskjellig  Skæbne,  idet  de  store  danne  et 
nyt  Net,  de  smaa  derimod  gaae  tilgrunde  uden  at  efterlade 
sig  noget  Afkom. 


De  grønne  Algers  Formering  ved  Sværmsporer  er  en 
af  de  skjønneste  Opdagelser  i  Plantephysiologien. 

„Fødselen  er,"  som  Unger  siger,  „i  alle  sine  Momenter 
,,af  en  alvorlig  og  høi  Betydning,  men  man  maa  i  Sand- 
,,hed  betegne  den  som  underfuld,  naar  det  Fødte  er  ander- 
„ledes  end  den  Fødende,  kortsagt  naar  begges  Natur  er  saa 
„forskjellig  som  i  det  foreliggende  Tilfælde**)." 


*)  Prolococcus  er  en  grøn  encellet  kuglerund  mikroskopisk  Alge,*  der 
lever  selskabeligt  i  fersk  Vand. 
•<■•)  Unger  S.  21. 

Skjøndt  denne  Fremtoning  ikke  hører  til  dem ,  som 
ere  sjeldne  elier  vanskelige  at  iagttage,  —  i  enhver  Dam, 
i  enhver  Grøft  kan  man  finde  Materiale  til  den  Slags  Under- 
søgelser, —  og  skjøndt  det  er  meget  let  med  lidt  Held  at 
træffe  den  beleilige  Tid  til  at  see,  hvorledes  det  Hele  gaaer 
for  sig,  er  det  dog  vanskeligt  »at  bringe  dette  i  Harmoni 
med  det,  som  vi  ellers  vide  om  Planterne.  Som  et  Middel 
til  Forstaaelse  af  denne  mærkelige  Udviklingsmaade  ville 
vi  samle  Resultaterne  af  Ovenstaaende ,  anstille  nogle  Be- 
tragtninger over  Sværmsporernes  Natur  og  tilføie  nogle 
Bemærkninger,  hvortil  der  ikke  ovenfor  har  været  An- 
ledning. 

Alle  Iagttagere  ere  enige  i,  at  Sværmsporerne,  naar 
deres  Forløsningstid  er  kommen,  med  Voldsomhed  styrte 
ud  af  Modercellen,  som  revner  paa  et  eller  andet  Sted.  Den 
dertil  nødvendige  Kraft  frembringes  maaskee  for  en  Del 
ved  det  Stød,  som  Sporesværmen  udøver  mod  Cellevæggen. 
At  dette  imidlertid  ikke  er  den  virksomste  og  langtfra  den 
vigtigste  Aarsag,  bevises  deraf,  at  der  er  mange  grønne 
Alger,  hvor  Pladsen  i  Modercellen  er  meget  rummelig,  hvor 
Sværmsporerne  langtfra  fylde  hele  Rummet  og  saaledes 
heller  ikke  ere  talrige  nok  til  at  sprænge  Modercellehinden. 
Dette  synes  snarere  at  bevirkes  ved  det  Tryk,  som  den 
farveløse  slimede  Vædske  udøver  paa  Cellevæggen;  denne 
fylder  nemlig  hele  Rummet  i  Cellen  omkring  Sporerne  og 
tiltager  —  naar  Sporerne  udvikles  —  saaledes  i  Omfang, 
at  den  foraarsager,  at  Modercellen*)  gaaer  itu.  Denne 
Anskuelse,  som  Thuret  hylder,  bekræftes  derved,  at  der 
undertiden  dannes  SUmdraaber  i  Mundingen,  hvori  Sværm- 


*)  Sandsynligvis  virker  denne  Slim  ogsaa  oplosendc  paa  den  af  Træ- 
stof sammensalte  Cellehud. 

sporerne  forblive  samlede  nogle  Øieblikke,  førend  de  sprede  sig 
i  Vandet.  Undertiden  kan  man  ogsaa  blive  Vidne  til,  at 
Sværmsporer,  der  ere  slupne  ud  af  Modercellen,  ere  saa- 
ledes  omgivne  af  og  belemrede  af  Slimei;i,  at  de  trods 
al  deres  Arbeiden  ikke  kunne  komme  fra  Stedet. 

At  den  Magt,  som  Lyset  har  over  Sværmsporerne,  er 
stor,  viser  sig  allerede  ved  den  bestemte  Tilbøielighed,  de 
have  til  at  styre  mod  den  Side,  hvorfra  Lyset  kommer. 
Opdrager  man  saaledes  grønne  Conferver  i  en  Skaal,  vil 
man  see,  hvorledes  der  paa  den  mod  Lyset  vendte  Side*) 
samler  sig  et  Bælte  af  grøn  Slim,  der  bestaaer  af  lutter 
Sværmsporer  og  er  bredest  paa  det  Sted,  hvor  det  er 
meest  udsat  for  Lyset.  Naar  man  dreier  Skaalen,  flytte 
Sværmsporerne  sig  og  fæste  sig  nu  igjen  paa  den  Side, 
som  ved  Dreiningen  bliver  meest  udsat  for  Lyset. 

Lyset  har  ligeledes  en  mærkelig  Indflydelse  paa  Sværm- 
sporernes Forløsning.  ,,Paa  mine  Excursioner  efter  Alger 
langs  Kanalen,"  fortæller  Thuret,  „er  det  flere  Gange 
„hændet  mig  at  have  Alger,  som  Mikroskopet  viste  at  være 
„i  fuld  Frugt,  staaende  i  flere  Dage,  i  hvilke  Himlen  var 
„dækket  af  Skyer,  og  Solen  ikke  lod  sig  see,  uden  at  der 
„viste  sig  nogen  Sværmspore,  men  naar  Solen  kom  frem,  og 
„Skyerne  spredtes,  forlode  Sværmsporerne  strax  Modercellen 
„og  farvede  Bunden  af  Skaalen  med  en  livlig  grøn  Farve.*' 

Uden  Hensyn  til  Veirliget,  som  saaledes  kan  forhale 
Forløsningen,  kan  »man  ansee  som  Regel,  at  denne  finder 
Sted  i  Morgentimerne.  Hos  Vaucheria  skeer  saaledes Ud- 
sværmingen  Kl.   8  om  Morgenen;   hos  Draparnaldia  muta- 


*3  Dette  gjælder  i  det  Hele  som  Regel,  hvorimod  enkelle  Arters 
Sværmsporer  synes  at  flye  Lyset  og  at  opsege  de  merkeste  Punkter, 
hvor  de  ere  aldeles  dækkede  af  Moderplanten. 

bilis  fandt  Braun,  at  Udsværmingen  fandt  Sted  i  iMarts  RI.  8, 
i  Mat  Kl.  6  om  Morgenen,  og  Sværmingen  varede  i  det 
Høieste  til  Kl.  11.  Efter  den  samme  Forfatter  finder  Net- 
dannelsen hos  Hydrodiction  Sted  midt  om  Sommeren  mel- 
lem Kl.  4  og  5  om  Morgenen,  ved  Sommerens  Ende 
imellem  6  og  8.  De  frie  Sporer  sværme  om  Sommeren 
ud  mellem  7  og  9,  om  Efteraaret  mellem  10  og  2. 

Hvad  Temperaturens  Indflydelse  angaaer,  da 
trives  efter  Unger  Sværmsporerne  af  Vaucheria  bedst  i 
en  Temperatur  af  15  Grader  R.,  20  Grader  dræber  dem,  der- 
imod kunne  de  godt  taale  en  Temperatur  under  15  Gra- 
der, men  naar  den  afkøledes  til  Frysepunktet,  afmattedes 
Sværmsporerne  og  bleve  for  nogen  Tid  uden  Bevægelse; 
senere  spirede  de.  Kulden  har  altsaa  ikke  skadet  deres  Livskraft. 

„Der  er,  siger  Dumas,  visse  Afsnit  af  Plantens  Liv  . 
„og  visse  af  dens  Organer,  i  hvilke  den  lever  som  et  Dyr." 
Denne  Sætning,  som  nærmest  er  udtalt  med  Hensyn  til 
Blomsterplanterne ,  bliver  endnu  mere  sand ,  naar  vi  an- 
vende den  paa  de  Alger,  der  formere  sig  ved  Sværmsporer. 
Disse  Planter  synes  at  fødes  som  Dyr  og  først  under  Udviklingen 
at  blive  til  Planter,  eller  som  Unger  billedligt  udtrykker 
sig,  „Sværmsporerne  ere  dyriske  Embryoner,  der  efter  kort 
„Tid  at  have  nydt  deres  dyriske  Tilværelse  igjen  synke  til- 
„bage  og  antage  Plantenaturen,  hvoraf  de  ere  fremgaaede." 
Disse  Organismer  skulde  altsaa  undert  Udviklingen  falde 
tilbage  paa  et  lavere  Standpunkt  end  det,  hvorpaa  de 
befandt  sig  i  deres  første  Fremtræden,  ligesom  vi  vide, 
at  Rørormene  som  Larver  ere  bevægelige  og  ud- 
rustede med  Øine,  men  senere  blive  fastsiddende  og 
blinde.  For  denne  Anskuelse  taler,  at  Sværmsporerne 
i  deres  hele  Optræden  have  saa  stor  Lighed  med  de  laveste 

Dyreformer,  navnlig  med  de  mundløse  Infiisionsdyr,  at  det 
er  vanskeligt  eller  maaskee  umuligt  at  give  bestemte 
Kjendetegn,  hvorved  man  kan  adskille  dem  fra  disse. 

De  bedste  Skjælnemærker,  der  ellers  kunne  lede  os 
i  Bedømmelsen  af,  hvad  der  er  Dyr,  og  hvad  der  er  Plante, 
slaae  her  ikke  længere  til.  Den  almindelige  Bevidsthed  tænker 
sig  Planten  ubevægelig  og  Dyret  udrustet  med  Evne 
til  at  bevæge  sig  overensstemmende  med  sin  frie  Villie. 
Denne  Forskjel  er  ogsaa  af  en  gjennemgribende  Vigtig- 
hed og  et  stort  Omfang;  thi  ligesom  alle  Blomster- 
planter ere  ubevægelige,  saaledes  kunne  alle  Dyr  idet- 
mindste  en  Tid  lang  bevæge  sig  frit,  idet  selv  de  fast- 
siddende i  deres  første  Fremtræden  ere  fritsvømmende. 
Denne  Forskjel  slipper,  naar  vi  komme  til  Algerne; 
de  laveste  Alger  (Diatoméer,  Oscillatorier ,  Desmidier) 
kunne  næsten  alle  frit  bevæge  sig,  og  om  Conferverne 
gjælder  det  Samme  som  om  de  fastsiddende  Dyreformer, 
idet  de,  som  vi  vide,  som  Sværmsporer  ere  bevægelige. 

En  Tidlang  hjalp  man  sigmed  Fimrehaarene  ;  „disse, 
sagde  man,  mangle  hos  Planterne,  hvorimod  saavel  Infusions- 
dyr  som  de  bevægelige  Dyrekim  bevæge  sig 
ved  Fimrehaar."  —  Ogsaa  denne  Forskjel 
tabte  sin  Betydning,  siden  Unger  iagttog, 
at  Vaucherias  Sværmsporer  ere  beklædte 
med  Haar,  og  siden  Thuret  har  viist,  at 
alle  Sværmsporer  ere  forsynede  med  oftest 
to  eller  fire  Fimrehaar. 

Siebold  troede  at  have  funden  et  fast 
Skjælnemærke  imellem  Infusionsdyrene  og 
Planterne  deri,  at  de  første  vare  beklædte  med 
en  blød  sammentrækkelig  Hud,  hvor- 


Fig    13:  Sværmsporer  af  forskjellige  Alger. 

imod  Planternes  af  Træstof  dannede  Hud  er  stiv  og 
ubøielig.  Unægtelig  er  Infusionsdyrenes  Hud  i  Reglen 
udrustet  med  en  paafaldende  Grad  af  15øielighed ,  mange  af 
dem  kunne  krænge  paa  den  vidunderligste  Maade;  men 
dette  Kjendemærke  slaaer,  som  det  synes,  heller  ikke 
altid  til. 

Paa  mange  Infusionsdyr  kan  man  let  iagttage  en  tyde- 
lig rød  Plet,  som  Ehrenberg  og  Andre  have  tolket  som 
et  Øie;  men  heller  ikke  dette  er  Noget,  som  er  eien- 
dommeligt  for  Infusionsdyrene ,  thi  ogsaa  den  gjenfindes, 
som  vi  ovenfor  have  seet,  hos  mange  Confervers  Sværm- 
sporer, som  hos  Slægterne  Hydrodiction,  Chæiophora,  Dra- 
parnaldia  og  Ulothrix. 

Endelig  har  man  i  Bevægelsens  Natur  søgt  at 
tinde  en  Forskjel:  „Infusionsdyrets  Bevægelse  er  frivillig 
og  styres  af  dets  Instinkt ,  Sværmsporens  Bevægelse 
skeer  paa  mechanisk  Maade,  den  styres  ikke  af 
nogen  indre  YiUie ;"  dette  er  vel  sandt,  men  det  er  Noget, 
der  theoretisk  følger  af  de  Naturgjenstandes  Begreb,  hvorom 
Talen  er,  og  det  kan  vanskelig  gjøres  til  Gjenstånd  for 
Iagttagelse,  hvor  det  stedse  viser  sig,  at  Sværmsporernes 
Bevægelser  have  megen  Lighed  med  Infusionsdyrenes, 
om  det  end  maa  indrømmes,  at  Infusionsdyrets  Bevægelser 
ere  mere  beregnede  og  afmaalte.  Sværmsporens  mere  vilde 
og  hensynsløse.  Denne  Lighed  er  vistnok  ogsaa  Grunden 
til,  at  Sværmsporerne  ere  forblevne  ukjendte  til  den  nyeste 
Tid,  uagtet  de  sandsynligvis  længe  før  ere  sete  af  de 
Zoologer,  der  studerede  Infusionsdyrene. 

Vi  have  saaledes  set,  at  Sværmsporerne  ligne  Infusions- 
dyrene saameget,  at  det  kan  være  vanskeligt  at  adskille  dem; 
dette  forøges  endmere  derved,  at  der  omvendtfmdes  forment- 
lige Infusionsdyr,   der  frembyde  flere  Træk,  hvori  de 

stemme  overens  med  Planterne  og  afvige  fra  det,  som  ellers  er 
eiendommeligt  for  Dyrene.  —  Hertil  hører  saaledes,  at  Dyret 
er  forsynet  med  en  Mund,  hvorigjennem  Føden  optages. 
De  fleste  Infusionsdyr  ere  rigtignok  forsynede  med  Mund, 
hvorom  man  overbeviser  sig  ved  at  tilsætte  Vandet  Indigo ; 
man  kan  da  gjennem  de  vandklare  Legemer  efter  nogen 
Tid  bemærke  Indigoen  inde  i  Infusionsdyrene ,  hvilket 
beviser,  at  de  ere  forsynede  med  Mund.  Derimod  iagt- 
tager man  aldrig,  at  Sværmsporerne  have  optaget  Indigo; 
de  ere  nemlig  som  alle  Planter  mundløse  og  optage  kun 
luftformig  og  flydende  Føde  (ved  Endosmose). 

Dog  er  heller  ikke  Mundens  Tilværelse  eller  Mangel 
en  ufeilbarlig  Ledestjerne  for  at  finde  Grændsen  imellem 
Dyr  og  Planter,  thi  E uglen a,  en  Slægt  der  om  Foraaret 
beboer  Grøtterne  omkring  Byerne,  og  mange  andre  Slægter 
ere  mundløse  ligesom  Sværmsporerne,  som  nogle  af  dem  ogsaa 
ligne  deri,  at  de  ere  grønne  af  Farve,  Hvilket  tyder  paa,  at  de 
ligesom  Planterne  indeholde  Bladgrønt  og  maaskee  lige- 
som disse  optage  Kulsyre  og  udstøde  Ilt.  Det  er  især, 
naar  Diselmis  eller  Euglena  sætte  sig  fast  paa  Bunden, 
at  de  faae  Lighed  med  spirende  Sværmsporer.  løvrigt  er 
Euglenernes  dyriske  Natur  ingenlunde  hævet  over  al 
Tvivl. 

Medens  Thuret  sammenligner  Sværmsporerne  med  de 
mundløse  Infusionsdyr,  gjør  J.  Agardh  og  især  Unger 
opmærksom  paa,  at  Sværmsporerne  have  stor  Analogi  med 
Gople  polyp  em  es  og  Medusernes  frit  svømmende 
Unger.  Klokkepolypernes  Fostre  ere  cylindriske  eller  pærefor- 
mige,  de  mangle  Mund,  ere  uden  al  indre  Organisation 
og  beklædte  med  Fimrehaar,  hvorved  de  ere  istand 
til  at  svømme  omkring  i  Vandet  og  opsøge  de  Steder, 
hvor  de  lettest  kunne  sætte  sig  fast  og  gjennemgaae  deres 

videre  Udvikling.  De  antage  nu  en  skiveforniig  Skikkelse 
og  forlænge  sig  i  Begyndelsen  paa  en  Maade,  der  i  høi 
Grad  minder  om  spirende  Sværmsporer. 

Naar  Ungerne  af  vore  almindelige  Vandmænd  for- 
lade Moderdyret,  vise  de  sig  for  det  blotte  Øie  som 
Punkter  i  Vandet,  sete  under  et  Forstørrelsesglas  som 
ovale  eller  pæreformige  Væsener  uden  Mund  eller  Spor 
til  indre  Organisation.  Ved  Fimrehaarene ,  som  tæt 
bedække  hele  Legemet,  bevæge  de  sig  ligesom  Infusions- 
dyr;  under  Svømningen  dreie  de  sig  hyppig  om  deres 
Længdeaxe,  og  den  stumpe  Ende  gaaer  foran.  Efterat 
de  i  nogen  Tid  have  levet  som  Infusionsdyr,  sætte  de  sig 
fast  med  Forenden  og  omdannes  under  Væxten  hurtig  til 
polypagtige  Dyr. 

Unger  betragter  derfor  ogsaa,  som  vi  ovenfor  have 
set,  Sværmsporerne  som  dyriske  Kim,  hvilke  ikke 
formaae  at  hæve  sig  over  dette  Stadium,  men  efter 
kort  Tid  atter  antage  Plantenaturen,  hvoraf  de  ere  frem- 
gaaede. 

Ved  at  sammenligne  Sværmsporerne  med  hifusionsdyr  og 
med  de  ovennævnte  Dyrs  Yngel  synes  vi  at  befinde  os  i  et 
Bælte,  hvor  Forskjellen  imellem  Planten  og  Dyret  er  ifærd 
med  at  udslettes,  det  er  ligesom  en  Egn  imellem  de 
tvende  store  organiske  Riger,  hvor  Grændsen  ikke  er 
nøie  bestemt,  og  hvor  de  synes  at  flyde  over  i  hinanden; 
thi  paa  Videnskabens  nuværende  Standpunkt  maa 
man  nødvendig  indrømme,  at  Sværmsporerne  i  deres  hele 
Fremtræden,  saavel  Form  som  Bevægelsesmaade,  stemme 
overens  med  mange  Dyreformer.  For  at  godtgjøre  deres 
Plantenatur  maa  man  iagttage  deres  Herkomst  og  deres 
Udvikling.  De  fødes  af  Planter  og  udvikle  sig 
under  Spiringen    til  Planter.      Det   er  ogsaa  alene 

hen,   at  Thuret*)    finder,   at  Sværmsporerne  afvige  fra  de 
mundløse  Infusionsdyr. 

Dette  maa  dog  ikke  forstaaes  saaiedes,  som  om  der  i  Virke- 
ligheden ingen  Grændse  var  imellem  Planteriget  og  Dyre- 
riget. Vi  maae  tvertimod  fastholde,  at  den  store  Lighed 
kun  er  tilsyneladende,  og  at  i  Virkelighed  Kløften 
imellem  Planten  og  Dyret  maaskee  er  ligesaa  stor  paa  disse 
lavere  Trin  som  paa  de  høieste,  og  vi  maa  haabe,  at  den 
Tid  vil  komme,  da  vi  ikke  blot  ved  det  umiddelbare  Skjøn 
skulle  kunne  adskille  Sværmsporer  og  Infusionsdyr  under 
Mikroskopet,  men  ved  virkelige  Kjendetegn  grundede  paa 
disse  Væsners  forskjellige  Organisation  og  Maade  at 
leve  paa. 


*3  Thuret:  „ils  eo  différent  en  ce,  qu'ils  sont  susceptibles  de  genner, 
„c'est-å-dire  de  se  developper  en  un  tissu  semblable  å  celui  de  la 
„plante  mere.''  Annal,  des  se.  naturelles,  Botanique  1850,  14Tom. 
S.  215. 


Om  Ædderkoppernes  Spiud  og  Spinderedskaber. 

(Et  Foredrag  i  Industriforeningen) 
af  E.  Petit. 


iTled  Begjærlighed  lytte  vi  i  Almindelighed  til  Fortællinger 
om  fremmede  Egnes  Skabninger,  det  Nye  og  Ukjendte  sætter 
vor  Phantasi  i  Bevægelse,  og  Enhver  danner  sig,  efter  hvad 
han  maatte  høre  og  erfare  om  dem  og  deres  Liv,  Billeder, 
der  ofte  kun  lidet  svare  til  Virkeligheden.  Hvad  der  der- 
imod fra  Barnsben  dagligen  omgiver  os,  og  hvad  vi  have 
rigeligen  Leilighed  til  "  at  erkjende  i  sin  hele  Sandhed, 
bliver  ofte  upaaagtet  af  os  eller  gjør  kun  et  overfladisk 
Indtryk,  der  ikke  hæver  Sjælen  til  høiere  Betragtninger 
eller  skjænker  Erkjendelsens  sande  Glæde.  Og  dog  vilde 
Iagttagelsen  lade  os  opdage  større  Vidundere  omkring  os, 
end  Phantasien  var  istand  til  at  skabe  i  det  Fjerne,  og 
selv  denne,  der  jo  kun  kan  hente  sit  Stof  fra  det  Erkjendte, 
vilde  derved  langtfra  at  svækkes  samle  en  stedse  forøget 
Rigdom. 

Blandt  de  Smaadyr,  som  vort  Blik  saaledes  hyppigst 
streifer  forbi,  ja!  endog  ofte  med  en  vis  Afsky  vender  sig 
bort  fra,  er  Ædderkoppen  et  af  de  almindeligste.  Kun 
den  eensomme  Fange   søger  Adspredelse  i  dens  Selskab, 

og  Barnet  morer  sig  over  den  i  dens  Næt  sprællende  Flue. 
Hvor  mange  og  vanskelige  Opgaver  dens  Liv  og  Virksom- 
hed kan  opstille  for  os,  have  neppe  Mange  gjort  sig  klart; 
i  denne  Time  er  det  min  Agt  fortrinsvis  at  henvende  Deres 
Opmærksomhed  paa  den  Side  af  Ædderkoppens  Liv,  der 
maa  tiltale  os  meest,  nemlig  den,  som  man  —  rigtignok 
kmi  i  en  vis  Forstand  —  kan  kalde  den  industrielle. 

Lige  saa  lidt  som  Nogen  vil  kunne  blive  klog  paa  et 
Stykke  vævet  Teis  Tilbliven  uden  at  kjende  Noget  til  det* 
raa  Materiale  og  de  til  dets  Forarbeidning  anvendte  Red- 
skaber, lige  saa  lidt  vil  den,  der  seer  paa  et  Spindevæv  uden 
at  kjende  nøiere  til  Ædderkoppens  Bygning,  forstaae,  i 
hvad  F'orbindelse  de  staae  med  hinanden.  Lad  os  derfor 
betragte  Dyret  noget  nærmere.  Ligesom  Insektet  er  Ædder- 
koppen  et  Leddyr,  men  den  adskiller  sig  fra  hint,  derbe- 
staaer  af  tre  Afsnit,  ved  at  dens  Legeme  kun  viser  to  saa- 
dane,  nemlig  Forkroppen  (Hovedbryststykket)  og  det  bløde 
uleddede  Bagliv;  desuden  ved  Mangel  af  Vinger  og  Føle- 
horn, hvorimod  den  har  eetParBeen  mere,  nemlig  8  ialt. 
Mundens  Dele,  der  paa  et  større  Exemplar  let  lade  sig 
iagttage  med  ubevæbnet  Øie,  have  vel  ikke  nogen  Forret- 
ning ved  Vævningen  at  udføre,  men  maae  dog  i  andre  Hen- 
seender vække  vor  Interesse.  De  bestaae  af  et  Par  Over- 
kjæber,  en  lille  flad  Tunge  og  en  Slags  Underlæbe,  der 
bagtil  lukker  Munden.  I  Overkjæberne  har  Ædder- 
koppen  de  mest  morderiske  Vaaben ,  hvortil  neppe  noget 
andet  Dyr  kan  opvise  Mage,  naar  man  tager  Hensyn  til 
dens  ringe  Størrelse.  De  dannes  af  en  bredere  Grunddel, 
der  er  stærk,  hornagtig  og  forsynet  med  to  Rækker  grove, 
massive  Takker  henimod  den  indre  Side,  og  af  en  stor, 
krum  Hage,  der  er  tilleddet  pea  Enden  af  Grunddelen. 
Alene  Synet  af  disse  stærke,   langt  fremragende,   takkede 

Munddele  maa  indgyde  Respekt,  hvormeget  mere  bliver 
dette  da  ikke  Tilfældet,  naar  man  bliver  Øievidne  til  den 
øieblikkeligt  dræbende  Virkning,  som  et  lille  Stik  af  den 
krumme  Hage  medfører  for  dens   Offre,   og  hvorfra    selv 


'  m'iqqoÅT^bb'di 


En  Ædderkop,  seet  fra 
Undersiden  for  at  orientere 
i  de  almindelige  Træk  af 
Ædderkoppernes  Bygning. 
Paa  den  forreste  Deel  af 
Legemet  sees  6  Par  Lem- 
mer, nemlig  Giftkrogene  (1) 
og  Palperne  (2),  mellem 
hvilke  Munden  findes,  og  4 
Par  Been,  af  hvilke  dog 
kun  de  to  bageste  ere  frem- 
stillede heelt.  Paa  Bag- 
kroppen sees  Indgangen  til 
Aandedrætsredskaberne  (I)' 
og  Spindevorlerne  (p).  Un- 
derneden sees  en  Spinde- 
vorte P  med  sine  HaaV  og 
Spindetappe  forstorret. 


større,  drabelige  Insekter,  som  Træbukke  og  Ørentviste  ikke 
ere  undtagne.  Gjennem  en  lille  Spalte  ude  mod  Spidsen 
af  Hagen  udtømmes  nemlig  en  Gift,  der  vel  ikke,  som 
man  længe*)  fablede  om,   kan  have  nogen  mærkelig  Ind- 


*3  Man  erindre  i  saa  Henseende  de  foregivne  og  ofte  nok  omtalte 
Felger  af  Tarantelens  Stik.  Dr.  Luigi  Verdani  har  iøvrigt  nyligen 
berettet  om  en  rød  Ædderkop  i  Toscana,  ved  hvis  Stik  selv  Fir- 
ben og  Smaafugle  døe,  og  stundom  endog  Hunde  kunne  blive  far- 
ligen  syge.  Paa  Mennesker  ledsages  det  af  Smerte,  temmelig  hef- 
tig Betændelse  paa  Stedet  og  stundom  endog  af  Forstyrrelser  i 
Almenbefindendet,  som  Brækninger  og  Afmagt.  Del  trænger  til 
nærmere  Bekræftelse,  hvad  der  i  Giebels  „Weltall"  fortælles  om 
del  endog  for  Mennesker  dødelige  Bid  af  den  saakaldte  Malmi- 
gnatto  (Aranea  13-gultata  Fabr.)  i  Spanien j  i  en  Egn,  hvor  den 
var  særdeles  hyppig,  vovede  Bønderne  ikke  al  forrette  deres  Mark- 
.  arbeide. 

flydelse  paa  Mennesket,  men  dog  heller  ikke  maa  agtes 
for  ringe,  som  man  kan  see  af  en  Kamp,  hvortil  White 
var  Vidne  i  Konstantinopel,  mellem  sex  Ædderkopper  og 
en  Skorpion.  Skjøndt  Seierherre  døde  denne  dog  snart 
efter  af  Følgerne  af  sine  Saar.  Under kjæberne  ere 
brede,  mere  liindeagtige  Plader,  der  bære  2  lange,  fem- 
.leddede  Palper,  der  vel  nærmest  benyttes  af  Dyret  til  at 
tage  for  sig  og  haandtere  med,  men  i  hvilke  der  vistnok 
tillige  stikker  en  meget  fin  Følelse ,  saa  at  de  —  rigtig- 
nok kun  med  Hensyn  til  Forretningen  —  ikke  upassende 
af  ældre  Naturforskere  ere  kaldte  Arme.  Der  er  iøvrigt  en 
iøinefaldende  Forskjel  i  Palpernes  Dannelse  og  Udseende 
hos  Han  og  Hun,  idet  de  hos  Hannen  —  der  for  det  meste 
allerede  er  let  kjendelig  ved  sin  langt  ringere  Størrelse 
især  af  Baglivet  —  sædvanlig  ere  noget  kortere  og  kølle - 
formigt  fortykkede  mod  Enden.  Her  i  det  sidste  Led  ligge 
nemlig  nogle  Redskaber  skjulte ,  der  spille  en  særegen 
Rolle  ved  Samkvemmet  imellem  dem.  Dette  er  forresten 
ingenlunde  det  kjærligste  eller  fortroligste ;  kun  frygtsomt 
vover  Hannen,  der  som  Vagabond  streifer  om  fra  det  ene 
Væv  til  det  andet,  at  nærme  sig  den  langt  stærkere  Hun, 
hvis  Sind  den  forgjæves  søger  at  udforske,  og  som  stun- 
dom ikke  ømmer  sig  ved  at  godtgjøre  den  Tililendes  Frygt 
ved  at  fortære  ham  heel  og  holden.  Næsten  aldrig  seer 
man  dem  føre  et  ordentligt  Samliv,  hvilket  heller  ikke  vilde 
harmonere  med  Ædderkoppens  øvrige  Levesæt,  thi  det  er 
aabenbart,  at  der  i  Vævet  kun  kan  herske  een  Villie.  Han- 
nerne forekomme  derfor  i  det  Hele  sjeldnere;  Forholdet 
synes  omtrent  at  være  som  1  Han  til  10  å  15  Hunner. 

Fortil  paa  den  øverste  Flade  af  Hovedbryststykket 
sidde  6 — S  smaa,  enkelte  Øtne,  der  have  en  egen  Glands 
og  selv  i  Mørke  skulle  lyse  som  Kattens.     Dog   er  Dyrets 

Syn  vist  kun  svagt,  i  det  mindste  have  adskillige  Forsøg 
overtydet  mig  om,  at  det  ikke  strækker  sig  saa  langt,  som 
man  havde  Grund  til  at  formode.  Til  Erstatning  herfor 
ere  Ædderkopperne  begavede  med  en  overordentlig  fin 
Følelse,  især  i  Benene,  hvormed  de  snart  som  Linie- 
dandseren  prøve  Traadens  Styrke,  snart  omhyggeligen  under- 
søge det  Sted,  hvor  denne  skal  befæstes,  snart  med  geometrisk 
Nøiagtighed  udmaale  Afstandene.  Intet  Under  derfor  at 
Ædderkoppen  altid  er  bange  for  sine  Been,  som  den  ved 
den  mindste  Fare  ruller  ind  under  sig ,  især  da  de  ,  naar  de 
afrives  eller  brækkes,  ikke  saaledes  som  hos  Krebsene  let 
voxe'ud  igjen*).  At  en  Beskadigelse  af  Benene  kan  med- 
føre Døden,  er  ligeledes  et  Bevis  paa  den  særegne  Vig- 
tighed, der  er  tildelt  disse  Organer,  hvis  usædvanlige  Øm- 
findtlighed staaer  i  en  smuk  Samklang  med  Følelsens  Fin- 
hed, der  dog  tydeligst  giver  sig  tilkjende  i  den  Forbindelse, 
der  bestaaer  imellem  Dyrets  Legeme  og  dets  Spind,  hvor- 
ved neppe  et  Fnug  kan  røre,  uden  at  det  fornemmes  af 
det  ofte  i  en  fjern  Krog  lurende  Dyr.  Ethvert  af  de  8 
Been  bestaaer  af  8  større  og  mindre  Led,  hvoraf  især  det 
yderste  (Foden)  fortjener  en  nærmere  Beskrivelse.  Det 
ender  nemlig  med  3  bevægelige,  hornagtige  Hager,  hvoraf 
de  to  større  langs  med  den  hule  Rand  ere  besatte  med 
dybe,  spidse  Takker,  den  trfedie  er  mindre  og  glat.  Hvor 
stor  Betydning  denne  Foddannelse  har  ved  selve  Spin- 
dingen, vil  snart  blive  os  indlysende. 

Paa  Undersiden  af  Ædderkoppens  runde,  bløde  Bag- 
liv  findes  helt  fortil  sædvanlig  to  fine  Lufthuller,  hvor- 


*)  Kun  hvor  Benet  gaaer  tabt  lige  op  til  Hofteleddet,  erstattes  det 
ved  det  næste  Hudskifte,  brækkes  det  over  paa  et  andet  Sted, 
seger  Dyret  derfor  at  afrive  Stumpen,  og  hvis  det  ikke  lykkes  det, 
bliver  en  saadan  Beskadigelse  dets  Død. 

igjennem  den  trækker  Veiret,  og  midt  imellem  dem  ud- 
munde Æggelederne.  Hagtil  derimod  lige  ud  imod  Enden 
bemærker  man  (hos  de  større  Arter  f.  Ex.  Korsædderkoppen 
meget  let  uden  Foi«6tørrelsesglas )  4  til  6  korte,  tykke, 
sædvanlig  lidt  kegledannede  Fremstaaenheder ,  der  for  det 
meste  støde  noget  sammen  med  deres  afstumpede  Ender, 
men  iøvrigt  ere  bevægelige  hver  for  sig.  Det  er  de  saa- 
kaldte  Spin  de  vorter,  og  de  staae  indvendig  i  For- 
bindelse med  et  meget  vidtløftigt  Apparat  af  9  Par  for- 
sk jelligt  formede  Spindekjer  tier,  der  opfylde  en  stor 
Del  af  det  tykke  Bagliv.  De  tre  midterste  Par,  der  tillige 
ere  de  længste  og  største,  begynde  ved  Vorterne  som 
tynde ,  fme  og  lige  Kanaler  der  strække  sig  helt  hen  til  den 
Stilk,  hvorved  Baglivet  er  befæstet  til  F'orkroppen,  men 
derpaa  vende  sig  om  og  udvide  sig  sækformigt  for  tilsidst 
atter  at  ende  i  en  tynd ,  men  i  mange  Vindinger  snoet 
(iang.  Tre  andre  Par  ligge  mere  udad  og  ere  kortere; 
de  begynde  som  tine,  snoede,  paa  et  enkelt  Sted  lidt  ud- 
videde Gange  og  ende  med  særegne,  mangegrenede  Til- 
hæng. De  tre  sidste  Par  ere  simple  Kanaler ,  der  kun 
synes  at  blive  tykkere  mod  den  blinde  Ende.  Nærmest 
ved  Spindevorterne  ere  de  desuden  alle  omgivne  af  en 
hvidlig,  kornet  Masse. 

I  disse  Gange  dannes  nu  det  Stof,  hvoraf  Traaden 
spindes  —  thi  som  saadan  findes  den  endnu  ikke  i  dem. 
Det  er  endog  paa  Grund  af  Gangenes  forskjellige  Bygning 
meget  sandsynligt,  at  ikke  eet  og  det  samme  Stof  udskilles 
i  dem  alle,  men  at  nogle  Gange  levere  en,  andre  en  anden 
Bestanddel,  der  maaskee  først  ved  den  ovenfor  omtalte 
kornede  Masses  Paavirkning  forenes  for  derpaa  at  træde 
ud  i  Spindevorterne.     Hvad  disse  sidste  angaae,   da  over- 

raskes  man  ved  under  en  betydeligere  Forstørrelse  at 
betragte  deres  Udseende. 

I  Stedet  for  —  som  man  let  kunde  falde  paa  at  troe 
—  at  træffe  en  eneste  Munding  paa  hter  Vorte  til  Udgang 
for  Traaden,  se^r  man  dens  skraat  afstumpede  Ende  besat 
med  en  stor  Mængde  smaa  Spidser,  der  paa  ingen  Maade 
lade  sig  forvexle  med  de  egentlige  Haar,  som  sædvanlig 
omgive  den  øvrige  Del  af  Vorten.  De  see  snarere  ud  som 
korte,  smaa  Tapper,  der  ingenlunde  ende  saa  spidst  som 
Haarene,  og  bestaae  af  to  tydelige  Ledstykker,  hvoraf  det 
første  er  det  korteste,  men  bredeste ;  de  ere  desuden  hule 
og  have  en  fin  Munding.  Fra  enhver  af  disse  Tapper, 
hvis  Antal  vel  sædvanlig  angives  for  stort,  men  dog  nok 
kan  anslaaes  til  henved  tusinde  paa  hver  Vorte,  kan  Dyret 
udtrække  en  Traad,  hvis  Finhed  neppe  lader  sig  beregne. 
Det  er  mange  Hundreder  af  disse,  der  sammensætte  den 
enkelte  Traad  i  Spindevævet,  og  dog  er  denne  ikke  tykkere 
end  en  Hundrededel  af  et  Menneskehaar. 

Traadene  i  Vævet  ere  ikke  alle  af  een  Tykkelse,  de 
stærkeste  ere  spundne  to  eller  flere  Gange  frem  og  tilbage, 
forresten  afhænger  Forskjellen  af,  om  Ædderkoppen  arbeider 
med  „fuld  Kraft"  o:  med  alle  Spindetappene  paa  alle  6 
Vorter  paa  een  Gang,  eller  kun  sætter  en  større  eller  mindre 
Del  deraf  i  Brug.  Maaden  hvorpaa  hine  utalHge  Traad- 
elementer  træde  sammen  til  een,  er  endnu  kun  lidet 
oplyst ,  og  jeg  maa  her  tildels  holde  mig  til  egne ,  meget 
mangelfulde  Iagttagelser.  Stoffet,  som  de  omtalte  Kjertier 
afgive  til  Vorterne,  træder  som  klæbrig  Vædske  ind  i  disse, 
hvor  mange  Rør  synes  at  optage  og  føre  den  til  den  fine 
Kanal  i  hver  Tap.  Idet  Vædsken,  rimeligviis  ved  Hjælp  af 
en  særegen  Muskel,  der  trykker  paa  Kjertierne,  trænges 
gjennem  Tappen,  bliver  den  traadformig,  og  trækkes  den 

nu  videre  udenfor  Mundingen  af  Tappen,  fastner  den 
hurtig  i  Luften.  Naturens  Hensigt  med  de  mange  fine 
Tappe  istedetfor  en  eneste  simpel  iMunding  paa  Vorten 
ligger  herved  soleklar  for  Enhver,  der  veed,  hvor  afhængig 
den  hurtige  Udtørring  er  af  det  større  eller  mindre  Rum, 
over  hvilket  Vædsken  fordeles.  En  Kraft  udvendigfra  maa 
der  vistnok  til,  forat  Traaden  -skal  kunne  træde  ud  af 
Tappen,  og  som  saadan  virker  snart  Dyrets  egen  Tyngde, 
snart  et  eller  andet  af  dets  Been  —  thi  at  det  skulde 
være  istand  til  at  udsprøite  eller  udslynge  den  langtfra  sig 
i  enhver  Retning,  saaledes  som  flere  ældre  TSaturfor skere 
have  meent,  lader  sig  ikke  med  nogen  Rimelighed  antage. 
I  Almindelighed  støde  nu  alle  Traadene  neppe  en  halv 
Linie  fra  Tappene  sammen  og  forenes  —  ikke  ved  nogen 
Snoning  eller  Omdreining,  der  først  i  Sandhed  kunde  retfær- 
diggjøre  Sammenligningen  med  Spinderiet,  men  snarere 
ved  en  stærk  Sammenklæben ,  der  næsten  kunde  kaldes 
Sammensmeltning,  saa  inderlig  er  den.  At  Ædderkoppen 
efter  sit  Behov  er  istand  til  at  samle  den  ikke  blot  til  een, 
men  til  flere  Hovedtraade,  der  altsaa  paa  een  Gang  og 
jevnsides  udgaae  fra  den,  har  man  ofte  Leilighed  til  at  see 
f.  Ex.  naar  den  omspinder  sit  Bytte,  dog  maa  den  dertil 
tage  en  Fod  til  Hjælp,  i  hvis  takkede  Hager  Traadene 
holdes  ud  fi*a  hverandre.  Den  chemiske  Undersøgelse  af 
Traaden  har  udvist  et  i. Vand  opløseligt.  Gummi  lignende 
Stof,  en  harpixagtig  Substants  o.  n.  a. 

Til  Stedet,  hvor  den  fasthæfter  Traaden,  udvælger  den 
helst  et  Punkt  med  lidt  ujevn,  ru  Overflade.  Fasthæftningen 
skeer  derved,  at  den  trykker  de  strittende  ^pindevorter 
stærkt  —  'stundom  et  Par  Gange  —  derimod,  hvorved  der 
fremkommer  en  hlle  rund  Skive,  hvorfra  de  utallige  Smaa- 
traade  ofte  endnu  i  en  Linies  Længde   kunne  forfølges   til 

den  ved  Dyrets  fremskridende  eller  nedhidsende  Bevægelse 
derfra  udgaaende  Hovedtraad.  Ædderkoppen  lader  sig 
nemlig  fra  dette  Udgangspunkt  enten  frit  hænge  ned  i 
Luften,  og  den  fine  Traad  beviser  da  sin  Styrke  ved  at  bære 
den  forholdsviis  svære  Krop,  eller  den  vandrer  henover  en 
.Gjenstand,  men  fører  og  styrer  da  altid  Traaden  med  en 
Fod,  indtil  den  atter  befæster  den  et  andet  Sted,  hvilket 
isæ.r  paa  glatte  Gjenstande  hyppigt  gjentages.  Naar  den 
farer  ned  gjennem  Luften,  hvorved  Traaden  bestandigt  for- 
længes fra  Spindevorterne,  glider  det  bageste  Par  Been, 
der  er  strakt  iveiret,  langs  med  denne  for  øieblikkelig  at 
kunne  gribe  fat,  naar  Dyret  pludselig  vil  standse.  Mærker 
den  Uraad,  eller  den  af  anden  Grund  vil  entre  tilbage  til 
sit  Udgangspunkt,  vender  den  sig,  idet  den  med  de  andre 
Been  griber  om  Traaden,  og  alt  som  den  stiger  tjlveirs, 
samler  den  med  de  bageste  Traaden  efter  sig  til  et  lille 
Nøgle,  som  den  saa  bider  af  og  kaster  bort. 

Skjøndt  alle  Ædderkopper  kunne  spinde,  er  det  dog 
kun  en  vis  Gruppe,  der  af  Traadene  forstaae  at  danne  et 
Fangenæt,  hvis  Anlæg  hos  de  forskjellige  Arter  atter  er  af 
høist  ulige  Beskaffenhed.  Hvor  afvigende  er  saaledes  ikke 
Korsædderkoppens,  der  udspænder  sit  lodret  i  Luften 
i  Form  af  et  Hjul  med  mange  Masker,  fra  Yindu- 
Ædderkoppens,  hvis  tætte,  vandrette  Hænge  væv  i  et 
eller  andet  Hjørne  saa  ofte  fortrædiger  vort  Øie.  I  dette 
sidste  ligge  og  krydse  Traadene  hverandre  saa  tæt,  at  det 
faaer  Lighed  med  det  fineste  Stykke  Flor.  Begyndelsen 
dertil  skeer  fra  den  ene  Væg,  hvor  den  fastgjør  en  Traad, 
som  den  derpaa  fører  med  sig  i  den  ene  Fod,  idet  den 
gaaer  ind  i  Hjørnet  og  derfra  over  paa  den  anden  Væg, 
hvor  den  i  en  passende  Afstand  fastgjør  den  anden  Ende 
af  Traaden,   der  saaledes  kommer  til   at  hænge   som  en 

noget  løs  Line  tvers  over  Hjørnet.  Førend  Dyret  vover  sig 
ud  paa  denne,  strammes  den  ved  nogle  skraa  Traade,  og 
nu  fortsættes  Arbeidet,  idet  den  entrende  paa  den  første 
trækker  en  Traad  parallel  med  den,  derpaa  andre  mere 
paa  tværs  ind  mod  Hjørnet,  hvor  den  tillige  vælger  sit  Op- 
holdsted enten  i  en  Sprække  eller  i  et  tæt  rørformigt 
Kammer  af  sammenspundne  Traade,  Sædvanlig  bliver 
Hyttet  hængende  paa  den  øverste  Flade  af  Nættet,  der  er 
mere  bespunden  og  ru,  og  slæbes  af  den  flux  tililende 
Røver,  som  ofte  har  luret  forgjæves  i  mange  Dage,  ind  i 
Røret.  Større  Vanskelighed  kunne  vi  derimod  i  mange 
Tilfælde  have  ved  at  forklare  os  Dannelsen  af  Kors- 
ædderkoppens  i  det  Frie  udspændte,  store,  regelmæssige 
Næt,  hvis  Hovedtraade  ofte  gaae  alenlangt  fra  en  Green  til 
en  anden  i  samme  Høide,  men  af  en  anden  Busk,  stun- 
dom tværs  over  en  Vei  eller,  som  Flere  have  iagttaget, 
endog  over  et  rindende  Vand.  Her  hvor  det  var  umuligt 
for  Dyret  først  at  gaae  ned  for  atter  at  gaae  op  paa  den 
modsatte  Side,  har  det  ikke  manglet  paa  Gisninger,  blandt 
hvilke  den,  at  Dyret  skulde  være  istand  til  at  udsprøite  en 
Traad  i  lige  Retning,  vistnok  mindst  fortjener  nogen  Tiltro. 
Andre  have  ment  at  gjøre  Sagen  sandsynligere  ved  at  for- 
klare det  som  en  Virkning  af  en  bevæget  Luftstrøm,  der 
idet  den  streifede  forbi  de  opløftede  Spindevorter,  skulde 
trække  den  i  samme  Øieblik  udpressede  klæbrige  Masse 
ud  i  en  Traad  og  føre  den  med  éig,  indtil  den  blev  hæn- 
gende ved  en  eller  anden  Gjenstand.  Blackwall  støtter 
denne  Mening  paa  Forsøg,  som  jeg  har  gjentaget  uden 
hgnende  Resultat.  Jeg  har  tvertimod  fundet,  at  det  er  den 
sikkreste  Maade  at  holde  Ædderkopper  fangne  paa  at  sætte 
dem  i  et  Glas,  der  staaer  i  en  lille  Skaal  med  Vand;  selv 
i  et  aabent  Vindue  med  stærkt  Lufttræk  lykkedes  det  ikke 

nogen  at  undslippe.  Andre  igjen  have  opstillet  den  For- 
modning, at  de,  siddende  roligt  paa  samme  Plet,  med 
Foden  udtrak  en  Traad,  der  flagrede  i  Luften,  til  den  fandt 
et  Holdepunkt,  men  uafseet  fra  at  Befæstelsen  af  den  frie 
Ende  ikke  kan  gaae  saa  let  for  sig,  er  jeg  efter  mine  Iagt- 
tagelser tilbøielig  til  at  nægte,  at  nogensinde  en  Traad 
udgaaer,  naar  Dyret  ikke  bevæger  sig  eller  ved  en  udvortes 
Kraft  er  sat  i  Bevægelse.  Som  saadan  er  Vinden  vistnok 
meget  ofte  behjælpelig,  idet  Dyret  lader  sig  gribe  af  den 
og  med  det  Samme  udspinder  en  Traad.  Paafaldende  er 
det  aherede  at  see ,  hvor  let  en  Ædderkop  giver  Slip  paa 
sit  Fodfæste;  det  skeer  strax  ved  den  mindste  Berørelse 
eller  Overraskelse,  i  et  Nu  hgger  den  paa  Jorden  — 
uskadt,  thi  Traaden,  hvormed  den  heisede  sig  ned,  sidder 
endnu  fast  oppe  i  Høiden.  Ved  alle  de  smaa  Ædder- 
kopper,  der  Ugesom  flyve  om  i  Luften,  er  denne  Forkla- 
ring maaskee  fyldestgjørende,  Korsædderkoppen  er  derimod 
tyk  og  svær  og  spinder  netop  mod  stille  Veir  de  læ.ngste 
Traade ,  hvorfor  den  regnes  med  blandt  de  mange  Veir- 
propheter.  Her  synes  altsaa  forøgede  Iagttagelser  i  det 
Frie  at  være  nødvendige  for  at  oplyse  det  Gaadefulde 
herved. 

Den  Hurtighed,  hvormed  Dyret  kan  fuldføre  et  sligt 
Næt  af  stundom  henved  en  Alens  Diameter,  er  beundrings- 
værdig; ødelægges  det  den  ene  Dag,  staaer  der  alt  et  nyt 
udspændt  den  næste  Morgen.  Er  Beskadigelsen  af  ringere 
Betydning,  udbedrer  den  dog  hellere  det  gamle.  Er  det 
anlagt  over  en  befaret  Vei,  kan  det  hændes,  at  den  hver 
Dag  maa  lave  sig  et  nyt  Næt.  Konstruktionen  vidner  om 
en  næsten  mathematisk  Nøiagtighed.  Hovedtraadene ,  der 
anlægges  først  og  skulle  bære  hele  Nættet,  udmærke  sig 
ved  deres  Tykkelse  og  Styrke;  først  naar  Dyret  har  prøvet 

denne  snart  med  Foden ,  snart  ved  med  hele  sin  Vægt  at 
kaste  sig  ned  fra  Traaden  og  svinge  sig  frem  og  tilbage, 
trælker  den  en  Traad  etsteds  fra  den  øverste  Tverlinie  i 
lige  Retning  nedad  og  fastgjør  denne  paa  en  af  de  nederste 
Hovedtraade.  Derpaa  udfinder  den  Midtpunktet  af  denne 
nye  Traad  og  begynder  derfra  at  trække  Radierne,  idet  den 
fastgjør  en  Traad  i  dette  Punkt,  fører  den  med  sig  op  til 
den  øverste  Hovedtraad  og  i  en  kort  Afstand  befæster  den 
paa  denne,  og  saaledes  vedbliver  den,  indtil  at  Straalerne 
ere  trukne  i  hele  Omkredsen.  Da  gaaer  den  til  at  spinde 
de  mange  concentriske  Cirkler,  hvilket  skeer  derved,  at 
den  fra  iMidtpunktet  af  trækker  en  Traad  spiralformigt 
rundt,  bestandigt  fjernende  sig  mere  fra  hint  og  underveis 
tillige  fastgjørende  Traaden  paa  enhver  Straale,  den  møder. 
Afstanden ,  der  overalt  mellem  to  og  to  Buer  nøiagtigt 
vedligeholdes,  udmaaler  den  med  de  bageste  Par  Been  som 
med  en  Passer.  Buerne  ere  vel  parallele,  men  ligge  der- 
for ikke  alle  hge  tæt,  thi  mtdtveis  pleie  de  at  staae 
videre  fra  hinanden.  Sædvanlig  gaaer  Dyret  Nættet  endnu 
engang  senere  efter  og  gjør  ofte  ved  en  ny  Spiraltraad 
Maskerne  mindre.  Det  fortjener  endnu  at  bemærkes,  at 
Spiraltraaden  ikke  er  saa  stærkt  spændt  som  Radierne, 
men  ved  det  letteste  Vindpust  bugner  lidt  udad,  hvilket 
bidrager  Sit  til  en  bedre  Fangst.  Tildels  rettende  sig  efter 
Veirets  Beskaffenhed  sidder  Dyret  enten  paa  Post  lige  i 
Midtpunktet  eller  udenfor  Nættet,  skjult  mellem  nogle 
Blade,  som  det  har  spundet  sammen  til  en  lille  Bolig, 
idet  den  dog  stedse  vedligeholder  Forbindelsen  med  Midt- 
punktet ved  en  særegen  Traad,  der  næsten  med  en  Nerves 
Sikkerhed  leder  ethvert  Indtryk  fra  hvilket  som  helst  Punkt 
i  Nættet  til  den. 

Skjøndt  det  langtfra  er  min  Agt  at  beskrive  alle  For- 
skjelligheder  i  Spindemaaden  hos  de  forskjellige  Arter  af 
^edderkopper,  hvortil  jeg  heller  ikke  af  Mangel  paa  Iagt- 
tagelser vilde  være  istand,  tør  jeg  dog  ikke  forbigaae  V  a  n  d- 
ædderkoppens  høist  interessante  Spind,  hvis  Anlæg  i 
Vandet  nøder  os  til  at  antage  en  noget  forskjellig  Be- 
skaffenhed af  Traaden.  Man  maa  ikke  forvexle  dette  Dyr 
med  de  Ædderkopper,  man  saa  ofte  seer  løbe  hen.  over 
Vandets  Overflade ;  det  holder  sig  for  det  meste  under  Van- 
det, hvor  det  med  Lethed  svømmer  omkring  paa  Ryggen, 
og  naar  det  nærmer  sig  Vandfladen,  stikker  det  sædvanlig 
kun  Bugen  op  over  den  forat  aande.  Sin  Bolig  anlægger 
og  fastgjør  det  med  stærke  Traade  i  forskjellige  Retninger 
til  Blade  og  Stængler  under  Vandet;  Boligen  har  Form  af 
en  Hætte  med  en  vid  Munding  nedad  og  bestaaer  af  et 
fint,  silkehvidt  og  meget  tæt  Væv,  hvori  de  enkelte  Traade 
neppe  ere  synlige.  Denne  fylder  den  lidt  efter  lidt  med 
Luft,  hvorved  Ligheden  med  en  Dykkerklokke  bliver  slaaende. 
Dens  Fremgangsmaade  hermed  er  følgende:  idet  den 
stikker  Bagkroppen  op  over  Vandet  og  derpaa  dykker' ned, 
samle  sig  en  Mængde  smaa  eller  en  større  Luftblære 
omkring  dens  Bagliv ,  der  i  og  for  sig  er  af  en  styg  mørk 
Farve,  men  derved  kommer  til  at  see  glimrende  ud,  naar  den 
svømmer.  Har  den  naaet  sit  Væv,  stikker  den  Baglivet 
ind  igjennem  den  nedre  Munding  paa  Hætten  og  stryger 
med  Benene  Luftblærerne  af  sig,  der  da  uddrive  en  lige 
Rumdel  Vand,  og  saaledes  vedbliver  den,  indtil  hele  Klok- 
ken er  fyldt  med  Luft.  Sidder  den  paa  Lur  efter  Vand- 
insekter, rager  den  sædvanlig  med  Hovedet  og  nogle  Been 
ud  gjennem  Mundingen,  medens  Baglivet  omgives  af  og 
aander  Klokkens  Luft,  som  den  af  og  til  maa  fornye.  1 
Klokken  lægger  Hunnen  sine  Æg,  og  Ungerne  opholde  sig 

i  længere  Tid  derinde  uden  at  fortære  hinanden,  som  det 
ellers  er  Ædderkoppeskik.  Forholdet  mellem  Hun  og  Han 
skal  ogsaa  være  venskabeligere ;  denne,  der  imod  Sædvane 
er  større,  bygger  sig  selv  en  Bolig,  og  De  Geer  har 
bemærket,  at  den  stundom  overvintrer  efter  først  at  have 
lukket  sig  inde  ved  at  spinde  den  nedre  Aabning  til. 
Andre  Ædderkopper  ligge  ogsaa  i  Dvale  Vintren  over  eller 
fore  paa  varmere  Opholdssteder  et  vaagent  Liv  —  rigtig- 
nok paa  meget  tarvelig  Kost;  Exempler  paa,  at  de  selv  i 
det  Frie  kunne  trodse  en  antagelig  Kulde,  iagttages  ikke 
sieldelit.  Man  træffer  ogsaa  Ædderkopper,  der  have  deres 
Spind  under  Jorden ,  og  blandt  disse  fortjener  Mygale 
fodiens  at  nævnes,  der  laver  sig  et  opretstaaende  Rør, 
som  foroven  lukkes  med  et  kredsrundt  Laag  med  Hængsel 
som  en  Dør.  Paa  den  indre  Side  af  Laaget  findes  flere 
smaa  Indtryk,  i  hvilke  Ædderkoppen  hager  sig  fast  med  de 
stærke  Takker  i  dens  Kjæber  forat  holde  Døren,  naar  der 
gjøres  Forsøg  paa  at  trænge  ind;  den  falder  til  ved  sin 
egen  Tyngde. 

Af  en  særegen  Beskaffenhed  er  det  Væv,  der  danner 
Hylsteret  omkring  de  talrige,  smaa  Æg.  Selv  de  Ædder- 
kopper, der  ellers  ikke  spinde,  lave  en  saadan  Kokon, 
hvis  Stof  er  saa  fast  og  tæt,  at  der  udfordres  en  vis  Kraft 
forat  sønderrive  det.  Som  Følge  deraf  staaer  det  heller 
ikke  i  de  senere  fremkomne  Ungers  Magt  selv  at  gjennem- 
bryde  den ,  men  Moderen  maa  med  sine  stærke  Kjæber  bide 
Hul  derpaa  forat  de  kunne  slippe  ud.  Omsorgsdriften  for 
Ynglen  er  derfor  hos  disse  forresten  saa  ukjærlige  Dyr 
særdeles  stærk,  og  de  omstreifende  Jagt-  og  Ulve-Ædder- 
kopper  bære  overalt  den  store,  kugleformede  Kokon  med 
sig  i  Palperne  under  Kroppen,  give  selv  naar  de  forfølges,  ikke 
Slip  paa  denne  Tyngsel  ja!    indtil   den  sidste  Dødskrampe 

f.  Ex.  i  Spiritus  har  jeg  seet  dem  fastholde  den.  Hos 
andre  Ædderkopper  er  Reden  fastgjort  etsteds  og  rummer 
sædvanlig  ogsaa  Moderen,  der  sjeldent  tager  Flugten,  selv 
naar  man  river  Heden  løs.  Det  dertil  anvendte  Spind  danner 
flere  Lag  af  grovere,  stærkere  Traade,  det  Hele  har  Ud- 
seende af  en  uordentlig,  sammenfiltret  Masse  især  paa  den 
ydre  Side.  Der  gives  een  Art,  hvis  smaa  pæreformede 
Reder  man  træffer  ophængte  ligesom  Pungmeisens  paa  en 
Green  ved  en  Line  af  en  halv  Tommes  Længde. 

I  Aaret  1709  tilsendte  en  Hr.  Bon  det  franske  Akademi 
et  Par  Handsker  og  et  Par  Strømper,  forfærdigede  af 
Ædderkoppespind.  Det  blev  overdraget  den  berømte  Natur- 
kyndige Reaumur  at  afgive  Betænkning  om  Muligheden  af 
nogen  Fordel  ved  en  slig  Industri,  og  om  hvorvidt  Ædder- 
koppe-Avl  kunde  konkurrere  med  Silkeavl.  Netop  fordi 
Sagen  næsten  synes  latterlig,  maa  man  beundre  den  Grun- 
digbed, hvormed  denne  Lærde,  der  tilfulde  kjendte  Naturens 
righoldige  Indhold  til  Menneskets  Tarv,  gik  til  Værks. 
Den  første  Vanskelighed,  der  fremstillede  sig  for  ham, 
bestod  i  at  finde  et  let  overkommeligt  Foder  til .  disse  Dyr, 
thi  at  fange  Fluer  til  dem  var  lidt  vel  besværligt.  Efter 
fiere  Forsøg  mente  han  at  have  udfunden,  at  man  kunde 
bespise  dem  med  Regnorme  eller  endnu  bedre  med  „Sjæ- 
len" af  nys  udrevne  Fuglefjer.  Værre  var  det  med  Lokale 
til  dem,  thi  deres  Eneboer -Karakteer  fordrede  ubetinget 
egne  Lukafer  til  hver  især,  hvis  man  ikke  inden  kort  Tid 
vilde  see  hele  Kolonien  udryddet  ved  den  blodigste  Borger- 
krig. Da  det  dernæst  kun  var  Kokonen  af  visse  Ædder- 
kopper —  thi  om  Fangenættets  yderst  spæde  Traade  kunde 
der  slet  ikke  være  Tale  —  der  lod  sig  anvende,  syntes 
det  ikke  let  muligt  at  faae  dem  til  at  lægge  Æg  flere 
Gange  om  Aaret,  da  alene  Parringen  efter  det  Ovenanførte 

vilde  medføre  sine  Vanskeligheder.  Traadens  Styrke  for- 
holdt sig  til  Silkeormens  som  1  :  5,  var  desuden  kort  og 
uden  synderlig  Glands.  Det  væsenligste  Punkt,  der  maatte 
gjøre  Udslaget,  var  dog  det,  at  der  efter  en  nøiagtig  Be- 
regning vilde  udfordres  over  65,000  Stkr.  Hun  -  Ædder- 
kopper  i  Drift  forat  erholde  —  eet  Pund  Silke,  medens 
lidt  over  2000  Kokoner  af  Silkeormen  levere  den  samme 
Kvantitet.  Næsten  al  anden  Anvendelse,  man  har  villet 
gjøre  af  Spindelvæv,  har  ikke  havt  bedre  Skjæbne,  i  al 
Fald  er  det  kun  kloge  Koner,  der  dermed  kurere  Kold- 
feber og  Krampe.  Som  blodstillende  Middel  har  det  et 
vist  Ry  blandt  Almuen,  og  Astronomerne  bruge  de  fine 
Traade  i  deres  Kikkerter. 


Skildringer  af  Naturen  paa  Færoerne. 

Af  Adjunkt  P.  A.  Holm. 


Plaiiteyerdeneii. 

laa  Grund  af  Færøernes  nordlige  Beliggenhed,  deres  klima- 
tiske Forhold  og  Jordsmonnets  Beskaffenhed,  kan  man  ikke 
vente  nogen  stor  Væxt-Rigdom  paa  4isse  Øer.  Isolerede  Øer 
have  i  Reglen  en  fattig  Flora.  Den  hyppige  salte  Havtaage, 
som  aldrig  tillader  Solen  ret  at  gjennemvarme  Luften  og 
Jorden,  de  voldsomme  Storme,  som  knække  enhver  Plante, 
de  møde  paa  deres  Vei,  den  hyppige  Vexel  i  Tempera- 
turen indenfor  en  meget  lav  Varme-  og  Kulde -Grad,  alle 
disse  Omstændigheder  lægge  væsentlige  Hindringer  i  Veien 
for  Vegetationen.  Desuden  er  Jordskorpen  saa  tynd,  at 
de  dybere  gaaende  Planter  ikke  kunne  voxe  deri.  Af 
disse  Aarsager  er  det  kun  et  ringe  Antal  Blomsterplanter, 
som  kunne  trives  deroppe;  disse  ere  da  meest  enaarige 
Arter,  og  det  saadanne,  som  trives  godt  i  et  fugtigt  og 
raat  Klima;  men  denne  Vegetation  er  ogsaa  meget  yppig 
og  opnaaer  stor  Skjønhed,  saa  at  de  færøiske  Græsgange 
roses  af  alle  Fremmede  for  deres  Tæthed  og  friske  Farve, 
ja  sættes  over  de  berømte  engelske.  Fjeldene  ere, 
som  vi  have  seet,  hist  og  her  beklædte  med  Grønt  heelt 
jop  til  Toppen,  og  det  er  især  ved  Fuglebjergene,  at  man 
fomndres  over  at  fmde  en  saa  rig  Vegetation.  Grunden 
hertil  er  deels   den  Mængde  Gjødning,  hvormed  Fuglene 

gjøre  Jorden  frugtbar,  deels  at  disse  Steder  ikke  ere  saa 
meget  udsatte  for  Stormen,  som  man  skulde  formode. 
Naar  nemlig  Vinden  blæser  fra  Søen,  støder  den  an  mod 
den  lodrette  Klippe  paa  ethvert  Punct  i  dens  hele  Høide; 
derved  drives  Luftstrømmen  med  stor  Kraft  opad,  men 
ved  Toppen  af  Bjerget  møder  den  den  udenfra  kommende 
Strøm  under  en  Vinkel,  og  nu  gjør  den  en  Diagonal- 
Bevægelse  udover  Bjergets  Top,  hvor  der  altsaa  er  stille, 
medens  det  stormer  ude  paa  Havet  og  længere  inde  paa 
Bjergsletten.  Paa  Grund  af  Stormen  og  Havtaagen  kan 
der  ikke  findes  vildtvoxende  Træer  paa  Færøerne,  ligesom 
heller  ikke  paa  Hetland,  og  de  Forsøg,  som  ere  anstillede 
med  at  opelske  dem,  ere  mislykkede;  thi  saasnart  deres 
Grene  naaede  op  over  den  Indhegning,  hvormed  de  vare 
omgivne,  døde  de  ud.  Imidlertid  har  man  ikke  opgivet 
dette  Haab  endnu,  da  navnlig  Ask  og  Røn  trives  godt 
paa  Hetland,  og  af  denne  sidste  seer  man  ogsaa  enkelte 
Steder  i  Thorshavn  ganske  kjønne  Exemplarer.  Der  gaaer 
det  Sagn,  at  der  i  fordums  Tid  var  Skov  paa  Øerne; 
men  hellig  Olaf  bandede  den  bort,  da  Mikjunæs-Boeme, 
for  at  slippe  for  at  betale  Skat,  vilde  lyve  deres  Land 
fattigere,  end  det  er.  Virkelig  finder  man  endnu  friske, 
bøielige  Ener  af  4 — 6  Alens  Længde  i  Tørvemoserne, 
medens  det  samme  Træ  nu  kun  naaer  nogle  faa  Tommer 
over  Jorden,  og  ellers  kun  nogle  forkrøbne  Dvorg-Pile  staae 
hist  og  her  paa  Fjeldene.    , 

Den  færøiske  Vegetation  er  en  høinordisk  Flora  og  har 
et  vist  ringe  Antal  (146)  Stam-Planter,  hørende  fornemlig 
til  Korsblomsternes ,  Maskeblomsternes,  Kurvblomsternes, 
Græssenes  og  Halvgræssenes  Familier,  og  disse  har  den 
tilfælles  med  Island  og  Hetland.  Af  disse  Planter  ere  dog 
de  allerfleste  (110)  saadanne,   som  tillige  findes  over  hele 

Europa  fra  Pyrenæerne  til  Polar-Kredsen  og  ere  meget 
uimodtagelige  for  Klimaets  Indvirkninger,  eller  de  gjen- 
findes  paa  Hetland,  Island  eller  i  England,  saaat  Færøerne 
i  botanisk  Henseende  knytte  sig  nøie  til  Naboøerne  imod 
Syd  og  Nord. 

Sammenligne  vi  Færøernes  Flora  med  Danmarks, 
saa  vil  dens  Fattigdom  falde  stærkt  i  Øinene;  thi 
medens  der  her  i  Danmark  af  Blomsterplanter  findes 
c.  100,  Familier  og  1250  Arter,  have  vi  paa  Fær- 
øerne kun  50  Famlier  og  277  Arter,  altsaa  c.  50  Fa- 
milier og  973  Arter  færre  end  i  Danmark.  Imidlertid 
mærker  man  ikke  denne  Fattigdom  saa  overmaade  meget, 
da  mange  Plante-Arter,  især  af  Græssene,  paa  mange 
Steder  træde  op  med  en  saa  overordentlig  Mængde  af  In- 
divider, at  de  aldeles  bedække  Jorden  og  derfor  fuldkommen 
tilfredsstille  Øiet.  Desuden  komme  de  haardføre  Væxter, 
paa  Grund  af  dot  milde  Klima,  tidlig  frem  og  forsvinde 
først  seent  om  Efteraaret,  naar  Sneen  bedækker  Landet. 
De  danske  Planter,  som  findes  deroppe^^,  ere  næsten  ude- 
lukkende saadanne,  som  her  i  Danmark  blomstre  hele 
Aaret  eller  om  Yaar  og  Høst,  f.  Ex.  Fuglegræs,  Følfod, 
Tusindfryd,  hvorimod  der  kun  er  faa  egentfige  Sommer- 
blomster. ' 

Med  Hensyn  til  de  blomsterløse  Planter   stiller   For- 
holdet sig  ulige  gunstigere  for  Færøerne ;  thi  de  Aarsager,. 
som   hemme   den  høiere  Vegetation,    navnlig  den  stadige 
Fugtighed,  begunstige  de  lavere  Planter. 

Uagtet  Færøernes  Væxt-Rigdom  i  det  Hele  taget  kun 
er  ringe  i  Forhold  til  Danmarks,  saa  findes  der  dog  en 
Deel  Planter  deroppe,  som  ikke  træffes  her,  og  det  deels 
Slægter,  deels  eiendommelige  Arter,  hvilke  alle  tilhøre 
Polarfloraen.    Saaledes  findes  den  smukke  hvideDryas 


203 

octopetala,  den  røde  Azalea  procumbens  høit 
tilfjelds,  Rhodiola  ros  ea  hænger  med  sine  trævlede  Rødder 
i  hver  Klippe  -  Revne ,  mange  nydelige  Steenbræk -Arter 
(f.  Ex.  Saxifraga  oppositifolia)  og  den  hiramelblaae  Fjeld- 
Ærenpriis  oplive  Gruset  paa  Brækkerne.  Disse  Fjeld- 
Blomsters  Farve  er  meget  forskjellig,  men  den  hvide  og 
røde  ere  dog  fremherskende ;  disse  Farver  ere  saa  uendelig 
klare  og  gjennemsigtige,  og  de  fremtræde  i  saa  mange  fine 
Aftegninger,  at  de  langt  overgaae  Slette-Blomsterne  i  Pragt. 
Saaledes  har  man  i  de  5  ikke-danske  Steenbrækarter ,  i 
Dryas,  lis  -  Ranunklen*)  og  i  de  fleste  Korsblomstrede 
den  hvide  Farve  vexlende  i  udmærket  Skjønhed;  i  den  ene 
før  nævnte  Steenbræk ,  i  Sedum  villosum ,  Azalea ,  Lyng- 
Arterne  o.  fl.  finde  vi  den  røde  Farve  fra  dyb  mørkerød 
til  den  fineste  lyserøde;  af  blaae  Fjeldblomster  har  jeg 
nævnet  Fjeld -Ærenpriis,  og  jeg  vil  tilføie  den  nydelige, 
hyacintUgnende  Scilla  verna;  af  gule  Fjeldplanter  er  Val- 
muen**) og  en  Høgeurt***)  de  mærkeligste.  Disse  Smaa- 
blomster  gjøre  det  øde  Fjeld-Gruus  venligt,  og  man  kommer 
til  at  sætte  saa  meget  mere  Priis  paa  dem,  som  Om- 
givelserne ere  tomme  og  ufrugtbare. 

Med  denne  foreløbige  Kundskab  til  Færøernes  Vege- 
tations-Forhold skal  jeg  tillade  mig  at  føre  Læseren  paa 
en  botanisk  Vandring  fra  Havet,  over  Bøen  (den  dyrkede 
Mark)  til  Toppen  af  et  af  Fjeldene.  Havet  er  meget  rigt 
paa  Planter ,  som  rykkes  op  af  Havbunden  og  drives  i 
store  Masser  ind  paa  Land,  naar  Søen  er  i  Oprør.  Det  er 
mange  forskjellige  Tang- Arter,  der  paa  denne  Maade  kastes 
op  af  Havet,  men  den  vigtigste  er  dog  den  sværdbladede 


*)  R.  glacialis. 
**)  Pgpaver  nudicaule. 
***)  Hieraciuin  alpinuni. 

Tang*),  som  Færingerne  benævne  med  det  almindelige 
Udtryk  ,,tari",  der  bruges  om  alle  Tang-Arter,  med  Und- 
tagelse af  nogle- faa,  som  have  særskilte  Navne.  Den  har 
en  Stok  af  3 — 5  Alens  Længde  og  kan  være  armtyk,  hvor- 
for vi  ogsaa  som  Børn  forfærdigede  herlige  Baade  af  de 
udhulede  Stammer.  —  Paa  Stenene  ved  Stranden,  som  ere 
tørre,  naar  det  er  Ebbe,  voxer  en  stor  Mængde  savtakket 
Tang  og  Blære-Tang**),  paa  de  dybere  Steder  i  Fjordene 
ere  spiselig  Tang,  Sukker-Tang  og_Sør**)  meget 
hyppige,  og  de  to  første  udbrede  deres  smukke,  brede, 
brune  Blade  i  Vandets  Overflade.  Desuden  fører  Golf- 
strømmen mange  fremmede  Væxter  til  Kysterne:  saaledes 
finder  man  jævnlig  de  runde  Bønner  af  Mimosa  scapdens 
(Fær.  Hvitunyra),  som  ere  drevne  derop  fra  Amerika;  Mar- 
tins (voyage  botanique  en  Norvége)  anfører,  at  han  fandt 
dem  ved  Nord-Kap.  Brugen  af  Tang-Arterne  er  ikke  saa 
ringe,  skjøndt  de  langtfra  bruges  saa  omhyggehgt,  som  de 
burde.  TilGjødning  bruges  alle  Arterne,  og  det  er  der- 
for en  stor  Fordeel  for  de  Bygder,  hvor  der  opdriver  megen 
Tang:  man  lader  da  Tangen  ligge  og  raadne  en  tilbørlig 
Tid  og  bringer  den  derpaa  op  paa  Marken  i  en  firkantet 
Trækurv,  som  bliver  læsset  paa  Ryggen  af  en  Mand, 
eller  en  Hest  maa  bære  en  paa  hver  Side.  Bonden 
breder  Tangen  ud  paa  sin  Mark,  d.  v.  s.  han  bedækker 
den  haarde  Klippe  dermed,  og  ovenpaa  lægger  han  den 
tynde  Græstorv  med  Muldsiden  opad,  hvori  da  Sæden  ned- 
hakkes.  De  spiselige  Tangarter  bruges  ikke  paa  Fær- 
øerne til  at  stille  Sult  med,  da  der  er  rigelig  Føde  i  Lan- 


*)  Laminaria  digilata. 
'*)  Fuciis  serratus  og  vesiculosus. 

•=*)  Laminaria  esculenta,  sacharina  og  Halymenia  edulis,  Fær.  Teng, 
blaå-tari,  sol. 

det,  men  man  spiser  dem  for  Lyst;  den  brune,  bnisk- 
agtige  Midtnerve  i  Sukkertangens  brede  Blade  har  en 
meget  behagelig,  frisk,  saltagtig  og  sød  Smag.  Man  vil 
ogsaa,  ligesom  forhen  paa  Ørkenøerne,  kunne  vinde  megen 
Kelp  af  Tangen;  men  deels  er  der  ikke  henvendt  nogen 
videre  Opmærksomhed  derpaa,  deels  er  det,  paa  Grund  af 
det  fugtige  Veirlig,  vanskeligt  at  bevare  Kelpen  og  den  ved 
Brændingen  erholdte  Aske  tør,  og  den  færøiske  Kelp  vil 
jo  vel,  Ugesom  den  ørkenøiske,  altid  komme  til  at  staae 
tilbage  for  den  spanske. 

Fra  Baaden,  i  hvilken  vi  paa  den  stille,  smukke 
Sommerdag  ha\e  roet  omkring  i  Fjorden  og  i  Ro  og  Mag 
betragtet  Havets  Væxter,  ville  vi  begive  os  op  i  Bygden. 
Den  ligger,  som  alle  færøiske  Bygder,  tæt  nede  ved  Havet, 
og  de  tjærede  Træhuse  see  ret  venlige  ud  med  deres 
grønne  Tage,  omgivne  af  grønne  Marker,  bag  hvilke 
de  alvorlige  Fjelde  hæve  sig.  Allerede  paa  Tagene  ville 
vi  finde  1\oget  af  Interesse  i  botanisk  Henseende;  Hvan- 
nen*).  Løvefod**),  Trævlekrone***),  Agerkaal, 
Skov-Storkenæb****),  Muse-Vikkef)  og  flere  saa- 
danne  blomstre  nok  saa  frodigt  paa  Taget,  hvor  Smaalam 
springe  omkring,  og  stundom  vel  ogsaa  en  Ko  eller  Kalv 
delicaterer  sig  med  det  friske,  saftige  Græs.  Bygden  er 
omgiven  af  den  dyrkede  Mark,  som  Færingerne  kalde 
,,b6vur",  hvilket  oprindelig  betyder  en  Gaard.  Disse  Boer 
ere  meget  forskjellige  i  Størrelse  og  Godhed:  paa  de 
nordlige  Øer  ere  de  meget  smaa  og  ligge  sædvanlig  opad 


*)  Angelica  archangelica,  udt.  Rv. 
**)  Alchrmilla  vulgaris. 
***)  Lychnis  flos  cuculi.  Fær.  Akeleja. 
****)  Geranium  silvalicum.  Fær.  Sorlugras. 
t)  Vicia  cracca.  Fær.  Krdkju-grås. 

Fjeldets  Skraaning,  ofte  saa  brat,  at  den  Fremmede  kan 
blive  svimmel  af  at  spadsere  omkring  i  Marken;  paa  de 
sydlige  Øer  ere  Bøerne  mere  vidstrakte  og  jævne,  ofte  som 
en  Mark  her  i  Danmark.  De  smukkeste  Bøer  ere  de  paa 
Mikjunæs,  i  Sandevaag  paa  Vaagø,  å  Sandi  paa  Sandø  og 
i  Hvalbø  paa  Syderø,  hvilken  sidste  er  den  største  og 
frugtbareste.  Bøen  omkring  Thorshavn  er  en  af  de  daar- 
ligste,  da  den  er  saa  stærkt  fyldt  med  store  Stene,  at  man 
sommetider  maa  bedække  disse  med  Jord  for  at  kunne 
dyrke  noget  Korn. 

De  vigtigste  Væxter,  soni  Færingerne  dyrke,  ere  Byg, 
Roer  og  Kartofler.  Den  Byg,  som  almindelig  bruges 
til  Sæd ,  er  en  paa  Fæ^røerne  naturaliseret  Afart ,  som  de 
kalde  „foroyskt  korn"*).  —  Af  Roer  avles  de  almindelige 
danske  Slags,  men  især  en  acclimatiseret  Form  (foroysk 
rot)  af  bottfeldske  Roer,  som  opnaaer  stor  Fuldkommenhed. 
Kartoflerne  dyrkes  nu  paa  de  fleste  Steder,  og  hvor  der 
er  sandig  Jord,  ere  de  fine  og  klare.  Græsset  er  dog  den 
vigtigste  Plante  paa  den  færøiske  Mark,  og  det  er  det,  der 
giver  Bøen  sit  friske,  grønne  Udseende ;  en  bølgende  Korn- 
ager, som  i  Danmark,  kan  man  naturligviis  ikke  have  paa 
Færøerne.  De  vigtigste  færøiske  Græsarter  ere:  Uldbladet 
og  blødt  Hestegræs**),  almindelig H vene***),  Eng-Svingel****) 


•)  Behandlingen    er   overmaade   simpel j    efter   at  have  afrevet  Axene 
med  en  Rive,  terrer  man  dem  i  et  dertil  indrettet  Udhuus,  tærsker 
og  renser  Kornet  og  maler  det  endelig  til  Meel  enten  paa  Haand- 
kværne  eller  i  meget  simpelt  indrettede  Vandmeller.    Brødet  bages 
i  gloende  Aske  eller  paaÆmmer,  er  ofte  hvidt  og  godt,  ofte  brun- 
ligt, vammelsedt  og  klægetj    Bredene  have   oftest  en  aflang  Form 
som  en  Polse  og  ere  saa  tykke  som  et  Haandled  (drylur). 
**)  Holcus  lanatus  og  mollis. 
***)  Agrostis  vulgaris. 
****j  Festuca  pratensis. 

og  vellugtende  Gulax*);  disse  tilligemed  Muse-Vikken  ud- 
gjfire  Køernes  vigtigste  Foder  om  Vinteren  og  danne  den 
væsentligste  Bestanddeel  af  det  færøiske  Hø.  Høhøsten 
Jjegynder  i  Slutningen  eller  Midten  af  August  og  er  meget 
vanskelig  paa  Grund  af  det  ovefdentlig  ustadige  Veirlig. 
De  Forsøg,  som  ere  gjorte  med  andre  Planter,  f.  Ex.  Havre 
og  Rug,  have  ikke  ledet  til  noget  tilfredsstillende  Resultat, 

Vi  ville  nu  forlade  Bøen  og  kaste  et  Blik  paa  en  færøisk 
Have;  rigtignok  er  det  kun  et  tarveligt  Skue  i  Forhold 
til  den  smukke,  grønne  Bø,  men  der  er  dog  Et  og  Andet 
at  see  indenfor  det  høie  Steengjærde,  i  hvis  Revner  der 
voxer  Græs  og  Løvetand  og  Høgeurt  i  Mængde.  Bønderne 
have  sædvanlig  kun  en  indhegnet  Plads  foran  Huset,  hvor 
der  voxe  mandshøie  Hvanner  (Hvanngar9ur),  hvis  Stilk  til- 
beredes til  en  forfriskende  Spise,  idet  man  skræller  Barken 
af  og  rykker  Trævlerne  bort.  Embedsmændene  have  sæd- 
vanlig en  lille  Have  ved  deres  Bolig.  I  en  saadan  Have 
kunne  de  almindelige  Kjøkkenurter,  som  Ærter,  Gulerødder, 
Kjørvel  o.  s.  v.,  godt  trives;  ligeledes  kunne  Jordbær  lykkes, 
hvorimod  Buske,  som  Ribs,  Stikkelsbær,  Solbær,  ikke 
gjerne  ville  bære  modne  Frugter.  Af  Blomster  seer  man 
navnlig  Paaske-  og  Pintse- Lillier  i  smuk  Flor.  Have- 
dyrkningen paa  Færøerne  fordrer  megen  Taalmodighed,  da 
mange  Ting  saa  ofte  slaae  fe  il. 

Have  vi  nu  i  Bøen  og  i  Haverne  gjort  os  bekjendte 
med  de  vigtigste  dyrkede  Planter,  ville  vi  atter  vandre 
ud  i  Bøen  og  fra  denne  tilfjelds  for  at  see,  hvilke  vildt- 
voxende  Væxter  vi  der  oftest  ville  træffe  paa.  Imellem 
Græsset  findes  mange  almindelige  danske  Væxter,  som 
Rottehale,  Rævehale,  Veibred,  Løvefod,  Gaaseurt,  rød  Tve- 


*3  Anthoxanthuni  odoratum. 

tand,  Skræpper  i  Mængde,  hvor  Jorden  er  snur,  o.  s.  v. 
Paa  meget  fugtige  Steder  og  navnlig  i  Renderne  mellem 
de  dyrkede  Stykker  voxe  Vibefedt*),  Bukkeblad,  Angelik**), 
forskjellige  Arter  Smørblomster  (fær.  Svina-solja) ,  Kabbe-, 
leie  (fær.  Solja),  Skjaller  o.  fl.  De  gule  Kabbeleier  og 
Smørblomster  give  Marken  om  Foraaret  et  mildt  smilende 
Udseende,  som  forhøies  ved  den  Mængde  Gjøgeblomster***), 
der  beklæde  Bøen  langt  opad  Fjeld-Skraaningen  med  deres 
mangefarvede,  eiendommeligt  dannede  Blomster.  Tusind- 
fryd (fær.  Summardai),  Kamille  ****)  og  blaae  Violer  f)  tillige- 
med Trævlekronen  bringe  en  smuk  Afvexling  ind  mellem 
de  øvrige  Blomster;  og  den  hvide  Kløver  (fær.  Småri) 
bereder  den  trætte  Vandrer  det  yndigste,  vellugtende  Leie, 
han  kan  ønske  sig.  Vel  bliver  det  behagehge  Indtryk, 
som  Bøen  frembringer,  af  og  til  forstyrret  ved  stygge 
Skræpper  (fær.  Homilia),  Tidsler  og  andet  Ukrudt;  men 
det  milde,  venlige  Udseende  er  dog  det  aldeles  overveiende, 
og  naar  Solen  varmt  beskinner  de  færøiske  Marker,  vil 
vistnok  Enhver  føle  sig  vel  tilmode  ved  at  vandre  der- 
igjennem  og  dvæle  der  en  Stund,  med  Udsigt  over  det 
store  Hav  og  de  mørke  Fjelde  i  Baggrunden. 

Omkring  Bøerne  ere  der  altid  Steengjærder  forat  holde 
Kreaturerne  borte,  og  bag  disse  Gjærder  ligger  da ,, Haven" 
eller  Fjeld-Marken;  vi  begive  os  nu  udenfor  Bøen,  hvor 
Fjeldet  efterhaanden  stiger  i  en  jævn  Skraaning.  Vegeta- 
tionen bliver  strax  noget  sparsommere  end  paa  Bøen; 
Græsset  er  kortere  og  ikke  nær  saa  tæt  som  der,   og  det 


*)  Pingvicula  vulgaris.  fær.  t'ndulovugrås. 
'"*)  Angelica  silvestris.  f.  Svina-hvan. 
***)  Orchis,  især  maculata,  fær.  Borkii-bondi. 
^***3  Matricaria  inodora,  f.  Baldurs  bra. 
t)  Viola  canina.  fær.  Blåkolla. 

er  stærk  blandet  med  Ukrudtsplanter.  Vor  Vei  gaaer  deels 
over  Myr  og  Mosebund ,  deels  over  sandede  og  grusede 
Steder  eller  over  nøgne  Steenflader.  Paa  Myren  danner 
Tue-Kogleax*)  og  Tue -Star  smukke  grønne  Tuer, 
medens  Mellemrummene  mellem  Tuerne  ere  fyldte  med 
mange  Slags  Siv  (fær.  Sif.  Vojkur),  imellem  hvilke  Kjær- 
ulden (fær.  Myrufipa)  vifter  med  sine  hvide  Toppe**). 
Den  smukke  gule  Beenbræk***)  og  den  blaae  Fjeld-Vibe- 
fedt****) oplive  den  temmelig  øde  Myr  med  deres  Blomster. 
—  Den  grusede  Sandjord  er  heller  ikke  blottet  for  Vege- 
tation, og  mange  smaa  Blomster,  f.  Ex.  Steenbræk,  ledsage 
os  ogsaa  paa  disse  golde  Steder,  især  naar  der  er  Væld, 
hvilke  give  sig  tilkjende  ved  smaa  Tuer  af  fiint  Mos.  Hvor 
Steenfladen  er  bar,  ere  vi  endda  ikke  forladte  af  alle 
Planter;  thi  i  Revnerne  smiler  Engelsk-Græssetf)  med  sme 
nydelige,  lillafarvede  Kroner,  og  Hjålpurot  (Rhodiola  rosea) 
er  overalt  almindelig.  —  Er  msjn  bleven  træt  af  Vandringen 
over  Mose  og  Gruus,  saa  indbyder  den  blomstrende  Lyng 
til  Hvile,  ja  selv  Forfriskninger  tilbyder  den  fattige  Fjeld- 
natur os;  thi  Blaabær  og  Boller  (fær.  Blabér,  Dun- 
nubér)  voxe  i  Mængde  heroppe,  og  Rævlingen  breder  sine 
fine,  immergrønne  Naale  over  de  nøgne,  solbeskinnede 
Stene,    som   om   den  vilde  skjule  Stenens  Fattigdom. 

Alt  som  vi  komme  høiere  op  over  Brækkerne,  viser  Floraen 
mere  og  mere  sin  høinordiske  Characteer;  Hønsebær- 
Kornelft)  pranger  med   sine   smukke  røde  Bær  paa  de 


*)  Scirpus  cæspitosus.  fær.  Skuagrås. 
**)  Sivenes  Marv  bruge  Færingerne  til  Væger  i  deres  Lamper. 
***)  Narthecium  ossifragunj.  fær.  Kattaklogv. 
****)  Pingvicula  alpina. 

t)  Arineria  maritima,  fær.  Sjiigras. 
tt)  Cornus  svecica,  f.  Rojubér. 

fremspringende  Bakker,  og  allerede  paa  en  Høide  af  noget 
over  1000  Fod  begynder  den  lave  Dverg-Piil  at  vise 
sig.  Dryas  octopetala,  Azalea  procumbens  og  Veronica 
alpina  tilligemed  Thalictrum  alpinum  ere  almindelige  paa 
Fjeldene  imellem  1300  og  1500  Fods  Høide,  og  stige  vi 
op  til  18 — 1900  Fod,  glæde  vi  os  over  at  finde  den  gule 
Valmue  i  Mængde  og  de  smaa ,  krybende  Pile  i  Blomst 
midt  mellem  Gruus  og  nøgne  Stene.  Selv  paa  Toppen  af 
Fjeldet,  over  2000  Fod  over  Havet,  have  de  trofaste  Fjeld- 
planter fulgt  os;  thi  ogsaa  her,  hvor  Sneen  ved  Høi- 
sommers  Tid  endnu  ligger  i  Kløfterne,  gjenfinde  vi  Blaa- 
bær  og  Rævlinger,  Fjeld-Pilene  skjule  sig  for  Stormen  i 
Læ  af  Stenei^e,  den  deilige,  røde  Saxifraga  oppositifolia 
danner  faste  smaa  Tuer  i  Ørkenen,  den  røde  Silene  acaulis 
skjuler  sin  Blomst  i  sine  egne  Blade,  medens  Engelsk- 
Græs  og  Rhodiola  ogsaa  heroppe  pynte  det  graae  Gruus 
og  de   nøgne  Klippevægge. 

Vi  have  saaledes  fundet  en  Deel  Blomsterplanter 
høiest  oppe  paa  Fjeldene;  men  de  bedække  dog  for- 
holdsviis  kun  en  lille  Strækning ,  medens  de  blomster- 
løse Planter  udbrede  sig  over  et  langt  større  Areal. 
Selv  nede  i  Bøen ,  paa  sandige  Skrænter  og  sure , 
fugtige  Steder,  see  vi  Padderokker*)  i  Overflødighed; 
imellem  store  Stene  og  ved  Indgangen  til  Kløfter  og 
Revner  i  Fjeldene  staae  de  grønne  og  friske  Bregner  i 
Skygge  for  Solen;  Færingerne  kalde  dem  Trolla-kambur, 
o:  Bjerg  -  Troldenes  Redekamme.  Høit  oppe  i  Dalene 
mellem  Græs  og  Mos  kryber  Ulvefod  med  sit  kjønne, 
mørkegrønne  Løv;  en  Art  af  denne  Slægt  bruges  til  at 
farve  guult  med.    Opad  Fjeldsiderne  finde  vi  mange  smukke 


*)  Eqvisetum.  fær.  Kannubjolluvfsa. 
*)  Lycopodium  complanatum  fær.  favne. 

grønne  Mosser,  navnlig  ved  Kildevæld  og  langs  Elvene; 
men  især  er  det  Lav- Arterne,  som  i  mange  forskjellige 
Arter  beklæde  alle  Stene  med  et  sort,  hvidt,  guult  eller 
brunagtigt  Tæppe  i  broget  Blanding.  Mange  af  dem 
benyttes  til  Farvning,  navnlig  Viinsteen-,  Steen-  og 
Vægge-Lav*),  den  første  til  rødt,  den  anden  til  bruunt  og 
den  sidste  til  guult.  Islandsk  Mos  er  sjælden  paa Fær- 
øerne, og  om  dette  end  ikke  just  gjælder  Rensdyr-Lav, 
findes  denne  dog  ikke  i  saa  stor  Mængde,  at  disse  Dyr 
kunde  faae  tilstrækkelig  Næring  derved,  selv  .om  de  ellers 
kunde  trives  deroppe. 

Saaledes  ere  da  Færøerne  i  botanisk  Henseende  et 
fattigt  Land,  og  det  er  derfor  naturligt,  at  Plante -Verden  en 
ikke  har  stor  Indflydelse  paa  Beboernes  Liv  eller  danner 
nogen  Hoved -Betingelse  for  deres  Existents;  thi  det  er 
kun  en  ringe  Deel  af  deres  Tid,  de  anvende  paa  Korn- 
og  Hø-Avl,  og  dette  Arbeide  overlades  desuden  meest  til 
Kvinderne,  medens  Manden  færdes  paa  Fjeld  eller  Hav. 
Brød  har  for  Færingen  ikke  den  samme  Betydning  som  for 
os  her  i  Danmark,  da  animalsk  Føde  ofte  kan  træde 
i  Stedet  derfor.  Derfor  lægge  Færingerne  kun  lidet  Mærke  til 
Blomster  og  Sligt,  de  have  langtfra  Navne  til  alle  deres 
Planler  og  slet  ingen  Sands  for  Havedyrkning  eller  i 
det  Hele  for  at  cultivere  de  Stykker  af  Landet,  som  kunne 
dyrkes,  hvilket  sees  af  de  store  Strækninger,  som  hen- 
ligge blot  til  Græsning,  medens  de  godt  kunne  benyttes 
til  Ager;  Forholdet  mellem  det  dyrkede  og  udyrkede 
Land  er,  idetmindste  paa  de  nordlige  Øer,  som  1  :  60. 
Færingen  taler  ikke,  som  den  danske  Bonde,  om  sine  Jor- 


*^  Lecanora  taitarea  f.  Korki.  Parmelia  saxatilis.  f.  steinamosi.  Parni 
parietina. 

der;  men  han  underholder  sin  Nabo  med  Fortællinger  om 
Faare-Røgt  og  farefulde  Farter  paa  Fiskeri,  Hval-  og  Fugle- 
Fangst. 


Dyrelivet. 

Hvad  der  betingede  det  Eiendommelige  ved  Plantelivet 
paa  Færøerne,  nemlig  Klimaet  med  sin  Taage  og 
hyppige  Storme,  har  ogsaa  stor  Indflydelse  paa  Dyre- 
Livet;  men  hertil  kommer  den  store  Betydning,  som  selve 
Vegetationen  har  for  Dyrene,  ligesom  ogsaa  Øernes 
ringe  Flade-Indhold  og  det  omgivende  Hav  giver 
Dyreverdenen  et  særeget  Præg,  og  dette  i  langt  høiere 
Grad,  end  det  er  Tilfældet  med  Plante-Verdenen.  '  Vi  have 
seet,  at,  paa  Grund  af  Klimaet,  en  Mængde  Blomsterplanter, 
som  ere  almindelige  her  i  Danmark,  ikke  kunne  voxe  der- 
oppe; den  samme  Omstændighed  udelukker  mange  Dyr, 
f.  Ex.  Bier,  som  ellers  kunde  faae  Næring  nok,  iblandt 
Andet  af  den  store  Overflødighed  af  Lyng  -  Blomster.  Da 
fremdeles  Vegetationen  betinger  Dyrenes  Tilværelse, 
deels  som  Næring,  deels  som  Opholdsted,  er  det  naturligt, 
at  mange  Dyr,  hvis  Liv  umiddelbart  er  knyttet  til  bestemte 
Planter,  mangle  deroppe.  Derfor  er  Insecternes  Antal, 
navnlig  Sommerfuglenes  og  de  blomstersugende  Fluers ,  kun 
meget  ringe,  og  det  brogede  Liv,  som  findes  i  de  danske 
Skove,  savnes  selvfølgelig,  baade  hvad  Pattedyr,  Fugle 
og  Insecter  angaaer;  vi  kunne  naturligviis  ikke  vente  at 
træffe  Hjorte  eller  Egern,  ligesaa  lidt  som  Spætter,  Træ- 
pikkere.  Bogfinker  eller  Drosler,  heller  ikke  Eghjorte,  Træ- 
bukke   eller   de    mange    Sommerfugle,     som    svæve    over 


213 

Blomsterne  paa  de  aabne  Skovpletter.  Men  nu  Ræve, 
Harer,  Agerhøns  og  de  andre  Dyr,  som  leve  paa  de  danske 
Marker?  Ja,  af  dem  fattes  ogsaa  mange,  fordi  de,  som 
grave,  f.  Ex.  Muldvarpen  og  Ræven,  ikke  kunne  lade  sig 
nøie  med  den  tynde  Jordskorpe,  og  Haren  har  sikkert 
ikke  Plads  nok  til  at  bevæge  sig  paa  de  ubetydelige  Stræk- 
ninger, ligesom  Klimaet  og  den  fuldkomne  Mangel  paa 
Krat  vel  ogsaa  vilde  genere  den;  thi  medens  baade  Harer 
og  Ræve,  rigtignok  i  en  høinordisk  Form,  som  Snee- 
Hare  og  Fjeld -Ræv,  findes  i  Overflødighed  paa  Island 
og  Grønland,  er  der  ikke  en  eneste  paa  Færøerne,  lige- 
saa  lidt  som  noget  Rensdyr.  Ligesom  derfor  Mangelen 
paa  Skov  er  Hovedgrunden  til,  at  vi  paa  Færøerne  mangle 
mange  danske  Dyr,  er  Beliggenheden  i  Havet  og 
især  den  ringe  Udstrækning  vistnok  Aarsag  i,  at  flere 
Dyre -Arter,  ja  Slægter  og  Familier,  som  findes  baade  i 
Norge,  paa  lignende  Brede,  og  paa  Island,  ikke  træffes 
paa  Færøerne.  Men  den  samme  Omstændighed,  som  frem- 
bringer denne  Mangel,  lader  os  finde  en  Deel  Dyr  der- 
oppe, som  ikke  træffes  paa  de  nævnte  Steder,  ja  vi  træffe 
her  flere  aldeles  eiendommelige  Former.  Medens  jeg  der- 
for kaldte  Færøernes  Flora  en  høinordisk  (boreal),  saa 
gjælder  dette  vel  ogsaa  om  disse  Øers  Fauna,  dog  saaledes, 
at  den  oceaniske  Characteer,  betinget  ved  Havet,  er 
aldeles  fremherskende,  og  de  meget  nordlige  Dyr,  som 
Snee-Hare,  Fjeld-Ræv,  Nar-Hval,  Kaskelot,  Jagt-Falk,  Snee- 
Lgle  o.  s.  V.,  deels  slet  ikke  findes  her,  deels  i  hvert  Fald 
kun  tilfældigviis  lade  sig  see.  I  Almindelighed  kunne  vi 
altsaa  sige  om  Dyre-Livet  paa  Færøerne,  at  det  fortrinsviis 
bevæger  sig  i  Havet  deromkring,  og  af  de  Dyr,  som  op- 
holde sig  paa  Landet  selv,  ere  de  Former  overveiende, 
som    hente    deres  Næring  fra  Havet,    hvorimod  de, 

der  leve  af  Planter  elier  Insecter  eller  andre  Landdyr,  ere 
meget  faa;  af  de  sidste  er  egentlig  den  lille  Steen  falk 
den  eneste. 

Det  vil  altsaa  ikke  forundre  os,  at  der  paa  Færøerne 
ikke  findes  et  eneste  Land-Pattedyr  i  vild  Tilstand; 
tlii  hertil  regner  jeg  ikke  Rotter  og  Muus  eller  de  for- 
vildede Katte,  som  flakke  omkring  imellem  Fjeldene  og 
stjæle  Smaa-Lam  og  Fugle  -  Unger.  —  I  Havet  derimod 
findes  mange  Pattedyr,  store  Sæler  og  Hvaler  i  Over- 
flødighed. Det  er  ret  interessant  at  staae  paa  en  høi 
Skrænt  en  klar  Sommerdag  og  see,  hvorledes  den  ene 
Sælhund  efter  den  anden  kravler  op  paa  Stenene  der  nede 
ved  Havet,  og  efter  at  have  seet  sig  om  med  sine  store, 
godmodige  Øine,  lægger  sig  rolig  til  at  sove  i  det  varme 
Solskin.  En  sjælden  Gang  kan  man  ogsaa  være  saa  heldig 
at  faae  Øie  paa  et  Par  uhyre,  klodsede,  skidengule  Hval- 
rosser, som  have  hængt  sig  op  ved  et  Klippestykke  med 
deres  lange  Hjørnetænder  for  at  tørre  deres  vaade  Krop. 
Forøvrigt  høre  Sælhundene  jo  hjemme  i  Fjordene  og  i 
Havet,  hvor  de  gaae  paa  Jagt  efter  Sild  og  Sei;  men  deres 
Hvalpe  kaste  de  inde  i  de  dybe,  mørke  Fjeld-Huler  (låtur), 
som  jeg  i  det  Foregaaende  har  omtalt.  De  almindeligste 
Sæler  ved  Færøerne  ere  den  spragledeSæl*)  og  Fjord- 
Sælen**),  hvorimod  Klapmytsen  og  Svartsiden  ere  sjældne. 
Sælhundene  ere  Gjenstand  for  en  vigtig  Jagt,  og  Færingerne 
opsøge  dem  derfor  i  deres  Huler,  eller  hste  sig  til  at 
skyde  dem,  naar  de  ligge  paa  Stenene;  den  første  Maade 
anvendes  mest  mod  Fjord-Sælen,  den  sidste  mod  den 
spraglede  Sæl.     Naar  Sælhundene  have  kastet  deres  Hvalpe, 


*)  Phoca  vitulina.  Fær.  Steinkopur. 
*'*)  Phoca  hispida.  Fær.  Låtuképur. 


215 

og  disse  hen  paa  Efteraaret  ere  blevne  noget  store,  begive 
ta  Baade  sig  hen  til  Hulen,  hvor  de  opholde  sig; 
den  ene  Baad  bliver  liggende  udenfor,  medens  den  anden, 
hvis  Mandskab  er  forsynet  med  Knipler,  roer  ind  i  Låteret, 
men  vedbliver  ved  en  lang  Line  at  staae  i  Forbindelse 
med  den  udenfor  liggende  Baad,  for  at  deniie  kan  hale 
den  til  sig,  hvis  den  ved  Søens  Bevægelse  inde  i  Hulen 
skulde  blive  altfor  fuld  af  Vand.  Inderst  i  Hulen  er  der 
en  tør  Steenflade,  hvor  Sælhundene  ligge.  Hvalpene  inden- 
for og  de  Gamle,  af  hvilke  den  ældste  Han  (låtu-verjari) 
er  Boets  Forsvarer,  udenfor;  foroven  er  Hulen  hvæl- 
vet som  en  Grotte.  Med  Lyset,  som  hidtil  har  været  holdt 
skjult  for  ikke  at  forstyrre  Dyrene,  i  Haanden,  stiger  en 
Mand  op  paa  Steenfladen;  baade  foran  og  bag  ham  ere 
Folk  med  tunge  Knipler;  Later-Forsvareren,  som  er  bleven 
forstyrret  i  sin  Ro,  reiser  sig  op  paa  sine  Bagpoter  og 
med  aabent  Gab  byder  han,  knurrende  og  brummende. 
Angriberne  Spidsen;  han  er  farlig  at  komme  i  Lav  med, 
og  faaer  han  fat  i  Kniplen,  er  det  ikke  muligt  at  vriste 
dén  fra  ham  igjen.  Medens  nu  een  Mand  søger  at  holde 
denne  Forkæmper  i  Aande,  gaaer  en  anden  bagved  og 
bibringer  ham  et  Slag  paa  Hovedet,  saa  han  besvimer, 
hvorefter  man  overskjærer  hans  Strube';  derpaa  gjør  man 
det  lettere  af  med  de  andre  Sælhunde  og  Hvalpene.  — 
Paa  denne  Maade  fanges  en  Deel  Sælhunde  mellem  Aar 
og  Dag,  dog  langt  færre  nu  end  før,  fordi  man  ikke  er 
klog  nok  til  at  skaane  nogle;  og  dog  er  Formindskelsen  i 
disse  Dyrs  Antal  til  stor  Skade,  da  man  deels  kan  bruge 
Skindet  til  mange  nyttige  Ting,  deels  presse  Tran  af 
Fidtet;  Kjødet,  som  skal  smage  ret  godt,  spises  næsten 
aldrig. 

Ligesom  man  her  i  Kattegattet  og  Bælterne  kan  see 
de  .muntre  Springere  og  Marsviin  lege  lystig  i  Vandet, 
saaledes  har  man  og^aa  i  Havet  omkring  og  imellem  Fær- 
øerne' den  Fornøielse  at  see  hele  Skarer  af  Delfiner 
omkring  Baaden ;  snart  vise  de  deres  glatte ,  sorte  Ryg , 
idet  de  gaae  ned  paa  Hovedet,  snart  puste  de  Dampen 
høit  op  i  Luften  fra  deres  BlæsehuUer.  Er  man  paa 
Fiskeri  til  Havs,  kan  det  vel  hænde,  at  man  faaer  den 
uhyre  store,  glindsende  sorte  Ryg  af  en  Grønlands- 
hval*)  at  see;  men  ind  i  Fjordene  komme  de  sjælden. 

Af  Delfiner  komme  adskillige  Arter  ind  i  Fjordene  og 
Sundene,  ogsaa  det  hos  os  almindelige  Marsviin  (f.  Nisa); 
men  den  mærkeligste  er  dog  Grindehvalen**),  som  har 
sit  Navn  deraf,  at  den  altid  træffes  i  Flokke  (fær.  Grind.); 
den  naaer  en  halv  Snees  Alens  Længde  og  er  glindsende 
sort  med  en  graalig  hvid  Stribe  paa  Bug  og  Bryst.  Det 
er  smukt  at  see  en  Flok  af"  disse  Hvaler  strække  deres 
kugledannede,  spidssnudede  Hoved  op  over  Vandskorpen 
og  stønnende  drage  Aande,  saa  det  suser  og  bruser  deraf. 
Allerede  førend  man  naaer  Færøerne,  bliver  man  stundom 
saadanne  Flokke  vaer  ude  i  Havet,  som  give  sig  tilkjende 
deels  ved  at  sprøite  Vand,  deels  derved  at  Stormfugle  og 
Maager  samle  sig,  hvor  Flokken  er.  Grindehvalen  (ikke  „Grin- 
den," som  betyder  en  ,,Flok")  er  en  af  de  vigtigste  Be- 
tingelser for  Færingernes  Underhold,  og  derfor  er  dens 
Fangst  af  overordentlig  Betydning  og  den  mest  yndede 
National-Forlystelse. 

Naar  Du  en  Dag,  min  Læser,  sidder  rolig  i  Din  Stue 
i  Thorshavn  og  tænker  paa  ganske  andre  Ting,  bliver  Du 


*)  Balæna  mysticetus.  Fær.  Slatluboka. 
*  •)  Delphinus  globiceps.  Fær.  Grinda-hvalur. 

pludselig  forstyrret  af  høie  Raab  og  en  forskrækkelig  Støi 
og  Uro,  idet  Store  og  Smaa,  Mænd  og  Kvinder,  larmende 
ile  over  Stok  og  Steen  ned  til  Havet;  i  alle  mulige  Tone- 
Arter  hører  Du  dem  skrige:  „grindabo5,  grindabo9"!  Man 
har  udenfor  Naalso  faaet  Øie  paa  en  Flok  Hvaler,  og  den 
Baad,  som  først  saae  den,  har  signaliseret  sit  Fund  ved  at 
hænge  Trøier  op  i  Masten ;  strax  have  Folkene  i  Bygden 
paa  Naalso  bredt  Lagner  ud  paa  Klipperne  og  tændt  Bavner 
paa  Høiene,  og  saaledes  iler  det  glædelige  Budskab  fra  0 
til  0.  Med  lange  Hval-Spyd  i  Haanden  og  noget  Lamme- 
kjød  og  Brød  i  en  Tværsæk  over  Ryggen  ile  Mændene  ned 
i  deres  Baade;  jeg  vil  raade  Dig  til  at  skynde  Dig,  thi 
der  er  Ingen,  som  venter  paa  Dig.  Nu  gaaer  det  i  en 
flyvende  Fart,  og  den  lette  Baad  skjærer  igjennem  Bølgerne 
som  en  Piil.  Naar  vi  have  naaet  Flokken,  indeslutte 
alle  Baadene  den  i  en  Halvkreds  og  søge  at  drive  den  ind 
i  en  Fjord,  hvor  Strandbredden  er  lav.  Denne  Flok  vil 
vesterefter,  omkring  Kirkjubo-Næs,  derfra  drive  vi  den  nord 
op,  imellem  Strømø,  Kolter  og  Hest,  og  ind  imod  Midvaag 
paa  Vaagø;  thi  paa  dette  Sted  er  en  af  de  bedste  Pladser 
til  Hvalfangst*).  —  Eftersom  vi  komme  nærmere  ind  i 
Bugten,  bliver  Flokken  urolig.  Hvalerne  fylde  Luften  med 
Damp  fra  deres  BlæsehuUer  og  pidske  Havet  til  Skum  med 
deres  Haler;  men  nu  hæver  Mandskabet  i  alle  Baadene  et 
høit  Skrig  og  kaster  Stene  ud  for  at  jage  dem  frem ;  nogle 
faa  dykke  under  og  gaae  tilsøs ,  men  den  største  Mængde 
lader  sig  drive  ind  i  Bugten  som  en  Flok  Faar.  Nu 
begynder  Dræbningen:  Hval-Spydene,  hvis  Spids  er  14 
Tommer  lang  og  3  Tommer  bred,    slynges  dybt  ned  i  de 


*)  Ogsaa  Yeslmannahavn  paa   Strome,   Hvalvik  paa   samme  O    og 
Hvalbo  paa  Sydere  ere  gode  Hval-Pladser. 

ulykkelige  Dyrs  Legemer;  fra  Land  vade  Mænd  ud  i  Van- 
det til  Bæltestedet,  forsynede  med  lange,  hvasse  Knive, 
hvormed  de  ved  et  Par  Snit  skjære  Hvalernes  Hals  over 
indtil  Benet;  idet  de  sprælle  i  Dødskampen,  brække  de  selv 
Halshvirvlerne  fra  hinanden.  Søen  er  rød  af  Blod,  de 
fleste  Hvaler  have  faaet  Banesaar,  og  de,  som  ikke  ere 
saarede  og  altsaa  kunde  undflye,  gjøre  det  dog  ikke,  men 
søge  af  Forvirring  og  Selskabsdrift  ind  imellem  de  Døende 
og  blive  selv  dræbte.  Mændene  ere  ogsaa  blodige  baade 
paa  Ansigt,  Klæder  og  Hænder,  og  Du  kan  ikke  gjenkjende 
de  godmodige  Færinger,  som  ellers  ere  nær  ved  at  faae 
Taarer  i  Øinenej  naar  En  skjær  sig  i  Fingeren,  i  disse 
vilde,  blodtørstige  Mennesker.  Drabet  er  forbi,  og  ved  at 
tage  fat  i  BlæsehuUet  slæbes  de  døde  Kroppe  op  paa  den 
hvide  Sand;  der  ligge  nu  over  300  prægtige,  glindsende 
Hvaler,  det  var  en  herlig  Fangst ! 

Nu  kommer  Sysselmanden  med  sine  to  Kaldsmænd 
for  at  vurdere  Hvalerne;  Værdien  skjærer  han  indj  deres 
Hud  med  Romertal.  Hver  faaer  Sit :  Kongen,  Kirken,  Lods- 
eierne,  de  Fattige,  Drabsmændene;  men  den  største  Hval 
tilhører  den  Baad,  som  først  fandt  Grinden,  og  Hovedet 
(Kiilan)  er  Belønningen  for  ham,  som  først  blev  den  vaer. 

Efter  en  saadan  Fangst  lever  man  i  lang  Tid  høit 
med  fersk  Hvalkjød;  dette  er  mørkerødt  og  smager  som 
grovt  Oxekjød;  Spækket  er  hvidt,  klart  og  har  hverken 
Lugt  eller  Smag;  det  bruges  deels  som  Flæsk  her  i  Dan- 
mark, deels  skjærer  man  det  i  Smaastykker  og  lægger  det 
hen  i  store  Kar  forat  gaae  lidt  i  Forraadnelse ,  hvorefter 
der  presses  Tran  af  det.  Hvalkjødet  bliver  uspiseligt,  naar 
det  har  ligget  over  48  Timer,  og  frembringer  da  Brækning, 
om  man  nyder  det.  Hvad  der  af  Kjødet  og  Spækket  ikke 
fortæres  fersk,  bliver  saltet  og  tørret,  og  kan  da  vare  flere 

Aar;  men  der  skal  gode  Tænder  til  at  tygge  det  sorte- 
brinief  træhaarde  Kjød  (tvost). 

Foruden  Grindehvalen  fanger  man  ogsaa,  især  paa 
Syderø,  en  større  Hval  (Dog  lin  g  ur*),  som  er  14 — 16  Alen 
lang;  men  denne  Fangst  er  ikke  af  stor  Betydning.  Maa- 
den  at  fange  den  paa  er  meget  simpel;  man  roer  med  en 
Baad  hen  til  Dyret,  og  en  Mand  kløer  det  paa  Ryggen 
med  en  Aare,  en  anden  stikker  en  Uldvante  i  dets  Blæse- 
hul,  hvorved  det  forhindres  fra  art  gaae  tilbunds;  derpaa 
skjærer  man  et  Hul  i  Spækket,  fæster  en  Line  derigjejinem, 
og  nu  haler  man  det  store  Dyr  ganske  gemytligt  iland, 
hvor' man  dræber  det.  Men  denne  Fangst  har,  som  sagt, 
ikke  stort  at  sige  og  gaaer  sjælden  for  sig. 

Endnu  mere  vrimler  Havet  af  Fiske  ^  og  disse  ere  en 
endnu  væsentligere  Betingelse  for  Indbyggernes  Existents 
end  Hvalerne.  Rigtignok  er  der,  paa  Grund  af  Øernes 
geognostiske  Beskafienhed,  ikke  betydelige  Banker  saa  nær 
ved  Landet,  at  Indbyggerne  kunne  naae  dem  med  deres 
Baade;  men  i  Fjordene  og  Sundene  er  der  dog  Guds 
Velsignelse  af  Fisk,  og  den  Tid  kommer, vel,  at  Færingerne 
kunne  seile  længere  tilhavs  og  blive  deelagtige  i  den  Over- 
flødighed, som  nu  Engelskmænd,  Hollændere  og  Fransk- 
mænd bringe  hjem  med  sig.  Herlige  Torsk**)  fiskes  i 
temmelig  Mængde  udenfor  Øerne  og  tilberedes  til  Klipfisk 
eller  tørres  til  Stokfisk;  i  den  sidste  Tilstand  udgjøre 
de  tilligemed  Kuller***)  et  vigtigt  Fødemiddel,  og 
mangen  Middag  nøier  Færingen  sig   med   en   saadan   vel 


*)  Hyperoodon  (Chænocetus)  roslralus.    Næbhval,   Andehval. 
**)  Gadus  Morrhua. 
*•♦)  G.  Æglefinus.    Fær.  Hisa. 

banket  Fisk  og  et  Stykke  saltet  og  tørret  Spæk.  Store 
Stimer  af  Se  i*)  og  undertiden  af  Sild  opfylde  Fjofdene, 
og  det  er  en  stor  Fornøielse,  naar  det  er  stille  en  Sommer- 
aften, at  roe  ud  for  at  „dørge"  (dyrgja)  Sei;  thi  man  faaer 
i  en  Hast  Baaden  fuld  og  roer  hjem  med  et  velsmagende 
Maaltid.  Sildene  ere  ualmindelig  fede  og  lækkre.  Ofte 
hænder  det  ogsaa,  at  Baaden  kommer  hjem  fra  Havet  med 
Helleflyndere**),  saa  store,  at  de  neppe  kunne  bringes 
ind  over  Rælingen.  —  Over  Fjorden  flyve  Lunderne  hen 
til  deres  Bjerge  med  sprællende  Teistefisk***)  i  Munden, 
og  Hættenternen  støder  under  muntert  Skrig  ned  i  Kanten 
af  Sanden  for  at  trække  Tobiserne****)  frem.  —  Ved 
Stranden  ligger  en  Mængde  tomme  Huder  af  Steensug  e- 
renf),  som  Havmaagen  har  fanget  og  hakket  Kjødet  ud  af. 
—  Ha  i  er  svømme  ogsaa  omkring  i  de  færøiske  Fjorde  og 
ude  paa  Havet,  og  det  ofte  store,  frygtelige  Dyr  af  10 — 12 
Alens  Længde.  Havkalleuff)  fanges  mest,  og  man 
bruger  dens  Lever  til  at  presse  Tran  af;  den  er  umaade- 
lig  graadig,  og  har  saa  fiin  en  Lugt,  at  den  svømmer  i 
Mængde  ind  i  Bugterne  langt  udefra,  naar  der  udkastes 
Aadsel;  den  gjør  det  farligt  at  bade  sig  nogensteds  i  det 
herlige,  salte  Hav.  Dog  er  det  først  i  de  seneste  Aar,  at 
Havkall  -  Fiskeriet  er  drevet  noget  synderlig  omkring  Fær- 
øerne; men  om  det  end  ikke  giver  saa  godt  Udbytte  som 
ved  Island,  saa  har  det  dog  nok,  i  Forening  med  andet 
Fiskeri,  lønnet  Umagen.  —  Foruden  fæle,  store  Rokker, 


*)  G.  carbonarius.  i 

•*)  Hippoglossus  pingvis.  Fær.  KaltV 
**•)  Gunnellus  vulgaris.  Fær.  Tarabrosma. 
****)  Ammodytes  tobianus.  Fær.  Nebbasild. 
t)  CyclopteruS  lumpus.  Fær.  Rognkilsi. 
tf)  Scymnas  borealis.  Fær.  Håkelling. 

(fær.  SkOta)  med  deres  brede,  knudrede  og  takkede  Skive 
og  lange  tornede  Hale,  findes  mange  andre  Fisk,  der 
ligesom  denne  vel  af  og  til  spises,  men  ikke  ere  af  nogen 
videre  Betydning.  Af  sjældne  Fisk  har  jeg  seet  den 
.  store,  smukke^  baandformige,  men  skrøbelige,  sølvglindsende, 
rødfmnede  Vaagmø*)  opskyllet  paa  Sanden  ved  Bygden 
Lejnum  paa  Nord-Strømø. 

Hvad  kan  der  tjene  til  Næring  for  Hvalerne  og  Fiskene 
i  de  færøiske  Have?  Dette  Spørgsmaal  faae  vi  besvaret, 
naar  vi  betragte  den  overordentlige  Mængde  Vandmænd**), 
der  svømmer  omkring  i  Havet  udenfor  Øerne ,  naar 
det  er  stille ,  og  besøger  Fjordene  og  Sundene ;  efter  en 
Storm  seer  man  ofte  Sanden  og  Uren  (Steen -Dyngerne 
ved  Stranden)  fuld  af  nydelige,  blaae  eller  hvide  (med  eller 
uden  Kjød)  Bruskgopler***),  Søborrer****),  Søstjer- 
ner f),  Hav-Snegle  og  Muslinger  af  mange  forskjellige 
Slags.  Blæksprutterne,  som  ere  en  vigtig  Næring  for 
Grindehvalen,  komme  stundom  i  Mængde  ned  i  Fjordene 
og  forstyrre  Fiskeriet;  de  store  Stene  i  Havet  ere  besatte 
med  en  Mængde  Ruurff),  Snegle  og  Muslinger,  hvilke 
sidste  naae  en  mægtig  Størrelse ;  imellem  Stenene  udbreder 
So-Blomstenftt)  sine  mangefarvede  Arme,  medens 
Guldmusenfttt),  med  de  fme,  gyldne  Haar  omkring  sit 
Legeme,  vandrer  om  mellem  Tangen  tilligemed  en  Mængde 
andre  Ledorme;    Eremit-Krebsen  har  faaet  sin  ene 


*)  Trachypterus  arcticus. 
**)  Medusa,  Beroé  osv.  Fær.  Hvalspyja. 
*♦*)  Velella. 

♦**•)  Echinus.    Fær.  Igiikér.     ' 
t)  Asterias  osv.  Fær.  Krossfiskur. 
tf)  Balanus.  Fær.  Gjår. 
ttt)Actinia. 
tttt)Aphrodite  aculeata. 


222 

Sax  udenfor  sit  store  Sneglehuus  og  betænker  sig  paa,  om 
han  tør  vove  sig  længere  ud.  —  Kaste  vi  Skraben  ud  paa 
en  god  Dybde,  ville  vi  faae  den  fyldt  med  en  overordent- 
lig Mængde  forskjellige  Slags  Krebsdyr,  Bløddyr  og 
Strå  al  dyr.  Krabber,  Hummer  ogReier  findes  rigtignok 
deroppe;  men  de  ere  sjældne  og  spises  ikke,  navnlig  vilde 
manforgjæves  forsøge  paa  at  faae  en  Færing  til  at  tage  en 
Reie  i  sin  Mund,  da  han  forvexler  dem  n>ed  Tanglop- 
perne*),  som  mylre  under  Stenene  ved  Havet. 

Medens  der,  som  jeg  før  bemærkede,  ikke  findes  et 
eneste  vildt  Land-Pattedyr  paa  Færøerne  ,  ere  der- 
imod de  almindelige  Huus-Dyr  ligesaa  vel  bekjendte  der 
i  Landet  som  her  i  Danmark.  Navnlig  er  detFaarene**), 
som  findes  i  saadan  Overflødighed ,  at  de  have  givet 
Øerne  deres  Navn  og  udgjøre  Øboernes  vigtigste  Rigdom 
og  uundværligste  Fødemiddel.  Derfor  møder  man  disse 
lette,  muntre  Dyr  overalt  i  Fjeld-Haven,  hvor  der  er  Græs, 
og  de  springe  med  en  beundringsværdig  Sikkerhed  omkring 
paa  de  steileste  og  utilgjængeligste  Steder.  De  færøiske 
Faar  ere  i  Almindelighed  store  og  kraftige  og  have  en  meget 
lang  Uld,  som  i  Enderne  er  strid  og  grov,  indvendig  over- 
ordentlig blød  og  fiin;  Kjødet  er  meget  velsmagende  af 
det  fine,  kraftige  Fjeldgræs  og  om  Efteraaret  meget  fedt. 
Paa  de  sydlige  Øer  ere  Faarene  noget  mindre  end  paa  de 
nordlige;  paa  lille  Dimun  ere  desmaa,  sorte,  stikkelhaarede 
og  saa  vilde ,  at  de  enten  maa  fanges  i  Garn  eller 
skydes.  Kullede  Faar  ere  sjældne ,  og  navnlig  have 
Vædrene  prægtig  store,  snoede  Horn.  —  Behandlin- 
gen   af    disse    Dyr    er   meget    simpel:     Alle*  Faar   paa 


*3  Qrchestia  litoralis.  Fær.  Marfléa. 
*♦)  Fær.  sejdur.    Veåur  (Væder).    Ær  (Hun-Faar).   Lamb.  Geldsejdur 

(Bede). 

Færøerne  gaae  ude  baade  Sommer  og  Vinter.  Om  Som- 
meren have  'de  det  ypperligt  paa  de  gode  Græsgange ,  men 
om  Vinteren  er  deres  Liv  ofte  suurt  nok;  thi  vel  kunne 
de  med  Klovene  skrabe  Sneen  bort  fra  Græsset;  men  naar 
den  halvsmeltede  Snee  fryser,  ere  de  ilde  farne,  og  mange 
sulte  da  ihjel.  Ofte  snee  de  stakkels  Dyr  inde  og  maae 
staae  under  Sneen  i  6 — 7  Uger;  de  staae  da  tæt  sammen 
og  æde  Alt  bort  af  den  Tue,  de  staae  paa,  ja  Jorden  med, 
og  dog  kunne  de  overleve  dette  og  blive  fede  det  næste 
Efteraar.  Undertiden  gaae  hele  Flokke  tilsøs ,  naar  de 
koipme  for  langt  ud  paa  de  store  Sneedriver,  der  hænge 
ud  over  Klipperne  (skalvur) ;  paa  denne  Maade  og  ved 
mange  Slags  Sygdomme,  som  Leverikte -Syge  (Iglasott)  og 
Dreiesyge  (Hovu9-sdtt),  miste  Færingerne  Faar  i  Hundrede- 
viis.  Men  røgte  Færingerne  da  slet  ikke  deres  Faar?  Jo, 
foruden  at  mtin  stundom  tager  et  enkelt  svagt  Lam  hjem 
og  opdrætter  det,  er  der  i  de  fleste  Fjeld-Haver  opreist 
nogle  Folde  (bdl) ,  rigtignok  uden  Tag  og  uden  Hø  i  paa- 
kommende  Hungersnød;  men  de  beskytte  dog  altid  fra 
Siderne,  og  her  kunne  Dyrene  holde  Varmen,  hvor  haardt 
det  sneer  og  fryser.  Det  forstaaer  sig:  de  snee  jo  ogsaa 
her  af  og  til  inde,  og  man  har  Exempel  paa,  at  de  har 
maattet  æde  Ulden  af  hverandre  for  at  leve.  Forøvrigt  er 
der  i  enhver  Bondegaard  en  saakaldet  „sej5ama5ur",  som 
har  Opsigt  med  Faarene  og  af  og  til  gaaer  tilfjelds  med 
sine  Hunde  forat  undersøge  Hjordens  Vilkaar.  —  Faarene 
ere,  som  sagt.  Færingens  største  Velsignelse:  af  dem 
faaer  han  Føde  og  Klæder  og  Sko  og  Penge  til  at  kjøbe 
fremmede  Landes  Producter  for.  To  Gange  om  Sommeren 
samler  man  nemlig,  ved  Hjælp  af  Hunde,  Faarene  sammen 
fra  Fjeld-Haven    og    driver    dem   ind  i   en   halvrund,    til- 

strækkelig  høi  Steen  -  Indhegning  (rætt) ,  fra  hvis  Aabning 
der  gaae  to  Steen  -  Gjærder  ud  som  Arme  for  at  holde 
Flokken  sammen;  her  rykker  man  nu  Ulden  af,  hvor  den 
er  løs,  men  lader  den  faste  Uld  sidde,  hvorved  Dyret 
kommer  til  at  see  forskrækkelig  stygt  ud.  Naar  mari  kan 
formode,  at  Resten  af  Ulden  er  løs,  samles  Flokken  igjen, 
og  det  samme  Arbeide  gjentages.  Det  hænder  vel,  at  en 
og  anden  raa  Karl  rykker  Ulden  saa  ubarmhjertig  af,  at 
Blodet  pibler  frem;  men  det  hører  heldigviis  til  de  sjældne 
Undtagelser.  Om  Høsten  og  henad  Jul  samles  Hjorden 
igjen  paa  samme  Maade ,  og  da  udtages  de  Lam ,  som 
skulle  slagtes.  —  Faare-Kjødet,  der,  som  sagt,  er  meget 
velsmagende,  bliver  deels  fortæret  fersk,  deels  saltet,  deels 
hængt  op  i  aabne  Træskure  (hjallur)  for  at  tørres  i  Vin- 
den, og  da  kaldes  det  ,,skerpukot";  dette  Kjød  kan  holde 
sig  i  Aar  og  Dag  og  smager  brillant;  Blodet  og  Talgen 
bruger  man  ogsaa  til  at  spise,  og  af  Skindene,  som  barkes 
gule  i  en  Grød  af  knust  Tormentille-Rod  og  Vand,  laver 
man  de  Sko,  man  gaaer  hjemme  med  (rotu  -  skogvar). 
Fodrodens  Knokler  piller  man  og  bruger  som  Brikker  til 
et  gammel  norsk  Spil,  som  hedder  ,,at  kasta  kongar." 
Marven,  som  er  en  Lækkerbid,  tager  man  altid  ud,  enten 
ved  at  skille  Benet  paalangs  eller  ved  at  slaae  det  over 
med  Ryggen  af  Tollekniven. 

Køerne  paa  Færøerne  ere  vel  en  Deel  mindre  end 
de  danske,  men  deres  Mælk  er  fed  og  temmelig  rigelig; 
paa  nogle  Steder,  navnlig  paa  den  vest  for  Mikjunæs 
liggende  Mikjunæs-Holm,  fodres  Oxer,  hvis  Kjød  er  ganske 
udmærket.  HornkvægetbehandlesligesomheriDanmark;  men 
Hestene,  som  kaldes  „(h)ross",  gaae  ude  i  Fjeldene  ligesom 
Faarene.  De  ere  smaa,  somNorbagger,  men  slankere  og  nettere. 

Man  bruger  dem  aldrig  til  at  trække,  men  til  at  ride  paa 
og  bære  Byrder;  men  da  de  ere  fuldkommen  frie  og  selv- 
stændige, taale  de  hverken  Bidsel  eller  Sko.  Derfor  leder 
man  dem  ved  en  Grime,  og  Gangen  er  langsom  og  sin- 
dig. Deres  Fod  er  overordentlig  sikker,  og  en  Rytter  kan 
trygt  overlade  sig  til  sin  Hest,  selv  paa  de  bratteste  og 
farligste  Steder,  ja  de  kravle  behændig  op  ad  saa  stelle 
Brækker,  at  man  neppe  kan  hænge  paa  deres  Ryg.  —  Den 
færøiske  Hund  er  en  Kjøter  med  spidse  Øren  og  Snude 
og  oprullet  Hale;  han  er  aldeles  uundværlig  til  Faarerøgt; 
men  der  findes  ingen  Hunde ,  der  som  i  Norge  bruges  til 
Fuglefangst.  —  Katte,  Rotter  og  iMuus  haves  i  meer  end 
tilstrækkelig  Mængde,  men  ingen  —  Sviin. 

Af  de  oprindelig  vilde  Land-Dyr  paa  Færøerne  ud- 
gjøre  Fuglene  den  aldeles  overveiende  Deel,  og  det  er 
i  denne  Klasse,  at  det  færøiske  Dyreliv  tydeligst  viser  sin 
Eiendommelighed ,  ligesom  det  er  disse  lette ,  vingede  Skab- 
ninger, der  bringe  størst  Liv  og  Bevægelighed  i  den  fær- 
øiske Natur.  Paa  Havet,  ja  dybt  i  dets  Bølger,  træffe  vi 
Fugle,  paa  Bøen,  paa  Fjeldet  og  inde  i  Klippernes  mørke 
Huler  oplive  de  den  øde  Natur;  men  det  er  ikke  de  Fugle, 
vi  ere  vante  til  at  see  i  Danmark,  ikke  lystige,  overgivne 
Sangfugle ,  men  hovedsagehg  alvorlige  Maager  og  flegma- 
tiske Dykkere.  Oceanisk  i  allerstrængeste  Forstand  er  den 
færøiske  Fugle-Fauna;  derfor  hører  kun  een*Rov-Fugr) 
hjemme  deroppe,  ] O  Arter  Spurve-Fugle,  slet  ingen  Hønse- 
Fugle,  15  Vadere,  men  34  Arter  Svømme-Fugle,  og  disse  træde 
op  med  et  saa  uhyre  Antal  Individer,  at  de  aldeles  opfylde 
Havet,  Luften  og  Klipperne**).     Af  disse  Søfugle  træffe  vi 


*)  Steenfalk  5  Fær.  Smirill.  Falco  lithofalco. 
**)  En  Sammenligning  med  Naboeernes,  Islands  og  Hellands,  Fugle- 
Natur  viser,  at  Færtiernes  ligner  meget  de  sidste  Oers;  men  det 

15 

just  i  stor  Mængde  alle  de  Arter,  som  kim  opholde  sig 
paa  Smaaøer  i  det  store  Hav,  navnlig  den  lille  sorte  Pe- 
trel*),  der  ikke  er  meget  større  end  en  Lærke;  han  byg- 
ger f.  Ex.  inde  i  den  mørke  Hule  paa  Naalsø,  men  man 
træffer  ham  allerede ,  længe  førend  man  naaer  Færøerne , 
ude  i  det  aabne  Hav,  over  hvis  taarnhøie  Bølger  han 
svæver  hen  i  en  ynåig  let  Flugt  som  en  Svale.  Han  spaaer 
Storm,  fordi  han  nærmer  sig  Skibets  Læside  for  at  søge 
Ly ,  naar  han  mærker ,  at  Uveiret  truer.  Denne  Fugl  lever 
ligesom  dens  Beslægtede ,  den  store,  maageagtige  Storm- 
fugl**) eller  Malmukke,  af  Vandmænd,  som  den  især 
sanker  op  i  Skibenes  Kjølvand,  og  da  disse  geleeagtige 
Dyr  hurtig  og  fuldkommen  opløses,  finder  man  kun  en 
klar  Tran  i  dens  Mave;  derfor  brugte  Færingerne  i  gamle 
Dage  at  trække  en  Væge  igjennem  den  døde  Fugl,  og 
naar  denne  blev  tændt,  fortæredes  Trannen ,  uden  at  Krop- 
pen derfor  brændte.  løvrigtbruge  begge  disse  Stormfugle,  som 
ellers  ere  meget  godmodige  og  hjælpeløse,  at  forsvare  sig  ved 
at  spye  en  lang  Straale  Tran  ud  af  Halsen.  Af  andre  eien- 
dommelige  oceaniske  Fugle  skal  jeg  endnu  tillade  mig  at 
nævne  Liren  eller  Stormdykkeren***),  der  er  sort  og 
hvid  og  ligner  de  førnævnte  Stormfugle  baade  i  Dannelse, 
Levemaade  og  den  deilige  Flugt ;  til  Rede  skraber  den  sig 
Huller  i  Gruus- Jorden  paa  de  skraae  Fjeld  -  Sider,  og 
trækkes  af  Færingerne  ud  ved  Hjælp  af  en  Stang  med  en 


er  charakteristiskt,  at  alle  de  Fastlandsfugle,  som  Island  har,  som 
Orn,  Falk,  Rype  osv.,  aldeles  savnes  paa  Færøerne.  Grunden  til 
den  store  Mangel  paa  Spurve-Fugle  og  den  fuldkomne  Udeluk- 
kelse af  Hense-Fugle  ligger  deri,  at  der  ere  for  faa  Insekter  og 
Frø  til  deres  Næring. 

*)  Thalassidroma  pelagica.  Fær.  Drunnhviti. 

**)  Procellaria  glacialis.  Fær.  Håvhestur. 

^'')  Puffinus  Anglorum.  Fær.  Skråpur,  Liri  (Ungen). 

Krog  i  Enden,  da  de  ansee  de  forfærdelig  fede  Unger  for 
den  allerkosteligste  Delicatesse.  —  Fremdeles  er  Sulen*) 
en  færoisk Fugl ;  det  er  en  stor,  langstrakt,  aarefodet Fugl, 
ganske  hvid,  naar  den  er  gammel,  og  med  sorte  Slag- 
fjedre som  en  Stork ,  Næbet  og  Fødderne  ere  smukt  grønne ; 
Gabet  er  saa  stort,  at  den  med  Lethed  sluger  en  stor 
Torsk,  og  den  farer  som  en  Piil  fra  Luften  ned  i  Havet 
for  at  fange  Fisk.  Uagtet  den  kun  bygger  paa  en  lille  0 , 
nemlig  Mikjunæs-Holmen,  og  aldrig,  saa  siges  der,  sætter 
sig  paa  nogen  af  de  andre  Øer,  er  den  dog  af  stor  Vig- 
tighed for  Indbyggerne,  da  de  om  Efteraaret  fange  dens 
fejde  Unger  i  Mængde  og  spise  dem. 

Tænke  vi  os  i  en  Baad  paa  en  færøisk  Fjord,  da  ere 
vi  paa  alle  Sider  omgivne  af  Lunder,  Alker,  Teister  og 
andre  Dykkefugle ,  som  vi  senere  ville  gjenflnde  ved  Fugle- 
bjergene; de  dykke  under  i  en  uhyre  Fart  og  vise  sig 
strax  igjen  i  nogen  Frastand.  I  Luften  flyver  den  blaae 
Hættenterne  med  det  sorte  Hoved  og  de  nydelige, 
smaa  røde  Fødder,  lystig  skrigende,  idet  den  uophørlig 
støder  ned  efter  Fisk,  saa  troskyldig  og  nærgaaende,  at 
man  kan  træffe  at  slynge  sin  Medesnor  omkring  den. 
Maager,  store  og  smaa,  opfylde  Luften  med  deres  Skrig 
og  glæde  sig  over  at  sluge  Alt,  hvad  der  udkastes  fra 
Baaden;  men  nu  kommer  den  brune  Tyvmaage**)  med 
et  skingrende  ,,iau"  farende  igjennem  Luften  for  at  pine 
Føden  fra  Maagerne,  som  han  forfølger  med  sit  krumme, 
falke-agtige  Næb ,  indtil  de  brække  Fisken  op ,  hvilken  han 
behændig  griber  i  Flugten.     Æderfuglen***}  svømmer  i 


*)  Sula  alba.     Fær.  Sula. 
•  •')  Leslris  parasitica.     Fær.  Tjogvi. 
***)  Anas  mollissima.     Fær.  Æda. 

Flokke  henne  paa  den  stille,  blanke  Sø;  Moderen  fører 
an,  og  de  smaa,  bløde  Ællinger  vippe  saa  let  op  og  ned 
ad  Bølgerne;  Andrikkerne  ere  samlede  udenfor  Øerne, 
efterat  Ællingerne  have  forladt  Reden.  Æderfuglene  bygge 
snart  oppe  mellem  Fjeldene,  snart  paa  lave  Holme  i  Ha- 
vet; Reden  er  simpel  som  en  anden  Vildand-Rede,  og 
Æderfuglen  har  ligesom  de  fleste  Dykkefugle  den  Skik 
at  plukke  Dunene  af  sit  Bryst,  hvorved  der  fremkomme 
en  eller  to  nøgne  Pletter  (Rugepletter);  Dunene  lægges  i 
en  Krands  om  Redens  Rand,  og  Æggene  varmes  meget 
ved  at  ligge  umiddelbart  op  til  Moderens  nøgne  Hud.  Paa 
Kirkjubo-Holmen,  hvor  der  bygger  en  heel  Koloni,  ere  de 
saa  tamme,  at  man  kan  tage  dem  af  Reden  med  Hænderne 
og  lægge  dem  ned  igjen.  løvrigt  er  der  ikke  nu  saa 
mange  Æderfugle  paa  Færøerne ,  at  der  kan  udføres  Duun 
af  nogen  Betydning;  thi,  uagtet  Forbudet  derimod,  skydes 
de  jævnlig  for  at  spises,  og  det  er  dog  en  tarvelig  Kost, 
især  de  gamle. 

Alt  som  vi  roe  længer  ind  mod  Land,  aftager  Fugle- 
nes Antal;  i  de  stelle,  sorte  Klipper  sidder  der  kun  en 
enkelt  Blaamaage*)  paa  en  fremspringende  Blok,  eller 
en  Skarv-Unge  strækker  Halsen  frem  fra  en  skjult  Afsats, 
hvor  den  har  siddet  og  lyttet  til  Bækkens  eentonige  Fald 
ned  over  Klippevæggen.  I  Brændingen,  der  hvor  Bølgerne 
rulle  ind  over  og  imellem  de  store  Stene  (,,Uren"),  kunne 
vi  endnu  see  nogle  Teister,  pibende  som  Muus  og  mun- 
tert nikkende  med  Hovedet;  men  paa  Stenene  have  nogle 
Strandskader**)  leiret  sig;  de  have  trukket  det  ene  af 
de  røde  Been    op  under  Fjedrene  og  sidde  nu  med  Ho- 


*)  Larus  argentalus.  Fær.  Måsi. 
**)  Hæmatopus.    Fær.  Tjaldur. 

vedet  nede  imellem  Skuldrene  og  det  lange,  røde  Næb 
pegende  skraat  opad.  Skulde  imidlertid  en  Terne  vove 
sig  til  at  tage  Ophold  paa  samme  Steen,  faae  de  meget 
travlt  og  rende  imod  den  med  udstrakt  Næb  for  at  jage 
den  bort;  thi  de  taale  paa  ingen  Maade  noget  Fællesskab 
med  Terner.  Enten  flyver  nu  Ternen  bort  og  henter  Und- 
sætning og  fordriver  Strandskaden  under  stærk  Skrigen, 
eller  den  sætter  sig  paa  Kanten  af  en  anden  Steen ,  lægger 
sine  lange  Vinger  tilrette  og  pudser  sig  lidt  efter  den 
overstandne  Dyst.  —  Fra  Toppen  af  en  Steen  hæver  nu 
ogsaaSkjærpiberen*)  sig  op  i  Luften  og  opliver  den  øde 
Ur  med  sin  simple,  men  behagelige  Sang. 

Stige  vi  iland  og  gaae  op  over  Boen,  træffe  vi  ikke 
der  Guulspurve,  Kornlærker  og  Guul-Ærler  som  i  Dan- 
mark, og  Lærken  synger  ikke  sin  afvexlende,  jublende 
Sang  i  den  blaae  Luft;  men  Stæren  sidder  paa  Taget 
og  øver  sig  i  alle  Slags  Lyd,  og  den  lille,  godmodige 
Gjærdesmutte**)  synger  sin  klare,  fløitende  Sang  paa 
Gjærderne  omkring  Husene,  hvor  den  har  sin  Rede.  — 
Ude  paa  Marken  løber  Piblærken  stille  pippende  og 
søger  Insekter  i  Græsset,  vel  ogsaa  en  enkelt  hvid  Vip- 
stjert***), medens  den  almindelige  Steenpikker  (Fær. 
Stejnstdlpa)  flagrer  fra  Steen  til  Steen,  idet  den  lader  sin 
eiendommelige,  smækkende  og  fløitende  Sang  høre,  der 
synes  at  være  født  af  Omgivelserne;  thi  den  lyder  for  en 
Deel,  somnaar  man  gnider  to  Kampestene  imod  hinanden. 
Paa  Høstakken  sidder  en  Krage  og  skriger  af  alle  Kræfter, 
idet  den  pænt  bukker  med   sit  Hoved;    ved    de    færøiske 


*)  Anthus  rupestris.     Fær.  Gråtitlingur. 
*)  Troglodytes.     Fær.  Musabro^ir. 
••**)  Motacilla  alba.     Fær.  Erla  Kongsddtlir. 

Krager  er  der  den  Mærkelighed,  at  der  paa  adskillige 
Steder  i  Landet  skal  holdes  Krage -Thi  ng,  hvor  flere 
hundrede  velvise  Krager  ere  forsamlede  for  at  afgjøre  Sam- 
fundets Anliggender  og  skifte  Ret;  Thinget  er  noget 
støiende ,  og  man  kan  ikke  ret  iagttage  nogen  Forretnings- 
orden; imidlertid  findes  der  altid  en  eller  to  Personer 
døde  paa  Stedet,  naar  Forsamlingen  efter  en  Times  For- 
løb skilles  ad.  Grunden  til  dette  sære  Fænomen  kjender 
man  ikke.  —  I  Ageren  kan  man,  som  her  i  Danmark,  om 
Sommeraftener  høre  Engk narren*),  og  Horsgøgen**) 
har  ikke  saa  sjælden  sin  Fornøielse  af  at  opsøge  Regn- 
orme i  Agerrenerne.  Da  den  færøiske  Mark  altid  ligger 
ned  mod  Stranden,  er  det  naturligt,  at  mange  af  de  lang- 
vingede  Svømmefugle,  navnlig  Tærner  og  Maager,  flagre 
derover,  ligesom  den  nydelige  Fj  eld-Due***),  der  ligner 
en  tam  blaabaandet  Due,  ofte  indfinder  sig  i  Flokke  fra 
Klippehulerne,  hvor  den  bygger,  til  Uden  Raade  for 
Kornet. 

Grunden  til  dette  ringe  Antal  Landfugle  i  Forhold 
til  den  Mængde  Sangfugle,  som  oplive  den  danske  Mark, 
ville  vi  finde  ved  at  see  efter,  hvilke  Insekter  der  oftest 
træffes  deroppe.  Der  er  ikke  glimrende,  spraglede  Som- 
merfugle som  her  i  Danmark,  heller  ikke  den  Mængde 
tovingede  Insekter ,  der  her  surre  omkring  i  Luften.  Nogle 
ubetydelige  Dag-Sommerfugle,  men  en  stor  Mængde  Nat- 
sværmere, som  Færingerne  kalde  med  et  Fælles -Navn 
HexmåSur,  nogle  Hvepse,  Blomster-Fluer  og  almindefige 
Fluer,   en  Masse  Myg  og  Stankelbeen   (fær.  Grinda-lokki ) 


*)  Gallinula  crex.     Fær.  Akurskrift. 
•*}  Dobbelt  Bekkasin.     Fær.  Mjrusnipa. 
*)  Coluinba  livia.    Fær.  Dugva. 

—  Larverne  af  den  sidste  ere  til  stor  Fortræd,  idet  de 
ofte  aldeles  tilintetgjøre  Græsgangene  —  udgjøre  Hoved- 
massen af  de  flyvende  Insekter  paa  Færøerne.  Under  Ste- 
nene ere  ligesom  her  i  Danmark  en  Deel  Løbere  (fær. 
Svartaklugga)  at  finde,  i  Dammen  er  der  Vandkalve, 
og  i  Græstørven  paa  Tagene  er  der  hele  Skarer  af  Øren- 
tvister (fær.  Tvisterta),  som  ofte  i  Bunkeviis  falde  ned 
paa  Bordet  fra  Loftet,  mens  man  sidder  allerbedst. 

Vandre  vi  nu  opad  Fjeldene  i  den  Hensigt  ogsaa 
der  at  holde  Øie  med  Fuglelivet,  saa  ville  vi  der  af  og  til 
træffe  Piblærker,  Steenpikkere  og  Krager  ligesom  i  Bøen; 
men  disse  ere  ikke  talrige  og  give  ikke  Fjeldene  deres 
eiendommelige  Characteer  i  denne  Retning.  Med  Und 
tagelse  af  en  enkelt  Sne e spurv  (fær.  Snjdtitlingurj ,  som 
lader  sin  smukke  Stemme  høre  fra  et  fremspringende 
Klippestykke,  og  en  Hob  sorte  og  hvidspraglede  Ravne, 
hvis  klangfulde  „klong,  klong"  giver  Gjenlyd  i  de  dybe, 
øde  Kløfter,  hvor  de  bygge,  træffe  vi  her  kun  Vadere  og 
Svømmefugle.  I  det  tætte  Græs  paa  Myrerne  har  Hors- 
gøgen  sin  Rede  og  flyver  op  med  sin  eiendommelige 
Brummen  næsten  ved  hvert  Skridt,  man  gjør;  Regnspo- 
ven sidder  og  speider  forsigtig  paa  Tuerne,  og  dens  klare, 
stærke  Fløitetoner  lyde  vidt  omkring.  Imellem  Gruus  og 
Græs  paa  Brækkerne  har  Strandskaden  sm  Rede  og 
sværmer  omkring  Vandreren  med  et  stærkt,  gjennemtræn- 
gende  Skrig  for  at  forsvare  sit  Bo;  hvor  Fjeldet,  græs- 
begroet,  skraaner  nedad  mod  Havet  har  en  Koloni  Silde- 
Maag  er  (fær.  Likka)  sit  Hjem,  og  kort  derfra  kunne  vi 
samle  velsmagende  Æg  i  Sneseviis  af  Hæt  tentern  er. 
Paa  Fjeldets  Ryg  afbrydes  den  uendelige  Stilhed  smukt  af 
IIj  ellerne  s  (fær.  LOgv)  Fløiten,  som  ængstelig  ile  gjen- 
nem Lyngen,  hvor  de  have  lagt  deres  bruunplettede,  pære- 

formige  Æg  i  Ly  af  de  røde  Blomster;  men  henne  ved 
Fjeldvandet,  alleryderst  i  Kanten,  ligger  Lommen  og  ruger, 
at  han  med  eet  Sæt  kan  komme  ud  i  Vandet;  thi  han  kan 
jo  slet  ikke  gaae  paa  Landjorden.  Men  idet  vi  gaae  ned 
af  Fjeldet  igjen,  høre  vi  en  ynkelig  Jamren,  en  stor, 
bruun  Fugl  kaster  sig  ned  paa  Jorden  og  slæber  sig  hen 
med  udbredte  Vinger,  som  om  den  var  anskudt;  det  er 
Tyvmaagen,  som  ved  at  dreie  sig  rundt  paa  sit  Bryst 
har  udhulet  sig  en  simpel  Rede  i  den  bløde  Jord  langs 
med  Elvens  Sider,  og  nu  vil  lede  Opmærksomheden  bort 
fra  sine  Unger.  —  See,  det  var  Fuglelivet  paa  Bjergene! 
Det  er  stille  og  melancholsk,  og  den  Danske  spørger,  naar 
han  er  kommen  til  Husene  igjen:  hvor  er  Storken,  hvor 
er  Svalen  og  den  snaksomme  Spurv?  Ja  —  de  ere  der 
ikke!  Der  er  ingen  Snoge  eller  Frøer  til  Storken,  der  er 
for  koldt  og  for  faa  Fluer  til  Svalen,  og  Spurven  —  maa 
gjerne  blive  borte. 

Men  det  eiendommeligste  Fænomen  i  den  færøiske 
Fugleverden  er  Fuglebjergene.  Et  Fuglebjerg  er  den 
steile,  mod  Havet  vendende  Væg  af  et  Fjeld,  som  er  be- 
folket med  Skarer  af  visse  Arter  Søfugle,  der  have  deres 
Pladser  i  bestemt  Orden.  Saadanne  Fuglebjerge  finder 
man  paa  de  fleste  Klippe-Øer  i  Havet,  f.  Ex.  ved  Grøn- 
land, Island,  paa  Lofoden  o.  s.  v. ;  paa  Færøerne  ere  der 
25.  Med  Hensyn  til  disses  Stilling  er  der  den  Mærkelig- 
hed, at  de  alle  vende  mod  Vest  og  N.  V.,  hvilket  vel 
rimeligst  staaer  i  Forbindelse  med  Landets  geognostiske 
Beskaffenhed;  thi  vi  have  seet,  at  Bjergarternes  Lag  sænke 
sig  mod  Øst,  hvoraf  Følgen  bliver,  at  Kysterne  ere  stei- 
lest  mod  Vest,  altsaa  mest  skikkede  til  Opholdsted  for 
disse  Fugle.  Desuden  findes  de  bedste  Med  og  Fiske- 
banker vestenfor  Øerne,    saa  at  her  gives   den  rigeligste 

Næring  for  Fuglene;  disse  Grunde,  troer  jeg,  forklare 
Retningen  af  de  færoiske  Fuglebjerge.  Vi  have  før  be- 
mærket, at  der  paa  nogle  Steder  i  Fuglebjergene  er  en 
paafaldende  rig  Vegetation,  men  selve  Fjeldvæggen,  hvor 
de  fleste  Fugle  bygge,  er  mest  ganske  sort  og  nøgen; 
paa  den  glatte  Væg  springe  hist  og  her  småle  Hylder  frem, 
eller  der  danne  sig  Huler,  hvis  øverste  Hvælvinger  rage 
noget  ud.  Foroven  er  der  løs  Jord,  og  ved  Foden  af 
Bjerget  ligger  den  store  Ruin  af  løsrevne  Klippestykker, 
som  kaldes  „Uren".  De  Fugle,  der  bygge  paa  disse  Ste- 
der, ere  Svartbag*)  og  Lunde**),  Blaamaage,  Alk***), 
Lomvie****),Røttert),  Skarvft)  og  Teiste  ftt).  Den 
første  er  den  her  i  Danmark  vel  bekjendte,  store,  præg- 
tige Havmaage  med  sorte  Vinger  og  Ryg,  medens  Blaa- 
maagen  og  Røtteren  have  lyseblaa  Sadel ;  alle  tre  have  den 
for  Maagerne  egne,  ubeskrivelig  hvide  Farve,  hvis  Glands 
er  saa  skrøbelig,  at  den  strax  taber  sig,  naar  Fuglen 
l5liver  berørt,  efter  at  den  er  død.  Næbet  er  smukt  vox- 
guult,  paa  Røtteren  uendelig  flint  citronguult.  Maagerne 
ere  overhovedet  Havets  skjønneste  Fugle.  —  Lunden  og 
Alken  ere  nær  beslægtede;  begge  have  stærkt  sammen- 
trykket Næb  med  skarp  Ryg,  furet  hos  Lunden  med 
blaalige  og  røde,  hos  Alken  med  hvide  Striber,  begge  ere 
sorte  paa  Ryggen  og  hvide  paa  Bugen,  den  første  har  røde, 
den  sidste   sorte  Been.    Alken  bygger  temmelig  alminde- 


*)  Larus  marinus.     F.  Svartbåkur. 
*•)  Mormon  arcticus.     Faer.  Lundi. 
♦**)  Alka  torda.    Fær.  Ålka. 
****)  Uria  iroile.    F.  Lomvia. 
t)  Larus  tridaciylus.     Fær.  Rita. 
tf)  Phalacrocorax  cristatus.     F.  Skarvur 
ttt)  Uria  grylle.     F.  Tejsti. 

ligt  paa  Øerne  i  Kattegattet  og  Østersøen,  men  Lunden 
aldrig.  —  Lomvien  og  Teisten,  der  begge  to  ikke  saa 
sjælden  træffes  her  i  Danmark,  navnlig  om  Vinteren, 
høre  til  samme  Slægt;  de  have  et  langt,  sammentrykt, 
spidst  Næb  og  ere  sorte,  men  den  første  hvid  under- 
neden som  de  forrige,  den  sidste  heelt  glindsende  sort 
med  grønt  Skjær  og  et  hvidt  Speil  paa  Vingerne.  Lom- 
viens  Reen  ere  brune.  Teistens  røde.  —  Endelig  er  der 
den  langhalsede  Skarv,  hvis  Arts-Kammerat  (Aalekrage, 
Søravn)  er  kun  altfor  almindelig  paa  adskillige  skovgroede 
Øer  her;  den  er  glindsende  sort  og  spiller  i  grønt.  Med 
de  brede  Fødder,  hvis  4  Tæer  ere  forenede  i  Svømme- 
huden ,  sidder  den  sikkert  paa  Klipperne  og  svømmer  godt 
i  Havet  med  hele  Kroppen  under  Vandet,  saa  kun  Ho- 
vedet er  ovenfor;  det  skarpe,  krogede  Næb  er  ret  skikket 
til  at  holde  fast  paa  de  glatte  Fisk,  som  uden  Modstand 
glide  ned  igjennem  det  store  Gab;  Tungen  er  kun  en 
lille  Knop  nede  i  Halsen. 

Har  Læseren  af  denne  korte  Beskrivelse  et  Billede  af 
Fuglebjergenes  Beboere,  skal  jeg  forsøge  at  anskueliggjøre 
disse  Dyrs  Hjem  ved  at  benytte  som  Exempel  det  store 
Fuglebjerg  imellem  Saxin  og  Vestmannahavn  paa  Nord- 
Strømø,  hvilket  jeg  i  det  Forrige  leilighedsviis  har  nævnet. 
Naar  man  roer  fra  Vestmannahavn  ud  af  Fjorden  imellem 
Strømø  og  Vaagø,  viser  der  sig  en  høi  Klippemuur  med 
et  Hul  i,  der  seer  ud  som  en  høi  Port;  igjennem  denne 
Port  kommer  man  ind  i  et  rummeligt  Basin,  og  det  viser 
sig  da,  at  Muren  er  temmelig  langt  skilt  fra  den  egentlige 
Fjeldvæg.  Her  er  Fuglebjerget;  paa  alle  Sider  er  man 
omgiven  af  sorte  Klippevægge  af  12—1400  Fods  Høide, 
af  hvis  dybe  Kløfter  og  Huler  Søen  sprøiter  ud  med  for- 
færdelig Dundren.     Fjeldvæggen   er  forsynet  med  Hylder, 


235 

der  dannes  derved,  at  det  bløde  Leer-Lag  imellem  Trap- 
massen  forvittrer  og  falder  ud ,  hvorved  det  haardere  Steen- 
lag kommer  til  at  staae  frem ;  disse  Hylder  ere  Fuglenes 
Byggepladser.  Overalt,  hvor  vi  see  hen,  vrimler  det 
Fugle,  saa  lavt  nede,  at  vi  kunne  række  dem  medAarerne, 
og  saa  høit,  at  de  ikke  forekomme  os  større  end  Bier; 
omkring  Baaden  svømme  Hundreder  af  Alker,  Lomvier  og 
Teister,  og  Sælhundene  række  Hovederne  op  af  Vandet 
for  at  see,  hvem  det  er,  der  forstyrrer  deres  Ro.  I  Uren 
ved  Bjergets  Fod  sidde  Skarer  af  Fugle,  som  ikke  endnu 
have  Rede;  disse  kaldes  ,,geltfuglar"  eller  ,,hellufuglar", 
og  det  er  især  Alker  og  Lomvier.  Men  ved  Bjergets  Fod 
bygge  ogsaa  Teister  under  og  imellem  Stenene ,  hvor  de 
lægge  deres  ene,  graalighvide ,  sortspraglede  Æg  uden  at 
danne  nogen  Rede ;  paade  høiere  ,,drangar"  og  ,,stejrar"*); 
men  ogsaa  i  selve  Uren,  hører  Skarven  hjemme;  her 
sidder  han  ret  op,  støttet  paa  sin  stive  Hale,  og  vifter 
med  sine  Vinger.  I  selve  Bjerget  bygge  først  de  nydelige 
Røttere;  de  sidde  tæt  ved  hinanden  paa  deres  Reder 
med  det  snehvide  Hoved  og  Hals  vendt  mod  Søen,  medens 
andre  med  et  bedøvende  Skrig  seile  paa  deres  brede  Vinger 
langs  med  Klippernes  Side  for  at  søge  Føde.  Noget  høiere 
oppe  sidde  Alker  og  Lom  vier  opstillede  som  Porcel- 
lænsdukker  langs  ad  hele  Fjeldvæggens  Brede;  de  have 
ingen  Rede ,  men  lægge  det  store  Æg  paa  den  bare  Steen- 
Hylde;  Alkens  Æg  er  lysere,  Lomviens  mørkere  søgrønt 
i  Bunden  med  uendelig  mange  Punkter  og  Streger  af 
mørkebruun  Farve.  Med  megen  Besvær  flyve  de  ud  fra 
deres  Reder  for  at  hente  Fisk,  og  naar  de  komme  tilbage, 
fmder  dog  hver  sin  Plads  imellem  sine  utallige  Kammerater. 


*)  See  det  Forrige. 

—  Øverst  oppe  i  Bjerget  boer  Lunden,  i  Forening  med 
nogle  Svartbager  og  Blaa maager,  hvilke  sidste  dog 
ikke  høre  til  de  egentlige  Bjergfiigle ;  men  de  gjøre  hoved- 
sagelig kim  Forstyrrelse  i  Bjerget  ved  at  tage  Ungerne 
fra  Lunderne.  Lunden  graver  sig  Huller  i  den  løse  Jord 
ovenpaa  Bjerget  og  lægger  deri  sit  ene,  hvide  Æg;  den 
dykker  fortræffeligt  som  Alken  og  Lomvien,  men  flyver 
ligesom  disse  med  en  besværlig,  surrende  Flugt  som  en 
Bi.  Lunderne  boe  saa  høit,  at  man  næsten  kun  kan  see 
dem,  idet  de  flyve  til  og  fra  deres  Reder. 

De  Fugle,  der  bygge  paa  Fuglebjergene,  især  Lunde, 
Alk  og  Lomvie,  ere  Gjenstand  for  en  overordentlig  vigtig, 
men  ogsaa  overordentlig  farlig  Fangst.  —  Man  fanger 
Fuglene  enten  med  et  Næt,  der  er  fastgjort  paa  Enden  af 
en  lang  Stang,  eller  med  Hænderne;  men  det  Sidste  kan 
kun  anvendes,  hvor  Fuglene  i  Bjergene  ere  meget  tamme. 
Lunderne  trækker  man  ud  af  deres  Huler  deels  med  Haan- 
den,  idet  den  arrige  Fugl  knurrende  bider  fast  i  Fingeren, 
eller  ved  Hjælp  at  en  Fiskekrog  paa  Enden  af  en  Stang. 
Den  egentlige  Fuglefangst  gaaer  for  sig  i  Juli  Maaned, 
naar  Ungerne  ere  flyvefærdige;  Bjerget  bestiges  enten 
nedenfra,  eller  man  føres  derned  ovenfra.  I  første  Til- 
fælde roe  to  Mand  hen  til  Bjerget;  de  have  et  Reb  med 
af  en  40  Alens  Længde ;  dette  binde  de  om  Livet  paa  hin- 
anden, saaledes  at  der  er  20 — 30  Alen  imellem.  Den 
Ene  begynder  nu  at  klattre  op,  idet  den  Anden  støtter 
ham  under  Sædet  med  en  Stang,  paa  hvis  Ende  der  er 
befæstet  et  Bræt.  Naar  den  Første  har  naaet  en  Hylde, 
hvor  han  har  Fodfæste ,  trækker  han  den  Anden  op 
til  sig,  og  saaledes  fortsætte  de  Opstigningen ;  begge  have 
Fuglestangen  med.  Skulde  den  Ene  glide  ud,  maa  den 
Anden  holde  ham  ved  Hjælp  af  Rebet;    men  det  hændes 

jo  desværre  hvert  Aar,  at  Nogle  omkomme.  Naar  de  ere 
komne  til  Fuglenes  Byggesteder,  tage  de  dem  med  Hæn- 
derne, eller,  hvis  de  ere  vildere,  kaste  de  Nættet  over 
dem,  dreie  Halsen  om  paa  dem  og  kaste  dem  ned  til 
Baaden,  der  venter  nedenunder,  eller  binde  dem  i  Bund- 
ter og  bære  dem  paa  Ryggen. 

Mange  Bjerge  kunne  ikke  bestiges  nedenfra,  fordi  de 
ere  for  steile;  i  disse  bliver  Fuglemanden  firet  ned  oven- 
fra. En  Bjergline  af  3—900  Alens  Længde  bliver  bunden 
om  Fuglemandens  Liv,  og  i  denne  hæftes  nogle  brede 
Seler,  dergaae  omkring  Laarene ,  saa  at  han  sidder  nogen- 
lunde mageligt;  desuden  har  han  en  tynd  Snor  hæftet  ved 
sig  for  at  give  Tegn  med  til  de  Ovenstaaende ;  i  Haanden 
har  han  sin  Fuglestang.  Ud  over  Skrænten  er  der  lagt 
et  Træ,  for  at  Linen  ikke  skal  slides  istykker  paa  den 
skarpe  Klippe.  Nu  lader  han  sig  fire  ned,  idet  6  Mand 
foroven  holde  i  Linen;  han  styrer  sin  Fart  med  Stangen, 
for  at  han  ikke  skal  komme  til  at  svinge  rundt  i  Linen 
eller  støde  sig  paa  de  fremstaaende  Klippespidser.  Er  der 
en  Hvælving  ind  i  Bjerget,  hvori  der  er  Fugle,  støder  han 
fra  med  Stangen  og  giver  sig  en  Svingnmg ,  saa  han  naaer 
det  forønskede  Sted.  Naar  han  er  kommen  paa  Hylder, 
hvor  der  bygger  Fugle ,  løser  han  Linen  af  sig ,  hæfter 
den  til  en  Steen,  og  springer  nu  fra  den  ene  Hylde  til 
den  anden,  hvor  der  ofte  ikke  er  mere  end  en  Fodbred 
Plads;  over  ham  er  Bjerget  steilt  og  glat  som  en  muret 
Væg,  nedenunder  bruser  Havet  i  1000  Fods  Dybde  — 
men  han  svimler  ikke ,  han  er  vant  dertil  fra  sin  Barndom. 
—  Undertiden  sætter  Fuglemanden  sig  paa  en  Udpynt  oppe 
i  Bjerget  og  fanger  herfra  med  stor  Behændighed  de  forbi- 
flyvende  Fugle  i  sit  Næt;  dette  kaldes  „at  fleygæ'  og 
oretages    helst    om    Aftenen,    i    stille    Veir.       Paa    en 

Bjergtour  kan  der  fanges  4000  af  disse  sunde  og  vel- 
smagende Fugle  og  derover ;  derfor  vove  Færingerne  denne 
farlige  Fangst,  endskjøndt  den  koster  saa  Mange  Livet, 
fordi  de  snart  glide  ud  og  styrte  i  Havet,  snart  knuses  af 
de  ovenfra  nedstyrtende  Klippestykker. 

Et  af  de  farligste  Steder  til  Fuglefangst  er  en  Klippe 
udenfor  Hvalbo  paa  Syderø,  som  kaldes  ,,Rituskar5" ;  den 
er  omtrent  500  Fod  høi  og  staaer  kun  5  Alen  ud  fra 
Hovedfjeldet.  Over  denne  Kløft  lægges  et  6  Alen  langt 
Bræt;  paa  dette  gaaer  Fuglemanden  ganske  rolig,  uden  at 
forvirres  ved  Afgrunden  under  ham,  og  fanger  nu  de 
Fugle,  der  boe  paa  Klippen;  derpaa  gaaer  han  tilbage  og 
gjemmer  Brættet  i  en  Hule ,  til  det  skal  bruges  næste 
Gang. 

Af  denne  Skildring  af  Dyre- Livet  paa  Færøerne  vil 
det  sees,  at  dette  har  en  meget  større  Indflydelse  paa 
Indbyggernes  Existents  end  Plante-Livet.  Derfor  er  Fær- 
ingernes Opmærksomhed  langt  mere  henvendt  paa  Dyrene, 
navnlig  paa  Fuglene,  end  paa  Planterne;  de  kjende  nøi- 
agtig  deres  hele  Levemaade  og  give  dem  forskjellige 
Navne,  endog  efter  deres  forskjellige  Alder,  de  vide,  naar 
de  komme  og  trække  bort,  og  forstaae  godt,  hvorledes  de 
bedst  skulle  lokkes  og  fanges.  Men  Dyre-Livet  paa  Fær- 
øerne maa  have  Interesse  for  Enhver,  der  har  et  aabent 
Øie  for  Naturen,  og  det  skulde  ret  glæde  mig,  om  jeg 
ved  denne  Skildring  har  været  saa  heldig  at  meddele 
Nogen  denne  Interesse,  saavel  for  Dyrelivet  som  for  mit 
Fødelands  Natur  i  det  Hele. 


Om  Sværmsporerne  og  Befrugtningen  hos  Algerne. 

Ved  Chr.  Vaupell. 


n..    Befrugtningen  hos  Tangarterne. 

Ilet  var  i  det  17de  Aarhimdrede,  at  Botanikerne  for  Alvor 
begyndte  at  beskæftige  sig  med  den  Tanke,  at  Formeringen 
ved  Kjønsavling  ikke  var  indskrænket  til  Dyreriget,  men 
ogsaa  strakte  sig  ud  over  det  andet  Rige  af  de  levende 
Væsner;  uagtet  denne  Anskuelse  blev  bekæmpet  af  sin 
Tids  første  Botaniker,  Tournefort,  trængte  den  dog  igjen- 
nem  i  Begyndelsen  af  det  17de  Aarhundrede,  og  da  Linné 
fremstod,  var  denne  Lære  saa  befæstet,  at  han  derpaa 
kunde  grunde  sit  System.  Det  var  imidlertid  kun  i  den 
ene  Hovedrække  af  Planteriget,  nemlig  hos  Blomsterplanterne, 
at  Linné  og  hans  Samtid  kunde  paavise  Kjønsmodsæt- 
ningen,  idet  man  ved  Sammenstilling  af  en  Mængde  Iagt- 
tagelser var  kommen  til  det  Resultat,  at  hos  Blomster- 
planterne vare  Støvdragerne  Hannerne  og  Støvveiene  Hun- 
nerne. I  den  anden  Hovedrække  af  Planteriget,  nemlig  hos  de 
blomsterløse  Planter,  kunde  man  ikke  paavise  nogen 
saadan  Modsætning  mellem  2  Kjøn,  da  man  her  hverken 
havde  Støvdragere  eller  Støvveie  eller  Noget,  som  kunde 
svare  til  disse  Blomsterplanternes  Organer.  Alligevel  vilde 
Linné  ikke  erklære  disse  Planter  for  kjønsløse,  men  be- 
tegnede dem  som  Lønboplanter  (Cryptogamer)  og  vilde 

dermed  udtale,  at  deres  Kjønsdele  vare  skjulte  og  ikke 
tydelige  saaledes  som  hos  Blomsterplanterne.  Denne  Idee 
—  thi  andet  var  det  ikke  —  fik  et  empirisk  Holdepunkt  ved 
Hedwigs  Opdagelser  hos  Mosserne;  han  fandt  nemlig  hos 
disse  Lønboplanter  Organer,  der  syntes  at  have  at  gjøre 
med  Forplantningen,  skjøndt  de  hverken  udviklede  Sporer 
eller  Frø,  men  hvis  Tilværelse  syntes  nødvendig  for  at 
Mosserne  kunde  frembringe  spiredygtige  Sporer.  I  Anel- 
sen af,  at  disse  Organer  spillede  samme  Rolle  som  Støv- 
knappene,  hvis  Støv  befrugter  Plantens  Æg,  saa  at  disse 
blive  til  spiredygtige  Frø,  kaldte  han  dem' Antheridier 
(af  Anthera,  en  Støvknap).  I  Tillid  til  Rigtigheden  af 
denne  Formodning  troede  mange  Botanikere,  at  det  samme 
fandt  Sted  hos  alle  andre  blomsterløse  Planter  med  Stængel 
og  Blad  (Halvmosser,  Bregner  og  Skavgræs);  thi  da  disse 
i  andre  Henseender  stode  paa  samme  Organisationstrin 
som  Mosserne,  var  der  ingen  Anledning  til  at  antage,  at 
de  i  denne  Henseende  skulde  staae  tilbage  for  dem;  der- 
imod troede  man  ikke,  at  det  samme  gjaldt  om  de  lavere  af  de 
blomsterløse  Planter,  Alger,  Svampe  og  Lavarter,  hvorfor 
disse  kaldtes  „Agamer"  eller  de  ,,Kjønsløse".  Efterat  Hed- 
wig havde  fundet  Antheridier  hos  Mosserne,  søgte  Bota- 
nikerne efter  dem  hos  de  andre  blomsterløse  Planter  med 
Stængel  og  Blad;  men  skjøndt  de  i  deres  Søgen  bleve 
ledede  af  en  rigtig  Grundtanke,  nemlig  Troen  paa,  at 
Planteriget  maa  være  bygget  efter  een  Grundplan,  vare  de 
dog  i  lang  Tid  uheldige;  deres  Iagttagelser  og  Paastande 
om  formeentlige  Antheridier*)  vare  byggede  paa  saa  daar- 


*)  Hill,  Maratti,  Schmidel,  Koelreuler,  Hedwig,  Gartner  ogBernhardi 
søgte  og  fandt  Noget,  som  hver  af  dem  kaldte  Antheridier,  hos 
Brægnernej  men  de  vare  indbyrdes  uenige,  idet  hver  havde  Sit, 
som  han  paastod  var  Antheridier. 

lige  Grundvolde,  at  de  ikke  kunde  finde  almindelig  Tiltro 
eller  taale  nogen  alvorlig  Kritik.  Den  kritisk  -  empiriske 
Retning  i  Videnskaben  brød  sig  ikke  om  gamle  traditio- 
nelle Anskuelser  eller  Dogmer,  men  holdt  sig  alene 
til  hvad  der  empirisk  forelaae  og  forkastede  derfor  al- 
deles Læren  om  Kjønnets  Tilværelse*)  hos  de  blomster- 
løse Planter.  Denne  kritiske  Retning  kulminerede  hos 
Schleiden,  der  erklærede  denne  Søgen  efter  Antheridier 
hos  de  omtalte  Planter  for  en  Mani;  idet  han  paaviste, 
hvilke  aldeles  forskjellige  Dele  af  Planten  de  forskjellige 
Botanikere  havde  anseet  for  Antheridier,  erklærede  han 
det  for  urimeligt**)  og  ufornuftigt  at  troe,  at  man  med  de 
høiere  Organismer  til  Forbillede  kunde  forstaae  de  lavere. 
De  Mænd,  som  imidlertid  havde  været  hengivne  til 
det,  som  Schleiden  kaldte  en  Mani,  lode  sig  dog  ikke  af- 
skrække ved  hans  haarde  Tiltale  og  satiriske  Haan,  og  det 
er  lykkedes  dem  i  de  sidste  Decennier  ikke  alene  at  finde 
de  virkelige  Antheridier  hos  Skavgræs  og  Brægner,  men 
ogsaa  at  opdage  Antheridiernes  Indhold.  Disse  indeholde 
vel  ikke  Støv,  men  hvad  der  er  langt  mærkeligere,  Sæd- 
traade***),  som  paa  det  Nærmeste  svare  til  Spermato- 
zoerne, der  overalt  i  Dyreriget  ere  Hankjønnets  Mærke. 
De  nøiere  Omstændigheder  ved  Befrugtningen  hos  de  om- 
talte Planter  ere  endnu  ikke  tilfulde  kjendte ;  dette  maa 


*)  Saaledes  Necker  1774. 

**)  "Mich  wundert  nur,  dass  noch  Nieraand  bei  den  Pflanzen  Augen 
und  Ohren  postulirt  hat,  da  die  Thiere  sie  doch  habenj  es  wåre 
nicht  um  ein  Haar  verkehrter,  als  wenn  man  bei  Kryptogamen 
durchaus  Antheren  haben  >vill,  bloss  weii  sie  bei  den  Phaneroga- 
men  vorhanden  sind."   Schleiden  Grundz.  d.  wissensch.  Bot.  II,  p.91. 

***)  Sædtraadene  ere  mikroskopiske  haarformige  Legemer,  der  bevæge 
sig  ved  Fimrehaar,  der  i  Reglen  ere  befæstede  til  den  tykkere 
Forende.     See:  Chr.  Vaupell  Planterigets  Naturhistorie  Fig.  167. 

imidlertid  ikke  undre  os,  naar  vi  erindre,  at  Troen  paa 
Kjønnenes  Tilværelse  hos  Blomsterplanterne  havde  været 
almindelig  udbredt  næsten  et  heelt  Aarhundrede  inden 
Amicis  Opdagelse  af  Støvrøret  viste  Verden,  hvorledes  det 
egentlig  gik  til  med  Befrugtningen. 

Den  gamle  Tro  paa  Kjønsforskj ellen  hos  de  blomster- 
løse Planter  blev  saaledes  i  Tiderne  ikke  skuffet,  men  be- 
kræftet paa  en  overraskende  Maade,  i  det  Mindste  for  de 
blomsterløse  Stængelplanters  Vedkommende.  Naar  man 
lægger  Mærke  til,  hvorledes  Kjønsforskj  ellen  i  Begyndelsen 
kun  var  kjendt  fra  Dyreriget,  men  efterhaanden  har  ud- 
bredt sig  over  Blomsterplanterne  og  de  blomsterløse  Plan- 
ter med  Stængel,  ligger  den  Tanke  nær,  at  det  samme 
maa  finde  Sted  i  den  laveste  Afdeling  af  Planteriget,  nem- 
lig Løvplanterne,  som  Mange  i  den  faste  Overbevis- 
ning om  deres  Kjønsløshed  have  betegnet  som  Agamer*). 
Det  er  virkelig  ogsaa  lykkedes  Tulasne  hos  Lavarter 
og  mange  Svampe  at  finde  Organer,  der  nærmest  maa 
sammenhgnes  med  Antheridier.  Men  allerede  tidligere 
havde  andre  franske  Botanikere  fundet  Antheridierne  hos 
Fucaceerne  eller  Tangene,  og  i  den  nyeste  Tid  har 
Thuret  havt  Leilighed  til  hos  Planter  af  denne  Familie 
at  iagttage  hele  Befrugtningsakten  og  den  unge  Plantes 
Tilblivelse  og  Udvikling. 

Det  var  i  Aaret  1845,  at  Decaisne  og  Thuret  op- 
dagede Antheridierne  hos  Blæretangen.  Denne  er,  som 
bekjendt,  en  af  de  almindehgste  Tangarter  i  vore  Have 
og  voxer  langs  vore  Kyster  paa  Sand  og  Steen;  i  det 
sidste  Tilfælde  kastes   den  af  Bølgerne  op  paa  Stranden 


*)  Saaledes  Mirbel,  der  mener,  at  alene  Alger,  Lavarter  og  Svampe 
ere  Agamer. 

tilligemed  den  Steen ,  hvortil  den  er 
befæstet.  Den  har  faaet  Navn  efter 
de  mange  Luftblærer  (Fig.  1),  der  fin- 
des paa  Løvet;  saavel  der  som  anden- 
steds er  det  unge  Løv  besat  med 
Porer,  der  under  Mikroskopet  frem- 
træde som  Gruber  eller  Hulheder  i 
Løvet,  der  have  en  snæver  Aabning 
og  ere  udforede  med  lange  Haar 
(Fig.  2,  p),  imellem  hvilke  Forplant- 
ningsredskaberne  sidde.  I  lang  Tid 
kj endte  man  af  disse  kun  S  p  o  r  e  r  n  e*), 
skjøndt  nogle  Porers  afvigende  Ud- 
seende lod  formode,  at  de  indeholdt 
andre  Organer.  Dette  blev  opklaret 
af  Thuret  og  Decaisne,  som  opdagede,  at  der  i  mange 
s 


Fig.    i. 


Fig.  2.  Fig.  3. 

Porer  ikke  findes  Sporer,  men  alene  Antheridier,  som 
bestaae  afægformige,  giennemsigtige  Sække,  der  som  Grene 
ere  fæstede  til  Haar    og  tillige  omgivne  af  Haar  (Fig.  3); 

*)  Hos  Blæretangen  deler  den  oprindelige  Spore  sig  i  8,  der  befrugtes. 
Fig.  1  :     En  Green  af  en  Hun-Blæretang   (med  Sporer),     a  Luft- 
blærer, b  Porer  med  Sporer  (nat.  StOrrelse). 

Fig.  2 :     En  Pore  (50  Gange  forstorret).    h  Indgangen,  p  Haarene, 
s    Sporerne. 

Fig.  3:     Antheridier    paa     de     grenede     Haar,     a.    Antheridier, 
p  Haarene. 

16* 

af  deres  kornede  Indhold  danne  Sædtraadene  sig.  Af 
disse  kan  der  findes  mange  i  en  enkelt  Antheridie;  de 
ere  af  et  gulagtigt  Udseende  og  have  Form  af  en 
Flaske,  hvis  Hals  vender  fortil  (Fig  4)  og  er  besat  med 
et  kort  Haar,  medens  et  andet  læn- 
gere Haar  slæber  bagefter.  Saa- 
snart  de  have  frigjort  sig  fra  Moder- 
cellen og  Slimen,  bevæge  de  sig 
med  den  allerstørste  Livlighed. 

Hos  Blæretangen  findes  Sporerne 
Fig.  4.  og  Sædtraadene  paa  forskjeUige  In- 

divider; den  er  saaledes  en  tvebo  Plante:  det  ene 
Individ  er  en  Hanplante,  det  andet  en  Hunplante.  Det  er 
ikke  vanskeligt  at  skjelne  mellem  dem;  den  første  er  af 
en  mere  lysegul  Farve,  hvorimod  Hunnens  Farve  er  mere 
mørk  og  nærmer  sig  til  det  olivengrønne.  I  dette  For- 
aar  har  jeg  iagttaget  de  gule  Hanner  paa  Stranden  uden- 
for Langelinie,  hvorimod  Hunnerne  mere  findes  udenfor 
Badehusene  og  Kalkbrænderierne.  —  Den  letteste  Maade 
at  iagttage  Sædtraadene  bestaaer  deri,  at  man  om  For- 
aaret  tager  Stykker  af  det  unge  Løv  og  lægger  dem  under 
en  Glasklokke  eller  et  Glas;  der  vil  da  efter  nogle  Timers 
Forløb  trænge  en  tyk  Slim  ud  af  Porerne;  bringes  denne 
under  Mikroskopet,  vil  man  i  de  fleste  Tilfælde  deri  kunne 
iagttage  en  Mængde  Sædtraade ,  der  i  Begyndelsen  uagtet 
deres  stærke  Arbeiden  ikke  komme  af  Stedet,  fordi  de  ere 
besværede  af  den  omgivende  Moderslim;  tilsætter  man 
derimod  mere  Vand,  vil  man  see,  at  de  bevæge  sig  med 
stor  Livlighed.     Thuret,    som   har   iagttaget  dem  paa  et 


Fig.  4.     Antheridier  og  Sædtraade,   som  ere  ifærd  med  at  bryde 
ud  af  den  ene  Antheridie. 

gunstigere  Terrain,  nemlig  langs  med  Kanalen,  fortæller,  at 
der  af  Antheridierne  udflyder  en  saadan  Masse  Sædtraade, 
at  naar  man  udskyller  et  Exemplar  i  et  Vandkar  (med  salt 
Vand)  antager  dette  derved  en  gul  Farve,  idet  hver 
Draabe  indeholder  over  100  af  disse  Legemer;  sætter  man 
Karret  i  Vinduet,  klarer  Vandet  sig,  og  Sædtraadene  samle 
sig  paa  den  ene  Side. 

Denne  Opdagelse  gjorde  stor  Opsigt,  og  man  troede 
nu,  at  Tangarterne  virkelig  vare  Kjønsplanter  lige  saa  vel 
som  de  blomsterløse  Planter  med  Stængel  og  Blad.  Den 
Plads,  som  Antheridierne  indtage  i  Forhold  til  Sporerne, 
nemlig  enten  som  hos  Blæretangen  paa  forskjelUge  Planter 
eller  paa  samme  Plante,  syntes  ikke  at  være  til  Hinder  for 
denne  Opfattelse. 

Der  var  dog  een  Ting,  som  gjorde  Thuret  betænkelig, 
nemlig  den  store  Lighed,  som  finder  Sted  mellem  Sæd- 
traadene og  Sværmsporerne,  navnlig  Tangarternes.  I  en 
tidhgere  Artikel  have  vi  gjort  Bekjendtskab  med  Sværm- 
sporerne hos  de  grønne  Alger;  men  disse  optræde  ogsaa 
som  Formeringsorganer  hos  mange  brune  Alger,  hvor  de 
fordetmeste  have  en  mere  brun  Farve  og  findes  i  særegne 
Frugter,  der  have  deres  bestemte  Plads,  f.  Ex.  hos  Ecto- 
carpus,  en  stærkt  forgrenet  brun  Alge.  Paa  Grenenderne 
danne  Frugterne,  som  indeslutte  Sværmsporerne,  sig ;  disse 
ligge  i  Lag,  afsondrede  ved  Skillevægge.  De  øverste 
Sværmsporer  slippe  først  ud,  og  saaledes  udtømmes  Frug- 
ten fra  oven  og  nedad.  Thuret  har  iagttaget  deres  Spiring 
baade  hos  denne  og  hos  mange  andre  Algeslægter  af 
samme  Familie.  Den  store  Overeensstemmelse  mellem 
„Sværmsporerne"  hos  disse  brune  Alger  og  „Sædtraadene" 
hos  Blæretangen  bragte  Thuret  til  at  tvivle,  om  Sæd- 
traadene virkelig  skulde   være    befrugtende  Organer;    der 

var  jo  virkelig  ogsaa  noget  Usandsynligt  i,  at  Organer, 
der  ligne  hinanden  saameget,  skulde  have  en  saa  for- 
skjellig  Betydning,  at  de  hos  den  ene  Plante  skulde  være 
Sporer,  altsaa  et  Slags  Æg  til  en  ny  Plante,  hos  den  an- 
den derimod  den  blot  befrugtende  Sædtraad.  Paa  den 
anden  Side  talte  for  den  Anskuelse,  at  de  vare  væsenlig 
forskjellige,  den  Omstændighed,  at  Sværmsporerne  spi- 
rede, hvorimod  man  aldrig  saae  de  formeentlige  Sæd- 
traade  spire,  men  kun  at  de  efter  nogen  Tids  Forløb  gik 
til  Grunde. 

Thuret  blev  imidlertid  ikke  staaende  ved  dette  nega- 
tive Bevis,  men  søgte  ved  Forsøg  at  komme  efter,  om  Sæd- 
traadene  virkelig  paavirkede  Sporerne,  og  om  denne  Paa- 
virkning  var  nødvendig  for  at  de  kunde  spire ,  hvilket  og- 
saa lykkedes  ham  at  eftervise. 

I  den  frie  Natur  blandes  nemlig  Sædtraadene  og  Spo- 
rerne af  Blæretangen  derved,  at  naar  Vandet  ved  Ebben 
eller  paa  anden  Maade  føres  bort  fra  den,  og  dens  Løv 
derved  udsættes  for  Luftens  Paavirkning,  trænge  saavel 
Sædtraadene  som  Sporerne  ud  af  Porerne,  saaledes  som 
vi  ovenfor  have  omtalt.  Naar  Vandet  vender  tilbage, 
skylles  Sædtraadene  ud  i  det  omgivende  Vand  og  møde 
der  Sporerne,  som  de  befrugte.  For  at  kunne  iagttage 
hele  Befrugtningen  blander  man  i  Vandet  Antheridier  og 
Sporer  paa  en  Glasplade  under  Mikroskopet,  og  bliver 
da  Vidne  til  et  af  de  mærkeligste,  ja  man  kunde  gjerne 

^^  sige  morsomste  Skuespil,  som  Na- 

J^^P  /  i  .^g^i^  ^^^^^  opviser.  Sædtraadene  lægge 
^JH^^É^  ( '  \  ^^^^o,  sig  i  stor  Mængde   op    til  Spo- 


^h^^^^-^j     rerne  (Fig.  5),  som  overgaae  dem 

/?  \     i  \  ^  '      flere  Gange  i  Størrelse ,  og    idet 

Fig.  5.  de  paavirke  disse   med  de  lange 

Fimrehaar,  bringe  de  dem  snart  i  en  stærk  rullende  Be- 
vægelse, saa  at  hele  Mikroskopets  Synsfelt  snart  er  opfyldt 
af  de  store  rullende  brune  Sporer,  der  ere  tæt  besatte  med 
de  smaae  lette  Sædtraade,  ved  hvis  Paavirkning  de  tumles 
og  bevæges  i  alle  Retninger;  efter  en  halv  Times  Forløb 
ophører  denne  Rullen,  og  Sporerne  blive  ubevægelige; 
Sædtraadene  vedblive  endnu  at  bevæge  sig  i  nogen  Tid, 
indtil  omsider  al  Bevægelse  standser,  hvorefter  Sporerne 
begynde  at  spire.  Dette  skeer  den  samme  Dag  eller  Da- 
gen efter,  at  Sporerne  ere  komne  i  Berøring  med  Sæd- 
traadene, og  Spiringen  indledes  derved,  at  Sporecellen 
deler  sig  i  to  Celler;  paa  samme  Tid  udvider  den  sig  til 
den  ene  Side  og  bliver  derved  pæreformig  (Fig.  6).    I  de 

første  Dage  er  Væxten  meget 
hurtig,  senere  saa  langsom,  at 
man  næppe  kan  bemærke  no- 
gen Forandring  i  deres  Stør- 
Fig.  6.  relse.     Thuret  har  holdt  Liv  i 

de  af  dem  opdragede  Tangarter,  indtil  de  havde  naaet  en 
Alder  af  15Maaneder.  De  Sporer,  der  ikke  vare  komne  i 
Berøring  med  Sædtraadene,  forbleve  i  flere  Dage  uforan- 
drede, hvorpaa  de  opløste   sig  uden  at  spire. 

Uagtet  denne  dreiende  Bevægelse  er  meget  paafaldende, 
troer  Thuret  imidlertid  ikke,  at  man  maa  tilskrive  den 
nogen  stor  Betydning,  eller  at  den  har  nogen  Indflydelse 
paa  at  gjøre  Sporerne  spiredygtige,  ja  han  mener,  at  den 
i  Regelen  slet  ikke  finder  Sted  i  Naturen.  Hos  de  tve- 
kjønnede  Tangarter,  hvor  Sporer  og  Sædtraade  findes  i 
den  samme  Grube,  kan  Befrugtningen  allerede  gaae  for 
sig  der.  Hos  de  tvebo  Tangarter  udsender  Hanplanten  en 
utallig  Mængde  Sædtraade,  som  blandes  i  det  omgivende 
Vand:    den    store  Masse    er   udentvivl   for    at   hæve  den 

Hindring,  som  den  store  Afstand  ofte  lægger  i  Veien  for 
Befrugtningen,  men  den  samme  Afstand  gjør  det  ogsaa  kun 
lidet  sandsynligt,  at  Sædtraadene  kunne  naae  til  Sporerne 
i  saa  stort  et  Antal,  at  de  ere  istand  til  at  sætte  dem  i 
Bevægelse.  For  at  overbevise  sig  om,  at  det  omtalte 
Phænomen  ikke  er  nødvendigt  for  Befrugtningen,  blandede 
Thuret  Sporer  med  Sædtraade,  der  vare  matte,  fordi  de 
vare  gjemte  en  Dags  Tid;  uagtet  de  vare  for  svage  til  at 
bringe  Sporerne  til  at  dreie,  spirede  disse  alligevel.  Her- 
med stemmer  det  ogsaa,  at  hos  en  anden  Alge  (Himan- 
thalia  Lorea  Lyngby)  ere  Sporerne  saa  svære,  at  Sæd- 
traadene ikke  formaae  at  bevæge  dem,  og  de  spire  dog 
alligevel. 

Om  end  Sporernes  dreiende  Bevægelse  saaledes  ikke 
udøver  nogen  Indflydelse  paa  Spiringen,  synes  den  dog  at 
være  noget  mere  end  et  blot  Resultat  af  det  tilfældige 
Sammenstød  af  Sværmsporerne  med  et  i  Vandet  svøm- 
mende Legeme;  thi  naar  man  bringer  Sædtraadene  sam- 
men med  Florideernes  Sporer,  som  ved  deres  Størrelse  og 
afrundede  Form  egnede  sig  saa  godt  til  at  sættes  i  Be- 
vægelse, skeer  dette  dog  ikke.  Undertiden  kan  man  see 
Sædtraadene  i  stor  Mængde  samle  sig  omkring  Sporerne, 
men  de  lægge  sig  aldrig  op  til  dem,  og  som  Følge  deraf 
blive  Sporerne  heller  ikke  satte  i  Bevægelse. 

Trænge  Sædtraadene  ind  i  selve  Sporen? 
saaledes  som  mange  Naturforskere  have  troet,  at  Sperma- 
tozoerne hos  Dyrene  gaae  ind  i  Ægget.  Intet  berettiger 
til  denne  Antagelse.  De  glide  efter  Thuret  altid  langs  med 
Sporens  Overflade,  uden  nogensinde  at  trænge  ind  i  den. 
Dette  bekræftes  ogsaa  derved,  at  man  efterat  Spiringen  er 
begyndt,  ofte  finder  Rester  af  opløste  Sædtraade  omkring 

Sporen.    Hos  enkelte  Tangarter  komme  Sædtraadene  ikke 
engang  i  Berøring  med  selve  Sporelegemet. 


i 


Vi  have  saaledes  seet,  at  Forplantningen  ved  Kjøns- 
virksomhed,  som  Mange  for  nogle  Aar  siden  troede  var 
indskrænket  til  Blomsterplanterne,  naaer  lige  til  de  laveste 
Planteformer,  navnlig  til  Tangarterne.  Ved  disse  Planters 
Befrugtning  —  der  nu  er  mere  fuldstændig  kjendt  end 
nogen  anden  blomsterløs  Plantes  —  ere  vi  stødte  paa  et 
Forhold,  som  ellers  ikke  forekommer  i  Planteriget,  nem- 
lig at  ikke  blot  det  Befrugtende  (Sædtraadene  og  Støvet) 
træder  ud  af  sin  Beholder,  men  at  ogsaa  Æggene  eller 
Sporerne  først  befrugtes  efter  at  være  stødte  ud  af  deres 
Beholdere,  ligesom  Befrugtningen  hos  mange  Vanddyr  ud- 
føres derved,  at  Sæden  og  Æggene  først  udstødes  og 
derefter  blandes  i  Vandet. 

Mærkeligt  er  det  iøvrigt,  at  Læren  om  Tangarternes 
Kjøn  allerede  har  været,  fremsat  af  Reaumur.  Paa  en 
Reise  langs  Frankrigs  Kyster  havde  denne  store  Natur- 
forsker bemærket,  at  nogle  Tangarter  bare  Frø,  andre  ikke, 
og  at  disse  vare  af  et  forskjelligt  Udseende.  Han  iagttog 
den  gule  Slim ,  som  udsondrede  sig  af  Porerne ,  og  til- 
skrev den  ganske  rigtig  en  befrugtende  Indflydelse.  Reau- 
mur var  saaledes  paa  den  allerbedste  Vei  til  at  opdage 
Befrugtningen  hos  Tangarterne;  han  saae  den  befrugtende 
Masse  og  erkjendte  den  som  saadan;  men  han  manglede 
Midler  til  at  see  dens  Sammensætning  og  saaledes  føre 
Beviset  for  sin  Paastand. 


Meteoriterne. 

To  Foredrag  holdte  i  den  naturhistoriske  Forenings  Meder  i  Vinteren 

1854-55. 

Af 

G.   Forchhammer. 


llutarch  fortæller  i  Lysanders  Liv,  ved  at  omtale  Slaget 
I  ved  Ægus  potamus  465  før  Christi  Fødsel,  at  der  paa 
dette  Sted  var  falden  en  Steen  fra  Himlen.  TEndnu  i  Pli- 
nius's  Tid  kjendte  man  den,  og  denne  Forfatter  fortæller, 
at  den  var  saa  stor  som  et  Vognlæs,  og  saae  ganske  for- 
brændt ud.  Lignende  Efterretninger  om  Steenmasser,  der 
ere  faldne  gjennem  Luften,  haves  fra  en  stor  Mængde 
Lande ,  fra  den  allerældste  Tid ,  om  hvilken  Historien  giver 
Meddelelser,  og  de  synes  at  have  tiltrukket  sig  en  ual- 
mindeUg  Opmærksomhed.  Vor  lærde  Biskop  Munter  har 
i  en  i  Videnskabernes  Selskabs  Skrifter  indført  Afhandling 
viist,  at  de  Gamles  Bætilia  vare  Meteoriter.  Det  vilde  være 
overflødigt  og  kjedsommeligt  her  at  anføre  alle  de  for- 
skjellige,  mere  eller  mindre  velbegrundede  Efterretninger, 
som  Landenes  ældre  Annaler  meddele ,  og  jeg  vil  derfor 
indskrænke  mig  til  at  nævne  et  Par  saadanne  Fald,  der  ere 
vel  beviste,  opvakte  ualmindelig  megen  Interesse,  og  af  hvilke 
de  nedfaldne  Masser  endnu  opbevares.  Det  ene  Exempel  er 
den  under  Navnet  „den  forhexede  Borggreve"  fra  Elbogen  ved 

Carlsbad  i  Bøhmen  bekjendte  Meteorit,  som  fandtes  op- 
bevaret i  hiin  Byes  Kirke,  formodentlig  er  falden  omtrent  i 
Aaret  1400,  og  nu  gjemmes  i  Museet  i  Wien.  Den  veiede 
191  Pund  og  bestaaer  fortrinsviis  af  Jern.  Den  anden  er 
den  berømte  Meteorsteen  fra  Ensisheim  i  Elsass,  som 
faldt  1492  i  Keiser  Maximilians  Tid,  og  hvorom  Histori- 
kerne anføre,  at  den  under  stærk  Torden  og  vedvarende 
Larm  faldt  ned  i  en  Hvedemark,  hvor  den  trængte  over  1 
Alen  ned  i  Jorden.  Den  blev  længe  opbevaret  i  Kirken  i 
Ensisheim  og  veiede  270  Pund;  den  kom  derpaa  under 
Revolutionen  tilColmar,  hvor  flere  Stykker  bleve  løsbrudte; 
senere  blev  den  ført  tilbage  til  Ensisheimog  skal  nu  neppe 
veie  100  Pund.  Da  Pallas,  den  berømte  Reisende ,  i  1772 
besøgte  Gouvernementet  Jeniseisk,  blev  han  bekjendt  med 
en  Jernmasse,  som  dengang  veiede  omtrent  1600  Pund  og 
i  Aaret  1749  var  funden  af  en  Kosak  paa  et  af  de  høieste 
Steder  af  Skiferbjergene  imellem  Floderne  Ubui  og  Sisim. 
Tartarerne  havde  det  Sagn,  at  Massen  var  falden  fra  Him- 
len. Ved  Pallas's  Medvirkning  kom  den  til  St.  Petersborg, 
hvor  den  endnu  findes  opbevaret  i  Videnskabernes  Akade- 
mie,  og  uagtet  der  tidligere  er  uddeelt  betydelige  Masser 
af  den,  veier  den  endnu  1270  Pund.  Desuden  synes  endnu 
flere  mindre  Masser  af  en  lignende^eskaffenhed  at  være 
fundne  i  denne  Deel  af  Rusland,  da  en  Mineralhandler  i 
1807  kjøbte  200  Pund  af  det  samme  Jern,  der  er  let 
kjendeligt,  hos  en  Jernhandler  i  Moskou.  I  Oldtiden  og 
Middelalderen  var  den  Mehing  almindeligen  udbredt  og 
antagen*,  at  disse  faste  Masser  virkeligen  vare  faldne  gjen- 
nem  Luften.  Man  stolede  paa  en  ofte  gjentagen  Erfaring, 
uden  videre  at  undersøge,  hvorvidt  den  antagne  Mening 
stemte  med  de  paa  den  Tid  herskende  physiske  Theorier. 
I  det  18de*Aarhundrede,  da  Naturvidenskaberne  raskt  ud- 

viklede  sig,  fandt  man  i  de  dengang  bekjendte  og  under- 
søgte Naturlove  ingen  Hjemmel  for  en  saadan  Mening,  og 
lidt  efter  lidt  bleve  alle  Efterretninger  om  Stene,  der  vare 
faldne  gjennem  Luften ,  betragtede  som  henhørende  til 
tidligere  Aarhundreders  Overtro.  Man  synes  endog  at  være 
gaaet  saavidt,  at  man  bortkastede  Meteormasser,  som  vare 
opbevarede  i  Samlinger  og  Kunstkamre ,  hvilket  blandt  An- 
det formodes  at  have  været  Tilfældet  med  den  39  Pund 
tunge  Steen,  som  i  1581  faldt  i  Thiiringen  og  blev  af- 
leveret til  Kunstkammeret  i  Dresden.  Sikkert  er  det  i  alle 
Tilfælde,  at  den  Ligegyldighed ,  hvormed  man  paa  den  Tid 
betragtede  disse  mærkværdige  Gjenstande,  foranledigede, 
at  ikke  faa  af  dem  i  Tidens  Løb  ere  gaaede  tabt.  Dette 
synes  navnligen  ogsaa  at  have  været  Tilfældet  med  de  be- 
kjendte Meteorstene,  som  i  1654  faldt  i  Fyen,  om  hvilke 
man  veed,  at  to  Stykker  ere  blevne  bragte  til  Kjøbenhavn, 
men  som  ikke  længere  findes  her. 

Det  skyldes  især  den  berømte  Physiker  Chladni,  at 
Forholdene  med  disse  mærkværdige  Steenmasser  ere  blevne 
fuldkommen  opklarede.  Paa  en  ægte  naturvidenskabelig 
Maade  undersøgte  han  Forholdene,  idet  han  kritisk  gjen- 
nemgik  alle  de  Efterretninger,  som,  opbevarede  fra  den 
ældste  Tid,  vare  komne  til  hans  Kundskab,  og,  idet  han 
sammenstillede  de  paa  de  forskjellige  Steder  og  til  for- 
skjelhge  Tider  iagttagne  Phenomener,  viste  han,  at  Iagt- 
tagelserne over  disse,  gjennem  Luften  faldne  Masser, 
vare  saa  paahdehge  og  angivne  af  saamange  Vidner,  at 
man  allerede  af  denne  Grund  neppe  kunde  tvivle  paa  de- 
res Rigtighed.  Dertil  kom,  at  de  Phenomener,  som 
vare  optegnede ,  viste  en  saa  stor  Oyereensstemmelse  i  alt 
det  Væsentlige,  at  neppe  Nogen  vilde  falde  paa,  efter 
Sammenligningen,   at  antage,  at  de  enten  vare  opdigtede, 

eller  beroede  paa  en  mange  Gange  gjentagen  Feiltagelse. 
Dette  Arbeide,  der  er  bleven  gjennemført  med  en  ligesaa 
utrættelig  Flid,  som  det  vidner  om  en  skarp  Opfattelse  og 
en  klar  Sammenstilling,  er  Udgangspunktet  for  den  nyere 
Betragtning  af  dette  overordentlig  vigtige  og  interessante 
Naturphenomen ,  og  Chladni  har  havt  den  store  Tilfreds- 
stillelse, at  den  Theori,  som  han  opstillede  efter  en  om- 
hyggelig Sammenligning  af  alle  dengang  bekjendte  Efter- 
retninger om  Meteoriternes  Phenomener,  skjøndt  den  i 
Begyndelsen  ikke  vandt  meget  Bifald,  lidt  efter  lidt  har 
gjort  sig  gjeldende  og,  understøttet  ved  en  Mængde  senere 
Iagttagelser,  nu  danner  Grundtrækkene  til  ^den  almindelig 
antagne  Theori. 

Heldig viis  indtraf  snart  efter  Bekjendtgj øreisen  af 
Chladnis  Theori  et  stort  Steenfald  den  16de  Juni  1794 
ved  Siena  i  Øvre  -  Italien ,  hvor  man  med  Lethed 
kunde  anstille  Undersøgelser  og  samle  de  af  Folket 
selv  gjorte  Iagttagelser.  Tilsidst  sluttede  det  berømte  Me- 
teorfald  vedAigle  iNormandiet  den  26de  April  1803  denne 
Periode  i  Historien  om  vore  Kundskaber  om  Meteoriternes 
Fremtræden.  Der  faldt  en  stor  Mængde  Steen,  omtrent 
2000  Stykker.  Stedet  hvor  de  faldt  var  ikke  meget  langt 
fra  Paris,  hvor  Videnskabernes  Selskab  greb  denne  sig 
tilbydende  Leilighed  for  at  undersøge  hele  Phenomenet  med 
al  den  Nøiagtighed,  som  Omstændighederne  tillode.  Under- 
søgelserne, som  vare  overdragne  den  berømte  Physiker 
Biot,  bleve  gjennemførte  med  udmærket  Grundighed  og  Dyg- 
tighed, og  den  store  Mængde  faldne  Steen,  og  den  deraf 
flydende  Lethed,  hvormed  man  kunde  skaffe  sig  Exempla- 
rer,  gjorde  det  muligt  dermed  at  forsyne  de  vigtigste  euro- 
pæiske Samlinger,  hvorved  et  haandgribeligt  Beviis  for 
Meteoriternes  Existents    blev  udbredt   over   hele    Europa, 

medens  det  dernæst  tillige  godtgjordes,  at  disse  Stene 
ikke  viste  nogen  fuldstændig  Overeensstemmelse  med 
nogensomhelst  hidtil  kjendt  Steenart  af  jordisk  Oprindelse. 
Fra  den  Tid  af  bliver  Phenomenets  Sandhed  ikke  mere 
omtvivlet,  Theorien  derimod  har  siden  vexlet  efter  den 
herskende  Udvikling  i  vore  physiske  og  chemiske  Kund- 
skaber. 

Jeg  vil  nu  først  beskrive,  hvorledes  Phenomenerne ,  der 
ledsage  Aerolithernes  Fald,  fremtræde,  og  man  vil,  naar  man 
sammenligner  de  forskjellige  Beretninger  i  Journalerne,  finde, 
at  de  overalt  vise  indbyrdes  en  meget  stor  Lighed.  Om  Afte- 
nen seer  man  undertiden  en  meget  stærkt  lysende  Stjerne, 
der  bevæger  sig,  ikke  væsentlig  forskjelhg  i  Udseende  fra 
et  almindeligt  Stjerneskud.  Naar  den  kommer  nærmere, 
voxer  dens  Størrelse,  og  jeg  har  selv  engang  seet  et  saa- 
dant  Meteor ,  hvis  lysende  Masse  havde  Fuldmaanens 
Størrelse  og  Glands.  Lysningen  er  saa  stærk,  at  den  for- 
anlediger de  besynderligste  Feiltagelser  med  Hensyn  til 
Afstanden  imellem  Beskueren  og  Meteoret.  En  ung  Mand, 
der  beskjæftigede  sig  med  naturvidenskabelige  Studier,  for- 
talte mig  for  et  Par  Aar  siden,  at  han  i  det  nordlige  Sjæl- 
land havde  seet  en  saadan  Kugle  fare  over  Himmelen  og 
forsvinde.  Han  troede,  at  den  maatte  være  sprungen  i 
en  ringe  Afstand  fra  det  Sted,  hvor  han  da  befandt  sig, 
og  ønskede,  at  jeg  vilde  give  ham  nogle  Anviisninger  til  at 
opsøge  de  muligen  faldne  Meteoriter.  Imidlertid  bragte 
den  næste  Post  Efterretning  fra  Frederikshavn,  hvor  man 
paa  samme  Tid  havde  seet  en  lignende  Ildkugle  i  samme 
nordvestlige  Retning.  Frederikshavn  er  omtrent  35  Mile  i 
ret  Linie  fra  Kjøbenhavn,  og  det  er  ved  disse  Iagttagelser 
tilstrækkehg  klart,  at  denne  Ildkugle  har  befunden  sig  i  en 
betydelig  Høide,  og  atdetLys,  den  udstraalede,  maahavehavt 

en  meget  stor  Styrke.  Om  Dagen  seer  man  i  Alminde- 
lighed istedetfor  Ildkuglen  en  mørk  Sky,  der  bevæger  sig 
med  stor  Hurtighed  og  er  uafhængig  af  den  paa  hiin  Tid 
herskende  Vindretning.  Det  er  klart,  at  Lysphenomenerne 
ved  Meteoriternes  Bevægelse  bedst  maa  kunne  iagttages  om 
Aftenen,  altsaa  ved  Ildkuglerne,  og  interressant  er  ved 
disse  Phenomener  den  af  mange  Iagttagere  anførte  sprin- 
gende Bevægelse,  hvorved  Ildkuglen  saa  at  sige  kastes  til- 
bage for  en  usynlig  Modstand,  men  meget  hurtigt  derefter 
atter  fortsætter  sin  Vei.  Sammenligner  man  Beskrivelserne, 
synes  denne  Ildkuglernes  springende  Bevægelse  at  have  en 
ikke  ringe  Lighed  med  Lynets  og  hidrører  formodentlig  fra 
samme  Aarsag.  Ligesom  den  elektriske  Gnist  ved  sin 
overordentlig  hurtige  Bevægelse  skaber  sig  en  Modstand 
i  den  sammenpressede  Luft,  saaledes  at  den  omsider 
nødsages  til  at  vælge  en  anden  Vei  for 'at  naae  den  Gjen- 
stand,  der  tiltrækker  den,  saaledes  synes  ogsaa  Ildkuglen 
ved  sin  hurtige  Bevægelse  at  sammenpresse  den  i  den 
øvre  Deel  af  Atmosphæren  tilstedeværende  ringe  Mængde 
Luft,  og  derved  ogsaa  her  at  tilveiebringe  en  Hindring  for  sin 
Bevægelse.  Hvis  denne  Tanke  er  rigtig,  er  denne  eien- 
dommelige  Bevægelse  et  Beviis  paa  Meteorernes  over- 
ordentlige Hurtighed ,  der  da  forresten  ogsaa  af  Ben- 
zenberg og  Brandes  ved  directe  Iagttagelser  og  derpaa 
grundede  Beregninger  er  bleven  beviist,  hvorom  jeg 
senere  skal  anføre  mere. 

Man  seer  hyppigen,  at  Ildkuglen  kommer  i  en  Slags 
Brand,  udstøder  Flammer  og  Røg,  kaster  Gnisterne  til 
Siderne,  og  endelig  hører  man  Explosionens  Knald,  der 
endog  hyppigen  bliver  paafulgt  af  en  Mængde  smaa  Ex- 
plosioner,  som  man  har  sammenlignet  med  Soldaternes 
Peletonild.      Undertiden   iagttager   man   ingen   til   Jorden 

styrtende  Masse,  men  hyppigen  hører  man  en  hvinende 
Lyd,  der  snart  beskrives  som  om  en  Kugle  farer  forbi, 
snart  som  Vingeslag  af  større  Fugle,  og  ikke  sjeldent  har 
man  iagttaget  en  synlig  Masse ,  der  slaaer  ned  i  Jorden  og 
forsvinder.  Naar  man  derpaa  har  eftergravet  paa  det  Sted, 
hvor  Massen  har  truffet  Jorden ,  har  man  hyppigen  funden 
Meteoriten,  som  er  trængt  ned  i  Jorden  indtil  en  Dybde, 
der  er  meget  forskjellig,  deels  efter  Meteorets  Bevægelse, 
deels  efter  Jordens  Modstand.  Den  som  faldt  1751  ved 
Agram  trængte  18  Fod  ned  i  Jorden,  den  som  1782  faldt 
ved  Turin  fandtes  i  en  Dybde  af  8  Fod;  den  som  i  1846 
faldt  i  Mindelthal  i  Baiern  irængte  kun  2  Fod  ned  i  Jor- 
den, men  denne  var  frossen  Leer. 

Mennesker  og  Dyr  ere  dræbte  af  Meteoriterne ;  i  Gas- 
cogne  slog  en  15  Tommer  lang  Meteorit  ind  i  et  Huus, 
dræbte  Hyrden  og  hans  Qvæg,  og  foer  5  Fod  ned  i  Jor- 
den. Undertiden  have  AeroKther  foranlediget  Ildsvaade, 
saaledes  i  Aaret  1761  i  Chamblan  ved  Dijon,  og  i  1835, 
da  den  i  Belai  tændte  en  Lade.  Snart  falder  kun  een 
sammenhængende  Masse,  snart  falde  mange,  og  jeg  har 
allerede  anført,  at  man  regner  de  i  1803  ved  Aigle  ned- 
styrtede Meteorstenes  Tal  til  omtrent  2000.  Undertiden 
ere  Meteoriterne  meget  store,  og  det  er  især  i  Amerika, 
at  man  har  funden  disse.  Saaledes  ligger  der  i  Rio  de 
la  Platas  Opland  en  Masse,  som  regnes  til  100,000  Pund 
og  antages  at  være  af  meteorisk  Oprindelse.  En  lignende 
ved  Durange  anslaaes  til  30 — 40,000  Pund,  en  ved  Bahia 
i  Brasilien  til  14,000  Pund  og  en  som  fandtes  i  Ørkenen 
Atacama,  hvoraf  i  den  senere  Tid  Stykker  ere  komne 
til  flere  europæiske  Samlinger,  veiede  oprindeligen  idet- 
mindste  300  Pund.  Jeg  har  allerede  omtalt  den  siberiske 
Masse  fra  Krasnojarsk. 

Disse  Meteoriter  ere  i  det  Væsentlige  af  2  forskjel- 
lige  Arter,  nemlig  enten  metalliske  eller  iltede  Substantser. 
Dog  ere  disse  to  Arter  paa  ingen  Maade  skarpt  adskilte  fra 
hinanden,  idet  de  iltede  Meteorstene  indeholde  en  Mængde 
smaae  metalliske  Partikler,  der  i  det  Væsentlige  bestaae 
af  nikkelholdigt  Jern,  men  ogsaa  meget  hyppigen  indeholde 
forskjellige  Forbindelser  af  Jern  og  Svovl,  medens  paa  den 
anden  Side  ikke  faa  Masser  af  Meteorjern  ere  ledsagede 
og  tildeels  gjennemtrukne  af  iltede  Substantser;  saaledes 
Meteorjernet  fra  Krasnojarsk  og  det  fra  Ørkenen  Atacama. 
Uagtet  der  derfor  ikke  existerer  nogen  aldeles  skarp  Grændse, 
er  en  Inddeling  af  Meteoriterne  i  Meteor  stene  og 
Meteorjern  meget  passende,  og  hidtil  har  det  været 
let  at  ordne  Substantserne  efter  den  overveiende  Bestand- 
deel.  Skulde  der  engang  med  Tiden  forekomme  en  Me- 
teorit, i  hvilken  de  metalliske  og  ikke  metalHske  Bestand- 
dele ere  saaledes  blandede,  at  detbliver  vanskeligt  at  af- 
gjøre  hvilken  Bestanddeel  der  er  fremherskende,  vil  den 
af  denne  Usikkerhed  muligen  fremgaaede  Feiltagelse  ikke 
være  af  nogen  videre  Betydning. 

De  Bestanddele,  som  man  hidtil  har  fundet  i  Meteor- 
stenene og  Meteorjernet,  ere:  af  metalliske  og  overhovedet 
ikke  iltede  Substantser:  Jern,  Nikkel,  Kobalt,  Mangan, 
Arsenik,  Chrom,  Kobber,  Bly,  Tin,  Ghlor,  Phosphor, 
Svovl,  Kul;  af  iltede  Substantser:  KaU,  Natron,  Kalk, 
Magnesia,  Leerjord,  Kiseljord,  Titanilte  og  en  Jordart,  der 
hører  til  Zirconjordrækken.  Foruden  disse  20  Stoffer 
maae  vi  endnu  regne  Ilt  og  Brint  med,  saaledes  at  Antallet  af 
de  Grundstoffer,  der  hidtil  ere  fundne  i  Meteoriterne,  ud- 
gjore  22  eller  lidt  over  ^  af  alle  hidtil  kjendte  Grund- 
stoffer. Naar  vi  derimod  lægge  Mærke  til  den  Rolle,  som 
de   Grundstoffer,    der  forekomme   i  Meteoriterne,    spille  i 

Jorden,  saavidt  vi  kjende  den,  finde  \i ,  at  det  netop  ere  disse 
i  Meteoriterne  forekommende  Stoffer ,  som  vi  maa  betegne 
som  væsentlige  ved  hele  Jordens  Udvikling,  saavel  med 
Hensyn  til  den  Mængde,  hvori  de  forekomme,  som  til  den 
Mangfoldighed  af  Omsætninger,  som  de  lide.  Iblandt  de 
metalliske  Substantser  er  Jern  det  hyppigste,  der  fore- 
kommer paa  Jorden;  det  er  ogsaa  det,  der  spiller  den 
største  Rolle  i  Meteoriterne.  Iblandt  Metalloiderne  er 
Svovlet,  baade  i  Jorden  og  i  Aerolitherne,  det,  der  har  den 
største  Betydning.  Iblandt  de  iltede  Substantser  er  Kisel- 
jorden den  vigtigste  Bestanddeel  af  Jordskorpen ,  saavidt 
som  vi  kjende  den,  og  den  udgjør  ikke  mindre  Hoved- 
bestanddelen af  Meteorstenene.  Alt  dette  er  meget  be- 
synderligt, og  kan  meget  let  forklare,  at  man  paa  en  Tid, 
da  Meteorstenenes  Existents,  som  Masser,  der  ere  faldne 
igjennem  Luften,  ikke  længere  blev  omtvivlet,  men  deres 
Oprindelse  var  Gjenstand  for  meget  afvigende  Ideer,  hen- 
viste til  denne  Meteoriternes  Lighed  med  Jorden,  som  et 
Beviis  for  deres  Dannelse  i  selve  Jordens  Atmosphære. 

Imidlertid  er  denne  Overeensstemmelse  i  Grund- 
bestanddele mellem  Meteoriter  og  Jorden  ikke  den  eneste 
Lighed,  men  vi  finde,  at  disse  Grundstoffer  forene  sig 
efter  de  samme  Forbindelseslove,  som  gjælde  paa  Jorden. 
Den  Olivin ,  der  ledsager  Meteorjernet  fra  Krasnojarsk, 
har  den  samme  chemiske  Sammensætning^  som  det  Mi- 
neral af  samme  Navn,  der  or  saa  hyppigt  i  de  basaltiske 
og  vulkanske  Bjergarter,  og  den  Magnetkiis,  der  findes 
indspængt  i  mange  IVIeteorstene,  er  i  Sammensætningen 
ikke  forskjellig  fra  den,  der  forekommer  i  mange  andre 
Steenarter. 

Ikke  blot  de  chemiske  Love,  hvorefter  Meteoriternes 
Mineraller  ere  sammensatte,  men  ogsaa  de  Love,  der  be- 

stemme  Formen ,  som  disse  Sammensætninger  antage,  naar 
de  frit  kunne  udvikle  sig,  ere  de  samme  i  Meteoriterne  og 
de  tilsvarende  Mineralier,  som  findes  paa  Jorden.  Magnetkiis, 
en  hyppig,  men  meget  eiendommelig  sammensat  Forbindelse 
af  Svovl  og  Jern,  har  den  samme  Form  paa  begge  Steder. 
Olivinen  fra  Krasnojarsk  forekommer  undertiden  krystallise- 
ret, og  Universitetsmuseet  er  i  Besiddelse  af  en  meget 
smuk  Krystal;  andre  Krystaller  har  G.  Rose  i  Berlin 
undersøgt,  og  Formen  er  den  samme,  som  det  Mineral 
antager,  der  kaldes  Chrysolith,  der  er  en  Ædelsteen  af 
samme  Sammensætning  som  Olivin. 

Alt  dette  er  meget  paafaldende  og  bliver  det  endnu 
mere ,  naar  vi  tilfoie ,  at  vi  ikke  have  opdaget  et  eneste 
Grundstof  i  Meteoriterne,  som  vi  ikke  kjende  fra  Jorden. 

Meteorjernet  er  ikke  eensformig  sammensat,  men  Be- 
standdelene have  forenet  og  fordeelt  sig  som  særegne  For- 
bindelser. Man  kan  overmaade  smukt  visa  dette,  naar 
man  ved  en  fortyndet  Syre  ætser  den  slebne  og  polerede 
Overflade  af  et  saadant  Stykke  Meteorjern,  hvorved  der  da 
fremkommer  særegne  Figurer,  der  efter  den  Naturforsker, 
der  først  lagde  Mærke  til  denne  Eiendommelighed  ved 
Meteorjernet,  i  Almindelighed  kaldes  de  Widmanstådtske 
Figurer.  Man  benytter  dem  for  at  skjelne  mellem  Meteor- 
jern og  andet  Jern,  der  ved  Menneskets  Virksomhed  er 
udsmeltet,  og  endskjøndt  man  paastaaer,  at  der  gives  Me- 
teorjern, som  ikke  viser  disse  Tegninger,  har  man  endnu 
aldrig  funden  kunstigt  udsmeltet  Jern ,  hos  hvilket  de  fore- 
komme. Man  kan  selv  bruge  dem  for  at  kjende  Meteorjern  fra 
bestemte  Steder,  og  saaledes  viser  det  af  Dr.  Rink  opdagede 
Meteorjern  fra  Grønland  ved  Ætsningen  saa  eiendomme- 
lige  Figurer,  at  der  neppe  kan  være  nogen  Tvivl  om  dets 
meteoriske  Oprindelse,    skjøndt    det   deri   tilstedeværende 

Kulstof  og  Svovl  give  det  en  stor  Lighed  med  slet  Støbe- 
jern, og  desuden  viser  Forekomsten  af  Nikkel  og  Kobalt 
ogsaa  med  Hensyn  til  den  chemiske  Sammensætning,  at 
det  maa  ansees  for  at  være  af  meteorisk  Oprindelse.  De 
allerfleste  Meteorjernarter  indeholde  nemlig  en  temmelig 
betydelig  Mængde  Nikkel  indblandet  i  Jernet,  og  endskjøndt 
Nikkelforbindelser  undertiden  ledsage  Jernmalme  paa  Jor- 
den, er  deres  Forekomst  i  Forening  med  hinanden  dog 
paa  ingen  Maade  hyppig,  ligesom  det  kunstig  udsmeltede 
Jern  i  Almindehghed  er  frit  for  Nikkel. 

Af  danske  Meteorsteenfald  kjende  vi  hidtil  kun  et 
eneste  vel  begrundet  Tilfælde,  nemlig  det  store  Meteor- 
steenfald, som  fandt  Sted  ved  Byen  Ørsted  i  Fyen  den 
30te  Marts  1654  med  en  Bragen  og  Torden,  der  hørtes 
langt  borte  og  var  saa  stærk,  at  Husene  rystede.  Stenene, 
der  lugtede  af  Krudt,  faldt  ned  i  Byen  og  dens  Omegn. 
Samme  Dag  iagttog  man  en  Ildkugle  paa  Bornholm,  der 
sprang  istykker  med  Knald.  Man  veed  bestemt ,  at  2  Styk- 
ker af  de  i  Fyen  faldne  Meteorstene  ere  blevne  opbevarede. 
Det  ene  af  omtrent  2  Punds  Vægt  blev  sendt  til  Kongen, 
det  andet  af  omtrent  1  Punds  Vægt  eiede  Thomas  Bartho- 
lin, men  begge  ere  i  Tidens  Løb  forsvundne.  Stenene 
havde  en  sort  Skorpe  og  glindsende  Punkter  i  deres 
Indre. 

Det  Stykke  grønlandske  Meteorjern,  som  Dr.  Rink  har 
sendt  hertil,  blev  fundet  i  Niakornak  imellem  Rittenbæk 
og  Jacobshavn  under  69°  25'  N.  B.,  hos  en  Eskimo,  som 
havde  optaget  det  paa  en  Slette,  der  er  dannet  af  de 
ved  Annoritokelven  fra  det  høiere  Land  nedskyllede  Rulle- 
stene. Det  har  en  rund  Form,  veier  21  Pund  og  har 
en  Vægtfylde  af  7,073. 


Dets  Sammensætning  fandtes  at  være: 
93,  39  Jern 
1,  56  Nikkel 
O,  25  Kobalt 
O,  45  Kobber 
O,  67  Svovl 

0,  18  Phosphor 

1,  69  Kul 
O,  38  Kisel. 

Desuden  blev  der,  efterat  Metallerne  vare  opløste,  en  graa- 
lig  Substants  tilbage,  som  brændte  sig  hvid  og  bestod  af 
forskjellige  Stofler,  der  hørte  til  Titanilte-  og  Zirconrækken, 
og  i  Opløsningen  fandtes  desuden  Spor  af  Leerjord  og, 
som  det  syntes,  af  Ytterjord. 

Poul  Egede  anfører  i  sine  Efterretninger  om  Grøn- 
land, at  der  i  Vinteren  imellem  1740  og  1741  om  Natten 
blev  hørt  en  Lyd  som  af  Torden,  og  at  der  senere  fandtes 
en  stor  Steen,  om  hvilken  man  ikke  kunde  gjætte  hvorfra 
den  var  kommen,  da  den  ikke  havde  været  seet  iforveien. 
Professor  Gisecke,  der  senere  besøgte  denne  Egn,  be- 
mærker, at  det  ikke  er  en  Meteorsteen  men  en  Grønsteen, 
som  hyppigen  forekommer  i  plutoniske  Egne.  Stedet,  hvor 
denne  Begivenhed  skulde  være  indtruff'en,  er  Jacobshavn, 
altsaa  ikke  ret  langt  fra  Niakomak,  hvor  Dr.  Rink  fandt 
Meteorjernet.  Senere  har  Museet  faaet  et  nyt  Stykke 
lignende  Meteorjern  med  de  samme  Bestanddele ,  men 
noget  mere  grovkornet.  Det  var  et  Brudstykke  af  en 
større  Masse  og  veiede  23  Pund  12  Lod.  Museet  skylder 
denne  vigtige  Tilvæxt  til  sin  Meteoritsamling  til  Dr.  Ru- 
dolph, der  erholdt  det  i  Rittenbæk,  hvortil  det  var  bragt 
som  Ballast  *i  en  Baad  fra  Fortunebay  paa  Discoøen.     Det 


262 

har  aabenbart  samme  Oprindelse,  som  Dr.  Rinks  Meteor- 
jern,  og  maa  hidrøre  fra  samme  Fald. 

Meteorstenene  have  i  det  Hele  taget  en  ikkun  ringe 
Haardhed,  og  enkelte  af  dem  ere  saa  bløde,  at  man  kan 
gnide  dem  istykker  med  Fingrene.  Det  hidrører  uden  Tvivl 
fra  denne  ringe  Sammenhæng,  at  vi  saa  sjelden  finde  Me- 
teorstene, som  man  ikke  ligefrem  har  seet  nedstyrte, 
medens  vi  kjende  en  Mængde  Stykker  af  Meteorjern,  om 
hvis  Fald  vi  ikke  have  den  ringeste  Efterretning ,  og  det 
maa  uden  Tvivl  tilskrives  denne  Omstændighed,  at  mine 
Bestræbelser  for  at  finde  Meteorstenene  ved  Byen  Ørsted  i 
Fy  en,  hvor  man  endnu  angiver  Stedet  hvor  de  fleste  skulde 
være  faldne,  have  været  aldeles  frugtesløse. 

Det  er  klart,  at  naar Meteorstene  undertiden  have  en 
saa  ringe  Sammenhæng,  at  de  kunde  gnides  istykker  med 
Fingrene,  kan  ogsaa  det  Tilfælde  indtræffe,  at  de  allerede 
i  Luften  bUve  fiindelte  og  som  Støv  komme  ned  paa  Jor- 
den. Men  det  er  ligesaa  sikkert,  at  man  her  er  udsat 
for  langt  større  Feiltagelser  end  ved  de  egentlige  faste  Me- 
teoriter. Snart  har  man  antaget  vulkansk  Aske  for  Meteorstøv, 
og  jeg  skal  kun  anføre  et  eneste  Exempel,  hvor  Ghladni  har  be- 
gaaet  denne  Feiltagelse.  Den  20de  October  1755  faldt  der 
med  sydvestlig  Vind  sort  Støv  paa  Shetlandsøerne,  som 
lugtede  af  Svovl,  om  hvilket  Ghladni  bemærker,  at  det  ikke 
kunde  komme  fra  Hekla,  fordi  Vinden  var  S.  V.  Jeg  maa 
tilføie,  at  Hekla  paa  den  Tid  ikke  havde  noget  Udbrud. 
Derimod  begyndte  et  voldsomt  Askeudbrud  af  den  ligeledes 
paa  Island  beliggende  Vulkan  Katlegiau,  den  19de  October 
i  samme  Aar,  og  Udbruddet  var  stærkest  netop  den  20de 
October.  Støvet  hidrørte  altsaa  fra  denne  islandske  Vulkan, 
og  hvis  den  Omstændighed,  at  det  faldt  med  en  sydvestlig 
Vind,  kunde  opvække  endnu  nogen  Tvivl,   om  det  virkelig 

skulde  være  fløiet  fra  Island  til  Shetland,  vil  denne  blive 
fuldkommen  hævet  ved  Heklas  Ldbrud  i  1845,  da  Vin- 
den paa  Island  var  V.  S.  Y.  men  Asken  ikke  destomindre 
i  rigelig  Mængde  faldt  paa  et  Skib,  der  seilede  imellem 
Shetlandsøerne  og  Færøerne.  Hertil  hører  ogsaa  den  vel- 
bekjendte  Kjendsgjerning,  at  Asken  fra  et  Udbrud  paa  St. 
Vincent  faldt  paa  Barbados  imod  Pasatvindens  Retning. 
Jeg  behøver  neppe  at  tilføie,  at  disse  ved  første  Øiekast 
paafaldende  Virkninger  hidrøre  fra  de  i  den  øvre  Deel  af 
Atmosphæren  herskende  Luftstrømninger,  der  ofte  ere  al- 
deles forskjellige  fra  dem ,  der  findes  i  Nærheden  af  Jord- 
overfladen. 

En  anden  Art  Støv,  som  er  bleven  forvexlet  medJMe- 
teorstøvet,  er  det  saakaldte  Ørkenstøv,  som  de  i  Ørknerne 
opstaaede ,  voldsomme  Storme  føre  langt  bort  fra  det  Sted, 
hvorfra  det  kommer ;  det  saakaldte  Passatstøv  ved  Cap  verde, 
og  Støv,  der  til  forskjellige  Tider  er  faldet  i  Tydskland, 
viser  sig  ved  de  Infusionsdyr,  hvis  Levninger  det  indehol- 
der, at  være  identisk  med  Ørkenstøvet. 

Til  de  med  Meteorstøvfald  forvexlede  Phenomener 
hører  ogsaa  den  saakaldte  Blodregn  og  Svovlregn,  som  i 
de  Tilfælde ,  hvor  man  har  havt  Leilighed  til  nærmere  at 
undersøge  dem,  fandtes  at  hidrøre  fra  smaa  Planter  eller 
Plantedele. 

Af  det  Anførte  vil  det  være  klart,  at  det  maa  være 
overordenthg  vanskeligt  at  skjelne  imellem  virkeligt  Meteor- 
støv  og  Støv ,  som  hidrører  fra  Jorden  selv.  I  mange  Til- 
fælde vil  en  microscopisk  Undersøgelse,  som  maa  vise 
om  de  Substantser,  der  sammensætte  Støvet,  tildeels  have 
en  organisk  Struktur,    være   afgjørende  for   Spørgsmaalet. 

Af  den  store  Række  af  forskjeUige  Meteorstøvfald, 
som  man  finder  optaget  i  Fortegnelserne,   skal  jeg  derfor 

ikkun  anføre  et  eneste,  som  formedelst  de,  samme  led- 
sagende andre  Phenomener  synes  atvære  af  virkelig  meteorisk 
Oprindelse.  I  1813  den  13de  og  14de  Marts  saae  man  i 
Calabrien  og  Abruzzo  en  rød  Sky,  som  kom  fra  S.  O.  og 
meddeelte  Himmelen  det  rødglødende  Jerns  Farve.  Det 
blev  saa  mørkt  at  man  maatte  tænde  Lys  Kl.  4  om  Efter- 
middagen, og  der  faldt  en  rød  Regn  og  Støv  i  flere  Egne 
i  Italien.  Man  hørte  derved  en  Brusen  som  af  Bølgeslaget, 
ledsaget  af  Lyn  og  Torden.  I  Omegnen  af  Cutro  i  Cala- 
brien imellem  Gerace  og  Catancara  faldt  Stene  ned.  Det 
røde  Støv  blev  chemisk  undersøgt  og  indeholdt  Kisel- 
jord, Leerjord,  Kalk,  Chrom,  Jern  og  Kulsyre,  og  Se- 
mentini,  som  har  anstillet  denne  Undersøgelse,  troer  at 
det  er  Ørkenstøv.  Da  der  samtidig  med  dette  Støvfald 
faldt  Meteorstene  i  samme  Egn,  anseer  jeg  det  for  sand- 
synligt, at  vi  her  have  et  Tilfælde  af  virkeligt  Meteorstøv. 
Et  andet  Phenomen,  som  er  almindelig  bekjendt, 
staaer  ligeledes  i  Forbindelse  med  Meteoriterne.  Det  er 
Stjerneskuddene,  Vi  kjende  Alle  disse  pludselig  fremtræ- 
dende lysende  Punkter  paa  Firmamentet,  der  bevæge  sig 
med  en  overraskende  Hurtighed  og  forsvinde  ligesaa 
pludseligen  som  de  ere  fremkomne.  Snart  ere  de  kun 
smaae  og  lidet  lysende,  snart  større  og  med  et  kraftigt 
glimrende  Lys,  saaledes  at  de  ved  Overgange  synes  at 
være  forbundne  med  Ildkuglernes  allerede  tidligere  anførte 
Phenomener.  Jeg  vil  her  ikke  omtale  de  meget  forskjel- 
lige  Meninger,  som  i  en  tidligere  Periode  have  været  an- 
tagne med  Hensyn  til  disse  lysende  Legemer,  og  begynder  der- 
for min  Fremstilling  med  en  Række  af  videnskabelig  gjennem- 
førte  Undersøgelser,  som  først  gav  os  et  klart  Begreb  om 
deres  Natur.  Disse  Undersøgelser  bleve  anstillede  af  to 
nu  afdøde  Naturforskere ,  Physikeren  Bentzenberg  og  Astro- 


265 

nomen  Brandes.  Ifølge  Aftale  iagttoge  de  paa  to  i  nogen 
Afstand  fra  hinanden  liggende  Steder  samtidigen  alle  Stjerne- 
skud ,  som  viste  sig  i  deres  Synskreds,  og  bestemte  Tiden, 
da  de  fremkom  og  forsvandt,  samt  det  Sted  paa  Firma- 
mentet, hvor  de  viste  sig,  og  deres  tilsyneladende  Bevægelses 
Retning.  Ved  en  senere  Sammenligning  af  disse  Iagtta- 
gelser var  det  muligt  at  udpege  nogle  af  disse  saaledes 
iagttagne  Stjerneskud,  som  vare  sete  af  begge  Iagttagerne, 
og  da  man  kjendte  Afstanden  imellem  de  to  Iagttagelses- 
punkter  var  man  istand  til  at  beregne  Stjerneskuddenes 
Afstand  fra  Jorden  og  Hurtigheden  af  deres  Bevægelse. 
Det  viste  sig  da  ved  disse  samlede  Iagttagelser,  at  deres 
Afstand  fra  Jordens  Overflade  var  meget  betydelig,  og 
fandtes  at  være  undertiden  1  Miil  undertiden  langt  større 
indtil  over  50  Mile.  Deres  Bevægelse  var  hyppigst  i 
modsat  Retning  af  Jordens  Bevægelse,  og  deres  absoliite 
Bevægelse,  d.  v.  s.  den,  som  man  vilde  tilskrive  dem,  naar 
man  antog  at  Jorden  stod  stille,  var  imellem  4  og  8 
Mile  i  Secundet,  medens  Jordens  egen  Bevægelse  er  4  Mile 
i  Secundet.  Gjennemsnittet  fandtes  for  nogle  af  dem  at  være 
imellem  80  og  120  Fod. 

Iagttagerne  sluttede  heraf,  at  de  vare  fremmede,  uden 
for  Jordens  Atmosphæ.re  sig  bevægende  Legemer,  der  for- 
medelst deres  Bevægelses  Hurtighed  kun  kunde  sammen- 
lignes med  Planeterne,  og  man  udtrykte  det  saaledes,  at 
man  tilskrev  dem  en  planetarisk  Hastighed. 

Den  almindelige  Folkemening  paastaaer,  at  de  under- 
tiden falde  ned  paa  Jorden  og  da  efterlade  en  sliimagtig 
Masse,  der  i  en  kort  Tid  forstørstedelen  fordamper  og 
kun  efterlader  en  meget  ringe  Mængde  af  fast  Stof.  Hvor 
man  imidlertid  har  havt  Leilighed  til  at  undersøge  denne 
formeentlige  Stjerneskudsmasse  nølere,  har  man  kun  fun- 

den  en  af  de  lavere,  kryptogame  Planter,  den  saakaldte 
Tremella  Nostoc.  Imidlertid  forekommer  det  mig,  at  den 
Mening,  at  Stjerneskuddene  undertiden  falde  ned  paa  Jor- 
den og  efterlade  en  geleeagtig  Masse ,  er  altfor  meget  ud- 
bredt og  findes  i  Lande,  der  ere  beliggende  for  langt  fra 
hinanden,  til  at  man  kan  troe,  at  enhver  af  disse  sli- 
mede Masser,  der  betegnes  som  Stjerneskuddenes  Substants, 
er  hiin  ovenanførte  Plante.  Dertil  kommer,  at  man  ofte 
har  paastaaet,  at  denne  Masse  lugter  af  Svovl  og  Phos- 
phor,  hvilket  ikke  kan  hidrøre  fra  Tremella.  Vi  trænge 
derfor  med  Hensyn  til  Stjerneskuddenes  Substants  endnu 
meget  til  nølere  bestemte  Iagttagelser. 

Naar  Naturforskerens  Blik  er  henvendt  paa  et  bestemt 
Naturphænomen ,  pleier  man  gjerne  snart  at  gjøre  en 
eller  anden  Iagttagelse,  som  klarer  vore  Meninger  om  de  til 
den  Tid  endnu  dunkle  Forhold.  Saaledes  har  jeg  vlist,  at  Me- 
teoriternes  Fald  ved  Siena  og  Aigle  hurtigen  klarede  vore 
Tanker  om  disse,  og  saaledes  var  det  ogsaa  Tilfældet  med 
Stjerneskuddenes  interessante  Phenomen.  Den  13de  No- 
vember 1833  iagttog  man  i  Nordamerika  et  af  de  største 
og  mest  forbausende  Fald  af  Stjerneskud,  som  man  kjender. 
Man  regner,  at  man  i  Løbet  af  6  Timer  saae  207,840 
Stjerneskud;  det  regnede  formelig  Ild,  og  for  en  Tid  var 
hele  Atmosphæren  fyldt  med  Ildfnokker.  Snart  var  det 
Ildstriber  og  phosphorescerende  Linier,  snart  Ildkugler,  som 
sprang istykker  medExplosion,  og  Mange  paastaae  at  have  seet 
nedfaldne  shmede  Masser,  som  senere  fordampede,  snart 
var  det  saa  at  sige  stillestaaende  lysende  Legemer.  Alle 
kom  fra  et  Punkt,  der  laae  10—15^  S.  O.  for  Zenith  i  Lø- 
vens Stjernebillede,  og  dette  Punkt  blev  uforandret  under 
hele  Phenomenet.  Paa  den  Tid  bevæger  Jorden  sig  hen- 
imod   Løven.     Phenomenet    havde    en    stor    Udstrækning, 

man  saae  det  fra  Ilalifax  indtil  Cuba  og  Jamaica ,  fra  Kysten 
indtil  Natchez  i  Missouri. 

Siden  den  Tid  har  man  iagttaget  det,  endskjøndt  ikke 
i  den  Styrke  og  med  den  Glands,  livert  Aar  om  Natten 
imellem  12 — 13de  November,  og  ved  at  samle  ældre  Efter- 
retninger har  man  funden,  at  det  ogsaa  allerede  tidligere 
er  iagttaget.  I  855  saae  man  det  den  16de  October,  i 
1366  den  21de  October,  i  1799  den  Ilte  November,  i 
1840  den  13de  November.  Ogsaa  heniinod  Midten  af  Au- 
gust har  man  iagttaget  et  Hgnende  regelmæssigen  tilbage- 
vendende Phenomen. 

Alle  disse  samlede  Iagttagelser,  saavel  over  Meteor- 
stenene,  som  over  Stjerneskuddene,  føre  nu  til  det,  som  det 
synes,  almindeligen  antagne  Resultat,  at  der  i  det  store 
Verdensrum  findes  Substantser,  som,  naar  de  komme 
indenfor  Jordens  Atmosphære,  antændes  og  brænde,  og 
snart  efterlade  Jernklumper,  snart  steenagtige  Masser, 
snart  synes  at  bestaae  af  lettere  og  mere  flygtige  Sub- 
stantser, der  hurtigen  fordampe  og  enten  slet  ikke  efterlade 
Noget,  eller  ogsaa  efterlade  en  endnu  ubestemt,  men  som 
det  synes  fra  de  egentlige  Meteoriters  Masse  væsentlig  for- 
skjellig  Substants.  Endskjøndt  altsaa  Ildkugler,  der  levere 
Meteoriter,  med  Hensyn  til  de  store  Phenomener,  saasom  Be- 
vægelse, Forbrænding  o.  s.  v. ,  ikke  synes  at  være  væsent- 
ligen  forskjellige  fra  Stjerneskud,  og  hentyde  paa  at  begge 
hidrøre  fra  det  store  Verdensrum ,  synes  dog  disse  to  Phe- 
nomener at  vise  en  ikke  ringe  Forskjellighed  med  Hensyn 
til  deres  Massers  chemiske  Beskaffenhed.  Skulde  vi  sam- 
menligne dem  med  noget,  der  umiddelbart  vedkommer 
Jorden,  vilde  jeg  sige,  at  de  egentlige  Meteoriter  gjengive 
Jordens  faste  Masse,  medens  Stjerneskuddene  gjengive 
Jordatmosphæren,    uden  at  jeg  derfor  vil  paastaae,    at  de 

samme  Luft-  og  Damp -Arter,  der  sammensætte  vor  Luft- 
kreds,  ogsaa  skulde  sammensætte  disse  lette  og,  som  det 
synes,  ofte  sporløst  forsvindende  Legemer.  Den  regel- 
mæssige Tilbagevenden  af  Stjerneskuddenes  November- 
phenomen,  har  bragt  Iagttagerne  til  at  antage,  at  Jorden 
hvert  Aar  paa  det  samme  Sted  af  sin  Vei  træffer  Masser, 
som  den  tiltrækker,  Masser,  som  i  Form  af  Stjerneskud 
forsvinde  indenfor  vor  Atmosphære,  og  den  af  Boguslawsky 
iagttagne ,  meget  langsomme  Fremrykken  af  Mødetiden 
imellem  Jorden  og  Stjerneskudtaagen ,  synes  at  bevise,  at 
denne  Taagemasse  har  en  særegen  Bevægelse. 

Hvis  vi  altsaa  turde  antage,  at  alle  disse  Legemer, 
der  med  planetarisk  Hurtighed  trænge  ind  i  vor  Atmo- 
sphære, ere  Planetembryoner  af  vort  Solsystem,  er  det 
Budskab,  som  de  bringe  os  af  ikke  ringe  Vigtighed;  de  bestaae 
af  de  samme  Substantser,  som  Jorden,  disse  Grundstoffer 
ere  forenede  ved  de  samme  chemiske  Love ,  som  Stofferne 
paa  Jorden  følge,  og  de  antage  den  samme  Krystalform, 
som  de  samme  Forbindelser  antage  paa  Jorden.  Skulde 
det  maaskee  være  et  Tegn  paa ,  at  de  i  vort  Solsystem 
sig  bevægende  Himmellegemer  alle  høre  til  den  samme 
Række  af  chemiske  Stoffer  og  Forbindelser? 


Havets  Lysning. 

Af  Chr.  LiJtken. 


I  Aarhundreder  har  Havets  Lysning  været  Gjenstand  baade 
for  Lægmandens  og  for  den  med  Lærdom  og  Kritik  ud- 
rustede Naturforskers  Opmærksomhed,  uden  dog  egenthg 
at  blive  forklaret  paa  en  Spørgsmaalet  udtømmende  Maade. 
Alle  Iagttagere  skildre  dette  Syn  som  lige  saa  pragtfuldt 
som  forunderligt,  som  et  af  dem,  der  efterlade  dybe  og 
uforglemmelige  Indtryk;  det  sees  under  alle  Bredegrader, 
over  hele  det  vide  Verdenshav,  og  er  altsaa  et  af  de 
meest  storartede  Phænomener,  som  Naturen  kan  opvise. 
Det  vækker  den  samme  Forbauselse  hos  den,  der  aldrig 
har  seet  det  før,  som  Synet  af  den  stjernefyldte  Himmel 
vilde  fremkalde  hos  den,  der  kun  kjendte  Himmelen  som 
overtrukken  med  Skyer;  eller  som  Nordboens  Fortællinger 
om,  hvorledes  Floder  og  Have  stivne  til  Is,  fremkalder  hos 
Tropelandets  Søn  —  der  hører  paa  dem  med  et  vantro 
Smil  og  søger  at  overbyde  dem  ved  at  fortælle  endnu 
mere  vidunderlige  Historier.  —  „Det  seer  ud,  som  om 
Havet  flammede,  som  om  Gnister  foer  ud  fra  dets  Dyb, 
som  om  Fyrværkerier  afbrændtes  paa  dets  Bund",  sige  de 
Søfarende.  Naar  Skibet  skjærer  gjennem  Sydhavets  Bølger, 
synes  blaalige  eller  rødlige  Flammer  at  skyde  op  fra 
Kølen;  naar  i  en  mørk  Nat  en  Flok  Delphiner  tumler  sig 
gjennem  Vandet,  betegnes  dens  Vei  af  en  Lysstribe,  der 
tager  sig  pragtfuldt  ud  i  det  omgivende  JMørke. 

Havets  Lysning  viser  sig  baade  i  det  aabne  Hav 
og  ved  Kysterne,  baade  mellem  Vendekredsene  og  i  Nær- 
heden af  Polerne,  men  hyppigst  og  prægtigst  i  de  varme 
Have.  Den  kan  vise  sig  under  alle  Slags  Veir  og  udebliver 
ofte,  uden  at  man  kan  skjønne,  at  Forholdene  have  for- 
andret sig  væsenlig.  Den  synes  især  at  iføre  sig  3  for- 
skjellige  Former,  nemlig:  1)  som  større  lysende  Pletter 
eller  Glimt  i  det  forresten  mørke  Vand ;  paa  denne  Maade 
lyser  kun  det  aabne  Hav,  naar  Skibet  eller  et  andet  Le- 
geme sætter  Vandet  i  Bevægelse  og  bringer  de  lysende 
Legemer  op  til  Overfladen.  2)  Som  mindre  lysende  Gni- 
ster, der  flamme  op  i  det  iøvrigt  mørke  Vand,  naar  man 
f.  Ex.  slaaer  i  det  med  en  Aare  eller  ryster  Tangbuskene 
paa  Stranden;  det  er  især  ved  klippefulde  Kyster ,  at  Hav- 
lyset optræder  i  denne  Skikkelse.  3)  Endelig  kan  hele 
Havets  Overflade  lyse  overalt,  hvor  det  sættes  i  Bevægelse, 
med  et  sammenhængende  Skin,  som  om  det  enten  var 
selve  Vandet,  der  var  bleven  lysende,  eller  som  om  dette 
var  aldeles  gjennemtrængt  af  et  lysende  Stof;  hvor  Vandet  er 
roligt,  er  det  mørkt,  men  hvor  det  kommer  i  den  mindste 
Bevægelse,  flammer  det  op.  Paa  denne  Maade  lyser  Havet 
især  paa  flade,  nogenlunde  rolige  Kyster,  i  Fjorde  og 
Havne.  I  Afstand  synes  Lyset  at  være  mat  og  hvidt,  men. 
nærved  troer  man  at  see  en  lille  blaa  Flamme  over  hver 
Bølge,  omtrent  som  naar  man  rører  op  i  en  brændende 
Punschebolle.  Øser  man  Vandet  op  eller  hælder  det  ud 
af  et  Glas,  tager  det  sig  ud  som  smeltet  Bly  eller  Sølv; 
stænker  man  det  omkring,  er  det  som  om  man  udgjød 
Ild;  paa  Hænder  og  Klæder  efterlader  det  lysende  Pletter. 
Lyset  skal  kunne  være  saa  stærkt,  at  man  kan  læse  der- 
ved 50  Skridt  fra  Brændingen;  men  Quatrefages  —  en 
fransk  Naturforsker,    der  for  faa  Aar   siden  har   anstillet 

Iagttagelser  over  denne  Form  af  Havlyset  i  Middelhavet  og 
i  Kanalen  mellem  England  og  Frankrig  —  har  dog  ikke 
seet  det  saa  stærkt,  at  han  kunde  see,  hvad  Klokken  var, 
paa  sit  Lommeuhr,  naar  han  stod  paa  Strandbredden  tæt 
ved  Brændingen. 

Litteraturen  om  Havlyset  er  overordentlig  rig.  Den 
berømte  Ehrenbergi  Berlin  —  hvis  Afliandling  ,  ,das  Leuch- 
ten  des  Meeres"  er  en  Hovedkilde  til  disse  Betragtninger 
—  nævner  over  400  Forfattere,  hvis  Skrifter  levere  Bidrag 
til  Kundskab  derom,  men  først  de  senere  Tiders  Iagttagel- 
ser have  den  tilbørlige  Grundighed  og  Skarphed.  Inden 
vi  give  os  til  at  drøfte  de  forskjellige  Forklaringer  af  Hav- 
lysets Oprindelse ,  som  vi  vilde  træffe  paa  ved  at  gjennem- 
gaae  hin  rige  Litteratur,  ville  vi  forberede  os  til  denne 
Opgave  ved  at  see  os  om  efter  andre  Lyskilder  i  den 
organiske  Natur;  de  kunde  maaskee  hjælpe  os  til  at  op- 
klare Havlysets  dunkle  Oprindelse.  At  døde  Plantedele 
f.  E;i.  trøsket  Træ  og  raadnende  Svampe  kunne  lyse ,  er 
bekjendt  nok  og  pleier  at  forklares  som  Virkningen  af  en 
langsom  Forbrænding;  i  den  seneste  Tid  har  man  rigtig- 
nok paastaaet,  at  det  aldrig  var  selve  Træet,  der  lyste, 
men  kun  de  paa  dette  voxende  fine  Svampe,  der  skulde 
besidde  den  samme  Lysevne  som  Rhizomorpherne, 
rodagtige,  sorte  Svampe,  der  voxe  under  Bark,  i  Brønde, 
paa  Træværket  i  Bjergværker  og  overhoved  paa  mørke, 
fugtige  Steder,  og  hvis  hvide  Spidser  kunne  lyse  saa 
stærkt ,  at  man  ved  dem  kan  finde  Vei  i  Kulgruberne  uden 
Grubelygte.  —  De  lysende  Svampe  ere  dog  ikke  de  eneste 
Lysgivere  i  Planteriget;  i  Brasilien  voxer  en  Vortemælk, 
hvis  Mælkesaft  lyser  i  Mørke,  naar  den  udgydes;  Linnés 
Datter  iagttog  i  en  lummer  Tordennat  et  glimtende  Lys 
paa  Blomsterne   af  den  indiske  Karse  (Tropæolum  majus), 

og  det  Samme  er  seet  paa  mange  andre  gule  eller  gulrøde 
Blomster  f.  Ex.  Lilier,  Solsikker,  Morgenfruer,  Natlys  osv. 
Men  af  disse  forskjellige  vegetabilske  Lysphænomener  er 
der  endnu  ikke  givet  nogen  tilfredsstillende  Forklaring ,  og 
vi  kunne  altsaa  ikke  fra  denne  Kant  vente  os  nogen  søn- 
derlig  Hjelp  til  Forstaaelsen  af  Havlysets  Oprindelse. 

Blandt  de  lysende  Landdyr  er  St.  Hansormen 
os  alle  bekjendt,  og  vi  vide,  at  Lysevnen  fmdes  baade 
hos  Larverne  og  hos  det  fuldkomne  Insekt ,  men  især  hos 
den  vingeløse  Hun.  Det  hidrører  fra  en  særegen  Afson- 
dring, et  gult  lysende  Stof,  der  skinner  igjennem  visse 
gjennemsigtige  Steder  paa  Legemets  Led.  Der  kan  neppe 
være  nogen  Tvivl  om,  at  Lyset  hidrører  fra  en  langsom 
Forbrænding;  thi  det  slukkes,  naar  man  bringer  Dyret  i 
et  lufttomt  Rum  eller  i  en  Luftart,  der  ikke  kan  vedlige- 
holde Forbrændingen,  men  blusser  op  igjen,  naar  Dyret 
atter  kommer  ud  i  den  atmosphæriske  Luft;  i  Iltluft  til- 
tager det  i  Styrke,  og  der  udvikles  Kulsyre;  Lysevnen  er 
i  den  Grad  bunden  til  selve  den  lysende  Vædske ,  at  denne 
bliver  ved  at  lyse  paa  Fingeren  eller  Kniven,  indtil  den 
tørrer  ind;  ja  selv  da  begynder  den  ofte  at  lyse  paa 
ny,  naar  man  væder  den.  —  Paa  samme  Maade  hænger 
det  uden  Tvivl  sammen  med  de  øvrige  lysende  Landdyr  f. 
Ex.  de  øvrige  Arter  af  St.  Hansbillernes  (Lampyris)  og 
Smeldernes  (Elater),  Pragtbillernes  (Buprestes)  samt 
Lyscicadernes  (Fulgora)  Familier;  for  Lyscicadernes 
Vedkommende  er  der  rigtignok  lige  saa  mange,  der  have 
nægtet,  at  de  kunne  lyse,  som  der  er  Stemmer,  der  have 
hævet  sig  for  at  bekræfte  deres  Lysevne;  men  de  positive 
Angivelser  have  her  aabenbart  mere  at  betyde  end  de 
negative,  der  let  kunne  bringes  i  Samklang  med  hine  ved 
at  antage,    at  Insektet  ikke  lyser  til  alle   Aarstider    eller 

linder  alle  Omstændigheder.  Hos  mange  af  disse  lysende 
Insekter  eller  „Ildfluer"  er  Lyset  meget  stærkt  og  meget 
pragtfuldt,  og  de  ere  derfor  en  af  de  tropiske  Nætters 
smukkeste  Prydelser.  Det  er  ikke  let  at  angive  Antallet 
af  lysende  Arter  af  Insekter;  den  nyeste  Angivelse,  34, 
er  meget  for  lav,  hvis  man  tør  antage,  at  f.  Ex.  alle 
Smeldere  eller  St.  Ilansbiller  med  lignende  lyse  Pletter, 
som  de,  gjennem  hvilke  Lyset  skinner  hos  de  vitterligt 
lysende  Arter,  ogsaa  besidde  Lysevne;  thi  i  saa  Fald  be- 
sad Museet  i  Berlin  allerede  i  1835  319  lysende  Lampy- 
rider  og  44  lysende  Smeldere.  Desuden  vides  3  Arter  af 
Tusindbeen  —  f.  Ex.  den  hos  os  forekommende  Sco- 
lopendra  (Geophilus)  electrica  —  at  lyse,  og  paaTeneriffa 
findes  en  lysende  Landsnegl,  hvis  Lys  udgaaer  fra  en 
lille  Plet  paa  den  bagerste  Deel  af  Kappen.  Ogsaa  Regn- 
orme vil  man  have  seet  lyse.  —  Som  bekjendt  er  der 
ogsaa  visse  Pattedyr,  hvis  Øine  lyse  i  Mørke;  men  dette 
Lys  hidrører  uden  Tvivl  blot  fra  Tilbagestraalingen  af  de 
faaLysstraaler,  der  endnu  ere  tilbage  i  Atmosphæren;  thi  i 
Bælmørke  lyse  Dyrenes  Øine  ikke.  Imidlertid  har  man  en 
Iagttagelse  af  Rengger,  den  berømte  Reisende  i  Para- 
guay, der  ikke  synes  rigtig  at  passe  til  denne  Forklaring; 
han  forsikkrer,  at  det  Skin,  der  udgik  fra  en  Nat- Abes 
Øine  var  saa  stærkt,  at  man  i  en  forresten  aldeles  mørk 
Nat  kunde  skjelne  Gjenstande  i  tre  Qvarteers  Afstand;  det 
viste  sig  kun,  naar  Dyret  paa  en  eller  anden  Maade  var  i 
Affekt,  og  ophørte  ganske,  da  Synsnerven  blev  skaaren 
over.  Som  Iagttagelsen  foreligger,  bliver  man  mere  til- 
bøielig  til  at  troe  paa  et  fra  Øiets  Synsnerve  umiddelbart 
udstraalende  Lys  end  paa  en  blot  Tilbagekastning  af  Sol- 
lyset; men  da  dette  vilde  være  den  eneste  Kjendsgjerning, 

der  talte  for  Muligheden  af  en  slig  umiddelbar  Lysudstrøm- 

18 

ning  fra  høiere  Dyr,  maa  man  oppebie  en  Stadfæstelse 
eller  Benægtelse  af  Renggers  Iagttagelser ,  inden  man  byg- 
ger videre  derpaa. 

De  tidligere  Forsøg  paa  at  forklare  Havlysets  Oprin- 
delse søgte  imidlertid  ikke  denne  i  en  organisk  Lyskilde 
i  Lighed  med  St.  Hansormenes  eller  de  andre  phospho- 
rescerende  Landdyrs  Lys,  men  troede  at  kunne  forklare 
dette  Særsyn  ad  en  reen  physisk  eller  chemisk  Vei.  Af 
de  mangfoldige  Forklaringer,  der  Tid  efter  anden  ere 
blevne  fremsatte,  men  ere  blevne  aldeles  opgivne  og  nu 
kun  have  en  historisk  eller  en  Curiositets  Interesse,  er 
den  Theori,  der  forklarede  Havets  Lysen  paa  samme  Maade 
som  Diamantens  og  andre  Steenarters,  der  lyse  i  Mørke, 
naar  de  Dagen  over  have  været  udsatte  for  Sollyset ,  maa- 
skee  en  af  de  interessanteste ;  Havet  skulde  altsaa  indsuge 
Solstraaler  om  Dagen  og  udstraale  dem  igjen  om  Nat- 
ten. Men  denne  Theori  —  der  tilsyneladende  støttes  ved 
den  Omstændighed,  at  der  hvor  Sollyset  virker  stærkest, 
nemlig  mellem  Vendekredsene,  er  ogsaa Havlyset  stærkest 

—  gjendrives  let  ved  at  filtrere  Vandet;  thi  da  bliver  Ly- 
set tilbage  paa  Filtret,  og  det  gjennemløbne  Vand  lyser 
ikke  mere.  Det  samme  Forsøg,  der  viser,  at  der  er  et 
legemligt  Lysstof  i  Vandet,  gjendriver  ogsaa  den  Anskuelse, 
at  Havlyset  var  af  elektrisk  Natur  og  navnlig  hørte  ind 
under  ,,Elektrisitet  frembragt  ved  Gnidning";  Vanddelenes 
Gnidning  mod  hinanden,  mod  Skibet,  Kysten  osv.  skulde 
frembringe  den  Elektrisitet,  der  atter  avlede  Lyset.  Denne 
Forklaring  støtter  sig  paa  den    meget   rigtige   Iagttagelse 

—  som  vi  senere  skulle  forklare  paa  en  anden  Maade  — 
at  Havlyset  især  viser  sig ,  hvor  Havvandet  underkastes  en 
stærk  Friktion;  men  var  Vandets  Elektrisitet  Aarsagen  til 
dets  Lysen,  og  kunde  denne  Elektrisitet  avles  paa  en  saa 

simpel  Maade,  saa  maatte  jo  Havet  lyse  overalt  og  altid, 
hvor  det  var  i  stærk  Bevægelse ,  og  Havlysets  Styrke  maatte 
voxe  med  Bevægelsen  —  men  det  er,  som  allerede  oven- 
for bemærket,  ingenlunde  Tilfældet.  Det  er  heller  ikke 
sandsynligt,  at  Elektrisitet  saa  let  skulde  avles  i  saa  god 
en  Leder  som  Vandet,  og  endelig  beroer  Formodningen  om 
Havlysets  elektriske  Natur  slet  ikke  paa  nogen  Paavisning 
af,  at  Elektrisitet  bliver  fri  ved  denne  Leilighed.  Thi  at 
Capitain  Henderson  og  hans  Folk  fik  Hovedpine  og  Svim- 
melhed af  at  see  derpaa,  og  at  Quoy  og  Gaimard  troede 
at  bemærke  den  samme  Lugt  som  i  Nærheden  af  en  Elek- 
triseermaskine  —  det  er  kun  daarhge  Beviser  for  Havlysets 
elektriske  Natur.  Endnu  mere  ubegrundet  er  naturligvis  den 
Forklaring,  at  Havlyset  hidrørte  fra  antændelige  Luftarter, 
der  stege  op  fra  Havets  Bund  og  antændtes  i  Åtmosphæren ; 
nu  da  man  ikke  længer  troer  paa  Lygtemænd  paa  Land- 
jorden, vil  man  være  end  mere  vantro  mod  dem  i  Havet. 
Det  ovenfor  omtalte  Forsøg  med  at  filtrere  lysende 
Havvand  hæver  det  over  al  Tvivl,  at  Havlyset  har  et 
legemhgt  Grundlag;  der  kan  nu  kun  være  Spørgsmaal,  om 
dette  legemlige  Grundlag  er  levende  Havdyr ,  af  hvis  Livs- 
yttringer  Lysningen  er  en  væsenlig  Deel,  eller  om  det  kun 
er  de  døde  Havdyrs  halvopløste  Lig,  der  meddele  Vandet 
dets  lysende  Egenskab.  Blandt  de  Naturforskere ,  der  have 
givet  døde  Havdyr  alene  eller  fortrinsvis  Skylden  for  Hav- 
lyset, fortjener  Alexander  v.  Humboldt  —  der  mere 
end  nogen  anden  nu  levende  Naturforsker  forener  Grundighed 
med  Alsidighed  og  en  rig  selvstændig  Erfaring  —  frem- 
for Alle  at  høres.  Han  antager,  at  der  overalt  i  Havet 
findes  i  en  overmaade  fint  fordeelt  Tilstand  en  dyrisk 
Gelee,  der  er  Produktet  af  døde  geleeagtige  Havdyrs  For- 

raadning,    og   at   denne  halvopløste  Masse  besidder   den 

samme  Lysevne  som  raadne  Fiske*)  og  deslige.  Men  selv 
Humboldt  nægter  ikke,  at  det  fra  levende  Havdyr  ud- 
straalende  Lys  er  langt  betydeligere  end  det,  der  hidrører 
fra  opløste  Dyrelevninger,  og  som  under  alle  Omstændig- 
heder kun  har  meget  lidt  at  sige;  thi  jo  nøiagtigere  man 
efterhaanden  lærer  at  gaae  tilværks  ved  Undersøgelserne 
over  det  lysende  Havvand,  desto  mere  viser  det  sig,  at 
man  faaer  med  levende  Lysdyr  og  ikke  med  døde  Dyre- 
levninger at  gjøre.  Man  kan  let  skuffes  og  troe,  at  der 
ingen  Dyr  har  været  i  Vandet,  thi  de  ere  ofte  saa  smaa 
og,  skjøre,  at  blot  det,  at  øse  dem  op  og  bringe  dem 
under  Mikroscopet,  er  nok  til  at  bringe  dem  til  næsten 
sporløst  at  forsvinde,  saa  at  man  i  Vandet  blot  finder  lidt 
Slim  eller  organiske  Levninger,  hvis  Natur  det  ikke  læn- 
gere er  muligt  at  bestemme.  Det  negative  Resultat,  at 
man  ikke  har  kunnet  finde  lysende  Smaadyr  eller  kun  en 
lysende  Slim ,  har  derfor  langtfra  den  Værdi  som  det  mod- 
satte positive  Resultat.  Benægtelser,  der  ikke  støttes  paa 
omhyggelige  Undersøgelser  med  ganske  friskt  lysende  Sø- 
vand og  ledede  af  øvede  Hænder  og  Øine,  ere  ikke  at 
stole  paa.  Selv  Ehrenberg  blev  narret  paa  denne  Maade ; 
ved  sine  første  Undersøgelser  i  det  røde  Hav  var  han 
kommet  til  det  Resultat,  at  Havlyset  hidrørte  fra  døde 
Dyrelevninger,  men  senere  maatte  han  indrømme,  at  det 
dog  ogsaa  der  sandsynligvis  skyldtes  levende  lysende  Slim- 
dyr, for  hvilke  han  endnu  ikke  havde  faaet  Øinene  op. 

Vi  henvises  altsaa  til  Havdyrene   i  levende   Live 
som  dem,  der  ere  Havets  vigtigste  eller  maaskee  eneste 


*)  Hvis  Lys  er  saa  stærkt,  at  man  mange  Steder  benytter  det  til  at 
fange  Hummere  og  Krabber  med 3  man  heiser  nemlig  en  Kurv 
med  en  lysende  Fisk  ned  i  Vandet,  og  Lyset  lokker  nu  Krebsene 
ind  i  Kurven.     (Giebel,  Weetall.) 

Lyskilde.  En  stor  Mængde  Havdyr  besidde  nemlig  den 
Evne  at  udbrede  et  Lysskjær  om  sig;  det  kommer  især 
frem,  naar  de  bevæge  sig,  eller  naar  man  paa  en  eller 
anden  Maade  pirrer  dem.  Det  Sted,  hvorfra  Lyset  ud- 
gaaer,  er  meget  forskjelligt  hos  de  forskjellige  Dyr;  hos 
enkelte  har  man  troet  at  see ,  at  et  lysende  Stof  blev  af- 
sondret*), men  i  Regelen  strømmer  Lyset  umiddelbart  ud 
fra  Dyret.  Der  optælles  c.  100  Arter  af  lysende  Fiske  og 
lavere  Havdyr,  men  dette  Tal  er  upaatvivleligt  langt  under 
Virkeligheden;  vi  ville  faae  et  rigtigere  Indtryk  af  Lys- 
evnens Udbredning  i  Dyreriget  ved  at  nævne  de  Dyre- 
grupper, af  hvilke  man  har  seet  visse  Arter  lyse.  De  faa 
Fiske,  der  ere  sete  at  lyse  i  levende  Live,  høre  til  en 
lille  Familie ,  som  man  kunde  give  Navn  af  ,,Laxe-Sildene" 
(Scopelini) ;  de  ere  smaa  og  beboe  kun  det  aabne  Verdens- 
hav. En  stor  Mængde  smaa  Krebsdyr,  navnlig  fra  det 
aabne  Hav,  flere  Ledorme  og  Fladorme  udbrede  et 
temmelig  stærkt  Lys.  Blandt  Bløddyrene  udmærke  visse 
Vingesnegle  og  Boremuslinger  (Pholader)  sig  ved 
den  samme  Evne,  men  især  er  det  de  talrige  Arter 
af  Salper  og  Ildvalser  (Pyrosoma)  —  vandklare,  glas- 
agtige Dyr,  som  man  om  Dagen  neppe  kan  see  i  Vandet, 
saa  klare  ere  de,  men  som  om  Natten  skinne  med  straa- 
lende  Lyspragt.  Det  samme  synes  at  gjælde  om  de  aller- 
fleste Arter  af  Vandmænd  eller  Skive-Gopler  (Meduser), 
om  de  saakaldte  Ribbegopler  (Beroider)  og  om  de  be- 


*)  En  mærkelig,  men  saa  vidt  vides  enestaaende  Iagttagelse  om  det 
af  en  Vandmand  (Medusa  [Cyanea]  capillala)  afsondrede  lysende 
Stof  har  Professor  Steens  trup  meddelt  i  Mullers  Archiv  fiir 
Anatomie  u.  Physiologie  1844.  Den  gav  fra  sig  store  Draaber, 
som  det  syntes  af  en  olieaglig  Vædske,  paa  |  Tommes  Tvermaal'; 
de  stege  op  til  Vandels  Overflade,  hvor  de  slrax  bredte  sig  ud  til 
en  lysende  Kreds  af  en  1  — 1|  Fods  Gjennemsnit. 

synderlige  vandklare  fritsvømmende  Dyrkolonier  —  ofte 
ligne  de  snarest  Blomsterguirlander  i  Udseende  —  der 
have  faaet  Navn  af  Blær  egopier  eller  Rørgopler  (Aka- 
lephæ  siphonophoræ  s.  physophoræ).  Det  fremgaaer  heraf, 
at  det  især  er  det  aabne  Havs  vand  klare,  gelee- 
agtige  Beboere,  der  lyse,  men  de  ere  langtfra  de 
eneste ;  thi  de  ovennævnte  Pholader  og  Ledorme ,  de  lysende 
Søstjerner  (Ophiurer)  og  Koraller  (Sø- Anemoner  og 
Søljer)  ere  netop  Kystdyr.  Endelig  lyse  ogsaa  flere  mikro- 
skopiske Dyr,  saakaldte  Infusionsdyr  og  Slimdyr,  ja 
disse  sidste  have  endog,  som  vi  ret  snart  skulle  faae  at 
see ,  den  allervæsenhgste  Andeel  i  Havets  Lysning. 

Det  er  nemlig  langtfra,  at  alle  disse  Lysdyr  have 
samme  Betydning  for  Phænomenet  i  det  Store ,  eller  at  de 
største  af  dem  ere  dem,  der  lyse  meest;  de  smaae  er- 
statte nemlig  i  Regelen  ved  deres  Mængde,  hvad  der 
mangler  dem  i  Størrelse  og  Lysstyrke.  Vi  maae  i  denne 
Henseende  tilbagekalde  os,  hvad  der  ovenfor  blev  sagt  om 
de  3  Hovedskikkelser,  hvorunder  Havlyset  pleier  at  optræde. 
Seer  man,  medens  man  seiler  over  Verdenshavet,  store 
lysende  Legemer  glide  sig  forbi  eller  skyde  op  og  tumle 
sig  i  Kølvandet  og  oplyse  deres  mørke  Omgivelser,  er  det 
sandsynligvis  Ildvalser,  Salper  —  der  ofte  ere  forenede  i 
lange  lysende  Kjeder  —  eller  Gopler.  Flere  af  disse 
Væsener  udstraale  saa  stærkt  et  Lys,  at  man  kan  see  at 
læse  derved,  naar  man  har  fanget  derøv  og  har  dem 
staaende  i  et  Glaskar  med  Søvand;  efterhaanden  svækkes 
deres  Skin  og  kommer  kun  igjen,  naar  man  pirrer  dem, 
indtil  det  aldeles  ophører  med  deres  Død. 

Paa  Frankrigs  klipperige  og  stormfulde  Vestkyst  iagt- 
tager man,  ifølge  Quatrefages,  ofte  den  anden  Form  af 
Havlyset;  Vandet  er  mørkt  forresten,  men  ved  hvert  Aare- 

slag  komme  Gnister  tilsyne,  og  Kølvandet  er  ligesom  be- 
saaet  med  Diamanter ;  men  disse  Lyspunkter  smelte  aldrig 
sammen,  de  vise  sig  hver  for  sig  som  Stjernerne  paa  en 
mørk  Himmel.  Ved  nærmere  Eftersyn  har  det  vist  sig  at 
være  smaae  Krebsdyr,  til  hvilke  Lyset  skyldtes.  Tager  man 
en  Tangbusk  op  paa  Stranden,  er  det  ofte,  som  om  der 
pludselig  gik  Ild  i  den  paa  tusinde  Steder;  det  er  smaa 
Orme  og  Slangestjerner,  der  komme  i  Bevægelse  og  røbe 
deres  Nærværelse  ved  deres  Phosphorescens. 

Den  tredie  Form  af  Havlyset,  det  sammenhæn- 
gende Lysskjær,  har  Quatrefages  kun  seet,  hvor  Havet 
i  det  Hele  var  mere  roligt,  men  baade  i  Middelhavet  og 
ved  Frankrigs  Vestkyst;  navnlig  har  han  havt  god  Leilighed 
til  at  iagttage  det  i  Boulognes  Havn.  Naar  Vandet  var 
ganske  stille,  lyste  det  ikke,  men  kastede  han  blot  en 
Haandfuld  Sand  ud  i  det  mørke  Vand ,  viste  der  sig  lysende 
Pletter  og  Kredse,  der  bredte  sig,  alt  som  Bevægelsen 
forplantede  sig.  Kastede  han  en  Steen  ud,  skete  det 
samme ,  men  endnu  stærkere ,  og  Stænkene ,  der  foer  om- 
kring, lignede  Gnisterne  fra  glødende  Jern,  der  hamres 
paa  Ambolten.  Især  var  det  et  pragtfuldt  Syn,  naar  et 
Dampskib  gik  igjennem  Havnen^  naar  det  saa  blev  stille 
igjen,  sluktes  Lyset,  og  Alt  var  mørkt;  kun  langs  med 
selve  Bredden,  hvor  Smaabølgerne  stadigt  skvulpede  mod 
Stranden,  var  der  altid  en  Lysbræmme,  der  dog  i  roligt 
Ve  ir  kun  var  .meget  svag.  I  mere  uroligt  Veir  syntes  der 
at  svæve  en  lille  blaalig  Flamme  over  hver  Bølge ;  i  Bræn- 
dingen lignede  det  smeltet  Bly  eller  Sølv.  Hvor  Vandet 
løb  op  paa  den  flade  Strand,  blev  denne  dækket  af  et 
hvidt,  lysende  Skin  med  mange  stærkere,  blaalige  eller 
grønlige  Gnister;  efterhaanden  som  Vandet  blev  opsuget 
af  Sandet,  tabte  Lyset  sig,    men  gik  man  saa  hen  over 

det,  blev  det  gloende  under  Fødderne  paa  En.  Hvor 
Tanglopperne  foer  skarevis  hen  over  Sandet,  lyste  det 
som  mange  smaae  Gnister;  jog  man  en  Stok  gjennem 
Vandet,  lignede  den  en  Sølvklinge ;  dyppede  man  Hænderne 
deri,  vare  de  i  første  Øieblik  aldeles  lysende,  men  strax 
efter  lyste  de  kun  paa  enkelte  Steder.  Øste  man  Vandet 
ud  af  et  Glas ,  saae  det  ud  som  smeltet  Sølv.  En  Hund 
gøede  ad  Quatrefages;  han  kastede  et  Glas  Vand  efter 
den,  og  den  holdt  sig  nu  i  ærbødig  Afstand,  thi  den 
maatte  antage  det  for  Ild. 

Her  synes  jo  virkelig  selve  Vandet  at  lyse?  vore  Læ- 
sere ville  neppe  af  ovenstaaende  Beskrivelse  kunne  slutte 
sig  til  Andet,  og  det  kan  derfor  ikke  undre  os,  at  mange 
Naturforskere  have  troet  paa  Havvandets  selvlysende  Kraft. 
Og  dog  var  Sammenhængen  en  ganske  anden.  Havvandet 
var  fuldt  af  nogle  ganske  smaa  Lysdyr  omtrent  af  Stør- 
relse som  et  Knappenaalshoved ;  de  ere  saa  smaa,  at 
enhver  Vanddraabe  indeholder  flere  af  dem,  saa  lette,  at 
de  stadig  holde  sig  i  de  øverste  Vandlag,  og  saa  talrige, 
at  de  udgjøre  ^-|  af  det  lysende  Havvands  Masse.  De 
lyse  kun,  naar  de  foruroliges  ved  Vandets  Bevægelse,  og 
vi  indsee  nu,  hvordan  det  kan  gaae  til,  at  disse  mang- 
foldige smaa  Gnister  kunne  smelte  sammen  til  et  sammen- 
hængende Lysskjær  eller  Lysteppé. 

Zoologerne  have  snart  kaldt  disse  Dyr  No  c  ti  lu  c  a 
miliaris,  snart  Mammaria  scintillans.  De  ere  iagt- 
tagne af  Mange  og  paa  saa  mangfoldige  Steder  af  Havet, 
at  den  Slutning  neppe  er  for  dristig,  at  over  Halvdelen  af 
de  Phænomener,  der  indbefattes  under  Navn  af  Havets 
Lysning,  skyldes  disse  smaa  uanselige  Væsener,  hvis 
Bygning  er  saa  simpel,  at  man  maa  anvise  dem  Plads  ved 
Dyrerigets   laveste   Grændser.     De   oplyse   Middelhavet  og 

Frankrigs  Vestkyst  og  fremkalde  de  samme  Phænomener 
ved  Helgoland,  ved  de  irske  og  engelske  Kyster,  ved 
det  gode  Haabs  Forbjerg,  i  Ostindien,  ved  Ny-Guinea  og 
i  Vestindien.  Tidligere  antog  man  dem  for  Fiskerogn, 
senere  troede  man,  at  det  var  Meduser.  Først  i  den 
seneste  Tid  har  man  faaet  saa  megen  Indsigt  i  deres  Byg- 
ning, at  man  kan  anvise  dem  Plads  blandt  Slimdyrene 
(Rhizopoderne) ,  Væsener  af  en  meget  ringe  Størrelse  og 
af  en  yderst  simpel  Bygning  —  næsten  kun  som  Klumper 
af  levende  bevægelig  Slim  —  hvis  kalkoptagende  Arter 
dog  have  stor  Betydning  som  dannende  Jordlag,  naar 
deres  Kalkskeletter  ophobes  paa  Bunden  af  Vandene  i 
uhyre  Antal.    Mammarierne  have  et  Tvermaal  af  omtrent 

i'";  deres  Form  vexler 
mellem  det  kuglerunde  og 
det  hjerteformige;  der  er 
nemhg  paa  den  ene  Side 
en  mere  eller  mindre  dyb 
Indbugtning;  tæt  ved  den 
sidder  en  tynd  Arm   eller 

Føletraad,  der  er  ^'"  lang, 
En  Mammarie  forsterret.  ^^  ^^^  ^^.^^^^  ^^^^^  ^^^^ 

ler  langsomt  omkring.  Der  findes  ikke  nogen  Mund  og  ikke 
nogen  Fordøielseskanal  saa  lidt  som  Aarer,  Nervesystem  eller 
noget  andet  af  den  dyriske  Organisations  sædvanlige  Redskaber. 
Det  Hele  er  en  gjennemsigtig  Slimklump ,  omgiven  af  en  lige- 
ledes gjennemsigtig  Hud.  Imidlertid  er  der  dog  nogen  Be- 
vægelse indeni  denne  Slimmmasse;  den  klare  Slim  er  nemlig 
—  som  Figuren  antyder  —  gjennemvævet  af  et  Net  af  noget 
fastere  Traade;  hvor  disse  flyde  sammen,  er  der  Ansamlin- 
ger af  smaa  Slimkorn ,  og  der  findes  tillige  hule  blæreagtige 
Rum.     Dette  Net  er  underkastet  en  bestandig  Forandring, 

og  Slimkornene  og  Blærerne  ere  stadig  i  en  langsom  Be- 
vægelse fra  Midtpunktet  til  Omkredsen  og  fra  denne  til- 
bage til  Midten.  Denne  Bevægelse  staaer  udentvivl  i  For- 
bindelse med  Ernæringen;  thi  naar  man  har  tilsat  Vandet 
Indigo  eller  Carmin,  finder  man  disse  Farvestoifer  som 
smaa  Korn  i  de  nysnævnte  Blærer;  hvordan  de  komme 
ind  i  Dyret,  er  derimod  ikke  tilfulde  oplyst.  De  formere 
sig  formodenlig  ved  Deling. 

Vi  have  opholdt  os  Udt  ved  at  forklare  Mammariernes 
Bygning  —  hvor  simpel  og  uinteressant  den  maaskee 
kunde  synes  at  være  —  fordi  dens  Simpelhed  viser,  at 
der  her  slet  ikke  kan  være  Tale  om  noget  Organ,  der 
skulde  have  det  særlige  Hverv  at  avle  Lyset.  Vi  ville  ikke 
opholde  os  ved  at  gjengive  de  Forsøg,  Quatrefages  har 
anstillet,  og  som  bevise,  deels  at  Lyset  virkelig  udgaaer 
fra  disse  Smaavæsener,  deels  at  de  ikke  afsondre  et  ly- 
sende Stof,  men  at  Lysudstraalingen  er  umiddelbar.  Begge 
Dele  ere  hævede  over  al  Tvivl.  For  det  blotte  Øie  eller 
under  en  svagere  Forstørrelse  synes  det  hele  Mammarie- 
legeme  eller  en  Deel  deraf  at  skinne ,  men  ligesom  Taage- 
pletterne  paa  Himlen  under  Teleskopet  opløse  sig  i  en 
heel  Verden  af  Stjerner,  opløser  dette  Skin  sig  under  en 
stærkere  Forstørrelse  i  mangfoldige  smaa  Gnister,  der 
komme  frem  og  forsvinde  igjen.  Først  naar  Dyrene  bhve 
svage  og  halvdøde ,  gaaer  det  funklende ,  blaalige  Lys  over 
til  et  mere  stadigt,  hvidagtigt  Lys,  der  ligeledes  bestaaer 
af  mange  smaa  Lyspunkter.  Ved  Quatrefages's  Forsøg 
har  det  fremdeles  vist  sig,  at  Lysudstraalingen  er  aldeles 
uafhængig  af  den  atmosphæriske  Luft,  ikke  afhænger  af 
nogen  Forbrænding  og  ikke  er  ledsaget  af  nogen  Varme- 
udvikling. Det  er  ikke  meget  stærkt;  en  Karaffel  med 
Vand    med    disse   Dyr    lyste    dog    saa    stærkt,    naar  man 

rystede  den,  at  man  kunde  see  Stenene  og  Hjulsporene 
paa  Veien.  Alle  mulige  stærke  Indvirkninger  —  f.  Ex. 
Tryk,  Elektrisitet ,  Hede,  Syrer,  Alkohol,  Æther,  Ammo- 
niak osv.  —  fremkalde  først  en  forøget  Lysning,  der 
snart  gaaer  over  til  et  stadigt  hvidt  Lysskjær  og  ender 
med  Dyrenes  Død  og  Lysevnens  fuldkomne  Udslukkelse. 
Lysglimtene  synes  at  ledsage  Sammentrækningen  og  Sønder- 
rivningen af  de  fine  Traade  i  Mammariernes  Væv;  under 
sædvanlige  Forhold  finde  disse  Sammentrækninger  ikke 
Sted ;  naar  Dyrene  sættes  i  Bevægelse  af  Bølgeslaget ,  ind- 
træde de,  men  kun  svagt;  i  heftigt  Veir  eller  under  Ind- 
virkning af  de  ovennævnte  agentia,  sammentrækkes  de 
næsten  krampagtigt ,  og  Lyset  bliver  stadigt  og  udbredt  over 
hele  Dyret,  indtil  det  hører  aldeles  op.  -f^"- 

I  Østersøen  ere ,  saa  vidt  jeg  veed ,  Mammarierne  ikke 
iagttagne.  Dr.  Michaelis  i  Kiel  og  Ehrenberg  i  Berlin 
have  undersøgt  Kielerfjordens  lysende  Vand  og  fundet,  at 
visse  mikroskopiske  saakaldte  Infusionsdyr  vare  Skyld  deri. 

Vi  have  nu  meddeelt  de  væsenligste  Resultater  af 
ældre  og  nyere  Iagttagelser  over  Havets  saakaldte  Phospho- 
rescens ;  vi  have  lært,  at  dette  Særsyn  skyldes  forskjellige 
lavere  Havdyr  i  levende  Live,  fortrinsvis  de  saakaldte 
Mammarier,  der  henhøre  til  de  allerlaveste  Dyreformer. 
Men  vore  Læsere  ere  neppe  tilfreds  med  de  Oplysninger, 
de  have  faaet.  De  vente  vist  paa  en  egentlig  Forklaring 
af  Phænomenet,  d.  v.  s.  paa  at  faae  at  vide,  hvordan 
Dyret  bærer  sig  med  at  frembringe  dette  Lysskjær.  Men 
Svaret  paa  dette  Spørgsmaal  bliver  Videnskaben  endnu 
Læseren  skyldig.  I  visse  Tilfælde  udsondres  der  for- 
modenlig et  lysende  Stof,  men  deels  har  man  der  igjen 
den   store   Vanskelighed   at   skulle   forklare,    hvorfor  dette 

Stof  da  lyser?  thi  en  Forbrænding  i  Lighed  med  den,  der 
foregaaer  i  Luften  hos  de  lysende  Insekter,  er  hdet  rime- 
lig i  Vandet;  deels  er  det  vistnok  i  de  sjeldneste  Tilfælde, 
at  et  sligt  Lysstof  afsondres.  I  Regelen  udstraaler  Lyset 
umiddelbart.  Man  har  tænkt  sig  dette  Lys  som  elektrisk, 
og  dertil  kunde  der  være  saameget  mere  Grund,  som  der 
jo  gives  elektriske  Fiske;  men  det  er  ikke  paavist,  at 
elektriske  Udladninger,  nogensinde  ledsage  Havdyrenes  Lys- 
glimt, og  man  har  vanskeligt  ved  at  forestille  sig  disse 
smaa  Væsener,  omgivne  af  saa  god  en  Leder  for  Eelek- 
trisiteten  som  Vandet,  i  saa  stærk  en  elektrisk  Spænding, 
at  denne  kunde  avle  elektriske  Gnister,  som  jo  ikke  engang 
vise  sig  hos  de  elektriske  Fiske.  For  at  komme  paa  Spor 
efter  det  dyriske  Lyses  egentlige  Kilde,  maatte  man  først 
have  paa  det  rene ,  fra  hvilket  Sted  eller  fra  hvilket  Organ 
i  Dyret  det  nærmest  gik  ud;  men  de  Angivelser,  man 
har  derom  —  f.  Ex.  at  det  hos  de  lysende  Ledorme  ud- 
gaaer  fra  Føletraadene  ved  deres  Fødder,  hos  Meduserne 
fra  Klokkens  Rand  og  de  der  anbragte  Fangtraade  —  ere 
for  faa  og  for  ubestemte,  til  at  man  derpaa  tør  bygge 
almindelige  Slutninger.  Allermindst  tør  man  tilskrive 
Nervesystemet,  der  som  bekjendt  er  Kilden  til  den  dyriske 
Elektrisitet ,  den  Bestilling  at  tænde  Verdenshavets  Stjerne- 
vrimmel; thi  Lysdyrene  fremfor  alle,  Mammarierne,  have 
slet  intet  Nervesystem!  Derimod  kan  det  dyriske  Lys 
maaskee  nok  sammenlignes  med  den  dyriske  Elek- 
trisitet, naar  vi  blot  ikke  lægge  for  meget  i  denne  Sammen- 
ligning. Det  er  vel  ikke  i  og  for  sig  mere  uforstaaeligt, 
at  Lys  kan  dannes  umiddelbart  i  det  dyriske  Legeme,  end 
at  dette  er  en  Kilde  til  Varme  og  til  Elektrisitet. 

Blandinger. 


1.  Havets  Farvning.  Alle,  der  have  foretaget 
større  Reiser  over  Verdenshavet,  have  iagttaget,  at  Havets 
rene,  klare  Blaa  stundom  pludseligt  afløses  af  Belter,  hvor 
det  har  en  ganske  anden  Farve,  gult,  rødt,  brunt,  grønt 
osv.  Disse  Farvebelter  ere  i  Regelen  ved  en  fuldkommen 
skarp  Grændse  adskilte  fra  det  farvefrie  Vand^  og  deres 
Optræden  er  i  mange  Tilfælde  saa  bestemt  og  saa  stadig, 
at  de  i  det  mindste  til  visse  Aarstider  ere  trufne  af  alle 
Søfarende,  der  have  passeret  det  samme  Sted,  om  end 
med  mange  Aars  Mellemrum;  ja  dette  Særsyn  har  endog 
kunnet  give  Anledning  til  visse  Haves  Navne  f.  Ex.  det 
gule  Hav  ved  China,  Purpurhavet  ved  Kalifornien,  det 
røde  Hav  osv.  Undertiden  skyldes  denne  Havets  Farvning 
blot  de  Dele,  som  Floderne  føre  ud  deri,  hvilket  navnlig 
er  Tilfældet  med  2  af  de  ovennævnte  Exempler.  „Den 
gule  Flod"  i  China  farver  Havet  gult,  medens  den  lige 
overfor  liggende  Bugt  paa  Amerikas  Vestkyst  bliver  purpur- 
farvet af  Rio  Colorado.  Men  i  Regelen  skyldes  Havets 
Farvning  utallige  smaa  levende  Væsener,  være  sig  Plan- 
ter (Alger)  eller  Dyr  af  forskjellig  Art.  En  fransk  Natur- 
forsker Dareste  har  forsøgt  at  sammenstille  og  tolke  alle 
de  i  Reisebeskrivelserne  meddelte  Iagttagelser  over  Havets 
Farvning,  og  skjøndt  denne  Tolkning  ofte  har  sin  Van- 
skelighed paa  Grund  af  Iagttagelsernes  mangelfulde  Charak- 
teer,  har  man  dog  Kjendsgjerninger  nok  til  at  kunne  vise, 
at  det  er  meget  forskjellige  Væsener,  hvem  dette  Særsyn 
skyldes.      „Det  røde  Hav"  skylder  saaledes   sit  Navn  til 

uhyre  Masser  af  fine  leddede  Traade*),  som  man  antager 
for  at  henhøre  til  Algernes  Orden  og  Vandhaarenes 
(Confervernes)  Familie;  lignende  Masser  har  man  truffet  i 
China-Havet,  ved  Brasilien,  Guatemala  osv.  Det  er  ogsaa 
til  Algernes  Orden  at  man  har  henført  det  graalige  eller 
brunrøde  Fnug ,  som  Sømændene  have  givet  det  betegnende 
Navn  af  ,,Sø-Savspaaner",  og  som  navnlig  er  seet  gjentagne 
Gange  i  det  stille  Hav ,  især  ved  Ny  Guinea  og  Ny  Holland. 
I  Sydpolarhavet  i  Nærheden  af  det  antarktiske  Fastland 
skyldtes  Havets  Farvning  talrige  Kiselalger *")  o:  smaae,  kun 
af  een  Celle  bestaaende  Planter  med  kiselholdige  Vægge, 
af  hvilken  Planteform  andre  Arter  ere  saa  hyppige  i  vore 
ferske  Vande.  —  Andre  Steder  have  Myriader  af  Smaa- 
dyr  foranlediget  Havets  Farvning  f.  Ex.  de  i  foregaaende 
Artikel  omtalte  Mammarier,  der  kunne  meddele  Havet 
en  hvid  eller  rødlig  Farve;  til  andre  Tider  har  det  været 
tætte  Sværme  af  Sneglelarver,  navnlig  som  det  synes  af 
Vingesnegle.  Ikke  sjeldent  har  Vandet,  naar  man  har 
faaet  det  op  i  Spanden,  vist  sig  at  have  været  op- 
taget af  en  Stime  af  utallige  Smaakrebs,  deels  smaae 
Reier***),  deels  Formerf),  der  nærmest  ere  beslægtede 
med  ,, Vandlopperne"  i  vort  ferske  Vand,  men  betydeligt 
større,  og  som  til  visse  Aarstider  og  paa  bestemte  Steder 
komme  til  Overfladen  for  Forplantningens  Skyld.  Disse 
Steder  søges  da  med  Begjærlighed  af  Hvalerne,  der  sær- 
deles ynde  disse  smaae,  men  talrige  og  olierige  Krebsdyr 
og  sluge  dem  i  Tøndevis,  ligesom  de  ogsaa  tjene  til 
Føde  for  Svømmefugle  og  Sælhunde.     Derimod  synes  det 


*)  Trichodesmium. 
**)  Gallionella. 
**•)  af  Slægten  Grimothea. 
t)  Cetochilus  australis. 

endnu  ikke  at  være  oplyst,  hvorledes  det  hænger  sammen 
med  Havets  grønne  eller  brune  Farve  paa  visse  Steder  ved 
Grønland  og  overhoved  i  Davisstrædet  og  Baffmsbugten. 

2.  Skovenes  Rydning  medfører  som  bekjendt  altid 
betydelige  Forandringer  i  et  Lands  Naturforhold,  navnlig 
en  kj endelig  Udtørring  af  Landet  paa  Grund  af  den  for- 
mindskede Regnmængde.  Et  bekjendt  Exempel  er  Maderas 
Udtørring,  efter  at  de  Skove,  der  gave  Øen  dens  Navn, 
vare  blevne  fældede,  men  vi  behøve  ikke  at  gaae  saa 
langt  bort  for  at  see,  hvad  Forskjel  det  gjør,  naar  Skovene 
forsvinde.  Fordum  kunde  der  seiles  lige  til  Slangerup 
og  —  som  det  synes  — *)  fra  Nestved  gjennem  Susaaen 
og  Aamose-Aaen  ud  i  Store  Belt  —  hvor  vi  nu  træffe 
Eng  eller  en  Mose  med  et  ubetydeHgt  Vandløb  i  Midten. 
Det  er  vist  ikke  for  dristigt  at  tilskrive  den  aftagne  Regn- 
mængde denne  Forandring  eller  at  forudsige,  at  meget 
skov-  og  vandrige  Lande  f.  Ex.  Finland  vilde  undergaae 
total  Forandring  i  Henseende  til  Forholdet  mellem  Land 
og  Vand,  hvis  Skovene  forsvandt. 

Et  paafaldende  Exempel  paa  en  local  Forandring  i 
Terrainets  Beskaffenhed  af  den  anførte  Grund  omtaler 
Lyell  i  sin  Reise  i  Nordamerika,  nemlig  Dannelsen  af 
en  uhyre  Kløft  eller  Slugt**)  paa  55  Fods  Dybde,  300  Alens 
Længde  og  en  Bredde,  der  paa  det  smalleste  var  20,  paa 
det  bredeste  187 Fod;  for  20  Aar  siden  var  der  ikke  Spor 
til  den,  men  da  Skoven  blev  ryddet,  frembragte  Solhedens 
Indvirkning  paa  Leret,  hvoraf  Jordbunden  bestod,  Kløfter, 
der  i  Begyndelsen  kun  havde  en  Dybde  af  3  Fod,  men 
stadigt  ble  ve  udvidede  af  Regnen  og  i  Løbet  af  20  Aar 
havde    naaet   det    ovennævnte   Omfang,    uden  at  der  var 

••)  Smign.  Estrups  samlede  Skrifter  II  Bind  S.  249. 
**)  ved  Milledgeville  i  Staden  Georgia. 


288 

Grund  til  at  antage,  at  det  vilde  blive  derved.  Lande- 
veien  har  flere  Gange  maattet  flytte  sig  for  at  komme 
uden  om  denne  Slugt.  —  Denne  Iagttagelse  har  saameget 
større  Interesse,  fordi  den  synes  at  oplyse  Dannelsen  af 
Dale  og  Kløfter  overhoved,  f.  Ex.  af  de  bratte  og  forholds- 
vis dybe  Slugter  i  den  sydøstlige  Deel  af  Jylland. 

En  anden  mærkelig  Omstændighed  ved  Rydningen  af 
Skovene  i  Nordamerika  er  den,  at  naar  f.  Ex.  en  Fyrre- 
Skov  (Pinus  austrahs)  bliver  ryddet,  men  Jorden  derefter 
overlades  til  sig  selv,  voxer  ikke  Fyrreskoven  op  igjen, 
men  i  dens  Sted  en  Egeskov.  Grunden  til  denne  For- 
andring angiver  Lyell  at  være  den,  at  forskjellige  Dyr, 
navnlig  Egern,  Skovskader,  Krager  osv.  pleie  at  nedgrave 
en  stor  Mængde  Olden  i  Jorden  for  senere  at  kunne  be- 
nytte dem  til  Føde,  men  saa  dybt,  at  de  ikke  kunne  komme 
til  at  spire,  saalænge  Fyrreskoven  staaer.  Men  da  mange 
af  disse  Dyr  omkomme  eller  maaskee  glemme  at  grave 
deres  Olden  op  igjen,  ligger  der  altid  en  Deel  Olden  i 
Jorden,  færdige  til  at  skyde  op,  hvis  Leilighed  gives,  f. 
Ex.  naar  Skovenes  Rydning  aabner  Adgang  for  Luft  og 
Lys,  under  hvis  Indvirkning  Oldenen  spirer,  og  Egeskoven 
skyder  frem. 

Et  andet  Exempel  paa  Dyrenes  Indgriben  i  Naturen 
eller  rettere  i  Culturen  afgiver  en  nordamerikansk  Spurv, 
den  saakaldte  Mai  s -Tyv*);  den  opæder  nemlig  de  aff'aldne 
Riskorn,  som  ellers  vilde  voxe  op  som  vild  Ris,  der  er 
af  en  mindre  Godhed  end  den  dyrkede.  Den  har  saaledes 
en  heldigere  Indflydelse  paa  Agerdyrkningen  end  dens 
Slægtninge  hos  os. 


*)  Aglaius  phoeniceus. 

C.  1. 


Den  bundne  Varme. 

Af  A.  T.  Lier,  Cand.  polyt. 


farmen  undergaaer  ofte  en  fuldkommen  Omdannelse  ved 
at  gaae  over  i  et  Legeme,  idet  den  nemlig  kan  antage  en 
saadan  Tilstand,  at  den  aldeles  ikke  mere  viser  sig  som 
almindelig  Varme  for  Følelsen ,  eller  har  nogen  Indflydelse 
paa  Thermometret.  Det  er  denne  interessante  Forandring, 
^om  Følevarmen  lider,  der  her  nærmere  vil  blive  omtalt 
og  udviklet. 

Først  maae  vi  imidlertid  ganske  kortelig  omtale  den 
Maade,  hvorpaa  man  maaler  Varmen.  Thermometret  er, 
som  bekjendt,  det  Instrument,  der  tjener  hertil;  det  be- 
staaer  af  et  lukket  Glasrør  med  en  Væaske ,  Qviksøh  eller 
Spiritus,  der  udvides  ved  en  høiere  Varmegrad  og  igjen 
trækker  sig  sammen  ved  en  lavere.  Ligesaa  bekjendt  er 
det  ogsaa,  at  Thermometret  har  to  faste  Punkter,  nemlig 
Frysepunktet  eller  lispunktet  og  Kogepunktet  (det  første 
erholdt  ved  at  hensætte  Thermometret  i  smeltende  lis, 
det  andet  ved  at  bringe  det  i  kogende  Vand),  samt  at 
Afstanden  mellem  disse  paa  Scalaen  inddeles  efter  Celsius 
i  hundrede  lige  Dele  eller  Grader,  efter  Reaumur  derimojd 
i  80**  (i  det  Følgende  ville  vi  stedse  angive  Varmen  i 
Grader  efter  Celsius).  For  nu  imidlertid  at  kunne  afgjøre, 
hvormegen  Varme  et  Legeme  har  optaget,  har  man  maattet 

antage  en  bestemt  Eenhed,  og  den  Varmemængde,  som 
er  nødvendig  til  at  give  1  Pund  Vand  en  Varmetilvæxt  af 
een  Grad,  kalder  man  en  Varme-Eenhed.  For  at  ophede 
6  Pd.  Vand  1"  behøves  naturligviis  sex  Gange  saamegen 
Varme  som  for  at  opvarme  1  Pd.  Vand  1^,  og  vilde  man 
forøge  Temperaturen  af  1  Pd.  Vand  med  6",  maatte  man 
ligeledes  dertil  have  sex  Gange  saamegen  Varme  nødig, 
eller  som  man  udtrykker  sig  behøve  6  Varme-Eenheder. 
Skulle  20  Pd.  Vand  f.  Ex.  ophedes  fra  12'*  til  30*%  altsaa 
Temperaturen  forøges  med  18",  da  behøver  man  dertil 
20  Gange  18  eller  360  Varme-Eenheder. 

Det  er  bekjendt,  at  ikke  alle  Legemer  opvarmes  lige- 
meget  af  en  ligestor  Varmemængde,  men  at  forskjellige 
Legemer  tvertimod  udfordre  en  større  eller  mindre  Varme- 
tilvæxt for  at  ophedes  et  lige  Antal  Grader.  Saaledes  be- 
høver 1  Pd.  Kobber  3  Gange  saamegen  Varme  for  at  op- 
varmes et  ligestort  Antal  Grader  som  1  Pd.  Bly,  og  for 
at  forhøie  Temperaturen  af  en  lige  Vægtmængde  Vand  og 
Qviksølv  hgemeget,  maa  man  til  den  første  Vædske  an- 
vende tredive  Gange  saamegen  Varme  som  til  den  sidste. 
Vandet  har  altsaa-  en  større  Varmefylde  end  Qviksølvet, 
idet  hiin  Vædske  optager  mere  Varme  end  denne  for  at 
blive  ligesaa  varm.  Man  seer  ogsaa  dette  meget  tydeligt 
ved  at  henstille  to  ligestore  Thermometre,  hvoraf  det  ene 
er  fyldt  med  Qviksølv  og  det  andet  med  Vand,  i  varmt 
Vand.  Qvinksølvthermometret  vil  nemlig  angive  Vandets 
Temperatur  langt  hurtigere  end  Vandthermometret,  og  tages 
senere  begge  ud  af  Vædsken,  vil  det  første  atter  afkjøles 
omtrent  dobbelt  saa  hurtigt  som  det  sidste.  Følgende 
Række  viser,  hvor  Yorskjelhg  Varmefylden  er  for  de  for- 
skjellige Legemer,  idet  man  deri  har  sat  Vandets  Varme- 
fylde ==1000  og  derefter  givet  de  andre  Legemer  deres 

tilsvarende  Værdier:  Vand  1000,  Terpentinolie  426,  Svovl 
200,  Glas  190,  Jern  110,  Kobber  95,  Zink  93,  Sølv  56, 
Tin  51,  Qviksølv  33,  Platin  31,  Guld  30,  Bly  29. 

Ved  disse  Erfaringer  over  Varmefylden  ledes  man 
uvilkaarlig  til  det  Spørgsmaal ,  i  hvilken  Tilstand  den  Varme 
befinder  sig  i  Legemerne,  som  ikke  viser  sig  mere  som 
saadan  hverken  for  Følelsen  eller  paa  Thermometret.  Det 
er  klart,  at  den  i  en  ganske  forandret  Tilstand,  som  en 
eller  anden  Kraft,  er  optaget  i  Legemet  for  at  virke  der. 
Betragte  vi  nemlig  ethvert  Legeme  som  sammensat  af  et 
uendeligt  Antal  uendelig  smaa  Dele,  da  bestaaer  Legemet 
som  saadant  derved,  at  der  er  en  fuldstændig  Ligevægt 
mellem  dets  Kræfter ,  saaledes  at  de  tilltrækkende  og 
frastødende  Kræfter  ere  ligestore  paa  begge  Sider.  Ophedes 
et  Legeme,  udvides  det  derved,  o:  den  frastødende  Kraft 
bliver  større,  og  det  er  høist  sandsynligt,  at  denne  Kraft 
faaer  sin  Tilvæxt  af  den  Varme,  som  bliver  bunden  af 
Legemet.  Afkjøles  senere  Legemet,  sammentrækker  det 
sig  atter,  og  den  hele  optagne  Varmemængde  bliver  der- 
ved atter  frigjort. 

Dog  er  Legemernes  Varmefylde  ikke  den  samme  ved 
alle  Temperaturer,  men  et  Legeme  optager  tvertimod  en 
desto  større  Mængde  Varme ,  jo  høiere  Temperaturen 
stiger.  Naar  vi  saaledes  forhen  have  ansat  Jernets  Varme- 
fylde til  110,  da  gjælder  denne  Angivelse  ikkun*for  Tem- 
peraturer mellem  O"  og  100*^,  mellem  O"  og  200''  stiger 
den  allerede  til  115,  og  mellem  0^  og  350^  er  Varme- 
fylden fundet  liig  med  126.  Men  de  forskjeUige  Legemer 
udvides  ogsaa  i  et  større  Forhold  ved  de  høiere  Tempera- 
turer ligesom  de  optage  mere  Varme  for  at  ophedes  til 
et  lige  Antal  Grader. 

Lade  vi  fremdeles  Temperaturen  stige .  komme  vi 
snart  til  det  Punkt,  hvor  det  faste  Legeme  gaaer  over  i 
en  flydende  Tilstand.  Dette  foregaaer  stedse  ved  en  for 
ethvert  Legeme  bestemt  Varmegrad.  Saaledes  smelter 
Blyet  altid  ved  322^,  Svovlet  ved  111^,  lis  ved  O",  Qvik- 
sølv  ved -^39*^,  og  saalænge  ikke  Alt  er  smeltet,  over- 
skrides disse  Temperaturer  aldrig.  Ved  denne  Overgang 
af  Legemerne  fra  den  faste  til  den  flydende  Tilstand  vir- 
ker nu  atter  Varmen  paa  en  meget  eiendommelig  Maade, 
saa  at  det  alene  afhænger  af  denne ,  om  et  Legeme  for- 
andrer sin  faste  Tilstand.  For  at  forklare  dette,  ville  vi 
benytte  os  af  et  bekjendt  Exempel,  idet  man  blander  1  Pd. 
Vand  til  75^  med  1  Pd.  pulveriseret  lis ,  der  altsaa  viser  O". 
Isen  smelter  nu  ved  Vandets  Varme;  man  faaer  2  Pd. 
Vand,  men  Temperaturen  efter  den  fuldkomne  Smeltning 
viser  sig  dog  ikke  høiere  end  0^'.  Det  ene  Pund  Vand  har 
altsaa  afgivet  hele  75  Varme-Eenheder  for  blot  at  smelte 
Isen  eller  for  at  bringe  den  fra  den  faste  over  i  den 
flydende  Form ,  og  denne  optagne  Varmemængde  viser  sig 
ikke  mere  synlig  paa  Thermometret ,  men  er  optaget  af 
Legemet  og  bunden  af  dette.  Saaledes  gaaer  det  med 
ethvert  Legeme,  der  smelter;  det  optager  stedse  en  stor 
Deel  Følevarme  i  sig  som  bunden  Varme ,  og  uden  denne 
kan  Legemet  ikke  vedhgeholde  sin  flydende  Tilstand.  Thi 
afkjøles  d*et  atter  under  sit  Smeltepunkt^  afgives  den  hele 
Varmemængde ,  som  af  Legemet  er  bleven  bunden ,  atter 
som  almindelig  Varme  og  Legemet  bliver  fast.  Betegner 
man  Størrelsen  af  den  bundne  Varme,  der  optages  af 
Isen  under  Smeltningen  ved  75 ,  da  erholde  de  efternævnte 
Legemer  følgende  Værdier:  Svovl  80,  Bly  90,  Vox  97, 
Tin  278  og  Wismuth  305. 

Ved  Hjælp  heraf  er  man  istand  til  at  forklare  sig  en 
stor  Deel  Erfaringer,  som  ellers  vilde  være  meget  ufor- 
staaelige  for  os.  Det  er  allerede  forhen  omtalt,  at  Tem- 
peraturen aldeles  ikke  stiger  under  Smeltningen,  saalænge 
ikke  Alt  er  smeltet,  idet  nemlig  den  hele  tilførte  Varme- 
mængde ikkun  benyttes  til  at  bringe  Legemet  over  i  den 
flydende  Tilstand  og  optages  af  dette  som  bunden  Varme; 
Temperaturen  stiger  først  atter,  naar  Smeltningen  er  fuld- 
stændig tilendebragt.  Naar  man  opløser  Salte  i  Vand,  op- 
staaer  derved  stedse  en  betydelig  Kulde ;  blandes  saaledes 
5  Vægtdele  fiintpulveriseret  Salmiak  og  5  Dele  Salpeter 
med  19  Dele  Vand,  vil  man  derved  endog  kunne  frem- 
bringe en  Kuldegrad  af-T-12^.  For  at  nemlig  de  faste 
Legemer  skulle  kunne  opløses,  maae  de  optage  en  stor 
Deel  Varme  i  sig,  som  de  bortdrage  fra  Omgivelserne  og 
derved  afkjøle  disse  saa  betydeligt.  Paa  den  anden  Side 
frigjøres  en  stor  Deel  Varme,  naar  Saltene  udkrystallisere 
af  en  Opløsning  og  derved  atter  blive  faste.  Opløses  saa- 
ledes 3  Pd.  Glaubersalt  ved  Ophedning  i  2  Pd.  Vand  t)g 
hensættes  Opløsningen  ganske  rolig  til  Krystallisation,  efter 
at  man  har  stillet  et  Thermemeter  deri  og  paa  dets  Over- 
flade hældt  et  Par  Draaber  Olie,  da  vil  der  Intet  ud- 
krystallisere, uagtet  Opløsningen  er  saa  mættet.  Men  den 
ubetydeligste  Berøring  eller  et  lille  Stod  er  tilstrækkelig, 
til  at  hele  Massen  pludseligt  udkrystalliserer,  og  man  vil 
da  paa  Thermometret  bemærke,  at  Temperaturen  stiger 
endog  en  Snees  Grader. 

Ligesom  vi  nu  altsaa  af  det  Foregaaende  have  seet, 
at  en  stor  Deel  Varme  bindes  af  Legemerne ,  naar  de  for- 
andre deres  faste  Tilstand  og  gaae  over  i  den  flydende, 
saaledes  var  det  jo  ogsaa  at  formode,  at  det  Selvsamme 
vilde  være  Tilfældet,    naar  de   ved  Ophedning  bleve  for- 

\andlede  til  Dampe.  Og  i  Virkeligheden  har  dette  ogsaa 
viist  sig  fuldkommen  bekræftet  ved  de  vigtige  Forsøg ,  som 
man  i  den  Anledning  har  anstillet.  Allerede  flere  ganske 
almindelige  Erfaringer  tyde  hen  derpaa;  det  er  saaledes 
en  bekjendt  Sag,  at  man  føler  en  meget  betydelig  Kulde, 
naar  man  lader  et  Par  Draaber  af  den  letfordampelige 
Æther  bortdunste  i  Haanuen,  ligesom  vi  jo  ofte  anvende 
Eau  de  Cologne  for  at  borttage  Heden.  Dette  beroer  Alt 
ikkun  derpaa ,  at  Vædsken  optager  en  stor  Mængde  Varme 
i  sig  ved  at  fordampe  og  derved  netop  bortdrager  Varmen 
fra  sin  Omgivelse.  Af  samme  Grund  holder  Vandet  sig 
stedse  saa  kjeligt  i  vore  Vandkjølere,  idet  det  siver  ud 
gjennem  de  mange  fine  Porer  og  bortdunster  paa  Karrets 
Overflade.  Det  er  ogsaa  en  vigtig  Erfaring ,  at  det  kogende 
Vands  Temperatur  aldrig  overstiger  100^*,  hvormeget  vi 
end  vilde  fyre  under  den  aabne  Kjedel;  den  hele  optagne 
Varmemængde  anvendes  nemlig  til  at  overføre  Vandet  i 
den  dampformige  Tilstand;  jo  mere  vi  opvarme,  desto 
mere  Vand  fordampe  vi  blot,  men  Vandets  Temperatur 
stiger  ikke.  Dog  maae  vi  betragte  dette  Forhold  noget 
nøiere,  og  navnlig  først  undersøge  Vandets  Fordampning. 
Fylder  man  et  Glaskar  med  Vand  og  opheder  det, 
seer  man  først,  at  Smaabobler  uddrives  deraf,  hidrørende 
fra  den  Luft,  som  indeholdes  i  Vandet.  Naar  man  imid- 
lertid fortsætter  Ophedningen,  bemærker  man  snart,  at 
der  paa  Bunden  danner  sig  talrige  smaae  Bobler,  der  i 
Begyndelsen  kun  hæve  sig  et  lidet  Stykke  op  i  Vandet  for 
dernæst  atter  at  forsvinde.  Disse  ere  Dampbobler,  der 
først  danne  sig  paa  de  varmeste  Steder  og  derpaa  stige 
op  i  den  koldere  Vædske,  hvor  de  dog  igjen  blive  for- 
tættede. Ved  denne  Fortætning  dannes  mange  lufttomme 
Rum.    ind  i  hvilke  Vædsken  strømmer  fra  alle  Sider  med 

Heftighed,  hvorved  der  fremkommer  den  syngende  Lyd, 
som  er  Tegnet  paa,  at  Vandet  snart  kommer  i  Kog.  Efter- 
haanden  stige  nemlig  Boblerne  høiere  op  og  blive  større, 
tiisidst  naae  de  Overfladen,  briste  der  og  gaae  bort  som 
Vanddampe.  (Disse  ere  usynlige,  men  forvexles  som  oftest 
i  det  daglige  Liv  med  hvad  man  burde  kalde  Taage  eller 
Dunst,  idet  Vanddampene  strax  begynde  at  fortætte  sig  ved 
Berøring  med  den  ydre  Luft  og  danne  synlige  Smaablærer.) 
Prøver  man  Dampens  Varme  ved  Thermometret,  viser  den 
ikkun  100"  ligesom  det  kogende  Vand.  Dog  vexler  Van- 
dets og  Dampenes  Temperatur,  eftersom  Lufttrykket,  der 
hviler  paa  Vædskens  Overflade,  er  større  eller  mindre. 
Det  er  jo  nemlig  bekjendt  nok,  at  Luften  har  en  vis  Vægt 
og  udøver  et  Tryk  ligesom  alle  andre  Legemer.  Man 
tænke  sig  nu  den  betydelige  Høide  (9  å  10  Mile)  af  denne 
Luftmasse  og  man  vil  kunne  forstaae ,  at  Luftens  Tryk  ikke 
er  mindre  end  omtrent  15  Pd.  paa  hver  Qvadrattomme. 
Det  er  først  naar  Dampene  have  faaet  en  saa  stor  Kraft 
eller  Spænding,  at  de  kunne  overvinde  dette  Tryk,  at  de 
udvikle  sig  af  Vandet.  Bliver  Trykket  paa  Vædsken  min- 
dre, idet  man  f.  Ex.  udpumper  Luften  over  Vædsken, 
udvikle  Dampene  sig  langt  lettere  og  Vandet  kommer  der- 
ved i  Kog  ved  en  langt  lavere  Temperatur,  ja  endog  ved 
20-30  Graders  Varme;  Dampene  have  i  disse  Tilfælde 
atter  den  samme  Temperatur  som  selve  Vædsken,  hvoraf 
de  ere  dannede.  Indeslutter  man  derimod  Vandet  i  en 
stærk,  lukket  Kjedel,  saa  bidrage  de  udviklede  Dampe 
end  yderligere  til  at  forstærke  Trykket ,  og  Vædsken  koger 
da  først  ved  en  betydelig  høiere  Temperatur.  Har  man 
anbragt  en  Aabning  paa  Kjedlen,  f.  Ex.  af  een  Qvadrat- 
tommes  Størrelse ,  og  lukket  denne  ved  en  Vægt  af  15  Pd., 
da  ere  Dampene  først  istand  til  at  løfte  denne  og  trænge 

ud  af  Aabningen,  naar  deres  Spændkraft  er  dobbelt  saa 
stor  som  naar  de  udvikles  under  almindeligt  Lufttryk ,  idet 
jo  Luften  ogsaa  trykker  med  15  Pd.  paa  Qvadrattommen ; 
man  siger  da  at  Dampene  have  to  Atmosphærers  Spæn- 
ding. Belastes  denne  Ventil  med  6  Gange  15  Pd.,  have 
de  af  Vandet  udviklede  Dampe  en  Spænding  af  7  At- 
mosphærer  o.  s.  v.  Dampe  af  noget  over  1  Atmosphæres 
Spænding  kalder  man  Lavtrykdampe ,  have  de  derimod  en 
høiere  ,  benævnes  de  Høitrykdampe.  I  hvilket  Forhold  Tem- 
peraturen baade  af  Vandet  og  Dampene  stiger  med  Trykket 
vil  man  kunne  see  af  følgende  Tabel: 
Naar  Trykket  er=     lAtmosph.  er  Kogepunktet  ved  100^' 

—  —        —      2—      —  —  —  121" 

—  ——  3—  —  —  —  135^» 
_.        ___4___           _           —  145^0 

—  —  ~  5  —  -  —  —  154(» 
____6-___  ->  —  160" 
--        —         —    20         —       —  —  —  215" 

—  —         —    40         —       —  —  —  252i<> 

—  —  —  50—  —  —  —  266" 
Men  da  nu  Lufttrykket  paa  et  og  samme  Sted  idelig  forandres, 
saa  indsees  ogsaa,  at  Vandet  ikke  altid  koger  ved  100". 
Dette  Kogepunkt  gjelder  nemlig  kun  for  et  Lufttryk  af  29"  o: 
Qviksølvet  i  Barometret  skal  staae  29"  høiere  i  det  ene  Rør 
end  i  det  andet.  Der  gives  paa  denne  Maade  altsaa  mange 
Steder,  hvor  Vandet  aldrig  kan  naae  denne  Temperatur; 
gaaer  man  saaledes  op  paa  et  høit  Bjerg,  da  er  Luft- 
trykket jo  deroppe  meget  mindre,  idet  den  hele  Luft- 
masse, som  ligger  under  En,  ikke  mere  kan  udøve  nogen 
Indflydelse ,  og  Vandet  koger  der  stedse  ved  en  langt  lavere 
Temperatur,  saaledes  f.  Ex.  paa  Mont  Blanc  omtrent  ved 
84".     Dette  er  vel  et  meget  iøinefaldende  Exempel,    men 

Stedets  Beliggenhed  over  Havet  har  dog  altid  en  ikke 
ringe  Indflydelse.  Saaledes  koger  Vandet  i  Qvito  i  Almin- 
delighed ved  henved  90^*,  i  Mexico  ved  92",  i  Madrid  og 
Miinchen  ved  98",  i  Moskou  ved  99". 

Efter  disse  Bemærkninger  kunne  vi  nu  gaae  over  til  at 
undersøge  den  Varmemængde,  som  Vanddampene  inde- 
holde i  bunden  Tilstand.  Et  meget  simpelt,  om  just  ikke 
synderlig  nøiagtigt  Experiment  vil  allerede  give  os  nogen 
Oplysning  desanguaende.  Naar  man  saaledes  opheder  Vand 
af  O"  Varme  i  en  Skaal  ved  en  stadigbrændende  Lampe 
og  mærker  sig  først  Tiden,  som  medgaaer  for  at  bringe 
Vandet  i  Kog,  og  dernæst  hvor  lang  Tid  der  behøves  for 
at  bortdampe  det  Hele,  da  vil  man  finde,  at  der  behøves 
omtrent  5i  Gang  saa  lang  Tid  til  at  fordampe  Vandet  som 
til  at  bringe  det  i  Kog,  eller  med  andre  Ord,  at  der  maa 
anvendes  en  5^  Gang  saa  stor  Varmemængde  til  at  for- 
dampe det  kogende  Vand  som  til  at  bringe  det  fra  O"  til 
100".  Men  da  nu  baade  Temperaturen  af  det  kogende 
Vand  og  af  Dampene  er  100",  saa  maa  der  altsaa  være 
optaget  en  betydelig  Deel  Varme  i  selve  Dampene  som 
bunden  Varme.  I  1  Pd.  kogende  Vand  indeholdes  nemlig 
100  Varme-Eenheder  fri  Varme,  i  1  Pd.  Vanddampe  lige- 
ledes 100  Vmh.  fri  Varme,  men  desforuden  endnu  5^^ 
Gang  saamange  Varme-Eenheder  bunden  Varme  som  fri 
Varme  i  det  kogende  Vand,  følgelig  550Vm-Eh.,  hvorved 
altsaa  Dampene  i  det  Hele  udfordre  650  Vm-Eh. 

Dampene  indeholde  altsaa  et  betydeligt  Forraad  af 
Varme  i  sig,  som  de  dog  atter  fuldkomment  afgive  ved  at 
afkjøles  og  fortættes  til  Vand.  Af  denne  Grund  har  man 
tidt  benyttet  Dampene  til  Opvarmning,  idet  man  enten  har 
ledet  dem  i  Rør  gjennem  Værelser  eller  igjennem  en 
Vædske,    hvorved  Vanddampene   have   afgivet  den   største 

Deel  af  deres  betydelige ,  Varmemængde  ved  at  fortættes, 
eller  ogsaa  har  man  umiddelbart  ledet  Dampen  ned  i  den 
Vædske,  som  man  vilde  ophede.  Paa  denne  sidste  Maade 
kan  man  altsaa  ved  1  Pd.  Damp  opvarme  5^  Pd.  Vand 
fra  O'*  til  100^\ 

Men  en  høist  interessant  Kjendsgjerning  er  det,  at 
Vanddampene  af  enhver  Temperatur  og  udviklede  under 
hvilketsomhelst  Tryk  altid  indeholde  den  samme  Varme- 
mængde, nemlig  650  Varme-Eenheder.  Naar  vi  saaledes 
udpumpe  Luft  og  Damp  af  en  Sukkerkogningskjedel,  da 
koger  vel  Opløsningen  ved  en  lavere  Temperatur  og  vi 
faae  Sukkeret  af  en  større  Reenhed  og  i  større  Mængde 
end  ellers;  men  vi  spare  dog  intet  Brændsel  derved,  thi 
den  tyndere  Damp  indeholder  da  en  større  Mængde  bunden 
Varme,  saa  at  altid  Summen  af  den  frie  og  den  bundne 
Varme  i  Dampene  er  liig  med  650  Varmeenheder.  Koger 
f.  Ex.  Opløsningen  ved  70^,  da  have  Dampene  optaget 
580  Vmh.  i  sig  som  bunden  Varme,  efterdi  Summen  af 
580  og  70  er  650.  Anvende  vi  paa  den  anden  Side  ved 
vore  Høitrykdampmaskiner  en  Damp  af  5  Atmosphærers 
Spænding  eller  af  en  Temperatur  af  154"  (see  Tab.  S.  296), 
da  har  denne  Damp  optaget  496  Vmh.  bunden  Varme  i 
sig;  forsaavidt  indseer  man  altsaa  den  store  Fordeel  ved 
at  anvende  Dampe  af  en  høi  Spænding,  idet  selve  Dam- 
pene ikke  have  optaget  mere  Varme  end  Lavtrykdampene. 
Dog  maa  Kjedelblikkenes  Tykkelse  ved  Høitrykdampene 
være  langt  betydeligere  paa  Grund  af  den  høie  Spænding, 
Ilden  maa  ogsaa  være  meget  stærkere ,  da  Vandets  Tem- 
peratur i  Kjedlen  er  høiere  og  Varmen  derfor  ikke  optages 
saa  let,  megen  Varme  gaaer  derved  spildt  op  i  Skorstenen 
o.  s.  v. ,  og  derfor  medgaaer  i  Praxis  alligevel  mere  Varme 
til  at  udvikle  Høitrykdampe. 

Enhver  Vædske  har  ligesom  Vandet  sit  faste  Koge- 
punkt ved  et  bestemt  Tryk;  saaledes  koger  Æther  alierede 
ved  omtrent  38*\  Viinaand  ved  78",  Terpentinolie  ved 
156**,  Qviksølv  ved  350*^,  og  idet  en  hvilkensomhelst 
Vædske  forandres  til  Dampform,  bindes  stedse  en  betyde- 
lig Deel  Varme.  I  den  følgende  Række  er  angivet,  hvor- 
megen  bmiden  Varme  lige  Vægtmængder  af  de  forskjellige 
Dampe  indeholde.  Vanddampene  540  (hvilket  i  Alminde- 
delighed  antages),  Viinaand  214,  Æther  noget  over  90, 
Terpentinolie  75.  Denne  betydelige  Binden  af  Varme  er 
Grunden  til  den  store  Kulde ,  som  frembringes ,  idet  Væd- 
sker  hurtig  fordampe.  Leslie  stillede  en  Skaal  med  Vand 
og  en  anden  med  engelsk  Svovlsyre  under  en  Glasklokke, 
hvoraf  han  udpumpede  Luften;  Vandet  kom  derved  snart 
i  Kog,  Dampene  optoges  med  Hurtighed  af  Svovlsyren, 
og  da  Vandet  ikke  fik  tilført  ny  Varme,  maatte  de  sig  ud- 
viklende Dampe  tage  den  fra  selve  Vandet,  som  derved 
snart  blev  saa  koldt,  at  den  hele  Masse  stivnede  til  lis. 
Vi  benytte  ogsaa  ofte  den  Kulde,  der  opstaaer  ved  For- 
dampningen, for  om  Sommeren  at  afkjøle  vore  Værelser, 
naar  vi  bestænke  Gulvene  med  Vand;  paa  samme  Maade 
afkjøler  en  falden  Regn  Luften.  Hovedsageligen  er  det 
det  ogsaa  af  samme  Grund,  at  det  menneskelige  Blods 
Varme  stedse  holder  sig  paa  37^,  om  man  saa  end  lever 
i  et  koldt  eller  i  det  hedeste  Klima;  i  Varmen  er  nemlig 
Legemets  Uddunstning  meget  større ,  saa  at  Legemet  derved 
betydehgt  afkjøles. 

Vi  have  nu  i  det  Foregaaende  søgt  korteligen  at  frem- 
stille den  indgribende  Indflydelse ,  som  Varmen  og  navnlig 
den  saakaldte  bundne  Varme  udøver  paa  Legemernes  indre 
Tilstand.  Det  er  bleven  tydeligt  for  os,  at  det  afhænger 
af  denne,    om   et  Legeme   er  fast,    flydende  eller  damp- 

formigt,  at  det  ved  at  gaae  over  i  disse  forskjellige  Til- 
stande efterhaanden  maa  optage  mere  og  mere  bunden 
Varme  i  sig,  som  da  i  Legemet  efter  al  Sandsynlighed 
forvandles  til  en  eller  flere  nye  Kræfter.  Det  kunde  da 
endnu  være  et  Spørgsmaal,  om  de  Luftarter,  som  ved 
den  almindelige  Temperatur  stedse  holde  sig  i  den  luft- 
formige Tilstand ,  da  ikke  ogsaa  skyldte  dette  til  en  vis  Deel 
bunden  Varme,  og  om  de  ikke  ligesom  Dampene  vare 
istand  til  at  overgaae  i  den  flydende  Tilstand,  naar  man 
blot  paa  en  eller  anden  Maade  kunde  faae  denne  bundue 
Varme  atter  omdannet  til  almindelig  Varme  og  berøve 
dem  denne.  De  Opdagelser,  som  man  i  den  senere  Tid 
har  gjort,  hæver  dette  udenfor  al  Tvivl,  og  man  har  paa 
denne  Maade  faaet  de  fleste  Luftarter  flydende,  ja  enkelte 
har  man  endog  bragt  over  i  den  faste  Form.  Ved  mange 
Luftarter  er  en  stærk  Kulde  tilstrækkelig,  ligesom  vi  før 
saae,  at  Vanddampene  fortættes  ved  at  afgive  deres  Varme 
til  et  koldere  Legeme.  Men  i  de  fleste  Tilfælde  er  en, 
endog  betydehg,  Kuldegrad  ikke  tilstrækkehg ,  men  man 
maa  tillige  anvende  en  stærk  Sammentrykning. 

Enhver  veed,  at  Metaller  ved  Sammentrykning,  ved 
Hamring  eller  Valsning  kunne  blive  overmaade  varme,  ja 
hamrer  man  længe  nok  paa  et  Stykke  Jern ,  bliver  det 
endog  glødende;  men  i  saadanne  Tilfælde  er  der  ogsaa 
foregaaet  en  stor  Forandring  i  Legemets  indre  Structur 
og  i  dets  Egenskaber.  Saaledes  blive  Metallerne  herved 
stedse  meget  sprøde;  men  naar  man  senere  udgløder  dem, 
blive  de  atter  bøiehge.  Den  trukne  Jerntraad  er  til  Exempel 
saa  sprød,  at  den  med  Lethed  brækkes;  en  Udglødning 
derimod  giver  Jernet  atter  dets  Boielighed  tilbage. 

Naar  man  underkaster  Vædsker  betydehge  Sammen- 
presnmger,    udvikles  ligeledes   Varme,    om   end  just  ikke 

megen,* da  Vædskerne  i  det  Hele  ikkun  i  meget  ringe 
Grad  lade  sig  sammentrykke.  Det  Samme  finder  ogsaa 
Sted  ved  Luftarter,  men  her  er  den  udviklede  Varme  be- 
tydelig, efterdi  disse  ere  meget  sammentrykkelige.  Naar 
man  for  Exempel  tager  et  stærkt  lille  Metalrør,  hvis  ene 
Ende  er  lukket,  og  sammentrykker  Luften  deri  ved  et 
Stempel,  som  man  med  Kraft  støder  ned  i  det,  saa  er  den 
udviklede  Varme  endog  saa  stor,  at  et  Stykke  Fyrsvamp 
indenpaa  Stemplet  kan  komme  i  Brand  derved.  Vi  see 
altsaa,  at  Sammentrykning  er  et  virksomt  Middel  til  at 
borttage  en  Deel  af  den  bundne  Varme  fra  Legemet,  og 
anvendes  nu  tillige  en  stærk  Afkjøling  for  hurtig  at  aflede 
den  udviklede  frie  Varme,  vil  man  tilsidst  have  borttaget 
saa  megen  bunden  Varme  fra  Legemet,  at  dette  maa  for- 
andre sin  luftformige  Tilstand  og  blive  flydende.  Ad  denne 
Vei  har  man  fortættet  de  fleste  Luftarter,  og  naar  man 
først  er  istand  til  at  frembringe  en  større  Kuldegrad  samt 
drive  Sammentrykningen  endnu  videre,  er  det  aldeles 
utvivlsomt,  at  alle  Luftarter  ville  kunne  blive  flydende,  ja 
vel  endog  faste.  Kulsyren,  en  Luftart  der  opstaaer  ved 
Forbrændingen  og  findes  i  store  Qvantiteter  i  Luften,  er 
i  denne  Henseende  et  lærerigt  Exempel.  Ved  stærk  Sam- 
mentrykning og  Afkjøling  har  man  nemUg  faaet  den  flydende ; 
og  naar  man  nu  lader  Vædsken  flyde  ud  af  Beholderen, 
fordamper  den  med  en  saadan  Heftighed  og  optager  der- 
ved en  saa  stor  Mængde  fri  Varme,  at  en  Deel  af  selve 
Vædsken  bliver  fast  og  falder  ned  ligesom  Sneefog. 
Blandes  denne  faste  Kulsyre  med  Æther,  frembringes  endog 
ved  dens  Smeltning  og  Fordampning  en  Kulde  af -r-  90",  saa 
at  større  Mængder  Qviksølv  med  Lethed  derved  blive  faste. 
For  end  yderligere  at  godtgjøre  den  saakaldte  bundne 
Varmes  store  indgribende  Indflydelse  paa  Legemerne ,  ville 

vi  endnu  tilføie  et  Par  Bemærkninger.  Det  er  allerede 
omtalt,  at  det  valsede  eller  trukne  Jern  ved  Ophedning 
taber  sin  Sprødhed.  Ligesaa  bekjendt  er  det  ogsaa,  at 
man  hærder  Staal  ved  at  ophede  det  til  Glødhede  og  der- 
næst afkjøle  det  i  koldt  Vand.  Staalet  bliver  derved  over- 
maade  haardt  og  sprødt;  men  opvarmer  man  det  nu  efter- 
haanden ,  bliver  det  stedse  seigere ,  indtil  det  fra  en 
Skjørhed,  hvor  den  mindste  Bøining  vilde  bryde  det  i 
Stykker,  bliver  saa  bøieligt  som  den  blaaanløbne  Uhrfjeder. 
Ethvert  Legeme  søger  i  sin  frie  Tilstand  at  ordne  sine 
Smaadele  paa  en  vis  Maade  til  en  bestemt  udpræget  Form ; 
derfor  udkrystallisere  Grundstofferne  og  de  forskjellige 
chemiske  Forbindelser  af  deres  Opløsninger  eller  af  deres 
flydende  Tilstand  ved  Afkjølingen.  Disse  smukke  For- 
mer kjende  vi  af  de  mange  Salte  og  Forbindelser,  som 
baade  findes  i  Naturen  og  dannes  ved  Kunst.  Men  det 
samme  Stof  krystalliserer  stedse  i  en  vis  bestemt  Form  eller 
i  enkelte  Tilfælde  i  to  eller  tre  forskjellige  Former.  Dette 
sidste  Forhold  forekommer  ikkun  meget  sjeldent,  hvor- 
imod det  er  mere  almindeligt,  at  Stofferne  kunne  kry- 
stallisere i  to  forskjellige  Former.  Naar  man  saaledes 
smelter  Svovl  og  lader  det  langsomt  afkjøle,  udskyde  søile- 
formige  Krystaller;  de  naturlige  Svovlkrystaller,  som  findes 
i  Jorden ,  eller  de ,  der  udkrystaUisere  ved  en  lavere  Tem- 
peratur af  deres  Opløsning  i  Svovlkulstof,  have  derimod  en 
ganske  anden  derfra  fuldkommen  forskjellig  Krystalform. 
Det  er  umiskj  endeligt,  at  den  forskjellige  Mængde  af  bunden 
Varme,  som  i  de  to  forskjeUige  Tilfælde  er  optaget,  her- 
ved har  havt  en  Hovedindflydelse.  Det  rene  Kulstof  er  et 
andet  Exempel;  det  krystalliserer  i  to  Former  som  Diamant^ 
og  som  Graphit  (Blyant),  hvoraf  den  første  er  det  haar- 
deste    af  alle   Legemer    og    gjennemsigtigt,    medens    den 

sidste  derimod  er  blød  og  metalagtig.  Graphiten  dannes 
ikkun  ved  en  særdeles  høi  Temperatur,  som  f.  Ex.  i  vore 
Jernudsmeltningsovne ;  under  hvilke  Forholde  Diamanten 
udkrystalliserer,  vide  vi  vel  ikke,  men  Varmen  har  her 
efter  al  Rimelighed  ogsaa  havt  en  afgjørende  Indflydelse. 
Særdeles  mange  Salte  udkrystallisere  af  deres  Opløsning  i 
forskjellige  Former,  eftersom  Temperaturen  af  Opløsningen 
er  høiere  eller  lavere.  Dette  er  til  Exempel  Tilfælde  med 
det  svovlsure  Nikkelilte,  et  Salt,  der  udkrystalliserer  i 
prismatiske  Krystaller  ved  lavere  en  Temperatur,  derimod 
i  Qvadratoctaedre  ved  en  høiere.  Henstiller  man  nu  de 
prismatiske  Krystaller  i  et  lukket  Kar  i  Solvarmen,  for- 
andres aldeles  ikke  den  ydre  Form;  men  bryder  man  dem 
istykker,  er  desuagtet  hele  det  Indvendige  fyldt  med  smaa 
Krystaller  af  den  anden  Krystalform. 


Om  Koraiocrne  og  IHaaden^  hvorpaa  de  dannes. 

(Efter  Schleidens:    Die  Pflanze  und  ihr  LebenO 
(Af  C.  V.  O  ri  am  undt.) 


I^om  bekjendt  bestaaer  Australien  af  en  stor  Mængde 
Øer  af  meget  forskjelligt  Omfang,  der  ligge  vidt  adspredte 
i  det  store  østlige  Ocean.  Den  største  af  disse,  Ny- 
bo 11  and,  der  næsten  er  ligesaa  stor  som  Europa,  kan 
betragtes  som  denne  Verdensdeels  Fastland.  De  øvrige 
Øer  ligge  Nordost  og  Øst  for  dette,  de  større  iblandt  dem 
alle  i  den  Ørække,  som  i  en  stor  Bue  fra  Nordvest  til 
Sydost  omgiver  Fastlandets  Østkyst;  de  ere  høie  og  bjerg- 
fulde, der  findes  ofte  Vulkaner  paa  dem,  og  alle  udmærke 
de  sig  ved  en  meget  yppig  Vegetation.  De  ligge  Syd  for 
Æqvator,  deels  i  den  hede  og  deels  i  den  sydlige  tempe- 
rerede Zone.  Men  desuden  ere  en  stor  Mængde  Øer  af 
mindre,  ofte  endog  af  et  meget  lille  Areal,  spredte  om- 
kring i  Sydhavet,  navnlig  i  den  hede  Zone  paa  begge 
Sider  af  Æqvator.  Nogle  af  disse  ere  høie  Bjergøer  lige- 
som de  forrige,  men  en  stor  Mængde  ere  meget  smaae 
og  lave  og  bestaae  af  Koraller.  Det  er  disse,  man  kalder 
Koraløer,  og  som  ved  deres  eiendommelige  Forhold  til 
alle  Tider  have  vakt  de  Reisendes  Opmærksomhed.  De 
vise  sig  under  forskjellige  Former;  snart  seer  man  en 
Gruppe  af  smaae  Øer,  ordnede  i  Kreds  og  indbyrdes  for- 
bundne ved  Koralskjær,   indeslutte   et  Indrehav,   som  ofte 

ved  meer  eller  mindre  brede  og  i  Almindelighed  meget 
dybe  Aabninger  i  Skjærene  staaer  i  Forbindelse  med 
Oceanet.  Undertiden  er  en  Bjergø  i  større  eller  mindre, 
ofte  milevid  Afstand  fra  Kysten  omgivet  af  en  smal  Krands 
af  Koralbanker,  som  kun  voxe  nogle  faae  Fod  op  over 
Havfladen,  og  atter  gives  der  andre  Øer,  ved  hvis  Kyster, 
parallelt  med  disse,  men  voxende  høit  op  over  den  høieste 
Vandstand,  høie  og  brede  Volde  af  uddøde  Koraller  hæve 
sig  iveiret.  Langsmed  de  større  Kyster,  f.  Ex.  Nyhollands, 
danne  Koralklipperne  ofte  lange  Rev  af  flere  hundrede 
Miles  Udstrækning,  —  men  de  mærkeligste  af  disse  For- 
mationer ere  dog  de  saakaldte  Lagunøer  eller  At  oli  er. 
En  ofte  kun  faae  hundrede  Skridt  bred  og  kun  nogle  faae 
Fod  over  Havet  fremvoxende  kredsformig  0  indeslutter  et 
Basin  med  fuldkommen  roligt  og  stille  Vand.  Øens  Kyster 
dannes  af  et  blændende  hvidt  Kalksand;  en  Skov  af  Kokos- 
palmer og  andre  tropiske  Træarter  danner  ligesom  en 
Krands  om  det  indre  Bækken;  Bunden  i  dette  bestaaer  af 
det  samme  hvide  Sand  som  Kysterne,  og  dets  klare  Vand, 
der  som  oftest  vrimler  af  ypperlige  Fiske,  viser  sig  under 
den  lodrette  Solbelysning  med  en  levende  grøn  Farve.  — 
Ogsaa  i  andre  tropiske  Have  træffer  man  Koraløer  og 
Koralskjær,  dog  intetsteds  i  saa  stor  Mængde  som  i  Syd- 
havet, hvor  de  ere  saa  talrige,  at  de  Søfarende,  naar  de 
der  træffe  paa  en  lille  lav  0,  i  Almindelighed  ikke  tage  i 
Betænkning  uden  Videre  at  erklære  den  for  en  Koralø, 
hvilket  dog  ikke  altid  er  rigtigt;  saaledes  bestaaer  den 
lille  under  Æqvator  liggende  0  Bon  i  af  Kalksteen. 

De  Dyr,  som  Koraløerne  skylde  deres  Tilværelse,  høre 
til  Polypernes  Afdeling.  De  klippebyggende  Polyper 
danne  forskjellige  Arter,  men  have  alle  det  tilfælleds,  at  de 
med   deres  nederste   Deel    ere   fastvoxede  til  Havbunden, 

og  at  deres  Legeme  afsondrer  en  kalkagtig  Masse,  den 
saakaldte  Polypstok,  der  ved  sine  talrige  Forgreninger 
danner  Koralklippens  Hovedmasse.  Disse  Dyr  forplante 
sig  nemlig  ved  Knopper,  der  skyde  frem  paa  Overfladen 
af  deres  Legeme,  og  idet  disse  Knopper  eller  Unger  for- 
blive i  Forbindelse  med  Moderlegemet  og  danne  Grene  af 
dette,  og  idet  de  ligesom  Moderlegemet  afsondre  en  Polyp- 
stok og  efterat  have  naaet  en  vis  Grad  af  Udvikling  atter 
forgrene  sig,  og  saa  fremdeles,  kan  en  saadan  Samling  af 
Dyr  efterhaanden  opnaae  et  betydeligt  Omfang.  Mellem- 
rummene mellem  Polypstokkens  Grene  udfyldes  af  Sand, 
Muslingskaller,  løsrevne  Stykker  af  selve  Polypstokken  og 
andre  slige  Ting,  som  Havet  skyller  derind,  og  som  der 
med  Tiden  ved  Vandets  Paavirkning  forene  sig  med  Polyp- 
stokken til  et  sammenhængende  Hele.  Paa  denne  Maade 
opstaaer  en  formelig  Steenmasse,  paa  hvilken  yngre  Slægter 
af  Polyper  bygge  videre  iveiret,  og  saaledes  voxer  Klippen 
bestandig,  indtil  den  har  naaet  i  Høide  med  den  laveste 
Vandstand;  her  standser  Dyrenes  Virksomhed,  thi  udenfor 
Vandet  formaae  de  ikke  at  leve  men  dræbes  øieblikkelig, 
naar  de  udsættes  for  Luftens  og  Lysets  Paavirkning.  Den. 
ydre  mod  det  aabne  Hav  vendende  Side  af  disse  Koral- 
klipper er  næsten  altid  meer  eller  mindre  lodret,  og  lige 
ind  til  Foden  af  den  har  Havet  meget  ofte  en  betydelig, 
ja  undertiden  endog  en  umaalehg  Dybde,  hvilket  gjør  dem 
meget  farlige  for  de  Søfarende,  idet  disse,  naar  Skibet  i 
Vindstille  af  Strømmen  driver  ind  imod  et  saadant  Skjær, 
ikke  kunne  finde  Ankergrund.  Paa  denne  Maade  kom 
C  o  ok  ved  Nyhollands  Kyst  i  Fare  for  at  lide  Skibbrud  og 
frelste  sig  kun  derved,  at  han  besluttede  sig  til  at  løbe 
ind  igjennem  en  af  disse  snævre  Aabninger  i  Skjæret, 
hvor  man  næsten  altid  er  sikker  paa  at  finde   dybt  Vand. 

Som  ovenfor  anført  ophøre  Polyperne  at  bygge ,  naar 
de  have  naaet  i  Høide  med  den  laveste  Vandstand,  men 
Havet  fortsætter  paa  sin  Maade,  hvad  Dyrene  iiave  begyndt 
paa  deres;  Tang,  Skaller  af  Muslinger,  Søpindsviin  (Echini' 
der)  og  andre  Sødyr,  løsrevne  Stykker  af  Polypstokken  o.  s.  v. 
kastes  af  Bølgerne  op  paa  Koralklippen.  Kalksand,  der  er 
fremkommen  ved,  at  den  altid  virksomme  Brænding  har 
knuust  en  Deel  af  disse  Stoffer,  blandes  med  dem,  og  ved 
Vandets  Paavirkning  forener  alt  dette  sig  med  Tiden  med 
Klippen  til  en  fast  Steen,  der  paa  denne  Maade  tilsidst 
bliver  saa  høi,  at  kun  den  paa  enkelte  Aarstider  ind- 
trædende usædvanlig  høie  Flod  endnu  formaaer  at  naae 
op  over  den.  Men  naar  Storme  rase,  og  Bølgerne  hæve 
sig  taarnhøit  omkring  Klippen,  kastes  endnu  bestandig  nye 
Stykker  derop,  og  paa  denne  Maade  bhver  Øen  endelig 
saa  høi ,  at  den  til  alle  Tider  af  Aaret  ligger  tør.  De 
øverste  Lag,  der  ikke  ere  udsatte  for  Vandets  stadige 
Paavirkning,  klæbe  ikke  sammen,  men  danne  et  med  en- 
kelte større  Brudstykker  blandet  løst  Sand,  hvori  Planter 
kunne  slaae  Rødder  og  spire.  Alt  efter  Vindenes  og 
Strømmenes  Retning  og  efter  den  længere  eller  kortere 
Afstand  fra  Fastlandet  eller  andre  Øer  forbliver  den  endnu 
i  kortere  eller  længere  Tid  øde  og  ufrugtbar,  men  endelig 
tilfører  Bølgerne  den  Frø  af  Strandplanter,  som  spire  i 
Sandet.  Aar  for  Aar  henvisne  disse  Planter  for  at  give 
Plads  for  yngre  Individer,  der,  naar  Tidens  Fylde  kommer, 
undergaae  den  samme  Skjæbne,  og  saaledes  danner  sig  et 
stedse  voxende  Lag  af  Muldjord,  som  endraere  forøges  ved 
Gjødningen  af  Søfugle,  der  snart  indfinde  sig  iOg  bygge 
Reder  paa  Øen.  En  Kokosnød  eller  Frugten  af  en  Pan- 
-danus,  som  man  finder  drivende  omkring  overalt  i  hine 
Have,  og  som  begge  besidde  den  Egenskab  at  kunne  være 

længe  i  Vandet  uden  at  tabe  Evnen  til  at  spire,  da  de  ere 
beklædte  med  en  haard  Skal,  som  beskytter  Frøet  mod 
Vandets  Paavirkning,  finder  Veien  derhen,  slaaer  Rødder 
og  formerer  sig;  ogsaa  hele  Træstammer  strande  paa 
Øen  og  tilføre  den  maaskee  et  Fiirbeen  eller  nogle  In- 
sekter. Snart  indfinde  sig  ogsaa  Papegøier  og  andre  Land- 
fugle, der  maaskee  i  deres  Graadighed  have  nedslugt 
ufordøielige  Frø,  hvilke  de  atter  give  fra  sig  paa  Øen, 
hvor  de  spire  i  deres  Gjødning,  og  saaledes  bliver  den 
for  faae  Aar  siden  øde  Klippe  bedækket  med  Skove  og 
Krat,  der  speile  sig  i  det  indre  Basins  klare  Vand.  Til 
Slutning  kommer  Mennesket,  opslaaer  sin  Hytte  der,  saaer 
og  planter  de  medbragte  Frø  og  Aflæggere  i  den  ved  de 
forraadnede  Plantedele  frugtbargjorte  Jord  og  kalder  sig 
Herre  over  Øen. 

Efter  Ghamisso,  der  ledsagede  Kotzebue  paa  hans 
første  Opdagelsesreise ,  er  Antallet  af  de  til  en  Gruppe 
hørende  Koraløer  meget  forskjelligt  og  stiger  undertiden 
til  60.  Nogle  af  disse  have  gjerne  Udseende  af  høit  Land, 
og  en  saadan  0  danner  stedse  et  fremspringende  Hjørne 
af  Gruppen,  saa  at  den  fra  to  Sider  er  udsat  for  Bræn- 
dingen: den  bestaaer  næsten  af  lutter  større  Koralblokke 
og  har  Mangel  paa  Kalksand,  hvorfor  kun  saadanne  Træer 
som  Pandanus  o.  a. ,  der  ikke  behøve  et  dybt  Jord- 
lag for  at  slaae  Rødder,  kunne  trives  paa  den.  Dette 
tjener  til  Beviis  paa,  at  det  er  ved  Bølgernes  Virksomhed, 
som  vi  allerede  ovenfor  have  sagt,  at  Øen  efterhaanden 
hæver  sig  op  over  Havfladen,  og  dette  bekræftes  ydermere 
derved,  at  man  ofte  i  de  Have,  hvor  Passatvindene  herske, 
seer  den  Side  af  et  ringformigt  Koralskjær,  som  vender 
mod  Vinden,  bedækket  med  Palmeskove,  medens  den  mod- 
satte Side  endnu  slet  ikke  er  kommet  tilsyne  over  Havfiadrn. 

Dybden  i  det  af  en  saadan  Øgruppe  indesluttede 
Indrehav  er,  ligeledes  efter  Chamisso,  sædvanlig  30 — 35 
Favne  i  Midten,  men  aftager  gradeviis  ud  imod  Periphe- 
rien.  Imellem  Smaaøeme  og  selv  i  den  indre  Sø  indfinde 
sig  mindre  Polyparter,  der  søge  et  roligere  Opholdssted. 
Med  Tiden ,  skjøndt  meget  langsomt ,  danne  de  ogsaa 
Banker,  der  naae  op  til  Vandets  Overflade,  efterhaanden 
tiltage  i  Omfang,  forene  sig  med  de  dem  indesluttende 
Øer,  og  endelig,  naar  Dybden  ikke  er  for  stor,  ganske 
udfylde  den  indre  Sø ,  saa  at  Øgruppen  bliver  til  et 
sammenhængende  Land,  der  dog  stedse  i  Midten  beholder 
en  Fordybning,  hvori  Regnvandet  samler  sig. 

Man  troede  tidligere,  at  Koraløerne  udelukkende  dan- 
nedes af  Polyperne  og  fra  umaadelig  Dybde  vare  frem- 
voxede  liig  Mure,  ved  hvis  Fod  Loddet  ikke  formaaede  at 
flnde  Bund.  Men  man  opdagede  snart,  at  de  klippe- 
byggende  Polyper  ikke  kunne  leve  i  større  Dybde  end 
omtrent  50  Fod  under  Havfladen.  Man  tog  nu  sin  Til- 
flugt til  den  Hypothese,  at  Polyperne  stedse  byggede  paa 
Randen  af  store  submarine  Vulkaners  Kratere,  idet  man 
meente  herved  tillige  at  have  forklaret  Grunden  til  Koral- 
øernes ringformige  Skikkelse;  men  man  oversaae  herved 
det  høist  Usandsynlige  i,  at  Sydhavet  skulde  besidde 
mange  tusinde  submarine  Vulkaner,  der  alle  maatte  være 
af  samme  Høide  paa  høist  nogle  faae  Fod  nær.  Og  nu 
de  vidtuds trakte ,  ofte  mange  Mile  henløbende  Koralrev! 
ja  om  dem  heed  det,  at  de  vare  byggede  paa  Kammen  af 
en  undersøisk  Bjergkjæde;  men  hvor  i  Verden  træffer 
man  en  saadan,  der  har  den  samme  Høide  endog  kun  paa 
en  Strækning  af  en  Fjerdedeel  Miil? 

Først  Charles  Darwin  udfandt  en  rimelig  Theori  for 
Koraløernes  Dannelse,    idet  han  fremsatte   den  Paastand, 

at  det  Væsentlige  herved  ikke  er  Polypernes  Byggen,  men 
en  successiv  Hævning  eller  Sænkning  af  Havbunden,  paa 
hvilken  de  først  have  begyndt  deres  Værk.  At  en  saadan 
Hævning  eller  Sænkning  virkelig  finder  Sted  paa  mange 
andre  Steder  end  i  Sydhavet,  haves  mange  Beviser  for. 

Allerede  paa  Gelsius's  Tider  var  det  en  bekjendt 
Sag  blandt  Beboerne  paa  Sverrigs  Østkyst,  at  Havet  efter- 
haanden  trak  sig  tilbage  fra  Landet.  Celsius  selv  an- 
stillede derfor  nøiagtige  Undersøgelser,  hvorved  denne 
Kjendsgjerning  tilfulde  bekræftedes,  men  man  tilskrev  den 
den  Gang  ikke  den  rette  Aarsag,  idet  man  troede,  at  det 
var  Vandet,  der  sank.  Det  ligger  jo  saa  nær,  at  betragte 
Vandet  som  det  Foranderlige  og  Landjorden  som  det  Ufor- 
anderiige,  og  dog,  saa  utroligt  det  end  klinger,  er  i  Vir- 
keligheden det  modsatte  Tilfældet.  At  Bjerge  og  Øer 
kunne  fremstaae  ved  vulkanske  Udbrud*),  er  bekjendt  nok, 
men  at  hele  Landstrækninger  kunne  langsomt  hæve  og 
sænke  sig,  uden  at  man  mærker  det,  er  en  Paastand,  der, 
saa  vidt  vi  vide,  først  er  fremsat  af  Leopold  v.  Buch, 
og  som  nu  er  tilfulde  beviist. 

Allerede  den  Omstændighed,  at  det  kun  er  paa  en- 
kelte Steder,  en  Forandring  i  Havets  Høide  i  Forhold  til 
l^andjorden  er  blevet  bemærket,  og  end  ydermere  at  denne 
Forandring  paa  nogle  Steder  viser  sig  som  en  tilsyne- 
ladende Stigen,  paa  andre  som  en  Synken,  tyder  paa,  at 
det  ikke  kan  være  Havet,  der  forandrer  sig,  thi  efter 
hydrostatiske  Love  maa  dettes  Niveau  stedse  forblive  eens 
overalt;  det  kan  vel  i  visse  korte  Perioder  stige  og  atter 
falde,  saaledes  som  ved  Flod  og  Ebbe,  men  en  gradeviis 
Stigen   eller  Falden  i  et  længere  Tidsrum  kan  ikke  fore- 


*)  See  dette  Tidsskrifts  1ste  Bind  Pag.  87. 

gaae  paa  et  Sted,  uden  at  den  samme  Forandring  maae 
vise  sig  paa  alle  andre  Steder,  hvor  Havet  kommer  i  Be- 
røring med  Landjorden,  og  det  er  indlysende,  at  saadanne 
Forandringer  snart  maatte  blive  iøinefaldende  ved  alle 
lavere  Kyster. 

I  det  Indre  af  Landene  er  det  naturligviis  forbundet 
med  større  Vanskeligheder  at  paavise  Forandringer  i  Høi- 
den,  fordi  man  der  mangler  Havet  til  Sammenligning; 
dog  kan  det  undertiden  skee.  Saaledes  slutter  Boussin- 
gault  af  sine  Maalninger  af  Cordillerernes  Sneelinie,  sam- 
menlignede med  de  50  Aar  tidligere  af  Alex.  v.  Hum- 
boldt  anstillede ,  at  disse  Bjerge  siden  den  Tid  maae 
være  sunkne,  efterdi  deres  Sneelinie  er  rykket  høiere  op 
uden  nogen  iøinefaldende  klimatisk  Aarsag.  —  Ved  Mærker, 
som  Celsius  i  sin  Tid  har  ladet  indhugge  i  Klipperne  ved 
Gefle  og  Calmar,  er  det  beviist,  at  Kysten  paa  disse 
Steder  langsomt  hæver  sig  op  af  Havet,  og  Størrelsen  af 
denne  Hævning  blev  allerede  af  ham  temmelig  rigtigt  an- 
slaaet  til  3  Fod  i  et  Aarhundrede,  saa  at  man,  hvis  Hæv- 
ningen vedbliver  i  samme  Forhold,  om  nogle  tusinde  Aar 
sandsynligviis  vil  kunne  gaae  tørskoet  fra  Stockholm  til 
Åbo.  Ved  senere  Undersøgelser  har  det  viist  sig,  at  hele 
Sverrigs  Østkyst  deeltager  i  denne  Forandring,  dog  saa- 
ledes, at  Hævningen  fra  Nord  mod  Syd  stedse  bliver  sva- 
gere og  tilsidst  ganske  ophører  i  det  sydlige  Skaane. 
Ogsaa  paa  Norges  Vestkyst  ved  Bergen  og  flere  Steder 
har  man  sporet  en  saadan  Hævning,  idet  Klipper,  som  før 
vare  skjulte  af  Havet,  nu  voxe  frem  over  dette;  i  Jylland 
og  Hertugdømmerne  derimod  har  man  tydelige  Beviser 
paa,  at  Landet  efterhaanden  synker,  og  ligesaa  synes  det 
at  gaae  hele  Preussens  Østersøkyst. 

Lignende  Kjendsgjerninger  ere  bekjendte  fra  det  øvrige 
Europa.  Næsten  hele  Skotlands  og  Englands  Vest- 
kyst frembyder,  ofte  til  en  Høide  af  500  Fod,  ja  paa 
nogle  Steder,  f.  Ex.  i  Carnavanshire,  selv  til  1000 
Fod  over  Havfladen,  rækkeviis  over  hinanden  staaende 
Havstokke,  der  indeholde  de  samme  Bløddyr,  som  endnu 
leve  i  Havet  der.  Disse  aabenbare  Beviser  paa  Landets 
Hævning  forsvinde  ved  Sydspidsen  af  England,  og  endnu 
længere  mod  Syd  fremtræde  de  modsatte  Phænomener. 

Det  forhen  saa  udstrakte  O  s  tf  riesland  blev  den  9de 
Septbr.  1362  deelviis  et  Rov  for  Bølgerne,  hvorved  et  2^ 
Quadratmile  stort  Stykke  Land  adskiltes  fra  det  øvrige  og 
blev  til  Øen  Nordstrand;  den  11.  October  1634  blev 
ogsaa  denne  tildeels  opslugt,  saa  at  der  kun  bleve  to  smaae 
Øer  tilbage,  det  nuværende  Nordstrand  og  Pel- 
worm.*)  Ogsaa  hele  den  øvrige  Ørække  langsmed 
Slesvigs  Vestkyst  bliver  efterhaanden  meer  og  meer 
sønderstykket  og  tilintetgjort.  Frankrigs  Vestkyst  frem- 
byder atter  de  modsatte  Phænomener,  idet  den  stadig 
hæver  sig  op  af  Havet.  I  Aaret  1 752  strandede  et  engelsk 
Skib  paa  en  Østersbanke  i  Nærheden  af  la  Rochelle, 
og  Vraget  af  det  ligger  nu  midt  i  en  dyrket  Ager,  15 
Fod  over  Havets  Niveau. 

Lignende  Phænomener  frembyde  Middelhavets 
Kyster.  Ved  Puzzuoli  findes  Ruiner  af  et  forhen  meget 
pragtfuldt  Jupiters  Tempel,  og  blandt  Andet  staae  endnu  tre 
Søiler  af  dets  Porticus  lodrette  paa  deres  oprindelige  Plads. 
Den  nederste  Deel  af  disse  Søiler  indtil  en  Høide  af  12 
Fod  er  fuldkommen  reen,  men  derfra  og  indtil  5  Fod 
høiere  op  ere  de  i  hele  deres  Omfang  stærkt  angrebne  af 


*)  See  dette  Tidsskrifts  tste  Bind  Pag.  263  o.  f. 

Boremuslinger  (Pholader).  Man  har  fundet  de  af  disse 
Dyr  efterladte  Fordybninger  indtil  4  Tommer  dybe  og  har 
trukket  Levninger  af  Dyrenes  Skaller  ud  af  dem.  Efterat 
Templet  var  blevet  bygget,  maa  altsaa  Grunden,  hvorpaa 
det  staaer,  have  sænket  sig  saa  meget,  at  Vandet  har 
naaet  idetmindste  17  Fod  op  paa  Søllerne,  —  thi  Bore- 
muslingerne leve  og  arbeide  kun  i  Vandet,  —  og  denne 
Tilstand  maa  have  varet  tilstrækkelig  længe  til  at  give 
Dyrene  Tid  til  et  saa  betydeligt  Arbeide.  Senere  har 
Grunden  atter  hævet  sig  endog  indtil  15  Fod  over  Havets 
Niveau,  hvorom  haves  paalidelige  Efterretninger,  og  for 
nærværende  Tid  er  den  atter  ifærd  med  at  synke,  idet 
Havet  nu  overskyller  Tempelgrunden.  —  Vende  vi  os  nu 
til  det  adriatiske  Hav,  saa  vise  sig  der  lignende  inter- 
essante Phænomener.  Trods  den  Masse  Dynd  og  Sand, 
som  Pofloden  Aar  ud  og  Aar  ind  tilfører  Havet,  og 
hvoraf  man  skulde  formode  en  Hævning  af  Landet,  synker 
dette  dog  bestandigt  dybere  og  dybere.  Det  før  saa 
mægtige  og  stolte  Venedig  dukker  efterhaanden  ned  i 
Havets  Afgrund.  Allerede  1722,  da  St.  Marcuspladsens 
Steenbro  maatte  forhøies  halvanden  Fod,  fandt  man  ved 
at  opgrave  Jorden  en  ældre  Steenbro,  som  den  Gang  laa 
3 — 3^  Fod  under  Havets  Niveau,  og  allerede  nu  løber 
atter  Høivandet  ind  i  Byens  Magasiner  og  Kirker. 

Ogsaa  fra  andre  Verdensdele  har  man  lignende  Iagt- 
tagelser; saaledes  har  Charles  Darwin  efterviist,  at  der 
i  Sydhavet  findes  store  Strækninger  ved  Siden  af  hin- 
anden, som  deels  hæve  og  deels  sænke  sig.  I  en  saadan 
Sænknings  Region  ligger  Ny h o  11  and.  Denne  mærkelige 
Verdensdeel  med  sin  forunderlige,  næsten  alt  Slægtskab 
savnende  Flora  og  med  sin  ikke  mindre  forunderlige 
Dyreverden,    der  i   mange  Henseender  minder  om  længst 


314 


forsvundne  Dannelsesperioder  paa  Jorden,  er  langt  fra  at 
være  et  ungt  Land,  men  er  meget  meer  en  alderdomssvag 
Olding,  som  Bølgerne  efterhaanden  begrave.  —  Alle  disse 
Phænomener  ere  aldeles  ikke  noget  Nyt  i  vor  Planets  Hi- 
storie; nei  i  Hundredetusinder  af  Aar  har  det  samme 
Spil  gjentaget  sig  og  bestemt  og  forandret  Jordens  Geographi. 
For  nu  atter  at  komme  tilbage  til  Koraløerne  og  den 
af  Darwin  først  fremsatte  Hypothese  om  Maaden,  hvorpaa 
de  dannes,  saa  vil  det  Følgende  vise,  at  alle  de  Phæno- 
mener, som  disse  forunderlige  Øer  frembyde,  efter  hans 
Theori  meget  let  lade  sig  forklare.  Tænke  vi  os  en  0  i 
de  klippebyggende  Polypers  Gebeet,  saa  ville  disse  sætte 
sig  fast  rundt  om  denne  og,  forsaavidt  som  Dybden  tillader 
det,  bygge  deres  Bygning  i  en  saadan  Afstand  fra  Ky- 
sten, at  den  ved  Bølgeslaget  mod  Stranden  frembragte 
Lklarhed  i  Vandet  ikke  forstyrrer  dem.  Have  de  paa 
denne  Maade  opført  en  Klippebank  i  Høide  med  den 
laveste  Vandstand,  saa  kunne  de  nu  ikke  bygge  videre 
iveiret,  men  i  det  Høieste  udvide  deres  Bygning  i  Breden. 
Hæver  sig  nu  Øen,  saaledes  som  Tilfældet  er  med  Ota- 
heiti,  langsomt  op  af  Havet,  saa  døe  Polyperne  i  Luften, 
men  Polypstokken  med  de  derpaa  af  Havet  opskyllede 
Stoffer  bliver  tilbage  og  omgiver  de  midterste  høiere 
Dele  af  Øen  som  en  ringformig  Vold,  udenfor  hvilken  den 
flade  Strand  først  begynder,   og  Øen  vil  da  i  et  vertikalt 

Fig.   1. 


a.  Koralklippen,  b.,  Havet,  c.  den  flade  Strand  mellem  dette  og  Klippen. 

Gjennemsnit  komme  til  at  see  ud  som  Figur  1  paa  forrige 
Side  udviser.  Ogsaa  paa  Isle  de  France  (Øst  for  Made- 
gaskar)  og  paa  Wohou  (en  af  Sandwichøeme)  og  flere 
andre  Steder  har  man  truffet  meer  eller  mindre  betydelige 
Koralbanker  i  større  eller  mindre  Høide  over  Havet,  ja 
selv  i  Europa  f.  Ex.  paa  Thuringerwald  finder  man 
dem,  hvor  de  maae  være  dannede  i  en  Periode,  da  hele 
Tydskland  har  været  bedækket  med  et  Hav,  hvoraf  kun 
nogle  Bjerge  have  raget  frem  som  større  eller  mindre  Øer. 
Ganske  anderledes  bliver  Forholdet,  naar  Øen,  paa 
hvilken  Polyperne  have  begyndt  deres  Virksomhed,  synker 
istedetfor  at  hæve  sig.  Efterhaanden  som  Landet  dukker 
ned  i  Havet,  faae  ogsaa  Polyperne  Plads  til  at  bygge 
høiere  iveiret,  men  dersom  Sænkningen  skeer  hurtigere, 
end  Dyrene  formaae  at  bygge,  saa  naaer  Koralbanken  ikke 
Havfladen,  men  danner  et  ringformigt  undersøisk  Skjær, 
der  foraarsager  en  kredsformig  Brænding,  som  indeslutter 
en  stille  Vandflade,  saaledes  som  Cook  har  seet  det  i  det 
stille  Hav.  Formaae  Polyperne  derimod  at  bygge  hurtigere, 
end  Landet  synker,  saa  vil  Toppen  af  Koralbanken  ved 
Bølgernes  Virksomhed  hæve  sig  op  af  Havet,  og  saa  længe 
Landets  Sænkning  under  Vandet  endnu  ikke  er  fuld- 
stændig, vil  en  Deel  deraf  staae  frem  midt  i  den  af  Koral- 
banken indesluttede  Sø,  saaledes  som  efterstaaende  Figur 
2  udviser.  Efterhaanden  som  Sænkningen  fortsættes, 
bliver  den  Deel  af  Øen,  som  endnu  rager  op  over  Vandet, 
bestandig  af  mindre  Omfang,  hvorved  Afstanden  mellem 
dette  og  Koralrevet  bestandig  tiltager,  skjondt  dette  sidste 
ogsaa  trækker  sig  noget  sammen  derved,  at  Bølgerne 
idelig  løsrive  og  ødelægge  Stykker  paa  dets  udvendige 
Side.  —  Endelig  er  Landet  heelt  forsvundet  i  Bølgerne, 
og  der  er  Intet  tilbage  over  Vandet  uden  Kammen  af  den 


a.  Koralklippen,    b.  det  ydre  Hav,    c,  Vand  indenfor  Koralklippen,  d. 

Sand    af    odelagte    Koralstykker,    Muslingskaller     o.    s.    v.   som    danne 

Bunden  af  det  indre  Basin^e.  den  halvt  sunkne  O. 

ringformige  Koralklippe,  som  nu  altsaa  danner  en  af  de 
tidligere  omtalte  Lagunøer,  hvis  lodrette  Gjennemsnit 
er  afbildet  i  Figur  3. 

Fig.  3. 


a.  Koralklippen  med  sin  Krands  af  Palmer,  b.  det  ydre  Hav,  c,  Vandet 

i  det  indre  Basin,  d.   Kalksandet,    der  danner  Bunden  i  dette,    e.  det 

sunkne  Land. 

Omtrent  paa  samme  Maade  som  Lagunøerne  dannes 
de  tidligere  omtalte  kredsformige  Øgrupper.  Polyperne 
have  her  begyndt  deres  Virksomhed  rundt  omkring  en 
større  0,  der  efterhaanden  er  forsvunden  i  Afgrunden, 
men  dog  ikke  hurtigere,  end  at  Dyrene  have  faaet  Tid 
til   idetmindste   paa  nogle  Steder  at   hæve   deres  Bygning 

op  til  Vandets  Overflade,  hvor  da  Bølgerne  have  gjort 
Resten.  De  Aabninger,  der  ofte  findes  i  de  ringformige 
Koralskjær,  kunne  tænkes  fremkomne  derved,  at  Landet  er 
begyndt  at  synke,  førend  Polyperne  have  faaet  Tid  til 
heelt  at  indeslutte  det  med  deres  Bygning,  eller  at  det 
har  havt  Indskjæringer  fra  Havet,  hvis  Dybde  har  over- 
steget den  Grændse,  indenfor  hvilken  Polyperne  ere  istand 
til  at  leve  og  virke.  Maaskee  ogsaa  Bølgerne  paa  et 
Ste^ ,  hvor  Koralvæxten  har  været  svagere ,  have  brudt 
sig  en  Vei  in3  til  den  indre  Sø,  og  da  der  i  en  saadan 
snæver  Aabning  maa  være  én  meget  stærk  Strøm  under 
Ebbe  og  Flod,  ere  Polyperne  maaskee  ikke  istand  til  senere 
igjen  at  udfylde  den.  —  Hvad  de  vidtudstrakte,  ofte  mange 
Mile  under  Havet  henløbende  Koralskjær  angaaer,  da  maae 
disse  tænkes  fremkomne  ved,  at  en  Bjergkjæde,  naturlig- 
viis  som  alle  andre  Bjergkjæder  af  forskjellig  Høide  paa 
forskjellige  Punkter,  langsomt  er  sunket.  Efterhaanden 
som  de  laveste  Punkter  dukkede  ned  i  Vandet,  benyttede 
Polyperne  Leiligheden  til  at  sætte  Bo  der,  og  idet  Sænk- 
ningen fortsattes,  fik  de  Plads  til  at  udvide  deres  Bygning 
ikke  alene  i  Høiden  men  ogsaa  i  Længden.  Denne  deres 
Virksomhed  maa  være  begyndt  omtrent  samtidigt  paa  flere 
Steder  af  Bjergkjæden,  og  tilsidst  have  Polyperne  fra  begge 
Sider  mødt  hinanden  paa  de  høieste  Bjergtoppe,  da  ogsaa 
disse  forsvandt  i  Bølgerne. 

Øer  og  hele  store  Landstrækninger  synke  saaledes 
efterhaanden  ned  i  Havets  Afgrund,  medens  samtidigt 
andre  hæve  sig  op  af  Vandet,  og  om  Aartusinder  vil  derfor 
Geographien  sandsynligviis  see  heelt  anderledes  ud  end  nu. 


Naturen  i  de  nordamerikanske  Fristater  og  dens 
Indvirkning  paa  Befolkningen*). 

Tre  Foredrag,  holdte  i  den  naturhistoriske  Forening. 
(Af  C.   Fogh). 


Skuende  mod  Øst  over  eet  Verdenshav  mod  Civilisationens 
Hjem  i  den  gamle  Verden,  i  Amerikas  Orient,  og  mod 
Vest  over  et  andet  mod  den  vaagnende  Civilisation  i  det 
fjerne  Asien  og  Ny-Holland,  udbredt  mellem  sneedækte 
Marker  i  Nord  og  den  tropiske  Zones  nære  Grændser  i 
Syd  —  behersker  det  amerikanske  Folk  under  Frihedens 
Banner  et  Land,  der  i  Udstrækning  neppe  staaer  tilbage 
for  Europa,  Rusland  iberegnet,  i  Rigdomme  og  naturlige 
Hjelpekilder  kun  viger  Pladsen  for  faa  Lande  i  Verden. 
Kun  ringe  var  dette  Folks  Fortid,  stor  er  allerede  dets 
Nutid,  uendeligt  glimrende  lover  dets  Fremtid  at  blive, 
hvis  det  ikke  svigter  den  høie  Opgave,  som  tydeligt  er 
det  udpeget  i  Menneskeslægtens  Historie,  nemlig  at  vise 
Verden,  hvorlunde  et  Folk*,  uden  andre  Baand  end  dem, 
det  selv  har  paalagt  sig  i  sin  souveraine  Magtfuldkommen- 
hed  og  i  Følelsen  af  at  være   et  Samfund   af  fornuftige 


I 


*)  Med  Benyttelse  af  Humboldl,  Stansbury,  Desor,  Fremont,  Andree  og 
Olshausen. 

Væsener,  hvorlunde  et  saadant  Folk  ikke  blot  kan  svinge 
sig  op  til  den  høieste  materielle  Storhed,  Historien  nogen- 
sinde har  seet,  men  ogsaa  parre  den  meest  ubundne 
politiske  Frihed  med  en  forbausende  Selvbeherskelse  og 
Agtelse  for  Loven,  den  grændseløseste  kirkelige  Frihed 
med  dyb  rehgiøs  Alvor  og  Ærbødighed  for  det  Gud- 
dommelige. Et  saadant  Folk,  anbragt  som  det  er  midt  i 
Verdensbevægelsens  Strøm  mod  Vesten,  maa  vel  gjøre 
Fordring  paa  vor  Opmærksomhed,  og  det  Land,  hvorj  det 
bygger  og  boer,  og  de  naturlige  Forholde,  hvorunder  det 
skal  virke  og  kæmpe,  ere  meer  end  den  blotte  Natur- 
forskers Opmærksomhed  værd.  Tillad  mig  derfor,  mine 
Damer  og  Herrer,  i  korte  og  flygtige  Omrids,  skjøndt  med 
Fastholden  "af  Videnskabens  Resultater,  at  tegne  dem  et 
Billede  af  dette  Lands  naturhge  Eiendommehgheder,  og 
dernæst  forsøge  at  angive  den  sandsynlige  eller  mulige  Ind- 
virkning, som  disse  have  udøvet  paa  den  Nations  legem- 
lige  og  aandelige  Constitution,  der  beboer  det. 

Mellem  Klippebjergene  og  deres  Forlængelse  imod  Nord 
paa  den  ene  og  AUeghanykjederne  samt  de  talrige  Granitøer, 
der  indtage  Nordamerikas  nordostlige  Hjørne,  paa  den  anden 
Side,  udbreder  sig  med  et  lishav  til  sin  Nord-  og  et  Trope- 
hav til  sin  Sydgrændse  en  umaadelig  Slette  eller  rettere  en 
Dal ,  der  kun  i  Midten  under  49  Graders  n.  Brede  er  svagt 
afbrudt  af  det  rundbakkede  Høideparti,  der  fra  Klippe- 
bjergene skyder  sig  ud  mod  Øst  og  omslutter  og  ligesom 
bærer  det  store  Søparti  paa  sin  Ryg.  Gaae  vi  fra  dette 
Bakkestrøg  mod  Nord,  træffe  vi  først  udbredte  Prairier, 
der  i  Reglen  ere  tørre  og  sandede ,  skjøndt  de  langs 
Floderne  ere  dækkede  af  en  riig  Græsvæxt.  Her  streife 
Flokke  af  Buffaloer  eller  amerikanske  Bisoner,  Wapiti'er 
eller  Kronhjorte,   Raadyr    og    gaffelhornede   Antiloper  om 

i  den  korte  Sommer;  her  mødes  Indianeren  og  den  Hvide 
paa  fælleds  Jagtgrund  og  i  fælleds  Kamp  mod  den  graa 
Bjørn,  naar  den  stiger  ned  fra  Klippebjergenes  Skraaning 
for  at  faae  sin  Andeel  af  Byttet,  og  her  har  ogsaa  Civilisa- 
tionen skudt  sine  Forposter  længst  imod  Nord,  thi  Carlton- 
House  ved  Saskatschawan  under  52°  50'  n.  Br.,  altsaa  tre 
Grader  sydligere  end  Kjøbenhavn,  er  det  nordligste  Ager- 
dyrkningsetabhssement  i  Amerika.  Lidt  efter  lidt  blive 
Prairierne  snevrere ,  kile  sig  ud  i  Spidser  langs  Floderne 
og  Søerne  og  tabe  sig  endelig  i  Skovbeltet,  Pelsdyrenes 
Hjem ,  hvis  Nordgrændse  paa  Østkysten  allerede  ligger 
under  den  56de  Bredegrad,  mod  Vest  omtrent  under  den 
65de  ved  den  store  Bjørnesø.  Dvergagtige  Træer  liste 
sig  vel  hist  og  her  et  Stykke  længere  op  langs  Floderne, 
men  ellers  udfylde  aabne  lismarker  og  trøstesløse  Steen- 
ørkener, bedækkede  af  spiselige  men  lidet  nærende  Lav- 
og  Mosarter,  den  øvrige  Deel  indtil  Polarhavets  indskaarne 
Kyster.  Her  huse  kun  den  langhaarede  Moskusoxe,  Rens- 
dyret, Polarlossen  og  Ulven  en  kort  Tid,  kun  sjeldent 
forstyrrede  af  omstreifende  Chippewah-Indianere ,  de  saa- 
kaldte  Rensdyrædere,  og  herfra  streife  de  to  første  som 
forvovne  Polarreisende  om  Sommeren  over  Isen  til  Parry- 
0erne  ja  selv  til  North-Devon. 

Den  hele  Nordslette  er  bedækket  af  et  Flod-  og 
Sønet,  hvis  Lige  kun  gjenfmdes,  skjøndt  efter  en  for- 
mindsket Maalestok,  i  Finland  og  det  nordUge  Sverrig. 
Ligesom  der  øpløse  Floderne  sig  her  i  Søer  og  knibe 
Søerne  sig  atter  sammen  til  Floder,  hgesom  der  opnaaer 
dette  System  paa  eengang  sit  Maximum  og  sin  Begrænds- 
ning  i  et  mægtigt  øst-vestligt  Søparti^),   der  er  sammen- 

')   De  fem  canadiske  Seer  have  et  Fladeindhold,  der  er  mere  end  fire 
Gange  saa  stort  som  Danmarks. 

knyttet  ved  korte  Flodgrene,  thi  Sønden  for  Høiryggen 
findes  i  den  hele  sydlige  Slette  ikke  en  eneste  Indsø  af 
nogen  Betydning,  og  først  naar  man  overskrider  den  lave 
Bjergryg,  der  i  nogen  Afstand  fra  den  mexikanske  Hav- 
bugt danner  Sydslettens  egenlige  Grændse ,  gjenflnder 
man  i  Lake  Pontchartrain ,  New-Orleans'ernes  Sommer- 
forlystelsessted,  paa  det  sydlige  Kystland  en  Antydning  af 
et  nyt  Søsystem,  der  kun  har  faaet  sin  naturlige  Be- 
grændsning  ved  Havels  Nærhed. 

Høiryggen  selv,  der  paa  forskjellige  Steder  bærer  for- 
skjellige  Navne  (Hauteurs  des  Terres,  Coteaux  des  Prairies), 
er  deels  dækket  af  Skov,  deels  danner  den  et  aabent 
Høiland,  deels  bestaaer  den  af  Sandbakker,  bedækkede 
med  uhyre  løse  Klippeblokke,  men  dens  sydlige  Skraaning 
er  derimod  som  en  yndig  Have  med  vexlende  Skov  og 
Græsmarker,  opfyldt  med  utallige  Indsøer,  og  fik  af 
Nicollet  Navnet  „Undine".  Her,  i  mindre  end  1700'  Høide 
over  Havet  M  5  er  Vandskjellet  mellem  Iludsonsbugten  og 
den  mexikanske  Havbugt ;  i  de  talrige  Smaasøer ,  der 
fylde  Høiryggens  Fordybninger,  drikke  Nordens  og  Sydens 
Floder  af  de  samme  Kildevæld.  Fra  den  hesteskoformede 
Itasca-Sø  (47^  13'),  i  1432'  Høide,  begynder  Missisippi, 
Flodernes  ærværdige  Fader 2),  hvis  Kilder  først  opdagedes 
i  1832,  sit  lange  Løb  som  en  lille  Bæk,  V  dyb  og  16' 
bred,  og  fra  den  samme  Sø  løber  Vandet  mod  Nord 
til  Red  river  of  the  North,  Hudsonsbugtens  mægtigste 
Tilstrømning. 

Usikker  og  vaklende,  som  veed  den  ikke,  hvilket 
Verdenshav  den  vil  tilhøre,  beskriver  Missisippi  først  en  stor 


^)  1630'  er  den  absolute  Heide,  fra  hvilken  Vandet  kommer  til  Itasca. 
2)  Missisippi    betyder    i    Algonkinsprogel :     Alle    Floders    Flod,    af 
Missi,  Alt,  og  Sipi,  Flod. 

21 

Bue  i  en  nordlig,  østlig  og  sydøstlig  Retning,  og  udsender 
Smaaarme  saavel  til  Nordfloderne  som  til  Øvresøen.  Den 
bader  sig  i  de  talrige  Smaasøer  i  Pløiryggens  Fordybninger 
og  stiger  kraftigere  ud  af  Badet,  men  endelig  har  den 
fattet  sin  Beslutning ;  efter  at  være  traadt  ud  af  den 
lille  Winnipegsø  vender  den  sig  mod  Syd ,  hvilken 
Retning  den  fra  nu  af  ikke  mere  forlader,  og  styrter 
sig  ned  i  den  sydlige  Slette  i  et  rivende  Løb  og  med 
mange  maleriske  Fald ,  af  hvilke  det  største ,  ved  St. 
Anthony,  faaer  en  mærkelig  Lighed  med  Niagarafaldet 
ved  sit  lodrette,  hesteskoformede,  tvedeelte,  tilbageskri- 
dende Fald.  Ved  Mødet  med  den  brede  men  lave 
Missouri,  „den  unyttigste  Flod  i  Verden",  hvis  smudsigt 
gule  Vand  farver  den  før  saa  klare  Flod,  svulmer  den  op 
til  en  mægtig  Strøm,  der  udskærer  sin  høire  Bred  i  tak- 
kede Pynter,  de  saakaldte  Bluffs,  og  river  Urskoven  ud  af 
dens  ældgamle  Leie  for  atter  senere  lunefuldt  at  henkaste 
den  i  sin  egen  Vei  ^ ).  Først  ved  Foreningen  med  sin 
skjønneste  Biflod ,  den  skovindhyllede  Ohio  (la  belle 
Riviere),  faaer  den  sin  verdenshistoriske  Betydning,  bugter 
sig  i  talløse  Krumninger  mellem  lave  og  sumpige  Bredder, 
forgrener  sig,  da  den  ved  Red  Rivers  Udløb  naaer  det 
Delta,  den  selv  har  skabt,  vilkaarligt  i  Arme,  der  atter 
forenes  for  atter  at  adskilles,  og  synker  endehg,  træt  af  sit 
700  Mile  lange  Løb,  uhindret  af  Havets  Flodbølge  og  opløst 
i  sex  Arme  i  den  mexikanske  Havbugt,  under  den  29de 
Bredegrad  og  23  Miil  nedenfor  New-Orleans,  Oplagsstedet 
for  alle  de  Rigdomme,  den  bærer  ned  paa  sin  Ryg. 


')  Det  er  disse  i  Flodlejet  henkastede  Træer,  de  saakaldte  „snags", 
der  gjøre  Seiladsen  paa  Missisippi  saa  farlig,  især  for  opadgaaende 
Skibe.  Den  tunge  Rodende  ligger  dybest,  Toppen  derimod  ofte 
tæt  under  Vandets  Overflade  og  rettet  nedad  med  Strømmen. 

Lad  os  betragte  den  Planteverden,  der  udi'older  sig  for 
vort  Blik,  naar  vi  følge  MissisippJ  fra  dens  Udspring  mellem 
mørke  Naaleskove  og  lavbeklædte  Klipper  til  dens  Udløb 
mellem  svalende  Sukkerrør  og  pragtfulde  Bomuldsmarker. 
Indtil  den  42de  Bredegrad  er  den  omgivet  af  Naale- 
træer,  hvoriblandt  Lærketræer  og  Livstræet  M,  Birk  og 
Balsampoppei ;  Græsvæxten  er  rigelig  og  fortræffelig  paa 
de  skovløse  Strækninger,  og  Æbler  og  Pærer  trives  paa 
gunstige  Steder.  Jordbunden  er  saa  vel  skikket  til  Hvede, 
at  dette  Belte  mere  end  noget  af  de  følgende  kan  betegnes 
som  Hvedens  Belte.  Sumprisen  2),  der  ved  Europæernes 
Ankomst  var  en  vigtig  Brødsort  for  Indianerne,  voxer  i 
Indsøer  og  sumpede  Strækninger.  Fra  den  42de  Bredegrad 
faaer  Skoven  en  anden  Characteer;  Løvskove,  bestaaende  af 
Eeg,  Sukkerahorn,  Tulipantræ,  Valdnød  og  Plataner  af- 
løse Naaleskovene,  Ferskenen  modnes  alt,  Maisen  kommer 
til  som  en  vigtig  Kornsort  og  nær  den  37te  Bredegrad 
begynder  Tobaksavlen.  Kartoflen  derimod  udarter  og  er- 
stattes af  Bataten^),  en  krybende  Plante,  hvis  aflange, 
sødlige  RodknoUer  ere  en  almindelig  Spise  i  alle  Staterne 
men  ikke  taale  lang  Henliggen.  Til  dette  nordlige  Belte, 
som  vi  kunne  kalde  Kornsorternes  Belte,  have  i  de  sidste 
ti  Aar  Nordtydskerne  og  Skandinaverne  rettet  deres  Vei. 
Det  tørre  og  noget  raa  Klima  stemmer  mere  med  deres 
Natur  end  Sydens  frugtbare  men  hede  og  usunde  Delta- 
dannelser. Fra  Ohio's  Munding  (37^)  indtil  Nordgrændsen 
af  Louisiana  (33°)  hersker  Løvskoven  endnu  tilligemed  en  for- 
træffelig vild  Viin*),  men  .Naturen  har  allerede  noget  tro- 
pisk.     30'  høie  Sivplanter  3)  bedække  i  uhyre  Masser  alle 


')  Thuya  occidentalis.    2)  zizania  aquatica.     ^)  Convolvulus  BaUtas. 
*)  Vilis  verrucosa.      ')  Miegia  macrocarpa. 

P4* 


324 


lave  og  fugtige  Strækninger,  Hveden  dyrkes  ikke  meget  mere, 
Mais  og  Tobak  ere  Hovedprodukterne  og  selv  Bomulds- 
planten indfinder  sig  i  den  sydlige  Deel.  Fra  den  33te 
Bredegrad  voxe  Acacier,  Sukkerahorn,  Ask,  Hestekastanie 
og  vore  Frugttræer  næsten  ikke  mere;  immergrønne  Ege, 
langnaalede  Fyrretræer  ^ ) ,  Cypresser  med  hængende,  lav- 
lignende  Tillandsier  2)  j  Magnolier  og  Pride  de  China^) 
ere  de  herskende  Træsorter.  Rørvæxten  bliver  endnu 
kæmpemæssigere,  og  Riis  udgjør  med  Bomuld  og  Mais 
Hovedprodukterne.  Figenen  modnes.  I  Kystbeltet  fra  den 
31te  til  den  29de  Bredegrad  forsvinde  Løvtræerne  endnu 
mere ,  Sukkerrøret  danner  vidtudstrakte  Plantager  og 
kæmpemæssige  Cypresser  bedække  Sumpstrækningerne ;  en 
lille  Palme  *)  antyder  Tropernes  Nærhed  ,  men  Oranger 
og  Ananas  opnaae  dog  ikke  den  Sødme  som  paa  Antillerne  , 
og  Bananen  vil  ikke  trives. 

Fra  Red  Rivers  Udløb  i  Missisippi  under  den  31te 
Bredegrad  begynder  det  berømte  Delta,  der  efterhaanden 
bliver  bredere  ned  mod  Havet  og  indtager  et  Fladeindhold, 
der  er  større  end  det  halve  Kongerige  Danmark.  En 
saadan  Masse  af  'opslemmede  Stoffer  fører  Floden  med  sig 
fra  sit  øvre  Løb,  at  den  efter  en  amerikansk  Ingenieurs 
Beregning  aarligt  vilde  kunne  danne  en  0  med  {  Q  Miils 
Overflade  og  76  Fods  Tykkelse,  hvis  ikke  meget  spredtes 
med  dens  Vande  vidt  og  bredt  i  den  mexikanske  Hav- 
bugt. Imidlertid  paastaae  Lodserne  fra  Balize,  at  de  tre 
Hovedmundinger  af  Floden  i  de  sidste  25  Aar  ere  rykkede 
over  en  Fjerdingvei  ud  i  Havet.  Den  største  Deel  ligger 
under  Flodens  Vandhøide,    især  den   mere  fjerntliggende. 


»)   Pinus   australis.     =)    Tillandsia   usnoides.     ^J    Melia   azedarach. 
*)  Chamærops  Palmetto. 

thi  ved  Oversvømmelserne  afsætter  Floden  det  meste 
Bundfald  langs  sine  Bredder,  og  danner  saaledes  naturlige 
Diger,  som  det  med  hvert  Aar  bliver  den  vanskeligere  at 
overstige.  Ved  de  periodiske  Oversvømmelser  stiger 
Vandet  fra  3  til  30  Fod,  og  de  dyrkede  iMarker  maa  der- 
for beskyttes  ved  Diger,  ligesom  Byen  New -Orleans  er 
det ,  hvis  Gader  tildeels  ligge  under  Flodens  daglige 
Vandstand. 

Dette  Delta  bestaaer  af  et  med  hensmuldrende  Plantedele 
og  Sand  blandet  Leer,  der  paa  sine  Steder  har  en  Tykkelse 
af  100'  og  er  saa  frugtbart,  at  naar  det  beskyttes  mod 
Flodens  periodiske  Oversvømmelser  og  de  tykke  Cypres- 
og  Rørskove  afbrændes,  forandres  det  under  Menneskets 
Hænder  til  en  Have  for  tropiske  og  subtropiske  Væxter. 
Overlades  den  nydannede  Flodmarsk  derimod  til  Naturens 
frie  Spil,  bedækkes  den  milevidt  sig  udbredende  aldeles 
vandrette  Flade  med  uigjennemtrængelige  Siv-  og  Rør- 
skove, Boliger  for  utallige  Vand-  og  Rovfugle,  der  atter 
efterhaanden  vige  for  Cypreskove  med  Pungdyr  og  Losser. 

Fra  Sydsletten,  der  ved  Alleghanys  fremskudte  Grene 
knibes  mere  og  mere  ind  mod  den  mexikanske  Havbugt, 
udgyde  samtlige  Vande  sig  i  Oceanet  gjennem  en  eneste 
Flod,  der  med.  sine  talrige  Bistrømme  danner  et  udbredt 
Forbindelsesnet,  Vestens  egenlige  Livsaare,  beseilet  i  1811 
af  den  første  Dampbaad  og  nu  befaret  af  over  400  tildeels 
kæmpestore  Dampskibe.  Middelhøiden  af  denne  udstrakte 
Slette  er  kun  4 — 500',  og  saa  roligt  er  Flodernes  Løb,  at 
Missisippi,  efter  at  være  steget  ned  fra  Høiryggen  ved  St. 
Anthonys  Falls  (44^  59'),  paa  en  Strækning  af  450  Miil  fra 
Fort  Snelling  til  Havet  kun  falder  750  Fod  og  i  Alt  fra 
sit  Udspring  kun  1432'  paa  698  Miil,  medens  Rhinen  i 
sit  150  Miil  lange  Løb  har  et  Fald  af  over  5000'. 

Dette  store  Basin  deles  naturligt,  skjøndt  uden  nogen 
skarp  Begrændsning,  efter  en  Linie  fra  Søernes  Sydrand  til 
henimod  Missisippis  Udløb  i  Prairien  mod  Nordvest  og  den 
store  Skovslette  mod  Sydost,  der  udbreder  sig  til  AUeghany- 
bjergenes  vestlige  Kjede,  kun  hist  og  her  afbrudt  af  skal- 
dede Bakker,  som  f.  Ex.,  hvor  Kentucky  s  hulerige  Kalklag 
træde  nær  op  mod  Overfladen  og  sluge  den  faldende 
Regn.  Skjøndt  udbredt  over  alle  Fristaterne  staaer  Elmen  dog 
i  Skovsletten  i  sin  fuldeste  Skjønhed,  Amerikanerens  Friheds- 
træ,  i  hvis  Skygge  William  Penn  afsluttede  sit  bekjendte 
Forliig  med  Indianerne  med  en  Klogskab  og  Retfærdigheds- 
følelse, der  kun  slet  blev  efterlignet  af  hans  Efterfølgere, 
paa  et  Sted  i  Urskoven,  der  nu  udpeges  den  forbausede 
Reisende  midt  i  en  af  Amerikas  folkerigeste  Stæder.  Her 
hæver  Tulipantræet  sig  til  80'  Høide  med  sit  rundbugtede 
Blad  og  sin  forunderlige  Blomst.  Til  dem  slutte  sig  den 
hvide  Lind,  Platanen  og  mange  andre,  og  i  de  rige  Dal- 
strøg finder  den  tretornede  Gleditschia  sit  naturlige  Hjem. 
Aarhundreders  Skovvæxt  har  her^  opsamlet  en  riig  Muld- 
jord, og  i  den  nyligt  røddede  Urskov  mellem  forkullede 
Træstumper  voxer  IVlaisen  frodigt ,  en  Velsignelse  for 
Kolonisten  ved  sin  lange  Spirekraft,  sin  Frihed  for  Syg- 
domme, sin  rige  Afgrøde  og  sin  forunderlige  Evne  til  at 
forberede  Jorden  for  Vintersæden  og  rette  sig  efter  alle 
Klimater  ^),  men  den  er  ogsaa  her  i  sit  Hjem  og  breder 
sig  fra  Canadas  Grændse  til  det  sydlige  Chile,  fra  Mexikos 
Kyst  indtil  8000'  op  ad  Bjergskraaningerne. 

Men  Skoven  standser  ikke  ved  Alleghanybjergenes 
Fod;  den  stiger  og  falder  med  deres  sex  Gange  gjentagne 


')  Man  har  havl  Ax  af  en  Fods  Længde  og  med  over  1000  Korn. 
Der  dyrkes  omtrent  40  Varieteter,  af  hvilke  de  nordligste  mod- 
nes hurtigere  end  de  sydlige. 

Bølgebjerge  og  Dale,  og  dækker  dem  med  talrige  Ege, 
med  Bøg  og  Balsampoppel  og  Alleghanylinden.  Der  hvor 
Delaware  og  Susquehanna  fra  den  vestlige  Side  gjennem 
steile  Kløfter  (gaps) ' )  sprænge  sig  en  Vei  gjennem  samtlige 
Kjeder  for  at  kaste  sig  ned  i  Lavlandet  over  det  forlig- 
gende lave  Granitterrain ,  der  langs  hele  Kysten  indtil 
heelt  op  i  Canada  er  betegnet  ved  en  Række  characte- 
ristiske  Vandfald  2),  der  følger  den  med  og  klæder  de  østlige 
Bakkestrøg,  de  blaae  Bjerge,  med  en  Rigdom  af  Ahorn, 
Ask,  Plataner,  uægte  Acacier,  Valdnød  og  Kastanier.  Den 
synker  med  ned  i  Lavlandet,  hvor  Bomuldsplanten  klæder 
Sommermarken  i  Snee  ' ) ,  overskygger  Slaveeierens  pragt- 


^)  Delawares  Gap  er  1600'  dybt  med  lodrette  Vægge,  der  ikke  en- 
gang lade  Plads  mellem  sig  og  Floden  til  en  Vei. 

*)  Delawares  Fald  er  ved  Trenton,  Schuilkills  ved  Philadelphia,  Po- 
tomacs  tæt  ovenfor  Washington  og  Jamesflodens  ved  Richmond. 
Ebbe  og  Flod  mærkes  lige  op  til  Faldene,  men  deres  praktiske 
Vigtighed  have  de  faaet  derved,  at  de  betegne  den  everste  Grændse 
for  Skibsfarten  paa  disse  Floder. 

3)  1  Begyndelsen  dyrkedes  Bomuldsplanten  i  New-Yersey,  Delaware 
og  Maryland,  senere  var  Virginien  vigtig  som  en  Bomuldsstat, 
men  den  er  nu  aldeles  udpiint  og  Carolinerne  felge  snart  efter 
den.  Sydstaterne  langs  den  mexicanske  Havbugt  og  Kentucky  inde  i 
Landet  ere  nu.  de  vigtigste ,  men  den  bedste  Bomuld ,  man 
kjender,  faaes  endnu  bestandigt  fra  Øerne  langs  Syd-Carolina  og 
Georgien  (den  saakaldle  Sea- Island -Bomuld),  hvortil  den  skal 
være  indfort  fra  Persien.  I  1784,  fortæller  Schouw,  (Natur- 
skildringer p.  165)  bleve  nogle  Baller  Bomuld  fra  Fristaterne  con- 
fiskeredc  i  Liverpool,  paa  Grund  af,  at  Bomuld  ikke  var  en  Ar- 
tikel, der  frembragtes  i  de  nordamerikanske  Kolonier,  og  i  1792 
opkastede  man  i  Alvor  det  Spergsmaal  i  Parlamentet  i  England, 
om  man  kunde  haabe,  al  Kolonierne  aarligt  kunde  forsyne  Moder- 
landets tiltagende  Fabriker  med  100  Baller  (40000  ^)  Bomuld. 
Nu  er  den  aarlige  Produclion  i  Fristaterne  henved  1000  Mill  ^, 
af  hvilke  omtrent  \  forbruges  i  Landets  egne  Fabriker.  Millioners 
materielle  Velvære  er  saaledes  afhængigt  af  Overhuden  paa  en 
Plantes  Freskaller. 

fulde  Villa  saavelsom  Slavens  faldende  Hytte,  thi  Naturen 
er  ikke  karrig  mod  dem,  hvem  Menneskene  have  nægtet 
Alt,  med  MagnoUer,  Catalper,  Laurer  og  duftende  Oran- 
ger^), og  taber  sig  endehg  med  uendelige  Ceder-  og 
Cypresskove  i  de  Moser  og  Marskdannelser,  der  bræmme 
Atlanterhavets  Kyst.  Her  voxer  Risen  frodigt  i  sine  vaade 
Marker,  og  den  100'  høie  kegledannede  Magnoha  grandi- 
flora  med  de  melkehvide  Blomster  i  det  dunkelgrønne 
Løv  staaer  med  den  sydlige  Lind  som  en  vidtlysende  Pha- 
ros,  der  advarer  den  Keisende  om  Nærheden  af  de  fryg- 
telige Swamps  (Moser)  og  deres  pestfængte  Uddunstninger. 
Ogsaa  mod  Nord  overskrider  den  den  lave  Høiryg,  som 
vi  før  have  sagt  løber  langs  Søernes  Sydrand,  hvor  Ohio's 
nordlige  Bifloder  mødes  og  flyde  sammen  med  de  Smaa- 
strømme,  der  falde  i  Søerne.  Sukkerahornen,  svulmende 
med  sin  Foraars  saft  2),  den  nordlige  Lindeform,  den  hvide 
Ask  og  den  amerikanske  Birk  speile  sig  i  de  yndige 
Smaasøer,  der  ligge  henstrøede  i  Staten  Ny  -  Yorks  nord- 
ostlige Kornland,  de  begrave  i  deres  Skjød  den  Jernvei, 
som  Ny-Yorkernes  Speculationsaand  kastede  120  Mile 
langt  gjennem  ubeboede  Egne  for  at  lænkebinde^  det  vaag- 
nende  commercielle  Liv  i  Vesten  til  den  nye  Verdens 
Metropolis,  og  vige  halvt  uvillige  tilbage  for  de  Pragtbyer, 
der  springe    op  langs  Vandveien  (Eriekanalen)  fra  Hudson 


^)  De  to  sidstnævnte  ere  indforte  fra  den  gamle  Verden. 

2)  Gaaer  i  Canada  indtil  Nord  for  St.  John's  Sø,  hvor  Middelvarmen 
er  ligesaa  streng  som  under  68"^  n.  Br.  i  Europa,  men  elsker 
meest  steile  skyggefulde  Flodbredder  med  kølig  frujitbar  Jord.  Naar 
man  i  Begyndelsen  af  Maris  Maaned  borer  ind  i  Stammen  1  til  2' 
over  Jorden,  udflyder  der  i  5  a  6  Uger  to  til  fire  ^  Saft,  der  ved 
Henkogning  giver  en  hoist  aromatisk  og  velsmagende  Slags  Suk- 
ker, der  dog  i  Sødme  ikke  kan  maale  sig  med  Rørsukkeret.  Efter- 
haanden  som  Landet  opdyrkes,  forsvinder  dette  smukke  Træ. 


329 


til  Lake  Erie,  Byer  fra  ifjor,  som  amerikansk  barok  Smag 
har  prydet  med  Navne,  der  vække  aartusind-gamle  Erin- 
dringer, som  Albany,  Utica,  Rome  og  Syracuse.  Studsende 
og  bævende  nærmer  Skoven  sig  det  Sted,  hvor  Søgudens 
Kæmpedøttre,  den  sortøiede  Huron,  den  kaade  Erie  med 
de  søgrønne  I^okker  og  den  vilde  Michigan  efter  et  for- 
tvivlet Løb  gjennem  Skove  og  over  Klipper  styrte  over 
den  150'  høie  Klippevæg  og  knuses  i  Faldet  ved  Niagara  M^ 
Gjennem  den  dybe  Indskjæring,  hvori  Eriekanalen  er  lagt, 
den  yndige  Mohawkdal,  følger  den  HudSon,  der  paa  sin 
Vei  imod  Syd  mellem  smilende  Høie  og  blomstrende  Smaa- 
byer  sprænger  Høilandskjeden  ved  Matteawan  i  2000'  høie 
lodrette  Klippevægge ,  der  hvor  det  hensmuldrende  mos- 
groede  Fort  Putnam,  der  rager  høit  op  over  det  pragt- 
fulde militaire  Akademi  med  dets  normanniske  Tinder  og 
Taarne,  kalder  tilbage  i  Erindringen  Washingtons  ubøie- 
lige  Strenghed  og  den  ulykkelige  André's  forsmædelige 
Død.  Langs  Flodens  vestlige  Bred  klæder  den  de  100' 
høie  Trappalisaders  Toppe  med  et  livligt  Grønt,  og  danner 
Baggrunden  i  det  herUge  Panorama,  der  aabner  sig  for  den 
trætte  Reisendes  Øine  ved  Indseilingen  i  Ny  -  Yorks  Hav- 
bugt. En  alvorligere  og  strengere  Characteer  antager 
den,  naar  den  bestiger  det  nordostlige  Granitterrain ,  Fri- 
hedens hellige  Jordbund  i  Ny -Englands  Stater.  Fra 
Alpesøerne  Lake  George  og  Lake  Champlain,  saa  rige  paa 
historiske  Minder,    udbrede  Naaleskove  af  Gran  og  Fyr, 


^)   Eflcr  et  indiansk  Sagn. 

2)  Den  engelske  Major  Andre  blev  benyuet  som  Underhandler  mel- 
lem General  Clinton  og  en  Forræder  i  den  amerikanske  Armee, 
General  Arnold.  Paa  Tilbagevcicn  fra  et  hemmeligt  Besøg  hos 
Arnold  i  Fort  Putnam  blev  han  fanget,  og  Washington  lod  ham 
hænge  trods  Clintons  indstændige  Forestillinger. 

denne  i  Amerika  saa  talrigt  repræsenterede  Slægt,  sig  over 
det  hele  Terrain ,  og  kun  det  6005'  ' )  høie  Mount  Was- 
hington løfter  sit  ærværdige,  skaldede  Hoved  2000'  op  over 
den  underliggende  Skov. 

Saaledes  var  Skoven  i  Fristaterne,  saaledes  er  den 
tildeels  endnu,  skjondt  Øxe  og  lid  lufte  godt  ud  imellem 
den,  men  om  man  ogsaa  med  „den  gamle  Skovmand"  maa 
beklage  den  hensynsløse  Maade,  hvorpaa  den  udryddes, 
saa  kan  man  dog  heller  ikke  glemme,  for  hvilket  Liv  og 
Virksomhed  de  saaledes  røddede  Pletter  ere  blevne  Sce- 
nen, og  hvormange  Ulykkelige  og  Fortrængte  der  der 
have  fundet  et  Hjem. 

Vende  vi  os  til  Betragtningen  af  Prairien,  der  fra  den 
før  omtalte  Linie  gjennem  Indiana ,  Illinois ,  Ohio  og 
Kentucky  indtil  henimod  Missisippi  udbreder  sig  indtil 
Klippebjergene.  Paa  denne  Side  var  den,  thi  den  hurtigt 
stigende  Opdyrkning  har  tilintetgjort  dens  oprindelige 
Præg,  en  bølgende,  ofte  sumpig  Græsslette  med  Sassafras- 
buske  og  pragtfulde  men  lugtløse  Blomster ;  skovløs , 
skjøndt  maleriske  Trægrupper  hist  og  her  afbrøde  Ud- 
sigten eller  i  lange,  bugtede  Linier  angave  Flodernes 
Løb.  Enkelte  Høidestrækninger  antoge  ved  deres  nøgne,  skal- 
dede Overflade  en  ørkenagtig  Characteer,  ligesom  ,, Barrens" 
i  Skovregionen.  Høiest  er  denne  Deel  af  Prairien  i  den 
nordlige  Deel  tæt  Søpartiefs  Sydrand,  hvor  Vandskjellet 
ligger,  men  den  synker  jevnt  ned  mod  Missisippidalen. 

Først  hiinsides  Missisippi  træffe  vi  Prairien  i  dens 
fulde  Storhed.  I  disse  vestlige  Prairier  have  Indianerne  med 
det  Gode  eller  med  det  Onde  faaet  deres  sidste  Hjem,  thi 


)  Ifelge  de  nyeste  Maalinger  er  Mount  Washington  ikke  det  høieste 
Punkt  i  Alleghanybjergene,  thi  Black  Mounlain  i  Nord-Carolina 
stiger  til  6289'. 


I 

neppe  vil  den  Spaadom  opfyldes,  som  endnu  lever  iblandt 
dem,  at  de  engang  skulle  vende  tilbage  til  det  store  Hav, 
hvorfra  de  droge  ud,  og  saa  gaae  under,  og  her  frister 
endnu  mangt  et  Dyr  en  urolig  Tilværelse,  som  i  fordums 
Tid  beboede  de  østlige  Stater.  Det  er  overhovedet  utro- 
ligt, hvor  hurtigt  Opdyrkningen  af  Landet,  Jagtfriheden  og 
Lysten  til  Farer  og  Eventyr  have  gjort  Ende  paa  eller  be- 
grændset  den  frie  Dyreverden  i  de  gamle  Stater.  Den 
Tid  er  forbi,  da  Buffaloen  lædskede  sin  Tørst  ved  Dela- 
wares Bredder  eller  ad  selvdannede  Stier  søgte  over 
Cumberlandbjergene  ned  i  Georgiens  Lavland,  naar  den 
trængtes  af  haarde  Vintre ,  thi  paa  denne  Side  Missisippi 
findes  den  længe  ikke  mere.  Moosen,  eller  det  ameri- 
kanske Elsdyr ,  søger  ikke  længere  sit  Foder  i  Ohios 
Prairier,  den  canadiske  Hjort  med  det  kolossale  Geviir 
maa  nu  søge  Tilflugt  i  de  Smaaskove,  der  ligge  spredte 
over  Vestens  Sletter,  og  Bæveren  bygger  Huus  ved  Mis- 
souri og  den  øvre  Missisippi.  Kun  sjeldent  overraskes 
Vandreren  i  Catskill  Bjergene  af  den  guulbrune  Kuguar; 
den  sorte  Bjørn,  Ulven  og  Lossen  skjule  sig  i  de  uigjen- 
nemtrængelige  Skovstrækninger,  især  i  Pennsylvanién ,  og 
skjøndt  et  natligt  Skovdyr  er  Vaskebjørnen  allerede  en 
Sjeldenhed  i  Østen.  Den  vilde  Kalkun  fylder  her  sjel- 
dent Foraarsskoven  med  sine  gjennemtrængende  Skrig,  en 
hlle  Papagøie  '),  der  før  var  hyppig  i  Ohio,  lever  nu  i  Mis- 
souri's  .Skove ,  og  Fortællingerne  om  Vandreduernes  utro- 
hge  Bedrifter  forekomme  selv  Amerikaneren  fabelagtige, 
og  han  kan  dog  taale  en  Deel  2).    Man  har  Klapperslange- 


')   Conurus  caroliniensis. 

2)   Dog    trække    de    endnu    bestandigt   i   For-    og    Efteraaret  i   store 

Flokke  fra  Nord  til  Syd  og  omvendt  langs  med  den  vestlige  Bred 

af  Missisippi. 

lokaliteter,  ligesom  man  har  dem  for  Spineller  og  Sapbi- 
rer,  og  neppe  stikke  de  efter  Vinterhvilen  Hovederne  ud' 
af  deres  Huller  for  at  slikke  Solskin  og  komme  til  Kræf- 
ter, før  Jægeren  er  færdig  med  sin  lange  Trætang,  tager 
dem  i  Nakken  og  putter  dem  i  sin  Kasse  for  at  under- 
holde det  rædselelskende  Publikum  med  den  hurtigt  vi- 
brerende Lyd,  der  i  den  frie  Skov  vilde  bringe  det  til  at 
fare  fra  hinanden  som  Duer,  naar  Høgen  slaaer  ned^). 
Kun  det  vævre  Egern,  den  hurtige  Maar,  den  ubrugelige 
Pungrotte  og  det  ubehagelige  Stinkdyr  drive  deres  Færd  i 
Skovene,  Bæverrotten  søger  Menneskets  Selskab  trods  alle 
Forfølgelser,  og  paa  de  aabne  Strøg  undgaae  Harerne, 
ligesom  Agerhønsene  og  Vagtlerne,  endnu  bestandigt  Øde- 
læggelsen. Men  i  Begyndelsen  af  Efteraaret  kommer  den 
canadiske  Gaas  i  store  Skarer  over  hele  Landet  og  Can- 
vass-Ænderne  samle  sig  i  Flokke  langs  Atlanterhavet  og  i 
de  nærmeste  Floder,  især  dog  Cheasapeakbugten ,  hvorfra 
de  bringes  til  Torvs  i  alle  store  Stæder  og  sælges  for  en 
høi  Priis,  thi  de  udgjøre  den  største  Lækkerbidsken  paa 
et  amerikansk  Bord. 

Men  i  det  fjerne  Vesten  holder  den  lysmankede  Buffalo 
endnu  tappert  Stand  ved  Klippebjergenes  Muur  mod  Apa- 
cherne Og  de  Hvide,  skjøndt  de  første  nedlægge  den  i 
Tusindviis  i  kunstige  Dyrehaver  for  den  velsmagende 
Tunges  Skyld,  og  de  sidste  utrætteligen  jage  den  for  dens 
Skind  og  dens  Kjød,  der  tørret  og  pulveriseret  under  Navn 


')  Sin  værsie  Fjende  har  den  dog  ikke  i  Mennesket  men  i  Svinet, 
der  med  Begjerlighed  styrter  sig  over  den,  naar  den  faaer  Oie 
paa  den,  og  fortærer  den  uden  selv  at  tage  Skade  af  det.  Selv  i 
Staten  Missouri,  Vest  for  Missisippi,  er  den  en  stor  Sjeldenhed 
paa  Jord,  som  er  laget  under  Behandling,  thi  man  „afdriver" 
Skovene  med  Sviin,  før  man  benytter  dem  til  Skovhugst. 

af  Pemmican  er  Jægerens  vigtigste  Reiseproviant  og  tillige 
en  temmelig  betydelig  Handelsartikel.  Forgjeves  er  dog 
dens  Snuhed  og  Forsigtighed ,  dens  uhyre  Styrke ,  dens 
fortvivlede  Mod  mod  saadanne  Fjender;  selve  dens  blinde 
Raseri  benyttes  af  dem  til  at  styrte  den  i  Fordærvelse,  og 
dens^Dage  ere  talte.  Tung  og  kluntet  som  den  er  kan 
den  kun  paa  faa  Steder  overskride  de  bagliggende  Klippe- 
bjerge, men  disse  veed  den  at  finde  saa  instinctmæssigt,  at 
jjBuffalostier"  altid  have  været  Nybyggernes  sikkreste  Veie 
over  Bjergene  og  selv  angivet  den  rigtigste^  Linie  for  Nu- 
tidens Kanalanlæg.  Talrige  Flokke  af  Raa-  og  Daadyr 
græsse  paa  Missisippis  og  Missouris  Engstrækninger,  en 
lille  hvid-  og  sortplettet  Geed  lever  ved  den  sidste  Flods 
Bredder,  her  er  den  sorte  Ulvs  Jagtgebeet  og  her  graver 
den  amerikanske  Grævling  sin  mørke  Bolig.  Gjøende  og 
hylende  følger  den  graalige  Prairiulv  i  store  Flokke,  lige- 
som Shakalen  i  den  gamle  Verden,  Karavanerne  for  at 
holde  Maaltid  paa  Affaldet  fra  deres  Borde  og  paa  de 
døde  Lastdyr,  og  nu  og  da  drager  den  lille  hurtige  Ræv 
i  sit  lynsnare  Løb  en  mørk  Linie  hen  over  Sletten ,  selv 
useet  i  sin  hurtige  Fart.  I  Underskoven  langs  Rocky- 
Mountains  østlige  Skraaning  har  den  amerikanske  Kæmpe- 
bjørn (the  grizzly  bear)  sit  Hjem.  Herfra  streifer  den  ud 
over  Prairien  paa  Rov,  Menneskenes  og  Dyrenes  frygte- 
ligste Fjende,  thi  naar  den  er  hungrig,  angriber  den-Alt, 
og  selv  BulTaloen  maa  bukke  under  og  slæbes  til  dens 
Leie.  Den  udmærker  sig  ved  sin  Størrelse  og,  ligesom 
den  malajiske  Bjørn,  ved  sine  lange  Kløer,  graver  derfor 
godt,  men  gaaer,  naar  den  er  udvoxet,  aldrig  paa  Træer. 
Fra  Missisippi  hæver  Prairien  sig  saa  langsomt , 
at  man  kun  paa  dens  ørkenagtige  Characteer  og  raae 
Klima    mærker    den    Høide,    hvortil    man    er    steget.       I 


334 


Begyndelsen  betegne  Hickory')  og  Eeg  Vandløbene,  Jord- 
bær og  Blommer ,  spiselige  Løg  og  Knolier  voxe  i 
Mængde,  og  Buffalogræs  og  Bufialokløver  ere  friske  og 
frodige.  Efterhaanden  som  man  stiger  høiere  op  og  Kli- 
maet bliver  raaere  og  tørrere,  afløses  de  nysnævnte  Træer 
af  Sølvpoplen,  den  canadiske  Poppel  (Cottonwood)  og  af 
flere  Pilearter,  og  istedetfor  af  spiselige  Planter  dækkes 
Prairien  om  Sommeren  af  et  pragtfuldt  og  broget  Blomster- 
teppe,  hvoriblandt  en  krybende  Malve  med  karmosinrøde 
Blomster  og  en  Salvie  med  armtykke  Stængler ,  med 
Oenotherer,  Saxifrager  og  Cacteer^).  Buffalogræsset^) 
og  Buffalokløveren  *)  tilligemed  en  saftig  Rørplante ,  der  søges 
med  Begjerlighed  af  Dyrene ,  ere  endnu  rigeligt  tilstede , 
men  Ørkenens  Plante,  den  trøstesløse  Artimisia  tridentata^), 
begynder  allerede  at  vinde  Terrain.  Nær  Karavaaveien, 
der  ved  den  lange  Færdsel  er  saa  fasttrampet  som  en  af 
vore  macadamiserede  Landeveie,  sees  kun  lidet  Vildt,  og 
det  er  store  Ting,  naar  Jægerne  hjembringe  en  mager 
Antilop,  en  snappende  Skildpadde^)  eller  en  Bæverrotte 
som  Udbytte  af  en  Dags  Anstrængelser.  Endeligt  naaer 
man  den  hvidligt-dyndede  Plattestrøms  græsrige  men  træ- 


')  En  Slags  Valnød,  Juglans  laciniosa. 

2)  Men  de  egenlige  saakaldte  Blomsterprairier  findes  dog  kun  syd- 
ligere mellem  den  30te  og  40de  Bredegrad,  skjøndt  ogsaa  der 
sjeldent,  og  afgive  et  af  de  pragtfuldeste  Syn,  man  kan  tænke  sig. 
Græsarter  mangle  næsten  aldeles.  Over  et  tæt  Teppe  af  duftende 
Violer  bæve  sig  Solblomster  (Helianthus  tuberosus)  røde  Malver, 
søiledannede  Cacteer,  purpurfarvede  Lupiner  og  Valmuer.  Luften  er 
svanger  med  balsamiske  Dufte,  og  pragtfulde  Sommerfugle,  Bier 
og  Edderkoppefluer,  Kolibrier  og  Biædere  summe  og  sværme  uop- 
hørligt mellem  Blomsterne. 

^)   Sesleria  dactyloides.     *}  Trifolium  bisonicum.     *)  En  Bynkeart. 

5)  Chelydra  serpentina,  en  glubsk  Flodskildpadde,  der  lever  af  Fisk 
02  Vandfugle. 

løse  Dal.  Kun  paa  Øerne,  der  have  været  beskyttede  mod 
Buffaloflokkene  og  de  ødelæggende  Prairibrande ,  findes 
frodige  Smaakrat,  ja  endog  Skove,  hvorfra  Udvandrerne 
med  Livsfare  hente  det  fornødne  Ildebrændsel. 

Skjøndt  der  ikke  haves  mindste  historiske  Beviis  for, 
at  Prairien  nogensinde  har  været  bevoxet  med  Skov,  maa 
man  derfor  ikke  troe,  at  Skov  ikke  kan  voxe  paa  Prairien. 
Det  vilde  i  det  Heieste  kunne  siges  om  Steensletten.  Men 
de  uhyre  Buffalosværme  gjøre  Opvæxten  af  Ungskov  høist 
vanskelig,  og  Indianeren  afsvider  jevnlig  Prairien  i  den 
tørre  Aarstid  for  at  skaffe  et  nyt  og  friskt  Græsteppe  for 
disse  Dyr,  til  hvis  Bestaaen  hans  egen  er  uopløseligt 
knyttet.  En  saadan  Prairibrand  skrider  kun  langsomt 
frem  og  i  Reglen  i  en  lige  Linie,  men  Varmen  er  stærk 
nok  til,  at  al  Plantevæxt  gaaer  tilgrunde  undtagen  netop 
de  eiendommelige  Græsarter,  der  betegne  Prairien,  thi  af 
deres  Rødder  skyde  snart  nye,  friske,  saftige  Skud  op. 
Hvor  derfor  Europæernes  Ankomst  har  drevet  Indianeren 
og  Buffaloen  i  Landflygtighed,  som  i  hele  Prairien  Øst 
for  Missisippi,  finde  vi  ogsaa,  at  Jordbunden,  saafremt  den 
ikke  tages  under  Plougen,  bedækkes  med  Buskvæxter  (i 
den  saakaldte  Busk-Prairi),  der  atter  senere  vige  for  større 
og  større  Træer  og  saaledes  efterhaanden  gaae  over  i 
Skovsletten.  Ligeledes  ville  vi  finde,  at  hvor  Trævæxten 
har  naaet  en  vis  Kraft,  sætter  den  Grændse  for  Prairi- 
branden  og  beskytter  de  bagved  liggende  Egne.  Dette  er 
Tilfældet  med  det  saakaldte  „Big  Timber",  en  Poppelskov, 
der  strækker  sig  langs  den  øvre  Arkansas  i  en  Brede  af 
en  Fjerdingvei,  og  endnu  mere  med  de  bekjendte  ,,Cross- 
Timbers",  der  fra  Rio  Brazos  i  Texas  løbe  'i  en  nordlig 
Retning  op  mod  Arkansas  og  forhindre  de  vestlige  Prairi- 
brande fra  at  ødelægge  de  Østen  for  dem  liggende  Par- 

tier.  Hver  Brand,  der  træffer  dette  Skovbelte  af  Ege,  Val- 
nødder og  Elme,  afsvier  alle  Toppene,  men  friske  Skud 
voxe  bestandigt  ud  for  neden,  hvorved  der  tilsidst  er  dannet 
et  uigjennemtrængeligt  Krat  af  dvergagtige  Træer,  der 
som  en  tæt  Muur  modsætter  sig  alle  Ildens  Forsøg  paa  at 
trænge  igjennem. 

Nu  begynder  Buffaloen  at  indfinde  sig ,  dog  kun 
enkeltviis  og  sky,  hvor  for  10  Aar  siden  Karavanerne  op- 
holdtes i  hele  Timer  af  uoverskuelige  Flokke,  der  krydsede 
deres  Vei  paa  Vandringerne  fra  Nord  mod  Syd  eller  om- 
vendt. Her  lever  ogsaa  den  lille  guulbruunrøde  Prairi- 
hund*)  i  Selskaber  paa  Tusinder  og  graver  i  den  aabne 
Prairi  sin  Hule,  omkring  hvis  Indgang  den  kaster  den  ud- 
gravede Jord  som  en  Vold.  Flere  Tønder  Land  kunne 
være  bedækkede  af  disse  ,,Prairibyer".  Ligesom  de  euro- 
pæiske Murmeldyr  sidde  de  i  smukt  Veir  paa  Bagfødderne 
udenfor  deres  Huler,  men  styrte  sig  ned  i  disse,  saasnart 
man  kommer  dem  nær,  og  stikke  Snuderne  ud  under  en 
gjøende  Lyd,  som  man  har  sammenlignet  med  Hunde- 
hvalpenes Gjøen ,  og  som  har  foranlediget  deres  Navn, 
thi  de  have  Intet  med  Hunde  at  bestille,  men  ere  Gna- 
vere 2).  Gaaer  man  nærmere,  forsvinde  de,  men  vover 
man  sig  til  at  see  ned  i  Hulerne  eller  røre  i  dem  med 
en  Stok,  hører  man  en  ildevarslende  Raslen;  det  er 
Klapperslangen,    der   har    sluttet  Broderskab  med  Hulens 


1)  Arclomys  Ludoviciana. 

2)  Omtrent  under  denne  Længde,  men  nordligere,  drage  Sioux'erne 
om  med  store  Flokke  af  virkelige  tæmmede  Hunde,  som  de  have 
afrettet  til  Jagt  og  til  at  trække  deres  sindrigt  construerede  Slæder, 
og  hvis  Kjød  tillige  er  deres  Hovednæring. 

Eier  eller  indqvarteret  sig  hos  ^den  uden  Tilladelse,   men 
ogsaa  til  Gjengjeld  paataget  sig  dens  Beskyttelse  ^ ). 

Raaere  og  koldere  bliver  Prairien,  eftersom  man  nær- 
mer sig  Fort  Laramie,  den  sidste  Station,  før  man  over- 
skrider Klippebjergene.  Veien  forlader  la  Platte,  hvis 
stelle  Flodbredder  ikke  længere  kunne  følges,  og  løber 
over  den  aabne  Slette ;  Græsset  bliver  kort  og  bruunt ,  ja 
paa  mange  Mile  er  der  intet  Spor  af  det,  og  Artimisien 
bliver  mere  og  mere  herskende,  skjøndt  Geranier,  Oeno- 
therer  og  Digitalisarter  endnu  pryde  Smaabækkenes  Bred- 
der. Medens  de  voldsomme  Orkanstorme  læ^|ere  Øst 
paa  kun  true  med  at  styrte  den  Reisende  med  alle  hans 
Eiendele  i  Flodkløfterne,  hvis  han  ikke  hurtigt  danner  sig 
eller  finder  et  Læ,  saa  pidske  de  her  tilUge  Sandet  op  i 
høie  Skyer,  der  angribe  Øinene  og  Halsen,  medens  den 
tynde  Luft  i  denne  Høide,  thi  man  er  ved  Fort  Laramie 
allerede  paa  4000'  Høide ,  gjør  Aandedraget  tungt  og 
Gangen  besværlig.  Luften  er  tillige  saa  tør,  at  Læberne 
sprække.  Vognene  falde  fra  hinanden,  og  faldne  Dyr  tøiTe 
hen    til  Mumier,    saafremt  Rovdyrene   ikke  fortære   dem. 


)  Delte  er  blevet  anseet  for  en  Fabel,  men  paa  Stansbury's  Expe- 
dition  til  Sallseen  er  det  paany  blevet  bekræftet.  Ogsaa  en  lille 
Ugle  (strix  hypogæa)  skal  opholde  sig  i  Prairihundens  Hule,  men 
S.  saae  den  ikke.  Derimod  saae  Bartlett,  der  var  Formand  for 
den  Commission,  der  ordnede  Grændseforholdene  mellem  Frisiaterne 
og  Mexico  efier  sidste  Krig,  den  ofte  sidde  som  Skildvagt  paa 
Toppen  af  de  smaae  Jordheie. 

Ogsaa  langt  sydligere,  under  den  34le  Bredegrad,  fandt  Marcy, 
der  i  Aaret  1852  opdagede  Red  Rivers  Kilder  under  34°  14'  n. 
Br.  paa  LIano  Esiacado's  Plateau,  en  saa  utrolig  Mængde  af  disse 
Smaadyrs  Boliger  omkring  denne  Flods  Bredder,  al  han  anslog 
den  Overflade,  de  dækkede,  til  c.  200,000  Tender  Land.  India- 
nerne (Comanchcrne)  kalde  derfor  ogsaa  Floden  „Prairihunde- 
Landsby-Floden". 

22 

Og  dog  følger  paa  en  Dag,  hvor  Udstraalingen  fra  det  op- 
hedede Sand  og  Tilbagestraalingen  af  Sollyset  forvirrer  og 
blænder  Øiet  i  den  Grad,  at  grønne  Briller  ere  blevne  en 
nødvendig  Reiseartikel  for  en  Udvandrer  til  Californien,  en 
Sneestorm  om  Natten  og  en  Kulde,  der  selv  midt  i  Juli 
Maaned  bedækker  Vandet  med  2"  tyk  lis,  saafremt  man 
har  noget,  thi  søger  man  her  efter  Drikkevand  i  Fordyb- 
ningerne ,  finder  man  dem  forstenede  af  Salpeter  og 
Soda.  Veien  er  bedækket  af  en  broget  Blanding  af  de 
meest  forskjeUigartede  Gjenstande,  som  Emigranten,  uvi- 
dende (M  de  stedfindende  Forhold,  har  slæbt  med  sig 
maaskee  fra  det  fjerne  Europa  for  tilsidst  fortvivlet  at  hen- 
kaste dem  saa  nær  ved  sine  Ønskers  Maal.  Den  omstrei- 
fende  Indianer  standser  forbauset  ved  Synet  af  disse  for 
ham  saa  uforstaaelige  Herligheder,  den  mere  erfarne  Rei- 
sende trækker  medlidende  paa  Skulderen  ved  Synet  af  det 
Meget,  der  er  gaaet  tabt  i  Daarskab,  og  en  eller  anden, 
der  er  mere  havesyg  end  de  øvrige,  standser  vel  under- 
tiden, opsamler  de  værdifuldeste  Gjenstande  og  bringer 
dem  med  sig,  men  nødes  atter  til  at  opgive  dem.  Veien 
ligner  en  slagen  Armees  Retraitelinie ,  men  det  er  frede- 
ligere Vaaben,  der  betegne  Nederlaget.  Spader,  Plouge, 
Maskiner  til  at  vaske  Guld,  Kogeovne,  Slibestene,  Kufl'er- 
ter,  Blæsebælge,  Øxer,  sammenfaldne  Vogne,  Skinker, 
Sække  med  Bønner  og  Klædningsstykker  ligge  henslængte 
paa  begge  Sider  af  den. 

Endelig  naaer  man  Sweet-River,  der  frisk  og  kølig 
gjennembryder  Klapperslangebjergene  i  en  smal  og  dyb 
Bjergkløft,  den  saakaldte  Djevleport,  der  kun  levner  den 
Reisende  en  smal  Sti  langs  Flodbredden,  men  efter  de 
overstandne  Lidelser   forekommer    ham    som    et   Paradiis 

med  sin  fulde,  dybe  Skygge  og  sin  forfriskende  Strøm 
mellem  romantiske  og  vildttakkede,  skjøndt  nøgne,  Bjerg- 
tinder. Naar  man  er  kommet  gjennem  denne,  indfinder 
Artimisien  sig  igjen',  og  ligesom  for  at  erstatte  Træerne, 
den  har  fortrængt,  skyder  den  sig  op  til  10—12  Fods 
Høide. 

Saaledes  nærmer  man  sig  da  det  berømte  South-pass  eller 
Sydpas  (42°  24'),  7273'  over  Havet  og  kun  45-0'  under  Store 
St.  Bernhard  i  Alperne,  hvorigjennem  Veien  ligger  for  dem, 
der  gjøre  Landreisen  saavel  mod  Nord  til  Oregon  som 
mod  Syd  til  Californien  ,  thi  i  lang  Tid  har  dette  Pas 
været  den  eneste  bekjendte  dybe  Indskæring,  der  tillod 
Reisende  med  Heste  og  Vogne  og  Kvæg  at  passere 
Klippebjergene.  Her  er  ogsaa  mærkehgt  nok  Vandskjellet 
mellem  Øst  og  Vest,  uagtet  den  vestlige  Sneekjede  er 
betydeligt  høiere.  Endnu  kun  nogle  faa  Skridt  over  en 
jevn  Høi,  og  ved  sin  Fod  seer  man  Pacific  Springs,  hyllet 
i  frodig  Græsvæxt,  en  af  Colorado' s  Kilder,  hvis  Vand  ikke 
standser,  før  det  har  naaet  det  stille  Ocean.  Til  Høire 
ligge  Wind-River  Bjergene,  et  mægtigt  Knudepunkt,  saa- 
ledes som  Cordillererne  have  saa  mange  at  opvise,  hvor- 
fra fire  Kjeder  løbe  ud,  af  hvilke  den  nordlige  beholder 
Navnet  Klippebjergene.  Paa  selve  Knuden  staaer  Fremonts 
Peak,  13178'  over  Havet,  det  høieste  Punkt  i  den  østlige 
Kjede.  „Fra  dets  Top  saae  Fremont",  omsværmet  af  Bier, 
ligesom  Humboldt  af  Sommerfugle  paa  en  langt  større 
Høide  i  de  sydlige  Cordillerer,  „paa  den  ene  Side  Rio 
Colorados  nysnævnte  Kildefloder,  paa  den  anden  Side 
Wind-River-Dalen,  hvori  Jellovv-Stone-River,  en  af  Mis- 
souris Bifloder,  begynder,  og  mod  Nordvest  øinede  han  de 
sneedækte  Trois  Tetons ,   i  hvilke  Missouri's  egenlige  Ud- 


j>2^ 

spring  er,   nær  Kilderne  af  Snake  River,    Columbias  syd- 
ligste Hovedgreen"'). 

Man  er  nu  inde  paa  Høisletten,  6-7000'  over  Havet. 
Rene  Ørkener  vexle  med  Artimisieskove  eller  med  magre 
Prairier,  der  kun  i  Regntiden  yde  rigeligt  Foder  til  de 
talrige  Buffalohj orde,  der,  trængte  af  Mangel  og  Forfølgere, 
vove  sig  gjennem  South-Passet.  Yndige  smaae  kilderige 
Prairier,  hvorigjennem  rislende  Bække  bugte  deres  Vei, 
ligge  hist  og  her  skjulte  mellem  steile  Bjerge,  og  paa  Bear- 
River  og  Weber-Dalenes  Skraaninger  voxe  Ahorn,  Laurbær- 
eeg2)  Bjergask  3),  vilde  Kirsebærtræer  *)  og  mange  spiselige 
Bær.  Uden  Vanskelighed  stiger  man  over  de  sneedækte 
Wahsatsch -Bjerge  og  seer  nu  det  forjættede  Land,  et  nyt 
Folks  Jerusalem  og  den  nye  Verdens  døde  Hav,  den  store 
Saltsø,  ligge  for  sine  Fødder.  Man  træder  ned  i  det  store 
Basin  (the  great  Basin),  denne  vidunderiige  Opsvulming  af 
Fastlandet  mellem  to  parallelle  Kjeder,  en  uhyre,  tør 
Steenørken,  4-5000'  over  Havet,  uden  et  Træ,  ja  næsten 


^)  Humboldt:    Ansichten  der  Natur. 

For  at  give  endnu  et  Bidrag  til  Skildringen  af  de  mærkelige 
Combinationer  af  Flodsystemerne  i  Nordamerika,  skal  jeg  (næst 
efter  at  kalde  tilbage  i  Erindringen,  atMissisippi,  Hovedfloden  for 
Missouri  med  alle  dens  Bifloder,  ikke  blot  gjennem  en  Række  af 
Smaasøer  og  Floder  staaer  i  Forbindelse  med  Lake  Superior,  men 
ogsaa  udspringer  lige  ved  Siden  af  og  er  umiddelbart  forbundet  ved 
Tvergrene  med  Red  River  of  the  North,  der  falder  i  Iludsons- 
bugten)  endnu  tilfeie,  at  Columbias  nordligste  Arm  udspringer 
mellem  den  52°  og  53°  n.  B.  fra  en  lille  Se  i  en  kjedeldannet 
Indsænkning  i  de  nordlige  Klippebjerge  (Chipewyan-Bjgrgene),  den 
saakaldte  Punschebolle  (Punch-bowl),  og  at  Athabasca,  en  af 
Makenzies  Bifloder,  der  leber  til  det  nordlige  lishav,  begynder  i 
den  samme  Dal  fra  en  anden  lille  Bjergsø  kun  et  Par  Skridt 
fra  den. 

2)  Quercus  imbricaria.     ^)  Pyrus  aucuparia.     ^)  Cerasus  borealis. 

uden  et  Straa,  thi  kun  enkelte  Bynkebuske  give  den  flyg- 
tige Hare  og  Antilop  et  usikkert  Tilflugtssted,  naar  de  op- 
skrækkes  af  Karavanerne.  Ingen  Fugl  søger  her  sit  Hjem, 
og  selv  de  faa  Indianere  leve  splittede  i  enkelte  Familier, 
ja  tilbringe  endog  undertiden  et  sørgeligt  Eremitliv  uden 
i  Aar  og  Dag  at  see  et  menneskeligt  Væsen.  Talrige 
Søer  fylde  Fordybningerne  og  optage  dets  Floder,  thi  det 
har  sit  eget  Flodsystem,  og  af  de  store  Strømme,  Bear- 
Carson-  og  Humboldtriver,  seer  ingen  nogensinde  Oceanet. 
Mange  af  Søerne  ere  Saltsøer,  som  „the  great  Salt-Lake" 
(den  store  Saltsø),  der  ligger  4078'  over  Havet  og  er  15 
Mile  lang  og  10  Mile  bred,  den  nye  Verdens  døde  Hav, 
hvis  Bredder  ere  forstenede  af  Salt,  og  i  hvis  Vand  intet 
Dyr  lever. 

Saltsøen  ligger  i  den  østligste  Deel  af  det  store 
Basin  tæt  ved  den  vestlige  Fod  af  Wahsatsch-Bjergene, 
og  er  først  i  den  nyeste  Tid  blevet  nøie  undersøgt  og  op- 
maalt.  Dens  Vand  indeholder  om  Sommeren  22  pC.  faste 
Dele,  af  hvilke  de  20  pC.  ere  Kogsalt,  og  er  altsaa  næ- 
sten mættet').  I  Slutningen  af  Sommeren  er  Saltholdig- 
heden sandsynligviis  størst,  thi  om  Foraaret,  naar  Sneen 
smelter  paa  Bjergtoppene  og  i  Kløfterne ,  styrte  store 
Vandstrømme  ned  i  Søen.  Et  Bad  i  dens  Vand  er  over- 
ordenligt forfriskende,  men  man  maa  vogte  sig  for  at  faae 
Vandet  i  Munden,  thi  det  snører  Struben  sammen  og  foraar- 
sager  voldsomme  Brækninger.  Da  det  imidlertid  er  nød- 
vendigt at  tage  et  Ferskvandsbad  bagefter,  for  at  Hudens 
Porer  ikke  skulle  forstoppes  af  Salt  ved  Vandets  Fordunst- 
ning,   saa  er  den  Reisende  oftest  berøvet  denne  Nydelse, 


')   Vandet  i  det  dede  Hav  indeholder  24  pC. 

thi  Ferskvand  er  her  for  kostbar  en  Artikel,  til  at  der  saa- 
kdes  kan  ødsles  med  det. 

Skjøndt  intet  Dyr  lever  i  det,  mangler  Liv  dog  ikke 
paa  dets  OverQade.  Stansbury  og  hans  Ledsagere  bleve 
slagne  med  Forundring,  da  de  paa  en  af  deres  Udflugter 
fandt  en  af  de  mange  Øer,  der  hæve  sig  op  af  Søen  indtil 
3000'  Høide,  beboet  af  Millioner  af  Maager,  Pelikaner  og 
Heirer,  som  fordunklede  Himlen  og  fyldte  den  ellers  saa 
tause  Luft  med  deres  Skrig,  da  Baadenes  Ankomst  skræm- 
mede dem  op  fra  deres  Reder.  Kysten  var  som  besaaet 
med  Æg  og  Unger,  der  her  ligge  sikkre  mod  Indianernes 
og  Rovdyrenes  Efterstræbelser,  men  Føden  maa  hentes 
langveis  fra  i  Ferskvandssøerne  og  Bækkene,  og  de  mange 
henraadnende  Fisk,  der  næsten  forpestede  Luften,  viste 
tilstrækkeligt,  hvori  den  bestod.  I  den  græsrige  „Kilde- 
dal" ved  Sydsiden  af  Saltsøen,  hvor  Mormonerne  lade 
deres  Kvæg  overvintre,  traf  de  dem  igjen  jagende  med  Iv- 
righed i  de  fiskerige  Bække.  Til  visse  Aarstider  falde 
ogsaa  store  Flokke  af  Gjæs  og  Ænder  i  Søen  for  at  hvile 
sig  paa  deres  Vandringer  mod  Nord  eller  Syd,  men  deres 
Ophold  er  kun  kort.  I  den  nordøstlige  Deel  ved  Bear- 
og  Weberflodens  Udløb  var  Vandet  meget  grundt'),  og 
Bunden  paa  flere  Hundrede  Tønders  Overflade  bedækket 
med  et  fodtykt  Dyndlag,  hvorigjennem  Baadene  kun  med 
Besværlighed  kunde  drives  frem.  Da  Folkene  stege  ud  af 
dem  for  at  trække  dem  og  derved  plumrede  Vandet,  fyld- 
tes hele  Luften  med  en  afskyehg  Stank,  og  ved  nølere 
Undersøgelse  fandt  man  da,  at  dette  Dynd  var  sammensat 
af  lutter  Stykker  af  Insektlarver  af  et  tovinget  Insekt,  der 
ellers  leve  i  Ferskvand  og  altsaa  af  de  nævnte  Floder  maa 


)  Seen  er  i  det  hele  ikke  dyb.     Den  største  Dybde  er  33  Fod. 

være  skyllede  ud  i  Søen,  hvor  de  have  fundet  deres  Død. 
Paa  samme  Maade  maae  de  uhyre  Masser  af  Drivtømmer 
være  bragte  ned,  der  bedække  den  nordlige  Søbred  ^ ). 

Vestkysten  er  i  Almindelighed  ganske  lav  og  hori- 
zontal  og  gaaer  saa  umiddelbart  over  i  Søen,  at  man  selv 
i  Nærheden  skuffes  betydeligt  med  Hensyn  til  det  virkelige 
Sted,  hvor  Vandlinien  er.  Denne  store  Flade,  der  paa  ^ 
sine  Steder  strækker  sig  milevidt  ind  i  Landet,  bestaaer  » 
af  Dynd,  som  i  tørt  Veir  og  især  i  den  tørre  Aarstid  bin- 
des af  det  tilbageblevne  Salt  til  en  fast  Masse  og  danner 
en  udmærket  Vei,  paa  hvis  Overflade  de  smaae  Saltkry- 
staller glimre  i  Sollyset  som  Diamanter,  men  et  eneste 
Regnskyl  eller  en  Paalandsvind  er  tilstrækkelig  til  at  sætte 
den  under  Vand  eller  forvandle  den  til  en  ufremkommelig 
Dyndpøl.  Saltsøen  næres  af  talrige  Saltkilder,  der  tillige- 
med enkelte  Svovl-  og  Asphaltkilder  bryde  frem  i  dens 
Omgivelser  og  kun  nu  og  da  afløses  af  en  Ferskvands- 
kilde,  der  langt  fra  giver  sig  tilkjende  ved  en  frodig  Græs-' 
væxt,  og,  hvis  den  er  stor  nok  til  at  danne  en  rislende 
Bæk,  ved  en  lille  Række  af  Siv,  Piletræer,  ja  endog  Rosen- 
buske. Af  det  ferske  Vand  opstaaer  en  Mængde  Mosqui- 
toer,  der  falde  over  de  faa  Mennesker  og  Dyr,  der  komme 
til  Kilden  for  at  slukke  deres  Tørst,  men  selv  atter  lokke 
Skarer  af  Ænder ,  Regnpibere  og  Snepper  'hid ,  hvis  Bytte 
de  blive.       Saaledes   formaaer   en  lille  Kilde  at  skabe  Liv 


^)  Delte  Drivlømmer  er  ikke  slort  men  særdeles  vel  vedligeholdt  og 
meget  tert.  Det  liuger  ofte  4—5'  over  Vandskorpen,  hvilket  gjer 
det  sandsynligt,  at  Vandstanden  aflager  paa  Grund  af  den  stærke 
Fordampning  i  del  terre  Klrma.  De  omstreifende  Beboere  have 
ikke  forstaaet  den  Kunst  at  danne  sig  Kanoer  af  delle  Driv- 
lømmer, skjondi  de  godt  forstode  Nytten  af  en  saadan,  da  de 
saae  den,  som  Slansbury,  den  fersle,  der  har  beseilet  Sallseen, 
havde  ladet  bygge  i  Sallsestaden. 


344 


og  Bevægelse  men  ogsaa  Kamp  og  Død  i  den  trøstesløse 
Ørkj  hvor  ellers  kun  Artimisiabuske  og  Saltplanter  ' )  danne 
Plantevæxten,  og  hvor  Dyrelivet  næsten  er  forstummet. 

Over  denne  Steen-  og  Saltsteppe  stryge  Bjergkjeder 
af  3—5000'  Høide  fra  Syd  mod  Nord,  bedækkede  med 
Skove  af  Fyr,  Ceder  og  Asp,  ad  hvis  stelle  Skrænter  ri- 
vende Bjergstrømme  styrte  ned,  der  dog  snart  tabe  sig  i 
den  tørre  Jordbund  eller  forsvinde  i  Søerne ,  men  ogsaa 
undertiden  vande  de  rige  og  forbausende  frugtbare  Alluvial- 
dannelser,  der  i  Tidernes  Løb  have  opsamlet  sig  i  For- 
dybningerne eller  ved  Søbredderne  langs  Bjergenes  Fod. 
I  et  saadant  lidet  Eden,  midt  i  Ørkenen,  ved  den  12  Mile 
lange  Jordanflod,  den  fiskerige  Ferskvandssø,  Utah's  Afløb 
mod  Nord  til  den  store  Saltsø,  har  en  vildledt  og  forfulgt 
religiøs  Sekt  søgt  et  Tilflugtssted  mod  Verdens  Forfølgel- 
ser, og  troet  bag  Klippevolde  at  kunne  finde  et  Værn  niod 
Sandheden.  Mormonerne  roses  for  deres  Flid  og  Vind- 
skibehghed,  for  Orden,  Ædruelighed  og  Gjestfrihed,  for 
Energi  og  Udholdenhed;  under  Trykket  af  den  om-  og 
opvoxende  Civihsation  ville  de  blive  tvungne  til  at  opgive 
deres  falske  Paastande  og  uchristelige  Vedtægter,  og  Mor- 
monerne ville  da  forsvinde  mellem  de  øvrige  talrige  Sekter 
i  de  nordamerikanske  Fristater. 

Saltsøstaden  blev  anlagt  1847,  og  spørge  vi  nu  med 
Forbauselse,  hvad  der  kunde  bevæge  et  Folk  til  at  forlade 
sit  hyggehge  Hjem  i  det  opblomstrede  Nauvoo  ved  Missi- 
sippis  skovbeklædte  Bredder  for  at  indeslutte  sig  i  en  øde 
Ørken,  250  Mile  fra  den  nærmeste  Handelsplads  (Fort 
Independence  ved  Missouri),  efter  en  besværhg  og  øde- 
læggende Vandring  gjennem   øde   Stepper,    saa   maae    vi 


*)  Sacrobatusarter. 

svare,  at  det  var  fanatisk  Forfølgelse  af  de  omboende 
Religionspartier,  der  drev  Mormonerne  til  et  Skridt,  der 
har  givet  Mormonismen  et  Opsving  og  en  Betydning,  som 
den  uden  det  aldrig  vilde  have  opnaaet,  saalænge  de  levede 
spredte  over  den  hele  Verden.  Det  mystiske  Slør,  der 
hviler  over  den  opblomstrende  Stat  i  den  fjerne  Ørken, 
lokker  mangen  Vaklende,  og  de  materielle  Fordele,  den 
byder  sine  nye  Borgere,  mangen  Egenkjerlig,  og  derfor 
valfartes  der  nu  fVa  Øst  og  fra  Vest  til  det  nye  Zion. 
Men  vi  maae  her  ogsaa  vel  lægge  Mærke  til,  at  da  Mor- 
monerne først  havde  besluttet  at  aflukke  sig  fra  den  øvrige 
Verden,  da  udvikledes  der  efterhaanden  en  Colonisations- 
plan,  der  vidner  om  ikke  ringe  Statsmandskløgt  hos  den 
mærkværdige  Mand,  der  er  denne  forvildede  Sekts  verds- 
lige og  geistlige  Leder.  Planen  var  at  samle  alle  Mormo- 
nerne i  dette  nye  Hjem  og  der  danne  et  Mormonrige,  og 
for  paa  eengang  at  vanskeliggjøre  „de  Vantroes"  Coloni- 
sationsforsøg  og  lette  Adgangen  for  deres  Egne,  besatte 
de  derfor  saa  hurtigt  som  muligt  alle  opdyrkelige  Smaa- 
pletter,  især  ad  Veien  til  Californien,  thi  Erfaringen  havde 
altfor  vel  lært  dem,  hvor  vanskelig  og  lidet  lokkende 
Reisen  op  ad  Missisippi  og  over  Land  var,  til  at  de  ikke 
snart  skulde  see ,  at  de  lettere  kunde  lede  Strømmen 
gjennem  Californiens  Guldminer  end  over  Høislettens  Salt- 
stepper. Af  saadanne  Forposter  findes  allerede  flere  mel- 
lem Vestkysten  og  Saltsøstaden,  Herberger  eller  Hvile- 
steder for  de  trætte  Brødre,  der  have  gjort  den  lange 
Reise  fra  San  Francisco.  Et  Par  Ord  om  den  materielle 
Culturs  Standpunkt  i  den  nærmeste  Egn  om  Hovedstaden 
ville  her  maaskee  være  paa  deres  Plads. 

Det  dyrkede  Land   strækker  sig  fra  20  Mile  Nord  for 
Saltsøen  til  15  Mile  Syd  for  Ltahsøen   langs   den  vestlige 

Fod  af  Wahsatchbjergene  og  bestaaer  af  granitisk  Gruus, 
blandet    med    Kalk   og    Plantedele,    der    er    overordenligt 
frugtbart,    saasnart  det  vandes   tilstrækkeligt.      De    talrige 
Smaastrømme ,    der   styrte   ned  fra  Bjergene,    benyttes  til 
Overrisling,   og  trods   den  langvarige  Sommertørke  —  thi 
fra  Mai   til  October  falder  der    ikke   en  Draabe  Regn  — 
tager  man  saaledes  indtil  180  Fold   af  den  første -Udsæd 
og  i  Gjennemsnit  40  Fold  af  de   følgende.       For  Maisen 
ere  Sommernætterne  for  kolde,    men  Hveden  og  Runkel- 
roen lykkes  fortræffeligt,  og  Kartoflen  skal  kunne  maale  sig 
med  de   bedste   europæiske.       Faaret  finder   et  udmærket 
Foder   i  det  kraftige  Buffalogræs   paa  de   tørre  Høistræk- 
ninger,    om  hvilket   allerede   Fremont    erklærede,    at    det 
vilde  blive  en  Kilde  til  Velstand  for  de  fremtidige  Beboere 
af  disse  Høisletter,  uden  at  ane,  hvor  hurtigt  denne  Spaa- 
dom  skulde  gaae  i  Opfyldelse,  og  Kvæget  overvintrer  i  de 
kilderige  Græsdale  (Tuila-  og  Kildedalen)  paa  Sydsiden  af 
den  store  Saltsø.    Kæmpestore  Foreller  findes  i  den  fiske- 
rige Utah,   en   sneehvid  Marmor  ligger  paa  Øerne  i  Søen 
og  i  dens  Omkreds,  og  Saltet  danner  tommetykke  Lag  over 
flere  Miles  Udstrækning,  færdig  til  Kjøkkenbrug.       Talrige 
Meel-  og  Saugmøller  drives  af  de  Elve,    der  komme   ned 
fra  Wahsatsch,   af  Runkelroen  fabrikeres  Sukker,  og  man 
har    allerede  Klæde-    og  Knivfabriker,      Intet  Under ,    at 
Saltsøstaden  snarere  frembyder  os  et  Billede   af  en   af  de 
ældre    østlige   Stæder   end  af  en  nyopbygget  Emigrantby. 
Gaderne  ere  lige   og  brede,    og  de  nette,    reenlige  Huse 
ligge    alle    et    Stykke    indenfor    Fortouget.       Den    derved 
vundne    Plads    skal    efter    Loven    beplantes    med   Træer, 
hvorved    den    største  Mangel  i  denne   Egn,    Mangel   paa 
skyggefulde  Træer,  inden  mange  Aar  vil  blive  afhjulpen. 

Hovedstaden  tæller  nu  omtrent  10,000  Indbyggere, 
men  Sydfor  det  store  Basin  findes  Spor  af,  at  der  allerede 
eengang  før  har  været  virksomt  Menneskeliv  paa  disse 
Høisletter.  Ved  Floden  Gila  paa  Mexicos  Grændse  sloge 
Aztekerne  anden  Gang  Leir  paa  deres  Vandring  fra  Nor- 
den langs  ad  Høisletten  til  deres  nye  Hjem  i  Mexico,  og 
en  næsten  latterlig  Længde  af  ziirligt  bemalede  Fayence- 
og  Potteskaar  og  kolossale  Levninger  af  syvetages  Huse 
vidne  om,  at  dette  Ophold  maa  have  været  langvarigt. 
Høislettens  vestlige  Rand  dannes  af  Søalperne,  Sierra  Ne- 
vada, hvis  Toppe  rage  endnu  høiere  op  end  Østkjedens 
og  den  største  Deel  af  Aaret  ere  dækkede  med  Snee,  og 
hvis  Passe  ligge  2000'  høiere  end  South-pass.  Denne 
Kjede  er  ligesom  Sydamerikas  Kystkjede  riig  paa  virk- 
somme, ildspyende  Vulkaner,  ikke  blot  her  i  Fristaterne 
men  ogsaa  i  sin  nordlige  Forlængelse.  Saaledes  staae  de 
kegledannede  Vulkaner,  Mount  Hood  og  Mount  Helens  (c. 
14000'  høie),  hver  paa  sin  Side  af  den  dybe  Kløft,  gjen- 
nem  hvilken  Golumbiafloden  styrter  ned  i  Kystlandet;  og 
den  sidstes  Udbrud  bedække  undertiden  den  reerne  Flod-r 
munding  med  vulkansk  Aske.  Derimod  er  al  vulkansk 
Virksomhed  standset  i  de  egenlige  Rocky -Mountains, 
skjøndt  Obsidian  og  lignende  Steenarter  vise,  at  det  ikke 
altid  har  været  saaledes.  Varme  Kilder  ere  hyppige  i  det 
store  Basin,  og  de  kegledannede,  rygende  Høie  (smoking 
hills)  i  Kridtformationen  ved  den  øvre  Missouri,  altsaa 
heelt  ude  i  Prairien,  der  2 — 3  Aar  i  Træk  udstøde  Røg 
uden  Ild  og  uden  Varme,  synes  at  antyde  en  endnu  ved- 
varende svag  Reaction.  En  mægtig  Række  af  udslukte 
Vulkaner  strækker  sig  derimod  tvers  over  Høisletten  fra 
Raton  Pass  i  Østkjeden  over  Mount  Taylor  ved  Santa 
Fé  til  Gila  og  Colorado,  svarende  til  den  bekjendte  mexi- 

canske  Række,  men  denne  sidste  bestaaer  af  virksomme 
Vulkaner. 

Paa  Søalperne  lever  et  mufflonagtigt  Bjergfaar  endnu 
i  uforstyrret  Ro.  L'lykkeligt  for  Indianeren  har  Hyrdelivet 
været  ham  ubekjendt,  thi  Fortællingen  om  et  Folk,  der 
drog  omkring  i  det  nordlige  Mexico  med  store  Hjorde  af 
Hornkvæg  og  levede  af  deres  Kjød  og  Melk,  synes  ikke 
at  være  begrundet,  og  kun  faa  af  Stammerne  er  det  lyk- 
kedes at  springe  fra  det  vilde  Jægerliv  over  i  det  frede- 
lige, civihserede  Agerdyrkningsliv,  saaledes  som  de  gamle 
Peruanere  og  Aztekerne  have  gjort  det  før  Europæernes 
Ankomst,  og  Cherokeerne  siden.  Disse  sidste  dannede  en 
egen  lille  Stat  i  den  nordhge  Deel  af  Georgien ,  hvor  de 
havde  smukke  Byer  og  dyrkede  Mais  og  Bomuld  ja  endog 
dreve  Fabrikker.  Men  i  1817  fordreves  de  ved  Magt  fra 
deres  Hjem  og  forflyttedes  til  den  vestlige  Side  af  Missi- 
sippi,  hvor  Congressen  anviste  dem  Land.  Her  have  de 
ufortrødent  begyndt  forfra  igjen,  og  deres  Exempel  er  ikke 
blevet  uden  Indflydelse  paa  Naboerne.  De  have  en  Præ- 
sident med  en  lovgivende  Forsamling,  et  offenligt  Skole- 
og  Retsvæsen  og  communale  Forfatninger,  og  som  et  Be- 
viis  paa,  at  idetmindste  Præsidenten  er  fulgt  med  Tiden, 
kan  jeg  anføre  en  Notits,  jeg  engang  saae  i  et  Ny- Yorker 
Blad,  om  at  Høvdingen  for  Cherokeenationen  var  ankom- 
men med  Følge  til  Ny -York  og  steget  af  i  Metropolitan- 
Hotel,  dengang  det  eleganteste  i  Byen. 

Stige  vi  gjennem  den  sneedækte  Nevadakjedes  9000' 
høie  Passer  og  ned  ad  dens  vestlige  Skraaning,  komme  vi 
ned  i  den  berømte  100  Mile  lange  Sacramentodal,  gjen- 
nem hvilken  San  Joaquin  fra  Syd  og  San  Sacramento  fra 
Nord  vælte  deres  guldrige  Bølger  mod  San  Franciscos 
rummehge  Havbugt.       Endnu  er  der  kun  en  2-3000'  høi 

Kystkjede  i  vor  Vei,  og  vi  staae  ved  det  stille  Havs  Ky- 
ster, for  dennesinde  Grændsen  for  Fristaternes  Udbredelse 
mod  Vest. 


Vi  ville  nu  gaae  over  til  en  kort  Fremstilling  af  Tem- 
peratur- og  Fugtighedsforholdene. 

Uhmdret  af  de  lave  Kjeder  komme  ved  Vintertide  de 
herskende  Nord-  og  Nordvest- Vinde  med  ustandselig  Kraft 
over  den  umaadelige  Slettes  frosne  lismarker  langs  de 
Nord-Syd  løbende  Bjergkjeder  og  gjennem  Længde-  og  Flod- 
dalene, bringende  Nordpolens  iisnende  Kulde  til  den  tro- 
piske Zones  Dør.  Intet  Under,  at  Thermometret  i  Po'- 
keepsie,  paa  42  Graders  n.  Brede,  undertiden  synker  til 
-f-  23  Grader,  og  at  det  udholdende  Ferskentræ  med  Van- 
skelighed undgik  den  haarde  Vinter  i  1851-52  og  næsten 
var  uden  Frugt  den  følgende  Sommer.  Kulden  var  i  Aaret 
1835  saa  stærk  i  Syd-Carolina  paa  33  Graders  Brede,  at 
Vinen  blev  fast  i  Flaskerne,  de  høithggende  Østersbanker 
paa  Kysten  frøs  ihjel  og  alle  Orangetræerne  gik  til  Grunde. 
Ja  det  sidste  var  i  1748  endogsaa  Tilfældet  i  Louisiana 
paa  en  Brede,  der  svarer  til  Cairos.  Overhovedet  er  den 
Forestilling,  at  Klimaet  Vesten  for  AUeghanybjergene  skulde 
være  mildere  end  paa  Østkysten,  ingenlunde  begrundet, 
thi  det  Omvendte  finder  tvertimod  Sted.  Forskjellen  mel- 
lem de  koldeste  Vinterdage  kan  være  fra  5  Grader  indtil 
9  Grader,  hvilket  sees  ved  en  Sammenligning  af  Vinter- 
temperaturen i  Fort  Snelling  eller  Prairie  du  Chien  hiin- 
sides  Missisippi  med  Eastport  eller  Porthsmouth  i  Maine, 
og  Middeltemperaturen  af  Aaret  er  i  Gjennemsnit  3  Grader 
lavere  ved  Missisippi  end  paa  Østkysten  under  samme 
Brede.  Ovenpaa  denne  grønlandske  Kulde  følger  nu 
næsten   med    et  Trylleslag    en  tropisk  Hede,    naturligviis 

meest  mærkelig  i  de  nordlige  Stater.  Vinteren  varer  i 
Ny- York  4 — 5  Maaneder;  i  14  Dage  er  der  en  vaklende 
Afvexling  af  Varme  og  Kulde,  saa  bryder  pludseligt  Som- 
meren ind.  Nu  er  Sydvestvinden  herskende,  og  paa  sin 
Vei  over  et  udstrakt,  gjennemglødet  Fastland  bringer  den 
i  denne  Aarstid  en  trykkende  eller  rigtigere  en  brændende 
Hede  med  sig.  Thermometret  stiger  i  Ny-York  ikke  sjel- 
dent  til  +  30  Gr.,  og  dog  er  Sommerens  Middeltemperatur 
ikke  høiere,  ja  endog  noget  lavere,  end  i  Europa  under 
samme  Brede.  Grunden  hertil  ligger  i  de  pludselige  Af- 
kølinger, som  nu  og  da  finde  Sted  hele  Sommeren  igjen- 
nem,  men  især  i  Eftersommeren,  naar  Vinden  gaaer  om 
i  det  nordvestlige  Hjørne,  hvorved  Middeltemperaturen  na- 
turligviis  betydeligt  nedtrykkes.  Jeg  har  seet  Thermometret 
midt  i  Septembermaaned  falde  17  Gr.  paa  een  Dag.  Heraf 
følger  nu  en  Middeltemperatur  af  hele  Aaret,  som  bliver 
betydeligt  lavere  end  Europas  under  samme  Brede.  Que- 
bek  ligger  9  Gr.  sydligere  end  Edinburg  og  Kjøbenhavn, 
og  dog  er  dens  Middelvarme  6  Gr.  lavere  end  den  førstes 
og  4  Gr.  lavere  end  den  sidstes,  det  vil  sige,  den  er  liig 
Christianias.  En  Sammenligning  af  Halifax  og  Ny- York 
med  Bordeaux  og  Neapel  viser  det  Samme. 

Nordl.  Br.        Byer.  Middelvarme^ 


af  Aaret. 

af  Sommeren. 

af  Vinteren. 

590  54'  Christiania 

+  4^3 

+  120,2 

—      30 

57^  10'  Nain  i  Labrador 

—  2^9 

-1-    6M 

—  140,  8 

570    3'  Ny-Archangelsk 

4-  5^5 

-1-10«' 2 

+    00,6 

(paa  Am.  Vestkyst) 

55^  41'  Kjøbenhavn 

-f-    6^,7 

+  130,8 

—    00,3 

44^  50'  Bordeaux 

-f  HM 

+  17\6 

+    40,9 

440  39'  Halifax 

4-  5M 

+  130,8 

+    30,5 

)  Graderne  ere  reaumurske. 

Nordl.E 

!r.       Byer. 

Mi 

ddelvarme 

• 

af  Aaret. 

af  Sommeren. 

af  Vinteren. 

440  53' 

Fort  Snelling  ved 

Missisippi 

-f      50,3 

4-  170 

—      70,8 

420  21' 

Boston 

4-    70,4 

4-160,4 

—    10,3 

410  54' 

Rom 

4-120,3 

4-180,3 

+    60,5 

41^25' 

Council  Bluffs  ved 

Missouri 

■4-    70,8 

4-  160,6 

—    40,2 

40«  43' 

Ny-York 

4-    90,1 

4-180,2 

+    00,1 

40^  51' 

Neapel 

^-l2^9 

4-190,1 

+    70,8 

39"  17' 

Baltimore 

4-  90,3 

4-180,6 

—    00,3 

380  42' 

Lissabon 

+  130,1 

+  170,6 

+    90 

390  54' 

Peking 

4- 100,2 

+  220,5 

—    10,8 

29«  48' 

St.  Augustin  i 

Florida 

4-170,9 

+  220 

+  120,2 

30O    2' 

Cairo 

-f-  11'',! 

+  230,4 

+  110,8 

Vi  finde  i  det  hele  vestlige  Europa  intet  Sted ,  som 
med  Hensyn  til  denne  Klimaets  excessive  Characteer  kan 
lignes  med  Nordamerika,  men  begive  vi  os  derimod  til 
den  gamle  Verdens  Østkyst,  da  ville  vi  finde,  at  Peking  og 
Philadelphia  have  samme  Middeltemperatur  og  Fordeling 
af  Varmen  efter  Aarstiden,  og  at  Sletterne  ved  Jangtse- 
kiang  svare  til  Prairien  om  Missisippi.  Man  skulde  troe, 
at  de  store  Forandringer,  som  Overfladen  i  Fristaterne  har 
undergaaet  i  de  sidste  100  Aar  ved  Rødning  a^  Skove  og 
Opdyrkning  af  alt  brugeligt  Land,  vilde  have  havt  en  mild- 
nende Indflydelse  paa  Temperaturforholdene,  men  ingen 
saadan  Forandring  til  det  Mildere  er  bleven  bemærket. 
Tvertimod  angive  Iagttagelser,  der  gaae  80  Aar  tilbage  i 
Tiden,  en  svag  Tiltagen  af  Vinterkulden,  undertiden  led- 
saget af  en  lignende  Forøgelse   af  Sommervarmen   (i  Phi- 

ladelphia    l*^),    men  paa  andre  Steder  har  aldeles  ingen 
Forandring  fundet  Sted. 

Den  strenge  Vinterkulde  sætter  i  Amerika  en  hurti- 
gere Grændse  for  Plantevæxten  end  i  Europa,  men  den 
høie  Sommervarme  virker  igjen  fordeelagtigt,  saa  at  For- 
holdene dog  stille  sig  noget  gunstigere,  end  man  efter 
Aarets  Middeltemperatur  turde  vente.  Hvedebeltet  ligger 
her  omtrent  mellem  37  og  47^  n.  Br. ,  altsaa  langt 
sydligere  end  i  Europa,  men  denne  Kornsort  trænger  dog 
betydeligt  længere  Nord  paa  og  dyrkes  endogsaa  ved 
Carlton  House,  det  nordligste  Punkt,  hvortil  overhovedet 
Kornavlen  er  rykket  frem.  Der  er  ingen  Tvivl  om,  at 
dette  ikke  vil  blive  dens  yderste  Grændse,  men  saalænge 
Jord  er  at  faae  lettere,  bedre  og  billigere,  end  det  vil  være 
muligt  at  forskaffe  sig  den  under  disse  nordlige  Breder, 
vil  man  naturligviis  ikke  indlade  sig  paa  den  besværlige 
Opdyrkning  af  disse  sneedækte  Strøg.  Paa  de  Marker  ved 
Carlton  House,  som  have  været  under  Plougen  og  givet 
Afgrøde ,  skal  Sneen  efter  Sigende  forsvinde  en  heel 
Maaned  tidligere  end  paa  den  uopdyrkede  Jord,  og  om 
der  ogsaa  heri  ligger  en  Overdrivelse,  saa  antyde  dog  Er- 
faringerne fra  Kamtschatka,  der  ligger  under  meget  lig- 
nende Varmeforhold,  Sandsynligheden  af,  at  Grændsen  for 
Kornsorternes  Væxt  vil  kunne  rykkes  længere  Nord  paa, 
thi  der  dyrkes  de  indtil  56^  30.  I  det  vestlige  Europa 
gaae  de  indtil  70°  (ved  Alten  i  Norge).  Paa  Grund  af 
det  excessive  Klima  blive  Kornsorterne  tillige  paa  en  for 
en  Europæer  mærkehg  Maade  sammentrængte  i  et  eneste 
stort  Kornbelte.  Medens  vi  her  med  Grund  skjelne  mellem 
et  Mais-,  Hvede-,  Rug-  og  Bygbelte,  saa  gaaer  Hveden, 
som  nylig  anført,  lige  til  Grændsen  mod  Nord,  og  selv 
Egnen    om    Quebek,    et   Par   Grader    Sønden    for   Korn- 

sorternes  Ophør  paa  Østkysten,  er, endnu  et  riigt  Hvede- 
og  Maisterrain  med  Sukkerahorn  og  andre  Løvtræer  men 
med  Christianias  Middeltemperatur,  et  Sted  i  Europa,  hvor 
Hveden  ikke  dyrkes  mere  med  Fordeel  og  selv  Rugen 
nærmer  sig  sin  nordlige  Grændse,  og  hvor  Bøgeskoven  er 
vegen  for  nordligere  Skovtrafeer. 

Saadanne  ere  Varmeforholdeilé ,  lad  os  nu  engang 
betragte  Fugtighedstilstanden,  der  her,  ligesom  i  Europa, 
hovedsageligen  betinges  af  de  herskende  Vinde  og  Belig- 
genheden mod  Oceanet.  Men  medens  de  vestlige  Vinde, 
thi  de  ere  begge  Steder  de  overveiende,  komme  over  et 
aabent  Hav  til  Europa,  belæssede  med  Fugtighed,  stryge 
de  i  Fristaterne  over  et  udstrakt  Fastland.  liskold  kom- 
mer da  i  Vintermaanederne  Nordvestvinden  Hundreder  af 
Mile  over  stivfrosne  Marker,  nedslaaer  al  Fugtighed  for 
sig  i  Form  af  Snee,  der  kan  bUve  liggende  næsten  ufor- 
andret i  Maaneder,  iisbinder  Floderne,  selv  Hudson  og 
Delaware,  indtil  Roms  og  Neapels  Brede  i  2  a  3  Maa- 
neder, og  hindrer  derved  meget  den  Fordampning,  der 
kuhde  finde  Sted  fra  dem ,  medens  den  evig  klare  Luft 
baade  forøger  Kulden  og  samler  i  de  øvre  Luftlag  uden- 
for Organismernes  Omraade  al  den  fordampede  Fugtighed. 
Heri  ligger  Grunden  til  den  for  brystsvage  Folk  saa  far- 
lige Vintertørke,  og  i  varme  Værelser,  hvor  Luftens  Tør- 
hed vilde  være  endnu  misligere  paa  Grund  af  den  for- 
høiede  Temperatur,  fylder  man  den  derfor  ogsaa  kunstigt 
med  Fugtighed  ved  at  henstille  Skaaler,  fyldte  med  Vand, 
paa  Ildstederne,  iBller,  hvis  man  Varmer  ied  ophedet  Luft, 
ved  at  lade  denne  strømme  over  Vandbeholdninger.  Og 
trods  dette  seer  man  dog  næsten  aldrig  i  et  amerikansk 
Værelse  de  smukke  lisblomster  paa  Ruderne,  der  vare 
Gjenstande  for  vor  Forundring  og  Jubel,  da  vi  vare  smaae. 

Saadanne  fine  Blomster  voxe  og  trives  ikke  i  et  amerikansk 
Klima.  Sneen  ligger  uforandret  i  hele  Maaneder,  og  man 
gjør  sig  heller  ingen  Uleilighed  med  at  skaffe  den  bort  af 
Gaderne;  tvertimod  man  skovler  den  ved  Hjelp  af  store 
Skovler,  forspændte  med  Heste,  midt  ud  paa  Gaden  for 
Kaneførets  Skyld,  og  der  bliver  den  da  liggende,  til  Tø- 
brudet  kommer  i  Foraaret;  saa  forvandles  den  hele  Snee- 
masse til  Vandstrømme,  der  i  de  Byer,  der  ligge  langs 
Hudson,  styrte  sig  liig  niagariske  Cataracter  gjennem  de 
steile  Gader  ned  i  Floden.  Her  sætter  den  hele  lismasse 
sig  saa  tilsidst  i  Bevægelse,  taarner  sig  op,  hæmmer  det 
frie  Flodløb,  bevirker  Oversvømmelser,  larmer  og  døer,  og 
14  Dage  efter  har  man  Sommer  og  Sommertørke. 

Thi  ogsaa  Sommeren  er  tør.  Over  Mexicos  og  Tex'as's 
Høisletter,  gjennem  den  hele  nordamerikanske  Dal,  kommer 
den  nu  herskende  Sydvestvind  uden  at  finde  Næring  i 
nog£n  stor  udbredt  Vandbeholdning.  Naar  denne  tørre 
Vind  træffer  paa  en  Luft,  der  i  længere  Tid  ligesom  har 
opsamlet  al  Jordens  Fugtighed,  finde  voldsomme  electriske 
Udladninger  Sted,  ledsagede  af  heftige  Regnskyl,  men  den 
saaledes  faldne  Vandmasse  rives  saa  hurtigt  bort  til  Flo- 
derne eller  fordamper  igjen,  at  man  en  halv  Time  efter 
gaaer  med  tørre  Sko.  Skjøndt  Luften  derved  atter  fornyer 
sin  Fugtighedsmængde ,  ja  endog  kan  blive  riig  derpaa, 
faaer  den  dog  næsten  aldrig  Tid  til  at  mættes ,  thi  det 
lyner  og  tordner  hver  tredie  Dag,  og  hver  fjerde  Dag  har 
man  et  Skybrud,  som,  om  det  ogsaa  kun  varer  5  Minuter, 
er  tilstrækkeligt  til  at  sætte  Alt  under  Vand.  Vi  kunne 
derfor  nu  forstaae,  hvorledes  Regndagenes  Antal  i  Fri- 
staterne kan  være  ligesaa  stort  som  det  regnrige  Eng- 
lands,   og  den  faldne  Regnmængde   større  end  Europas, 


Frankrig              25" 

Kjøbenhavn         20" 

Mellemtydskl.      20" 

Ungarn                17" 

,    hvorledes   Luften 

dog 

Norges  Vestkyst  og  nogle  enkelte  andre  Punkle^r  undtagne, 
saaledes  som  følgende  Fortegnelse  viser: 

Faldende  Uegnmængde,  udtrykt  i  Tommer,  paa 
følgende  Steder: 

Philadelphia  45" 

Boston  38" 

St.  Louis  ved  Missisippi  32" 
England  32" 

Men  vi  kunne  tillige  indsee 
kan  være  tør;  den  er  nemlig  langt  fra,  hvad  man  har 
kaldet  Bedugningspunctet,  den  Tilstand,  hvori  den  har  op- 
taget al  den  Fugtighed,  som  den  kan  rumme.  En  Regn- 
dag fra  Morgen  til  Aften  er  en  stor  Sjeldenhed,  og  den 
Mellemtilstand,  hvori  Luften  er  tyk,  taaget,  fugtig,  mættet, 
er  næsten  ubekjendt  undtagen  langs  den  østlige  Kyst, 
hvor  Søvinden  undertiden  frembringer  londonske  Taager, 
der  dog  aldrig  overskride  Høilandet. 

Fra  denne  almindelige  Skildring  af  Klimaet  maa  jeg 
imidlertid  her  for  Nøiagtigheds  Skyld  undtage  nogle  Par- 
tier, nemhg  det  nordostlige  Hjørne,  Ny -Brunsvig  med 
Øerne  (skjøndt  engelske  Besiddelser  høre  de  geographisk 
med  til  Fristaterne),  Sydostpartiet  fra  Georgien  og  henimod 
Louisiana,  Egnen  om  det  store  Søparti,  og  endelig  det 
store  Basin  i  Klippebjergene  med  Fristaternes  vesthge 
Kyst.  Grunden  hertil  vil  være  indlysende  af  det  Fore- 
gaaende. 

Til  Sydkysten  og  til  Florida  med  Georgien  kommer 
Sydvestvinden  nemlig  over  Havet,  varm  og  mættet  med 
Fugtighed;  Florida  omskylles  desuden  paa  tre  Sider  af  det 
mildnende  Havvand,  og  den  sydlige  Halvdeel  er  bedækket 
af  et  stort,    udbredt  Sø-  og  Lagunesystem,    de  saakaldte 

„Everglades",  Ferskvandssøer  med  1'— 3'  dybt  Vand  og 
undertiden  af  20—30  Miils  Længde  og  Brede,  med  utallige 
Smaaøer  og  vidtstrakte  Geder-  og  Cypresmoser,  hvis  Vand 
halvt  fordamper  om  Sommeren  og  efterlader  grønnende 
Savanner.  Klimaet  bliver  derved  fugtigt  mildt  og  skildres 
som  overordenligt  behageligt  og  sundt.  Dets  halvt  vest- 
indiske Characteer  er  ogsaa  udtrykt  i  Plantevæxten ,  thi 
Cacao,  Ananas,  Bananer  og  Guava  voxe  frodigt.  Det 
samme  er  tildeels  Tilfældet  i  Georgien,  som  ligesom  Flo- 
rida dækkes  af  AUeghanybjergene  mod  Vintervinden,  men 
den  kolde  Havstrøm,  som  fra  Nord  kniber  sig  ind  mellem 
Golfstrømmen  og  Kysten,  gjør  sig  sandsynligviis  endnu 
her  mærkelig.  Idetmindste  er  det  en  Paastand,  jeg  har 
hørt  gjentage  af  paalidelige  Skibsførere ,  at  naar  man  ved 
Vintertide  passerer  Golfstrømmen  for  at  løbe  ind  til  Char- 
leston  i  Syd-Carolina,  er  Omslaget  fra  Varme  til  iisnende 
Kulde  saa  pludseligt,  uagtet  man  er  mange  Mile  fra  Land, 
at  Søfolkene,  der  i  det  ene  Øieblik  gaae  om  let  klædte  og 
uden  Fodbedækning,  i  det  næste  kunne  faae  Koldbrand 
eller  fryse  fordærvede.  Klimaet  er  imidlertid  selv  i  Florida 
langt  fra  at  kunne  kaldes  tropisk.  St.  Augustin  under 
29°  48',  hvor  Middeltemperaturen  af  Aaret  er  17",  9,  af 
Sommeren  22''  og  af  Vinteren  12",  2,  ligger  paa  Østkysten 
under  Indvirkningen  af  Golfstrømmen,  og  dog  har  den 
været  udsat  for  en  Vinterkulde,  hvorved  Citron-  og  Banan- 
træerne  bleve  ødelagte,  og  i  det  Indre  af  Halvøen,  f.  Fx. 
ved  Fort  King  paa  29°  12',  er  saavel  Sommervarmen  som 
Vinterkulden  betydeligt  større  end  paa  Østkysten.  Kun 
Syd  for  den  27de  Bredegrad,  hvor  Everglades  ere  be- 
gyndte, er  Thermometret  endnu  aldrig  seet  synke  under 
0°.  I  den  gamle  Verden  gjenfinde  vi  St.  Augustins  Tem- 
peraturforhold i  Cairo  (30°  2'),  hvor  Middeltemperaturen  af 

Aaret  er  17^  7,  af  Sommeren  23*>,  4  og  af  Vinteren 
11°,  8. 

Det  nordøstlige  Hjørne  ved  St.  Lawrencebugten  har 
naturligviis  et  strengt  Klima;  Thermometret  synker  under- 
tiden om  Vinteren  til  -5-  22"  og  stiger  om  Sommeren  til 
4-  29°,  men  saavel  denne  Kolde  som  Heden  ere  ringere  end 
jeg  selv  har  oplevet  dem  4  Gr.  sydligere  i  Staten  Ny-York. 
Der  kommer  megen  Fugtighed  ind  fra  Havet,  der  ogsaa 
her  omskyller  Landet  mere  frit,  og  mod  Nordvest  mildner 
den  brede  St.  Lawrence  de  skarpe  Vinde.  Især  paa 
Øerne  vexle  Frost  og  Tøveir  flere  Gange  i  Vinterens  Løb, 
og  Mais  og  Hvede  finde  her  ikke  længere  Sommervarme 
nok  til  at  trives,  skjøndt  de  paa  samme  Brede  længere 
inde  i  Landet  endnu  give  god  Afgrøde.  En  lignende 
Virkning  har  det  store  indlandske  Søparti  paa  sine  sydlige 
Kyster.  Den  udbredte  Vandflade,  der  næsten  aldrig  fryser 
til,  køler  Sommervinden  og  mildner  især  Vinteren.  Middel- 
temperaturen af  Vinteren  ved  Niagara  er  -i-  O",  5,  men 
ved  Fort  Snelling  ved  Missisippi  -r-  T,  2,  og  det  samme 
Tiser  sig  ved  en  Sammenligning  af  Niagara  med  Ports- 
mouth i  Maine.  I  Haverne  ved  Cleveland  blomstre  Fersken- 
træerne 8 — 14  Dage  tidligere  end  i  Cincinnati,  der  ligger 
sydligere  inde  i  Landet. 

Først  naar  vi  overskride  den  store  Høislette  mellem 
Klippebjergenes  to  Kjeder,  hvor  Søerne  selv  i  August 
Maaned  belægge  sig  med  lis,  og  stige  ned  til  det  stille 
Havs  Kyster,  træffe  vi  et  sandt  vesteuropæisk  Klima.  Ved 
Columbias  Udløb  udmærke  Skovene  sig  ved  Træernes 
Kæmpestørrelse  (indtil  300'  høie  Naaletræer);  den  laveste 
Temperatur  er  -v-  G*",  5,  Floden  er  i  Reglen  kun  nogle 
faa  Dage  bedækket  med  lis,  og  man  seer  næsten  aldrig 
Snee.     Ved  Fort  George  (46'   18')  ved  Udløbet  er  Middel- 

temperaturen  af  Aaret  8",  1,  af  Sommeren  12°,  4,  af  Vin- 
teren 8°,  6,  omtrent  som  i  Paris  (48^^  50),  hvor  de  ere 
respective  8"^,  7  —  14",  5  —  T,  6.  Ja  begive  vi  os 
udenfor  det  Gebeet,  vi  her  beskrive,  til  Ny-Archangelsk 
under  57*  n.  Br.  (altsaa  paa  Aalborgs  Brede),  falder  Ther- 
mometret  næsten  aldrig  under  -i-  14*^,  Bugten  er  aaben 
hele  Vinteren  ligesom  paa  Norges  Vestkyst,  og  Luften  er 
saa  electrisk,  at  St.  Elmsilden  ofte  sees  om  Aftenen  spille 
om  de  russiske  Soldaters  Bajonetspidser.  Paa  Christianias 
Brede  (60')  ere  Balsampoplen  og  Weymouthsfyrren  endnu 
store,  og  først  under  68 '  n.  Br.  forsvinder  al  Trævæxt. 

Dersom  man  nu  spørger,  om  det  saaledes  skildrede 
Klima  er  sundt,  saa  maa  jeg  efter  al  den  Erfaring,  jeg 
har  kunnet  samle,  svare  Ja;  men  den  store  Tørhed,  den 
hurtige  Vexel  af  Temperaturen  paa  samme  Dag  og  Overgang 
fra  Vinterkulde  til  Sommervarme  gjøre  endeel  mere  For- 
sigtighed nødvendig,  end  vi  føle  os  nødsagede  til  at  vise 
under  vort  jevne  Klima.  Den  nylig  ankomne  Europæer 
udsættes  let  for  Cholerine  ved  uforsigtig  TSydelse  af  Frugt 
(især  Vandmeloner,  Ferskener  og  Viindruer)  i  de  hede 
Sommermaaneder,  og  for  haardnakkede  Febre,  naar  hans 
Klædedragt  ikke  er  indrettet  paa,  at  Thermometret  plud- 
seligt kan  falde  10\  Især  i  de  nordvestlige  Stater  og  Terri- 
torier, i  Wisconsin,  Minnesota  og  Jowa,  som  jeg  tidligere 
har  anført  især  udmærke  sig  ved  deres  excessive  KHma, 
lide  de  Indvandrede  i  slette,  hurtigt  sammentømrede  Huse 
paa  en  raa,  uopdyrket  Jordbund  af  heftige  Koldfebre,  men 
naar  man  har  overstaaet  det  andet  Aar  af  sit  Ophold,  er 
man  i  Almindelighed  acclimatiseret,  eller  maaskee  rigtigere, 
man  har  betalt  Lærepenge  nok  til  at  være  forsigtig.  Og- 
saa  i  det  rige  Bottomland ,  indesluttede  Dale  mellem 
Alleghanybjergenes  Kjeder  eller  mellem  Skovslettens  Høide- 

rygge,  bevirke  kolde,  fugtige  Uddunstninger  af  Aarhundre- 
ders  rige  Planteaffald  undertiden  farlige  Sygdomme,  men 
det  er  dog  kun  det  lave,  sandede  eller  mosede  Kystdrag 
fra  Cheasapeak  langs  Atlanterhavet  og  mexicanske  Havbugt 
til  Texas,  tilligemed  Missisippis  oversvømmede  Deltadannelse, 
der  med  Rette  kunne  kaldes  usunde,  og  ftra  dem  og  deres 
hærgende  gule  Feber  flye  derfor  ogsaa  i  Sommerens  Hede 
Alle,  hvem  Forretninger  eller  Formuesomstændigheder  til- 
lade det,  og  søge  Tiltlugt  i  de  nærliggende  sundere  Høide- 
strøg eller  paa  de  vestindiske  Øer,  eller  gjøre  ,, Touren" 
gjennem  de  nordlige  Staters  fashionable  Forlystelsessteder. 
Af  de  atlantiske  Moser  er  den  store  skrækkelige  Mose 
(great  dismal  Swamp),  der  ligger  under  'SI''  Brede,  halvt  i 
Virginien  halvt  i  Nord-Carolina,  og  er  10  Mile  lang  og  6 
Mile  bred,  den  bekjendteste  og  meest  frygtede.  Den  er 
bevoxet  med  Enebær  og  Taxodium,  med  immergrønne 
Ege  og  talrige  Slyngplanter ,  og  beboet  af  klattrende 
Bjørne,  Vildkatte  og  en  enkelt  Clv.  Grunden  dækkes  af 
Bregner  og  et  4 — 5"  tykt  Lag  af  Mosarter,  der  under 
Indvirkning  af  den  her  herskende  kølige  Fugtighed  under- 
gaae  en  fuldkommen  Fortørvning,  saaledes  som  de  ellers 
kun  gjøre  det  under  langt  nordlige  Breder  eller  i  Bjerg- 
egnene. Som  mange  andre  Tørvemoser  svulmer  den  fra 
alle  Sider  mod  Midten,  hvor  den  er  12'  høiere  end  ved 
Randen,  og  hvor  en  lille  Indsø,  omskygget  af  Træer,  huser 
talrige  Fisk.  Fra  den  vestlige  Side  optager  den  klart 
Vand,  medens  Smaafloder  danne  dens  Afløb  mod  Øst  til 
Oceanet.  Andre  lignende  Moser  findes  længere  mod  Syd, 
af  hvilke  Alligatormosen  beboes  af  en  lille  Krokodilart. 

Vi  kiyine  ikke  ende  denne  almindelige  Skildring  uden 
at  tilfoie  et  Par  Ord  om  de  Rigdomme,  som  Fristaternes 
Jordbund  gjemmer  i  sit  Skjød,  og  som  Aar  efter  Aar  drages 
frem  i  stigende  og  stigende  Mængder.  En  Betragtning  af 
Landets  Overfladebeskatfenhed  vil  vise  os,  at  det  naturligt 
deler  sig  i  tre  Partier:  AUeghanybjergenes  parallelle  Kjeder 
med  deres  Affald  i  Øst,  Missisippidalen  i  Midten  og  Cor- 
dillerernes  brede  Ryg  med  deres  Affald  i  Vest.  Til  denne 
Tredeling  svarer  en  Tredeling  af  Planteverdenen,  nemlig 
Skovregionen  i  Øst,  Græsregionen  i  Midten  og  Ørken- 
regionen i  Vest,  men  paa  dennes  yderste  Grændser  ved 
det  stille  Havs  Kyster  vexle  dog  kraftige  Skove  med  frodige 
Prairier.  Men  ogsaa  Betragtningen  af  Landets  geognostiske 
Beskaffenhed  viser  os  en  Tredeling,  skjøndt  den  ikke 
ganske  svarer  til  de  nysnævnte.  Vi  kunne  skjelne  mellem 
Steenkulsregionen  i  Øst  fra  Atlanterhavets  Kyst  til  de  tørre 
Prairier  i  Vest,  Gips-  og  Steensaltregionen  i  Midten  og 
Guldregionen  i  Vest  ved  det  stille  Havs  Kyster.*)  Steen- 
kulsregionen er  tillige  de  uædle  Metallers  Hjem  og  derfor 
ogsaa  Fabrikflidens  Sæde,  Saltregionen  har  vel  Steenkuls- 
formationen  men  mangler  dens  vigtigste  Led,  Steenkullene, 
og  har  ingen  Metaller  af  Betydenhed,  og  Guldregionen 
gjemmer  endnu  eet  ædelt  Metal,  Qviksølv,  og  maaskee 
ogsaa  Sølv  i  sine  Bjerge.  Den  glimrende  Rolle,  som 
denne  sidste  en  kort  Tid  har  spillet,  vil  ikke  kunne  be- 
røve Steenkulsregionen  dens  Betydning  som  Fristaternes 
vigtigste  Mineral-  og  Metalhjem;  det  „sorte  Guld"  vil 
hævde  sin  Rang  over  det  røde,  og  det  maa  derfor  være 
mig  tilladt  at  gjøre  nogle  faa  Bemærkninger  om  det  vest- 
lige Mineraldistrict. 


'*)  Jules  Marcou  i  Petermanns  Mitlheilungen   1855.  VI. 

Steenkullene  forekomme  i  Fristaterne  i  fire  adskilte 
Partier,  af  hvilke  de  tre,  nemlig  det  apalachiske  langs  den 
vestlige  Side  af  Alleghanybjergene,  det  illinoisske  i  Staten 
Illinois,  Nord  for  Ohio,  og  det  missouriske  hiinsides  IVlis- 
sisippi,  ligge  i  en  Linie  fra  Øst  mod  Vest,  medens  det 
fjerde,  det  michiganske,  der  indtager  den  fremspringende 
Halvø  mellem  Michigan  og  Huronsøen ,  ligger  Nord  for  de 
nysnævnte.*)  De  dække  et  Fladeindhold,  der  er  syv  Gange 
større  end  Danmark  (det  apalachiske  alene  2500  □  Mile), 
men  Kulproductionen  er  dog  endnu  langt  mindre  end 
Englands,  uagtet  samtlige  engelske  Kuldistricter  kun  have 
et  Overflade-Areal  af  500  Q  Mile.  **)  Hvad  der  især  ud- 
mærker Kullagene  i  Fristaterne  er  ikke  deres  Mængde 
eller  Mægtighed,  men  deres  vandrette  Beliggenhed,  der  i 
høi  Grad  letter  Bearbeidelsen.  Paa  flere  Steder  ved  Ohio- 
floden kan  man  kjøre  Kullene  umiddelbart  fra  Gruberne 
ud  paa  Skibene.  Naar  man  følger  Lagene  fra  Vest  ind 
mod  Alleghanybjergenes  Hovedkjede,  blive  de  imidlertid 
mere  og  mere  bøiede,  indknebne  i  Længdedalene  og 
sønderrevne,  og  forsvinde  tilsidst;  og  gaaer  man  nu  videre 


')  Et  femte  Kulparli  ligger  udenfor  Fristaternes  Grændser  i  Ny- 
Skotland  og  Ny-Brunsvig.  '  '"'■  < 
*)  Den  hele  VerdensproductioD  af  Steen-  og  Bruunkul  er  nylig 
(Gumprechts  Zeitschrift  fiir  allgemeine  Erdkunde,  5ter  Band  4 les 
Heft  pag.  334)  anslaaet  til  omtrent  2000  Mill.  Centner  (preuss.), 
fordeelte  paa  følgende  Maade: 

Storbritannien 1000  Mill.  Clr. 

Nord-Amerika 250     —     — 

Preussen 200     —     — 

Belgien    .  .  r.W^V^  tr^.  ...     170     —     — 

Frankrig 170     —     — 

Osterrig 60     —     — 

Spanien 50     —     — 

Andre  Lande 100     —     — 

mod  Øst,  træffer  man  den  allerede  før  omtalte  Granitkjede, 
der  har  gjennembnidt  Kulformationen  og  presset  den  ene 
Side  af  de  gjennembrudte  Lag  over  mod  Vest,  medens 
den  anden  er  bleven  liggende  i  Atlanterhavet  eller  under 
de  yngre  Dannelser,  der  danne  Kysten  mod  dette  Hav. 
Men  Graniten  har  tillige  forandret  alle  de  nærmeste  Kul- 
lag til  den  Afart  af  Steenkul,  som  man  har  kaldet  An- 
thracit,  en  tung,  haard  og  metalglindsende  Kulart,  der  tændes 
vanskeligt ,  men  brænder  uden  Røg  og  uden  Flamme  og  giver 
stærkere  Varme  ved  Forbrændingen  end  almindelige  Steenkul. 
1  Aaret  1768  blev  næsten  hele  Pennsylvanias  Kuldistrict, 
hvori  disse  Kul  findes  ,  solgt  for  20000  Rdl. ,  saalidet  anede 
man  dengang  deres  Værd,  og  da  den  første  Transport 
kom  til  Philadelphia  omtrent  i  Aaret  1807,  kastede  man 
den  i  Floden  med  den  Erklæring,  at  det  var  noget  unyt- 
tigt Gods,  der  ikke  kunde  brænde.  Nu  kan  enhver  irsk 
Pige  gjøre  Ild  med  dem  paa  Ildstederne  med  nogle  Fyrre- 
pinde  og  en  Avis,  to  Artikler,  som  der  ikke  er  Mangel 
paa  i  Fristaterne.  Den  aarlige  Production  af  Anthracitkul 
er  omtrent  tre  Millioner  Tons  til  en  Værdi  af  over  25 
Millioner  Rigsdaler,  og  alene  i  de  Jernbaner  og  Kanaler, 
som  Compagnierne  have  anlagt '  for  Transportens  Skyld, 
staaer  en  Capital  af  150  Mill.  Rdl. 

Men  Steenkulsregionen  indeholder  tillige  de  fleste 
uædle  MetaUer;  kun  Tinnet  mangler  næsten  aldeles.  Det 
betydeligste  Metalbelte  løber  i  en  skraa  Linie  over  Mis- 
sisippifloden  fra  Missouri  (Ozarkbjergene)  gjennem  Illinois 
til  Wisconsin  og  er  især  rigt  paa  Jern  og  Bly,  af  hvilket 
sidste  Metal  der  i  Aarene  1845—47  udførtes  aarligt  50 
Mill.  ^^  alene  fra  Byen  Galena.  Et  andet  Belte  ligger  i 
Alleghanybjergene,  og  Beboerne  her  have  havt  Tiden  forud 
for  deres  Brødre  i  Vesten,    saa   at  Pennsylvania  endnu  er 

den  egenlige  Jernstat,  skjøndt  dens  Jernmalme  ikke  kunne 
maale  sig  med  Missouri's.  Det  senest  benyttede ,  men  ikke 
mindst  vigtige ,  Metalbelte  ligger  paa  begge  Sider  af  Øvre- 
søen (ved  Kewenaw  og  Fort  William)  og  paa  Kongeøen  i 
Søen,  og  indeslutter  i  en  vulkansk  Steenart  de  bekjendte 
Masser  af  gedigent  Kobber  med  Sølv,  paa  hvilke  der  nu 
ere  aabnede  Bjergværker,  der  i  Rigdom  overgaae  Alt, 
hvad  man  hidtil  har  kjendt.  Spor  af  gamle  Gruber  vise, 
at  Indianerne  skaffede  sig  dette  deres  vigtigste  Metal  ved 
en,  om  ogsaa  raa,  Bjergværksdrift,  og  ikke  blot  opsamlede 
de  store  Klumper,  der  laae  paa  Jordens  Overflade  men 
nu  vel  alle  ere  forsvundne.  En  saadan  Kobberblok,  hvis 
Vægt  blev  anslaaet  til  10000  ^,  laae  længe  ved  Ontonagon- 
floden  tæt  Syd  for  Øvresøen,  før  det  var  muligt  at  skaffe 
den  bort  fra  denne  vilde  og  ufremkommelige  Egn,  og  dog 
var  denne  Masse  kun  ringe,  sammenlignet  med  dem,  som 
ere  bragte  for  Dagen  i  Minerne,  thi  man  har  i  den  vul- 
kanske Steenart,  der  har  bragt  Kobberet  med  sig  fra 
Dybet,  fundet  Masser  af  det  fineste  Metal  paa  1 60,000  fe*. 

Sølvets  Forekomst  med  Kobberet  i  dette  Belte  viser 
altsaa,  at  de  ædle  Metaller  ikke  mangle  i  Steenkulsregionen; 
ogsaa  Guldet  forekommer  paa  en  lang  Strækning  langs 
Alleghanybjergene  i  Virginien,  Carolinerne  og  Georgien, 
men  den  aarlige  Production  (omtrent  2  Mill.  Rdl.)  er  en 
forsvindende  Størrelse  mod  de  Masser,  som  Californien 
udfører  (for  over  100  Mill.  Rdl.  om  Aaret),  og  Guldregionen 
i  Vest  hævder  derfor  ogsaa  sin  Ret  til  denne  Benævnelse. 

Trods  sin  Rigdom  paa  Salt  forsyner  Saltregionen  dog 
ikke  Fristaterne  med  dette  uundværlige  Mineral;  dertil  er 
den  for  aflukket  og  utilgængelig.  Østen  har  kun  en 
eneste  Saltmine  (i  Virginien),  men  faaer  ellers  sit  Forraad 
fra  de  rige  Saltkilder,    der  bryde   ud  igjennem  de  ældste 

forsteeningsførende  Lag  i  de  nordlige  Stater,    især  i  Ny- 
York  og  Ohio. 


Efter  denne  Betragtning  af  Naturen  og  Klimaet  i  dé 
forenede  Stater  gaae  vi  nu  over  til  en  Undersøgelse  af 
det  Sidstes  Indvirkning  paa  Beboernes  Færd,  Levemaade 
og  legemlige  Constitution.  Det  er  her  især  Luftens  store 
Tørhed,  der  kommer  i  Betragtning.  Den  bevirker  en 
Række  Phænomener,  paa  hvilke  Franskmanden  Desor  først 
har  gjort  opmærksom ,  men  som  forøvrigt  bekræftes  af 
Enhver,  der  har  opholdt  sig  længere  Tid  i  Landet.  Den 
jevne  Amerikaner  bryder  sig  ikke  meget  om  sin  Klæde- 
dragt eller  om  Moden,  men  hvad  han  sætter  Priis  paa, 
det  er  sneehvidt  Linned,  og  han  har  ogsaa  en  Luft  og  en 
Sol,  der  kunne  tørre  og  blege  det,  selv  i  den  koldeste 
Vintertid.  Amerika  er  et  lykkeligt  Land  for  Vadskekoner; 
de  behøve  intet  Tørreloft,  men  hænge  Tøiet  ud  i  den  frie 
Luft  om  Morgenen  og  tage  det  tørt  ind  om  Aftenen,  om 
det  ogsaa  har  faaet  en  Tordenbyge  over  sig.  Selv  om 
Vinteren  tørres  det  stivfrosne  Tøi  paa  een  Dag  ved  Isens 
Fordampning  i  den  klare  Luft.  Brændet  behøver  ikke  at 
være  vinterskaaret  for  at  kunne  anbefales  til  Brug,  og  Byii- 
herren  ikke  at  vente  Aar,  før  hans  Huus  kan  beboes;  man 
giver  første  Maling  den  ene  Dag  og  anden  den  næste, 
Stuen  er  paneleret,  tapetseret  og  beboet,  medens  første 
Sal  bygges^  og  det  er  ikke  nødvendigt  at  opsætte  ønske- 
lige Forbedringer  og  Udvidninger,  indtil  den  velbekjendte 
Sommerferie  kommer.  Den  Hurtighed,  hvormed  Skind 
tørres,  især  om  Vinteren,  forundrer  alle  Garvere,  der 
komme  over  fra  Europa.  Lignende  Fordeel  have  de,  der 
samle  naturhistoriske  Gjenstande  til  Opbevaring.     Man  har 

ikke  nødig  at  bruge  kunstige  Tørringsmidler,  og  jeg  har 
selv  erfaret,  hvor  let  det  gaaer  med  at  samle  Planter. 
Seg  lagde  hver  enkelt  eller  endog  flere  i  et  Ark  for  sig, 
stablede  disse  Ark  op  med  det  fornødne  Tryk,  og  paa 
tre  Dage  vare  de  gode  til  Henlægning ,  uden  at  der 
var  nogen  Nødvendighed  for  at  skifte  Papiret.  Derimod 
var  det  undertiden  vanskeligt  nok  at  faae  dem  hjem  fra 
Skoven  i  brugelig  Tilstand,  og  naar  det  var  en  Soldag,  og 
det  var  det  næsten  altid,  maatte  jeg  stænke  JJotaniseerkassen 
indeni  med  Vand  og  bære  den  i  Læsiden,  ellers  var  den  hele 
Samling  skrumpet  ind  til  en  Visk  tør  Hø,  før  jeg  kom 
hjem  med  den.  Kjelderne  ere  tørre  nok  til  at  holde 
Grønsager  fra  at  mugne,  og  Fodtøiet  bliver  ikke  grønt  i 
Pulterkammeret,  skjøndt  det  undertiden  faaer  en  træagtig 
Beskaffenhed.  Der  følge  nemlig  ogsaa  endeel  Ubehagelig- 
heder med  denne  store  Tørhed.  Huusmødrene  have  stor 
Uleilighed  med  at  holde  Brødet  friskt,  om  de  ogsaa  bage 
hver  Dag,  og  maae  opbevare  det  i  et  fugtigt  Klæde  i  Kjel- 
deren, og  hvor  man  ikke  bager  selv,  bringer  Bagervognen 
det  friske  Brød  først  ved  Middagstid,  og  man  spiser  da 
hjemmebagte  varme  Boghvede-  eller  Maiskager  og  Hvede- 
simler til  Frokosten  om  Morgenen.  Vilde  man  kun  bage 
hver  ottende,  Qortende  Da^,  saaledes.som  hyppigt  er  hos 
os  paa  Landet,  vilde  man  leve  paa  meget  tør  Kost  de 
sidste  fem  eller  tolv  Dage,  med  mindre  man  optog  Born- 
holmernes Skik  at  bløde  Brødet  i  koldt  ^and,  før  det 
nydes,  noget  jeg  forresten  af  egen  Erfaring  har  befundet 
ingenlunde  gjør  det  spiseligere.  Ligeledes  maae  Instrument- 
magerne være  meget  omhyggelige  ved  Valget  af  Træet, 
især  de  Dele,  hvis  mindste  Sammentrækning  vilde  bevirke 
en  Forstemning.  Træ,  der  hos  os  ansees  for  godt,  vilde 
være  aldeles  forkasteligt  i  Ny-York,  og  europæiske  Instru- 

menter  tabe  sig  derfor  meget  hurtigt  i  Amerika,  skjøndt 
jeg  har  seet  et  fra  Kjøbenhavn  holde  sig  fuldkomment  i 
hele  to  Aar,  hvilket  vidner  om  sjelden  Omhu  af  Fabri- 
kanten her  i  Valget  af  Træet.  Imidlertid  har  dette  den 
Fordeel,  at  det  udelukker  Goncurrencen  fra  Europa,  og 
tillader  Amerikaneren  med  Held  at  concurrere  i  det  euro- 
pæiske Marked. 

Men  Beboerne  selv  ere  ikke  blevne  uden  Paavirkning 
af  denne  Luftens  udpinende  Tørhed,  og  der  har  derfor 
i  Tidernes  Løb  udviklet  sig  en  særegen  amerikansk  Typus, 
der,  hvor  meget  den  end  modificeres  unfler  forskjellige 
Breder  og  ved  Blanding  med  europæiske  Indvandrende, 
dog  beholder  sit  eiendommelige  Præg  og  med  Lethed 
gjenkjendes  af  dem,  der  engang  ere  blevne  opmærk- 
somme paa  den.  De  lange  Arme  og  Been  og  de  store 
Fødder  berøve  Amerikaneren  naturlig  Ynde  og  Lethed  i  Be- 
vægelserne, og  den  stærkt  fremtrædende  Næse  med  den  noget 
tilbageglidende  Pande  og  spidse  Hage  og  de  udstaaende 
Kindbeen  gjøre,  at  man  kun  sjeldent  kan  kalde  hans 
Ansigt  smukt,  skjøndt  det  er  udpræget  characteristiskt  og 
næsten  altid  vidner  om  Kløgt,  Eftertanke  og  Alvor.  Huden 
er  mere  galdeagtig  guul  end  bruun,  saaledes  som  den 
bliver  det  hos  os  ved  den  blotte  Solhede,  og  lægger  sig 
allerede  tidligt  i  faste,  træagtige  Folder,  af  hvilke  den 
ikke  let  bringes  ud  ved  Latter  eller  livligt  Minespil.  Røde 
Kinder  ere  en  reen  Luxus.  Halsen  har  noget  vidunderligt 
langt  og  kantet  i  sine  Omrids,  især  træde  de  to  Skraa- 
muskler  og  Struben  med  Strubehovedet  skarpt  frem;  dog 
beroer  den  tilsyneladende  større  Længde  mere  paa  en 
Indsynkning  af  alle  de  blødere  Dele  end  paa  en  usæd- 
vanlig Forlængelse  af  de  enkelte  Halshvirvler.  Øinene  er 
skarpe  men  have  en  mærkværdig  ubestemt  Farve.    Jeg  kan 

ikke  sige  bestemt,  at  jeg  nogensinde  hos  en  ægte  Ameri- 
kaner saae  sorte  eller  blaae  Øine;  snarere  er  en  graa- 
agtig  spillende  Farve  den  almindelige.  iMed  Haarene 
gaaer  det  ligesaa.  De  ere  merke-støvgraae  og  tillige 
tørre, /Stride  og  strittende.  Et  Kruushoved  er  efter  Om- 
stændighederne enten  en  Nordeuropæer  eller  en  Neger, 
for  dennes  Natur  synes  at  være  stærkere  end  den  nord- 
amerikanske og  at  ville  modstaae  Aarhundreders  Ind- 
virkning. Det  er  bekjendt,  at  Amerika-Indianeren  ogsaa 
udmærker  sig  ved  en  tør  og  strid  Haarbeklædning ,  og  vi 
gjenfmde  det  samme  under  lignende  klimatiske  Forhold 
Hundreder  af  Mile  borte  i  det  tørre  Høiasien.  Modsætningen 
mellem  bløde,  silkeagtige,  ofte  krøllede  Haar  hos  Vest- 
europas haarfagre  Beboere  og  denne  Haarbeklædning  hos 
Beboerne  af  Landstrøg,  der  ere  udmærkede  ved  et  tørt 
og  excessivt  Klima,  har  sin  simple  physiske  Begrundelse  i 
den  Omstændighed,  at  Haaret  svulmer,  udvider  sig  og 
krølles  ved  at  indsuge  Fugtighed,  men  derimod  bliver 
stridt  og  skrumper  ind  i  tør  Luft,  hvorfor  det  ogsaa  er 
blevet  benyttet  som  en  Fugtighedsmaaler. 

Ved  denne  Skildring  har  jeg  nærmest  havt  Nord- 
boerne for  Øie,  og  især  dem  blandt  dem,  der  ikke  skye 
Klimaets  Indvirkninger  men  færdes  i  deres  daglige  Dont 
trods  Sol  og  Vind.  De  eiendommelige  Forhold,  under 
hvilke  Kvinden  lever,  nøde  mig  derfor  til  at  undtage  hende 
fra  denne  Characteristik.  Enhver  Pige,  der  ikke  hører 
til  den  simpleste  Arbeidsklasse,  og  det  gjør  Amerikanerinden 
næsten  aldrig,  sendes  i  sit  10de — 12te  Aar  til  en  Pensions- 
anstalt,  hvor  hun  i  Reglen  forbliver,  til  hendes  Opdragelse 
ansees  for  fuldendt.  Da  Studierne  i  en  saadan  Skole  næ- 
sten omfatte  de  samme  Fag  som  i  Drengeskolen,  og  hun 
hverken  frygter  Ligninger  af  anden  Grad  eller  Æneidens 

sexfodede  Yers,  saa  er  hendes  Tid  fuldt  optaget.  Hun 
staaer  tidligt  op,  studerer,  spiller,  synger  og  leger,  men 
viser  sig  kun  lidet  paa  Gaden  eller  i  den  frie  Luft,  før 
Solen  er  sunken  bag  Bakkerne  i  Vest,  og  Aftenens  Kølig- 
hed indbyder  til  en  Spadseregang  i  Byens  Alleer  og  Om- 
egn. Efter  Tilbagekomsten  til  sine  Forældres  Huus  be- 
skjæftiger  den  unge  Dame  sig  ikke -meget  med  Huus- 
holdningssager;  hun  giver  de  fornødne  Ordrer  til  den 
irske  Kokkepige,  der  besørger  det  eensformige  Kjøkken, 
men  undgaaer  helst,  naar  hun  kan,  de  Besværligheder  og 
smaae  Ubehageligheder,  der  følge  af  at  færdes  i  Kjøkken 
og  Fadebuur.  Hendes  Tid  hengaaer  med  Læsning  af  den 
skjønne  Litteratur,  med  lette  qvindelige  Sysler  og  med  at 
tage  imod  og  gjøre  Visiter ,  der  om  Sommeren  idet- 
mindste  i  Reglen  aflægges  om  Aftenen,  thi  den  hede  Tid 
af  Dagen  fra  Kl.  12  til  4  tilbringer  hun  i  Ro  i  de  kølige 
Værelser  bag  Jalousierne.  Den  oftest  blege  men  yderst 
fine  og  dehcate  Hud,  som  udmærker  Amerikanerinden,  er 
en  naturlig  Følge  af  et  saadant  Liv;  Haaret  bliver  blødt, 
silkeagtigt  og  mørkt;  om  Øinene  blive  sorte  eller  blaae, 
tør  jeg  ikke  sige  bestemt,  men  jeg  troer  det.  Derimod 
existerer  den  blomstrende  Ungdomstid  med  sine  friske, 
naturlige  Roser  ikke  for  hende ;  hun  modnes  hurtigt  til  en 
fyldig,  blændende  Skjønhed,  og  ældes  tidligt. 

Trods  sin  Ængstlighed  for  Klimaets  Paavirkning  for- 
bliver Kvinden  i  Amerika  dog  det  svagere  Kjøn,  thi 
Mandens  anstrængende  Færden  i  Livet  synes  at  passe 
bedre  til  Klimaet  og  at  skænke  en  kraftigere  og  høiere 
Alder,  naar  han,  vel  at  mærke,  lever  afholdent,  thi  Intet 
nedbryder  hurtigere  en  Constitution  i  hiint  Klima,  end 
Umaadelighed,  især  i  Drik,  og  Forglemmelsen  heraf  har 
bragt  mangen  Europæer  i  en  altfor  tidhg  Grav.       Det   er 

af  en  ængstelig  Erkjendelse  af  denne  Sandhed,  parret  med 
høiere  christelige  Hensyn,  at  den  uhyre  Iver  er  opstaaet, 
hvormed  man  i  Amerika  har  grehet  Maadel|oldssagen,  der 
i  de  fleste  europæiske  Stater  er  mødt  med  S{)ot  og  HaaUj 
og  paalægger  sig  en  Tvang  me(^  Hensyn  til  Nydelsen  aj 
stærke  Drikke,  der  maa  forekomme  den  overfladiske  lagt^ 
tager  latterlig  og  indskrænket,  skjøndt  nu  allerede  4  af  de 
sex  Ny  -  England  -  Stater  have  gjennemfprt  den  berømte 
Maine-Lov, ,, (Jer  forbyder  al  Fabrikation  og  Salg  af  spiri^ 
tuøse  Drikke  (derunder  indbefattet  Ale)  undtagen  til  medicinsk 
og  technisk  Brug,  ved  en  fri  Beslutning  af  det  samme  Folk, 
hvis  Majoritet  har  været  hengiven  til  Nydelsen  af  Spiritus _] 
maaskee  det  meest  forbausende  Beviis  paa  Selvbeherskelse, 
som  »oget  frit  Folk  eijflfiu  har,  givet ,_saalænge  ^.Verden 
har  staaet.  Flere  vestlige  Stater  have  allerede  fulgt  dette 
Exempel,  og  de  øvrige  ville  sikkert  snart  følge  efter^. 
Hvert  Aar  bliver  Antallet  af  denne  Lovs  Modstandere  i 
Ny -York,  dqu  værste  Brændeviinsstat,  færre  og  færre  og 
synker  dybere  og  dybere  ned  mellem  den  laveste  Folke- 
masse, og  det  er  kun  Irlændere  og  de  simpleste  Tyd- 
skere,  der  give  sig  af  med  at  være  „Romsælgere*'.  Maa- 
skee, siger  Desor,  vilde  et  Forsøg  paa  at  gjennemføre  en 
lignende  Loy  Mos  os  fprandre  adskillige  af  vore  ivrigste 
Conservative  til  revolutionaire  Demagoger.  Maaskee,  kunde 
man  vel  tilføie,  vilde  det  ogsaa  kunne  forvandle  flere, yoldr, 
somme  Frihedsmænd  til  haardnakkede  Conservative. 

At  nu  det  tørre  og,  excessive  Klima  virkelig  hær  ud- 
præget sig  i  den  arbeidende  Amerikaners  Ydre,  ville  y^ 
maaskee  finde  bestyrket  ved  at  sammenligne  ham  med 
den  unge  amerikanske  Elegant,  Dandyen  fra  Broadway  og 

Chestnut-street  M ,  der  efter  hver  længere  Tour  i  den  frie 

— ■='»  •-'"•^  :r'!. 

*)   To  Hovedgader  i  Ny- York  og  Philadelphia.  " , 

Luft  bruger  en  Maske  af  „creme  de  Siam"  over  Ansigtet 
for  at  borttage  Fregner  og  blødgjøre  Huden,  som  bærer 
Handsker,  der  ere  forede  med  Mandelsæbe,  for  at  holde 
Hænderne  sneehvide  og  daghgt  salver  Haaret  med  Balsam  og 
kostelige  Essenser,  for  han  har  rigtignok  et  ganske  forskjelligt 
Ydr'é.  '  Med  sin  fine  gjennemsigtige  Hud,  sine  smægtende 
Øine  og  sit  bløde  Silkehaar  ligner  han  mere  en  Pige  end 
en  Mand,  og  har  vistnok  sin  store  Omhu  for  at  undgaae 
den  frie  Lufts  umiddelbare  og  vedvarende  Indvirkning  at 
takke  for  dette  høist  tvivlsomme  Fortrin. 

Klimaets  Indflydelse  paa  Beboernes  Ydre  lader  sig 
saaledes  med  nogenlunde  Sikkerhed  paavise;  om  det  der- 
imod har  nogen  Indvirkning  paa  deres  aandelige  og  mo- 
ralske Tilstand,  er  langt  vanskeligere  at  komme  til  Sik- 
kerhed om.  Grunden  hertil  ligger  i  den  for  Amerikanerne 
saa  betegnende  Selvbeherskelse,  der  i  de  fleste  Tilfælde 
gjør  det  næsten  umuligt  at  faae  bestemt  at  vide,  hvad  der 
egenligt  gjærer  og  bevæger  sig  i  deres  Indre.  Barnet 
vænnes  alt  tidligt  til  paa  det  Omhyggeligste  at  iagttage 
ydre  Anstand  og  Sømmelighed,  og  det  paa  den  naturligste 
Maade,  nemlig  ved  at  Forældre  og  Ældre  altid  gjøre  det 
samme.  Det  har  ofte  sit  fulde  Maal  af  Friheden,  men  al 
Adfærd,  der  kan  betegnes  som  ,,ungentlemanly",  som  ikke 
sømmende  sig  et  velopdraget  Menneske  ,  møder  strax 
Tilretteviisnhig.  Ethvert  raat  Ord  eller  Skjeldsord  ansees 
for  en  Vederstyggehghed,  ligesaa  uberettiget  af  en  Fader, 
Lærer  eller  Ældre  mod  en  Yngre,  som  af  denne  mod 
hine.  Læreren  siger  saaledes  til  sin  Elev:  „De  vil  be- 
hage at  gjøre  det,  min  Herre",  og  denne  svarer  ham: 
„Ja,  min  Herre",  eller  maaskee  ogsaa:  „INei,  min  Herre, 
jeg  gjør  det  ikke",  og  i  det  Tilfælde  bliver  det  da  nær- 
mere  at  afgjøre,    hvem  der  har   havt  Ret,    men    skulde 

nogen  af  dem  blive  hidsig  eller  bruge  Uqvemsoi'd ,  lige*- 
meget  hvem  af  dem,  saa  raaber  Verden  strax,  naar  den 
horer  det:  „Ungentlemanly!"  uværdigt  en  fri  Mand,  og 
det  er  en  Plet  selv  paa  en  Drengs  Characteer.  Det  er 
en  herlig  Skik,  unægteligt,  men  den  er  svar  at  lære, 
naar  man  ikke  lærer  den  som  ling.  Af  denne  Anerkjen- 
delse  af  Selvbeherskelsens  Nødvendighed  for  en  Borger 
i  en  fri  Stat  følger  ogsaa  Amerikanerens  Frygt  for  AU, 
hvad  der  kunde  bringe  ham  til  at  glemme  sig  selv,  hans 
Frygt  for  spirituøse  Drikke,  hans  Frygt  for  Disputer,  haiiis 
Utilbøielighed  til  at  indlade  sig  nærmere  med  Fremmede 
om  Politik,  Religion  eller  hvadsomhelst,  der  kunde  vække 
Uenighed  eller  fremkalde  Heftighed.  Han  siger  derfor 
ogsaa  med  Grund,  naar  der  er  Opløb  i  Gaden,  og  man 
hører  høirøstede,  stridende  Stemmer:  „Aa,  det  er  et  Par 
Tydskere,  der  slaaes,  eller  et  Par  drukne  Irlændere";  det 
er  umuligt,  at  det  kunde  være  Amerikanere. 

Men  Begreberne  om  det  Passende  afvige  der  rigtignok 
undertiden  fra  vore.  Jeg  har  selv  engang  hørt  en  Mand 
præke  fra  Raadhuustrappen  i  Po'keepsie  til  det  forsamlede 
Folk  om  det  tusindaarige  Rige,  om  Napoleon,  Kossuth, 
Victoria  og  Nicolaus  (det  er  de  eneste  Europæere,  den  menige 
Mand  kjender  af  Navn),  om  Fred  og  Lyksalighed  mellem 
Menneskene  og  om  Krigens  Fordærvelighed.  Oer  hans 
Skuldre  hang  en  lang  guulKaabe,  prydet  med  flagrende  Baand 
og  Papirstrimler,  der  vare  beskrevne  med  Skriftsprog;  paa 
Hovedet  bar  han  en  høi,  rød  Hue,  fuld  af  Indskrifter  og 
iinderHge  Tegn ,  og  i  Haanden  en  Hyrdestav  som  Biskop- 
pernes. 3  Dage  efter  hverandre,  3  Gange  om  Dagen  blev 
han  ved  uden  at  trættes,  med  samme  Alvor  og  Begei- 
. string.  Det  havde  han  Ret  til,  det  var  hans  Overbeviis- 
ning.    Og    som   en   fri   Mand   kunde   han   udtale   den  paa 

Gader  og  Stræder,  uden  at  Politiet  fandt  sig  berettiget  til 
at  forbyde  det.  Der  vare  mange  Folk  forsamlede  om  ham, 
og  den  dybeste  Taushed  og  Alvor  herskede ,  skjøndt 
Manden  saae  ud,  som  om  han  var  sluppet  ud  af  en  Daare- 
kiste.  Folk  tilkastede  undertiden  hverandre  et  Blik,  som 
om  de  vilde  sige:  han  er  jo  gal,  men  de  sagde  det  ikke, 
for  det  vilde  have  været  usømmeligt;  og  da  en  Dreng 
blandt  de  mange,  der  stode  tæt  om  ham  med  halv  For- 
undring halvt  Lune  malede  i  deres  Ansigter,  nærmede  sig 
til  ham  og  maaskee  i  reen  uskyldig  Nysgjerrighed  løftede 
en  af  de  Papiirstrimler  i  Veiret,  som  hang  paa  hans 
Kaabe ,  -fik  han  en  saa  alvorhg  Tilretteviisning  af  en 
Arbeidsmand  i  Publikum,  at  han  maatte  liste  sig  ganske 
flau  bort  under  de  andre  Drenges  Spot  og  Latter.  Det 
var  ikke  høfligt,  det  var  ikke  „gentlemanly".  Hvor  der 
sættes  saa  stor  Priis  paa  den  ydre  Anstændighed,  er  det 
ikke  noget  Under,  at  Loven  straffer  Brud  paa  den  med 
stor  Strenghed.  Medens  den  hos  os  sætter,  jeg  troer,  den 
latterlige  Bøde  af  5  Rd.  for  en  Ørefigen,  vilde  den,  der 
vilde  hengive  sig  til  saadanne  Friheder  i  det  frie  Amerika, 
komme  til  at  bøde  sine  100  a  500  Rd.  En  fri  Mand 
maa  ikke  glemme  sig  selv,  og  en  fri  Mands  Ret  ikke 
ustraffet  glemmes. 

Hvorledes  er  det  da  gaaet  til,  at  Amerikanerne  i  den 
Grad  have  faaet  Navn  for  at  være  bevægelige,  irritable 
og  let  modtagelige  for  Indtryk,  at  Desor  endog  har  troet 
at  maatte  søge  den  særegne  Aarsag  dertil  i  Klimaets 
Eiendommeligheder?')  Jeg  troer  at  kunne  angive  Grunden 
hertil,  men  maa  dog  strax  i  Begyndelsen  bemærke,  at  det 


^)  Desor  tillægger  vel  Amerikanerne  kun  Irritabilitet  men  ikke  Sensi- 
bilitet, men  har  den  ferste  noget  al  betyde,  maa  den  i  det  Væsen- 
,;    lige  udpræge  sig  Characteren  paa  samme  Maade  som  den  sidste. 

aldrig  er  lykkedes  mig  at  opdage  eller  see  nogen  ophid- 
selig  Amerikaner,  uagtet  jeg  har  ledt  efter  ham  som  en 
Diogenes  med  sin  Lygte.  Kun  om  eti  eneste  Mand,  der 
bar  Præget  af  at  være  kold  og  besindig  i  høieste  Grad  og 
var  human  og  værdig  i  enhver  Henseende,  blev  det  mig 
fortalt,  at  han  undertiden,  naar  Noget  pludseligt  gik  ham 
imod,  saa  at  han  ikke  fik  Tid  til  at  lægge  Baand  paa  sig 
selv,  kunde  bryde  ud  i  saadan  Lidenskabelighed,  at  alle 
Folk  flyede  ud  af  Huset  for  ham,  og  være  liigbleg,  naar 
han  atter  kom  tilsyne;  men  jeg  maa  ogsaa  tilføie,  at  denne 
Mand  havde  svunget  sig  op  til  at  vaére  høit  agtet  og  an- 
seet  i  de  nordlige  Stater,  en  Mand,  paa  hvis  blotte  Ord  en 
Forretningsmand  vilde  stole  som  paa  en  skreven  Erklæring, 
fra  som  Dreng  at  have  løbet  omkring  paa  Jernbane- 
stationerne og  solgt  Aviser,  uden  anden  Kontrol  over  sine 
Lidenskaber  end  den,  han,  som  det  synes  med  saa 
megen  Kamp,  selv  havde  erhvervet  sig. 

Unægteligt,  der  har  været  Bevægelser  nok,  Ophidselse 
nok  i  de  forenede  Fristater.  Der  var  Frihedskrigen  i  for- 
rige Aarhundrede;  vil  man  vove  at  stille  den  ved  Siden  af 
de  franske  Revolutioners  Rædsler  og  Grusomheder?  Fransk- 
manden vogter  sig  vel  for  at  fremkalde  en  Sammen- 
ligning. Der  var  den  store  Kulgrube  og  Landspeculation  og 
den  store  Bankbevægelsc  i  Aarene  1830-40,  der  rigtignok 
foraarsagede  stor  Irritabilitet,  men  naar  flere  af  Staterne 
gaae  fallit,  naar  Halvdelen  af  Bankerne  blive  ruinerede  og 
Tusinder  af  Familier  styrtes  i  Fordærvelse  ved  Bedrageri 
eller  ukloge  Kjøb  og  Speculationer,  saa  har  en  Nation 
Lov  til  at  blive  en  Smule  ophidset,  uden  strax  at  ansee^ 
for  at  koge  over  hvert  Øieblik.  Man  kunde  med  lige  Ret 
beskylde  Skotlænderne ,  Englænderne  og  Franskmændene 
for  at  være   let  ophidselige,    naar   man  mindes  de  over- 

spændte  Forhaabninger  og  Indbildninger,  der  brast  med 
Panama-,  med  Sydsø-  og  med  Missisippiboblen ,  og  dog 
skulde  disse  Nationer  efter  denne  samme  Desorske  Luft- 
theori  være  kolde,  rolige  og  lidet  irritable.  Der  var  frem- 
deles den  store  Jenny  Lind-Bevægelse.  Jeg  spurgte  en 
Dame,  om  hun  havde  hørt  Jenny  Lind.  ,,Aa  ja,  jeg 
maatte  jo  ogsaa  med  derned"  (til  Ny- York  nemlig).  „Der 
var  nok  megen  Enthusiasme  og  Ophidselse  i  den  Anled- 
ning'', sagde  jeg  med  uskyldig  Lettroenhed.  .,Ja,  i  Bla- 
dene", var  Svaret.  Trojanerens  Ord  i  Ulysses  vonithacia: 
„Det  er  ligesaa  hos  os",  randt  mig  i  Hu,  for  jeg 
havde  netop  i  de  Dage  hørt  en  Fugl  synge  om,  at  hele 
Kjøbenhavn  var  i  Bevægelse  paa  Grund  af  en  ny  Skue- 
spillers Optræden,  og  vi  Kjøbenhavnere  ere  dog  virkelig 
ikke  noget  let  bevægeligt  Folk.  Den  hele  Enthusiasme 
for  Jenny  Lind  var  ligesaa  opskruet  og  kunstig  som  den 
for  Kossuth ;  den  første  sat  i  Gang  og  næret  af  en  Mand, 
der  kjendte  og  levede  af  sin  Nations  Forfængelighed  og 
Lyst  til  ogsaa  at  være  med,  og  havde  Formue  nok  til  at  vinde 
nogle  af  Bladenes  Und.erstøttelse,  og  den  anden  fremkaldt  af 
et  Parti,  der  troede  at  kunne  benytte  den  Popularitet,  som 
en  Frihedskæmper  fra  Europa  naturligt  kunde  gjøre  Beg- 
ning  paa,  til  Fremmeisen  af  deres  egen  Fordeel,  men  saa- 
snart  de  mærkede ,  at  dette  ikke  vilde  gaae ,  især  vel  paa 
Grund  af  hans  egen  forkeerte  Fremfærd,  atter  lode  ham 
falde,  og  det  saa  totalt,  at  han  fandt  det  raadeligst  at  liste 
hemmeligt  bort  igjen  fra  det  Land,  hvor  han  var  blevet 
modtaget  som  en  Halvgud.  Der  var  dengang  Ingen,  for 
hvem  det  kunde  betale  sig  at  være  enthusiastisk  for  ham, 
og  saa  var  der  altsaa  ingen  Grund  til  at  være  det.  Men 
hertil  kommer,  at  Massen  af  dem,  der  saaledes  sættes  i 
Bevægelse,  ingenlunde   ere  Amerikanere  men.  Indvandrere , 

især  Irlændere  og  Tydskere,  der  ere  de  sædvanlige  Spille- 
boldte  og  Offre  for  Agitatorer  i  forskjelUg  Retning,  og  at 
mange  Reisende  mere  have  stræbt  at  Qnde  Feil  ved  den 
amerikanske  Nation  end  indrømme  den  dens  Ret,  og  deres 
europæiske  Publikum  har  indtil  den  seneste  Tid  opmuntret 
dem  dertil. ,  Og  dog  har  selv  Dickens,  hvis  kaade  og 
overdrevne  Skildring  at*  Amerikanernes  Feil  h'ar  kastet  en 
Plet  paa  ham,  som  hans  senere  Værker  ikke  har  kunnet 
afviske,  maattet  tilstaae,  at  blandt  alt  det  Fæle,  soni 
stødte  den  kræsne  Engelskmand  i  Fristaterne,  var  Intet 
1  am  dog  saa  fælt  som  hans  egne  Landsmænd.  Det  var, 
fordi  de  endnu  ikke  vare  blevne  Amerikanere. 

Endelig  maa  man  ikke  glemme,  at  Amerikaneren 
næsten  aldeles  mangler  saadanne  Adspredelser  og  For- 
lystelser, som  dem,  hvormed  vi  søge  at  opmuntre  og  op- 
live os  efter  anstrengende  Arbeide.  Theatrene  ere  saa 
slette  og  saa  lidet  agtede,  at  man  endogsaa  begynder  at 
arbeide  paa  at  faae  dem  forbudte  som  Indretninger,  der 
virke  demoraliserende  paa  Folket  ligesom  Brændeviins- 
boutikerne;  for  Musik  har  Amerikaneren  ingen  Sands, 
uagtet  næsten  hvert  ungt  Menneske  lærer  at  spille  et 
Instrument,  men  det  er  kun,  fordi  det  nu  engang  er 
fashionabelt ,  for  de  glemme  det  allesammen  igjen ,  naar 
de  blive  ældre,  Ugesom  vi  glemme  Hebraisk;  Dands  for- 
dømmes allerede  af  flere  udbredte  protestantiske  Sekter 
som  uchristelig  og  upassende;  til  opmuntrende  og  under- 
holdende Fodtoure  er  Klimaet  ikke  vel  skikket,  og  Søn- 
dagen overholdes  endelig  med  saadan  puritansk  Streng- 
hed, at  den  hele  arbeidende  Klasse  ikke  engang  har  Lei- 
lighed  til  Adspredelse.  Naai'  vi  unge  Udlændinge  i  Po'- 
keepsie   engang   imellem   gjorde  os  en  munter  Aften  over 

ét' 'ijJas,  ihaatte  det  skee  i  største  Hemmelighed  inden 
lukte  Døre,  for  det  kunde  skade  vort  gode  Navn  og  Rygte. 
'  '  Nu  er  det  jo  klart,  at  saadanné  Folk  engang  Imellem 
maå'e  have  Luft  og  ryste  Arbeidsstøvet  af  sig,  og  deraf 
opstaae  da  disse  Otte-Dages-Enthusiasmer,  som  komme 
over  dem  ligesom  Epidemier.  „Brandcorpserne  og  de 
rtiilitaire  Fricompagnier",  sagde  en  Amerikaner  til  mig,  ,,ere 
vore  sociale  Uve  irs  storm  es  Lynafledere";  paa  dem  udtømmer 
sig  al  den  overstrømmende  Livskraft,  som  i  14  Dage  eller 
en  Maanedstid  har  været  trængt  tilbage  og  sammenpresset 
ved  uophørligt  Slid  i  Contoirerne,  Boutikerne  og  Arbeids- 
stuerne,  og  som  ellers  tilsidst  vilde  bevirke  en  farlig  Ex- 
plosion.  Nu  baxe  de  dygtigt  om  med  hverandre,  slaaes 
lidt,  før  de  slukke  Ilden,  og  blive  dyngvaade  paa  en  kold 
Nat,  eller  de  exercere  omkring  en  heel  Dag,  gjøre  Musik 
og  plaffe  med  Geværerne  under  Publikums  Jubel  og  Da- 
mernes Smiil,  saa  have  de  faaet  Luft,  saa  have  de  frelst 
Fædrelandet,  og  Skomageren  vender  igjen  roHgt  tilbage  til 
sin  Læst.  Dersom  Nogen  kunde  see  den  rasende,  næsten 
dyriske  Lidenskab,  hvormed  f.  Ex.  en  Sprøite  betjenes,  det 
Raseri,  hvormed  der  arbeides,  og  høre  de  vilde  Brøl,  der 
opstige,  vilde  han  troe  sig  hensat  mellem  en  Flok  Barbarer, 
der  forberede  og  ophid&e  hverandre  til  et  blodigt  Hevntog, 
og  dog  gaae  disse  samme  unge  Mennesker  næste  Morgen 
itied  største  Rolighed  til  deres  Forretninger  efter  en  suffi- 
sant Frokost,  arbeide  deres  10 — 12  Timer,  spise,  drikke 
og  sove  med  sædvanlig  Hurtighed,  og  det  kan  ikke  falde 
Nogen  af  dem  ind  at  være  irritabel,  før  han  igjen  kom- 
mer til  Sprøiten.  Det  er  den  eneste  Fornøielse,  han  har; 
hvad  Under,  at  han  nyder  den  tilgavns,  naar  han  faaer 
den.  Jeg  har  ikke  faaet  andet  ud  af  Betragtningen  af  alle 
disse  Bevægelser,   end   at  Amerikanerne  som  alle  Menne- 

sker  have  Lidenskaber,  der  til  dagligdags  flnde  saa  liden 
Udvei  og  saa  ringe  Anvendelse,  at  de  nu  og  da  bryde  ud 
paa  en  Maade,  der  slaaer  os  netop  ved  Contrasten  til 
den  sædvanlige  Rolighed,  men  at  de  forresten  høre  til  de 
roligste  Folk  i  Verden,  der  maa  have  Ophidselsen  proppet 
i  sig  ved  kunstigt  Tryk,  og  derfor  ogsaa  slippe  den ,  saa- 
snart  dette  ophører,  ligesom  Champagnen  slipper  Kul- 
syren, naar  Proppen  løsnes  og  springer  af.  • 
Jeg  skal  nu  berøre  et  Punkt/  som  specielt  er  blevet 
fremhævet  som  et  Tegn  paa  en  véd  det  terre  Klima  for- 
aarsaget  usædvanlig  Irritabilitet;  det  ér  det  Hastværk,  han 
har  med  Alt,  hvad  han  foretager  sig.  Nu  er  det  dog 
virkelig  intet  Under,  at  et  Folk,  der  i  et  Tidsrum  af  200 
Aar  har  hævet  sig  fra  Intet  til  at  være  en  af  Jordens 
mægtigste  Nationer,  har  maattet  skynde  sig  lidt,  især  da 
denne  Storhed  udelukkende  er  bygget  paa  samtlige  Indi- 
viders Anstrængelser  og  ikke,  som  ofte  i  Europa,  har  været 
Resultatet  af  enkelte  Fyrsters  eller  store  Mænds  Bestræ- 
belser. Men  at  Arbeidet,  skjøndt  et  Hastværks-,  dog  ingen- 
hmde  har  været  et  Jaskværksarbeide ,  saaledes  som  man 
skulde  troe,  hvis  det  var  opstaaet  under  en  let  ophidselig 
og  anfængelig  Nations  Hænder,  det  viser  den  amerikanske 
Forfatning,  der,  skjøndt  den  skabtes  umiddelbart  efter  en 
revolutionair  Krigs  ophidsende  Stemning,  dog  har  bestaaet 
indtil  den  Dag  i  Dag  uden  at  faae  en  Tøddel  af  sine  vigtigste 
Bestemmelser  forandret,  uagtet  Millioner  af  uvidende  Folk  af 
alle  Nationer  ere  væltede  ind  over  Landet  og  gjorte  deel- 
agtige  i  alle  en  Borgers  Rettigheder.  En  saa  farlig  Prøve 
har  ingen  europæisk  Regjeringsform  været  underkastet,  et 
saadant  Tørn  har  ingen  uden  den  amerikanske  taget  imod 
uden  at  vakle,  og  mindst  skulde  vel  en  Franskmand  be- 
breide    Amerikaneren    Irritabilitet    og    Ophidselighed    med 

deres  uheldige  Følger,  han,  der  i  et  Par  Decennier  har 
kjøbt  med  Blod  og  hilset  med  Jubel  alle  mulige  Regjerings- 
former,  og  dog  skulde  være  saa  rolig  og  besindig. 

Men  selv  den  Hurtighed,  der  viser  sig  i  det  daghge 
Livs  Sysler  og  i  Bevægelserne,  har  sin  naturlige  Aarsag. 
Amerikaneren  er  mager,  noget  bøiet,  har  lange  Lemmer, 
og  bevæger  sig  derfor  naturligt,  naar  han  bevæger  sig 
hurtigt.  Det  vilde  være  ligesaa  unaturligt  for  ham  at 
gaae  med  korte,  adstadige  Skridt,  som  det  vilde  være  for 
en  lille  corpulent  Mand  at  fare  afsted  med  foroverbøiet 
Krop  og  lange  Skridt.  Hertil  kommer,  at  han  virkelig 
bestiller  meget;  en  Amerikaner  gjør,  sige  selv  Fremmede 
derovre ,  tre  Europæeres  Arbeide ,  og  følgelig  maa  han 
ogsaa  skynde  sig  tre  Gange  saameget;  men  jeg  troer,  at 
Enhver  med  en  Smule  psychologisk  Bhk  vil  kunne  skjelne 
mellem  den  planmæssige  Hurtighed,  der  er  en  Følge  af, 
at  man  har  meget  at  tage  vare  paa,  og  den  ubestemte 
Urolighed,  der  er  Udtrykket  af  et  irritabelt  Gemyt.  Ame- 
rikanerens Bevægelighed  er  absolut  af  det  første  Slags, 
aldeles  som  man  træffer  den  i  Europas  store  Plandels- 
stæder,  kun  med  mindre  Larm  og  med  mindre  Uro,  om 
muligt.  Jeg  har  selv  kjendt  noget  til  en  indfødt  Amerika- 
ner, der  var  Chef  for  et  stort  Handelshuus  i  Ny- York, 
havde  sin  Familie  boende  10  Miil  oppe  i  Landet  for  Sund- 
hedens Skyld,  var  Partner  i  et  stort  Fabrikanlæg  8  Miil 
længere  oppe  og  Eier  af  en  stor  Jernvalsemølle  atter  10 
Miil  nordligere  og  desuden  havde  Opsynet  med  en  Jern- 
mine, der  laae  50  Miil  endnu  videre  Nord  paa.  Frem- 
deles var  han  Jernbanedirecteur  med  mere;  Forretninger 
kaldte  ham  et  Par  Gange  i  den  Tid,  jeg  var  i  Amerika, 
til  Boston,  som  ligger  100  Miil  borte  i  en  anden  Ret- 
ning,  og  eengang,   men  ogsaa  dog  kun  eengang,    gjorde 

han  i  det  Tidsrum  en  Sviptour  til  Paris  og,  London.  Den 
Mand  maatte  skynde  sig  Ijdt,  ja  han  kunde  vel  endogsaa 
have  Lov  til  imellem  at  være  lidt  nervens  og  irritabel, 
men  han  saae  saa  smilende  og  tilfreds  ud,  og  talte  saa 
roligt,  langsomt  og  besindigt,  at  man  ikke  skulde  ane,  at 
han  laae  paa  Landet  i  Jernbanevognene. 

Den  Hurtighed,  hvormed  Amerikaneren  spiser,  er  ogsaa  vel 
bekjendt  og  ofte  nok  gjort  til  Gjenstand  for  Fremmedes  Spot. 
I  Familierne  mærkes  den  ikke  i  nogen  stødende  Grad;  man 
spiser  i  Reglen  kun  to  Retter,  drikker  ikke  Viin  til  iMaden 
eller  Kaffe  efter  Bordet,  og  bliver  følgelig  noget  hurtigere 
færdig.  Derimod  bliver  man  jo  rigtignok  noget  slaaet 
med  Forbauselse,  naar  man  første  Gang  betræder  Spise- 
salen i  et  amerikansk  Hotel.  Den  Voldsomhed,  hvormed 
man  styrter  ind,  naar  Klokken  lyder,  den  Begjerlighed, 
hvormed  man  river  til  sig  af  Retterne  og  fylder  Taller- 
kenerne taarnhøit  med  de  meest  heterogene  Ting,  og  den 
Glubskhed,  hvormed  man  dernæst  fortærer  det  Hele,  me- 
dens sorte  Opvartere  fare  op  og  ned  med  lydløse,  slæ- 
bende Fjed,  vækker  Forestillingen  om  Kannibaler  ved  deres 
Maaltid,  betjente  af  Mørkets  Aander.  Men  naar  man  be- 
tænker, at  Selskabet  ved  et  amerikansk  table  d'hote  er 
meget  blandet,  dt  de  Fleste  ikke  kjende  hverandre,  at; 
Amerikaneren  overhovet  ikke  gjerne  converserer,  naar 
han  har  andet  at  bestille,  og  mindst  med  Fremmede,  og 
at  Reglen  ,,hjelp  dig  selv"  gjelder,  som  overalt  i  Amerika, 
saa  ogsaa  ved  Middagsbordet,  hvor  de  fleste  af  Retterne 
ere  opstillede  paa  engelsk  Maneer,  og  hvor  man  ofte  Intet 
faaer,  naar  man  ikke  sørger  for  sig  selv,  saa  vil  man 
finde,  at  det  Bedste,  han  kan  gjøre,  er  at  spise  og  spise 
hurtigt,  og  det  gjør  han.  Mindst  af  Alt  er  Amerikaneren 
desuden  Gourmand;    han   seer   med  Foragt   paa  Enhver, 

hvis  Gud  er  i  hans  Bug,  og  betragter  Spisningen  mere 
som  en  nødvendig  Forstyrrelse  i  Forretningerne  end  som 
en  Nydelse,  og  iler  med  at  komme  tilbage  til,  hvad  der 
er  morsommere  og  betaler  sig  bedre. 

Jeg  kan  altsaa  efter  min  Erfaring  ikke  billige  den 
Mening ,  at  Tørheden  af  Luften  i  Amerika  skulde  have 
præget  den  amerikanske  Characteer  med  en  særegen 
Irritabilitet  og  Ophidselighed.  Skulde  jeg  characterisere 
Amerikaneren,  maatte  jeg  sondre  mellem  trende  Typer: 
den  nyenglandske  eller  Yankeetypen ,  den  virginiske  eller 
Sydtypen  og  den  germaniske  eller  europæiske  Typus.  Lad 
mig  sige  nogle  Ord  om  den  første. 

Arbeidsom  og  praktisk  ved  sin  Oprindelse,  intolerant 
indtil  Yderlighed  ved  den  Intolerance,  der  havde  fordrevet 
ham,  besteeg  Puritaneren  Ny-Englands  Kyst.  .  Den  stor- 
artede Natur,  der  mødte  hans  Øie,  de  vilde  Klippebjerge 
med  deres  mørke,  uendelige  Naaleskove  maatte  gjøre  ham 
alvorlig  og  stemme  ham  til  Gudsfrygt,  Jordbundens  Karrig- 
hed gjøre  ham  opfmderisk,  beregnende  og  afholdende,  de 
bestandige  Kampe  med  vilde  og  grumme  Indianere  ener- 
gisk, snu,  faretrodsende,  haard.  Med  Arbeidsomheden 
fulgte  Orden  og  Reenlighed.  Arbeidet  gjorde  ham  huus- 
lig;  han  bar  Omhu  for  sin  Famihe,  han  agtede  sin  Hu- 
stru, han  opdrog  sine  Børn.  Blandt  200  Børn  fandtes 
ved  sidste  Optælling  i  Ny-England-Staterne  kun  eet,  som 
ikke  kunde  læse  og  skrive  ' ),  og  det  var  en  Udlænding, 
i  England  kunne  af  2u0  Børn  omtrent  de  Halve  ikke  læse. 
Med  Arbeidet  fulgte  ogsaa  Arbeidets  Løn  i  stedse  rigere 
og  rigere  Maal.     Han  blev  riig,  og  Verden  kaldte  ham  en 


')  Denne  Notits  er  nogle  Aar  gammel.     I    den    senere  Tid  synes 
Forholdet  ikke  at  være  saa  gunstigt. 

Dollarjæger.  Han  var  det  virkeligt,  mep  ikke  som  en 
Gnier,  der  sammenskraber  Guld  blot  for  den  usle  Glæde 
at  kunne  mætte  sine  Øine  paa  det,  eller  for  at  erhverve 
sine  Børn  en  indbildt  Sikkerhed  mod  Fremtidens  Gjenvordig- 
heder,  ei  heller  for  som  en  Ødeland,  at  kunne  kaste  det  ud 
til  tomme  og  egenkjærlige  Fornøielser,  men  dreven  af  en 
Driftighedsaand,  der  var  uimodstaaelig,  fordi  den  var  hans 
Psatur.  Penge  bleve  ham  kun  et  Middel  til  ny  Virksom- 
hed, enten  for  ham  selv  eller  for  andre,  ham  ligegyldigt. 
Heraf  springer  nu  den  Iver,  hvormed  han  deeltager  i  Sta- 
tens, Communens  eller  Kirkens  Forretninger  uden  at  fordre 
Vederlag  og  uden  at  vente  det,  og  den  Rundhaandethed , 
hvormed  han  offrer  til  alle  Samfund,  Foreninger,  eller 
Indretninger,  som  han  troer  ville  befordre  det  Offenliges 
Vel.  1  denne  Aand  var  det,  at  ep  Knapmager  skænkede 
de  fornødne  Legater  til  at  oprette  3  Professorposter  ved 
et  af  Landets  lærde  Collegier,  og  at  Harvard  College  i  eet 
Aar,  pemlig  1846,  fik  testamenteret  ikke  mindre  end  1^ 
MilL,  Rd.  til  Fremmel^e  af  dets  videnskabelige  Øiemed. 

Men  trods  sin  Huuslighed  er  Yankeen  intet  Ujemme- 
dyr;  ved  at  fortrænge  den  beduinske  Indianer  blev  han 
selv  en  omflakkende  Nomade.  \el  elsker  han  sit  Hjem 
mellem  Ny-Englands  skovklædte  Klipper,  men  overalt,  hvor 
det  stjernesaaede  Banner  vaier,  og  hvor  amerikansk  Frihed 
gjelder,  der  veed  han  at  finde  sig  tilrette,  der  føler  han  sig 
hjemme.  Heri  overgaaer  han  Europas  frie  Klippebeboere. 
Naar  han  hører  om  Anstrængelser  og  Farer,  om  vordende 
uorganiserede  Samfund  i  det  Ijerne  Vesten,  bliver  det 
ham  for  trangt  mellem  hans  Bjerge;  urolig  tager  han  til- 
sidst  Foden  paa  Nakken  (figurligt,  forstaaer  sig,  thi  Yan- 
keen kjører  helst  med  Lyn-Expresstrainene  eller  gaaer  med 
de  Dampbaade,  der  ere  næi:  yed.at  springe  i  Luften)  og 

iler  afsted  for  at  linde  ny  en  Virksomhed.  Er  det  da  ham, 
der  hringer  Lynchloven  til  de  nye  vestlige  Stater?  Er  det 
ham,  der  leder  de  vilde  og  raae  Scener,  der  betegne 
Livet  paa  Civilisationens  fjerne  Grændser?  —  Lad  os  følge 
ham  til  Prairien  eUer  den  nyligt  reddede  Urskov.  Hvem 
^r  det,  der  bringer  Hustru  eller  Søster  fra  sit  fjerne  Hjem 
for  i  den  lille  raat-sammentømrede  Bjelkebygning  at  danne 
Ungdommen  til  dygtige  Borgere?  Yankeen.  Hvem  samler 
Smaabornene  om  sig  paa  den  tidlige  Søndag  Morgen  for 
at  styrke  deres  unge  Hjerter  i  Gudsfrygt  og  Sædelighed? 
Hvem  er  ivrigst  for  at  faae  reist  den  simple  taarnløse 
Kirkebygning,  indbyde  omvandrende  Missionairer  til  at  aflægge 
sig  Besøg  eller  endog  skaffe  Bidrag  til  selv  at  under- 
holde en  Præst?  Atter  Yankeen.  Hvem  arbeider  meest 
ufortrøden  paa  at  tilintetgjøre  Indianerens  og  Nybyggerens 
dødeligste  Fjende,  det  fordærvelige  Ild  vand,  og  hvem  er 
ved  Siden  af  alt  Dette  den  første,  der  faaer  Ideen  til  at 
benytte  hiint  Malmlag,  anlægge  denne  Forbindelsesvei,  paa- 
begynde Fabriker  og  overhovedet  bringe  Liv  i  den  mate- 
rielle Udvikling?  Atter  og  atter  Yankeen.  Men  har  han 
faaet  Tingene  ret  i  Gang,  saa  maa  han  atter  afsted,  og 
hvis  han  ikke  lægger  sine  Been  ved  Columbias  Bredder 
eller  i  Gahforniens  Guldgruber,  vender  han  engang  tilbage 
til  sine  Fædres  Hjem  ved  Foden  af  det  høie  Mount 
Washington. 

Endnu  her  kun  et  Par  Skizzer  for  at  antyde,  hvorledes 
Nordboen  veed  at  gjøre  sig  sit  Lands  Natur  til  Nytte. 
En  halv  Miil  fra  Boston  og  næsten  som  en  af  dens  For- 
stæder ligger  Cambridge  med  det  berømte  og  ærværdige 
Harvard  Universitet,  ærværdigt  efter  Amerikanerens  Me- 
ning, for  det  er  over  200  Aar  gammelt.  Gamle  Træer 
krandse  Bredden  af  den  maleriske  „Freshpond",   en  yndig 

lille  Indsø  med  Krystalvand  og  spillende   Fisk,    ved- h\ii 
Bred  den  unge   Student  sværmer  i   det    klare   Maaneskin 
og  Byens  Skjønne  drage   frisk  Aande  efter  Sommerdagens 
trykkende    Ilede.       Men    Yankeen    veed    ogsaa    at    bruge 
denne  Sø  til  noget  Andet  end  til   at  sværme  ved.       Om 
Vinteren    er    der   fuldt  op   af  Liv    paa  Søen    og    i    dens 
Nærhed.     Efter  et  tyndt  Sneefald  har  det  frosset  stærkt  i 
flere  Dage,  og  Hundreder  af  Mennesker  ere  nu  i  Virksom- 
hed paa  dens  Overflade.     Nogle  bortfeie  med  Omhu  hvert 
Spor  af  Snee  af  den  fodtykke,  glasklare  lis,  medens  Andre 
med   en  Ilaandploug   inddele    den    hele   Flade   i   ligestore 
Qvadrater.       Atter  Andre  udsauge  disse   Qvadrater,    kaste 
en  Kjede  om  dem  eller  hage  en  Krog  i   dem,    og  Heste 
trave  muntert  ind  til  Bredden  med  dem.     Her  staae  Boston- 
compagni^rnes  lismagasiner,   Mammuth-Iishuse ,   af  hvilke 
det  største  er  40'  høit,  178'  bredt  og  199'  langt,  har  5  Hvæl- 
vinger og  5  Tage  og  dækker  et  Fladerum  af  ^  Tønde  Land. 
Tredobbelte  Mure  med  Luftrum  imellem  beskytte  de  40,000 
Tons,    som  dette  Magasin  rummer,   mod  Sommervarmens 
Indvirkning.      Ved  en  Maskine  pudses  de  enkelte  Stykker 
Jis  af,   for  man  bestræber  sig  for   at  levere  kjønne  Varer, 
og  løftes   ind  i  Hvælvingerne    og   siden,    ved   Sommerens 
Komme,  ud  i  Jernbanevognene,  der  kjøre  lige  for  Døren  for 
at  bringe  Isen  til  Markedet  i  Boston.  En  god  lishøst  af  denne 
Sø  beløber  sig  til  200,000  Tons,  der  indbringe  i  Boston  eh 
Sum  af  omtrent  een  Million  Rigsdaler,    og  ved  gunstigt, 
det  vil  sige,   koldt,   klart  og   tørt  Veir  har  man  den  hele 
Høst  i  Magazinerne  inden  tre  Ugers  Forløb.     Og  vil  man 
vide,  hvor  disse  uhyre  lismasser  gaae  hen,  saa  spørge  man 
i  Charleston  og  New-Orleans,  i  Havanna,   Rio-Janeiro  og 
Surinam,   i  Liverpool,   London  og  Oporto,  ja  paa  Isle  de 
France,   i  Calcutta,   Bombay,  Manilla,   Cantoti  og  Hong- 

Kong,  hvor  de  faae  lis  fra,  og  Svaret  vil  lyde:  Fra  Yan- 
keen.  Saaledes  veed  Nordboen  at  gjøre  sig  en  Indtægt 
af  den  strenge  Vinterkulde,  der  den  halve  Deel  af  Aaret 
iisbinder  alle  ferske  Vande.  i^^^ 

Lad  os  vende  Blikket  mod  et  andet  Billede.  ,•)[ 
nogle  Miles  Afstand  fra  Massachusetts's  Kyst  ligger;  ,4 
Havet  en  sandig,  halvmaaneformet  0,  Nantucket,  der  næ- 
sten er  udyrkelig  og  uden  Træer  og  i  Aaret  1641  blev 
solgt  af  Grev  Sterling  for  30  Pund  og  2  Bæverskind.  Paa 
den  Tid  levede  i  Salesbury  i  Massachusetts  en  Mand  ved 
Navn  Thomas  Macy.  De  intolerante  Puritanere  havde  ved 
Lov  forbudet  at  give  Qvækere  Huusly  under  en  Bøde  af  5 
Pund  for  hver  Time,  dette  skeete.  Men  Macy  var  mere 
menneskekjærlig  og  tillod  4  udmattede  Qvækere  at  udhvile 
siii  i  sin  Lade  under  et  voldsomt  Tordenveir.  Han  ind- 
stævnedes  for  sin  Overtrædelse  af  Loven,  men  da  han 
kjendte  sine  Folk,  og  formodede  at  man  vilde  hænge  ham 
op  til  Skræk  og  Advarsel  for  Andre ,  steeg  han  med  sin 
Familie  i  en  Baad  og  foer  over  Havet  til  det  øde  Nantu- 
fsJi^^^Be  stakkels  uciviUserede  Indianere  paa  Øen  havde 
heldigviis  ingen  Lov,  der  bød  dem  at  spørge  den  Hungrige 
om  hans  Tro,  før  de  gave  ham  Føde,  eller  undersøge 
Farven  af  hans  Hud,  før  de  gave  ham  Læ,  og  optoge 
ham  derfor  gjestfrit  og  deelte  deres  ringe  Forraad  med 
ham.  Andre  Flygtninge  fulgte  senere  efter.  I  Aaret  1690 
blev  man  fra  Kysten  en  Hval  vaer,  foer  ud  i  Baade  ^fter 
den  og  vendte  snart  tilbage  med  det  første  rige  Bytte  fra 
Havet.  Da  udstrakte  den  gamle  Macy  sine  Arme  mod 
Havet  og  udbrød  med  prophetisk  Aand:  ,,See  den  Eng, 
hvor  vore  Børn  og  Børnebørn  skulle  gjøre  en  riig  Høst". 
Hans  Ord  ere  gaaede  i  Opfyldelse.  Nantucket  er  nu 
lutter  Liv   og  Virksomhed,    og    den    smukke    lille   By    af 

samme  Navn  et  af  Ilovediidgangspunkterae  for  den  ameri- 
kanske Hvalfangst  1),  der ,  beskæftiger.  600  Skibe.  Engang 
vare  Hollænderne  Herrer  over  Hvalfangsten^  da  Smeeren-: 
berg  paa  Spitsbergen  blev  anseét  for  en  vigtigere  Coloni 
end  Batavia  paa  Java;  senere  fulgte  Englænderne  efter, 
men  au  have  Amerikanerne  taget  Luven  fra  dem  alle,  og 
der  er  ikke  noget  Punkt  i  Polarhavene  eller  ved  det  stille 
Havs  Øer  og  Kyster,  som  ikke  har  seet  Hvalfangeren  fra 
Nantucket.  Saaledes  benytter  Nordboen  det  Hav,  som 
om  skyller  hans  vildtindskaarne  og  ufrugtbare  Kyster. 

Nordstaterne,  især  Maine,  ere  ligesom  Ny  -  Brunsvig 
og  Ny-Skotland  bedækkede  med  vidtstrakte  Naaleskove,  og 
Tømmerhandelen  en  riig  Indtægtskilde.  Seent  paa  Efter- 
aaret  forlade  Skovhuggerne  deres  Hjem,  følge  en  af  de 
mange  Elve  op  paa  Bjergene  og  ind  i  Skovenes  Dyb,  og 
opslaae  der  deres  Vinterqvarteer  paa  et  eller  andet  pas- 
sende Sted.  En  UUe  raa  Blokhytte,  tækket  med  Birkebark 
og  neppe  høi  nok,  til  at  en  voxen  Mand  kan  staae  opreist 
i  den,  er  hele  Selskabets  Kjøkken  og  Sovekammer.  Paa 
Gulvet  er  der  strøet  Grene  og  Naale,  paa  Arnen  holdes 
en  evig  Ild  vedlige  af  store  Træklodser,  og  Hestedækkener 
udgjøre  Sengklæderne.  Ved  Daggry  staaer  man  op  og 
gaaer  i  tre  Partier  til  Arbeidet.  Det  ene  fælder  Træerne, 
det  andet  hugger  dem  til,  det  tredie  slæber  dem  med 
Trækoxer  til  Floden  og  dynger  dem  op  ved  dens  Bred  og 
i  dens  Seng.  Saaledes  gaaer  det  Dag  ud  og  Dag  ind  den 
hele  Vinter  igjennem,  og  naar  Foraaret  kommer  og  Tø- 
brudet  indfinder  sig  med  det,  river  den  opsvulmende  Flod 
det  hele  Oplag  med  sig  ned  i  Dalen. 


')  I  Trankogerierne-  og  Spermaceilysrabrikerne  i  Nantucket  staaer  eo 
Kapital  af  over  3  Mill.  Rdlr. 

Endnu  kun  et  Blik  paa  Lowell,  Fristaternes  Manche- 
ster, der  ligger  6  Miil  fra  Boston  ved  Pawtuckets  Udløb  i 
Concord,    og  i  Aaret  1820    kun    havde    200  Indbyggere 
men  nu  tæller  omtrent  40,000.     Den  første  Bomuldsfabrik 
anlagdes  1820;    nu  er  der  over  50,    der  tilhøre  tolv  for- 
skjellige  Compagnier.       Her  er  ikke   Tale   om  Sriiuds  og 
Stank  og  Sviir,  om  usle,  udslidte  Arbeidere  eller  om  over- 
anstrengte Børn    og  Fruentimre;    alt   er  luftigt  og    reen- 
ligt,  alt  er  net  og  „comfortable".     Compagnierne  udbetale 
Arbeidslønnen  maanedhgt,  hvert  Compagni  paa  sin  Dag,  og 
arbeide  Haand  i  Haand  med  hverandre  for  at  fremme  Ar- 
beidernes  physiske  og  moralske  Vel.       Fabrikerne  holdes 
yderst  rene,    Arbeiderne  see  kraftige  og  sunde  ud,  Børn 
under  16  Aar  maae  slet  ikke  antages,  og  de  som  ere  over 
den  Alder,   holdes  til  Skole   visse  Tider  om  Ugen.       For 
deres  Opdragelse  og  Dannelse   er  der  gjort  meget.     Ar- 
beiderne have  selv  af  deres  sammensparede  Penge  bygget 
et  smukt  Lokale,    Mechanic's  Hall,    hvor  de  i  Ugedagene 
efter  endt  Arbeide  høre  Forelæsninger    over    naturviden- 
skabehge  og  andre  almeennyttige  Gjenstande,  og  Byen  har 
grundet  et  Bibliothek  for  dem  paa  over  10,000  Bind.    De 
qvindelige    Arbeidere    (og    f    af    samtlige    Arbeidere    ere 
Fruentimre),  som  ikke  have  Slægtninge  i  Byen,  hos  hvem 
de  kunne  opholde,   have  ikke  Tilladelse  til  at  boe  for  sig 
selv,  men  anvises  Bopæl  i  særegne  dertil  bestemte  Boliger 
under  agtbare  Koners  Opsyn.       Alle  vise  de  en  høi  Grad 
af   Sømmelighed    og    Anstændighed    i    deres    Adfærd,    og 
Sædeligheden  er  meget  stor.    Blandt  950  Fruentimre,  der  i 
5i  Aar  arbeidede  i  en  af  Fabrikerne,  indtraf  i  dette  Tidsrum 
kun  een  uægte  Fødsel,   og  Moderen  var   en  Irlænderinde. 
Ikke  mindst  mærkværdig  ved  disse  Fabriker  er  den  demo- 
kratiske Grundvold,  hvorpaa  de  ere  anlagte.       Actierne  i 

dem  ere  kun  paa  1000  Rdl. ,  og  en  stor  Deel  af  dem 
eies  af  Arbeiderne  selv.  Derved  hindres  disse  fra  at  be- 
tragte Fabrikherrerne  som  en  Kaste ,  hvis  Interesser  ere 
forskjelHge  fra  deres  egne,  og  de  have  en  Actieeiers  fulde 
Ret  til  at  undersøge  Regnskaberne  og  foreslaae  For- 
andringer og  Forbedringer.  Fabrikernes  blomstrende  Til- 
stand vidne  ligemeget  om  begge  Parters  sunde  Sands  og 
Humanitet. 

Man  vil  maaskee  spørge  med  Forundring:  „Har  da 
denne  vidunderlige  Yankee  slet  ingen  Feil?  Visselig  har 
han  det.  En  stor  Nation,  og  vi  kunne  ikke  nægte  Ame- 
rikanerne Retten  til  denne  Betegnelse,  har  altid  Feil,  og 
Yankeen,  som  den,  der  har  paatrykt  Nationen  sit  Stempel 
og  skabt  dens  Storhed,  bærer  sin  Andeel  af  dem.  Hans 
Overlegenhed  gjør  ham  selvtilfreds  og  indbildsk;  han  er 
iiysgjerrig  og  spørgelysten  uden  stor  Interesse  for  den 
Adspurgte,  og  selv  derimod  tilbageholdende  og  undvigende. 
Han  har  ingen  Venner  uden  dem,  hvis  Fordeel  er  hans, 
andre  vilde  kun  volde  ham  Uleilighed.  Trods  sit  Philan- 
tropi  i  det  Store  er  han  kold  og  egoistisk  lige  overfor  den 
Enkelte.  Om  denne  gaaer  tilgrunde  eller  ikke,  er  uvæ- 
senligt; Statens  Vel  og  Triven  er  ikke  afhængig  deraf. 
Ved  sin  utaalelige  Intolerance  viser  han ,  at  han  er  bor- 
neert og  eensidig,  thi  han  kan  ikke  anerkjende  nogen 
Menings  Berettigelse  ligeoverfor  sin  egen.  Endelig  over- 
skrider han  i  sin  Iver  for  at  erhverve  let  Ærlighedens 
Grændser;  man  kalder  ham  der  en  fiffig  Karl,  men  vi 
vilde  ofte  fristes  til  at  kalde  ham  uredelig  og  bedragerisk. 

Lad  os  betragte  Sydboen  i  Modsætning  hertil;  den 
normanniske  Cavaleer  i  Modsætning  til  den  puritanske 
Angelsachser.  Han  er  ridderlig,  hvor  den  sidste  er  høflig, 
ædelmodig,   hvor  han  er  pligtfølende,  tapper,  hvor  han  er 

udholdende,  gjestfri,  hvor  han  er  tilbageholdende,  vild,  fyrig 
og  voldsom,  hver  han  er  kold,  rolig  og  beregnende, 
aandrig  og  vittig,  hvor  han  er  tør  og  ironisk,  genialsk, 
hvor  han  er  praktisk.  Hiin  bryder  gjennem  alle  Love  for 
at  opnaae  sin  VilUe,  og  opgiver  den,  naar  han  er  ved  at 
faae  den ;  denne  holder  paa  Loven  til  det  Yderste,  og  op- 
naaer  sin  Hensigt  gjennem  den.  Sydboen  gjør  Mænd  til 
Slaver,  Nordboen  Slaver  til  frie  Mænd.  Endelig  er  den 
første  ødsel,  hvor  den  anden  er  kneben,  og  kneben,  hvor 
han  er  ø4sel.  Intet  er  maaskee  mere  slaaende  end  dette 
Træk.  Indtil  de  sidste  Aar  vare  saaledes  Sydstaterne  næ- 
sten uden  Opdragelsesanstalter.  De  Formuende  sendte 
deres  Børn  til  Høiskolerne  i  Norden,  og  for  de  lavere 
Folkeklassers,  især  Slavernes,  Underviisning  gjordes  Intet. 
Der  var  ingen  Tilbøielighed  hos  de  lovgivende  Forsamlinger 
eller  hos  private  Riigmænd  til  at  gjøre  Pengeoffre  for 
storartede  folkelige  eller  veldædige  Øiemed.  Derimod  ød- 
sler Sydboen  Penge  i  det  private  Liv,  han  spiser  og 
drikker  bedre,  han  klæder  sig,  boer  og  kjører  kostbarere 
end  Nordboen,  og  hans  Vei  gjennem  de  nordlige  Stater  i 
de  hede  Sommermaaneder  er  strøet  med  Guld.  Dette  er 
Sydboens  Knebenhed  og  Sydboens  Ødselhed. 

Nordboen  vender  Ryggen  til  Theatret,  giver  kun  en 
Daler  for  en  Concert,  naar  det  er  en  Kirkeconcert ,  og 
finder  det  urimeligt  at  bruge  Penge  til  Kunstværker  eller 
til  Delicatesser.  Men  samles  der  Penge  til  at  bygge  en 
Kirke  i  Vesten  eller  sende  en  Missionair  til  China  eller 
uddele  religiøse  og  moralske  Skrifter  eller  anlægge  Skoler, 
saa  griber  han  dybt  i  Pengepungen  og  vender  ikke  den 
gyldne  Dobbeltørn  to  Gange,  før  han  giver  den  hen.  I 
Philadelphia  prange  tre  pragtfulde  hvide  Marmorpaladser 
i  græsk  Stiil,  omgivne  af  Buskadser  og  Blomsterqvarterer, 

paa  en  Høi,  hvorfra  man  har  en  herlig  Udsigt  over  Byen, 
Delaware  med  dens  Hundreder  af  Skibe  og  det  omgivende 
Landskab.  Det  er  det  bekjendte  Girard-Coilege,  stiftet  af 
en  Mand,  der  som  Dreng  slog  Trommen  for  de  private 
Miiitaircorps  i  Byen,  men  ved  sin  Død  kunde  skænke  den 
uhyre  Sum  af  4  MilL  Rdl.  til  Oprettelsen  af  en  Opdra- 
gelsesanstalt for  forældreløse  Børn.  I  Boston  ligger  en 
smagfuld  Bygning,  forsynet  med  Bibliothek,  Læse-  og 
Conversationsværelser  og  et  stort  Lokale  for  Forelæsninger 
over  nyttige  og  dannende  Emner.  Det  er  stiftet  til  Haand- 
værkernes  og  Arbeidernes  høiere  Udvikling  af  Lowell,  der 
døende  opsatte  midt  imellem  Thebens  Ruiner,  fjernt  fra 
sit  Fædreland,  det  Testamente,  hvorved  han  skænkede 
Halvdelen  af  sin  store,  selverhvervede  Formue  til  dette 
Formaal.  Saaledes  er  Nordboens  Sparsomhed  og  Nord- 
boens Rundhaandethed. 

Fra  disse  to  Punkter  er  nu  Indvirkningen  paa  Vesten 
gaaet  ud,  skjøndt  overveiende  fra  Nord,  men  den  er  bleven 
modificeret  af  et  tredie  Element,  der  i  den  senere  Tid 
har  gjort  sig  stærkt  gjeldende,  nemlig  det  germaniske,  thi 
Franskmanden  i  Syd  har  neppe  kunnet  holde  sig,  end 
sige  udvide  sig,  og  Irlænderen  med  sin  Ridderlighed,  sin 
fine  Æresfølelse  og  sit  overstrømmende  gode  Hjerte  er 
saa  bunden  i  aandelige  Lænker  ved  sin  Religion  og  sin 
Drukkenskab  og  i  legemlig  ved  at  være  Arbeidsdyr  for 
Andre,  at  han  ikke  synes  nogetsteds  at  have  kunnet  gjøre 
sin  Eiendommelighed  gjeldende,  men,  hvor  han  har  hævet 
sig  over  den  lave  Stilling,  han  i  Reglen  indtager,  at  have 
tabt  sig  i  den  almindelige  amerikanske  Typus  uden  at  be- 
holde andet  særeget  end  det  physiske>Præg,  og  selv  det 
forsvinder  gjennem  nogle  Generationer.  Germaneren,  og 
vi  maae   ikke   glemme,    at  det  i   det  Hele  har  været  de 

lavere  Klasser,  der  strømmede  over  ,bragte  med  sig  fra 
Hjemmet  Arbeidsomhed  og  Ureenlighed,  Livslyst  og  Drikke- 
lyst,  Gemyt  og  Sentimentalitet,  Lærelyst  og  Uvidenhed,  og 
skjøndt  hans  Arbeidsomhed  undertiden  er  udartet  til  en 
lav  Iver  for  at  gjøre  Penge,  og  hans  Lærelyst  til  en  ube- 
tænksom Lyst  til  at  efterabe  Amerikanerne,  saa  har  han 
dog  ustridigen  vundet  ved  sin  Overplantning ;  han  er  blevet 
reenligere,  mere  afholdende  og  sundere  i  sine  Følelser, 
og  har  paa  den  anden  Side  indgydt  Befolkningen  noget  af 
sin  Sands  for  uskyldige  selskabelige  Glæder  og  af  sin 
elskværdige  Hjertelighed. 

Af  disse  Elementer  opbygges  saaledes  den  ameri- 
kanske Characteer,  men  det,  som  knytter  Folket  til  en 
Eenhed,  det  er  den  altgjennemtræ.ngende  Frihedsfølelse, 
og  detj  som  giver  det  sit  characteristiske  Præg,  det  er  den 
imponerende  Selvbeherskelse ,  der  fremfor  Alt  skal  sikkre 
dets  rolige  Udvikling  mod  sit  store  Formaal. 

Langt,  oppe  mod  Nordvest,  ved  Lake  Superiors  fjer- 
neste Hjørne,  have  talrige  Skarer  fra  Skandinavien  fundet 
et  nyt  Hjem.  De  roses  som  rolige  og  arbeidsomme,  og 
Wisconsins  raske  Fremblomstren  skyldes  tildeels  deres 
huuslige  Flid.  De  have  været  blandt  de  første,  der  ind- 
førte et  almindeligt  Friskolesystem,  og  viist  en  priselig 
Iver  for  at  bevare  og  udbrede  deres  Fædres  religiøse 
Tro.  Det  trofaste  nordiske  Sind  vil  ikke  lade  dem  glemme 
deres  gamle  Hjemstavn ;  at  deres  Efterkommere  ville 
mindes  med  Glæde  den  Stamme,  hvorfra  de  sprang,  det 
er  vort  Ønske.;  at  de  ikke  nogensinde  skulle  kompie  til  at 
skamme  sig  over  den,  det  er  det  vor  Pligt  at  sørge  for. 


£t  Afsnit  af  Jordens  lId?iklingshistorie. 

(Efter  det  Tydske). 
(Af  D.  Monrad,   Stud.  polyt.) 


Opm  bekjendt  er  det  Geologien,  der  giver  os  Oplysninger 
om  Jorden  og  de  Stadier,  den  har  gjennemløbet,  inden 
den  har  naaet  sin  nuværende  Tilstand.  Geologien  har, 
uagtet  den  i  meget  kort  Tid  er  bleven  dyrket,  allerede 
gjort  forbausende  Fremskridt,  og  dette  maa  forekomme  os 
saa  meget  mere  overraskende,  naar  vi  tage  i  Betragtning, 
hvad  den  har  havt  at  kjæmpe  imod.  En  af  dens  værste 
Fjender  har  maaske  Orthodoxien  været,  da  den  betager  de 
hellige  Bøger  en  Deel  af  deres  bogstavelige  Troværdighed; 
—  og  dog  sige  vi,  at  den  har  opnaaet  uhyre  Resultater, 
thi  vel  er  der  endnu  meget  tilbage,  som  ikke  er  fuld- 
komment klart,  men  med  Tiden  vil  vel  og  dette  opklares, 
og  Geologien  vinde  en  glimrende  Sejer  over  indgroede 
Fordomme;  idetmindste  forekommer  det  os  ikke  urimeligt 
at  antage  det,  naar  vi  see  hen  til,  hvad  den  allerede  har 
opnaaet,  og  hvilte  Midler,  der  staae  til  dens  Raadighed. 

Hvilke  ere  da  de  Midler,  Geologien  benytter  sig  af, 
især  naar  den  gaaer  ud  over  den  historiske  Tid? 

Som  bekjendt  kan  det  vel  antages,  at  Menneske- 
slægtens  Historie   kun    med   fuldkommen    Sikkerhed   gjer 

Rede  for  2000  Aar  tilbage  i  Tiden,  idet  vi  vel  kun  med 
Nøjagtighed  kunne  gaae  tilbage  med  Herodots  Optegnelser. 
Alt,  hvad  der  ligger  før  denne  Tid,  maa  betragtes  som 
Myther  og  Sagn,  hvorpaa  ej  sikkert  kan  bygges,  ialfald  ej 
noget  Videnskabeligt.  Længere  tilbage  i  Tiden  gaae  vel 
Menneskenes  Kundskaber  til  Himmellegemernes  Historie ; 
saaledes  finde  vi  Optegnelser  i  de  ægyptiske  Hieroglypher 
og  i  de  chinesiske  Annaler  om  Solens  Stilling  i  Dyre- 
kredsen, der  gaae  40 — 45  Aarhundreder  tilbage  i  Tiden, 
altsaa  omtrent  et  Par  tusinde  Aar  længere  end  Menne- 
skenes egen  Historie. 

Men  selv  om  vi  nu  og  ad  denne  Vej  kunne  gaae 
4 — 5  tusinde  Aar  tilbage,  som  dog  synes  at  være  et  be- 
tydeligt Tidsrum,  saa  lærer  dog  Geologien  os,  at  det  kun 
er  en  forsvindende  Tidsstørrelse  i  Sammenligning  med 
Jordens  Udviklingstid.  Geologien  kan  altsaa  ej  nøjes  med 
at  støtte  sig  paa  de  ovenanførte  Hjelpekilder,  den  maa 
have  andre,  hvorved  den  sikkert  kan  gaae  tilbage  i  Tiden 
og  det  meget  længere;  men  hvilke  ere  da  disse  Kilder, 
eller  med  andre  Ord,  hvad  er  Geologiens  Archiv?  Det  er 
selve  Naturens  store  Bog,  hvis  Blade  ere  beskrevne  med 
tydelige ,  uudslettelige  Skrifttegn.  Naturen  selv  er  altsaa 
Geologiens  Støttepunkt,  og  hvad  kan  vel  være  sikkrere! 
og  af  Naturen  benytter  den  da  især  Jordbunden  og  de  i 
denne  forekommende  Dyr  og  Planter.  Her  træder  den 
menneskelige  Aands  ordnende  Sands  og  kritiske  Blik  frem 
i  sit  fuldeste  Maal,  idet  det  virkelig  er  lykkedes  den  paa 
en  beundringsværdig  Maade  at  ordne  dette  uhyre  Archiv 
saaledes,  at  den  bliver  istand  til  med  stor  Sikkerhed  at 
eftervise  en  Rækkefølge  af  Epocher  i  Jordens  Dannelse 
og  i  Dyre-  og  Planteverdenens  Fremadskriden,  og  at  godt- 
gjøre,    at    den  Tid,    man   almindeligt  (navnlig  støttet  paa 

den  hellige  Skrift)  antager,  at  Jorden  skulde  have  existeret, 
ikke  engang  tilnærmelse sviis  strækker  til  til  at  angive  dens 
geologiske  Alder. 

Til  denne  Anskuelse  føre  'Steenlagene  os  altsaa,  som 
vi  finde  udbredte  over  hele  Jorden,  som  danne  en  Række- 
følge lige  ftrai  Nutidens  yngste  Dannelser  til  dem,  man 
kan  betragte  som  Urdannelser ,  og  de  i  Steenlagene 
fundne  Plante-  og  Dyrelevninger. 

Geologien  kan  altsaa  føre  os  saa  langt  tilbage  i  Jor- 
dens Udviklingshistorie,  som  Steenlagene  tillade  det,  men 
ville  vi  gaae  tilbage  til  Begyndelsen,  altsaa  udover  Steen- 
lagenes Dannelsestid ,  da  kunne  disse  naturligviis  ej  læn- 
gere vejlede  os;  vi  komme  da  ind  paa  Hypothesernes 
Gebet.  -ii^M'tK*!.. 

Her  kan  altsaa  ikke  herske  den  Sikkerhed  som  i  det 
Tidsrum,  Geologien  omfatter,  der  ere  derfor  og  opstillede 
mangfoldige  Hypotheser  af  vore  Videnskabsmænd,  hvoraf 
mange  ere  meget  phantasirige ;  vi  ville  i  det  Følgende, 
hvor  dette  første  Trin  af  Jordens  LMvikling  skal  gjøres  til 
Gjenstand  for  nærmere  Betragtning,  holde  os  til  dem,  der 
ere  fremsatte  af  Kant,  som  senere  ere  blevne  bekræftede 
af  La  Place  og  med  mathematisk  Nøjagtighed  beregnede  af 
Gruson.  Men  vi  kunne  ikke  noksom  henlede  Opmærk- 
somheden paa,  at  det  kun  er  Hypotheser,  der  vel  ere 
støttede  paa  Analogier,  hentede  andetsteds  fra,  men  dog 
kun  blive  Hypotheser,  som  Tiden  maaskee  engang  vil 
kuldkaste  enten  for  at  sætte  andre  istedet  eller  i  bedste 
Fald  møde  med  Kjendsgjerninger. 

Ville  vi  altsaa  undersøge  vore  Videnskabsmænds  Hy- 
potheser om  vor  Jords  Oprindelse,  det  vil  sige,  Udsondring 
og  Dannelse  af  Verdens-Altet,  da  maae  vi  først  undersøge 
det,  hvorpaa  disse  Hypotheser  grunde  sig,  om  de  ikke  til 

deres  Begrundelse  tage  det  Overnaturlige  til  Hjælp  o :  be- 
nytte Kræfter,  der  deels  ej  kunde  findes  paa  det  Stadium, 
de  gaae  ud  fra,  deels  slet  ikke  findes.  Vi  ville  altsaa,  som 
ovenfor  bemærket,  holde  os  til  Kants  og  la  Piaces  Hy- 
potheser;  og  det  skulde  glæde  os,  om  vore  Læsere  maatte 
komme  til  samme  Resultat  som  vi,  at  der  ved  disse  Hy- 
potheser  ikke  gjøres  Vold  paa  Videnskaben  eller  paatvinges 
nogen  fornuftstridig  Anskuelse;  thi  er  dette  Tilfældet,  da 
maae  de  være  fuldkommen  forkastelige. 

Gaae  vi  altsaa  ud  fra  Verdensaltet  i  dets  meest  ud- 
strakte Betydning,  finde  vi  hele  dette  Alt  behersket  af 
Kræfter,  der  endog  kunne  gjennemtrænge  det  videste  Rum. 
Den  første,  vi  træffe  i  Virksomhed,  er  Tiltrækningskraften 
(Attraction).  Men  Læseren  spørger  vel  allerede:  er  det 
nu  og  sikkert,  for  det  første,  at  den  er  tilstede,  og  der- 
næst, at  den  findes  først  i  Virksomhed?  Ja  vel,  den  findes 
overalt,  hvor  der  findes  Legemer,  thi  hvad  er  det  vel 
andet  end  Attraction,  der  holder  Jordens  forskjelligartede 
Dele  sammen;  ophørte  denne,  da  vilde  vi  selv  falde  ud  i 
Rummet  tilligemed  Alt,  hvad  der  findes  paa  Jorden,  det 
er  altsaa  den  Kraft,  der  saa  at  sige  holder  Jorden  sam- 
men; og  hvad  maa  vel  have  været  først,  enten  det,  der 
holdes  sammen,  eller  det,  der  holder  sammen. 

Attractionen  er  altsaa  virksom  i  ethvert  Legeme,  under 
hvad  Form  dette  saa  end  optræder,  hvor  der  findes  Materie, 
der  er  og  Tiltrækningskraft,  der  er  uadskillelig  fra  Be- 
grebet Materie ;  vi  kunne  altsaa  eller  rettere  vi  maae  altsaa 
og  antage,  at  den  har  været  virksom  paa  det  Tidspunkt, 
da  vor  Jord  svævede  om  i  Verdensrummet  som  en  Dunst- 
kugle, da  hele  vort  Solsystem  ikke  existerede  uden  i  Luft- 
form, da  der  hverken  gaves  Stjerner,  Sole  eller  Planeter. 

Ingen  vil  vel  fortænke  os  i,  at  vi  tillægge  det  Stof, 
hvis  Sammensætning  vi  ikke  kjende,  men  hvoraf  vi  antage 
Verdensrummet  har  været  opfyldt,  og  som  har  dannet  alle 
Kloderne,  der  nu  vise  sig  for  vort  Øje,  at  vi  tillægge  dette 
Stof  Navnet  Urstof,  og  at  vi  tænke  os  det  i  Luflform  o: 
uendelig  fiint  fordeelt.  Men  antage  vi  dette, ^ da  maae  vi 
og  kunne  godtgjøre,  at  alle  de  Stoffer,  vi  nu  finde  i  og 
paa  vor  Jord,  kunne  antage  Luftform,  og  hvis  dette  er 
Tilfældet,  at  der  da  i  Verdensrummet  virkelig  kan  have 
været  Plads  til  den  Masse  Luft,  der  maa  have  været  nød- 
vendig for  at  kunne  danne  alle  nu  kjendte  Kloder  saavel- 
som  dem,  der  maaskee  med  Tiden  kunne  blive  kjendte. 
At  alle  Stoffer,  hvorledes  de  end  ere  beskafne,  kunne  lade 
sig  bringe  i  Luftform,  viser  den  daglige  Erfaring  i  Chemi- 
kerens  Laboratorium,  men  da  maaskee  Læserne  eller  i  det 
mindste  nogle  af  Læserne  ej  have  havt  Lejlighed  til  selv 
at  gjøre  denne  Erfaring,  ville  vi  nævne  nogle  Exempler. 
Saaledes  vil  selv  Diamanten  ved  tilstrækkelig  høj  Varme 
forbrænde  og  fordampe,  en  Erfaring,  der  er  bleven  gjort 
tidt  nok  i  den  Tid,  da  man  troede  at  kunne  sammen- 
smelte flere  smaae  Diamanter  til  en  stor,  men  ved  at 
aabne  Karret,  hvori  Smeltningen  skete,  fandt  alle  de  smaae 
Diamanter  forsvundne  og  ingen  stor  i  deres  Sted;  de 
maatte  altsaa  være  gaaede  bort  i  Luftform.  Endvidere  vil 
en  Sølvmønt,  der  holdes  over  en  Digel,  hvori  man  koger 
smeltet  Guld,  blive  forgyldt;  vel  kun  meget  fiint  og  uden 
at  tiltage  kjendeligt  i  Vægt,  men  dog  tilstrækkeligt  tU  at 
vise,  at  Guldet  er  fordampet.  Holder  man  en  Graphitdigel 
med  smeltet  Guld  24  Timer  i  en  stærk  Glødhede,  vil  man 
iagttage,  at  Flammen  har  en  grøn  Farve  (et  Tegn  paa,  at 
der  fordamper  Guld);  der  maa  altsaa  stadigt  tæres  paa 
Guldets  Masse,  og  dog  vejer  Guldet  i  Diglen  efter  denne 

Forbrænding  ligesaameget  som  før  denne,  et  Beviis  paa,  at 
Guldet  er  bleven  fordeelt  i  en  Grad  af  Fiinhed,  som  over- 
skrider vore  Iagttagelsesevner.  Vi  slutte  heraf,  at  Alt 
lader  sig  bringe  i  Luftfornf. 

En  Beregning  vil  kunne  godtgjøre,  at  der  i  Jorden, 
Planeterne  og  Solen  ikke  er  saameget  Stof,  at  det  ej 
kunde  have  været  bragt  i  Luftform.  Antage  vi,  at  Solens 
Afstand  fra  den  nærmeste  Fixstjerne  beløber  sig  til  om- 
trent 12000  Billioner  Mile  [vel  ere  Antagelserne  herom 
noget  forskjellige,  men  det  er  og  temlig  hgegyldigt,  om  vi 
antage,  at  Afstanden  enten  er  4000  eller  12000  BiUioner 
Mile,  da  begge  Talstørrelser  ere  Hge  ufattelige];  antage 
vi  endvidere ,  at  Solen  har  omtrent  samme  Størrelse  som 
den  nærmeste  Fixstjerne,  saa  maa  den  og  have  en  Virke- 
kreds af  samme  Udstrækning  som  denne ,  altsaa  omtrent 
6000  Billioner  Mile  til  alle  Sider.  Forestille  vi  os  nu  en 
Kugle  med  en  Diameter  af  12000  Billioner  Mile,  da  vil 
dens  Kubikindhold  omtrent  være  904  Sextillioner  320032 
Quintillioner  Cubikmile.  Da  man  nu  af  Tiltrækningen 
mellem.  Planterne  indbyrdes  og  mellem  dem  og  Solen  kan 
beregne  deres  Vægt,  er  man  kommen  til  det  Resultat,  at 
Solen  med  alle  hidtil  bekjendte  Planeter  tilsammen  veje 
54186  Quadrillioner  Centner  eller  5  Quintillioner  og  418000 
Quadrillioner  Pund.  Gaae  vi  nu  videre  i  Beregningen,  finde 
vi,  at  et  eneste  Lod  af  denne  uhyre  Sum  af  Pund  faaer 
et  Rum  af  1130000  Cubikmile  at  udbrede  sig  i,  naar  vi 
sammenholde  den  med  den  endnu  meget  større  Sum  af 
Cubikmile,  som  Solens  Virkekreds  indeslutter.  Det  ende- 
lige Resultat  bliver  altsaa,  at  paa  hver  Cubikmiil  kommer 
kun  TT^iTTTJTj  Lod  Materie.  Heraf  kunne  vi  altsaa  slutte , 
at,    selv    om    vi    tænkte   os  baade   Sol   og  alle   bekjendte 

Planeter  bragte  i  Luftform,  denne  Masse  Luft  dog  godt 
kunde  finde  Plads  indenfor  vort  Solsystems  Raaderum. 

Vi  kunne  altsaa  godt  gaae  ud  fra  den  Antagelse,  at  Alt 
engang  har  været  luftformigt ;  —  nu  bliver  da  altsaa 
Spørgsmaalet,  hvorledes  denne  Luft  har  kunnet  fortætte 
sig  og  dannet  Kloderne. 

Det  første  Hjelpemiddel  hertil  er  da  Tiltræknings- 
kraften. Vi  maa  altsaa  tænke  os,  at  det  ene  lille  Luftatom 
har  virket  tiltrækkende  paa  det  andet,  og  disse  to  for- 
enede atter  paa  et  tredie  og  saa  fremdeles ;  der  er  derved 
opstaaet  en  Fortætning  af  Materien ;  men  dette  maa 
nødvendigviis  atter  have  havt  en  Art  Bevægelse  tilfølge,  en 
Tiltrængning  mod  Centrum,  mod  et  Midpunkt,  og  samtidig 
hermed  have  bevirket  en  skarpere  Afsondring  mod  det 
uendelige  Verdensrum. 

Betragte  vi  altsaa  vort  Solsystem  [og  hvad  der  gjælder 
om  det  maa  og  gjælde  for  alle  andre  Stjerner,  som  vi 
kunne  betragte  som  Repræsentanter  for  hvert  sit  Sol- 
system, hvis  Planeter  vi  ikke  have  opdaget],  see  vi,  at 
som  Resultatet  af  den  almindelige  Tyngde  og  dennes 
mekaniske  Virkning,  Bevægelse,  fremtræder  først  Fortæt- 
ning af  Materien  og  som  en  nødvendig  Følge  heraf  en 
Opvarmen  af  Materie. 

At  Opvarmen  er  en  nødvendig  Følge  af  Fortætning, 
see  vi  slaaende  Beviser  for  i  det  daglige  Liv;  bringe  .1^ 
saaledes  den  uprægede  Mønt  under  Stemplet  og  lade  dette 
trykke  paa  den,  opvarmes  den  kjendeligt;  slaae  vi  med  en 
Hammer  paa  et  koldt  Stykke  Jern,  altsaa  sammenpresse 
dette,  ophedes  det;  sammentrykke  vi  endelig  atmosphæ- 
risk  Luft  omtrent  til  en  Femtedeel  af  sit  Volumen,  antager 
den  en  Temperatur  .  liig  Kullets  Glødhede.  Luftkuglen , 
som  vi  altsaa  kunne  forestille  os  at  være  fremkommen  ved 

Materiens  enkelte  Deles  Tiltrækning  til  hverandre ,  bliver 
altsaa  herved  mindre  og  mindre,  jo  længere  Tiltrækningen 
varer,  saaledes  at,  naar  vi  først  have  forestillet  os  den  af 
flere  Millioner  Miles  Gjennemsnit,  den  efterhaanden  er 
sunken  ned  til  j\y — ^J^  Deel  af  dens  første  Størrelse;  den 
maa  altsaa  have  opnaaet  hdt  efter  lidt  større  Tæthed  og 
større  Varmegrad.  Denne  Luftkugle  faaer  da  en  roterende 
Bevægelse,  thi  da  alle  dens  enkelte  Dele  stræbe  at  nærme 
sig  dens  Midtpunkt ,  frembringer  denne  Bestræbelse  en 
Kredsbevægelse;  den  roterer  altsaa,  og  som  en  Følge  heraf 
gaaer  den  successivt  over  til  at  antage  en  spæroedrisk 
Form  o:  en  aflang  Kugleform. 

Nu  see  vi  nye  Kræfter  træde  frem  paa  Skuepladsen, 
idet  nemlig  til  Tyngden,  Fortætningen  og  Bevægelsen 
træde  Inertien  [Ligegyldighed  mod  Bevægelse ,  det  er  at 
et  Legeme,  engang  sat  i  Bevægelse,  vedbliver  med  denne, 
indtil  en  ny  Kraft  bringer  deu  til  at  ophøre]  og  Centri- 
fugalkraften (eller  den  midtpunktflyende  Kraft).  Dette 
maa  imidlertid  ikke  forstaaes  saaledes,  at  disse  to  Kræfter 
først  nu  skabes,  nej  de  vare  anlagte  samtidig  med  de 
andre,  men  deres  Virkninger  træde  først  nu  frem,  saasnart 
Bevægelsen  er  bleven  en  Centralbevægelse. 

Den  midtpunktflyende  Kraft  virker  som  bekjendt  saa 
meget  desto  stærkere,  jo  stærkere  den  roterende  Be- 
vægelse er,  og  da  denne  er  stærkest  i  en  Kugles  Æquator, 
maa  altsaa  og  hiin  Kraft  virke  stærkest  der;  dette  har  til 
Følge,  at  Kuglen  endnu  mere  afviger  fra  den  fuldkomne 
Kugleform  og  bliver  stærkt  sammentrykket  ved  Polerne  (o : 
de  Punkter,  der  ligge  længst  borte  fra  Æquators  Plan). 

Vi  maae  ikke  her  glemme,  at  Kuglen  eller  rettere  det 
sphæroedriske  Legeme  i  denne  Tid  stadig  er  bleven  min- 
dre og  mindre  og  derved  har  faaet  en  stedse  stærkere  og 

stærkere  roterende  Bevægelse;  men  samtidig  med  dens 
Hastighed  have  vi  seet,  at  den  midtpunktflyende  Kraft 
nødvendigviis  maa  voxe ,  der  maa  altsaa  fremtræde  et 
Tidspunkt,  hvori  denne  ikke  alene  holder  Ligevægt  mod 
Tyngden,  men  endog. bliver  stærkere  end  denne;  dette 
maa  have  en  Sønderdeling  af  Dunstkuglen  tilfølge ,  ligesom 
Baandet  i  en  Slynge  bliver  sønderrevet,  naar  der  gives 
denne  en  tilstrækkelig  stor  Hastighed.  Der  vil  altsaa  ved 
denne  Sønderdeling  af  den  oprindelige  Kugle  fremkomme 
en  ny  mindre  Kugle  og  en  Ring,  der  omgiver  denne  (lige- 
som Saturns  Ring).  Den  nydannede  Kugle  vil,  da  den  er 
mindre  end  den  oprindelige ,  erholde  en  endnu  hurtigere 
roterende  Bevægelse  end  denne  havde.  Ringen  derimod 
vil  beholde  den  tidligere  Hastighed;  men  den  vil  ej  længe 
vedblive  at  være  en  Ring,  thi  den  mindste  Ujevnhed  i  den 
vil  bevirke ,  at  Tiltrækningen  mellem  dens  Dele  bliver 
uensartet,  større  paa  et  Sted  end  paa  et  andet;  dette  vil 
atter  have  en  Sønderlemmelse  til  Følge ,  og  der  vil  frem- 
staae  af  den  en  mindre  Kugle,  der  vil  bevæge  sig  om 
den  større  (den  der  dannede  sig  af  den  oprindelige)  i 
samme  Afstand  som  den  Ringen  havde  fra  denne.  Vi 
have  altsaa  paa  denne  Maade  faaet  dannet  en  Sol  med 
sin  Planet,  der  bevæger  sig  udenom  denne,  eller  og  blot 
en  Sol  og  en  Ring. 

Fortætningen  skrider  imidlertid  stadigt  frem  saavel  i 
den  store  Kugle  som  i  den  mindre,  der  har  dannet  sig 
af  denne.  Jo  nærmere  Materien  rykker  Centrum  foir 
Bevægelsen,  desto  tættere  bliver  den,  og  paa  Grund  af 
den  midtpunktflyende  Kraft  befinde  altid  de  tætteste  Dele 
af  Materien  sig  i  det  roterende  Legemes  yderste  Grænd- 
ser;  dette  har  til  naturlig  Følge,  at  der  atter  skeer  én 
Sønderdeling  af  Kuglen  og  en  ny  Dannelse  af  en  Ring;   i 

hvilken  atter  det  samme  foregaaer  som  i  den  forrige ;  kun 
maae  vi  erindre,  at  den  er  tættere  end  den  første  og 
altsaa  ogsaa  har  en  større  Vægtfylde ,  thi  den  er  frem- 
gaaet  af  en  tættere  Masse. 

Heri  Hgger  allerede  begrundet  een  Forskjel  i  Verdens- 
legemerne,  thi  de  maae  altsaa  have  en  forholdvviis  større 
Vægtfylde ,  eftersom  de  ligge  nærmere  den  Luftkugles 
Centrum ,  hvoraf  de  ere  dannede ;  en  Regel ,  som  og 
viser  sig  bekræftet  ved  Sammenhgning  mellem  Planeternes 
Vægtfylde.  Astronomien  har  nemlig  ved  sine  Beregninger 
viist,  at  Uranus's  Vægtfylde  er  liig  Asketræets,  Saturns 
som  Piletræets,  Jupiters  som  godt  brændt  Leers,  Mars's 
som  Granats,  Jordens  som  Chroms  o :  5  Gange  større  end 
Vandets,  Venus's  8  Gange  større  etc. 

Foruden  denne  Forskjellighed  i  Planeternes  Vægt- 
fylde, som  vi  altsaa  allerede  paa  dette  Standpunkt  see  os 
istand  til  at  forklare,  er  der  og  en  anden,  hvis  Aarsag  vi 
kunne  søge  i  Planeternes  Dannelse  af  de  omtalte  Dunst- 
ringe,  nemlig  den  forskjellige  Hastighed  i  deres  Bevægelser, 
saavel  den  roterende  som  Banebevægelsen.  At  disse 
ere  forskjellige  for  Planeterne,  har  ligeledes  Astronomien 
godtgjort;  saaledes  tiltager  Banebevægelsens  Hastighed,  jo 
mere  de  nærme  sig  Centrum;  idet  Uranus  i  hvert  Sekund 
kun  tilbagelægger  1  Miil,  Satur  \j%,  Jupiter  1^^,  Jorden 
4t^ø,  Venus  4^^^  og  Merkur  67^;  Omdrejnings-Hastigheden 
derimod  aftager  jo  mere  vi  nærme  os  Centrum  for  Plane- 
ternes Bevægelse.  Denne  Forskjellighed  i  Bevægelsernes 
Hastighed  lader  sig  imidlertid  meget  godt  forklare,  naar  vi 
gaae  ud  fra  den  Forudsætning,  at  Planeterne  ere  dannede 
af  Dunstringe ;  thi  deres  Banebevægelse  bliver  da  afhængig 
af  den  Hastighed,  det  Punkt  i  Ringen  havde,  i  hvilket 
Planeten   er  dannet,  medens  derimod  Omdrejningshastig- 

heden  bliver  afhængig  af  Differensen  i  de  Ringdeles  Hastig- 
hed ,  som  ere  medgaaede  ^il  at  danne  Planeten.  Heraf 
følger  altsaa  ligefrem,  at  jo  større  Hastighed  Punktet  i 
Ringen,  i  hvilket  Kuglen  blev  dannet,  havde,  des  større 
Hastighed  maa  og  ^denne  faae,  men  i  det  Foregaaende 
have  vi  gjort  opmærksom  paa,  at  jo  nærmere  Ringen 
havde  ligget  Centralsolen ,  des  større  Hastighed  havde  den 
været  i  Besiddelse  af,  da  den  var  opst^aet  af  en  mindre 
Kugle. 

Endvidere  følger  Æf  det  Foranførte,  at  jo  større  Diffe- 
rensen har  været  imellem  Ringdelenes  forskjellige  Hastig- 
heder, des  hurtigere  Omdrejning  maa  og  den  nydannede 
Kugle  have;  men  for  at  Differensen  mellem  Ringdelenes 
Hastigheder  kan  blive  stor,  maa  deres  indbyrdes  Afstand 
have  været  stor,  og  hvor  kan  dette  bedre  være  Tilfældet 
end  i  en  bre^  Ring,  men  denne  kan  kun  fremgaae  af  en 
stor  Dunstkugle ,  altsaa  kun  dannes  i  de  større  Afstande 
fra  Centralsolen.  Jo  nærmere  vi  komme  denne,  des  mindre 
have  vi  i  det  Foregaaende  seet  at  Dunstkuglerne  blive,  og 
desto  smallere  Ringe  kunne  der  altsaa  kun  frembrmges;  og 
desto  mindre  maa  Differensen  i  deres  forskjellige  Deles 
Hastigheder  altsaa  blive,  og  det  jo  nærmere  vi  komme 
mod  Centralsolen. 

Der  staaer  nu  kun  tilbage  at  godtgjøre,  at  ogsaa  vir- 
kelig Banebevægelsen  er  afhængig  af  det  Punkts  Hastig- 
hed, i  hvilket  Dunstkuglen  er  fremtraadt,  men  det  følger 
ligefrem  af  Inertiens  Lov  eller  Loven  om  Ligegyldighed 
mod  Bevægelse,  der  godtgjor,  at  et  Legeme  beholder  den 
eengang  erholdte  Hastighed,  indtil  en  ny  ydre  Kraft  mod- 
sætter sig  Bevægelsen;  derimod  er  det  maaskee  ej  saa  let 
at  indsee ,  at  Rotationens  Hastighed  er  afhængig  af  Diffe- 
rensen mellem  Ringdelenes  forskjellige  Hastigheder,  ja  det 

turde  maaske  endog  synes  Tvivl  underkastet,  at  overhovedet 
Ringdelene  have  forskjellige  ftastigheder;  men  tænke  vi 
os  en  Skive  sat  i  Bevægelse  om  sit  Centrum,  da  vil  dette 
vise  sig  at  være  fuldkommen  uden  Bevægelse,  medens  et 
hvilketsomhelst  Punkt  i  Skivens  Rand  har  en  betydelig 
Hastighed.  Der  ere  altsaa  Punkter  i  Skiven,  i  hvilke 
Hastigheden  er  forskjellig.  Tænke  vi  os  nu  en  Cirkel 
dragen  om  Skivens  Centrum  med  en  Radius  liig  Halv- 
parten af  Skivens,  da  vil  ethvert  Punkt  i  denne  ny  Cirkel 
kun  have  en  halvgang  saa  stor  Vej  at  gjennemløbe,  som 
hvert  Punkt  i  Skivens  Rand,  altsaa  og  samtidig  med  dette 
kun  erholde  en  halv  saa  stor  Hastighed.  Men  voxer  denne 
Cirkels  Radius,  saa  vil  dens  Peripheri  rykke  nærmere 
Skivens.  Lad  f.  Ex.  dens  Radius  faae  en  Tilvæxt  liig 
Halvparten  af  Differensen  mellem  Skivens  Radius  og  den 
først  tænkte  Cirkels  Radius,  da  vil  hvert  Punkt  i  den  her- 
ved nydannede  Cirkel  faae  en  Vej  at  gjennemløbe  samtidig 
med  et  Punkt  i  Randen,  der  omtrent  kun  er  |  af  dettes 
Vejlængde,  og  altsaa  kun  faa  en  Hastighed  liig  |  af  Ran- 
dens; men  nu  er  det  da  klart,  at  Differensen  mellem  1 
og  ^  er  større  end  Differensen  mellem  1  og  f ,  altsaa,  jo 
længere  Afstanden  er  mellem  Ringenes  ydre  og  indre 
Omkreds,  desto  større  bliver  og  Differensen  mellem  disses 
Hastigheder.  Tænke  vi  os  nu  atter  en  Dunstring  og  end- 
videre, at  denne,  for  at  danne  Kloder,  brister  over,  saa 
ville  vi  let  kunne  indsee,  at  de  yderste  Dunstpartikler,  idet 
Ringen  søger  at  antage  Kugleformen,  og  herved  saa  at 
sige  ruller  sig  sammen,  maae  møde  de  inderste  og  støde 
sammen  med  disse.  Sammenstødet  vil  da  være  saameget 
stærkere,  som  de  yderste  Partiklers  Hastighed  er  større 
end  de  indres,  og  disse  ville  derved  bhve  stødte  fremad  i 
samme  Forhold  som  Sammenstødets  Styrke,  de  ville  altsaa 

faae  en  Hastighed  i  Rotation,  der  staaer  i  ligefremt  For- 
hold til  Differensen  mellem  de  forskjellige  Dunstpartiklers 
Hastigheder. 

Vi  haabe  nu  at  have,  om  ej  fuldstændig  godtgjort, 
saa  dog  idetmindste  hentydet  til  en  Maade,  hvorpaa  vi 
kunne  tænke  os,  at  Planeternes  Dannelse  er  gaaet  for  sig, 
og  vi  ville,  hvad  Biplaneternes  angaaer,  blot  gjenkalde  i 
Erindringen,  at  den  maa  være  foregaaet  paa  en  aldeles 
analog  Maade,  idet  her  i  det  mindre  kan  tænkes  at  fore- 
gaae  det  samme,  som  hist  i  det  større,  og  tillige  gjøre 
opmærksom  paa,  at  der  i  vort  eget  Planetsystem  maaskee 
den  Dag  i  Dag  dannes  Biplaneter.  Muligheden  af  en 
saadan  Dannelse  er  i  det  mindste  tilstede  i  Saturns  Ring. 
Flere  Naturforskere  have  endog  heri  troet  at  see  et  fuld- 
stændigt Støttepunkt  for  den  Kant -la  Placeske  Hypothese; 
hvorvel  dette  egentlig  ikke  er  vor  Anskuelse  af  Sagen,  saa 
ville  vi  gjerne  indrømme  Muligheden  af,  at  den  maaskee 
herved  engang  om  Tusinder  eller  atter  Tusinder  af  Aar 
vil  kunne  blive  bekræftet.  Vi  ville  endnu  kun  anføre  en 
bekjendt  Videnskabsmands  Ord  om  denne  Sag:  „Her  er 
det  altsaa,  siger  han,  at  vi  overraske  den  store  Bygmester 
i  hans  Dannen  af  Himmellegemerne,  her  er  det,  vort  Øje 
trænger  ind  i  hans  Værksted  og  der  finder  fuldstændig 
Bekræftelse  paa  den  af  os  opstillede  Dannelses-Hypothese ; 
vi  kunne  ej  ønske  nogen  mere  slaaende  Kjendsgjernmg. 
Her  er  det,  at  vi  i  det  Smaa,  i  denne  i  ringe  Afstand  fra 
Centralsolen  dannede  Ring,  fmde  nøjagtigt  betegnet  alle 
Verdenslegemernes  Dannelsesmaade.  Og  her  see  vi  til- 
lige ,  at  det  ej  er  Skaberens  Hensigt  at  bevare  denne  for 
os  som  en  Hemmelighed;  han  har  herved  villet  lede  os 
paa  et  sikkert  Spor,  og  til  Ære  for  den  menneskelige  Aand 
maae  vi  bekjende,  at  den  har  forstaaet  dette  Vink." 

26* 

I  det  Foregaaende  er  det  blevet  viist,  at  Dunst- 
kuglerne  faae  desto  højere  Vægtfylde ,  jo  nærmere  tie 
komme  Centralsolen;  consequent  hermed  skulde  man  troe, 
at  Centralsolen  selv  maatte  være  den,  der  af  de  i  dens 
System  dannede  Dunstkugler  havde  den  største  Vægtfylde; 
dette  viser  sig  idetmindste  ikke  at  være  Tilfældet  med  vor, 
idet  Beregninger  have  godtgjort,  at  den  kun  har  en  Vægt- 
fylde liig  Træets,  altsaa  omtrent  ligesom  Uranus  og 
Saturn.  Denne  Undtagelse  kan  maaskee  forklares  af,  at 
Solen  endnu  er  et  glødende  Legeme,  og  som  saadant  har 
mindre  Vægtfylde  end  de  Kloder,  der  have  naaet  et  højere 
Trin  i  deres  Afkjøling.  Denne  Antagelse,  at  Solen  er  et 
glødende  Legeme  (hvorom  dog  Alle  ikke  ere  enige),  kan 
godtgjøres  ved  en  Analogi.  Udsætter  man  nemlig  Kønrøg 
og  Blyhvidt  for  den  udstraalende  Varme  af  et  glødende 
Legeme,  da  viser  det  sig,  at  Kønrøgen  optager  mere 
Varme  end  Blyhvidtet;  hvorimod  de,  naar  Varmekilden 
(det  Ljegeme,  der  udstraaler  Varmey  har  en  Temperatur, 
der  ligger  under  Glødhede,  optage  hgemegen  Varme. 
Overføre  vi  dette  paa  Solen ,  da  viser  den  daglige  Erfaring, 
at  Kønrøg  udsat  for  Sollyset  optager  mere  Varme  end 
Blyhvidt;  Solen  maa  altsaa  være  et  glødende  Legeme. 

De  Hypotheser,  vi  saaledes  have  opstillet  om  Verdens- 
legemernes  Dannelse  i  Almindelighed,  maae  altsaa  og 
gjælde  for  vor  egen  Jord;  vi  have  seet  den  udsondre  sig 
som  en  Dunstkugle  i  Verdensrummet,  faae  større  og  større 
Tæthed^  en  omdrejende  og  en  fremadskridende  Bevægelse, 
og  vi  have  seet  dens  Biplanet  blive  dannet.  Men  der 
ligger  naturligviis  et  langt  Tidsrum  mellem  denne  Tilstand 
og  den,  i  hvilken  den  kan  være  skikket  til  at  modtage  Or- 
ganismer. Det  vil  maaskee  ei  være  uinteressant  at  følge 
den  i  dens  Udviklingshistorie  til   dette   sidste   Standpunkt. 

Vi  maae  altsaa  nu  forestille  os  vor  Jord  som  en  noget 
fortættet  Dunstkugle,  der  f.  Ex.  har  en  Diameter  saa  stor 
som  Halvparten  af  Maanebanens,  og  lad  os  endvidere  tænke 
os  denne  Fortætning  fortsat ,  til  den  har  faaet  en  Diameter 
af  omtrent  1800  Miles  Størrelse,  saa  maa  den  være  gaaet 
over  i  en  flydende  Tilstand ,  og  der  maa  tillige  ved  en  saa 
uhyre  Sammentrækning  være  frembragt  en  Varmegrad,  om 
hvis  Størrelse  vi  aldeles  ikke  kunne  gjøre  os  noget  Begreb. 
Det  kan  vel  ikke  drages  i  Tvivl,  at  denne  Varmegrad 
maa  have  været  tilstrækkelig  høj  til  at  bringe  alle  de  Stof- 
fer, der  fandtes  i  Dunstkuglen,  i  en  glødende  Tilstand. 
Her  er  nu  en  ny  Naturkraft  optraadt,  nemlig  Stoffernes 
chemiske  Tiltrækning  til  hverandre  o :  deres  Tilbøjelighed  til 
under  gunstige  Omstændigheder  at  danne  Forbindelser. 
Denne  Naturkraft  har  ikke  tidligere  kunnet  virke,  fordi 
Temperaturen  har  været  for  lav.  —  Den  flydende  Tilstand, 
hvori  Jordkuglen  nu  befinder  sig,  hindrer  den  ikke  i  at 
beholde  den  fladtrykte  Kugleform,  den  allerede  som  luft- 
formig havde  antaget,  hvilket  Plateau  meget  sindrigt  har  godt- 
gjort paa  følgende  Maade.  I  et  Glas,  fyldt  med  Spiritus  af 
en  saadan  Vægtfylde  *),  at  en  Oliedraabe  kan  bringes  til  at 
svæve  i  den  paa  et  hvilketsomhelst  Sted,  bringer  man  ved 
Hjælp  af  en  Hævert  en  eller  flere  Oliedraaber,  og  man  vil  da 
see,  at  de  strax  forene  sig  og  antagfe  Kugleformen;  er  For- 
søget gjort  godt,  da  kan  man  opnaae  at  faae  Kuglen  bragt  til 
en  Størrelse  som  en  Valdnød.  Bringer  man  nu  med  For- 
sigtighed en  Metalstift  ind  i  OHekuglen ,  befæster  hiin  saa- 
ledes  ovenfor  Glasset,  A  den  lader  sig  bevæge  rundt  uden 
at  vakle,   og  sætter  den  i  Bevægelse,    saa  vil  Oliekuglen 


*3  Vægtfylden  kan  frembringes  ved  at  blande  Spiritus  med  Vand;  jo 
mere  Vand  der  iblandes,  desto  slerre  bliver  Væglfjlden. 

ikke  alene  deeltage  i  denne,  men  den  vil  under  Bevægel- 
sen afvige  fra  sin  oprindelige  Kugleform,  idet  den  bliver 
fladtrykt  i  de  Punkter,  hvorigjennem  Stiften  gaaer,  og 
derimod  udvider  sig  i  Retningen  lodret  herpaa. 

Som  det  gaaer  i  det  Smaae  med  Oliekuglen,  kunne 
vi  antage,  at  det  i  det  Store  er  gaaet  med  vor  Jord,  den 
har  altsaa,  idet  den  antog  den  flydende  Form,  antaget 
Skikkelsen  af  en  fladtrykt  Kugle ;  dog  er  denne  Fladtrykning 
ej  stor,  idetAxen  gjennem  dens  Poler  kun  er  ^^^  kortere 
end  den  gjennem  Æquator.  Vi  have  her  rigtignok  angivet, 
at  Jorden  maa  have  havt  en  glødende  Temperatur,  uden 
at  bevise  det;  men  see  vi  hen  til,  at  den  endnu  er  glø- 
dende inden  i,  da  er  vel  denne  Hypothese  ej  saa  uantage- 
lig; at  den  er  glødende  inden  i,  bevise  Vulkanerne  os  alt 
for  ofte,  til  at  det  kan  betvivles.  Vi  kunne  altsaa  tænke 
os  Jorden  som  en  glødende,  ved  sine  Poler  noget  flad- 
trykt, Kugle. 

Allerede  paa  dette  Stadium  har  Jorden  rimeligviis  havt 
en  Atmosphære,  som  dog  har  havt  en  langt  videre  Ud- 
strækning end  den  nuværende  og  tillige  en  anden  Sammen- 
sætning; idetmindste  maae  vi  antage,  at  den  har  været 
langt  rigere  paa  Ilt  da  vi  i  den  maae  søge  Kilden  til  en 
Mængde  af  de  Iltforbindelser,  vi  finde  paa  Jorden,  idet  vi 
navnlig  maae  tænke  os  dens  Ilt  trædende  i  Forbindelse 
med  de  flydende  og  glødende  Metaller  og  Metalloider  og 
derved  dannende  mange  af  de  forskjellige  Mineraher,  vi 
finde  i  vor  Jordbund. 

Hvor  høj  Temperaturen  i  deffe  Tidspunkt  har  været, 
kan  ikke  angives ,  ligesaalidt  som  hvor  længe  den  har  været 
den  samme;  at  den  har  maattet  aftage  er  klart,  da  Jorden 
ligesaavel  som  alle  andre  Kloder  svævede  i  et  Rum,  hvis 
Temperatur  var  meget  lavere,   altsaa  har  den  maattet  ud- 

straale  Varme  til  dette  Rum;  endnu  en  Kilde  til  Tempe- 
raturens Aftagen  tilbød  Atmosphæren,  idet  dens  Bestand- 
dele vare  bevægelige  og  kunde  skifte  Plads;  den  Deel 
af  den,  som  kom  i  nær  Berøring  med  Jorden,  blev  op- 
varmet af  denne ,  og  steg  da  som  al  varm  Luft  i  Veiret, 
givende  Plads  for  koldere.  Paa  denne  Maade  kan  man 
altsaa  tænke  sig,  at  Luftdækket,  der  vel  dengang  ej  var 
saa  gjennemskinnende  som  nu,  og  altsaa  ej  saa  let  tillod 
directe  Varmeudstraaling  til  Himmelrummet,  dog  har  hjulpet 
til  Jordens  Afkøling  istedetfor  at  forhindre  den. 

Da  ikke  alle  Substantser  ved  Afkøling  umiddelbart 
gaae  over  fra  den  flydende  til  den  faste  Tilstand,  men 
først  passere  et  Mellemstadium  af  tykflydende  eller  deig- 
agtig  Consistents,  saa  kunne  vi  vel  og  med  Rimelighed 
antage,  at  Jorden  ved  fortsat  Afkøling  har  naaet  et  saa- 
dant  Punkt,  altsaa  er  bleven  tykflydende  og  derefter  suc- 
cessive er  størknet  mere  og  mere,  indtil  den  har  faaet 
den  Fasthed,  den  nu  har.  Hvor  lang  Tid,  der  er  medgaaet 
til  denne  Afkøling,  er  ikke  let  at  paavise,  men  at  det  har 
overskredt  et  Tidsrum,  der  maaskee  har  medtaget  Millioner 
af  Aar,  er  ej  usandsynligt.  Professor  Bischolf  i  Bonn  har 
beregnet  dette  Tidsrum  til  idetmindste  353,000,000  Aar 
og  støttet  denne  Beregning  paa  et  af  ham  anstillet  Forsøg 
med  en  smeltet  Basaltkugle  af  2  Fods  Diameter;  ligeledes 
har  han  angivet  det  Tidspunkt,  paa  hvilket  Jorden  har  havt 
et  tropisk  Clima  overalt  *),  til  at  ligge  1 ,300,000  Aar  tilbage 
i  Tiden,  dog  er  vel  denne  Beregning  neppe  meget  paa- 
lidelig,  navnlig  naar  man  betænker,  at  hans  glødende  Basalt- 


')  Al  deue  har  værd  saa  engang,  vise  Steenkullageoe  os,  Uii  de 
ere  væsenUig  dannede  af  tropiske  Bregncarter,  og  da  de  Ondes 
udbredte  over  hele  Jorden,  saavel  ved  Polerne  som  under  Æquator, 
niaa  der  altsaa  paa  begge  Steder  have  været  tropisk  Klima. 

kugle  og  den  glødende  Jord  ingenlunde  vare  eensstillede 
med  Hensyn  til  deres  Omgivelser,  (idet  hin  afkøledes  i  den 
nuværende  Atmosphære,  denne  i  et  Rum,  der,  som  alle- 
rede forhen  er  bleven  berørt,  maa  antages  at  have  været 
opfyldt  med  en  anderledes  fortættet  og  sammensat  Luft); 
men  om  selv  Feilen  i  denne  Beregning  skulde  beløbe  sig 
til  1,000,000  Aar,  hvad  Betydning  vil  vel  saa  og  det  faae 
mod  Evigheden.  Døgnfluen  vilde,  dersom  den  kunde  an- 
stille Sammenligning,  ansee  vor  Livstid  for  en  Evighed, 
og  hvad  ere  vel  vi  andet  overfor  Evigheden  end  Døgnfluer. 
Ville  vi  altsaa  ikke  stole  paa  den  omtalte  Beregning, 
saa  kunne  vi  dog  maaskee  i  Nutiden  fmde  Exempler  paa 
naturlige  Afkølinger,  der  vel  ere  smaae  i  Sammefthgning 
med  Jordens,  men  dog  analoge  med  denne.  Lavaen  til- 
byder os  saadanne  Analogier,  den  er  glødende  som  Jorden 
var,  bestaaer  væsentligen  af  samme  Masser  som  denne 
og  er  underkastet  omtrent  samme  Love  for  Afkølingen.  Et 
ganske  interessant  Exempel  herpaa  findes  angivet  hos 
Alexander  Humboldt  i  hans  Meddelelser  om  den  ny  frem- 
brudte  Vulkan  Jorullo  i  Sydamerika.  Under  et  hæftigt 
Jordskjælv  hævede  der  sig  midt  i  et  frugtbart  og  befolket 
Landdistrikt  i  et  Tidsrum  af  nogle  faa  Dage  en  Vulkan 
indtil  en  Høide  af  1500  Fod;  denne  Vulkan  udkastede  en 
Mængde  Lava.  Da  dette  som  sagt  skeete  i  et  befolket 
Landstrøg,  blev  Naturphænomenet  nøje  iagttaget,  og  det  viste 
sig  da,  at  den  udkastede  Lava  afkøledes  meget  langsomt, 
at  den  paa  Overfladen  dannede  Skorpe  ofte  blev  gjennem- 
brudt,  og  udaf  de  fremkomne  Aabninger  flød  endnu  efter 
20  Aars  Forløb  glødende  Lava  (det  første  Udbrud  skeete 
1750).  Da  Alex.  Humboldt  i  Begyndelsen  af  det  næste 
Aarhundrede  (1804),  altsaa  54  Aar  efter  Udbruddet,  besøgte 
Vulkanen,    kunde  man  endnu  tænde  en  Cigar  i  Spalterne 

af  Overfladen,  og  man  maatte  éndogsaa,  for  ej  at  forbrænde 
Haanden,  sætte  Cigarren  paa  en  lang  Stok;  endnu  i  Aaret 
1846  fandtes  der  i  Lavamassen  2Aabninger,  hvorigjennem 
der  stadigt  brød  Dampe  og  Røg  ud,  et  Tegn  paa  at  Lava- 
massen i  sit  Indre  ikke  var  afkølet,  uagtet  der  dog  om- 
trent var  forløbet  100  Aar  siden  dens  Udbrud.  — -  Af  dette 
Exempel,  der  ingenlunde  er  enestaaende,  er  det  vel  ind- 
lysende ,  at  det  ikke  er  urimeligt  om  vi  antage,  at  Jorden, 
der  omtrent  er  Trillioner  Gange  saa  stor  som  denne  Lava- 
masse ,  kunde  have  brugt  Millioner  ja  maaskee  endog  Bil- 
lioner af  Aar  for  at  afkøle  sig  fra  den  glødende  Tilstand 
til  en  saadan,  hvori  den  kan  være  skikket  til  at  modtage 
Skabninger  baade  af  Plante-  og  Dyreverdenen. 

Inden  vi  slutte  disse  Bemærkninger  om  Jordens  Af- 
køling, ville  vi  blot  tilføje,  at  foruden  de  allerede  omtalte 
Kilder  til  denne,  have  maaskee  endnu  Ebbe  og  Flod  og 
Vanddannelse  bidraget  væsentlig  dertil.  De  to  første  i  Be- 
gyndelsen,  den   sidse   1  et  senere  Stadium  af  Afkølingen. 

Som  bekjendt  ere  Ebbe  og  Flod  regelmæssige  Tids- 
strømninger  i  Havet,  men  denne  Art  af  Strømninger  kan 
her  ikke  menes,  da  Havet  i  Begyndelsen  af  Afkølingen  ej 
har  \æret  til;  derimod  har  Jordens  flydende  Masse  mu- 
ligen  været  underkastet  samme  Strømninger;  urimelig  er 
denne  Hypothese  idetmindste  ikke,  da  Aarsagerne  til  vor 
nutidige  Ebbe  og  Flod,  Sol  og  Maane,  allerede  der  vare 
tilstede  og  altsaa  kunde  virke.  Det  vilde  her  blive  for 
vidtløftigt  at  undersøge  Theorierne  om  Ebbe  og  Flod,  og 
vi  behøve  her  desuden  kun  Følgerne  af  dem,  for  at  see 
deres  Indflydelse  paa  Afkølingen.  Tænke  vi  os  altsaa  Jor- 
dens flydende  Masse  i  en  frem-  og  tilbageskridende  Be- 
vægelse til  og  fra  Æquator,  da  vil,  idet  den  bringer  de  unOer 
Polerne  mere  afkølede  Masser  i  Berøring  med  de  mindre 

afkølede  omkring  Æquator,  disse  blive  blandede  med  hine 
og  derved  afkølede ;  ligesom  Masserne  under  Æquator  ved 
den  tilbageskridende  Bevægelse  mod  Polerne  blive  bragte 
hen  i  Egne,  hvor  vi  maae  antage  Afkølingen  gaaer  hur- 
tigere for  sig*)  end  der,  hvor  de  kom  fra. 

Vanddannelsen,  sagde  vi,  begyndte  først  sin  Virksom- 
hed i  et  senere  Stadium,  og  det  af  den  simple  Grund,  at 
Atmosphæren ,  hvori  den  skal  foregaae ,  først  maa  være 
afkølet  til  en  vis  Grad,  inden  Vandet  kan  have  dannet  sig 
i  Draaber  og  som  saadanne  være  faldet  ned  paa  Jorden 
og  virket  ved  Fordampningen  med  til  Afkølingen. 

Da  vi  omtalte,  at  Jorden  havde  antaget  en  glødende, 
flydende  Tilstand,  anførtes,  at  samtidig  hermed  traadte 
den  chemiske  Attraction  virksom  op.  Denne  Kraft  har 
altsaa  havt  en  lang  Tid  (hele  Afkølingsperioden)  at  virke  i 
med  meer  og  mindre  Styrke.  Resultatet  heraf  viser  sig  for 
os  derved,  at  vi  finde,  at  Stofferne,  der  fandtes  i  den  glø- 
dende Kugle,  have  dannet  Forbindelser;  disse  maae  atter 
have  ordnet  sig  indbyrdes  paa  en  eller  anden  Maade,  paa- 
virkede af  en  bestemt  Naturkraft,  Tyngden.  Vi  maae  altsaa 
vente  at  finde  de  vægtfyldigste  Forbindelser  og  Grundstoff'er 
nærmest  Jordens  Centrum  (det  laveste  Sted,  de  kunne  stræbe 
at  indtage)  og  de  mindre  vægtfyldige  ovenpaa  disse,   atter 


*)  At  Afkølingen  maa  være  begyndt  hurtigere  og  fortsættes  stærliere 
under  Polerne  end  under  Æquator,  synes  to  Omstændigheder  idet- 
mindste  at  tale  for.  Erindre  vi  nemlig,  at  Atmosphæren  deltager 
i  Jordens  Bevægelse,  saa  maa  og  den  meest  fortættede  Deel  af  denne 
søge  ned  mod  Æquator,  medens  den  mindre  fortættede  bliver  til- 
bage ved  Polerne;  ligeledes  maa  Atmosphæren  faae  et  mindre 
Gjennemsnit  her  end  hist;  begge  disse  Omstændigheder  ville  tilstæde 
større  Varmeudstraaling  under  Polerne  end  under  Æquator.  Vel  afviger 
denne  Antagelse  fra  mange  Videnskabsmænds,  men  vi  troe  dog,  at 
den  ingenlunde  kan  ansees  for  aldeles  forkastelig;  —  navnlig  synes 
den   at  give  Neglen   til  den  senere  store  climatiske  Forskjeliighed. 

ordnede  efter  deres  respective  Vægtfylde;  men  saaledes  er 
det  dog  ikke  overalt  Tilfældet;  thi  Erfaringen  viser  os,  at 
vi  finde  for  Ex.  Guld,  .Sølv,  Tin  og  andre  vægtfulde  Me- 
taller i  de  øverste  Jordlag  mellem  de  mindre  vægtfulde 
f.  Ex.  Quartz.  Denne  tilsyneladende  Modsigelse  lader  sig 
dog  temmelig  let  forklare;  tænke  vi  os  nemlig,  at  Jordéns 
faste  Skorpe  paa  et  eller  andet  Sted  af  en  eller  anden 
Omstændighed  er  bleven  stærkere  afkølet,  altsaa  tykkere, 
end  paa  et  nærliggende,  da  vil  Følgen  heraf  være,  at  der 
udøves  paa  det  første  Sted  et  større  Tryk  end  paa  det 
sidste  mod  den  indre  flydende  Kjærne;  denne  vil  da  søge 
at  komme  i  Ligevægt  og  under  Bestræbelsen  herefter 
sprænge  den  tyndere  Deel  af  Skorpen  og  flyde  ud  over 
denne;  derved  ville  altsaa  de  Masser,  der  ifølge  deres 
Vægtfylde  havde  lejret  sig  nederst,  komme  øverst  og  om- 
vendt. Et  aldeles  analogt  Phænomen  viser  sig  ofte  paa 
vore  Søer  og  Damme,  hvor  Vandet  sprænger  den  oven- 
liggende  lis,  naar  denne  udøver  et  stort  Tryk  paa  den 
indesluttede  Vandmasse,  og  flyder  ud  over  den. 

Den  chemiske  Tiltrækningskraft  danner  altsaa  alle  de 
mange  forskjelligartede  Forbindelser,  vi  træfte  i  vor  Jord- 
skorpe. Hvor  mange  disse  nu  end  kunne  være,  saa  har 
dog  Chemikeren  lært  os,  at  de  kunne  inddeles  i  ganske 
faa Klasser,  og  at  de  alle  ere  dannede  efter  meget  simple 
Love.  I  den  glødende  Kugle  gik  vi  ud  fra  den  Forud- 
sætning, at  Grundstofi'erne  vare  tilstede;  træde  disse  ind- 
byrdes to  og  to  sammen,  fremstaae  de-  saakaldte  Syrer  og 
Baser,  som  vi  under  Eet  kunne  benævne  som  primaire 
Forbindelser,  saaledes  for  Ex.  Kulsyre  (Kul  +  Ilt),  Kisel- 
syre (Silicium  +  Ilt),  Kali  (Kalium  +  Ilt),  Natron  (Natrium 
4-  lit)  o.  s.  fr.  Disse  primaire  kunne  da  atter  træde  sam- 
men i  Forbindelser  og  kaldes  da  Salte  (de  sekundaire  For- 

bindelser),  der  atter  kunne  træde  sammen  og  danne 
Dobbeltsalte;  som  Exempler  paa  de  sekundaire  kunne  vi 
nævne  kulsurt  Natron,  kulsurt  Kali  etc. ;  som  Dobbeltsalte 
eller  tertiaire  Forbindelser  kunne  vi  nævne  Glimmer,  der 
væsentlig  er  kiselsuurt  Alluminiumilte  (Leerjord)  +  kisel- 
suurt  Kali,  Felspath  er  en  Forbindelse  af  samme  Salte 
blot  i  et  andet  Forhold.  Disse  to  Mineralier  forekomme, 
meget  hyppigt  i  vore  Steenarter;  i  Forening  med  Quarts 
danne  de  nemhg  Granit. 

Alle  de  Forbindelser,  der  kunne  tænkes  at  være  dan- 
nede paa  denne  Maade,  og  at  være  aflejrede  ifølge  deres 
Tyngde  eller  omflyttede  i  deres  Leje  ved  Gjennembrud 
af  den  indre  flydende  Kjærne,  siges  at  være  dannede  og 
aflejrede  ad  den  plutoniske  Vej.  Men  der  gives  mang- 
foldige, baade  Stoffer  og  Lejringsforhold,  som  vi  ikke  kunne 
forklare  os,  dersom  vi  ej  tyede  til  Vandet  og  i  det  søgte 
en  ny  Kilde  til  Omvæltninger  i  Jordskorpen.  Vi  have  i  det 
Foregaaende  omtalt,  at  Vanddannelsen  maatte  fremkomme, 
naar  Atmosphæren  havde  naaet  en  Afkølingsgrad ,  der  til- 
lod Vanddraab  er  at  danne  sig;  de  faldt  da  ned  paa  Jorden, 
og  dersom  denne  var  saa  stærkt  afkølet,  at  Vandet  ej  blev 
tvunget  til  igjen  at  fordampe,  vilde  det  samle  sig  i  Over- 
fladens Huulheder  og  strax  begynde  at  virke  opløsende 
paa  de  Jorddele,  det  traf  paa,  og  optage  deraf  det,  det  kunde, 
for  maaskee  senere  under  andre  Omstændigheder  atter  at 
udskille  og  bundfælde  det. 

Dog  virker  Vandet  ej  alene  ved  sin  opløsende  Kraft, 
men  og  ved  sin  bevægende;  saaledes  see  vi  daglig,  at 
Sandkornene  ved  Strandbredderne  blive  flyttede  af  Vandet; 
ikke  alene  Sandkornene  men  og  større  Partikler  formaaer 
det,  eftersom  det  er  i  meer  eller  mindre  stærk  Bevægelse, 
at  føre  med  sig  og  bundfælder  dem  først,  naar  Bevægelsen 

aftager.  De  bundfældes  da  lagviis,  hvilket  er  et  karakteristisk 
Kjendetegn  paa  de  saakaldte  neptuniske  Dannelser.  Det 
behøves  vel  ikke  at  bemærkes,  at  disse  Dannelser  først 
kunne  være  fremkomne  efter  de  plutoniske,  da  de  ere 
dannede  af  disse  ved  Vandets  Hjelp,  og  at  de  altsaa  ikke 
høre  til  Hypothesernes  Tid,  men  først  fremtræder  i  det 
Tidsrum,  der  hører  ind  under  Geognosiens  Omraade.  Vi 
kunne  altsaa  dele  alle  Stoffer,  vi  finde  paa  og  i  Jord- 
skorpen, i  plutoniske  og  neptuniske  Dannelser,  og  kunne 
forklare  os  deres  Lejringsforhold  enten  ad  den  plutoniske 
eller  neptuniske  Vej,  uden  at  behøve  at  tage  andet  til 
Hjelp  *).  Men  der  findes  et  meget  udbredt  Stof,  kulsuur 
Kalk,  som  vel  bærer  tydelige  Spor  af  at  være  neptunisk 
aflejret;  men  hvis  Bundfældning  vi  ikke  kunne  forklare  os, 
uden  at  tye  til  Organismens  Hjelp.  Erfaring  lærer  nemlig, 
at  kulsuur  Kalk  er  fuldkommen  uopløselig  i  almindeligt 
Vand  og  kun  opløseligt  i  kulsuurt  Vand;  Vandet,  hvori 
den  altsaa  har  været  opløst,  maa  have  indeholdt  Kulsyre 
(som  det  rimeligviis  har  taget  fra  Atmosphæren),  men  end- 
videre lærer  Erfaringen,  at  den  opløste  kulsure  Kalk  kun 
bundfældes ,  naar  Vandet  _bliver  berøvet  sin  Kulsyre ,  her 
er  det  da,  at  Organismerne  og  navnlig  Søplanterne  maae 
træde  til  Hjelp ,  idet  de  optage  Kulsyre  af  Vandet  og  der- 
ved tillade  den  opløste  kulsure  Kalk  at  udskilles  og  bund- 
fældes; at  det  er  skeet  saaledes,  bestyrkes  ved  den  Kjends- 
gjerning,  at  vi  overalt  i  den  kulsure  Kalk**)  finde  mang- 
foldige Levninger  af  Organismer. 


*)  Dette  gjælder  vel  ikke  slrængt  taget  om  de  metamorphoserede  Stof- 
fer, men  de  ere  dog  kun  i  Almindelighed  opstaaedc  enten  af 
plutoniske  eller  neptuniske  Dannelser  ved  Ildens,  Almospliærens 
eller  mekaniske  Kræfters  senere  Indvirkning. 
**)  Her  kan  naiurligviis  kun  være  Tale  om  den  kulsure  Kalk,  der 
bærer  tydelige  Spor  af  neptunisk  Aflejring;  den  kulsure  Kalk,  der  er 

Her  gjøre  vi  altsaa  et  stort  Skridt  fremad  i  Jor- 
dens Udviklingshistorie,  idet  vi  fmde  den  beboet  af  Orga- 
nismer, hvis  Væren  vi  see,  men  hvis  FremkomM  vi  ej 
kunne  forklare  os;  her  træder  os  en  sand  og  virkelig 
generatio  equivoca  imøde.  Med  temmelig  Sikkerhed  kunne 
vi  eftervise  Skridt  for  Skridt,  hvorledes  Kloderne  have 
dannet  sig,  men  hvorledes  Urstoffet  er  blevet  tjl,  er  umuligt 
at  forklare;  vi  kunne  fra  den  første  Fremtræden  af  de 
laveste  Organismer  følge  deres  Udviklingshistorie  Led  for 
Led,  indtil  vi  naae  de  meest  udviklede  af  dem;  men 
hvorledes  denne-  simple  Begyndelse  er  skeet,  hvoraf  den 
har  udviklet  sig,  er  en  af  disse  dybe  Hemmeligheder  i  Na- 
turen ,  som  al  menneskeUg  Kløgt  stedse  vil  staae  stille 
ved  uden  at  kunne  gjennemskue  den. 

Vi  have  nu  saaledes  fulgt  Jorden  gjennem  dens  Ud- 
vikling fra  Begyndelsen  af  og  seet,  hvorledes  Materialet, 
hvoraf  Geognosten  benytter  sig,  er  bleven  dannet,  vi  kunne 
altsaa  forlade  Hypothesernes  Tidsrum  og  slutte  disse  vore 
Bemærkninger,  idet  vi  overlade  Geognosten  at  vise,  hvor- 
ledes han  har  benyttet  det  foreliggende  Materiale  til  at 
inddele  det  paafølgende  Tidsrum  af  Jordens  videre  Ud- 
viklings-Historie i  forskjellige  Perioder. 


krystallinisk,  er  en  melamorphoseret  Kalksteen  o:  har  været  udsat 
for  Ophedning  og  tillige  for  et  saa  stærkt  Tryk,  at  Kulsyren  ej  har 
kunnet  undslippe. 

